
Vietoj ivado 
FREUDO IR JUNGO PRIEŠPRIEšŠA 
Der Gegensaiz Freud und Jung 


Apie Freudo ir mano požiūrių skirtumus greičiau 
turėtų rašyti tas, kurio nekausto vadinamųjų „Freudo“ 
ir „Jungo“ idėjų kerai. Pats vargu ar galiu pasikliauti 
savo objektyvumu, nėra lengva nešališkai dėstyti savo 
idėjas. Ar tai iš viso įmanoma? Abejoju. Jeigu tokia 
miunhauzeniška gudrybė kam nors ir pavyktų, tai, ga- 
liu lažintis, tas kol kas dar verčiasi ne savo mintimis. 
Aišku, idėjos, turinčios daug šalininkų, niekada nebū- 
na vien jų vadinamojo kūrėjo, nuo savųjų idėjų pri- 
klausančio net dar labiau, nuosavybė. Užvaldančios ar- 
ba vadinamosios tikrosios idėjos yra kažkuo ypatingos: 
jos gimsta amžinajame motiniškame sielos pirmapra- 
diškume, iš kurio efemeriška žmogaus dvasia prasika- 
la tarsi žydintis, vedantis vaisius, brandinantis sėklas 
ir nuvystantis augalas. Idėjos kyla iš to, kas pranoksta 
žmogaus asmenybę. Ne mes jas sukuriame - priešin- 
gai, jos sukuria mus. 

Viena vertus, idėjos lemtingai atskleidžia ne tik mū- 
sų didingumą, bet ir netobulumą, į dienos šviesą iške- 
lia mūsų asmeninį niekingumą. Idėjos visiškai pranoks- 
ta psichologiją! Iš kur dar jos galėtų kilti, jei ne iš 
subjektyvaus prado? Ar gali patyrimas apsaugoti mus 
nuo išankstinio subjektyvaus nusistatymo? Argi kiek- 
vienas patyrimas, net pačiu geriausiu atveju, nėra bent 
jau iš dalies subjektyvus aiškinimas? Kita vertus, sub- 

jektas taip pat yra ir objektyvi duotybė, pasaulio dalis - 
tai, kas gimsta jame, gimsta iš pasaulio, todėl net ir 
pačią rečiausią bei neįtikimą gyvą padarą nešioja ta 
pati mus visus peninti žemė. Kadangi pačios subjekty- 
viausios idėjos geriausiai atspindi gamtą ir esmę, tai 
jas ir galima pavadinti pačiomis teisingiausiomis. Bet 
„kas yra ta tiesa?“ 

Psichologijos požiūriu, iš viso būčiau linkęs neigti, 
kad mes, šiuolaikiniai žmonės, apskritai sugebame „tei- 
singai“ ir „tinkamai“ apibūdinti sielos esmę. Geriausiu 
atveju nebent galime rasti teisingą išraišką. „Teisinga 
išraiška“ - tai subjektyvios duotybės pažinimas ir išsa- 
mi sklaida, Vienas susitelks į duotybės įforminimą ir 
manys esąs savosios duotybės kūrėjas, kitas pabrėš įsi- 
ji ir susivokdamas esąs laidininkas kalbės apie 
mą. Tačiau tiesa veikiausiai yra per vidurį: 
teisinga išraiška — tai įforminantis įsižiūrėjimas. 

Šiuo imlumu bei pastangomis ir baigiasi visa, kuo 
gali girtis daugiausia pretenzijų turintys nūdienos psi- 
chologai. Mūsų psichologija - tai daugiau ar mažiau 
sėkmingai įformintas atskirų žmonių pažinimas. Ka- 
dangi jų psichologinė sankloda paprastai yra tipinė, tai 
šis pažinimas tinka ir daugumai kitų žmonių. Netipiš- 
kos sanklodos individai taip pat yra žmonės, todėl ga- 
lima teigti, kad šis žinojimas tinka jiems bent iš dalies. 
Freudas, samprotaudamas apie seksualumo vaidmenį, 
infantilų malonumą ir jo konfliktą su „realybės princi- 
pu“, incestą ir kitas panašias problemas, visų pirma 
atskleidžia savo paties asmeninę psichologiją. Tai tik 
vykusiai įforminta subjektyvios duotybės išraiška. Ne- 
su Freudo priešas, nors ir jis pats, ir jo mokiniai, ne- 
pajėgdami įveikti savo trumparegiškumo, norėtų pri- 
segti man tokią etiketę. Joks patyręs sielos gydytojas 
nepaneigs, kad egzistuoja mažių mažiausiai dešimtys 
atvejų, kai psichologija iš esmės kertasi su Freudu. 
Tad didžias žmogiškąsias tiesas Freudui pavyko išplėš- 

ti iš savo subjektyvaus pažinimo. Jis pats, skyręs savo 
gyvenimą ir kūrybą šiam uždaviniui įgyvendinti, yra 
klasikinis savo psichologinės doktrinos įsikūnijimas. 

Kas esi, tą ir matai. Kadangi skirtingų žmonių psi- 
chologinė sankloda skiriasi, tai skiriasi ir tai, ką jie 
mato ir siekia atskleisti. Anksčiausiai tai pademonst- 
ravo vienas iš pirmųjų Freudo mokinių, būtent Alfre- 
das Adleris!, išdėstęs tą pačią patirtį visai kitu atžvil- 
giu. Sutikti su Adlerio požiūriu turime ne ką mažiau 
pagrindo nei su Freudu, nes Adleris reprezentavo taip 
pat itin paplitusį psichologinį tipą. Žinau, kad abiejų 
šių mokyklų atstovai savitai yra įsitikinę, jog aš klys- 
tu, tačiau turiu vilties, kad istorija ir visi nešališkai 
mąstantys žmonės patvirtins mano žodžius. Negaliu ne- 
priekaištauti abiem mokykloms dėl to, kad jos perdėm 
linksta aiškinti žmogų per jo patologijos ir defektų priz- 
mę. Įtikinamo pavyzdžio toli ieškoti nereikia, pakaktų 
paminėti kad ir Freudą, nepajėgiantį suprasti religinio 
išgyvenimoD". 

Priešingai nei jis, aš siekiu suvokti žmogų iš sveiko- 
sios pusės ir išlaisvinti ligonius nuo tų psichologinių 
simptomų, kuriuos Freudas gvildena kiekviename savo 
veikalų puslapyje. Man neteko regėti, kad Freudui, per- 
žengus savo psichologijos rėmus, būtų pavykę pacientą 
išgydyti nuo negalios, kamuojančios ir patį gydytoją. 
Kadangi jo psichologija yra tam tikro tipo neurotinės 
būsenos psichologija, ji ir tinka tik šiai būsenai. Čia 
Freudui ne itin ką galėtum prikišti, net ir jam klys- 
tant. Toks pažinimas, kaip visumos dalis, irgi yra tik- 
ras. Tačiau psichologija, kurią, be to, dar grindžia — tai 
akivaizdus liguistumo simptomas - nekritiška ir nesą- 
moninga pasaulėžiūra, labai susiaurinanti išgyvenimų 


» Plg. Freud, Die Zukunft einer Hlusion, 1928. 

* Išnašos, pažymėtos skaičiumi su skliaustu, priklauso Jungui, 0 
skaičiai be skliaustų = leidėjų paaiškinimų, spausdinamų knygos pabai- 
goje, nuorodos. — Red. 

ir matymo akiratį, nėra sveika. Freudas smarkiai kly- 
do atmesdamas filosofiją. Jis niekada nemėgino kritiš- 
kai pažvelgti nei į savo pirminę prielaidą, nei į savo 
asmenines psichines premisas. Atsižvelgus į ankstes- 
nius mano samprotavimus, akivaizdu, kad ėmęs kritiš- 
kai gvildenti savo teiginius, jis taip naiviai? nebegalė- 
tų dėstyti savo originalios psichologijos. Bent jau tai 
jam atsieitų daug pastangų. Aš niekada neniekinau sal- 
džiarūgščio kritinės filosofijos gėrimo ir bent jau in ref- 
racta dosi atsargiai jį vartodavau. Labai jau saikingai, 
sako mano oponentai. Be saiko, atsikerta mano vidinis 
jausmas. Lengvai, pernelyg lengvai savikritika apnuo- 
dija brangų naivumo gėrį, kiekvienam kuriančiam žmo- 
gui būtiną gamtos dovaną. Kad ir kaip būtų, filosofinė 
kritika man padėjo suvokti, jog bet kuri psichologija — 
taip pat ir mano - yra pagrįsta subjektyviu pažinimu. 
Tačiau savikritika negali užgniaužti man būdingos įfor- 
minimo manieros. Žinau, kad kiekvienas mano ištartas 
žodis pasižymi savo specifiniu pasauliu ir istorija, ir 
kad jį smelkia mano ypatinga ir vienintelė savastis, 
tačiau, remdamasis savo patirtimi, privalau vis vien 
kalbėti. Taip galiu padėti gilinti žmogiškąjį pažinimą, 
kurį siekė pagilinti ir Freudas ir kurį, nepaisant nieko, 
jis pagilino, Žinojimas yra grindžiamas ne tik tiesa, bet. 
ir klaidomis, 

Nuo Freudo ypač griežtai mane tikriausiai skiria 
tai, kad siekiu suvokti kiekvieno žmogaus psichologi- 
hės sanklodos subjektyviąją pusę. 

Taip pat stengiuosi, kad mano pasaulėžiūros neleni- 
tų jokios nesąmoningos ir sykiu nekritiškos nuostatos. 
Sakau „stengiuosi“, nes niekas negali būti tikras, kad 
jam pavyksta išvengti nesąmoningų išankstinių pric- 
laidų. Pats stengiuosi išvengti bent jau pačių šiurks- 
čiausių išankstinių nuostatų, todėl neneigiu jokių div- 


* Plg. Freud. Die Traumdeutung, 1900, 

vų, kurie, manau, reiškiasi žmogaus sieloje. Neabejoju, 
kad prigimtiniai instinktai — ir erosas, ir valia valdy- 
ti — galingai reiškiasi sieloje, ir net esu įsitikinęs, kad 
šie instinktai yra priešiški dvasiai. Jei jie visada su 
kažkuo nesutaria, tai kodėl to kažko negalime vadinti 
„dvasia“? Ne ką teišmanau ir apie dvasią pačią savai- 
me, ir apie „instinktus“. Abu fenomenai man lygiai pa- 
slaptingi, todėl nė vieno jų negaliu pavadinti nesusi- 
pratimu. Ar tai nesusipratimas, kad Žemė turi tik vieną 
Mėnulį: gamtoje nėra nesusipratimų, juos sukuria tas 
žmogaus pradas, kurį vadiname „protu“. Šiaip ar taip, 
ir instinktas, ir dvasia pranoksta mano supratimą - 
šiomis sąvokomis apibūdiname tai, ko nepažįstame, bet 
kas daro mums galingą įtaką. 

Todėl visas religijas traktuoju pozityviai. Gilinda- 
masis į jų doktrinas, aš susiduriu su vaizdiniais, kuriuos 
susapnuoja ar prasimano mano pacientai. Moralinės jų 
nuostatos daugiau ar mažiau primena pastangas, ku- 
riomis mano pacientai, remdamiesi savo supratimu ar 
intuicija, bando atrasti būdą, kaip tinkamai sugyventi 
su savo sielos galiomis. Šventos apeigos, ritualai, ini- 
ciacijos ir askezė mane itin domina, kaip tikrojo kelio 
tiesimo plastiniai ir vaizdiniai modeliai. Pozityviai trak- 
tuoju ir biologiją, kuri, kaip ir visi kiti empiriniai gam- 
tos mokslai, mano nuomone, yra milžiniškas bandymas 
aprėpti išorinę sielos formą. Religijos žavesys, manau, 
kyla iš tokio pat milžiniško žmogaus dvasios bandymo 
pažinti ją iš vidaus. Mano pasaulio vaizdinį sudaro ir 
begalinė „anapusybė“, ir tokia pat begalinė „vidujybė“. 
Progurnoje tarp šių dviejų polių terpiasi žmogus, kuris, 
priklausomai nuo temperamento ir polinkių sutapati- 
nęs vieną kurią pusę su absoliučia tiesa, kitos linksta 
išsižadėti. 

Aišku, šis vaizdinys — tai spėjimas, bet aš net nema- 
nau jo atsisakyti, nes man tai labai vertinga hipotezė. 

Esu įsitikinęs juo ir euristiškai, ir empiriškai, o con- 
sensus gentium visiškai išsklaidė mano abejones. Iš šios 
hipotezės, kurios ištakos, be abejonės, glūdi manyje — 
nors ir įsivaizduočiau, kad tai atradau savo patirties 
dėka, — kilo ir mano mokslas apie tipus, ir galimybė 
derinti skirtingus požiūrius, neišskiriant nė paties 
Freudo. 

Šiuo dvipoliu pasaulio vaizdiniu ir yra pagrįsta ma- 
no idėja apie psichinę energiją, kurią išjudina prieš- 
priešą. Šiuo atžvilgių ji primena fizinę energiją, kurią 
irgi sukelia priešybės: karštis ir šaltis, aukštis ir gylis 
ir taip toliau. Freudas, pačioje pradžioje kone vien sek- 
sualumą laikęs psichine instinktyvia galia, tik po mano 
atsiskyrimo atkreipė dėmesį į kitus veiksnius; tuo tarpu, 
atmetant savavališkus įprastinės energetinės psicholo- 
gijos teiginius, nuo kurių atsiriboti kitu atveju būtų 
tiesiog neįmanoma, mano energijos sąvoka aprėpia vi- 
sus ad hoc nustatytus sielos poreikius ir galias, Todėl 
dabar kalbu jau ne apie galias ar pavienius potraukius, 
0 apie „vertybinį intensyvumą“?, Tad Freudas nepa- 
grįstai kaltina mane, kad aš neigiąs seksualumo svar- 
bą psichiniuose reiškiniuose. Tiesiog reikia sielą atsieti 
nuo seksualumo terminologijos, o patį seksualumą pa- 
statyti į tinkamą vietą. 

Pagaliau - to nepaneigs nė vienas sveikai mąstantis 
žmogus - seksualumas yra tik vienas iš biologinių ins- 
tinktų, tik viena iš psichofiziologinių funkcijų, nors ir 
labai svarbi bei sukelianti reikšmingų padarinių. Kas 
atsitiktų, jei, pavyzdžiui, imtume ir nustotume valgyti? 
Be abejonės, šiandien psichinė seksualumo sfera yra 
smarkiai pažeista: jau vienas geliantis dantis gali vu- 
ryti iš proto, o šiuolaikinio žmogaus sielą draskančių 
kančią galima palyginti su visų geliančių dantų skaus- 


3 Plg. Jung. Ūber psychische Energetik und das Wesen der Trhume, 
GW 8. 

mu. Freudo aprašomas seksualumas — tai tik tam tikra 
įkyri seksualumo idėja, su kuria visada susiduriame, 
kai reikia pacientą ištraukti iš netinkamos situacijos 
ar padėti jam nusikratyti galingos nuostatos. Tai toks 
per kraštus besiveržiantis seksualumas, kuris norma- 
lizuosis tik tada, kai bus garantuota tolesnės plėtros 
galimybė. Dažniausiai tokios situacijos ištinka pasinė- 
rus į šeimyninės kaltės išgyvenimą, apėmus vadinamo- 
jo „šeimyninio romano“ nuoboduliui ar nuslopinus gy- 
vybinę energiją. Toks sąstingis neišvengiamai ima 
reikštis kaip infantilus seksualumas. Šiuo atveju kal- 
bama ne apie prigimtinį seksualumą, o apie dirbtinį 
įtampos nuotėkį, kuris kitomis gyvenimo aplinkybėmis 
nekeltų jokių rūpesčių. Kodėl reikia čia kepurnėtis? Ar 
ne svarbiau — bent jau taip pataria sveikas protas — 
atverti nutekamuosius kanalus, žodžiu, atrasti galimy- 
bes ar nuostatas, kurios, sudariusios galimybes energi- 
jai išeiti, leistų ištrūkti iš circulus vitiosus, kuris man 
taip primena Freudo psichologiją. Nepanašu, kad ji su- 
teiktų galimybę išsivaduoti iš negailestingų biologinio 
reiškinio gniaužtų. Galėtum nebent beviltiškai sušukti 
kartu sų apaštalu Pauliumi: „Vargšas aš žmogus! Kas 
mane išvaduos iš šito mirtingo kūno!“ (Rom 7,24). O 
mūsų dvasingas žmogus, linguodamas galva, kalba kar- 
tu su Faustu: „Suvoki tu tik potraukius“, žodžiu, kū- 
niškuosius pančius, tempiančius arba atgal tėvo ir mo- 
tinos link, arba priekin prie vaikų, gimusių iš mūsų 
kūno; „incestas“ su praeitimi ir „incestas“ su ateitimi - 
štai paveldima nuodėmė, įamžinanti šeimyninį roma- 
ną. Čia neišlaisvins niekas, tik dvasia - kitas fenome- 
naliojo pasaulio polius; laisve mėgaujasi ne kūno, o „Die- 
vo vaikai“. „Demonė motina“ Ernsto Barlacho? tragiško 
šeimyninio romano „Totemo diena“ atomazgoje sako: 
„Stebina tik tai, jog žmogus nenori pripažinti, kad Die- 
vas yra jo tėvas“. Būtent to niekada nenorėjo pripažinti 

Freudas ir visi jo bendraminčiai, arba bent jau jie ne- 
randa rakto į šią tiesą. Teologija ieškančiam nepadės, 
nes ji reikalauja tikėjimo, tos autentiškos ir neklystan- 
čios charizmos, kurios pats sau negali suteikti. Mes, 
šiuolaikiniai žmonės, esame priversti iš naujo išgyventi 
dvasią, t. y. perimti pirmykštę patiriį. Kitų galimybių 
pralaužti užburtą biologinių reiškinių ratą mes netu- 
Time, 

Tai trečiasis mano ir Freudo požiūrių skirtumas. 
Dėl jo dažnai esu kaltinamas polinkiu į misticizmą. 
Nemanau esąs atsakingas už tai, kad žmogus visada ir 
visur savaime puoselėjo religinę funkciją, kad nuo se- 
niausių laikų žmogaus sielą smelkia religiniai jausmai 
ir įvaizdžiai. Tas, kas nemato šito žmogaus sielos as- 
pekto, yra aklas, o tas, kas bando išsamiai jį paaiškinti 
ar net išaiškinti, yra praradęs realybės pojūtį. Gal visą 
Freudo mokyklą kiaurai smelkiantis tėvo kompleksas 
rodo, kad buvo savaip išsivaduota iš šeimyninio roma- 
no fatališkumo? Šis perdėm sustabarėjęs ir jausmingas 
tėvo kompleksas yra nesuprantama religinė funkcija, 
misticizmas, užvaldęs biologinį ir šeimyninį pradą. Są- 
voka Super aš Freudas nedrąsiai bando archajinį Jah- 
vės įvaizdį įsprausti į savo psichologinę teoriją. Apie 
tai verčiau kalbėti aiškiai. Todėl aš ir vadinu daiktus 
savais vardais. 

Istorijos rato atgal nepasuksi ir nepaneigsi, kad žmo- 
gus, išjudintas pirmykščių stimulų, žengė dvasios link. 
Žinoma, mokslas ne tik gali, bet ir privalo nušviesti 
atskiras ribotų hipotezių sritis; tačiau siela — tai visu- 
ma, pranokstanti sąmonę, tai sąmonės motina ir pra- 
dinė sąlyga, todėl mokslas, kaip viena iš jos funkcijų, 
niekada neaprėps sielos gyvenimo pilnatvės. Sielos gy- 
dytojas neturėtų lindėti patologijos kertėje ir nesistengti 
suprasti, kad net pasiligojusi siela yra žmogiška ir, ne- 
paisant negalios, nesąmoningai reiškiasi visuotiniame 


12 


FREUDO IR JUNGO PRIEŠPRIEŠA 


žmonijos sielos gyvenime. Maža to, jis net turi pajėgti 
pripažinti, kad Aš negaluoja ne tik todėl, kad yra at- 
skirtas nuo visumos, vadinasi, nuo žmonijos, bet taip 
pat ir todėl, kad prarado dvasingumą. Kaip teisiAgai 
sako Freudas, Aš bus „baimės telkinys“? tol, kol sigrįš 
pas tėvą ir motiną. Freudą kamuoja Nikodemo klausi- 
mas: „Argi jis gali antrą kartą įeiti į savo motinos iščias 
ir vėl užgimti?“ (Jn 3,4). Istorija kartojasi — si parva 
componere magnis licet - kaip buitinis šiuolaikinės psi- 
chologijos ginčas. 

Nuo seniausių laikų iniciacijos adeptai moko Apie 
gimimą iš dvasios, tačiau žmogus vis pamiršta apie 
savo dieviškąją kilmę. Toks užmaršumas, rodantis, kad 
merdėja ypatingos dvasios jėgos, sukelia neurotini ne- 
brandumą, kartėlį, ribotumą, išsekimą. Lengva Atsi- 
kratyti dvasios, tačiau viralas bus prėskas, stokos „že- 
mės druskos“. Dvasios galybę įrodo ir tai, kad iš kartos 
į kartą vis dar tebėra perduodamos esminės archajinių 
iniciacijų mokymo tiesos. Vis atsiranda žmonių, Kurie 
supranta, kaip svarbu, kad jų tėvas yra Dievas. Kūno 
ir dvasios pusiausvyra palaiko šią sferą. 

Nuo Freudo mane iš esmės skiria išankstinės Prie- 
laidos. Prielaidų išvengti neįmanoma, o jeigu jos yra 
neišvengiamos, tai nereikėtų apsimesti, kad jos ir ne- 
egzistuoja. Labiausiai man rūpėjo nušviesti prifcipi- 
nius mūsų pozicijų aspektus, nes jais remiantis galima 
lengviau suprasti daugybę antraeilių skirtumų tarP ma- 
no ir Freudo pažiūrų. 


* Freud. Das Ich und das Es, 1923. 

Analytische Psychologie und 
Weltanschauung 


Vokiškas žodis „Weltanschauung“! vargu ar išver- 
čiamas į kitą kalbą. Iš to galima suvokti, kad šiam 
žodžiui yra būdingas vienas iš psichologinių bruožų: jis 
apibrėžia ne tik pasaulio sąvoką - tokį žodį veikiausiai 
galima būtų išversti be jokių išlygų, — bet ir požiūrio į 
pasaulį būdą bei rūšį. Žodis „filosofija“ turi kažką pa- 
našaus, tačiau jis apsiriboja intelektu, o „pasaulėžiūra“ 
aprėpia visas požiūrių į pasaulį, taip pat ir filosofinio, 
rūšis. Egzistuoja estetinė, religinė, idealistinė, realisti- 
nė, romantinė, praktinė pasaulėžiūros, o tai — tik kele- 
tas iš visų įmanomų. Šia prasme pasaulėžiūros sąvoka 
turi daug bendro su požiūrio sąvoka, todėl pasaulėžiū- 
rą galima apibrėžti kaip abstrakčiai suformuluotą 
požiūrį. 

Kaip tada reikėtų suprasti požiūrį? Požiūris yra psi- 
chologinė sąvoka, apibrėžianti ypatingą psichinių turi- 
nių kompoziciją, orientuotą į tam tikrą tikslą arba į 
tai, kas vadinama aukščiausiuoju suvokimu. Jeigu pa- 
lygintume savo psichikos turinius su kariuomene ir įvai- 
rias požiūrio formas apibrėžtume kaip tam tikras ka- 
riuomenės padėtis, tai, pavyzdžiui, dėmesingumą būtų 
galima įsivaizduoti kaip koncentruotą, pavojuje esan- 
čią armiją, apsuptą žvalgybos dalinių. Vos tik priešų 
jėgos ir pozicijos tampa pakankamai žinomos, padėtis 
pasikeičia: armija pradeda judėti konkretaus puolimo 

tikslo link. Lygiai taip pat pakinta psichinis požiūris. 
Esant įprasto dėmesingumo būsenai kelrodė idėja buvo 
suvokimas, savaiminis mąstymo aktas, kiek įmanoma 
slopinant likusius subjektyvius turinius, o perėjus prie 
veiklaus požiūrio sąmonėje atsiranda subjektyvus tiks- 
lo įvaizdžių ir veiklos impulsų turinys. Kaip armijoje 
yra generalinis štabas ir vadas, taip psichinis požiūris 
irgi turi bendrą kelrodę idėją, išpuoselėtą ir parem- 
tą milžiniška medžiaga: patirtimi, principais, afek- 
tais ir t. t. 

Nesielgiama paprasčiausiai šitaip, kitaip tariant, izo- 
liuotai reaguojant į tam tikrą dirgiklį, nes kiekvieną 
mūsų reakciją ar veiksmą lemia sudėtingos išankstinės 
sąlygos. Jeigu vėl pasitelktume karines metaforas, šiuos 
procesus galėtume prilyginti vyriausiojo štabo darbui. 
Paprastiems kareiviams gali atrodyti, tarytum jie gy- 
nėsi, nes juos atakavo, arba tarytum jie puolė, išvydę 
priešą. Mūsų sąmonė visada linkusi vaidinti paprasto 
kareivio vaidmenį ir tikėti, kad jos veikla yra paprasta. 
Tačiau iš tikrųjų kovojama tam tikroje vietoje ir tam 
tikru metu pagal bendrą puolimo planą, kuriuo remian- 
tis jau prieš keletą dienų kareiviai buvo perkelti į tam 
tikrą punktą. O šis bendras planas savo ruožtu yra ne 
tik tiesioginė reakcija į žvalgybos pranešimus, bet ir 
kūrybinė vado iniciatyva, inspiruota priešo veiksmų, o 
gal ir visiškai ne karinių, paprastam kareiviui nežino- 
mų politinių motyvų. Pastarųjų faktorių prigimtis la- 
bai sudėtinga, jų kareivis gali nesuvokti, taip pai jie 
gali būti ne visai aiškūs net pačiam vadui. Jis irgi ne- 
žino kai kurių faktorių, t. y. savo asmeninių dispozicijų 
bei jų sudėtingų išankstinių sąlygų. Tad armijos veiks- 
mams vadovaujama paprastai ir vieningai, nors šis va- 
dovavimas yra tik abipusės nepaprastai sudėtingų fak- 
torių sąveikos pasekmė. 

Ir psichinis aktas vyksta esant tokioms pat sudėtin- 
goms išankstinėms sąlygoms. Kad ir koks paprastas 

būtų impulsas, kiekvieną jam būdingos savybės niuan- 
są, jo jėgą ir kryptingumą, jo tėkmę erdvėje ir laike, jo 
tikslą ir t. t. lemia ypatingos išankstinės psichinės sa- 
lygos, kurios lemia taip pat ir požiūrį, sudarytą iš be 
galo įvairių turinių. Aš yra vyriausiasis vadas; jo svars- 
tymai ir sprendimai, jo prielaidos ir abejonės, jo tikslai 
ir viltys yra vyriausiasis štabas, o nuo išorinių faktorių 
jis yra priklausomas taip, kaip vadas priklauso nuo 
sunkiai perprantamų štabo įtakų ir kažkur anapus vyk- 
domos nesuprantamos politikos. 

Turbūt neapsunkintume savo palyginimo, įspraudę 
į jo rėmus dar ir žmogaus santykį su pasauliu: žmo- 
gaus Aš - tarsi mažos armijos, kovojančios su ją supan- 
čių išoriniu pasauliu, dažnai kariaujančios dviem fron- 
tais, vadas: priekyje - kova už būvį, užnugaryje — kova 
prieš savo maištingą instinktyvią prigimtį. Netgi nebū- 
dami pesimistai, savo būtį galime suvokti veikiau kaip 
kovą, nei kaip ką nors kitą. Pasiekti santarvę — tai 
troškimas (Desideratum), o kai santarvė su pasauliu ir 
su savimi pasiekta, tai — svarbus įvykis. Nuolatinė la- 
biau ar ne taip labai chroniška karinė padėtis sukelia 
rūpestingai organizuoto požiūrio būtinybę, o jei šiai pa- 
dėčiai pasibaigus turi aplankyti ilgai truksianti sielos 
palaima, tuomet šis požiūris turi būti sutvarkytas dar 
rūpestingiau ir kruopščiau, netgi tuomet, jei taika te- 
truktų labai trumpai. Sielai išties daug lengviau gy- 
venti, kai ji nuolat juda, kai įvykiai veja vienas kitą, o 
ne tuomet, kai tvyro ilgai trunkanti pusiausvyra, nes 
esant tokiai būsenai (išimtis: jei labai rūpinsimės savo 
gal ir vertu susižavėjimo iškilumu bei tobulumu) gali- 
ma užtrokšti nuo nepakeliamo nuobodulio. Todėl mes 
neapsiriksime teigdami, kad palaimingos sielos būse- 
nos, t. y. nekoniliktiškos, giedros, puikios ir pusiausvi- 
ros nuotaikos — tol, kol jos trunka, - yra pagrįstos ypa- 
tingai suformuotu požiūriu. 

Turbūt stebina tai, kad aš vartoju žodį „požiūris“, o 
ne „pasaulėžiūra“. Sąvoka „požiūris“ tiesiog leido man 
palikti nuošalyje klausimą, kokia pasaulėžiūra - sąmo- 
ninga ar nesąmoninga - turima galvoje. Gali būti pats 
sau vadas ir sėkmingai kovoti už išorinę bei vidinę būtį 
ir netgi pasiekti santykinai patikimos palaimos būse- 
ną, taip ir neturėdamas sąmoningos pasaulėžiūros. Bet 
jos niekada nepasieksi neturėdamas požiūrio. Apie pa- 
saulėžiūrą tikriausiai galėsime kalbėti tik tada, kai bent 
truputį rimčiau pabandysime abstrakčiai ir vaizdžiai 
suformuluoti savąjį požiūrį, kad patys sau atsakytume 
įklausimą, kodėl ir kam taip elgiamės ir taip gyvename. 

Bet kam gi tada reikalinga pasaulėžiūra, - paklau- 
site manęs, - jeigu ir be jos taip puiku? Tačiau lygiai 
taip pat galima būtų manęs paklausti: kam gi tada 
sąmonė, jeigu ir be jos taip puiku? Juk kas gi pagaliau 
yra pasaulėžiūra? Tai ne kas kita, kaip išplėsta ir pa- 
gilinta sąmonė! Sąmonės egzistenciją ir jos siekį plėstis 
ir gilėti labai paprasta pagrįsti: be sąmonės prasčiau 
sekasi. Akivaizdu, kad motina gamta todėl ir teikėsi 
sutverti patį nuostabiausią iš visų savo negirdėtų nere- 
gėtų kuriozų — sąmonę. Beveik nesąmoningas pirmykš- 
tis žmogus taip pat gali prisitaikyti ir įsitvirtinti, ta- 
čiau tik savo pirmykščiame pasaulyje, o esant kitoms 
aplinkybėms jis tampa begalės pavojų auka, tuo tarpu 
mes, pasiekę aukštesnę sąmonės pakopą, šiuos pavojus 
žaismingai aplenkiame. Žinoma, aukštesnė sąmonė gim- 
do tokius pavojus, kurių pirmykštis žmogus net nesap- 
navo, bet akivaizdu, kad žemę užkariavo ne nesąmo- 
ningasis, o sąmoningasis žmogus. Spręsti apie tai, ar 
šis faktas baigtine ir antžmogiška prasme yra teigia- 
mas ar neigiamas, - ne mūsų reikalas. 

Aukštesnė sąmonė nulemia pasaulėžiūrą. Kiekvie- 
nas priežasčių ir pasekmių įsisąmoninimas yra besi- 
vystanti pasaulėžiūra. Bet koks patirties ir žinių kau- 
pimas yra dar vienas žingsnis pasaulėžiūros išsivystymo 

link, Kurdamas pasaulio vaizdą, mąstantis žmogus kei- 
čiasi ir pats. Žmogus, kuriam Saulė vis dar sukasi ap- 
link Žemę, yra kitoks, nei tas, kuris mano Žemę esant 
Saulės palydovu. Ne veltui Giordano Bruno mintis apie 
begalybę yra vienas iš svarbiausių šiuolaikinės sąmo- 
nės pradinių taškų. Žmogus, kurio kosmosas pakibęs 
empirėjųje?, visiškai nepanašus į tą, kurio dvasią ap- 
švietė Keplerio vizija. Tas, kas abejoja, kiek bus dukart 
du, yra ne toks, kaip tas, kuriam nėra nieko labiau 
neabejotino, kaip apriorinės matematikos tiesos. Kitaip 
tariant, nėra vis tiek, ar žmogus turi pasaulėžiūrą ir 
kokia ši pasaulėžiūra yra, nes ne tik mes kuriame pa- 
saulio vaizdą — šis vaizdas mus irgi keičia. 

Mūsų pasaulio suvokimas yra to, ką mes vadiname 
pasauliu, vaizdas. Prisitaikydami mes orientuojamės 
būtent į šio vaizdo ypatumus. Kaip jau sakyta, tai vyksta 
nesąmoningai. Paprastas kareivis apkasuose nieko ne- 
žino apie generalinio štabo veiklą. Vis dėlto mes patys 
kartu esame ir generaliniai štabai, ir vyriausieji vadai 
kartų. Tačiau, norint atitraukti sąmonę nuo laikinų, 
nors ir neatidėliotinų darbų ir nukreipti ją visuotines- 
nių požiūrio problemų link, beveik visada būtina valin- 
gai nuspręsti. Jeigu to nepadarome, mūsų požiūris lie- 
ka nesąmoningas ir mums tėra būdinga ne pasaulėžiūra, 
o tik nesąmoninga nuostata. Jei apie tai nesusimąsto- 
ma, pagrindinės priežastys ir tikslai lieka nesąmonin- 
gi, t. y. atrodo, kad viskas buvo labai paprasta ir atsi- 
tiko tarsi savaime. O iš tikrųjų antrajame plane vyksta 
labai sudėtingi procesai, turintys savo priežastis, tiks- 
lūs ir savo subtilybės. Yra nemaža mokslininkų, sie- 
kiančių neturėti pasaulėžiūros, teigiančių, esą tai būtų 
nemoksliška. Bet sprendžiant iš visko, šie žmonės ne 
itin suvokia tikrąją savo veiksmų esmę. Iš tikrųjų jie 
lieka sąmoningai nesupratę savo kelrodžių idėjų, ki- 
taip tariant, sustoja ant žemesnės, pirmykštės, sąmo- 
nės pakopos, kuri neatitinka jų sąmonės galimybių. Kri- 

tika ir abejojimas ne visada atspindi intelektą, veikiau 
atvirkščiai, ypač tada, kai atsikirsdami abejonėmis no- 
rime užglaistyti pasaulėžiūros trūkumą. Dar dažniau 
trūksta ne intelekto, o moralinės drąsos. Negalima ma- 
tyti pasaulio, nematant savęs; tas, kas mato pasaulį, 
mato ir save, o tam reikia nemažai drąsos. Neturėti 
pasaulėžiūros visada yra fatališkai pražūtinga. 

Turėti pasaulėžiūrą — tai susikurti pasaulio ir savo 
paties vaizdą, žinoti, kas yra pasaulis ir kas esu aš. Tik 
nereikia suprasti to pažodžiui. Niekas negali žinoti, kas 
yra pasaulis arba kas yra jis pats. Tačiau cum grano 
salis tai reikštų: labiausiai įmanomas pažinimas. La- 
biausiai įmanomam pažinimui reikia faktų, jam nepri- 
imtinos nepagrįstos prielaidos, savavališki teiginiai, au- 
toritarinės nuomonės. Šiuo pažinimu kaupiamos 
kruopščiai pagrįstos hipotezės, nepamirštant, kad kiek- 
vienas žinojimas yra ribotas ir pilnas paklydimų. 

Jeigu mūsų kuriamas pasaulio vaizdas neturėtų įta- 
kos mums patiems, galima būtų pasitenkinti kokia nors 
gražia arba malonia iliuzija. Tačiau saviapgaulė veikia 
mus pačius, ir mes tampame netikri, kvaili ir nesusi- 
vokiantys. Kovojant su iliuzijomis, mus užvaldo tikro- 
vės galybė. Tad mums paaiškėja, koks svarbus ir esmi- 
nis dalykas yra turėti kruopščiai pagrįstą ir suformuotą 
pasaulėžiūrą. 

Pasaulėžiūra — tai hipotezė, o ne tikėjimo objektas. 
Pasaulio veidas keičiasi — žempora mutantur ei nos 
mutamur in illis, - nes pažįstame jį tik kaip psichinį 
vaizdą savyje, ir keičiantis šiam vaizdui nėra lengva 
suvokti, ar pasikeitė pasaulis, ar mes, ar ir viena, ir 
kita. Pasaulio vaizdas gali keistis nuolatos, kaip ir mū- 
sų nuomonė apie save. Kiekvienas naujas atradimas, 
kiekviena nauja mintis gali suteikti pasauliui naują 
veidą. Tai visada reikia turėti omenyje, antraip gresia 
pavojus staiga atsidurti pasenusiame pasaulyje ir tapti 
žemesnės sąmonės pakopos senamadiška atgyvena. 

Kiekvienas žmogus anksčiau ar vėliau išsenka, tačiau 
gyvybingumas kiek galima labiau atitolina šį momen- 
tą, kai neleidžiame sustabarėti mūsų pasaulio vaizdui 
ir vis tikriname, kokią įtaką jam daro kiekviena nauja 
mintis. 

Dabar, pradėdamas gvildenti analitinės psichologi- 
jos ir pasaulėžiūros santykio problemą, noriu pabrėžti, 
kad tai darysiu remdamasis anksčiau išsakyta pozicija, 
t. y. klausimu, ar analitinės psichologijos žinios sutei- 
kia mūsų pasaulėžiūrai kažką naujo ar ne? Norėdami 
sėkmingai atsakyti į šį klausimą, pirmiausia turime 
išsiaiškinti, kas gi yra analitinė psichologija. Tai, ką aš 
vadinu šiuo terminu, yra ypatinga psichologijos kryp- 
tis, nagrinėjanti pirmiausia vadinamuosius kompleksi- 
nius sielos fenomenus kitaip negu fiziologinė arba eks- 
perimentinė psichologija, kuri stengiasi išskaidyti 
kompleksinius fenomenus į atskirus elementus. Pava- 
dinimas „analitinė“ rodo, kad ši psichologijos kryptis 
išaugo iš pirminės froidistinės psichoanalizės. Freudas 
psichoanalizę tapatino su savąja seksualumo ir išstū- 
mimo teorija ir dėl to pavertė ją doktrina. Todėl aš 
nevengiu psichoanalizės pavadinimo kalbėdamas apie 
vien techninius dalykus. 

Froidistinė psichoanalizė - tai technika, leidžianti 
vėl sugrąžinti į sąmonę vadinamąjį išstumtąjį pasąmo- 
nės turinį. Ši technika yra terapinis metodas neuro- 
zėms aiškinti ir gydyti. Šis metodas teigia, kad neurozė 
yra dėl auklėjimo išsivysčiusi tam tikro moralinio pa- 
sibjaurėjimo būsena, kai nemalonūs prisiminimai ir po- 
linkiai, vadinamieji nesuderinami turiniai, išstumiami 
iš sąmonės ir padaromi nesąmoniniais. Tad apibrėžia 
nesąmoninė sielos veikla, vadinamoji pasąmonė, pir- 
miausia atrodo kaip visų sąmonei nepakeliamų turinių 
ir visų pamirštų įspūdžių recepiaculum. Antra vertus, 
negalima pamiršti, kad nesuderinamus turinius gimdo 
būtent pasąmoniniai troškimai, t. y. pasąmonė yra ne 

šiaip saugykla, o tikrų tikriausia šių sąmonei nepriim- 
tinų dalykų motina. Bet ženkime dar vieną žingsnį: 
pasąmonė taip pat gamina ir naujus kūrybinius turi- 
nius. Visa, ką sukūrė žmogaus dvasia, kilo iš pasąmo- 
nėje užgimusių turinių. Freudas ypač akcentavo pir- 
maąjį aspektą, o aš, jo neneigdamas, išskirčiau pastarąjį. 
Kad ir koks svarbus yra žmogaus sugebėjimas išsisukti 
nuo nemalonumų ir kiek įmanoma jų vengti (todėl jis 
noriai pamiršta tai, kas jam nepatinka), manyčiau bū- 
siant daug svarbiau nustatyti pozityvios pasąmonės 
veiklos esmę. Žvelgiant šiuo aspektu, pasąmonė yra vi- 
sų in statu nascendi sielos turinių visuma. Ši neabejo- 
tina pasąmonės funkcija pažeidžiama dažniausiai jos 
išstūmimu iš sąmonės, ir toks natūralios pasąmonės 
veiklos sutrikimas tikriausiai yra svarbus vadinamųjų 
psichogeninių ligų šaltinis. Turbūt bus lengviau suprasti 
pasąmonę, jei įsivaizduosime ją kaip turintį savo spe- 
cifinę kūrybinę energiją natūralų organą. Esant išstū- 
mimui, sąmonė nepriima pasąmonės produktų ir išky- 
la tam tikros rūšies užkarda, nenatūrali kliūtis 
tikslingai funkcijai, lygiai taip pat kaip tulžiai - natū- 
raliam kepenų produktui — užkirtus kelią patekti į žar- 
nyną. Dėl išstūmimo atsiranda netinkami psichikos nuo- 
tėkiai. Kaip tulžis patenka į kraują, taip ir išstumtas 
turinys įsiskverbia į kitas dvasines ir fiziologines sri- 
tis. Esant isterijai, pirmiausia sutrinka fiziologinės funk- 
cijos, esant kitoms neurozėms, pavyzdžiui, fobijoms, ob- 
sesijoms ir manijoms, labiausiai sutrikdomos dvasinės 
funkcijos, taip pat ir sapnai. Esant kūniškiems isteri- 
jos simptomams ir dvasiniams kitų neurozių (taip pat 
psichozių) simptomams, galima nurodyti išstumtų turi- 
nių įtaką, tas pat tinka ir sapnams. Sapnai yra norma- 
ti funkcija, kuri taip pat, kaip ir kitos funkcijos, iškilus 
užkardai, gali sutrikti. Freudo sapnų teorija sapnus 
apibrėžia ir netgi aiškina tik šiuo aspektu, tarsi jie 
negali būti kas nors kita, o tik simptomai. Kaip žino- 

me, psichoanalizė panašiai traktuoja ir kitus dvasinius 
dalykus, pavyzdžiui, meno kūrinius, tuo tarpu visiškai 
aišku, kad meno kūrinys yra ne simptomas, bet savita 
kūrybos apraiška. Meninę kūrybą galima suvokti tik 
per ją pačią. Jeigu ji suprantama kaip patologinis nesu- 
sipratimas ir aiškinama kaip neurozė, tokį bandymą 
belieka vertinti kaip apgailėtiną kuriozą. 

Ta patį galima pasakyti ir apie sapną. Jis yra savo- 
tiškas pasąmonės kūrinys, kurį traktuojant tik kaip 
išstūmimo simptomą bus iškreipta ir sudarkyta jo es- 
mė. Aiškindami sapnus kaip išstūmimo simptomus, nie- 
kada nepasieksime tikslo. 

Dabar trumpai sustokime prie Freudo psichoanali- 
zės rezultatų. Jo teorija vaizduoja žmogų kaip instink- 
tų valdomą kūrinį, susiduriantį su įstatymų bei jo pa- 
ties proto nustatytų moralinių įsakymų barjerais ir todėl 
priverstą išstumti tam tikrus troškimus arba jų ele- 
mentus, Metodo tikslas yra šių troškimų turinį iškelti 
į sąmonę ir sąmoninga korekcija panaikinti jų išstūmi- 
mą. Pavojingas jų išlaisvinimas aiškinamas tuo, kad 
jie yra ne kas kita, kaip infantilūs norai — fantazijos, 
kurios, jei elgiamasi protingai, yra lengvai suvaldomos. 
Taip pat manoma, kad jas galima, vartojant techninį 
apibrėžimą, „sublimuoti“ — tai suprantama kaip tam 
tikras būdas jas transformuoti į tikslingą pritaikoma 
formą. Jeigu kas nors mano, kad tai gali įvykti savai- 
me, tas, žinoma, klysta. Tik absoliuti būtinybė gali 
veiksmingai priešintis natūralaus troškimo patenkini- 
mui. Ten, kur nėra tokio poreikio ar nepermaldauja- 
mos būtinybės, „sublimavimas“ yra tik saviapgaulė, at- 
naujintas, šįkart kiek subtilesnis išstūmimas. 

Ar yra šioje teorijoje ir šiame žmogaus suvokime 
kas nors, kas padeda formuotis mūsų pasaulėžiūrai? 
Manau, kad vargu. Svarbiausia froidistinės psichoana- 
lizės aiškinamosios psichologijos idėja yra gerai žino- 
mas praėjusio XIX a. racionalistinis materializmas. 

Nesukuriamas kitoks pasaulio vaizdas ir todėl nesuku- 
riamas kitoks žmogaus požiūris į pasaulį. Tačiau nega- 
lima pamiršti, kad teorijos tik labai retai veikia požiū- 
rį. Daug veiksmingesnis yra emocinis faktorius. Iš tiesų 
man dar neteko matyti, kad sausi teoriniai svarstymai 
sužadintų jausmus. Galėčiau pateikti jums labai išsa- 
mią kalinių statistiką, bet jūs užmigsite besiklausyda- 
mi, Na, o jeigu aš parodyčiau jums kalėjimą arba psi- 
chiatrinę ligoninę, jūs tikrai neužsnūstumėte. Jūs 
patirtumėte gilų įspūdį. Argi Budhą suformavo koks 
nors mokslas? Ne, tai buvo senatvės, ligos ir mirties 
vaizdai, kurie liepsnojo jo sieloje. 

Vadinasi, kartais vienpusiškos, kartais klaidingos 
Freudo psichoanalizės pažiūros mums nieko iš esmės 
nepasako. "Tačiau jeigu mes susipažinsime su konkre- 
čių neurozės atvejų psichoanalitiniu nagrinėjimu ir pa- 
žvelgsime, kokie suirimai ten sukelia vadinamuosius 
išstūmimus, kas sugriaunama ignoruojant elementa- 
rius instinktyvius procesus, tai patirsime — gerai pasa- 
kyta — stiprų įspūdį. Nėra tokios žmogiškojo tragizmo 
formos, kuri esamu atveju nebūtų šios Aš ir pasąmonės 
kovos pasekmių išraiška. Tas, kas nors kartą patyrė 
kalėjimo, psichiatrinės ligoninės ar senelių prieglaudos 
siaubą, šių įspūdžių dėka žymiai išplės savąja pasaulė- 
žiūrą. Lygiai tas pats atsitiks, jeigu jis žvilgtelės į ana- 
pus neurozės atsiveriančią žmogiškosios kančios bedug- 
nę. Kiek kartų man teko girdėti: „Juk tai siaubinga! 
Kas galėtų pamanyti?!“ Iš tikrųjų negalima neigti, kad 
kaskart sąžiningai ir išsamiai bandant ištirti neurozės 
struktūrą, pasąmonės veikla daro labai stiprų įspūdį. 
Lygiai taip pat naudinga parodyti kam nors Londono 
lūšnynus, ir regėjęs juos žino daugiau, nei tas, kuris jų 
nematė. Tačiau tai - tik paskata, o į klausimą „Ką su 
tuo reikėtų veikti?“ vis dar neatsakyta. 

Psichoanalizė nuplėšė skraistę nuo dalykų, kuriuos 
žinojo tik nedaugelis, ir net pabandė šiuos dalykus 

panaudoti. Bei koks šiuo atveju yra jos požiūris? Ar jos 
požiūris yra naujas, kitaip tariant, ar patirtas didelis 
įspūdis buvo vaisingas? Ar jis pakeitė pasaulio vaizdą 
ir kartu pastūmėjo į priekį mūsų pasaulėžiūrą? Psicho- 
analizės pasaulėžiūra yra racionalistinis materializ- 
mas- iš esmės praktinio gamtos mokslo pasaulėžiūra, 
Ir mes jaučiame, kad tokių pažiūrų mums nepakanka. 
Goethe's eilėraštį aiškindami motinos kompleksu, Na- 
poleoną apibrėždami kaip vyriško protesto, o Pranciš- 
kų - kaip seksualinio išstūmimo atvejus, mes labai nu- 
sivilsime. Toks aiškinimas yra nepakankamas ir 
neatspindintis daugiareikšmės šių dalykų tikrovės. Kur 
dingsta grožis, didybė ir šventumas? Tai pačios gyvy- 
bingiausios realybės, be kurių žmogaus gyvenimas bū- 
tų perdėm pilnas kvailumo. Kur teisingas atsakymas į 
klausimą apie negirdėtas kančias ir konfliktus? Šiame 
atsakyme turėjo nuskambėti bent jau kančios didybę 
primenanti gaida. Tačiau, kad ir kaip pageidautinas 
yra protingas racionalizmo požiūris, vis dėlto jis igno- 
ruoja kančios prasmę, Ji paliekama nuošalyje ir vadi- 
nama neesmine. Tiesiog buvo daug triukšmo dėl nieko. 
Daug ką galima priskirti šiai kategorijai, tačiau ne 
viską. 

Klaidinga, kaip jau minėjau, yra tai, kad vadinamo- 
sios psichoanalizės požiūris į pasąmonę, nors ir moks- 
linis, vis dėlto yra grynai racionalistinis. Kalbėdami 
apie instinktus, esame linkę tuo paaiškinti kažką, kas 
jau žinoma. Bet iš tikrųjų čia šnekama apie kažką ne- 
žinoma, Iš tiesų mes žinome tik tai, kad iš tamsiosios 
psyche sferos mus pasiekia impulsai, turį kada nors 
patekti į sąmonę, kad dėl to išvengtume kitas funkcijas 
ardančio griovimo. Visiškai neįmanoma iš karto pasa- 
kyti, kokia šių įtakų prigimtis, ar jos remiasi seksua- 
lumu, valdžios siekiu, ar kitais instinktais. Tiesiog jie 
tokie pat dviprasmiai ar net daugiaprasmiai, kaip pati 
pasąmonė. 

Jau anksčiau sakiau, kad pasąmonė yra visko, kas 
pamiršta, praėję ir išstumta, saugykla, tačiau ji taip 
pat yra toji sfera, kurioje vyksta visi nesąmoningi pro- 
cesai, pavyzdžiui, jutimas, kuris yra per silpnas, kad 
pasiektų sąmonę, ir pagaliau ji yra motininė dirva, iš 
kurios auga visa psichinė ateitis. Mes žinome, kad kam 
nors išstūmus nepageidautiną norą, jo energija gali įsi- 
skverbti į kitas funkcionuojančias sistemas, bet mums 
lygiai taip pat žinoma, kad kam nors nesugebant su- 
vokti naujos, visiškai svetimos idėjos, jos energija nu- 
kryps į kitas funkcijas ir jas trikdys. Aš esu daug kartų 
stebėjęs, kaip netikėtai naujos minties ar naujo turinio 
įsisąmoninimo momentu visiškai išnykdavo nenorma- 
lios seksualinės fantazijos arba kaip netikėtai praeida- 
vo migrena, jeigu ligi tolei glūdėjęs pasąmonėje eilėraš- 
tis pasiekdavo sąmonės plotmę. Kaip seksualumas 
netiesiogiai gali pasireikšti fantazijose, taip kūrybinė 
fantazija gali netiesiogiai pasireikšti seksualume. Kaip 
kartą pasakė Voltaire: „En ėtymologie n'imporie guoi 
peut dėsigner n'imporie guoi“, taip ir mes privalome tą 
patį pasakyti apie pasąmonę. Bet kuriuo atveju iš anksto 
niekada nežinome, kas yra kas. Pasąmonės atveju mes 
apdovanoti tik pavėluoto pažinimo dovana, nes neįma- 
noma žinoti daiktų padėties pasąmonėje a priori. Bet 
kuri išvada čia paremta prielaida „tarytum“. 

Esant tokiai padėčiai, pasąmonė mums atrodo lyg 
didelis X, neabejotina tik viena - jos reikšmingi povei- 
kiai. Pažvelgę į pasaulio istorijos religijas, matome, ko- 
kie reikšmingi šie poveikiai istoriniu aspektu. Pažvelgę 
į šiuolaikinio žmogaus kančias, pamatysime tą patį. 
Mes tik kiek kitaip kalbame. Prieš penkis šimtus metų 
sakydavo „ją apsėdo velnias“, dabar - „jai isterija“; anks- 
čiau buvo kalbama apie apkerėjimą, dabar Lai vadina- 
ma skrandžio neuroze. Faktai lieka tie patys, gal tik 
ankstesni jų aiškinimai psichologiniu aspektu yra 

tikslesni. Dabar mes turime iš esmės nieko nepasakan- 
čią racionalistinę simptomų terminologiją. Sakydamas, 
kad ką nors apsėdo piktoji dvasia, aš kartu teigiu, kad 
tas žmogus iš tiesų neserga, o kenčia nuo nematomos 
dvasinės įtakos, kurios niekaip neįstengia pažaboti. Šis 
nematomas kažkas yra vadinamasis autonominis kom- 
pleksas, pasąmonės turinys, nepaklūstantis sąmonin- 
gai valiai. Analizuojant neurozių psichologiją, aptinka- 
mas vadinamasis kompleksas, kuris veikia kitaip negu 
sąmonės turinys, t. y. jis daro ne tai, ką liepiame, bet 
paklūsta saviems dėsniams, kitaip tariant, jis yra ne- 
priklausomas, kalbant techniniais terminais, - autono- 
minis. Jis elgiasi tarsi kaukas, kurio neįmanoma su- 
čiupti. Ir kai kompleksas įsisąmoninamas (to ir siekia 
analizė), turbūt su palengvėjimu galima pasakyti: „Ak, 
štai kas mane taip trikdė!“ Kartu, matyt, pasiekiama 
tam tikra pergalė, simptomai išnyksta; kompleksas, kaip 
sakoma, iššifruotas. Galime sušukti kartu su Goethe: 
„Vis dėlto išsiaiškinome!“ Tačiau drauge su Goethe pri- 
valome tęsti: „Vis dėlto Tegelyje vaidenasi!“ Tik dabar 
atsiskleidžia tikroji situacija, t. y. mes suprantame, kad 
šis kompleksas niekada negalėtų egzistuoti, jeigu mū- 
sų pačių prigimtis neapdovanotų jo slapta instinktyvia 
galia. Savo mintį norėčiau iliustruoti trumpu pavyzdžiu. 

Pacientas kenčia nuo nervinių skrandžio simptomų, 
primenančių skausmingus alkio spazmus. Analizė at- 
skleidžia infantilų motinos ilgesį, vadinamąjį motinos 
kompleksą. Naujas suvokimas panaikina simptomus, 
tačiau išlieka ilgesys, kuris niekaip nemalšta konstata- 
vus, kad jis yra ne kas kita, kaip infantilaus motinos 
komplekso išraiška. Tai, kas buvo guasi fizinis alkis ir 
fizinis skausmas, tampa sielos alkiu ir sielos skausmu. 
Žmogus kažko ilgisi ir žino, kad tik per nesusipratimą 
siejo ši ilgesį su motina, Egzistuoja kol kas nenumal- 
šinto ilgesio realybė, ir šios problemos sprendimas yra 
kur kas sudėtingesnis, nei neurozės aiškinimas moti- 

nos kompleksu. Ilgesys yra atkaklus reikalavimas, grau- 
žianti, veikli tuštuma, kurią kartkartėmis galima tie- 
siog pamiršti, tačiau niekada negalima įveikti valios 
pastangomis. Ji kaskart atsiranda. Iš pradžių nežino- 
ma, iš kur šis ilgesys, veikiausiai net nežinia, ko ilgi- 
masi. Galima daug spėlioti, tačiau tikrai galima pasa- 
kyti tik tai, kad anapus motinos komplekso taip 
atskleidžia savo reikalavimus pasąmoninis Kažkas ir, 
nepriklausydamas nuo sąmonės bei nepaklusdamas mū- 
sų kritikai, nuolatos taip pasireiškia. Šitas Kažkas ir 
yra tai, ką pavadinau autonominiu kompleksu. Iš šio 
šaltinio trykšta instinktyvi energija, kuri iš pradžių 
maitina infantilias pretenzijas motinai, o vėliau, kai 
suaugusi sąmonė priversta atmesti ir išstumti tokį ne- 
suderinamą vaikišką reikalavimą, virsta neuroze. 
Visi infantilūs kompleksai galų gale yra autonomi- 
niai pasąmonės turiniai. Pirmykštė dvasia šiuos sveti- 
mus ir nesuvokiamus turinius įasmenino kaip dvasias, 
demonus ir dievus bei stengėsi sakralinėmis ir magiš- 
komis apeigomis patenkinti jų reikalavimus. Suvokusi, 
kad šio bado ar troškulio nenumalšins nei valgis, nei 
gėrimas, nei grįžimas į motinos įsčias, pirmykštė dva- 
sia sukūrė nematomų, pavydžių ir pretenzingų, įtakin- 
gesnių, stipresnių ir pavojingesnių už žmogų būtybių 
paveikslus, aiklydėlius iš nematomojo pasaulio, kuris 
vis dėlto yra susijęs su regimybe ir susijęs su ja taip 
glaudžiai, kad pačios dvasios apsigyvena virtuvės puo- 
duose. Dvasios ir kerai — štai pirmykščio žmogaus ligų 
priežastys. Jo autonominiai turiniai projektuojami į šias 
antgamtines figūras. Mūsų pasaulis, priešingai, yra iš- 
laisvintas nuo demonų, net nuo mažiausių jų liekanų. 
Tačiau autonominiai turiniai ir jų reikalavimai išliko. 
Iš dalies jie galėtų būti perteikiami religijose, Lačiau 
kuo labiau racionalizuojamas ir sekinamas religijų tu- 
rinys — toks vargu ar išvengiamas yra jų likimas, - tuo 
klaidesni ir paslaptingesni tampa keliai, kuriais mus 

vis dėlto pasiekia pasąmonės turiniai. Vienas iš labiau- 
siai įprastų kelių yra neurozė, nors iš pradžių tai atro- 
dė mažiausiai tikėtina. Paprastai neurozė buvo supran- 
tama kaip menkavertiškumas, medicininis guantitė 
nėgligeable. Tačiau, kaip pasirodė, tai visiškai neteisin- 
ga! Juk po neurozės šydu slypi tos galingos psichinės 
įtakos, kurios sudaro mūsų dvasines nuostatas ir jų 
įtakingiausių, vyraujančių idėjų pagrindą. Racionalis- 
tinis materializmas, ši, matyt, visai verta pasitikėjimo 
kryptis, yra psichologinė misticizmo priešprieša. Pasta- 
rasis yra slaptas antagonistas, turįs būti nugalėtas. Ma- 
terializmas ir misticizmas yra ne kas kita, kaip psicho- 
loginė priešybių pora - lygiai taip pat, kaip ateizmas ir 
teizmas. Tai du priešiški vienas kitam broliai, du skir- 
tingi metodai, tam tikru būdu bandantys susidoroti sų 
dominuojančiomis pasąmonės įtakomis: vienas — išsi- 
žadėdamas, kitas — pripažindamas. 

Todėl aš, privalėdamas įvardyti patį svarbiausią da- 
lyką iš tų, kuriais analitinė psichologija galėtų papildy- 
ti mūsų pasaulėžiūrą, pasakysiu: tai yra žinojimas, kad 
egzistuoja pasąmonės turiniai, keliantys akivaizdžius 
reikalavimus ar skleidžiantys įtakas, kurių sąmonė no- 
lens volens turi paisyti. 

Tikriausiai visi mano anksčiau išsakyti svarstymai 
keltų nepasitenkinimą, jeigu palikčiau likimo valiai tą 
Kažką, ką pavadinau autonominiu pasąmonės turiniu, 
ir nepabandyčiau išdėstyti to, ką mūsų psichologija apie 
šiuos turinius sužinojo empirinių būdu. 

Jeigu, kaip teigia psichoanalizė, būtų galima galuti- 
nai ir patenkinamai atsakyti, pavyzdžiui, kad pirminė 
infantili priklausomybė nuo motinos yra ilgesio prie- 
žastis, kartu su tokia išvada turėtų ateiti ir palengvė- 
jimas. Egzistuoja tokios infantilios priklausomybės, ku- 
rios, galutinai jas įsisąmoninus, iš tiesų išnyksta. Tačiau 
šis faktas neturėtų versti mūsų tikėti tuo, kad šitaip 
būna visuomet. Visada kažkas lieka, kartais, matyt, 

tiek mažai, kad atrodo, jog visa jau iš esmės baigta, bet 
kartais lieka tiek daug, kad nei pacientas, nei gydyto- 
jas nebūna patenkinti rezultatais ir netgi pradeda ma- 
nyti, jog apskritai nieko nebuvo padaryta. Be to, man 
teko gydyti daug pacientų, kurie įsisąmonindavo savo 
pirminius kompleksus iki smulkiausių detalių, tačiau 
šie apmąstymai jiems iš esmės nepadėdavo. 

Priežastinis aiškinimas moksliškai gali būti reliaty- 
viai patenkinamas, tačiau pats savaime jis yra šiek 
tiek nepatenkinamas psichologiškai, nes vis dar lieka 
neaišku, koks pagrindinis instinkto tikslas (pvz., kokia 
ilgesio prasmė), ir lygiai taip pat neaišku, ką su juo 
reikėtų daryti. Nors aš jau žinau, kad šiltinės epidemi- 
ja kyla dėl užkrėsto geriamojo vandens, užkrėstas šal- 
tinis vis tiek Heka toks pats užkrėstas. Todėl patenki- 
namai atsakyta bus tik tada, kai sužinosime, kas yra 
tas Kažkas, išsaugantis gyvybingą infantilią priklauso- 
mybę iki pat brandaus amžiaus, ir į ką šis Kažkas yra 
nukreiptas. 

Jeigu žmogaus dvasia gimtų kaip absoliuti tabula 
rasa, visų šių problemų nebūtų, nes dvasia neturėtų 
nieko, išskyrus tai, ką ji įgijo, ar tai, kas jai buvo įdieg- 
ta. Tačiau individualioje žmogaus sieloje yra daugybė 
dalykų, kurių ji niekada neigijo, nes žmogaus dvasia 
nuo gimimo nėra tabula rasa, taip pat bet kurio žmo- 
gaus smegenys nėra visiškai naujos ir nepakartojamos. 
Jis gimsta su smegenimis, kurios yra be galo ilgos pro- 
tėvių eilės vystymosi rezultatas. Šios smegenys kiek- 
viename embrione įgyja visiškai atskirą baigtinę formą 
ir atlikdamos savo funkciją būtinai pasieks tokių rezul- 
tatų, kurie daugybę kartų prieš tai jau buvo produkuo- 
jami protėvių eilėje. Visa žmogaus anatomija yra pa- 
veldima, identiška ancestralinei konstitucijai sistema, 
kuri būtinai funkcionuos lygiai tokiu pačiu būdu, kaip 
ir anksčiau. Todėl tikimybė, kad bus produkuojama kaž- 
kas nauja, iš esmės skirtinga nuo to, kas produkuota 

anksčiau, yra be galo maža. Todėl visi tie faktoriai, 
kurie buvo svarbūs mūsų artimiems ir tolimiems pro- 
tėviams, bus svarbūs ir mums, nes jie atitinka pavel- 
dėtą organinę sistemą. Maža to, jie yra būtinybės, pa- 
sireiškiančios poreikių pavidalais. 

Jums nereikėtų būgštauti, kad pradėsiu pasakoti apie 
paveldimus vaizdinius. Aš net neketinau taip daryti. 
Autonominiai pasąmonės turiniai arba, kaip juos pava- 
dinau, pasąmonės dominantės yra ne paveldimi vaizdi- 
niai, o įgimtos galimybės, netgi būtinybės vėl sukelti 
tuos vaizdinius, kurie nuo seno pasireiškė pasąmonės 
dominantėmis. Be abejo, kiekviena Žemės religija ir 
kiekvienas metas turi savo specifinę kalbą, kuri gali 
būti be galo keičiama. Tačiau ne taip jau svarbu, ar 
mitų herojus nugali drakoną ar žuvį, ar kokią kitą pa- 
baisą —- pamatinis motyvas išlieka tas pats, ir būtent 
jis yra žmonijos turtas, o ne skirtingų regionų ir epo- 
chų laikinos formuluotės. 

Taigi žmogus gimsta su painia dvasine struktūra, 
kuri jokiu būdu nėra iabula rasa. Net pati įžūliausia 
fantazija yra ribojama dvasinio paveldimumo nubrėžių 
griežtų ribų, o po nežabotos fantazijos šydu žybčioja 
žmogaus dvasią nuo seniausių laikų lydinčios domi- 
nantės. Labai nustembame, kai pamatome, kad psichi- 
nio ligonio fantazijos kartais beveik identiškos pirmykš- 
čio žmogaus fantazijoms. Beje, būtų keista, jeigu taip 
nebūtų. 

Paveldimą psichinę sferą aš pavadinau kolektyvine 
pasąmone. Mūsų sąmonės turinius visi įgyjame indivi- 
dualiai. Jeigu žmogaus psyche sudarytų tik sąmonė, tai 
nebūtų jokio psichinio dalyko, atsirandančio ne indivi- 
dualaus gyvenimo tėkmėje. Tokiu atveju mes veltui ieš- 
kotume kokių nors sąlygų ir įtakų, slypinčių už pa- 
prasto tėvų komplekso. Viską grindžiant tėvu ir motina 
būtų padėtas taškas, nes jie yra pirmos ir paskutinės 
figūros, paveikusios mūsų sąmoninę psyche. Juk iš tik- 

rųjų mūsų sąmonės turiniai atsirado ne tik dėl indivi- 
dualios aplinkos įtakos, bet ir buvo paveikti bei suri- 
kiuoti psichinio paveldimumo, kolektyvinės pasąmonės. 
Aišku, individualios motinos paveikslas yra įspūdin- 
gas, tačiau jis yra ypač įspūdingas dar ir dėl to, kad 
susijęs su pasąmonine parengtimi, t. y. su įgimta sis- 
tema arba paveikslu, egzistuojančiu todėl, kad motiną 
ir vaiką amžinai siejo simbiotinis ryšys. Jeigu individu- 
alios motinos vienu ar kitu atveju nėra, patiriama žala, 
t. y. nėra įvykdomas kolektyvinio motinos paveikslo 
reikalavimas. Kitaip tariant, instinktas patiria nuosto- 
lių. Tada labai dažnai atsiranda neurotinių negalavi- 
mų arba, geriausiu atveju, tam tikrų charakterologinių 
ypatumų. Jeigu nebūtų kolektyvinės pasąmonės, viską 
galima būtų pasiekti auklėjimu, galima būtų, nežalo- 
jant žmogaus, paversti jį dvasinga mašina arba priar- 
tinti jį prie jo idealo. Tačiau visas šias pastangas pa- 
žaboja sunkiai įveikiamus reikalavimus keliančios 
pasąmonės dominantės. 

Taigi jei aš kenčiančiam nuo skrandžio neurozės pa- 
cientui turėčiau tiksliai charakterizuoti tą Kažką, pa- 
laikantį neaiškų bei kankinantį ilgesį anapus asmeni- 
nio motinos komplekso, tai atsakymas skambėtų taip: 
tai yra kolektyvinis motinos paveikslas — ne turimos 
asmeninės motinos, o tiesiog motinos paveikslas. 

Galite paklausti, kodėl gi šis kolektyvinis paveiks- 
las turėtų sukelti tokį ilgesį? Atsakyti į šį klausimą 
nėra lengva. Tačiau jeigu galėtume įsivaizduoti, koks 
yra ir ką reiškia kolektyvinis paveikslas, kurį pavadi- 
nau specialiu archetipo terminu, jo poveikis būtų leng- 
vai suvokiamas. 

Kad būtų aiškiau, norėčiau pateikti tokią pastabą: 
motinos ir vaiko santykis visada yra giliausias ir svar- 
biausias iš visų mums žinomų - juk vaikas visiems 
laikams tampa tarsi motinos kūno dalimi! Vėliau jis 
ilgus metus yra motinos dvasinės atmosferos sudeda- 

moji dalis ir todėl visas vaiko pirmapradiškumas yra 
neatsiejamai susiliejęs su motinos paveikslu. Tai tei- 
singa ne tik tam tikru atveju, bet patvirtinta ir istoriš- 
kai. Tai - absoliutus protėvių eilės išgyvenimas, tiesiog 
tokia pat organiška realybė, kaip ir lyčių tarpusavio 
santykiai. Žinoma, archetipas, įgimtas kolektyvinis mo- 
tinos paveikslas, taip pat pasižymi tuo ypač intensyviu 
santykiu, verčiančių vaiką instinktyviai kabintis į savo 
motiną. Bėgant metams, žmogus natūraliai tolsta nuo 
motinos, tačiau — ir tai taip pat yra natūralu - ne nuo 
archetipo, manydamas, kad jis jau išaugo iš vos ne 
gyvuliško primityvumo amžiaus, jau pasiekė tam tikrą 
sąmoningumą ir kartu tam tikrą kultūros lygį. Jeigu 
žmogus elgiasi tik instinktyviai, jo gyvenimas praeina 
be savivalės, kurią visada lemia sąmonė. Jis praeina 
besivadovaudamas pasąmonės dėsniais ir niekur nenu- 
krypdamas nuo archetipo. Tačiau jei egzistuoja bent 
kiek veiksmingas sąmoningumas, pasąmoninis turinys 
visada paklūsta sąmoniniam, ir tada kyla iliuzija, kad, 
atsiskyrus nuo motinos, įvyksta tik tai, jog jis nustoja 
būti šios individualios motinos vaiku. Juk sąmonė geba 
pažinti individualiai įgytus turinius ir todėl pažįsta tik 
individualią motiną ir nieko nežino apie tai, kad ji kar- 
tu įprasmina ir reprezentuoja archetipą, taip sakant, 
„amžinąją“ motiną. Tačiau atsiskyrimas nuo motinos 
tik tada yra pakankamas, kai ir archetipas nepalieka- 
mas nuošalyje. Žinoma, tą patį galima pasakyti ir kal- 
bant apie atsiskyrimą nuo tėvo. 

Be abejo, atsiradusi sąmonė ir su ja gimusi reliatyvi 
valios laisvė lemia nukrypimo nuo archetipo ir taip pat 
nuo instinkto galimybę. Esant tokiam nukrypimui, 
įvyksta disociacija tarp sąmonės ir pasąmonės ir prasi- 
deda akivaizdi, dažnai net labai nemaloni vidinės, pa- 
sąmoninės priklausomybės formą įgyjanti pasąmonės 
veikla, pasireiškianti simptomiškai, t. y. netiesiogiai. 

Tada susidaro tokios situacijos, kurias analizuojant at- 
rodo, kad vis dar neįvyko atsiskyrimas nuo motinos. 

Nors pirmykštė dvasia nesuprato šios dilemos, ta- 
čiau aiškiai ją juto, todėl tarp vaikystės ir suaugusio 
žmogaus amžiaus įterpė ypač svarbias suvyriškėjimo 
ritualo ir įšventinimo į vyrus apeigas, turėjusias gana 
protingą tikslą magiškai įvykdyti atskyrimo nuo tėvų 
aktą. Tokios apeigos būtų visai nebūtinos, jeigu ryšys 
su tėvais taip pat nebūtų suvokiamas kaip magiškas 
dalykas. Bet magiška yra visa, kame dalyvauja pasą- 
monė. Tokių apeigų tikslas yra ne tik atsiskyrimas nuo 
tėvų, bet ir žmogaus perėjimas į suaugusiojo būseną. 
Todėl reikia padaryti taip, kad neliktų jokio atgal be- 
sižvalgančio vaikystės ilgesio, t. y. kad būtų įvykdytas 
pažeisto archetipo reikalavimas. Tai pasiekiama vidi- 
nius ryšius su tėvais nuo šiol keičiant kitu ryšiu, t. y. 
ryšiu su klanu ar gentimi. Dažniausiai tai padaryti 
padeda tam tikri kūno ženklinimai, pavyzdžiui, api- 
pjaustymas ar randai, taip pat mistiniai pamokymai, 
kuriuos jaunas žmogus gauna įšventinimo metu. Daž- 
nai įšventinimai yra atvirai žiauraus pobūdžio. 

Tai būdas, kuris pirmykščiam žmogui, besiremian- 
čiam savo pasąmoniniu pagrindu, atrodo esąs būtinas 
įvykdyti archetipo reikalavimams. Šiam žmogui nepa- 
kanka paprasto atsiskyrimo nuo tėvų, nes jam būtina 
drastiška ceremonija, atrodanti lyg auka, aukojama jė- 
goms, galinčioms jauno žmogaus nepaleisti. Tuo remian- 
tis galima iš karto apibūdinti archetipo galią: archeti- 
pas priverčia pirmykštį žmogų pasipriešinti gamtai, kad 
jis neatsidurtų jos valdžioje. Tikriausiai Lai yra visos 
kultūros pradžia, neišvengiama sąmoningumo, galinčio 
nukrypti nuo pasąmonės dėsnių, pasekmė. 

Šie dalykai mūsų pasauliui jau seniai svetimi, bet 
kartu mumyse dar tebėra stiprus gamtos šauksmas. 
Mes išmokome tik vieno - jo neįvertinti. Tačiau iškilus 
klausimui, kaip turėtume nepasiduoti pasąmonės Luri- 

nių įtakai, mūsų padėtis darosi sudėtinga, nes mūsų 
atveju nebegali būti nė kalbos apie pirmykštės apeigas. 
Tai būtų nenatūralus ir išties neefektyvus žingsnis ai- 
gal. Kad žengtume tokį žingsnį, jau esame perdėm kri- 
tiški ir psichologiški. Jeigu man pasiūlytumėte atsaky- 
ti į šį klausimą, labai sutrikčiau. Galiu pasakyti tik 
tiek, kad jau daugelį metų stebiu daugumos savo pa- 
cientų instinktyviai pasirenkamus būdus, padedančius 
patenkinti savo pasąmonės turinių reikalavimus. Žino- 
ma, nusprendęs papasakoti apie savo stebėjimus, aš 
gerokai peržengčiau savojo pranešimo ribas. Todėl tu- 
riu jums rekomenduoti specialią literatūrą, kurioje šis 
klausimas yra išsamiai aptariamas. 

Jeigu šis mano pranešimas skatintų supratimą, kad 
mūsų asmeninėje pasąmoninėje sieloje aktyviai veikia 
žmogaus nuo seno pagal dievų vaizdinius projektuotos 
jėgos, kurioms buvo atnašaujamos aukos, būčiau labai 
tuo patenkintas, Padedant šiam suvokimui mums pa- 
vyktų įrodyti, kad įvairios religinės doktrinos ir įsitiki- 
nimai, nuo seno vaidinę tokį svarbų vaidmenį žmonijos 
istorijoje, yra ne kokie nors kai kurių žmonių savava- 
liški prasimanymai ir požiūriai, bet atsirado dėl pavei- 
kių pasąmonės jėgų, kurių negalima nepaisyti nepažei- 
džiant dvasinės pusiausvyros, egzistavimo. Tai, ką aš 
paaiškinau motinos komplekso pavyzdžiu, žinoma, yra 
tik vienas iš daugelio atvejų. Motinos archetipas yra 
pavienis atvejis, ir prie jo lengvai būtų galima pridėti 
daugelį kitų archetipų. Tokia pasąmonės dominančių 
daugybe aiškintina religinių vaizdinių įvairovė. 

Visi šie faktoriai iki šiolei tebėra veiklūs mūsų sie- 
loje, atgyveno tik jų išraiškos ir vertinimai, o ne fakti- 
nė egzistencija ir veiksmingumas. Tai, kad dabar mes 
galime juos suprasti kaip psichinius dydžius, yra nauja 
formuluotė, nauja išraiška, kuri galbūt net padės at- 
rasti naujo santykio su jais būdus. Manau, kad ši ga- 
limybė yra labai reikšminga, nes kolektyvinė pasąmo- 

nė - toli gražu ne koks nors tamsus užkampis, o visa 
valdančios daugelio milijonų metų protėvių patirties 
nuosėdos, ikiistorinių pasaulio įvykių aidas, kuriam 
kiekvienas šimtmetis prideda niekingai mažai variaci- 
jų ir diferenciacijų. Kadangi kolektyvinė pasąmonė yra 
smegenų struktūroje ir simpatinėje nervų sistemoje pa- 
sireiškiančios pasaulio įvykių nuosėdos, tai apskritai 
visas šis dalykas reikštų tarsi belaikį, sakytum, amži- 
ną pasaulio vaizdą, priešingą mūsų momentiniam są- 
moniniam pasaulio vaizdui. Kitaip tariant, tai yra ne 
kas kita, kaip kitoks pasaulis, jei norite — veidrodinis 
pasaulis. Tačiau kitaip nei paprastas veidrodinis vaiz- 
das, pasąmonės vaizdas turi ypatingos, nuo sąmonės 
nepriklausančios energijos, įgalinančios daryti milžiniš- 
kas dvasines įtakas, iki galo neiškylančias į pasaulio 
paviršių, tačiau dėl to dar stipriau mus veikiančias iš 
vidaus, iš tamsos; to neišvys nė vienas, kuris pakanka- 
mai nekritikuoja savo momentinio pasaulio vaizdo ir 
lieka pats sau paslaptis. Tai, kad pasauliui būdinga ne 
tik išorė, bet ir vidus, tai, kad jis, būdamas regimas ne 
tik iš išorės, bet ir iš giliausių ir turbūt pačių subjek- 
tyviausių sielos gelmių, visais laikais ypač stipriai mus 
veikia, manyčiau, yra mokslinis faktas, kuris, nors ir 
turi senovės išminties formą, pelnytai gali būti verti- 
namas kaip pasaulėžiūrą formuojantis faktorius. 
Analitinė psichologija yra ne pasaulėžiūra, o moks- 
las, ir, būdama tokia, teikia medžiagą ar instrumen- 
tus, kuriais kiekvienas gali susikurti, laužyti arba pa- 
koreguoti savąją pasaulėžiūrą. Šiandien yra nemaža 
tokių, kurie analitinėje psichologijoje nujaučia pasaulė- 
žiūrą. Norėčiau, kad ji būtų viena, nes tada išsivaduo- 
čiau nuo sunkaus tyrinėjimų bei abejonių kupino triū- 
so ir galėčiau aiškiai ir paprastai nupasakoti Jums kelią 
į rojų. Deja, mums iki to dar labai toli. Aš paprasčiau- 
siai eksperimentuoju su pasaulėžiūra, bandydamas iš- 
siaiškinti, kokią reikšmę turi naujas įvykis ir koks jo 

veikimo laukas. Tam tikra prasme šis eksperimentavi- 
mas yra anksčiau minėtas kelias, nes mūsų pačių eg- 
zistencija galų gale taip pat yra gamtos eksperimentas, 
naujos kombinacijos bandymas. 

Mokslas niekada nėra pasaulėžiūra, jis - papras- 
čiausias jos instrumentas. Ar šį instrumentą kas nors 
paims į rankas, ar ne, į tai atsakysime tik tada, kai 
atsakysime į kitą klausimą: kokia pasaulėžiūra jau yra 
būdinga kiekvienam sutiktajam. Nėra nė vieno, netu- 
rinčio pasaulėžiūros. Blogiausiu atveju žmogus turės 
tokią pasaulėžiūrą, kokia jam buvo įpiršta auklėjimo ir 
aplinkos. Jeigu tokia pasaulėžiūra sako jam, pavyzdžiui, 
kad „aukščiausioji Žemės vaikų laimė yra tik būti as- 
menybe““, tai jis nesvyruodamas griebsis mokslo ir jo 
laimėjimų bei pasinaudos jais kaip instrumentais, kad 
susikurtų pasaulėžiūrą ir kartu patį save. Tačiau jeigu 
paveldėtoji pasaulėžiūra jam sakys, kad mokslas nėra 
joks instrumentas, o tik pats sau tikslas, jis vadovausis 
per pastaruosius beveik šimtą penkiasdešimt metų nuo- 
lat kaupusiu jėgas bei tapusiu iš esmės lemtingu šū- 
kiu. Vis dėlto pavieniai žmonės atkakliai tam priešino- 
si, nes jų tobulumo ir prasmės idėjos viršūnė buvo 
žmogaus asmenybės tobulinimas, o ne techninių prie- 
monių diferenciacija, sukelianti absoliučiai vienpusiš- 
ką vienos būtinybės, pavyzdžiui, pažinimo būtinybės, 
diferenciaciją. Jeigu mokslas yra pats sau tikslas, tai 
žmogaus raison dėtre yra vien tik intelektas. Kai me- 
nas yra pats sau tikslas, žmogus vertina tik meninius 
sugebėjimus, o intelektas keliauja į sandėlį. Jeigu pats 
sau tikslas yra pinigai, mokslas ir menas gali ramiai 
susikrauti savo mantą. Niekas negali paneigti, kad šiuo- 
laikinė sąmonė beveik beviltiškai suskilusi į šiuos pa- 
čius sau tikslais esančius dalykus. Kartu ir žmonės, 
išugdyti kaip atskiros kokybės, patys tampa instru- 
mentais. 

Per pastaruosius šimtą penkiasdešimt metų mes per- 
gyvenome daug pasaulėžiūrų — tai įrodymas, kad pa- 
saulėžiūra pati savaime yra diskredituota, nes kuo sun- 
kiau pagydoma liga, tuo daugiau vaistų jai yra skirta, 
o kuo daugiau gydymo priemonių, tuo labiau kiekviena 
iš jų nepasitikima. Kyla įspūdis, kad „pasaulėžiūros“ 
fenomenas visiškai išėjo iš apyvartos. 

Sunku įsivaizduoti, kad toks procesas tėra papras- 
čiausias atsitiktinumas, apmaudus ir beprasmis pakly- 
dimas, nes tai, kas puiku ir tinkama, neišnyksta iš 
tokio pasigailėtino ir abejotino pasaulio akiračio, ne- 
bent jau pasižymėtų kuo nors nenaudinga ir smerkti- 
na. Todėl mes turime iškelti klausimą: kur vis dėlto 
yra pasaulėžiūros klaida? 

Man regis, kad ankstesnės pasaulėžiūros lemtinga 
klaida buvo ketinimas tapti objektyvia tiesa ir tam tik- 
ru akivaizdžiu moksliniu faktu, darant, pavyzdžiui, to- 
kią nepakeliamą išvadą, kad tas pats mylimas Dievas 
turi padėti ir vokiečiams, ir prancūzams, ir anglams, ir 
turkams, ir net pagonims, ir galų gale visiems prieš 
visus. Šiuolaikinė sąmonė, toliau apmąstydama pasau- 
lio reiškinius, pašiurpusi nusigręžė nuo tokio pamėk- 
liškumo, bandydama kaip pakaitalą pirmiausia pasi- 
telkti filosofiją. Tačiau pasirodė, kad šioji taip pat ketina 
tapti objektyvia tiesa. Tai ją diskreditavo ir todėl mes 
pagaliau pasiekėme diferencijuotą susiskaldymą su jo 
itin nerekomenduotinomis pasekmėmis. 

Pagrindinė bet kurios pasaulėžiūros klaida yra ste- 
bėtinas polinkis manyti pačius daiktus esant Liesa, tuo 
tarpu iš tiesų jie yra tik pavadinimai, kuriuos mes jiems 
suteikiame. Argi mes kelsime mokslinį ginčą dėl to, 
kiek Neptūno planetos pavadinimas yra adekvalus dan- 
gaus kūno esmei ir todėl yra vienintelis „teisingas“ 
vadinimas? Žinoma, kad ne, - ir tai yra toji pr 
dėl kurios mokslas yra vertingesnis, nes jis pripažįsta 
tik darbines hipotezes. Tik pirmykštė dvasia Liki „Lei- 

singais pavadinimais“. Pasakoje pavadinę nykštuką tik- 
ruoju vardu, galėsite jį suplėšyti į gabalus. Vadas sle- 
pia savo tikrąjį vardą ir kasdieniam vadinimui suteikia 
sau ezoterinį vardą, kad kas nors, sužinojęs jo tikrąjį 
vardą, negalėtų jo užkerėti. Į Egipto faraono kapą dė- 
davo dievų vardais išrašytus ir išpieštus daiktus, kad 
jis, žinodamas tikruosius vardus, juos įveiktų. Kabalis- 
tams tikrojo dievo vardo žinojimas reiškia absoliučią 
stebuklingą jėgą. Trumpiau tariant: pirmykštei dvasiai 
pavadinimas ir daiktas yra tapatūs. „Ką jis kalba, tuo 
tampa“, - teigia sena Ptacho“ sentencija. 

Pasaulėžiūra nukenčia nuo šios pasąmoninio primi- 
tyvumo dalies. Lygiai taip pat, kaip astronomija dar 
nieko nežino apie Marso gyventojų pretenzijas dėl klai- 
dingo jų planetos pavadinimo, taip ir mes galime ra- 
miai sau manyti, kad pasauliui visiškai tas pats, ką 
mes apie jį galvojame. Tačiau tai nereiškia, kad turime 
nustoti apie jį galvoję. Mes ir nenustojame, o mokslas 
ir toliau gyvena kaip senų, suskaidytų pasaulėžiūrų 
palikuonis ir paveldėtojas. Kas tikrai nukentėjo taip 
pasikeitus valdžioms, tai - žmogus. Laikydamasis se- 
nojo tipo pasaulėžiūros, jis naiviai perkeldavo savo dva- 
sią daiktams, jis galėjo nagrinėti savo veidą kaip pa- 
saulio veidą, matyti save kaip Dievo gyvavaizdį, kurio 
didingumas buvo nesunkiai išperkamas šiokiomis to- 
kiomis pragaro bausmėmis. Tuo tarpu moksle žmogus 
galvoja ne apie save, o tik apie pasaulį, apie objektą: jis 
atsiriboja nuo savęs ir paaukoja savo asmenybę objek- 
tyvumo dvasiai. Todėl mokslo dvasia etine prasme yra 
aukščiau už senojo tipo pasaulėžiūrą. 

Bet mes pradedame jausti šio žmogaus asmenybės 
žuvimo pasekmes. Iškyla visuotinis pasaulėžiūros, gy- 
venimo ir pasaulio prasmės klausimas. Taip pat gau- 
sūs yra mūsų laikų bandymai vėl grįžti prie senojo tipo 
pasaulėžiūros, o būtent — teosofijos, arba, jeigu tai la- 
biau priimtina, antroposofijos. Mes siekiame pasaulė- 

žiūros, bet kuriuo atveju jos siekia jaunesnė karta. Ta- 
čiau jei nenorime regresuoti, naujoji pasaulėžiūra dėl 
objektyvios savo galios privalo atsisakyti visų prietarų, 
ji privalo sugebėti pripažinti, kad pati yra tik paveiks- 
las, mūsų nutapytas savo sielos labui, o ne burtažodis, 
atveriantis mums objektyvius daiktus. Mūsų pasaulė- 
žiūra yra skirta ne pasauliui, o sau. Nesukūrę vieningo 
pasaulio vaizdo, nematome ir savęs, nes esame tikslūs 
būtent šio pasaulio atspindžiai. Tik mūsų pasaulio vaiz- 
do veidrodyje mes galime regėti save kaip visumą. Tik 
savo pačių sukurtame vaizde mes atsiveriame patys 
sau. Tik savo kūrybinėje veikloje mes visiškai iškylame 
į šviesą ir patys tampame pažinūs kaip visuma. Mes 
niekada nesukursime pasauliui kitokio veido, nei savo 
pačių, ir būtent todėl mes privalome jį kurti, kad atras- 
tume patys save. Juk aukščiau, nei mokslo ar meno 
savaiminiai tikslai, yra žmogus, savųjų įrankių kūrė- 
jas. Jokiu kitu atveju taip nepriartėsime prie didin- 
giausios visų pradų paslapties, kaip pažindami savo 
asmeninę savastį, kurią nuolat klaidingai manome jau 
pažinę. Tačiau visatos gelmės mums pažįstamos labiau, 
nei savasties gelmės, kuriose mes, tiesa, patys to nesu- 
vokdami, galime beveik tiesiogiai slapta stebėti kūry- 
bos būtį ir tapsmą. 

Šia prasme analitinė psichologija teikia mums nau- 
jų galimybių, įrodydama, kad egzistuoja tokie fantazi- 
jos vaizdiniai, kurie iškyla iš psichikos pagrindų tam- 
sos ir kartu praneša apie pasąmonėje vykstančius 
procesus. Kolektyvinės pasąmonės turiniai — tai protė- 
vių eilės psichikos funkcionavimo rezultatas, taigi jų 
visuma — tai per milijonų metų patirtį sukauptas ir 
sukoncentruotas įgimtas pasaulio vaizdas. Šie vaizdi- 
niai yra mitiniai ir todėl simboliniai, nes jie nusako 
harmoningą pažiįstančiojo subjekto ir pažistamojo ob- 
jekto santykį. Savaime suprantama, visa mitologija ir 
visi apreiškimai gimė iš šios patirties matricos, tad bū- 

simoji pasaulio ir žmogaus idėja irgi gims iš jos. Tačiau 
būtų klaida manyti, kad būtų galima tiesiogiai naudo- 
tis pasąmonės fantazijos vaizdiniais, kaip, beje, ir ap- 
reiškimais. Jie yra tik pirminė medžiaga, kurią, norint 
suvokti, būtina išversti į šiuolaikinę kalbą. Jeigu toks 
vertimas pavyksta, mūsų patyrimą pasaulėžiūros sim- 
bolis vėl susieja su senovine žmonijos patirtimi, mumy- 
se esantis istorinis, visuotinis žmogus ištiesia ranką 
žmogui, kuris ką tik tapo individualus, — toks įvykis 
galbūt pažįstamas ir pirmykščiam žmogui, per rituali- 
nį valgymą mitologiškai susivienijančiam su toteminiais 
protėviais. 

Šia prasme analitinė psichologija yra reakcija į per- 
dėm racionalizuojančią sąmonę, kuri, siekdama kurti 
kryptingus procesus, atsiriboja nuo gamtos ir kartu at- 
ima iš žmonių jų prigimtinę istoriją, o pati tarpsta ra- 
cionaliai ribotoje šiandienoje, apimančioje tik trumpą 
laiko atkarpą tarp gimimo ir mirties. Toks ribotumas 
gimdo atsitiktinumo ir beprasmybės jausmą, o šis jaus- 
mas trukdo mums gyventi daugiaprasmį gyvenimą, bū- 
tiną egzistencijos pilnatvei. Gyvenimas tampa banalus 
ir nebeatspindi viso žmogaus. Dėl to milžiniška nenu- 
gyvenio gyvenimo dalis tenka pasąmonei. Gyvenama 
lyg vaikštant apsiavus per ankštus batus. Amžinybės 
matas, kuris yra toks reikšmingas pirmykščio žmogaus 
gyvenime, mūsų gyvenime absoliučiai neegzistuoja. Ap- 
sitvėrę racionalumo sienomis, mes likome izoliuoti nuo 
gamtos amžinybės. Analitinė psichologija stengiasi su- 
griauti šias sienas, vėl atkasdama racionalaus proto 
kitados atmestus pasąmonės fantazijos vaizdinius. Šie 
vaizdiniai yra anapus sienų, jie priklauso gamtai mu- 
myse, kuri glūdi tariamai giliai užkasta ir nuo kurios 
pasislėpėme už racionalizmo sienų. Tada kilo konflik- 
tas su gamta, kurį siekia išspręsti analitinė psichologi- 
ja, tačiau ne grįždama su Rousseau „atgal į gamtą“, o 
tvirtai stovėdama ant sėkmingai pasiektos šiuolaikinio 

ratio pakopos ir praiurtindama mūsų sąmonę prigim- 
tinės dvasios suvokimu. 

Tas, kuriam pavyko tai pamatyti, pasakys, kad įspū- 
dis milžiniškas. Tačiau jis negalės tuo ilgai mėgautis, 
nes tuoj pat iškils klausimas, kaip šį naują atradimą 
būtų galima asimiliuoti. Tai, kas yra šiapus ir anapus 
sienos, iš pradžių atrodo nesuderinama. Čia atsisklei- 
džia vertimo į šių laikų kalbą problema ar galbūt net 
apskritai naujos kalbos problema, o kartu kyla ir pa- 
saulėžiūros klausimas, t. y. tų požiūrių, kurie turi mums 
padėti atrasti tokį sąskambį su mūsų istoriniu žmogu- 
mi, kad jo sodrių akordų nenustelbtų šaižios raciona- 
lios sąmonės tonacijos, ir atvirkščiai - kad neįkainoja- 
mą individualios dvasios šviesa nepaskęstų begalinėse 
prigimtinės sielos sutemose. Tačiau, susidūrę su šiuo 
klausimu, mes privalome apleisti mokslo sritį, nes da- 
bar turėsime kūrybingai apsispręsti patikėti savo gyve- 
nimą vienai ar kitai hipotezei; kitaip tariant, čia iškyla 
etinė problema, be kurios pasaulėžiūra neįsivaizduo- 
jama. 

Taigi paaiškinau, kad, ir nebūdama pasaulėžiūra, 
analitinė psichologija gali turėti svarbią įtaką jos for- 
mavimui, ir manau, kad visa tai yra pakankamai išsa- 
miai išdėstyta anksčiau. 


APIE ANALITINĖS PSICHOLOGIJOS 
IR POETINĖS KŪRYBOS SANTYKĮ 


Ūber die Beziehungen der analytischen 
Psychologie zum dichterischen Kunstwerk 


Kalbėti apie analitinės psichologijos ir poetinės kū- 
rybos santykį yra labai sunku, tačiau taip atrandi ilgai 
lauktą galimybę pareikšti savo nuomonę apie plačiai 
nuskambėjusią psichologijos ir meno santykių proble- 
mą. Be jokių abejonių, abi šios, atrodytų, tokios nesu- 
derinamos, sritys yra susijusios labai glaudžiais ryšiais, 
kuriuos privalu atsekti ir išnarplioti. Pirmiausia, me- 
nas, kaip tam tikra kūrybinė veikla, yra psichologinis 
aktas, todėl turi būti nagrinėjamas psichologiniu as- 
pektuų; šiuo aspektu analizuojamas menas, taip pat kaip 
ir bet kuri kita psichinių motyvų stimuliuojama veikla, 
tampa psichologijos mokslo objektu. Tačiau tai konsta- 
tuodami kartu aiškiai apibrėžiame psichologinės anali- 
zės lauką: psichologijos objektas yra tik ta meno dalis, 
kuri susijusi su vaizdinių kūrybos procesu, o ne toji, 
kuri sudaro tikrąją meno esmę. Ši antroji dalis, kaip ir 
klausimas „Kas yra pats menas“, yra ne psichologinio, 
o estetinio nagrinėjimo objektas. 

Analogiškus skirtumus privalome pripažinti ir reli- 
gijos srityje: čia irgi galimos psichologinės įžvalgos, tu- 
rini mintyje tik emocinius ir simbolinius religijos feno- 
menus, tačiau jokiu būdu neužkliudant pačios religijos 
esmės. Jeigu tokie dalykai būtų įmanomi, tai tiek reli- 
gija, tiek menas būtų sudedamosios psichologijos mokslo 
dalys. Tuo nenoriu pasakyti, kad nepasitaiko tokio po- 

būdžio įsiveržimų į svetimą sritį. Bet akivaizdu, kad 
tuo piktnaudžiaujantys visai pamiršta, kaip lengva bū- 
tų susidoroti ir su pačia psichologija: tereikia pažvelgti 
iją kaip į specifinę smegenų veiklą, patikėti ją, kaip ir 
kitų vidaus sekrecijos liaukų funkcijas, fiziologinei ana- 
lizei, ir pamatysime, kad psichologijos vertė ir pati es- 
mė tampa niekuo. Žinia, taip jau yra buvę!. 

Menas savo esme nėra mokslas, o mokslas savo e5- 
me nėra menas; kiekviena šių sielos sričių turi tik jai 
būdingą autonomiją, kurią paaiškinti gali tik jos pa- 
čios. Kalbėdami apie psichologijos ir meno santykį, tu- 
rime omenyje tik tą meno dalį, kuri tikrai ir be jokių 
išlygų gali būti psichologiškai analizuojama. Nors ir 
kaip stengtųsi, psichologija sugebės išanalizuoti tik me- 
ninės veiklos psichinius procesus ir niekada neprasi- 
skverbs į intymiausias meno esmės sferas. Tai yra taip 
pat neįmanoma, kaip ir protu suvokti ar bent užčiuopti 
jausmo prigimties paslaptį. Iš tiesų abi šios veiklos sri- 
tys apskritai neegzistuotų kaip atskiros duotybės, jeigu 
nebūtų tokie akivaizdūs ir iškalbingi principiniai jų skir- 
tumai. Tai, kad mažam vaikui dar nerūpi karšti „fakul- 
tetų ginčai“, o jo meninės, mokslinės ir religinės galios 
ramiai snūduriuoja visos kartu, arba tai, kad pirmykš- 
čių žmonių meno, mokslo ir religijos užuomazgos dar 
neatsiskyrusios viena nuo kitos magiškojo mentaliteto 
chaose, arba tai, kad gyvūnas neturi jokios „sielos“, o 
tik „prigimtinį instinktą“, — taigi visa tai absoliučiai 
nieko nesako apie principinę meno ir mokslo esmės 
vienovę, kuri tik viena duotų pagrindą juos sutapatin- 
ti. Pirminį skirtingų dvasinių sferų nedalumą siekianti 
dvasinės evoliucijos retrospektyva ne tikina, kad eg- 
zistuoja pirmykštė jų vienovė, o paprasčiausiai aisklei- 
džia ankstyvajai jų istorijai būdingą nediferencijuotą 
būvį, kai dar nebuvo nei vieno, nei kito, Tačiau ši pir- 
zmykštė būsena nėra vėlesnių ir aukštesnių būsenų pra- 
džių pradžios principas, nors būtent iš šios pirminės 

vienovės (kaip visada atsitinka) jos ir gimsta, Mokslas 
dėl kauzalinės dedukcijos visada bus linkęs ignoruoti 
esminę diferenciaciją ir stengsis įvairovę įsprausti į uni- 
versalių, nors ir perdėm elementarių sąvokų rėmus. 
Aš manau, kad šie apmąstymai ypač aktualūs, nes 
pastaruoju metu poetinė meninė kūryba ne kartą aiš- 
kinama tokiomis elementaresnėmis būsenomis. Žino- 
ma, galima pamėginti meninės kūrybos bruožų ypatu- 
mus, kūrybinės medžiagos atranką ir jos individualaus 
apdorojimo stilių aiškinti, remiantis asmeniniu meni- 
ninko ir jo tėvų santykiu, tačiau vargu ar tai padės 
geriau suvokti pačią jo kūrybą. Tokiu rakursu būtų 
galima nagrinėti ir daugybę kitokių reiškinių, pirmiau- 
sia liguistus psichikos sutrikimus. Vaiko santykiuose 
su tėvais glūdi tiek neurozių ir psichozių ištakos, tiek 
gerų ir žalingų įpročių, įsitikinimų, charakterio ypaty- 
bių, pomėgių, specifinių interesų formavimosi prielai- 
dos. Tačiau visus šiuos labai skirtingus dalykus vieno- 
dai aiškindami, mes lyg ir pripažintume, kad visa tai 
yra vis tas pat. Jeigu meno kūrinį aiškiname taip kaip 
ir neurozę, tai arba meno kūrinys yra neurozė, arba 
neurozė yra tam tikras meno kūrinys. Tokį fagon de 
parler būtų galima pavadinti paradoksaliu žodžių žais- 
mu, tačiau sveiko žmogaus nuovoka priešinasi tokiam 
meninės kūrybos ir neurozės sulyginimui. Nebent koks 
nors gydytojas psichoanalitikas pro profesionalo prieta- 
rų akinius įžvelgtų neurozėje meno kūrinio bruožus, 
tačiau mąstančiam pašaliečiui niekada neateis į galvą 
supainioti Hgos apraiškų su menu, nors negalima pa- 
neigti fakto, kad meno kūrinys gimsta, o neurozė atsi- 
randa analogiškomis psichologinėmis sąlygomis. Tai — 
natūralu, nes visur yra tam tikros išankstinės psicho- 
loginės sąlygos, ir mes kiekvieną kartą - turint omeny- 
je reliatyviai vienodas žmonių gyvenimo aplinkybes — 
regime vis tą pat; ir nesvarbu, ar tai mokslininko, ar 
poeto, ar paprasto žmogaus neurozė. Mes visi turėjome 

gimdytojus, visi turime vadinamuosius tėvo ir motinos 
kompleksus, visiems būdingas seksualumas, taigi ir vie- 
nokios ar kitokios visiems žmonėms tipiškos proble- 
mos. Vienam poetui daugiau įtakos turėjo jo santykiai 
su tėvu, kitam — prisirišimas prie motinos, o trečio 
kūryboje ryškėja iškreipto seksualumo atspindžiai; bet 
juk visa tai galime pasakyti apie visus neurotikus, ne- 
gana to, ir apie visus normalius žmones. Nieko speci- 
fiška, kas praverstų meno kūrinio analizei, čia nerasi- 
me. Geriausiu atveju taip galime išplėsti ir pagilinti 
veikalo atsiradimo istorijos žinias. 

Freudo pradėta medicininės psichologijos kryptis at- 
vėrė literatūros istorikams dideles, ligi šiolei neregėtas 
galimybes susieti individualios meninės kūrybos bruo- 
žus su asmeniniais intymiais menininko išgyvenimais. 
Bet nepamirškime, kad mokslinė poetinės meninės kū- 
rybos analizė jau seniai geba atskleisti tas gijas, kurio- 
mis asmeniniai, intymūs menininko išgyvenimai 5są- 
moningai ar nesąmoningai įaudžiami į jo veikalų drobę. 
Kartais Freudo darbai padeda geriau ir išsamiau su- 
vokti pačių ankstyvųjų vaikystės išgyvenimų įtaką me- 
ninei kūrybai. Saikingai ir skoningai naudojant jo me- 
todą, dažnai atsiveria stulbinantis vaizdas, rodantis, 
viena vertus, kad kūryba yra susipynusi su asmeniniu 
menininko gyvenimu, o kita vertus, kad ji vis dėlto yra 
aukščiau šių sąsajų. Šiuo atžvilgiu meno kūrinio psi- 
choanalizė iš esmės niekuo nesiskiria nuo gelminės, 
sumaniai niuansuotos literatūrinės psichologinės ana- 
lizės. Daugių daugiausia galime kalbėti apie kiekybi- 
nius jų skirtumus, nors psichoanalizė kartais gali 
pritrenkti tokiomis nediskretiškomis išvadomis ir pa- 
stabomis, kurias dažnas žmogus nutylėtų jau vien tak- 
tiškumo sumetimais. Ši pagarbos tam, kas „žmogiška, 
per daug žmogiška“, stoka yra profesionalus medicini- 
nės psichologijos bruožas, — ji, kaip teisingai pareiškė 
dar Mefistofelis, gali „vienu mirksniu“ gauti tai, „ko 

tūlas laukia metų eilę“?, - nors tai jai ir nedaro garbės. 
Drąsių išvadų galimybė vilioja žengti pavojingą žings- 
nį. Nedidelė chronigue scandaleuse dozė yra daugelio 
biografinių veikalų druska, bet kiek persūdžius pakvim- 
pa nešvariu šniukštinėjimu ir mokslu besidangstančio 
gero skonio katastrofa. Nuo meninės kūrybos dėmesys 
nukrypsta į sudėtingą psichinių prielaidų labirintą, me- 
nininkas tampa klinikinių atveju, vienu iš nesuskai- 
čiuojamų psychopatia sexualis pavyzdžių. Taip meno 
kūrinio psichoanalizė nutolsta nuo savo objekto, prade- 
da diskusijas apie visiems žmonėms bendrus, meninin- 
kui visai nespecifinius, o jo menui visai neesminius 
dalykus. 

Menas yra aukščiau tokios analizės, tinkančios tik 
žmogiškajai psichikai, kurioje gimsta tiek meno kūri- 
niai, tiek daugelis kitų dalykų. Šiai analizei būdingos 
nedovanotinos paviršutiniškos išvados, pavyzdžiui: 
„Kiekvienas menininkas - narcizas“. Bet juk kiekvie- 
nas, kuris kiek įmanydamas laikosi savo linijos, yra 
„harcizas“, nors vargu ar apskritai leistina plačiai var- 
toti šią ribotoms neurozių patologijoms taikomą sąvo- 
ką, kai ji nieko nepaaiškina ir tėra tik šokiruojantis 
gražbyliavimas. Kadangi tokia analizė visai nesidomi 
meno kūriniu, o tik knisa giliausius kurmiarausius as- 
menybės gelmėse, ji tebetrypčioja dirvonuose, ant ku- 
rių laikosi visa žmonija, ir monotoniškai kartoja vis tą 
patį - tai, ką visada išgirsi gydytojo psichoanalitiko 
kabinete. 

Freudo redukcijos metodas tėra medicininio gydymo 
metodas, kurio objektas yra liguistos ir iškreiptos psi- 
chinės struktūros. Normalias funkcijas išstumiančios 
liguistos struktūros turi būti šalinamos, kad taptų įma- 
noma sveika psichinė adaptacija. Visai teisėta tokius 
dalykus analizuoti remiantis visiems žmonėms bendru 
pagrindu. Tačiau taikydami šį metodą meninei kūry- 
bai, pasieksime jau minėtų rezultatų: nuplėšę nuo me- 

no kūrinio švytintį meniškumo šydą, išvysime tik gry- 
ną elementaraus homo sapiens kasdienybę ir meninin- 
ką kaip vieną šios rūšies atstovą. Auksinis aukštosios 
kūrybos švytėjimas, apie kurį ir teturėtume šnekėti, 
blanksta apgaulingoms isteriko fantazijoms taikytinos 
medicininės analizės šviesoje. Be abejo, toks nagrinėji- 
mas yra labai įdomus ir ne mažiau vertingas nei Nietz- 
sche's smegenų skrodimas, atskleidęs, nuo kokios retos 
paralyžiaus formos jis mirė. Tačiau ką šis faktas turi 
bendra su „Zaratustra“? Kad ir kokie būtų netiesiogi- 
niai ir pagrindiniai jo sukūrimo motyvai, argi šis kūri- 
nys nėra ištisas ir vientisas pasaulis, egzistuojantis ana- 
pus „žmogiško, per daug žmogiško“ netobulumo ir 
silpnybių, anapus migrenos ir smegenų ląstelių at- 
rofijos?* 
Iki šiolei aš kalbėjau apie Freudo redukcijos meto- 
dą, nesigilindamas į smulkmenas. Tai medicininės psi- 
chologijos psichinių ligonių tyrimo technika, vedanti 
prie antrojo psichikos sluoksnio, jos gelmių, arba vadi- 
namosios pasąmonės, Ši technika remiasi prielaida, kad 
neurotinis ligonis išstumia iš sąmonės su ja nesuderi- 
namą psichinį turinį. Šis nesuderinamumas yra doro- 
vinis; taigi išstumtas psichinis turinys turi būti nega- 
tyvus, būtent infantilaus seksualumo, nepadorumo ar 
net nusikalstamumo atspalvio, todėl sąmonei nepriim- 
tinas. Kadangi tobulų žmonių nėra, tai visi, ar jie tai 
pripažįsta, ar ne, turi tokius gelminius psichikos klo- 
dus. Todėl juos galime aptikti visur ir visada — tereikia 
pasitelkti Freudo išgrynintą interpretacijos techniką. 
Kadangi mano pranešimo laikas yra ribotas, aš ne- 
galiu leistis į tokios interpretacijos technikos smulkme- 
nų aptarimą. Pasitenkinsiu tik keliais paaiškinimais. 
Pasąmonės gelmės nėra neveiksmingos — jos išduoda 
save specifiškai veikdamos sąmonės turinį. Pavyzdžiui, 
jos pagimdo tokius fantazijos produktus, kuriuose kar- 
tais lengva įžvelgti slaptus jose glūdinčius seksualinius 

vaizdinius. Kartais pasąmonė sukelia būdingus sąmo- 
nės procesų sutrikimus, kuriuos taip pat galima redu- 
kuoti iki pat išstumto sąmonės turinio. Labai svarbus 
pasąmonės pažinimo šaltinis yra sapnai — tiesioginis 
jos veiklos produktas. Freudo redukcijos metodo esmė — 
netiesioginių pasąmonės veiklos įrodymų kaupimas, o 
paskui analitinė elementarių pasąmonės troškimų re- 
konstrukcija. Sąmonės turinį, kuris įspėja apie egzis- 
tuojantį pasąmonės foną, Freudas vadina simboliais ne- 
pagrįstai, nes jo moksle jie tėra paprasčiausi pasąmonės 
procesų ženklai ar simpiomai, o ne tikri simboliai, tai 
yra kol kas neišreiškiamos ir nepajėgiamos tobuliau 
įvardyti idėjos. Pavyzdžiui, Platonas, visą gnoseologijos 
problemą išreiškęs olos simbolika“, arba Kristus, alego- 
rijomis aiškinęs Dievo karalystės esmę, kalbėjo tikrais 
simboliais, tai yra bandė išreikšti tai, kam įvardyti 
dar nėra žodžių. Jeigu pamėgintume platoniškąjį įvaiz- 
dį aiškinti pagal Freudą, atrastume, be jokių abejonių, 
motinos įsčias ir konstatuotume, kad Platono dvasia 
giliai panirusi į pirminio infantilaus seksualumo stichi- 
ją, nes nepastebėtume, kaip Platono filosofiniuose vei- 
kaluose transformuojasi pirminė duotybė; aklai praėję 
pro pačią esmę, sužinotume, kad jis, kaip kiekvienas 
mirtingasis, irgi turėjo infantilių seksualinių fantazijų. 
Tokios išvados praverčia nebent tam, kuris visą gyve- 
nimą manė Platoną esant antžmogį ir štai dabar pik- 
tdžiugiškai konstatuoja: aha, Platonas irgi yra žmogus. 
Bet kas gi galėtų pamanyti Platoną esant dievą? Ne- 
bent infantilių fantazijų nelaisvėje įkalintas neurotinio 
mentaliteto žmogus. Medicinos požiūriu, neurotiko fan- 
tazijas redukuoti į visiems bendras tiesas yra labai nau- 
dinga. Tačiau su platoniškuoju simboliu tai neturi nie- 
ko bendra. 

Aš sąmoningai paskyriau tiek laiko medicininės psi- 
choanalizės ir meno kūrinio santykiams, nes ši psicho- 
analizės rūšis yra ir Freudo doktrina. Nepalaužiamas 

Freudo dogmatizmas padarė viską, kad šiuos iš esmės 
labai skirtingus dalykus publika manytų esant identiš- 
kus. Šią techniką galime labai sėkmingai taikyti speci- 
finiais medicininės praktikos atvejais, bet neturime kelti 
jos iki doktrinos rango. Šiai doktrinai privalome kuo 
ryžtingiausiai prieštarauti, nes jos pagrindas — tik sa- 
vavališkos prielaidos. Pavyzdžiui, ir neurozių, ir psi- 
chozių priežastis visai nebūtinai yra vien išstumtas sek- 
sualumas. Lygiai taip pat ir sapnai nėra tik hipotetinės 
sapnų cenzūros šydu apgaubta išstumtų troškimų vi- 
suma. Besiremianti vienpusiškomis, todėl ir apgaulin- 
gomis hipotezėmis, Troidistinė interpretavimo technika 
yra aiškiai savavališka. 

Nagrinėdama meninę kūrybą, analitinė psichologija 
turi visiškai atsikratyti medicininių prietarų, nes me- 
ninė kūryba - ne liga, o jos pažinimo kelias - ne gydo- 
moji orientacija. Gydytojas, raudamas ligą su visomis 
šaknimis, privalo airasti pirmines negalavimo priežas- 
tis, bet psichologas, be jokių abejonių, turi nagrinėti 
meno kūrinį kitokiu rakursu. Jam nekils nereikalingų 
klausimų apie visiems žmonėms bendras meno kūrinio 
atsiradimo aplinkybes; jis klaus, kokia kūrinio prasmė, 
o pradinės kūrybos sąlygos jį domins tik tiek, kiek pa- 
dės suvokti ieškomą prasmę. Asmenybė ir meno kūri- 
nys susiję tiek, kiek susiję dirva ir joje išaugantis au- 
galas. Žinoma, ištyrę dirvą, mes suprasime ir kai kurias 
augalo ypatybes. Botanikui toks mokslinio pažinimo 
komponentas yra labai svarbus. Tačiau niekas nedrįs- 
tų teigti, kad taip galima sužinoti svarbiausius dalykus 
apie šį augalą. Nuostata meno kūrinį aiškinti per as- 
menybę yra visiškai neadekvati, nes meno kūrinys - 
ne žmogus, o kažkas antžmogiška, Tai — beasmenis 
daiktas, kuriam netaikomi asmeniškumo kriterijai. Tik- 
roji meninės kūrybos prasmė — būti aukščiau asmeny- 
bės pančių ir aklaviečių, išsivaduoti iš ribotos individu- 
alybės laikinumo ir mirtingumo gniaužių. 

Remdamasis asmeninę patirtimi turiu pasakyti, kad 
gydytojui, žvelgiančiam į meno kūrinį, nėra lengva nu- 
siimti profesijos akinius ir pamiršti biologinį kauzališ- 
kumą. Kita vertus, aš įsitikinau, kad biologiškai orien- 
tuota psichologija, jei ir būtų tinkama analizuoti vidutinį 
žmogų, jokiu būdu netaikytina meno kūriniui ir, vadi- 
nasi, žmogui kaip kūrėjui. Ištikima grynojo kauzališ- 
kumo idėjai psichologija, pripažįstanti tik pasekmes ir 
išvestines, žiūri į kiekvieną individą kaip į eilinį homo 
sapiens rūšies atstovą. Tačiau meno kūrinys — ne pa- 
sekmė ir ne išvestinė kategorija, o tų pačių sąlygų ir 
aplinkybių, iš kurių jį kildina kauzalinė psichologija, 
kūrybinė interpretacija. Augalas - ne tik dirvos pro- 
duktas, bet ir savaiminis, gyvybingas kūrybinis proce- 
sas, kurio esmė visai nesusijusi su dirvožemio ypatybė- 
mis. Menas turi būti nagrinėjamas kaip laisvai visomis 
savo pirminėmis sąlygomis disponuojanti vaizdinių kū- 
ryba. Meninės kūrybos prasmė, jos specifinė prigimtis 
glūdi joje pačioje, o ne išorinėse sąlygose; kūryba pati 
sau kuria prasmę, panaudoja žmogų ir jo asmenines 
ypatybes savo reikmėms, disponuoja jo galiomis pagal 
savas taisykles ir tampa tuo, kuo pati nori tapti. 

Aš truputį užbėgau už akių savo kalbomis apie vie- 
ną ypatingą meninės kūrybos rūšį, kurią turėčiau iš 
pradžių apibrėžti. Mat ne kiekvienas meno kūrinys 
gimsta taip, kaip ką tik sakiau. Egzistuoja tiek prozos, 
tiek poezijos veikalų, kurių autoriai ryžtingai siekė jais 
vienokių ar kitokių tikslų. Tokie autoriai labai sąmo- 
ningai apdoroja kūrybinę medžiagą, vienur kai ką pri- 
dėdami, kitur atimdami, vieną niuansą pabrėždami, ki- 
tą— užtušuodami, vieną spalvingą potėpį dėdami čia, 
kitą — ten, sulig kiekvienu žingsniu pasverdami šių 
priemonių efektyvumą ir jokiu būdu nenukrypdami nuo 
puikios formos ir stiliaus reikalavimų. Toks autorius 
atvirai reiškia savo nuomonę ir laisvai renkasi išraiš- 
kos priemones. Kūrybinė medžiaga yra pavaldi tik jo 

meniniams ketinimams: jis nori pavaižduoti tik tai, o 
ne kita. Šiuo atveju menininkas yra visiškai identiškas 
kūrybiniam procesui, nesvarbu, ar jis savanoriškai sto- 
jo prie kūrybinio proceso vairo, ar šis aktas jį pavergė, 
ir, pats to nesuvokdamas, jis tapo instrumentu. Jis pats 
yra kūryba, nes su visais savo ketinimais ir galia su- 
siliejo su ja ir nugrimzdo į ją. Turbūt nė neverta pri- 
minti literatūros istorijos pavyzdžių ar cituoti pačių 
rašytojų prisipažinimus. 

Nieko nenustebinsiu, jeigu pasakysiu, kad yra ir to- 
kia meninės kūrybos rūšis, kai tekstas liete liejasi iš po 
autoriaus plunksnos ir ateina į pasaulį didingai, lyg 
Atėnė Paladė, gimstanti iš Dzeuso galvos“. Tokie kūri- 
niai įkyriai įsiperša autoriui ir tarsi vedžioja jo ranką, 
laikančią plunksną, kuri parašo jį patį stebinančius da- 
lykus. Kūrinys pats padiktuoja formą: tai, ką autorius 
norėtų pridurti - atmetama, tai, kas jam nepriimtina - 
atsiranda. Abstulbinta bejėgė sąmonė stebi šį fenome- 
nalų vyksmą, ją užplūsta niekada ketinimuose nebran- 
dintų ir valios pastangomis nešauktų minčių ir vaizdi- 
nių srautas. Kad ir nenoromis, bet autorius turi 
pripažinti, kad čia - jo savasties kalba, slapčiausia jo 
prigimtis, bylojanti apie jo niekada neįvardytus daly- 
kus. Jis nuolankiai paklūsta šiam tarsi svetimam im- 
pulsui, jausdamas, kokia stipri yra aukščiau jo iškylan- 
čio kūrinio jėga. Jis neidentiškas vaizdinių kūrybos 
procesui; jis suvokia, kad yra žemiau savojo kūrinio 
arba, geriausiu atveju, viename lygmenyje su juo, lyg 
svetimos valios pavergta asmenybė. 

Kalbėdami apie meninės kūrybos psichologiją, pir- 
miausia privalome turėti galvoje šias visiškai skirtin- 
gas kūrinio atsiradimo galimybes, nes psichologinei ana- 
lizei šie skirtumai yra bene svarbiausi. Tai suprato dar 
Schilleris: kaip žinome, jis apibrėžė sentimentalaus ir 
naivaus pradų sąvokas. Veikiausiai tokie terminai bu- 
vo pasirinkti, remiantis poetine realybe. Psichologinė 

terminologija pirmąjį vadintų iniravertine, o antrąjį - 
ekstravertinę nuostata. Intravertinė — tai sąmoningus 
ketinimus ir tikslus turinčio subjekto, nepaisančio ob- 
jekto reikalavimų, veika, o ekstravertinė, priešingai, 
reiškia subjekto nuolankumą objektui. Mano nuomone, 
Schillerio dramos, kaip, beje, ir dauguma jo eilėraščių, 
yra neblogas intravertinio darbo su medžiaga pavyz- 
dys. Čia medžiaga paklūsta poeto ketinimams. Na, o 
antroji „Fausto“ dalis — puiki kitos kūrybinės nuostatos 
iliustracija. Čia jau medžiaga pasižymi atkakliu nepa- 
klusnumu. O dar geresnis pavyzdys - Nietzsche's „Ža- 
ratustra“, kur, pasak paties autoriaus, „viena tapo dviem“. 

Tikriausiai pastebite, kaip pasikeitė psichologinės 
analizės rakursas, kai kalbama ne apie menininką kaip 
asmenybę, o apie kūrybinį procesą. Visą dėmesį skiriu 
pastarajam, o pirmąjį analizuoju, jeigu taip galima pa- 
sakyti, tik kaip reaguojantį objektą. Kai autoriaus są- 
monė nėra identiška kūrybiniam procesui, kitokio būdo 
ir negali būti, tačiau pirmuoju atveju, atrodytų, viskas 
yra priešingai: autorius tarsi yra kūrėjas, be jokios iš- 
orinės prievartos laisvai pasirenkantis medžiagą. Gali- 
mas daiktas, jis pats tiki savo laisve ir nenori pripažin- 
ti, kad jo kūryba nesutampa su jo paties valia, išauga 
netiesiogiai iš jos potencijų. 

Dabar mums iškyla klausimas, į kurį vargu ar rasi- 
me atsakymą pačių menininkų žodžiuose apie jų kūry- 
bos prigimtį; tai yra rimta mokslinė problema, kurią 
išspręsti gali tik psichologija. Jau esu minėjęs štai to- 
kią galimybę: menininkas, kuriantis, iš pirmo žvilgs- 
nio, labai sąmoningai, laisvai manipuliuojantis savo iš- 
galėmis ir darantis tai, ką nori, gali būti taip pavergtas 
kūrybinio impulso, kad paprasčiausiai nepajėgia įsivaiz- 
duoti savęs trokštančio kokių nors kitų dalykų; lygiai 
taip pat kito tipo menininkas nesugeba suvokti, kad jo 
valia yra tapati išorinėms inspiracijoms, nors būtent 
jos yra jo paties savasties byla. Todėl menininko tikė- 

jimas kūrybos laisve tėra paprasčiausia sąmonės iliuzi- 
ja: jam atrodo, kad jis plaukia pats, o jį tiesiog neša 
nematoma srovė. 

Toks mano spėjimas nėra laužtas iš piršto, - tokia 
yra tyrinėjusios pasąmonę ir atradusios jos sugebėji- 
mus veikti ir valdyti sąmonę analitinės psichologijos 
patirtis. Todėl šis spėjimas yra teisėtas. Tačiau kaip 
įrodyti, kad sąmoningai kuriantis menininkas irgi gali 
tapti savo kūrinio vergu? Įrodymai čia gali būti tiesio- 
giniai arba netiesioginiai. Tiesioginiai įrodymai yra at- 
vejai, kai ketindamas pasakyti kokį nors dalyką poetas 
pasako daugiau, nei pats suvokia. Tai — ne retenybė. 
Netiesioginiai įrodymai yra atvejai, kai virš išoriškai 
laisvos menininko sąmonės pakimba grėsmingas „pri- 
valu“, negailestingai persekiojantis savo valia vengian- 
tį kūrybinės veiklos menininką ar inspiruojantis sun- 
kias psichines komplikacijas, kai ši veikla nutrūksta 
nevalingai. 

Praktinė menininkų psichikos analizė ne kartą yra 
įrodžiusi, koks galingas pasąmonėje glūdintis meninės 
kūrybos impulsas, koks jis įnoringas, koks savavališ- 
kas. Nesuskaičiuojama daugybė didžiųjų menininkų 
biografijų liudija, koks galingas gali būti kūrybinis po- 
lėkis, kuriam paklūsta visa, kas žmogiška, už kurį mo- 
kama net sveikatos ir paprastos žmogiškosios laimės 
kaina! Negimęs kūrinys menininko sieloje — tai stichi- 
nė jėga, kuri prasiverš arba tironiška prievarta, arba 
subtiliai gudraudama, kaip temoka tik pati gamta, sie- 
kianti savo tikslų ir nepaisanti žmogaus - kūrybinio 
prado reiškėjo — norų ir vargų. Kūrybiškumas gyvena 
ir tarpsta žmoguje, tarsi medis dirvoje, mintantis jos 
gyvybiniais syvais. Todėl būtų ne pro šalį pamėginti 
įsivaizduoti meninės kūrybos procesą kaip žmogaus sie- 
loje išaugančią gyvą esybę. Analitinėje psichologijoje 
tai vadinama autonominiu kompleksu, kurio psichinis 
gyvenimas nepavaldus sąmonės hierarchijai; jis egzis- 

tuoja kaip savarankiška sielos dalis ir, priklausomai 
nuo energetinės vertės bei jėgos, gali būti laisvų sąmo- 
nės procesų sutrikimo išraiška arba tapti aukščiausiąja 
instancija, priverčiančia sau tarnauti net patį Aš. Va- 
dinasi, identifikuojantis save su kūrybiniu procesu me- 
nininkas išsyk taria „taip“ iš pasąmonės ataidinčiam 
„privalu“. O tas, kuriam kūryba yra vos ne išorinės 
prievartos aktas, dėl vienų ar kitų priežasčių nedrįsta 
ištarti „taip“, ir todėl imperatyvas užklumpa jį neti- 
kėtai. 

Reikia manyti, kad kūrybinio proceso skirtumai le- 
mia ir pačių kūrinių ypatybes. Vienu atveju kalbama 
apie nuoseklų sąmoningą ir kryptingą procesą, kai ap- 
galvojama kūrinio forma ir numatomas galimas jo po- 
veikis. Kitu atveju kalbama apie nesusivokusios gam- 
tos kūrinį, kuris priešinasi žmogaus sąmoningumui ir 
savavališkai perša savo formą bei įspūdį. Todėl pir- 
muoju atveju tikėtina, kad kūrinys neperžengs sąmo- 
ningo suvokimo bei išankstinio sumanymo ribų ir ne- 
bus iškalbingesnis už patį autorių. Antruoju atveju lyg 
ir reikėtų ieškoti kažko antasmeniško, nes kūrinio gi- 
mimas nepavaldus autoriaus sąmonei, ir jis gali per- 
žengti sąmoningo sumanymo ribas. Iš tokio kūrinio gali- 
ma tikėtis keistų vaizdinių ir formų, blankiai suvokiamų 
minčių ir daugiaprasmės kalbos, pilnos tikrų simbolių, 
nes jie geriausiai išreiškia dar nežinomus dalykus ir 
yra lyg tiltai, nutiesti dar neatrastų krantų link. 

Beje, šie kriterijai yra universalūs ir galutiniai. Vi- 
sada, nagrinėdami sąmoningą atrenkamos medžiagos 
apdorojimą, atrasime vieno iš dviejų minėtų tipų ypa- 
tybes; lygiai tą patį pastebėsime ir antruoju atveju. 
Puiki šių išvadų iliustracija — jau minėtos Schillerio 
dramos, antroji „Fausto“ dalis ar, dar geriau, - „Žara- 
tustra“. Kita vertus, aš nedrįsčiau man nežinomo me- 
nininko priskirti vienam ar kitam tipui, prieš tai išsa- 

miai neišstudijavęs individualaus jo požiūrio į savo kū- 
rinį. Netgi nepakanka nustatyti, kad menininkas yra 
intravertas ar ekstravertas, nes abu gali kurti tiek eks- 
travertiniu, tiek intravertiniu būdu. Pažiūrėkime, ko- 
kia skirtinga poetinė ir Alosofinė Schillerio kūryba, kaip 
skiriasi tobulos formos Goethe's eilės ir kovingai šlifuo- 
jami antrosios „Fausto“ dalies vaizdiniai arba Nietz- 
sche's aforizmų stilius ir plūstantis „Zaratustros“ kal- 
bos srautas. Tas-pats menininkas, kurdamas skirtingus 
kūrinius, gali laikytis skirtingų nuostatų, tad pagal jas. 
taikytini ir analizės kriterijai. 

Akivaizdu, kad ši problema yra be galo sudėtinga. 
Tačiau viskas dar labiau komplikuosis, kai mūsų ana- 
lizės lauke atsidurs menininko ir kūrybiškumo identi- 
fikacijos klausimas. Jeigu visas sąmoningos ir tikslin- 
gos kūrybos sąmoningumas ir tikslingumas tėra 

+ subjektyvi kūrėjo iliuzija, tai jo kūrinys turi būti be 
galo simboliškas ir šiuolaikinei sąmonei dar nesuvokia- 
mas. Šis simbolizmas bus giliai paslėptas nuo skaityto- 
jo, kuris, kaip ir autorius, negali peržengti laiko dva- 
sios nužymėtų sąmoningumo ribų. Skaitytojas taip pat 
egzistuoja šiuolaikinio sąmoningumo įrėmintame pa- 
saulyje ir negali, atsirėmęs į kitų erdvių Archimedo 
atramos tašką, išjudinti savo laikų sąmoningumą, tai 
yra atrasti simbolius tokio tipo kūryboje. Juk simbolis 
yra kažkokios didesnės ir aukštesnės, mums nesuvo- 
kiamos prasmės tikimybė arba šios prasmės užuomina. 

Jau minėjau, kad ši problema yra labai subtili. Aš 
kalbu apie ją tik todėl, kad mano tipologinė analizė 
nesumenkintų galimos meno kūrinio reikšmės - netgi 
tada, kai iš pirmo žvilgsnio jis nesako nieko kita, o tik . 
tai, ką sako visai aiškiai. Ne vienas esame patyrę, kad | 
seniai pažįstamą rašytoją staiga gali atrasti iš naujo. 
Mūsų sąmonė pasiekia aukštesnę raidos pakopą, ku- 
rioje senas autorius prabyla į mus naujais žodžiais. Be 
abejo, jie jau seniai glūdėjo kūrinyje tarsi paslėpti sim- 

boliai, kuriuos galima įminti tik tada, kai atsinaujina 
laiko dvasia. Reikia pažvelgti kitomis, naujomis aki- 
mis, nes senosios regi tik tai, ką įpratusios matyti. 
Tokia patirtis turi mus mokyti būti atsargesnius, nes 
patvirtina ankstesnįjį mano teiginį. Nagrinėjant gry- 
nai simbolinį kūrinį tokio subtilumo nereikia, nes jo 
daugiaprasmiškumas pats mums byloja: „Aš ketinu pa- 
sakyti daugiau, nei iš tikro sakau; mano prasmė aukš- 
tesnė už mane patį“. Štai čia mes iš karto galime pa- 
taikyti į simbolį, nors ir neįmintume tikrosios jo 
reikšmės. Simbolis tvyro tarsi amžinas priekaištas su- 
vokimo ir pojūčių galimybėms. Kaip tik todėl simboli- 
nis kūrinys mus labai jaudina, taip sakant, skausmin- 
gai sminga į mus, retai kada suteikdamas grynai 
estetinį pasitenkinimą, kurį galime patirti suvokdami 
nesimbolinį kūrinį, piešiantį harmoningą ir tobulą pa- 
veikslą. 

Dabar kas nors ims ir paklaus, kas gi pagaliau sieja 
analitinę psichologiją ir kertines meninės kūrybos pro- 
blemas, kūrybos paslaptį? Visa, apie ką mes kalbėjo- 
me, yra vien psichikos fenomenologija. Kadangi „gamtos 
paslapčių nė viena sutverta dvasia“ atskleisti negali, 
tai nesitikėkime, kad ir mūsų psichologija paaiškins 
didžiąsias gyvenimo paslaptis, glūdinčias kūryboje. Psi- 
chologija, kaip ir bet kuri kita mokslo šaka, tik sten- 
giasi padėti geriau suprasti gyvenimo fenomenus, ta- 
čiau absoliutus žinojimas tiek jai, tiek jos sesėms yra 
neprieinamas. 

Mes tiek daug kalbėjome apie meno kūrinio prasmę 
ir reikšmę, kad tūlas gali apskritai pradėti abejoti, ar 
menas ką nors „reiškia“. Galbūt menas nieko „nereiš- 
kia“ ir neturi tos „prasmės“, apie kurią mes kalbame. 
Galbūt jis — kaip pati gamta — tiesiog yra ir nieko 
„nereiškia“. Ar nebus šis „reikšmingumas“ tik prasmės 
ištroškusio intelekto alkį malšinantis traktavimas? Ga- 
lėtume teigti, kad menas yra grožis, kuris yra vienin- 

telė jo prasmė ir tikslas. Menui nereikalinga jokia kita 
„prasmė“. „Prasmės“ problema ir menas neturi nieko 
bendra. Kai aš panyru į meno stichiją, tikiu, kad tai - 
tiesa. Tačiau psichologijos ir meninės kūrybos santykių 
analizė neliečia paties meno esmės, todėl šiuo atveju 
mes privalome mąstyti, traktuoti, įprasminti įvairius 
dalykus — kitaip mes juk iš viso negalėtume apie juos 
galvoti. Mes turime vientisą gyvenimo ir įvykių srautą 
išskaidyti į vaizdinių, reikšmių ir sąvokų mozaiką, są- 
moningai toldami nuo gyvybingos paslapties. Panirę į 
meno stichiją, mes tampame akli ir kurti, kad pažini- 
mo geismas nekeltų pavojaus tiesioginiam išgyvenimui. 
Trokšdami pažinti, priešingai, turime atsiriboti nuo kū- 
rybos ir pažvelgti į ją kaip į iškalbingų reikšmių visu- 
mą. Tada galėsime ir privalėsime kalbėti apie prasmę. 
Tai, kas anksčiau tebuvo vienas iš grynųjų fenomenų, 
taps reikšmingu, būtinu, tikslingu ir prasmingu daly- 
ku. Tai pamatę, pajusime, kad šį tą suvokiame ir net 
galime paaiškinti. Pabus ir mokslinio pažinimo geismas. 
Vietoje ankstesnio meno kūrinio palyginimo su že- 
mėje augančiu medžiu galiu pateikti kitą, įprastesnį jo 
palyginimą su kūdikiu motinos įsčiose. Tačiau kadangi 
visi palyginimai šlubuoja, pamėginsime metaforas iš- 
versti į tikslesnę mokslinės terminijos kalbą. Aš jau 
kalbėjau apie kūrinį in staiu nascendi kaip apie auto- 
nominį kompleksą. Šiuo terminu vadinami įvairiausi 
psichiniai dariniai, kurie iš pradžių vystosi nesąmonin- 
gai ir tik pakankamai sustiprėję peržengia sąmonės 
slenkstį. Jų ryšys su sąmone yra ne asimiliacinis, o 
percepeinis, todėl net suvokiamas autonominis kom- 
pleksas negali būti sąmoningai kontroliuojamas, varžo- 
mas ar valingai atkuriamas. Šio komplekso aulonomi- | 
ja- savarankiška, sąmonei nepaklusni tendencija 
atsirasti arba išnykti. Kaip ir visiems kitiems autono- 
miniams kompleksams, kūrybiniam kompleksui taip pat 
būdinga ši tendencija. Čia galime kalbėti ir apie analo- 

gijas su liguistomis dvasinėmis būsenomis; autonomi- 
niai kompleksai ypač akivaizdūs esant pamišimui. Die- 
viška menininkų beprotybė? ir dvasinės ligos yra pavo- 
jingai panašios, nors negalima jų laikyti identiškomis. 
Abiem atvejais pasireiškia autonominis kompleksas — 
svarbiausias jų analogas. Tačiau šis kompleksas nėra 
lemiamas liguistų pokyčių simptomas, nes normalius 
žmones kartais irgi užvaldo autonominiai kompleksai. 
Tokia yra viena iš universalių psyche ypatybių, ir tik 
itin nesąmoningas žmogus negalės pastebėti savyje ko- 
kio nors autonominio komplekso. Sakykime, bet kuri 
kiek ryškesnė tipinė nuostata labai dažnai virsta auto- 
nominiu kompleksu. Bet koks troškimas taip pat turi 
autonominio komplekso bruožų. Taigi autonominis kom- 
pleksas nėra ligos požymis, tačiau padažnėję destruk- 
tyvūs jo proveržiai įspėja apie gresiančias anomalijas ir 
susirgimo tikimybę. 

Kaipgi atsiranda autonominis kompleksas? Dėl vie- 
nokių ar kitokių priežasčių (leisdamiesi į išsamesnius 
tyrinėjimus, galime labai toli nuklysti) kuri nors iki tol 
neįsisąmoninta psyche sritis atgyja, vystosi, plečiasi gi- 
miniškų asociacijų dėka. Tam reikalinga energija, su- 
prantama, paimama iš sąmonės, jeigu tik ji nesusita- 
patina su kompleksu. Jei taip neatsitinka, vyksta, Janet? 
žodžiais, „abaissemeni du nivecu mental“. Menksta 5ą- 
moningų interesų ir darbų intensyvumas, atsiranda 
apatiškas neveiklumas - tokia dažna menininkams dva- 
sinė būsena, - arba vyksta sąmoningų funkcijų regre- 
sija ligi žemiausių infantilumo ir archajiškumo pako- 
pų, kitaip tariant, tam tikra degeneracija. Į paviršių 
iškyla parties infėrieures des fonctions: impulsyvūs gei- 
duliai stelbia etikos normas, naivus infantilumas - bran- 
dų mąstymą, neprisitaikymas — adaptaciją. Apie tai, 
kaip sąmoningo elgesio energija minta autonominis 
kompleksas, mums liudija daugelio menininkų gyveni- 
mo aprašymai. 

O kas sudaro autonominį kūrybos kompleksą? Tai 
sužinome, kai kūrinys atveria mums savo esmės pa- 
slaptį. Kūrinys atsiskleidžia vaizdiniais plačiausia šio 
žodžio prasme. Vaizdiniai gali būti analizuojami, tik 
suvokus jų simboliką. O jei nesuvokiame, tai tuo kon- 
statuojame, kad, bent jau mūsų supratimu, kūriniu ne- 
norima pasakyti nieko daugiau, negu juo akivaizdžiai 
sakoma, kitaip tariant, kad jis mums yra tik toks, koks 
atrodo. Aš sakau „atrodo“, nes galbūt ribotas mūsų 
žvilgsnis neįstengia giliau prasiskverbti. Kad ir kaip 
būtų, šiuo atveju mes neturime analizei nei dingsties, 
nei pradinio taško. O pirmuoju atveju kaip pagrindinę 
taisyklę mes prisiminsime Gerharto Haupimanno? žo- 
džius: „Būti poetu — tai leisti pirminiam žodžiui už 
žodžio suskambėti“. Išvertus į psichologijos kalbą, mū- 
sų pradinis klausimas skambėtų taip: kokį pirmykštį 
kolektyvinės pasąmonės vaizdinį slepia šis meno kūri- 
nio vaizdinys? 

Čia reikia aptarti keletą svarbių dalykų. Kaip jau 
sakyta, aš kalbu apie simbolinį meno kūrinį, be to, 
tokį, kurio ištakos glūdi ne individualioje autoriaus pa- 
sąmonėje, o toje neįsisąmonintos mitologijos sferoje, ku- 
rios vaizdiniai yra bendri visai žmonijai. Aš pavadinau 
šią sferą kolektyvine pasąmone, taigi atskyriau ją nuo 
individualios pasąmonės — visumos psichinių procesų 
ir turinių, kurie iš principo gali pasiekti sąmonę, nere- 
tai net yra buvę įsisąmoninti, bet dėl savo nesuderina- 
mumo su sąmone buvo išstumti ir glūdi žemiau jos 
slenksčio. Drumsti šios sferos vandenys taip pat srūva 
į meną, o išsilieję per kraštus, suteikia kūriniui ne 
simbolinę, o simptominę prasmę. Tokią meno rūšį mes * 
turbūt be jokio gailesčio patikėsime froidistiniam psi- 
chologinio praplovimo metodui. 

Priešingai negu daugmaž paviršinis, ties sąmonės 
slenksčiu budintis individualios pasąmonės sluoksnis, 
kolektyvinė pasąmonė paprastai negali būti įsisąmo- 

ninama, ir jokia analitinė technika nepadės jos prisi- 
minti, nes ji nėra išstumta ir nėra pamiršta. Pati sau 
ir savaime kolektyvinė pasąmonė irgi neegzistuoja, nes 
ji yra tik galimybė, nuo seniausių laikų paveldima tam 
tikrų meninių vaizdinių — arba, anatomijos kalba, gal- 
vos smegenų struktūros — pavidalu. Tai - ne įgimti 
vaizdiniai, o įgimta įvaizdžių galimybė, pralenkianti drą- 
siausias fantazijas; tai - vaizduotės kategorijos ar pa- 
tyrimo kelyje atrandamos apriorinės idėjos. Jos atsi- 
skleidžia kaip kūrinio formą reguliuojantys principai 
tik jau įgijusioje pavidalą kūrybinėje medžiagoje, kitaip 
tariant, tik darydami išvadą iš užbaigto meno kūrinio, 
galime atkurti pirmykščio vaizdinio pavidalą. 

Pirmykštis vaizdinys, arba archetipas, yra tokia fi- 
gūra — demono, žmogaus ar įvykio, — kuri kartojasi 
visais laikais, visur, kur laisvai plevena kūrybinė fan- 
tazija. Todėl pirmiausia ši figūra yra mitologinė. Įdė- 
miau patyrinėję šiuos vaizdinius, pamatysime, kad jie 
tam tikra prasme yra mūsų protėvių daugybės tipinių 
potyrių suformuotas galutinis rezultatas. Jie - begalės 
to paties tipo potyrių psichinis palikimas. Jie atspindi 
milijonus individualių išgyvenimų ir atskleidžia psichi- 
nio gyvenimo vaizdą, suskaldytą ir suprojektuotą į skir- 
tingas mitologinio pandemoniumo formas. Mitologiniai 
vaizdiniai taip pat yra kūrybinės fantazijos vaisius; juos 
aiškinant žengiami dar tik pirmieji sunkūs žingsniai. 
Dar reikia sukurti tokią kalbą, kuri abstrakčiai moks- 
liškai įvardytų pirmykščių vaizdinių pagrindą sudaran- 
čius pasąmonės procesus. Kiekviename tų vaizdinių glū- 
di dalelė žmogaus psichologijos ir žmogaus likimo, dalelė 
kančios ir palaimos, kurie nuolatos ir visur buvo ben- 
dri mūsų protėviams. Sakytum, nedrąsiai ir inertiškai 
plačiomis sielos dykvietėmis tekėjęs gyvenimas staiga 
atranda gilią vagą, —- būtent taip nuo seniausių laikų 
atsirasdavo pirmykščiai vaizdiniai. 


63 


ANALITINĖ PSICHOLOGIJA 


Mitologinei situacijai visada būdingas itin intensy- 
vus emocionalumas; tada mumyse pradeda skambėti 
niekada anksčiau neskambėjusios stygos. Prisitaikymo 
kova yra labai varginanti, nes jos metu nuolatos susi- 
duri su individualiomis, t. y. netipiškomis, aplinkybė- 
mis. Todėl nenuostabu, kad, susidūrę su tipine situaci- 
ja, mes arba atsipalaiduojame, jaučiame savotišką 
pakylėjimą, arba patiriame jėgų antplūdį. Tokiais mo- 
mentais mes jau nesame individai, mes - viena šeima, 
mumyse bunda visos žmonijos balsas. Vienišas indivi- 
das niekada kaip reikiant nerealizuos savo galių, jeigu 
nepasitelks į pagalbą vieno iš kolektyvinių vaizdinių, 
vadinamų idealais, kuris padės išlaisvinti instinkto ga- 
lią, nes jos rakto įprastinė sąmoninga valia pati viena 
rasti niekuomet negali. Visi veiksmingi idealai yra įvai- 
rios archetipų modifikacijos, žmonių noriai paverčia- 
mos alegorijomis: pavyzdžiui, tėvynės-motinos alegori- 
ja, kuri pati, žinoma, neturi jokios motyvuojamosios 
galios; šioji kyla būtent iš tėvynės idėjos simbolinio 
reikšmingumo. Šis archetipas yra pirmykščio žmogaus 
ir jo žemės, kurioje plevena tik jo protėvių vėlės, par- 
ticipation mystigue. Svetima šalis visada nemiela. 

Bet koks archetipo išgyvenimas ar aptarimas mus 
„sujaudina“; mumyse prabyla mūsų balsą nustelbiantis 
balsas. Kalbantysis pirmykščiais vaizdiniais kalba tūks- 
tančiais balsų, jis pavergia ir apžavi, atveria vienkar- 
tiniams ir laikiniems dalykams amžinosios būties erd- 
ves, jis gali pakylėti asmeninį likimą iki žmonijos likimo 
aukštumų, pažadinti išganingą mūsų galią, nuo seniau- 
sių laikų padedančią atsikratyti pavojų ir pergyventi 
ilgiausią naktį. 

Tokia yra meno poveikio paslaptis. Kūrybinis proce- 
sas, kiek mes jį apskritai galime ištirti, yra nesąmonin- 
gas archetipo atgaivinimas, o meno kūrinys - plastinis 
archetipo įforminimas. Meninė pirmykščio vaizdinio for- 
ma - tai jo vertinys į dabarties kalbą, kurį perskaitęs 

kiekvienas mūsų gali, taip sakant, vėl atrasti kelią gi- 
liausių gyvenimo šaltinių link. Čia yra ir socialinė me- 
no reikšmė: jis auklėja laiko dvasią, atgaivindamas jai 
būtinus įvaizdžius. Nepasitenkinimo šiandiena ir kūry- 
binio ilgesio vedamas menininkas leidžiasi į pasąmonę 
ir ištraukia iš jos itin veiksmingus pirmykščius vaizdi- 
nius, kompensuojančius šiuolaikinės dvasios skurdą ir 
ribotumą, Jis panyra į vaizdinį, kuris kildamas iš pa- 
sąmonės ir artėdamas prie sąmonės kinta, kol pasiekia 
šiuolaikinio žmogaus suvokimo ribą. Žinodami meno 
kūrinio rūšį, galime spręsti apie jo atsiradimo epochos 
ypatybes. Kiek reikšmingas realizmas ir natūralizmas 
ji pagimdžiusiai epochai? O romantizmas? Arba helė- 
nizmas? Šios meno kryptys ryškiausiai atspindi savo 
meto dvasinės atmosferos poreikius. Apie menininką, 
kaip apie savo amžiaus auklėtoją, būtų galima kalbėti 
labai daug. 

Tiek atskiri individai, tiek tautos ir epochos turi 
savo dvasinį kryptingumą ir gyvenimo nuostatas. Jau 
pats žodis „nuostata“ sako, kad susiduriame su kryp- 
tingu ir tikslingu vienpusiškumu. Ten, kur yra kryp- 
tingumas, egzistuoja ir atmetimas. O atmetimas reiš- 
kia, kad tam tikros psichinės duotybės galėtų būti 
įsisąmoninamos, bet nėra įsisąmoninamos, nes neati- 
tinka visuotinės nuostatos. Normalus žmogus be išlygų 
paklūsta visuotiniams reikalavimams; aplinkkelių žmo- 
gus, neišgalintis žingsniuoti koja kojon su normaliai- 
siais, šalikelėse aptiks tai, ką irgi reikės pavadinti gy- 
venimu. Santykinis menininko nemokėjimas prisitaikyti 
iš tiesų yra jo pranašumas, leidžiantis jam laikytis iš- 
tryptų kelių nuošalėse, įsiklausyti į dvasios šauksmą ir 
atrasti tai, apie ką kiti net nenutuokia. Ir kaip pasą- 
moningų reakcijų savireguliacija koreguoja vienpusiš- 
kas sąmoningas individo nuostatas, taip menas yra dva- 
sinės nacijų ir epochų savireguliacijos procesas. 

Aš suprantu, kad šis pranešimas tėra bendri apmąs- 
tymai. Bei leiskite man tikėtis, kad visa, ko nepasa- 
kiau apie konkrečią poetinės meninės kūrybos analizę, 
buvo bent jau numanoma ir dar pripildys gyvybingų 
syvų mano abstrakčių minčių kiautą. 


„ULISAS“ 


Monologas 
Ulysses 


Autoriaus įžanga 


Ši esė, pirmą kartą išspausdinta žurnale „Europūis- 
chen Revue“, kaip ir kiia apybraiža apie Picasso, nepre- 
tenduoja į mokslinių darbų gretas. Bei aš įtraukiu ją į 
„Psichologinių raštų“ rinkinį, nes „Ulisas“ yra svarbus 
ir išraiškingas mūsų laikų document humain ir, mano 
nuomone, toks psichologinis dokumentas, kurio idėjos, 
vaidinančios nemenką vaidmenį ir mano darbuose, 
įdiegtos praktikoje duotų apčiuopiamą rezultatą. Savą- 
ja ese nesiekiau ne tik mokslinių, bet ir didaktinių tiks- 
lų, todėl ir skaitytojas turėtų ją vertinti kaip subjekty- 
vią, neipareigojančią nuomonę. 

Straipsnio pavadinimas - tai aliuzija į Jamesą Joy- 
ce'ą, o ne daug klajojusį išradingąjį Homero laikų he- 
rojų!, kuris, gudrumu ir sumanumu išvengęs dievų ir 
žmonių pykčio ir keršto, po varginančios kelionės su- 
grįžo prie gimtojo židinio. Joyce'o Ulisas, priešingai nei 
jo antikinis bendravardis, tėra neveikli, tik suvokianti 
sąmonė, tarsi akis, ausis, nosis, burna, lytėjimo ner- 
vas, nuolat ir be jokios atrankos atliepiantys kunku- 
liuojantį, chaotišką ir absurdišką fizinės ir dvasinės 
duotybės srautą ir beveik fotografiškai tiksliai jį regist- 
ruojantys. 

„Ulisas“" - 735 puslapių knyga; tai - 735 valandų ar 
dienų, ar metų laiko tėkmė ir kartu — viena vienatinė 


> Joyce. „Ulysses“, angliškasis leidimas, 1928. 

paprasta 1904-ųjų metų birželio 16-0ji diena Dubline, 
kai nieko ypatingo, tiesą sakant, neatsitinka. Šis srau- 
tas prasideda Niekuo ir baigiasi Niekuo. Ar tai - viena 
vienintelė, negirdėtai ilga, beprotiškai paini ir, skaity- 
tojo siaubui, niekada neįvardyta strindbergiškoji tiesa 
apie žmogaus gyvenimo prasmę? Tikriausiai, kad apie 
„prasmę“, ir jau tikrai apie dešimtis tūkstančių jos pu- 
sių, šimtus tūkstančių jos niuansų. Šiuose 735-iuose 
puslapiuose aš nesugebėjau atrasti nė vieno nors kiek 
įsimintino pasikartojimo, nė vienos dvasios atilsio sale- 
lės, kurioje atsidūręs patenkintas skaitytojas galėtų at- 
sigręžti į savo nueitą, tarkime, šimto puslapių kelią ir 
prisiminti tegul kokią smulkmeną, draugiškai pasiro- 
džiusią pačioje netikėčiausioje vietoje; taigi kad ne, - 
nesutramdomas ir negailestingas srautas teka pro šalį, 
jo greitis ir veržlumas paskutiniuose 40-yje puslapių 
sunaikina skyrybos ženklus, kad pačiu baisiausiu būdu 
mums atsivertų sunki ir slegianti, nepakeliamai stip- 
vėjanti pritvinkusi tuštuma. Skvarbi ir beviltiška tuš- 
tuma — svarbiausias visos knygos leitmotyvas. Viskas 
čia ne tik prasideda ir baigiasi Niekuo, viskas čia tie- 
siog yra Niekas?. Jeigu pažvelgtume į šią knygą meno- 
tyros aspektu, tai pastebėtume, kad viskas čia yra pra- 
gariškai niekinga, tarsi tobula velnio išgama?. 

Aš turėjau tokį seną dėdę, labai nemėgusį kalbėti 
užuolankomis. Kartą jis susistabdė mane gatvėje ir pa- 
klausė: „Ar žinai, kaip pragare velnias sielas kankina?“ 
Aš atsakiau, kad nežinau, o jis tarė: „Verčia jas laukti“. 
Tarė ir nuėjo savo keliais. Aš prisiminiau šį posakį, 
kai pirmą kartą galynėjausi su „Ulisu“. Kiekvienas sa- 
kinys čia yra betikslis laukimas, koi pagaliau su tuo 


* Pais Joyce'as sako apie tai: „We may come, touch and go, from 
atoms and ifs, but we are presurely destined to he odds without ends“. 
(„Mes galime ateiti, paliesti ir nueiti su visais savo atomais ir „jeigu“, 
tačiau mums lemta nesuvesti galų su galais, nes tų galų nėra.“] 

* Curtius? („James Joyce und sein Ulysses“, 1929) vadina „Ulisą“ 
„šėtoniška knyga... Tai Antikristo kūrinys“. 

susitaikęs, nieko nebelaukiantis skaitytojas perpranta 
savosios padėties grėsmingumą, nes, pasirodo, jam pa- 
prasčiausiai nėra ko laukti. Čia iš tiesų niekas nevyks- 
ta, ir niekas nieko nelemia“; ir vis dėlto puslapis po 
puslapio, taip beviltiškai susitaikius su esama padėti- 
mi, mus tebelydi kažkoks paslaptingas laukimas. Šie 
735 puslapiai be turinio nėra visiškai balti popieriaus 
lapai — juose tiek visko prirašyta! Taigi skaitai sau 
skaitai ir manai, kad viską supranti. Staiga — krytis, ir 
tu jau kitame sakinyje; tačiau tavęs, nuolankiai susi- 
taikiusio su savo padėtimi, tai jau nebestebina. Taip ir 
aš, spėjęs porą kartų nusnūsti, vargais negalais pasie- 
kiau 135 puslapį. Negirdėta Joyce'o stilistinių prasmių 
daugybė vargina ir hipnotizuoja. Pagalbos nesulauksi: 
tekstas slysta iš rankų, o tu lieki vienišas, besisten- 
giantis suprasti, ką gi vis dėlto perskaitei. Tai didėda- 
mas, tai mažėdamas teka toli gražu ne smagaus gyve- 
nimo srautas, įsižiūrintis į save ironiškai, sarkastiškai 
ir tulžingai, su panieka, liūdnai ir melancholiškai, mal- 
daujantis skaitytojo malonės ir jau bepasigvelbiantis 
ją, jeigu tik išganingas miegas nenutrauks šio sekinan- 
čio energijos eikvojimo. Pasiekęs 135 puslapį, aš išties 
giliai įmigau?, nors išbandžiau įvairiausius didvyriš- 


* Curtius: „Savotiškas metafizinis nihilizmas — tai Joyce'o knygos 
esmė“. (Op. cit, p. 60 I.) 

* Burtažodžiai, kurie mane užmigdė, yra 134 puslapio pabaigoje — 
135 puslapio pradžioje. Štai jie: „that stony effigy in frozen music, hor- 
ned and terrible, of the human form divine, that eternal symbol of wis- 
dom and prophecy which, if aught that the imagination or the hand of 
sculptos has wrought in marble of soultransfigured and of soultransfigu- 
ring deserves to live, deserves to live“ [„Šis akmens kūrinys, tarsi sustin- 
gusi muzika, raguotas ir baisus, įkūnyta dieviškoji žmogaus kūno forma, 
amžinas išminties ir aiškiaregystės sirnbolis, jeigu jau sukurtas iš mar- 
muro skulptoriaus vaizduotės ar rankos, transformavęs sielą ir ją trans- 
formuojantis, privalo gyventi, privalo gyventi“|. Perverčiau puslapi jau 
snausdamas, ir mano akys užkliuvo už žodžių; „a man supple in comb; 
stonehorned, stonebeardes, heart of stone“ [„Žmogus, kovoje ištvermin- 
gas: ragai akmeniniai, barzda akmeninė, širdis iš akmens“). Čia kalba- 
ma apie Mozę, nepabūgusį Egipto galybės. Štai šie žodžiai ir buvo nar- 
kotikas, numarinęs mano sąmonę, nes atgijo pasąmonės minčių tėkmė, 

kus būdus susikaupti ties knyga ir, kaip sakoma, „tin- 
kamai ją įvertinti“. Kai ilgokai miegojęs nubudau, ma- 
no sąmonė prašviesėjo, ir aš supratau, kad dabar skai- 
tysiu knygą nuo pabaigos į pradžią. Šis skaitymo 
metodas pasirodė besąs ne blogesnis už įprastą, ir štai 
kodėl: ši knyga gali būti skaitoma iš galo, nes jai nėra 
nei „priekin“, nei „atgal“, nei „viršun“, nei „apačion“. 
Visa čia jau galėjo būti arba dar gali atsitikti ateityje". 
Skaitydamas dialogus nuo galo į pradžią, patirsi tokį 
patį malonumą, nes jokia prasmė nepakis. Sudedi vis- 
ką kartu - jokios prasmės, betgi kiekvienas posakis at- 
skirai — prasmingas. Arba gali skaityti sakinį tik iki 
vidurio, nes ir pusė jo turi pakankamą raison d'ėtre, 
kad išliktų ar bent atrodytų gyvybinga. Ši knyga pri- 
mena slibiną, kurį sukapojus į gabalus, iš galvos išau- 
ga uodega, 0 iš uodegos - galva. 

Ši negirdėta ir kraupi džoisiškoji dvasia leidžia pri- 
skirti jo knygą šaltakraujų klasei, tarkime, kirmėlėms, 
kurios, jei būtų gabios literatūrai, neturėdamos smege- 
nų, kurtų su simpatinės nervų sistemos pagalba". Dristu 
manyti, kad Joycetui toks apibūdinimas — kaip tik: tai 
žmogus, mąstantis viduriais*!, o prislopinia jo smegenų 


kuriai sąmonė būtų tik trukdžiusi. Vėliau paaiškėjo, kad būtent čia pir- 
makart pradėjau miglotai suvokti autoriaus poziciją ir visos knygos idėją. 

S Išsamiausiai apie tai: Joyce, Work in Progress, 1924-1938. Carola 
Giedion-Welcker Igbai taikliai pažymėjo: „Vis tos pačios idėjos, amžinai 
viena kitą keičiančios, jų kiautas, taip pat nuolat kintantis, projektuoja- 
mas į absoliučiai irealią sferą, kurioje telpa visi laikai ir visos erdvės". 
(Giedion-Weleker, „Work in Progress“. Jameso Joyce kalbinis eksperi- 
mentas / Neue Schweizer Rundschau, 1929, p. 666.) 

* Janet psichologijoje šis fenomenas vadinamas „abaissemenė du: 
niveau mental“. Esant pamišimui, tai įvyksta savaime, o Joyce'as tai 
daro tikslingai - kad autentiškai atvaizduotų suvokinius, iškelia gausybę 
groteskinių prasmių, galimų tik sapno būsenoje, o „fanetion du riel“, t. y. 
gyvybingą sąmonę, visiškai atjungia. 

“ Aš manau, kad Gilbertas („Das Rateel Ulysses“, 1982) teisus, 
sakydamas, kad atskiros knygos dalys parašytos orientuojantis į kurio 
nors vidaus ar jutimo organo dominantę, pavyzdžiui, inkstų, genitalijų, 
širdies, plaučių, virškinimo trakto, smegenų, kraujo, ausų, raumenų, akių, 
nosies, gimdos, nervų, griaučių, kūno. Ši dominantė veikia Larsi 
leitmotyvas. Dar 1930 metais aš užrašiau savo mintis apie mąstančius 

veikla apsiriboja tik pagavų diferenciacija. Pagal Joy- 
ce'ą, ši jutimo organų veikla turi nuolat stulbinti sub- 
jektą: tai, ką ir kaip jis mato, girdi, ragauja, uosto ir 
liečia, turi jį pritrenkti, nesvarbu kokie, vidiniai ar iš- 
oriniai, dalykai čia būtų aptariami. Riboti pojūčių ir 
pagavų specialistai (tokių yra tūkstančiai), akcentuoja 
arba vienus, arba kitus. O Joyce'as griebiasi abejų iš 
karto, supindamas į viena sujektyvių asociacijų girlian- 
das ir objektyvius Dublino gatvių aprašymus. Objekty- 
vumas ir subjektyvumas, vidus ir išorė čia be perstojo 
smelkiasi vienas į kitą, ir galų gale, kad ir koks ryškus 
būtų vienas ar kitas epizodas, nebesupranti - fizinė ar 
transcendentinė būtybė yra šis prieš mus besiraitantis 
kaspinuotis? Kaspinuotis — kaip ištisas gyvenimo kos- 
mosas ir kaip fantastiškai vislus gyvis, - štai toks, ma- 
nyčiau, nors ir negražus, bet gana vykęs Joyce'o kny- 
gos skyrių įvaizdis. Šis kaspinuotis negali pagimdyti 
nieko kito, tik panašius į save, tokius pat kaspinuo- 
čius. O jau šitų - kiek nori. Joyce'o knyga galėjo būti 
1470 puslapių, o gal ix dar didesnė, bet ir tada nė per 
nago juodymą nepriartėtume prie pabaigos, ir tokia pat 
miglota liktų jos esmė. Ar norėjo Joyce'as šia knyga 
apskritai ką nors pasakyti? Kiek pateisinama čia ši 
senamadiška pretenzija? O. Wilde'as sako, kad meno 
kūrinys jokios naudos neteikia. Šiandien su juo sutiktų 
net išlavinti filisteriai, nors giliai širdyje jie vis dar 
viltųsi meno kūrinyje atrasti kokią nors „prasmę“. Tai- 
gi, o kur ji, toji prasmė, Joyce'o knygoje? Kodėl auto- 
rius tiesiog nepasiūlo jos skaitytojui, kad tas suprastų 
radęs „semita sancia ubi stulti non errent“710 


vidurius. Gilberto pastabos mane galutinai įtikino, kad egzistuoja toks 
psichologinis fenomenas, kai, esant „abaissemeni du nivenu mental“, 
tampa akivaizdi Wernicke's nustatyta „organų reprezentuotojų" veikla. 
3 Curtius („James Joyce und sein Ulysses“, 1929, p. 30): „Jis repro- 
dukuoja nei logiškai, nei etiškai neišvalytą pasąmonės srautą“. 
9 teisingą kelią, iš kurio ir kvailys neišklys (Iot.). 

Taip ir aš, skaitydamas knygą, jaučiau, kad ji, toly- 
džio mane kvailindama, sekina kantrybę. Ji nesiteikė 
man padėti, palengvinti mano pastangų suprasti turi- 
nį, ir aš kaip skaitytojas pasijutau menkavertis. Man 
tikriausiai irgi nesvetimos išlavinto filisterio savybės, 
todėl naiviai tikėjausi, kad knyga nori man kažką pa- 
sakyti ir būti suprasta, tačiau, matyt, tokią viltį nulėmė 
antropomortfizmo mitologijos projekcija į objektą, t. y. - 
į knygą! Apskritai ši knyga, apie kurią neįmanoma su- 
sidaryti nuomonės, beviltiškai sutriuškina inteligentiš- 
ką skaitytoją, kuris galų gale irgi nėra koks nors ten... 
(sugestyvus Joyce'o stilius paveikė ir mane). Žinoma, 
nėra knygos be turinio ar nevaizduojančios ko nors, bet 
aš labai abejoju, kad Joyce'as iš viso norėjo ką nors 
„pavaizduoti“. Ar atsitiko taip, kad Joyce'as pavaizdavo 
pats save; jei ne — iš kur tada tokia vienareikšmiška 
vienatvė, veiksmas be liudininkų ir nepagarbumas, siu- 
tinantis stropų skaitytoją? Ak, kaip Joyce'as mane nu- 
vylė (niekada negalima parodyti skaitytojui jo kvailu- 
mo, bet kaip tik tai „Ulisas“ ir padarė). 

Kiekvienas psichoterapeutas (aš irgi) taiko psichote- 
rapijos metodus visur ir visiems, taip pat ir sau. Taigi, 
jei susierzini, tarsi sakai sau: „Tu dar nebuvai taip toli 
nuėjęs“. Nuotaika būna šlykšti, o pasekmės - atitinka- 
mos; štai ir man gadina nervus solipsistinė autoriaus 
panieka ir nepagarba man, išsilavinusiam, inteligen- 
tiškam skaitančiosios publikos atstovui, palankiai ver- 
tinančiam spausdintą tekstą ir laukiančiam deramo at- 
pildo už bandymus suprasti, koks gi to teksto turinys!", 
Štai kaip veikia užvaldęs mintis Joyce'o abejingumas, 
būdingas šaltakraujams, kurių šaknys siekia driežus 
ar dar žemesnius padarus, - jis pramogauja savo pa- 


* Curtius („James Joyce und sein Ulysses“, 1929, p. 8): „Autorius 
išvengė visko, kas galėtų palengvinti skaitytojo pastangas suprasti kny- 
ga". 

ties viduriuose, šitas akmeninis žmogus, pats tarsi Mo- 
zė akmeniniais ragais, akmenine barzda ir suakmenė- 
jusiais viduriais, su akmenine ramybe atgręžiantis nu- 
garą ir egiptietiškiesiems mėsos katilams, ir egiptiečių 
panteonui, todėl žiauriai įžeidžiantis puikiausius gera- 
noriško skaitytojo jausmus. 

Šitame akmeniniame mėšlyne rangosi peristaltinis 
kaspinuotis, monotoniškai audžiantis savo paties amži- 
nai gyvas nuolat augančias dalis. Nė viena jų nėra vi- 
siškai panaši į kitą, bet jas atskirti sunku. Pačioje ma- 
žiausioje knygos atkarpoje lygia greta rasime vis tą 
patį Joyce'ą ir visiškai savitą turinį. Viskas čia nauja 
ir niekas čia nesikeičia — taip nuo pat pradžių iki galo. 
Aukščiausia gamtoje egzistuojanti tarpusavio sąsaja! 
Koks tai turtas, ir kokia tai.., nuobodybė! Skaitant Joy- 
ce'ą, apima nuobodulys, kad nors verk, bet toks piktas 
ir pavojingas, kokio nesukeltų net labiausiai varginan- 
čios banalybės. Tai pačios Gamtos nuobodulys, atpažįs- 
tamas benamių vėjų švilpavime Hebridų salų uolose, 
Sacharos dykumų saulėtekiuose ir saulėlydžiuose, jū- 
ros ošime; tai išties, kaip sako Curtius, „begalinis vag- 
neriškasis motyvas“ ir kartu tai - begalinis pasikarto- 
jimas. Kad ir kokia įspūdinga ši Joyce'o įvairovė, joje 
atrandame (gal ir nesąmoningų) leitmotyvų. Galbūt au- 
torius mielai jų atsisakytų, nes jo pasaulyje nei prie- 
žastingumui, nei tikslingumui, nei amžinosioms verty- 
bėms neskirta nei vietos, nei prasmės. Tačiau motyvai 
yra neišvengiami, jie yra viso dvasinio vyksmo griau- 
čiai, ir net Joyce'o atkaklumas negali numarinti dva- 
singumo gyvenimo vyksme. Jo knygoje tarsi ir nėra 
jokio dvasingumo, karštas kraujas tampa drungnu, įvy- 
kiai sukasi ledinio egoizmo rate, — pagaliau kas čia per 
įvykiai! Čia nėra nieko malonaus, nieko gaivaus, nieko, 
kas dovanotų viltį; viskas tik pilka, šiurpu, siaubinga, 
patetiška, tragiška ir ironiška; ištisas šešėlinės būties 
išgyvenimas, juolab chaotiškos būties, nes viską su- 

siejančių motyvų reikia ieškoti tik su lupa. Ir vis dėlto 
juos galima surasti: iš pradžių asmeninio nepasitenki- 
nimo išraiškos formoje, išniekintos jaunystės likučiuo- 
se, visuotinės dvasios istorijos griuvėsiuose, dykinėjan- 
čios minios trivialaus gyvenimo ekshibicionizme. 
Religinė, erotinė ir intymi priešistorė atsispindi mati- 
niame įvykių srauto paviršiuje; tampa aišku, kad ba- 
nalus materialistas jusliškasis Blumas ir beveik bekū- 
nis teoretikas dvasingasis Dedalas, kurių pirmasis 
neturi sūnaus, o antrasis — tėvo, yra suskaldytos auto- 
riaus asmenybės pusės. 

Tikriausiai tarp atskirų knygos dalių egzistuoja kaž- 
kokie slapti santykiai ir tarpusavio priklausomybė, tik- 
riausiai tai galima įrodyti!?, bet tada jie taip gerai pa- 
slėpti, kad aš iš pradžių net neįtariau juos esant. Mano 
bejėgiškumas ir irzlumas autoriui terūpėjo tiek, kiek ir 
mums terūpi žmogiškosios kasdienybės monotonija. 

„Ulisas“ man ir dabar taip pat nuobodus, kaip ir 
1922 metais, kai pirmą kartą paėmiau jį į rankas, pa- 
skaitinėjau, nusivyliau, suirzau ir padėjau. Kodėl gi 
tad aš rašau apie jį? Savo noru domėčiausi juo ne la- 
biau nei kokia kita „surrėalisme“ išraiška (kas tas 
surrėalisme?), kuri būtų aukščiau mano suvokimo ga- 
lių. Bet aš rašau apie Joyce'ą, nes vienas leidėjas neat- 
sargiai paklausė, ką manau apie jį ir jo „Ulisą“, kuris, 
kaip žinoma, iki šiol vertinamas labai skirtingai. Visiš- 
kai aišku tik viena: tai knyga, turinti jau dešimt leidi- 
mų, o jos autorius arba aukštinamas, arba keikiamas. 
Kad ir kaip būtų, jis tapo diskusijų objektu, ir todėl 
galima teigti, kad tai —- fenomenalus reiškinys, kurio 
ignoruoti psichologas negali. Joyce'o įtaka amžininkams 
yra ypatinga. Pirmiausia būtent todėl aš susidomėjau 


18 Plg. Curtius, James Joyce und sein Ulysses, 1929, p. 25 IL; Gilbert, 
Das Ratsel Ulysses, 1932. 

„Ulisu“. Jeigu ši knyga būtų be pėdsakų nugrimzdusi į 
užmarštį, kažin ar kada nors prie jos begrįžčiau — ji 
mane pakankamai suerzino, šiek tiek pralinksmino, o 
svarbiausia, užtraukė tokį slegiantį nuobodulį, kad net 
išsigandau dėl savo kūrybinių galių, - taigi jos poveikis 
man buvo tik negatyvus. 

Aš, žinoma, esu šališkas. Aš esu psichiatras ir kiek- 
vieną psichinės veiklos išraišką vertinu savo profesijos 
požiūriu, Todėl įspėju skaitytoją: žmogiškojo trivialu- 
mo tragikomedija, šešėlinių būties pusių šaltis, dvasi- 
nio nihilizmo sutemos — tai mano duona kasdieninė, 
tokia pat įprasta, kaip nuvalkiota melodija. Tai manęs 
nesukrečia ir nejaudina, nes labai jau dažnai tokioje 
apgailėtinoje būklėje esančiai sielai teikdavau medici- 
ninę pagalbą. Aš visada privalau kovoti su negalia be 
gailesčio, kuris apninka tik tada, kai regiu begalinį 
tikėjimą manimi. „Ulisas“ atsuka man nugarą. Jam ma- 
nęs nereikia; jam patinka nuolatos niūniuoti begalinę 
savo melodiją, įgrisusią man iki gyvo kaulo, ir kartu 
veikti pagal nuolatos tą pačią (lyg lipimo virvinėmis 
kopėčiomis), uždarą ir nekintančią sistemą - t. y. mąs- 
tyti vidumi ir riboti smegenų veiklą pagavų analize. 
(Skaitytojas kankinasi, nes jaučiasi visiškai nereikalin- 
gas.) Destruktyvusis pradas čia tampa savitiksliu. 

Tokia yra ne tik knygos, bet ir paties autoriaus simp- 
tomatika! Visiems žinoma, kad milžiniški pamišėlių 
rankraščiai pasižymi tik fragmentiška sąmonės veikla, 
o logikos ir vertybinės orientacijos juose nerasime net 
su žiburiu. Be to, tokiems žmonėms dažnai būdingas 
gyvas juslinis suvokimas, t. y. didelis pastabumas, re- 
gimoji daiktų atmintis, jausmų koncentracija menkiau- 
siems vidaus ir išorės pokyčiams pažymėti, retrospek- 
cijos ir slaptų nuoskaudų dominavimas atmintyje; juos 
užvaldo kliedesio būsena, kurioje pinasi subjektyvūs 
psichiniai išgyvenimai ir objektyvios tikrovės reiškiniai; 
ką nors pasakodami, jie atranda naujus žodžių dari- 

nius, fragmentiškai cituoja, griebiasi garsinių ir kalbi- 
nių asociacijų, šokinėja nuo vienos temos prie kitos, 
sutelkia dėmesį tai ties vienais, tai ties kitais pojūčiais 
ir visiškai nepaiso skaitytojo, - sergančiam dvasios at- 
rofija!? nesudrebės ranka atliekant pačius kvailiausius 
ir pačius ciniškiausius poelgius. Ir neigudusi akis įžvelg- 
tų šizofreniko ir „Ūliso“ autoriaus psichinių būsenų ana- 
logijas. Tačiau neskubėkime daryti išvadų, nes, žiūrėk, 
koks nepatenkintas skaitytojas tuoj ir atidės knygą į 
šalį, diagnozavęs: „Šizofrenija“. Žinoma, psichiatrui šios 
analogijos krenta į akis, tačiau specialistui lygiai taip 
pat turi būti akivaizdu, kad šiame tekste nėra kitos 
būdingos pamišėlio rašiniams detalės — stereotipizaci- 
jos. „Ulise“ yra viskas, bet tik ne monotoniškas vis to 
paties kartojimasis. (Tai visiškai neprieštarauja anks- 
čiau išsakytoms mintims. Prieštaringumo terminas ana- 
lizuojant „Ulisą“ išvis bereikšmis.) Knygos turinys nuo- 
seklus ir sklandus: viskas juda, niekas nestovi vietoje. 
Gyvybinguose dvasios gelmių vandenyse gimsta vienti- 
sas ir gražiai reguliuojamas visumos srautas; be jokios 
abejonės, čia slypi nuoseklios asmeninės valios veikla 
ir konkretūs pasakojimo tikslai! Sąmonės veikla nėra 
nei spontaniška, nei chaotiška, ji griežtai kontroliuo- 
jama. Pasakojime regime suvokimą, jusliškumą, intui- 
ciją, kai lygia greta nuosekliai slopinama logika, mąs- 
tymas ir emocijos. Pastarieji komponentai tekste 
fiksuojami labai nežymiai, tik kaip suvokiniai. Kad ir 
kaip tendencingai autorius demonstruotų šešėlines sie- 
los ir pasaulio puses, kartais ir jį aplanko pagunda 
neatsispirti išnyrančio grožio vilionėms. Tokie dalykai, 
esant žinomoms pamišimo formoms, ligoniui svetimi. 
Jeigu tai yra dar nežinomi psichikos sutrikimai, tai 
psichiatrija tampa nekompetentinga. Tačiau ir sveikas 


13 Gilbert („Das Ratsel Ulysses“, 1932, p. 12) kalba apie „tikslingai 
numarintą jautrumą“. 

žmogus gali turėti tam tikrų nukrypimų, kurie pilkai 
vidutinybei atrodys kaip nepasiekiama sveikatos viršū- 
nė arba psichinės negalios įsikūnijimas. 

Niekada neišdrįsčiau pavadinti „Uliso“ šizofreniko 
kūriniu. Tokiu atveju mes nieko nepešiume, jei norėtu- 
me suprasti, kodėl „Ulisas“ turi tokią įtaką, o ne išsi- 
aiškinti, koks autoriaus šizofrenijos laipsnis. „Ulisas“ - 
toks pat ligotos vaizduotės kūrinys, kaip ir visas šiuo- 
laikinis menas. Jis yra tikrų tikriausias „kubizmo“ 
pavyzdys: čia sudėtingiausioje drobėje išskaidytas tik- 
rovės vaizdinys, o jo svarbiausias leitmotyvas — abst- 
raktaus daiktiškumo melancholija. Kubizmas — tai ne 
liga, o meno kryptis, tegul ir vaizduojanti tikrovę per 
groteskinės formos ar groteskinės abstrakcijos prizmę. 
Sergančiam šizofrenija ligoniui būdingos analogiškos 
tendencijos: jis izoliuoja tikrovę nuo savęs arba (tai 
visiškai tas pat) atsiriboja nuo tikrovės pats. Tačiau jo 
veikla yra nesąmoninga, ir mes tai vadiname suskaldy- 
tos į fragmentus asmenybės simptomu (arba autonomi- 
niais asmenybės kompleksais). Šiuolaikinių menininkų 
kūryboje panašios tendencijos atspindi mūsų laikų simp- 
tomatiką. Mes juk negalime tvirtinti, kad kiekvienas iš 
jų serga šizofrenija. Galų gale čia svarbiausia ne kokie 
nors individualūs impulsai, o kolektyvinis siekis, kurio 
ištakos ne individo sąmonėje, o veikiau kolektyvinėje 
šiuolaikinės psyche pasąmonėje. Kadangi tai yra kolek- 
tyvinė pasąmonė, jos įtaka yra identiška skirtingoms 
meno sferoms, ar tai būtų tapyba, ar literatūra, skulp- 
tūra ar architektūra. (Įdomu pažymėti, kad vienas iš 
šios tendencijos dvasinių tėvų, van Gogh'as, sirgo šizo- 
frenija.) 

Grožio ir prasmės iškraipymas su groteskinio daik- 
tiškumo ar groteskinio nerealumo pagalba ligoniui tėra 
asmenybės susiskaidymo padarinys, o menininkui - tai 
jau meninės kūrybos tikslas. Šiuolaikinis menininkas 
kurdamas nei išgyvena, nei apmąsto savosios asmeny- 


T 


ANALITINĖ PSICHOLOGIJA 


bės susiskaidymo, o pačiu susiskaidymu teigia savo me- 
niškosios asmenybės vienovę. Prasmė virsta beprasmy- 
be, o grožis - bjaurumu, prasmingumas ir beprasmiš- 
kumas tampa skausmingai panašūs, o bjaurumas, virtęs 
grožiu, - toks patrauklus; šios mefistofeliškos transfor- 
macijos stimuliuoja kūrybinį aktą taip stipriai, kaip 
niekada iki šiol per visą dvasios istoriją, nors, antra 
vertus, šie virsmo aktai nėra tokie jau nauji, kaip ai- 
rodo. Analogiškus dalykus mes pastebime vyraujančio 
stiliaus perversijose Amenchotepo IV laikotarpiu, ne- 
gudrioje ankstyvosios krikščionybės Dievo avinėlio sim- 
bolikoje, apgailėtinuose žmonių atvaizduose prerafaeli- 
tų? primityvuose, vėlyvajame baroke, užgožiančiame 
save patį ornamentų imantrumu. Kad ir kokios skir- 
tingos būtų šios epochos, jas sieja glaudus giminystės 
ryšys: visos jos yra tam tikri kūrybinės inkubacijos pe- 
riodai, kurių esmės neįmanoma paaiškinti kauzaline 
priklausomybe. Nagrinėdami jas kaip kolektyvinės psi- 
chologijos išraiškas, mes turime ieškoti jų kaip nuojau- 
tų prasmės, t. y. nagrinėti jas teleologiškai. 

Amenchotepo IV (Echnatono) epocha — pirmojo mo- 
noteizmo, kurį vėliau žydų tradicija puoselėjo visam 
pasauliui, lopšys. Barbariškąjį ankstyvosios krikščio- 
nybės infantilizmą lėmė kaip tik Romos imperijos kaip 
valstybės-dievo įvaizdis. Prerafaelitų primityvai pirmieji 
atgaivina prarastąjį ankstyvosios antikos negirdėto kū- 
niškojo grožio pasaulį. Barokas — paskutinis bažnytinis 
stilius, autodestrukcija teigiantis mokslinės dvasios pra- 
našumą prieš viduramžių dogmatizmą. Sakykime, Tie- 
polo“, atsidūrusio ties dvasiai pavojinga riba, kūryboje, 
t. y. meninės individualybės išraiškoje, matome ne jo 
asmenybės destrukciją, o patį susiskaidymą, kaip kū- 
rybinės vienovės išraiškos formą. Ankstyvųjų krikščio- 
nių gyvenimas nebuvo panašus į dykvietę; neigdami 
savo meto meną ir mokslą, jie teigė žmogiškojo prado 
pergalę. 

Tuo labiau mes privalome tiek „Ulise“, tiek jam dva- 
siškai giminiškame mene išvysti pozityviąsias kūrybi- 
nes vertybes ir prasmę. Griaunantis įprastus grožio ir 
prasmės kanonus, „Ulisas“, žinoma, yra nenugalimas. 
Jis žeidžia įprastus pojūčius, jis niekina prasmės ir tu- 
rinio paieškas, jo patyčių objektas — apibendrinimas 
(Synthese). Tik priešas galėtų tvirtinti, kad „Ulisui“ 
būdingi kokie nors apibendrinimai ir vienoda išraiškos 
forma (Gestaltung), nes įžvelgti jame tokias nešiuolai- 
kiškas tendencijas tolygu kaltinti jį nukrypimu nuo jo 
paties deklaruojamų grožio kanonų. „Uliso“ keliamas 
nepasitenkinimas - jo pranašumas, nes tai priešiškai 
nusiteikusio nemoderniškumo, nenorinčio matyti, ką 
„dievai“ dar „slepia nuo jo akių“, nepasitenkinimas. 

Būtent modernistų kūryboje įsigali nesutramdoma 
ir nepažabojama dvasia, kaip ir Nietzsche's darbuose, 
kur dionisiškoji egzaltacija nustelbdavo psichologinį in- 
telektualumą (visiškai atitinkantį ancien rėgime reika- 
lavimus). Net pačios tamsiausios „Fausto“ antrosios da- 
lies, „Zaratustros“ ir „Ecce Homo“ vietos vienaip ar 
kitaip išreiškia pagarbą pasauliui. Tačiau modernistai 
buvo pirmieji, savo menu nusisukę nuo publikos ar, 
kitaip tariant, parodę savojo meno išvirkščiąją pusę; jų 
menas nei tyliai, nei rėksmingai nereiškia pagarbos, o 
skelbia, kad tai yra menas, nereikalingas išgyvenimų, 
ir tuo pratęsia savo pirmtakų modernistų tradiciją (ne- 
pamirškime Hėlderlino!), ne taip akivaizdžiai, bet nuo- 
sekliai griovusią senuosius idealus. 

Vienprasmiškai paaiškinti šio reiškinio esmę yra tie- 
siog neįmanoma. Mums svarbus ne koks nors vieninte- 
lis, tegul ir labai veiksmingas, akstinas, o tie beveik 
visuotiniai šiuolaikinio žmogaus, atsisakančio viso se- 
nojo pasaulio, pokyčiai. Deja, mes negalime pažvelgti į 
ateitį ir todėl nežinome, kiek dar esame viduramžiuose 
(pačia giliausia šio žodžio prasme), Nenustebčiau suži- 
nojęs, kad, žvelgiant iš ateities perspektyvos, tebesame 

juose įklimpę iki ausų. Tik tuo galima paaiškinti, kodėl 
randasi tokių knygų ir meno kūrinių kaip „Ulisas“. Jie 
veikia tarsi purgenas, kuris būtų ne toks efektyvus, 
jeigu jam nebūtų gana tvirtai ir atkakliai priešinama- 
si. Taip drastiškai galima leisti išvalyti iš sielos tik 
perdėm įsisenėjusią medžiagą. Tokia pat yra ir Freudo 
teorija, kurios vienašališkas fanatizmas naikina jau ir 
šiaip merdinčias vertybes. 

Moksliškai objektyvus atrodąs „Ulisas“, kurio auto- 
rius nevengia pavartoti ir „mokslinę“ terminiją, yra ab- 
soliučiai nemoksliškai šališkas, nes jis tėra vien neigi- 
mas. Tačiau kūrybinis neigimas. Tai —- kūrybinė 
desirukcija, ne herostratiškoji aktorystė, o rimta veika, 
kai į tikrovę, kokia ji irgi yra, amžininkų nosis baksno- 
ja nekaltas, naivus objektyvus menininkas, neturintis 
piktų kėslų. Šią knygą galima ramia sąžinė pavadinti 
pesimistine, nors pačioje jos pabaigoje, vos ne paskuti- 
niame puslapyje, pro tamsius debesis, regis, skverbiasi 
išsivadavimo šviesa. Tik vieninteliame puslapyje - be- 
ne 734-ąjame — supranti, kad jau perėjai skaistyklą. 
Tai šen, tai ten juodo purvo sraute blyksteli nuosta- 
baus grožio kristalai, ir net nemodemnistas supranta, 
kad Joyce'as yra menininkas, kad „jis gali“ — tokie da- 
lykai būdingi retam šiandienos menininkui, - kad jis 
tikras meistras; juo labiau meistras, dėl aukščiausiųjų 
tikslų nuolankiai sumenkinantis savo kūrybines gali- 
mybes. Net. atsižadėjęs tikėjimo (bet ne „atsivertęs“), 
Joyce'as kaip buvo, taip ir liko doras katalikas: jo ta- 
lento jėga nukreipta prieš bažnyčios skaldymą ir prieš 
psichologinius veiksnius, kuriuos tiesiogiai ar netiesio- 
giai tai lemia. Jo „anti“-pasaulyje tvyro labai provincia- 
li, e0 ipso katalikiška aukštųjų viduramžių Erino" atmo- 
siera, pritvinkusi skausmingos politinio savarankiškumo 
euforijos. Visose svečiose šalyse, kur buvo rašomas „Ūli- 
sas“, autorių ištikimai lydėjo Motina Bažnyčia ir Airija, 
o svetima žemė jam tebuvo kaip inkaras, saugantis jo 

laivą airiškų atsiminimų ir išgyvenimų vandenyse. "Fa- 
čiau paties pasaulio - bent jau „Ulise“ — nėra net kaip 
nebylaus knygos akstino. Ulisas ne tik nesiilgi savosios 
Itakės, bet ir įnirtingai slepia savo airišką kilmę. 

Ribotų interesų ratas, rutuliojamas pasakojime, re- 
gis, neturėtų dominti pasaulio. Bet pasaulis nelieka 
abejingas. Iš to, kaip „Ulisas“ veikia amžininkus, ma- 
tome, kad jo lokalumui būdingi daugiau ar mažiau uni- 
versalūs bruožai. Taigi ši knyga pasirodė savo amžinin- 
kams pačiu laiku. Turbūt egzistuoja nepaprastai gausi 
modernistų bendruomenė, kuri sugebėjo nuo 1922-ųjų 
metų „praryti“ dešimtį „Ūliso“ leidimų. Ši knyga tikriau- 
siai atskleidė jiems negirdėtus ir neregėtus dalykus. 
Skaitant knygą, jiems nėra pragariškai nuobodu, - prie- 
šingai, juos užvaldo augimo, atsinaujinimo, pažinimo 
pojūtis, jie mano atradę tikrąjį kelią ar stimulą pradėti 
viską iš naujo, jų savijauta turi būti adekvati žvėriškai 
kitų skaitytojų neapykantai, kad perskaitytų knygą nuo 
1-ojo iki 735-ojo puslapio išvengdami fatališkų miego 
priepuolių. Todėl aš nuoširdžiai įsitikinęs, kad vidu- 
ramžiškoji katalikiška Airija yra neišmatuojamai di- 
desnė nei pavaizduotoji įprastuose žemėlapiuose. Šie 
katalikiškieji viduramžiai, kuriuose gyvena ponai De- 
dalas ir Blumas, yra visuotinis reiškinys arba, kitaip 
tariant, turėtų egzistuoti ištisos žmonių klasės, kurių 
esaties vietą (kaip ir „Ulise“) žymi dvasinės koordina- 
tės; džoisiškoji jėga suskaldė hermetišką kiautą, slėpu- 
tikruose viduramžiuose. Nieko nepadarysi. Todėl ir at- 
ėjo tokie negatyvumo pranašai, kaip Joyce'as (ar Freu- 
das), kad ištartų viduramžiuose paskendusiems amnži- 
ninkams: „toji“ realybė vis dar šalia. 

Šio milžiniško uždavinio nesuvoks tie, kurie su krikš- 
čionišku nuolankumu suka žvilgsnį nuo šešėlinių pa- 
saulio pusių. Jie tebūtų tik pasyvūs reginio stebėtojai. 

Tačiau Joyce'as meistriškai numato ir tokios nuostatos 
galimybę. Todėl jo knygoje toks ryškus negatyvių emo- 
cijų žaismas. „Ulisas“ parodo, kaip derėtų įgyvendinti 
Nietzsche's „šventvagišką proveržį į praeitį“. Jis tai da- 
ro šaltakraujiškai, dalykiškai ir taip „bedieviškai“, kaip 
Nietzsche net nesapnavo. Daro tai ramiai, bet teisingai 
įtikėjęs, kad stebuklinga dvasinių plotmių įtaka slypi 
ne proto, o sielos gilumoje! Jokiu būdu nereikia many- 
ti, kad Joyce'as vaizduoja tik niūrų, bedievišką ir be- 
dvasį pasaulį, ir todėl jo knygoje nerasime nieko, kas 
pamalonintų širdį. Kad ir kaip būtų keista, „Uliso“ pa- 
saulis yra geresnis nei apsigimusių beviltiškų dvasios 
skurdžių. Netgi kai jo pasaulyje laimi blogis ir destruk- 
cija, jis yra visai kitoks, o kartais ir pranašesnis už 
„gėrį“, tą seniai žinomą „gėrį“, tikrovėje tampantį ne- 
gailestingu tironu, iliuzine prietarų sistema, kuri žiau- 
riai slopina turtingą galimybių tikrąjį gyvenimą ir vi- 
sus, jo glėbyje atsidūrusius, verčia kentėti minties ir 
sąžinės graužatį. „Moralės vergų sukilimas“, - taip pa- 
gal Nietzsche skambėtų „Ūliso“ moto. Čia dvasios skur- 
džiai „dalykiškai“ atpažįsta savąjį pasaulį ir savo tri- 
vialią būtį (So-Seins) jame. Kaip džiūgauja nesiskutęs 
bolševikas, taip jaučiasi laiminga skurdžios prigimties 
dvasia, objektyviai įvertinusi tai, kas vyksta josios pa- 
saulyje. Tikra laimė būtų aklajam, jei tamsa triumfuo- 
tų prieš šviesą, ir tikra rojaus palaima alsuotų įkalin- 
tajam beribė dykuma. Viduramžių žmogus išsivaduoja, 
kai jo gyvenimas netenka gėrio, grožio ir prasmės; žmo- 
nių-šešėlių idealas — ne kūrybiniai siekiai ar ugnies 
šviesa kalnų viršūnėse, o paklusnumo mokytojai ir ka- 
lėjimo pančiai, tam tikra metafizinė policija, įsteigta 
tironiško klajoklių vadeivos Mozės Sinajaus aukštumo- 
se, o paskui sumaniai naudota žmonijos akims dumti. 

Žvelgiant kauzališkai, Joyce'as tapo katalikiškojo au- 
toritarizmo auka, o teleologiniu aspektu — jis tikras 
reformatorius, kuris kol kas tenkinasi neigimu; jis — 

protestantas, mintantis savo protestu, iki ateis kiti lai- 
kai. Modernistams yra būdinga jausmų atrofija, gims- 
tanti, kaip rodo patirtis, kaip priešnuodis perdėtam, 
ypač veidmainiškam jausmingumui. Bejausmis „Ulisas“ 
tarsi teigia mumyse įsigalėjus begalinį sentimentalu- 
mą. Ar mes tikrai dar tokie sentimentalūs? 

Dar vienas klausimas, į kurį įmanoma atsakyti tik 
pažvelgus iš tolimos ateities perspektyvos! Tačiau eg- 
zistuoja neginčijamų įrodymų, kad mūsų piktnaudžia- 
vimas sentimentalumo teikiamu svaiguliu tampa tie- 
siog nepadorus. Prisiminkime katastrofiškus liaudies 
sentimentalumo padarinius karo metu! Prisiminkime 
nuolatines spekuliacijas „humaniškumo“ terminu! Psi- 
chiatras turėtų daug ką papasakoti apie mus, tokias 
bejėges, bet gailesčio nevertas jausmingumo aukas. Sen- 
timentalumas yra viena iš regimų brutalumo apraiškų. 
Jausmų atrofija — taip pat viena iš jų, turinti tokių pat 
trūkumų. „Uliso“ sėkmė įrodė, kad jausmų atrofija vei- 
kia pozityviai; šiandien individas yra toks pritvinkęs 
sentimentų, kad jų nebuvimas tampa išganymųu. Aš tvir- 
tai tikiu, kad mes įkalinti ne tik viduramžiuose, bet ir 
sentimentalizme, dėl to ir ateina pranašas, kompen- 
suojantis mūsiškės kultūros jausmų atrofiją. Pranašai 
visada nelabai simpatiški ir dažniausiai pasižymi blo- 
gomis manieromis. Todėl ir pataiko „pirštu į akį“. Bū- 
na didelių pranašų, būna mažų; koks yra Joyce'as, pa- 
rodys laikas. Menininkas atskleidžia savo epochos 
dvasios paslaptis nevalingai, kaip tikras pranašas, kar- 
tais jis kalba nesąmoningai, tarsi nakviša. Jis mano, 
kad kalba pats, nors jo lūpomis kalba pati epochos dva- 
sia, ir kai jis sako „yra“, vadinasi, taip ir bus. 

„Ulisas“ — mūsų meto document humain ir dar dau- 
giau: jis yra paslaptis. Jam leista išlaisvinti dvasią, jo 
skleidžiamas šaltis kiaurai persmelkia ir sentimenta- 
lumą, ir normalius jausmus. Tačiau šios gydomosios 
savybės - dar ne viskas. Įdomus dalykas, kad „Ulisas“ 

priernė paties blogio krikštą; bet ir tai — dar ne viskas. 
Ši knyga - gyvenimas, o gyvenimas nėra vien blogis ir 
desirukcija. Žinoma, knygoje pirmiausia krenta į akis 
neigimas ir griovimas, bet mes juntame, kad čia esama 
kažko nepasiekiamo, tarsi slapto tikslo, kuris ir yra 
prasinė, taigi ir — gėris, Ar būtų galima šią spalvingą 
žodžių ir vaizdų pynę pavadinti „simboline“? Aš turiu 
galvoje — apsaugok, Viešpatie, - ne alegoriją, o tam 
tikrą simbolį, kaip neįvardijarnos esmės išraišką. Jeigu 
tai būtų išties „simboliška“, tada pro margą teksto au- 
dinį švytetų paslaptinga šviesa, tai čia, tai ten skambė- 
tų paslaptingi garsai, atliepiantys kitus laikus, kitas 
erdves, regėtume gražiausias svajones ar atpažintume 
nuėjusias į užmarštį tautas. Neatmetu tokios traktuo- 
tės galimybės, bet nežinau, kaip tai padaryti. Man at- 
rodo, kad ši knyga parašyta labai sąmoningai; čia nėra 
jokių pasąinonės vizijų ir apreiškimų. Ji labiau apgal- 
vota ir tendencingesnė nei Nietzsche's „Zaratustra“ ar 
Goethe's „Fausto“ antroji dalis. Dabar aišku, kodėl „Uli- 
sui“ nepri! simbolizmo. "Tada paieškokime archetiį 
nių struktūrų; sakykime, Dedalas ir Blumas - dvi am- 
žinosios dvasiškojo ir kūniškojo žmogaus figūros, misis 
Blum gyvenimas — tai turbūt užmaskuotos animos įvaiz- 
dis, o pats Ulisas tada — herojus; betgi knyga neduoda 
jokio pagrindo tai teigti, priešingai - ji švyti šviesiau- 
sią ir skaisčiausia sąmoningumo šviesa. Tai visiškai ne 
simboliška, joks čia simbolizmas. Jeigu vis dėlio staiga 
kuri nors knygos dalis pasirodys simboliška, tai, žino- 
kite, pasąrnonė iškrėtė pokštą akylam autoriui. Saky- 
dami „simboliška“, teigiame, kad bet kokiame, dvasiš- 
karine ar pasaulietiškarne, objekte slypi esinė, o žmogus 
beviltiškai bando įvardyti šią paslaptį. Tuo tikslu jis 
privalo visas dvasios išgales nukreipti į objektą, prasi- 
skverbti pro margus jo išorės kiautus, iškelti slypintį 
nežinomybėje aukso grūdą į dienos šviesą. 

Kaipgi nuvilia „Ulisas“: jūs skverbiatės pro tūkstan- 
čius kiautų ir nieko nerandate, o jis pats, šaltas lyg 
mėnuo, iš kosmoso tolių'? ramiai stebi šia taosmo, bū- 
ties ir nyksmo komediją. Aš nuoširdžiai tikiu, kad „Uli- 
sas“ nėra simbolistinis, antraip jis nukryptų nuo savojo 
tikslo. Kokia turėtų būti ši baimingai saugoma paslap- 
tis, dėl kurios vertėtų taip stropiai įveikti šiuos 735 
nepakenčiamus puslapius? Geriau jau tuščiai neeikvo- 
kite nei laiko, nei jėgų nesamiems lobiams atrasti. Ne- 
apsigaukite manydami, kad juos aptiksite, jūsų sąmo- 
nei be atilsio klajojant vidiniame ir išoriniame ponų 
Dedalo ir Blumo pasauliuose, — ji vis iš naujo atsimuš 
į tūkstančius naujų kiautų. „Uliso“ tikslas kitas; jo tiks- 
las - būti Mėnulio akimi, laisva nuo objekto samone, 
nepavaldžia nei dievams, nei aistroms, nei meilei, nei 
neapykantai, nesukaustyta nei įsitikinimų, nei prieta- 
rų grandinėmis. „Ulisas“ apie tai nekalba, jis tai daro: 
miglotose knygos erdvėse ryškėja sąmonės išlaisvini- 
mo!“ siekis. Čia ir slypi naujojo pasaulėvaizdžio pa- 
slaptis, atsiverianti ne tiems, kurie įdėmiai skaitė vi- 
sus 785 puslapius, o tiems, kurie 735 dienas žvelgė į 
savo pasaulį ir savo sielą Uliso akimis. Ši laiko atkarpa 
yra simboliška — tai „laikotarpio, dviejų laikotarpių ir 
pusės laikotarpio“ (Apr 12, 14) tėkmė, - t. y. pakanka- 
mai ilgas laikas, taip be galo ilgas, kad per jį galėtų 
įvykti atsivertimas. Sąmonė išlaisvinama homeriškai: 
įstabusis kankinys Odisėjas plaukia siaura jūros įlan- 
ka tarp Skilos ir Charibdės“, tarp dvasinių ir pasaulie- 
tiškų Simplegadų, o Dublino pragare — tarp tėvo Džono 


14 Gilbert, Das Rtaei Ulysses, 1932, p. 406 („Pastabos“) 
į kosmosą, taip sakant, Dievo akimi“ (išskirta Jungo). 

19 Gilbert, Das Ratsel Ulysses, 1932. Autorius kalba (p. 11) apie šį 
sąmonės išlaisvinimą; „Džiaugsmingas išsilaisvinimas lemia ir rašytojo 
žiaugsmas“ atrodo labai jau abejotinas.) „Visi dva- 

, kilnūs ir juokingi dalykai menininkui yra vieno- 
dai svarbūs... Šis išsilaisvinimas, tolygus gamtos abejingumui saviesiems 
kūriniams, yra viena iš „Uliso“ „realizmo“ prielaidų“ (p. 12). 


žvelgti 

Konmi ir Airijos vicekaraliaus, tarsi „popieriaus gniu- 
žulėlis, lekiantis vis tolyn“ Lifiu žemyn: „Elijah“, skiff, 
light crumpled throwaway, sailed eastward by flanks 
of ships and trawlers, amid an archipelago of corks 
beyond new Wapping street past Benson's ferry, and 
by the threemasted schooner Rosevean from Bridgewa- 
ter with bricks“'9, 

Ar šitas sąmonės išlaisvinimas, šitas asmenybės nu- 
asmeninimas ir yra Joyce'o odisėjos Itakė? 

Galima pamanyti, kad šiame knibždančiame men- 
kystų pasaulyje išlieka vienintelis Aš, vardu Jamesas 
Joyce'as. Bet argi įmanoma pastebėti, kaip iš visų be- 
dvasių šešėlinių Aš išsiskiria vienas vienintelis tikrasis 
Aš? Na, žinoma, kiekvienas „Uliso“ personažas yra ne- 
apibrėžtas ir tiesiog negali būti kitoks; jie visi išskirti- 
niai ir kartu neturi jokio savojo Aš, jokios aiškiai suvo- 
kiamos žmogiškos šerdies, jiems svetima karšto kraujo 
skalaujama Aš sala (Ich-Insel), kuri - ak - tokia mažy- 
tė, bet tokia gyvybiškai svarbi. Visi šitie Dedalai, Blu- 
mai, Hariai, Linčai, Muliganai ir visi kiti, kad ir kaip 
būtų vadinami, kalba ir juda tarsi bendrame sapne, 
niekur neprasidedančiame ir niekur nesibaigiančiame, 
egzistuojančiame tik todėl, kad „Kažkas“, t. y. nemato- 
mas Odisėjas, jį sapnuoja. Nė vienas iš jų to nežino, bet 
jie gyvena, nes kažkokia dievybė juos pašaukė gyventi. 
Toks jau yra tas gyvenimas, ir todėl tokie realūs Joy- 
ce'o sukurti paveikslai - vita somnium breve. Pats Aš, 
apimantis juos visus, yra neregimas. Jis neišsiduoda 
jokiu teiginiu ar dalyvavimu, ar antropomorfizmu. For- 
mų kūrėjo Aš atrasti neimanoma. Jis tarsi ištirpo be- 
galėje „Uliso“ personažų!?. Ir vis dėlto, o gal kaip tik 
dėl to, čia visi ir visa, net išnykę skyrybos ženklai 


19 Joyce, Ulysses, 1928, p. 239. 

* Kaip sako pats Joyce'as („A Portrait of the Artist as a Young 
Man“, 1930, p. 245): „Menininkas, tarsi Dievas kūrėjas, yra savo kūriny- 
je arba už jo, anapus jo arba virš jo, nematomas, be jokių gyvybės žen- 
klų, abejingai krapštantis panages“. 

paskutinėje knygos dalyje, yra pats Joyce'as. Jo išlais- 
vinta įsižiūrinti sąmonė, vienatiniu pasyviu žvilgsniu 
aprėpianti išsklidusį laike 1904-ųjų birželio 16-osios įvy- 
kių srautą, visa tam, kas čia vyksta, privalo ištarti: Tai 
twam asi — tai esi tu — „tu“ aukščiausiąja prasme: joks 
ne Aš, o Savastis (das Selbst); nes viena tik Savastis 
apima savyje Aš ir ne Aš, pragaro pasaulį ir Žemės 
gelmes, imagines et lares ir dangų. 

Skaitydamas „Ulisą“, aš visada regiu akyse Wilhel- 
mo“ publikuotą kinišką jogo, iš kurio galvos kyla 25 
figūros, paveikslą!*. Čia vaizduojama dvasinė jogo bū- 
sena, kai jis stengiasi išsivaduoti iš savojo Aš priklau- 
somybės ir pereiti į daug tobulesnę, daug objektyvesnę 
Savasties būseną, į „vienatvėje rymančio Mėnulio dis- 
ko“ būseną, sat-chit-ananda būseną, išreiškiančią aukš- 
čiausiąją būties ir nebūties vienovę - t. y. galutinį ry- 
tietiškojo išsilaisvinimo kelio tikslą, tūkstantmečiais 
bandomos suvokti ir aukštinamos Indijos ir Kinijos iš- 
minties neįkainojamą perlą. 

„Popieriaus gniužulėlis, lekiantis vis tolyn“, plaukia 
įrytus. Tris kartus pasirodo šis popierėlis „Ulise“, kas- 
kart paslaptingai susijęs su Eliju. Du kartus ištariama: 
„Elijau, ateik“. Ir jis iš tiesų pasirodo viešnamio sceno- 
je (Middletonas Murry ją pagrįstai gretina su Valpur- 
gijos naktimi) ir amerikietišku slengu atskleidžia po- 
pierėlio paslaptį: „Boys?, do it now. God's time is 12.25. 
Teli mother you'll be there. Rush your order and you 
play a slick ace. Join on right here! Book through to 
eternity junction, the nonstop run. Just one word mo- 
re. Are you a god or doggone clod? If the second advent 
came to Coney Island are we ready? Florry!? Christ, 
Stephen Christ, Zoe Christ, Bloom Christ, Kitty Christ, 
Lynch Christ, it's up to you to sense that cosmic force. 


19 Wilhelm, Das Geheimnis der Goldenen Blūte, 1938. 
19 Florė, Zojė, Kitė - trys viešnamio prostitutės, kiti - Stiveno bendrai. 

Have we cold feet about the cosmos? No. Be on the side 
of the angels. Be a prism. You have thai something 
within, the higher self. You can rub shoulders with a 
Jesus, a Gautama, an Ingersoll. Are you all in this 
vibration? I say you are. You once nobble that, congre- 
gation, and a buck joy ride to heaven becomes a back 
number. You got me? It's a lifebrightener, sure. The 
hottest stuff ever was. It's the whole pie with jam in. 
It's just the cutest snappiest line out. It is immense, 
supersumptuous. It restores“??. 

Visiškai aišku, kas čia atsitiko: išsilaisvinusi nuo 
žmogiškojo vibotumo ir tuo priartėjusi prie „dieviško- 
sios“ sąmonė - tai „Uliso“ svarbiausias principas ir aukš- 
čiausias meninis laimėjimas — girtame pragare šėtoniš- 
kai iškreipiama viešnamio kvailiams, įvelkant mintis 
apie ją į tradicinių žodinių formulių kiautą. Ulisas, 
kankinys ir begalinis klajoklis, trokštantis pasiekti sa- 
vo gimtąją salą, atrasti save, nepaklysta didžiausiame 
18-ojo skyriaus sąmyšyje ir išsivaduoja iš kvailų iliuzi- 
jų pasaulio, į kurį pasyviai „žvelgia iš aukšto“. Jis daro 
tai, ką kadaise darė Jėzus ar Budha, t. y. įveikia kvai- 
lių pasaulį, išsivaduoja nuo prieštaravimų, — o toks yra 
ir Fausto siekis. Kaip Faustas atrado save amžinajame 
moteriškume, taip ir „Ulisas“ paskutinį žodį suteikia 
misis Blum, kurią Stuartas Gilbertas teisingai traktuo- 
ja kaip atgimstančios žemės įvaizdį; jos kalba —- mono- 
logas be skyrybos ženklų, o jai suteikiama malonė - po 
visų nepakenčiamų šėtoniškų disonansų paskambinti 
harmoningą baigiamąjį akordą. 

Ulisas - Joyce'e įsikūręs dievas kūrėjas, tikras de- 
miurgas, kuris sugebėjo išsivaduoti iš savo dvasinės ir 
fizinės prigimties pasaulio ir pažvelgti į jį išlaisvinta 
sąmone. Ulisas žvelgia į realųjį Joyce'ą taip, kaip Faus- 
tas - į Goethe, Zaratustra - į Nietzsche. Ulisas — aukš- 


Joyce, Ulysses, 1928, p. 478; išskirta Jungo. 


88 


„ULISAS“ 


čiausioji Savastis, blausiais pasaulietiško chaoso van- 
denimis grįžtanti į dangiškąją tėvynę. Knygoje nesu- 
tiksi jokio Uliso, pati knyga yra Ulisas, tam tikras mik- 
rokosmosas, esantis Joyce'e, jo Savasties pasaulis ir 
vieno į kitą nugrimzdusių pasaulių Savastis. Ulisas grįž- 
ta atgal tik tada, kai atgręžia nugarą visam tiek dva- 
siškai, tiek fiziškai egzistuojančiam pasauliui. Tikriau- 
siai yra ir gilesnė „Uliso“ vaizduojamo pasaulio potekstė: 
tai 1904-ųjų metų birželio 16-oji, banalios kasdienybės 
diena, kai riboti maži žmonės be atvangos, be tvarkos 
ir be tikslo kažką kalba ir daro; šešėlinis, vaiduokliš- 
kas, pragariškas, ironiškas, negatyvus, nepakantus, šė- 
toniškas, bet toks tikroviškas pasaulis, panašus į koš- 
marišką sapną ar visuotinės Užgavėnių pagirias arba 
kažkuo artimas Kūrėjo savijautai 1914-ųjų metų rug- 
pjūčio 1 dieną. Septintosios pasaulio kūrimo dienos op- 
timizmas vargu ar tiko ir šiam demiurgo pramanui. 
„Ūlisas“ buvo rašomas nuo 1914-ųjų iki 1921-ųjų me- 
tų, — labai jau nepalankiu laikotarpiu pasauliui aukš- 
tinti ir meiliai jam apkabinti (ir dabar ne kitaip!). To- 
dėl nieko nuostabaus, kad menininke gyvas pasaulio 
kūrėjas projektuoja savąjį pasaulį negatyviai, taip ne- 
gatyviai, jau taip šventvagiškai negatyviai, kad anglo- 
saksų šalių cenzūra jautė bręstantį skandalą dėl tokio 
akibrokšto įprastoms meninės kūrybos taisyklėms ir 
„Ulisą“ paprasčiausiai uždraudė! Taip nepripažintasis 
demiurgas virto tėvynės išsiillgusiu Odisėju. 
Jausmingumo „Ulise“ nedaug, o tai turėtų būti ma- 
lonu kiekvienam estetui. Bet, sakykime, jei Uliso są- 
monė būtų ne panaši į Mėnulį, o suvokiantis ir jautrus 
Aš, tai jo kelionė per visus aštuoniolika knygos skyrių 
ne tik sekintų nuoboduliu, bet suteiktų dar ir tikrą 
skausmą, o atėjus vakarui mūsų klajoklis, pažemintas 
ir suvedžiotas šio pasaulio skausmo ir beprasmybės, 
vis tiek pultų į Didžiosios Motinos, kuri yra pradžia ir 
pabaiga, glėbį. Uliso cinizmas slepia didžiulį gailestį 

pasauliui ir kančią jame, tokiame negerame ir negra- 
žiame, dar blogiau, - tokiame beviltiškame, nes jis vi- 
sas tėra amžinai besisukantis banalios kasdienybės ra- 
tas, įtraukiantis žmogiškąją sąmonę į kvailybės sūkurį 
valandoms, mėnesiams ir metams. Ulisas išdrįso su- 
traukyti ryšius tarp sąmonės ir josios objekto, Jis tapo 
laisvas nuo užuojautos, pasaulietiškos painiavos ir jos 
apžavų ir todėl galėjo grįžti į tėvynę. Jis išreiškia dau- 
giau, nei subjektyvų požiūrį; kuriantis genijus niekada 
nebūna vienas, jis savimi apima daugelį ir todėl su 
daugeliu kalbasi savo sielos tyloje, nes jis yra tiek pa- 
vienio menininko, tiek daugelio prasmė ir likimas, 

Aš dabar linkęs manyti, kad Joyce'o knygos negaty- 
vumas, „šaltakraujiškumas“, įmantrios banalybės ir gro- 
teskinis infermnalumas yra jos pozityvieji bruožai, už 
kuriuos autorių vertėtų ypač gerbti. Siaubingai nuobo- 
di, pilkai monotoniška, bet nepaprastai turtinga, mili- 
jonais briaunų švytinti knygos kalba, konstruojanti kir- 
minu besirangančią epizodų grandinę, yra išties epiškai 
didinga, tikrų tikriausia „Mahabharata“ apie primity- 
vaus gyvenimo ribotumą ir apie beprotišką, šėtonišką 
jo esmę. „From drains““, clefts, cesspools, middens arise 
on ail sides stagnant fumes.'?) Šitoje pelkėje bet kuri 
aukščiausia ir aiškiausia religinė idėja atsispindi iš- 
kreiptai — tarsi sapnuose. (Didmiesčio gyventojo Uliso 
kaimietis giminaitis - Alfredo Kubino!! „Kita pusė“, iš- 
ėjusi 1909 metais.) 

Aš mielai galėčiau su viskuo sutikti, nes čia nieko 
nei pridėsi, nei atimsi, Negana to, į skatologiją įsiter- 
pianti eschatologija įrodo Tertuliano tiesą: „Anima na- 
turaliter christiana“. Ulisas pasirodo kaip doras Anti- 
kristas ir tuo įrodo savo katalikiškosios krikščionybės 
tvirtumą. Jis ne tik krikščionis, bet ir - jam pritinka ir 
aukštesni titulai — budistas, šivaitas, gnostikas. „(With'* 


2 Joyce, Ulysses, p. 412, viešnamio scena. 

a voice of waues.) ... White yoghin of the Gods. Occuli 
pimander of Hermes Trismegistos. (With a voice of whist- 
ling seawind.) Punarjanam patsypunjaub! I won't have 
my leg pulled. It has been said by one: beware the left, 
the cult of Shakti. (With a cry of stormbirds.) Shakti, 
Shiva! Dark hidden Father!... Aum! Baum! Pyjaum! I 
am the light of the homestead, I am the dreamery cre- 
amery butter.29 

Aukščiausiasis ir seniausiasis dvasinis gėris, išlie- 
kantis ir pamazgų duobės dugne, - argi tai nejaudina 
ir neiškalbinga? Tai — jokia skylė sieloje, pro kurią 
spiritus divinus galėtų pagaliau įkvėpti savąjį gyveni- 
mą purvinam ir dvokiančiam pasauliui. Senasis Her- 
mis, visų eretiškų aplinkkelių protėvis, teisirigai kalbė- 
jo: „Kaip danguje, taip ir ant žemės“. Stivenas Dedalas, 
oro stichijos žmogus-paukštis, labai jau giliai įklimpo į 
dvokiantį žemės purvyną, kad trokštų pakilti į gaivias 
oro erdves ir, pasiekęs Aukščiausiąjį, vėl nusileisti že- 
myn. „Ir jeigu nukakčiau į pasaulio kraštą, tai...“ - šių 
Uliso žodžių tęsinys yra aiški šventvagystė*?, Arba dar 
gražiau: gašlus iškrypėlis, impotentiškas sąvadautojas 
Blumas, iki ausų įklimpęs purve, išgyvena tai, ko su 
juo niekada anksčiau nėra buvę, - jame atsiveria die- 
važmogis. Gera žinia: kai dangaus skliaute išnyko am- 
žinieji ženklai, žemėje juos atknisa kiaulė, ieškanti triu- 
felių; jie visiems laikams neišdildomai įrašyti tiek 
dangaus aukštybėse, tiek žemėje, ir nerasi jų tik Dievo 
prakeiktame šiltame „viduryje“. 

Ulisas yra absoliučiai objektyvus ir absoliučiai są- 
žiningas, todėl visiškai patikimas. Galima tikėti jo tvir- 
tinimais apie dvasios ir pasaulio jėgą ir menkumą. Pats 
Ulisas yra jų prasmė, gyvenimas ir tikrovė, jame egzis- 
tuoja ir sąveikauja tikroji dvasios ir pasaulio, visų Aš 


2) Joyce, Ulysses, p. 481. 
23 Čia turbūt užuomina į 138 (139) psalmę, 8-9; žr. taip pat „Ulys- 
ses“, p. 476. 

ir Tai, fantasmagorija. Šioje vietoje aš norėčiau užduo- 
ti ponui Joyce'ui vieną klausimą: „Ar pastebėjote, kad 
jūs pats esate Ūliso įvaizdis, mintis ar net ištisas jo 
idėjų kompleksas? Kad jis, tarsi šimtaakis Argas", ap- 
rėpia žvilgsniu viską iš karto, pasakoja apie pasaulį ir 
antipasaulį, atverdamas objektus, kurie padeda jūsiš- 
kiam Aš tapti sąmoningam?“ Nežinau, ką į tai aisaky- 
tų gerbiamas autorius. Galų gale manęs tai neturėtų 
jaudinti, jeigu jau rengiuosi visus metafizikos klausi- 
mus išspręsti savarankiškai. Suglumęs stebi, kaip „Uli- 
so“ autorius pasaulio istorijos makrochaoskosmoso van- 
denyse sužvejoja 1904-ųjų birželio 16-osios Dublino 
mikrokosmosą ir, izoliavęs jį po stiklu, preparuoja, iš- 
dėliodamas visas jo patrauklias ir atstumiančias dale- 
lės, kiekvieną iš jų be galo skrupulingai aprašydamas, 
tarsi koks šaltakraujiškas stebėtojas. Čia yra gatvės, 
čia yra namai, štai vaikštinėja porelė, o čia tikrų tik- 
riausias ponas Blumas, užsiimantis reklama, ir tikrų 
tikriausias aforistiškai filosofuojantis Stivenas. Visai 
įmanoma, kad kokiame nors Dublino kamputyje pasi- 
rodys ir pats ponas Joyce'as. Kodėl gi ne? Jis yra toks 
pat tikroviškas, kaip ponas Blumas, todėl ir jį būtų 
galima pagauti, preparuoti ir aprašyti (pavyzdžiui, taip, 
kaip „Menininko jaunų dienų portrete“). 

Taigi, kas yra Ulisas? Tikriausiai jis yra tarpusavy- 
je sąveikaujančių pavienių „Uliso“ personažų visumos 
simbolis, — čia ir misteris Blumas, ir Stivenas, misis 
Blum ir, žinoma, misteris Jamesas Joyce'as. Turėkime 
mintyje, kad ši būtybė — tai ne tik blanki kolektyvinė 
siela ir begalė neramių tarpusavyje nesutariančių indi- 
vidualių sielų, bet ir namai, gatvių vingiai, bažnyčios, 
Lifis, daugybė viešnamių ir popieriaus gniužulėlis, esan- 
tis pakeliui į jūrą, ir vis dėlto tai — suvokianti ir atku- 
rianti pasaulį sąmonė. Ši neimanomybė inspiruoja spe- 
kuliacijas, ypač todėl, kad čia nieko negali įrodyti, ir 
tau lieka tik miglotos spėlionės. Aš turiu prisipažinti 

manąs, kad Ulisas, kaip visa apimanti Savastis, yra 
savaip susijęs su visais preparuojamais objektais; ši 
būtybė elgiasi taip, tarsi ji būtų misteris Blumas ar 
kokia spaustuvė, ar koks popieriaus gniužulėlis, nors 
tikrovėje ji yra savųjų objektų „the dark hidden Fat- 
her““, „Aš esu aukojantis ir aukojamas“, o padugnių 
kalba tai skamba taip: „I am the light of homestead, I 
am the dreamery creamery butter“'“, Atsigręžia jis į 
pasaulį, meiliai jį apkabindamas, ir pražysta visi sodai: 
„O'9 and the sea... crimson sometimes like fire and the 
glorious sunsets and the figtrees in the Alameda gar- 
dens yes and all the gueer little streets and pink and 
blue and yellow houses and the rosegardens and the 
jessamine and geraniums and cactuses...“, nusigręžia 
jis nuo jo, ir sukasi toliau pilkos kasdienybės ratas - 
„labitur et labetur in omne volubilis aevum“?*, 
Pradžioje sukūrė tuščiagarbis demiurgas pasaulį, ir 

atrodė jis jam tobulas; pažvelgė jis aukštyn ir išvydo 
šviesą, kurios jis nesukūrė. Ir tada grįžo jis atgal, į 
tenai, kur buvo jo tėvynė. Kai jis taip padarė, jo vyriš- 
koji kūrybinė jėga pavirto moterišku ryžtu, ir turėjo jis 
pripažinti: 

Visa, ko laukta kasdien, 

Čia išsipildo. 

Gėrio pasiekto pilnumas 

Tildo geismas. 

Amžinas moteriškumas 

Aukština mus", 


Po stiklo gaubtu, pačioje apačioje nusidriekusioje Ai- 
rijos žemėje, Dubline, Eklz Strite 7, 1904-ųjų birželio 
16-ąją apie antrą valandą ryto gulėjo lovoje misis Blum, 
ir mieguistas jos balsas bylojo: „O!* and the sea the sea 
crimson sometimes like fire and the glorious sunsets 


2... teka sau, teka ir per amžius tekės“ (Horaz, Satiren und Epistein, 
1911; Briefe, I, 2, 43). 

and the figtrees in the Alameda gardens yes and all 
the gueer little streets and pink and blue and yellow 
houses and the rosegardens and the jessamine and 
geraniums and cactuses and Gibraltar as a girl where 
T was a Flower of the mountain yes when I put the rose 
in my hair like the Andalusian girls used or shall I 
wear a red yes and how he kissed me under the Moo- 
rish wall and I thought well as well him as another 
and then I asked him with my eyes to ask again yes 
and then he asked me would I yes to say yes my moun- 
tain flower and first I put my arms around him yes and 
drew him down to me so he could feel my breasts all 
perfume yes and his heart was going like mad and yes 
I said yes I will Yes. 

O „Ulisai“, tu išties palaiminga knyga tikinčiam ob- 
jektu ir jį keikiančiam baltajam žmogui! Tu - dvasinės 
pratybos, askezė, įtemptas ritualas, magiška procedū- 
ra, aštuoniolika nuosekliai išdėliotų alcheminių retor- 
tų, kuriose rūgštimis, nuodingais garais, vėsinimu ir 
kaitinimu išgaunamas naujos pasaulio sąmonės homun- 
kulas! 

Tu nieko nesakai ir niekuo neišsiduodi, o „Ulisai“, 
bet tu veiki. Penelopei nebereikia austi begalinio ap- 
siausto, dabar ji vaikštinėja žemiškuose soduose, nes 
josios vyras po visų klajonių sugrįžo namo. Pasaulis 
griuvo ir vėlei prisikėlė. 

Pastaba: Dabar „Ūliso“ skaitymas visai neblogai 
juda į priekį??. 


> Joyce, Ulysses, 1928, p. 735. 
*)Žr. taip pat paaiškinimuose išspausdinta C. G. Jungo laišką Jame- 
sui Joyceui, 

Norėčiau atsiprašyti skaitytojų, kad aš, psichiatras, 
irgi lendu į diskusiją apie Picasso. Jeigu ne autoritetin- 
gas pasiūlymas, tai tikrai nesigriebčiau plunksnos. Vi- 
sai ne todėl, kad savita šio menininko kūryba man 
neatrodo nepriekaištinga, — juk jo brolis literatūroje 
Joyce'as yra mano dėmesio ir pagarbos objektas, - anaip- 
tol: ši problema man išties įdomi, tik perdėm plati, 
rimta ir sudėtinga, kad ją būtų galima išgvildenti trum- 
pame laikraščio straipsnyje. Aš išdrįsau prabilti apie 
Picasso, pats sau iškėlęs vieną sąlygą: mane domina ne 
jo menas, o jo meno psichologijos klausimas. Taigi es- 
tetines problemas palieku menotyrininkams, o pats ap- 
siriboju psichologija, kuri yra kiekvienos meninės kū- 
rybos pagrindas. 

Jau beveik dvidešimt metų aš studijuoju dvasinių 
procesų vaizdinės išraiškos psichologinius aspektus, to- 
dėl ir dabar į Picasso paveikslus žvelgiu kaip profesio- 
nalas. Remdamasis savo patirtimi, galiu patikinti skai- 
tytoją, kad su dalykais, analogiškais Picasso paveikslų 
dvasinei problematikai, susiduria ir mano pacientai. 
Deja, aš negaliu to įrodyti, nes lyginamoji medžiaga 
yra žinoma tik nedaugeliui specialistų. Todėl mano to- 
lesni svarstymai atrodys tarsi pakibę ore, ir aš apeliuo- 
ju tik į geranorišką savo skaitytojų fantaziją. 

Nedaiktiškajam menui turinį dažniausiai suteikia 
tai, kas yra „viduje“. Šis „vidus“ nėra adekvatus sąmo- 
nei, mat sąmonė atspindi visuotinai akivaizdžias for- 
mas, kurios būtinai yra tik tokios, nes tik tokias jas 
norima matyti. Picasso daiktiškumas skiriasi nuo to 
įprasto, visuotinai laukiamo ir norimo matyti daiktiš- 
kumo, ir skiriasi taip labai, kad vargu ar galima kal- 
bėti apie kokius nors jo ryšius su išorės pasaulio patir- 
timi, Žvelgdami į jo kūrybą chronologiškai, regime, kaip 
visai sunyksta empiriškasis pradas ir atsiranda nesu- 
siję su išorine pasaulio patirtimi elementai, išnyrantys 
iš to, kas „viduje“, iš sferų, esančių už sąmonės ribų, 
bent jau už sąmonės, kaip sujungiančios penkis pojū- 
čius ir suvokiančios pasaulį, sistemos ribų. Už sąmonės 
ribų yra ne absoliutus Niekis, o pasąmonės psyche, ku- 
ri yra sąmonės gale ir viduje, lygiai taip pat, kaip išori- 
nis pasaulis yra jos priekyje ir išorėje. Kiekvienas jo 
paveikslų elementas, neadekvatus išoriniam pasauliui, 
gimsta tame „viduje“. 

Kadangi šis „vidus“ yra nematomas ir neįsivaizduo- 
jamas, bet atkakliai daro įtaką sąmonei, aš skatinu 
nuo tokio poveikio kenčiančius pacientus pamėginti kuo 
akivaizdžiau išreikšti tai piešiniais. „Išraiškos metodo“ 
tikslas — atskleisti pasąmonės struktūrą ir pasistengti 
ją suvokti. Toks būdas yra terapiškai efektyvus, nes 
išnyksta pavojinga praraja tarp pasąmonės procesų ir 
sąmonės. Visi paveiksluose atvaizduoti slaptojo sąmo- 
nės fono procesai ir reiškiniai, skirtingai nei daiktiš- 
kieji ar „sąmoningi“ vaizdiniai, yra simboliški, ir tai 
reiškia, kad jie mažių mažiausiai yra nuoroda į dar 
nežinomą prasmę. Todėl kiekvienas konkretus atvejis 
yra išskirtinis, ir nieko neįmanoma tvirtai nustatyti. 
Viskas atrodo keista ir supainiota, beprasmiškai įvai- 
ru. Nežinia, kas čia pavaizduota ir kas čia sumanyta. 
Tik daugybės paveikslų serijų palyginimas leidžia šį tą 
suprasti. Pacientų kūrybinė fantazija yra ribota, todėl 

jų piešiniai paprastai aiškesni ir suprantamesni nei 
šiuolaikinių dailininkų paveikslai. 

Galima išskirti dvi pacienių grupes: neurotikus ir 
šizofrenikus. Pirmosios grupės paveikslams būdingas 
sintetiškumas, jie persmelkti stipraus ir nuoširdaus 
jausmo. Jei jie yra visiškai abstraktūs ir juose neran- 
dame tiesioginės autoriaus jausmo išraiškos, tai jie bent 
jau aiškiai simetriški arba pilni tikros prasmės. Antro- 
sios grupės paveikslams, priešingai, svetimas bet koks 
jausmingumas. Jie perteikia ne vientisą harmoningą 
jausmą, bet, priešingai, - pojūčių prieštaringumą arba 
ir visišką jausmų atrofiją. Formos požiūriu šie paveiks- 
lai yra išskaidyti laužytomis linijomis, ir tai atspindi 
paties autoriaus psichikos susidvejinimą. Tokie paveiks- 
lai nejaudina arba net baugina savo paradoksaliu, kva- 
pą gniaužiančiu, siaubingu ar groteskiniu negailestin- 
gumu. Picasso priklauso šiai grupei“. 

Nors šios grupės yra tokios skirtingos, jos turi kai 
ką bendra, o būtent - simbolinį turinį. Ir vienur, ir 
kitur prasmė slypi užuominose, tačiau neurotinis tipas 
ieško šios prasmės ir savo pojūčius stengiasi perteikti 
stebėtojui iš šalies. O šizofrenikui toks siekis svetimas, 
ir galima pamanyti, kad jis pats yra savo pojūčių auka. 


* Ši pastaba dar nereiškia, kad kiekvienas, priskiriamas vienai ar 
kitai grupei, yra neurotikas ar šizofrenikas. Tokiu suskirstymu galima 
tik teigti, kad pirmuoju atveju psichiniai nukrypimai paprastai tampa 
neurotiniais, 0 sntruoju — šizofreniniais simptomais. Terminas „Šizofre- 
mija“ šiuo atveju jokiu būdu nereiškia šizofrenijos kaip psichinės ligos; 
čia kalbama apie palinki, arba predispociciją, dėl kurios sunkūs dvasi- 
niai išgyvenimai gali sukelti šizofreniją. Mano akimis, Picasso, kaip ir 
Joyes'as, yra psichotikas, bet aš juos abu priskiriu tai gausiai žmonių 
grupei, kurios reakcija į sunkius dvasinius išgyvenimus, stimuliuojama 
jų predispozicijos, — ne psichinės neurozės, o šizofreninių simptomų kom- 
pleksas. Kadangi ankstesnis mano darbas buvo klaidingai interpretuoja- 
mas, manau, jog turiu išdėstyti šiuos psichistrinius paaiškinimus, (Jun- 
go straipsnis leidinyje „Neuen Zūrcher Zeitung“ susilaukė spaudoje dau- 
gybės atsiliepimų, pirmiausia svarstančių pastabas apie šizofreniją. Visa 
tai kartu su ankstesnėmis pastabomis jis sudėjo į pirmąjį „Wirklichkeit 
der Seele“ (1934) leidima) 

Atrodo, tarsi jis būtų nugalėtas, sugniuždytas, ištirpęs 
kiekviename iš savo kūrybos elementų, kuriuos neuro- 
tikas bent jau stengiasi kaip nors organizuoti. Apie 
šizofrenikų kūrybą galima pasakyti tą patį, ką jau mi- 
nėjau kalbėdamas apie Joyce'ą: čia nėra nieko patrauk- 
laus stebėtojui, viskas čia atstumia, kiekvienas atsitik- 
tinis grožio krislelis atrodo tarsi neatleistina kūrėjo 
kapituliacija. Šlykštynės, ligos, groteskas, nesusiprati- 
mai, banalybės čia nieko neišreiškia, o, priešingai, iš- 
nyra, kad viską paslėptų, ir ši paslapties skraistė vilio- 
ja ieškantįjį tarsi šaltas rūkas, gaubiantis negyvenamą 
pelkę, tarsi beprasmiška pjesė, kuriai nereikia žiūrovų. 

Vienų reikėtų teirautis, ką jie nori pavaizduoti, ki- 
tų — ko jie nenori pavaizduoti. Abiem atvejais egzistuo- 
ja slaptas turinys. Tokios vaizdų (nupieštų paveikslų 
ar parašytų žodžių) serijos prasideda nuo Nekyia!: žen- 
giama į požemio karalystę, nusileidžiama į pasąmonę, 
atsisveikinama su žemiškuoju pasauliu. Visa, kas vyksta 
paskui, išreiškiama kasdienio gyvenimo formomis ir fi- 
gūromis, bet jos turi slaptą prasmę ir todėl yra simbo- 
linės. Picasso kūrybos pradžia — dar daiktiški žydrų 
tonų paveikslai: nakties, mėnulio šviesos, vandens mė- 
kis, vaiski egiptietiškojo požemio pasaulio žydrynė. Jis 
pats miršta, o jo siela joja ant žirgo į Anapilį. Pilka 
kasdienybė vis kabinasi į jį, ir moteris su vaikais jį 
pranašiškai įspėja. Tiek diena, tiek naktis jam yra lyg 
moteris; psichologinėje traktuotėje tai — šviesiosios ir 
tamsiosios dvasios (Anima) įvaizdžiai. Mėlynoje prie- 
blandoje slypinti tamsa tyko jo, sužadindama patologi- 
nius potraukius. Kintant koloritui, mes leidžiamės į 
požemio pasaulį. Mirties šviesoje spindintis daiktišku- 
mas atsiveria meistrišku tuberkuliozinės ir sifilitinės 
paauglės prostitutės atvaizdu. Prostitutės motyvas ran- 
dasi su pirmuoju žingsniu į Anapilį, kur jis, kaip velio- 
nė siela, susitinka keletą panašių į save. Kai sakau 
„jis“, turiu galvoje tą Picasso asmenybės dalį, kuriai 

lemta būti požemio pasaulyje, tą žmogų, kuris atranda 
save ne kasdienybės rutinoje, o tamsoje ir yra ištiki- 
mas ne visuotiniams grožio ir gėrio idealams, o demo- 
niškai neapykantos ir blogio traukos jėgai, viliojančiai 
šiuolaikinį žmogų į Antikristo ir Liuciferio glėbį ir gim- 
dančiai pasaulinio nuopuolio nuojautą, kai šviesus kas- 
dienybės dangus apsitraukia pragariškais debesimis, 
irsta ir galų gale, tarsi žemės drebėjimo draskoma že- 
mė, skyla į fragmentus, laužytas linijas, skeveldras, 
atmatas, nuolaužas ir neorganinius elementus. Picasso 
ir Picasso paroda — tai mūsų laikų reiškinys, lygiai taip 
pat kaip ir dvidešimt aštuoni tūkstančiai žmonių, žiū- 
rėjusių šiuos paveikslus. 

Paprastai pasąmonė apsireiškia žmogui kaip „tam- 
sa“ arba pirminio hipertrofuoto bjaurumo forma, arba, 
priešingai, demoniško grožio pavidalu, jeigu subjektas 
priklauso neurotikų grupei. Keturias moteriškas gnos- 
tinio pasaulėvaizdžio figūras - Ievą, Helenę, Mariją ir 
Sofiją — regime atitinkamuose mistinių Fausto trans- 
formacijų vaizdiniuose - Gretchen, Helenėje, Marijoje 
ir abstrakčiajame „amžinajame moteriškume“. Pana- 
šūs dalykai vyksta ir su pačiu Picasso, išnyrančių iš 
Anapilio tarsi tragiškasis Arlekinas? (šis motyvas aki- 
vaizdus daugelyje jo paveikslų), kuris, kaip ir Faustas, 
įpainiotas į žmogžudystę, o antrojoje dalyje pasirodo 
pakeitęs išvaizdą. Arlekinas, tarp kitko, - senovinė po- 
žemio dievybė? 

Nuo Homero laikų kelionė į praeitį - Nekyia sritį. 
Faustas kreipiasi į pirmykštį iliuzinį Bloksbergo kalno 
pasaulį, į antikinę Chimerą. Picasso atgaivina nepa- 
slankias žemiškas groteskinio primityvo formas ir įkve- 
pia gyvybę pompėjiškajai antikai, skleidžiančiai atšiau- 
rią šviesą, šaliesnę ir už tą, kurią sugebėtų pavaizduoti 


> Esu dėkingas ponui dr. W. Kaegi už draugišką dėmesį patvirtinant 
ši faktą. 

Giulio Romano?. Aš neatsimenu beveik nė vieno savo 
paciento, kuris nebūtų operavęs neolito periodo meni- 
nėmis formomis ar bandęs atgaivinti antikinę dionisiš- 
kąją dvasią. Arlekinas, kaip ir Faustas, pereina visas 
šias formas ir išsiduoda dažniausiai ašaromis ar šauks- 
mu, ar pagaliau spalvotais juokdario apdaro kutais. Ir 
ką gi jis suvokia beprotiškose klajonėse po žmonijos 
tūkstantmečius? Kokią prasmę jis atras atmatų ir griu- 
vėsių sąvartynuose, tik užgimusių ir anksti numarintų 
formų ir spalvų galimybių nuojautose? Koks simbolis 
atsivers kaip galutinė visiškos destrukcijos priežastis 
ir prasmė? 

Picasso įvairovė taip pribloškia, kad čia dėl nieko 
negali būti tikras, todėl verčiau tarsiu keletą žodžių 
apie tai, ką atradau savo medžiagoje. Nekyia — tai ne 
betikslė, destruktyvi, titaniška griūtis, bet prasmingas 
„katabasis eis antron“, kryptis į mistinės paslapties ir 
paslaptingo žinojimo bedugnę. Kelionės po žmonijos dva- 
sios istoriją tikslas - rekonstruoti žmoniją kaip vieno- 
vę, atgaivinti jos atmintyje kraujo šauksmą. Faustas 
nusileidžia į Motinų buveinę tam, kad iškeltų iš ten 
nuodėmingąjį žmogų, — Parį ir Helenę, - tą žmogų, 
kuris paklydo amžinojo „dabar“ vienpusiškume, dingo 
užmarštyje. Tai yra tas, kuris visais sukrėtimų laikais 
buvo ir liks pasaulio neramumų priežastis. Šis žmo- 
gus — šiuolaikinių žmonių priešas, nes jis visada buvo 
toks, o jie tokie tapo tik dabar. Dėl to mano pacientai, 
išgyvendami katabazę ir katalizę, prieštaringai suvo- 
kia žmogaus prigimtį ir pabrėžia konfliktuojančių prie- 
šingų polių būtinybę. Todėl kaip iliuzinių išgyvenimų 
ir jų sprendimo simboliai randasi paveikslai, kuriuose 
vaizduojama dviejų polių - šviesaus ir tamsaus, vir- 
šaus ir apačios, balto ir juodo, vyriško ir moteriško etc. 
priešprieša. Paskutiniuose Picasso paveiksluose akivaiz- 
dus ir reikšmingas tiesiogiai konfrontuojančių priešy- 
bių vienovės motyvas. Viename iš paveikslų (visame 

išraižytame laužytomis linijomis) regime ir šviesios, ir 
tamsios Animos įvaizdžius. Ryškios, intensyvios, bru- 
talios paskutinio periodo spalvos atskleidžia pasąmo- 
nės siekį provokuoti jausmų konfliktą. (Spalva = jaus- 
mas.) 

Paciento dvasinio gyvenimo vyksme tokia būsena 
nėra nei tikslas, nei aklavietė. Ji tik praplečia regėjimo 
lauką, kuriame žmoniją jau galima aprėpti kaip mora- 
linę-gyvulišką-dvasinę visumą, bet vis dar neįmanoma 
jos įsivaizduoti kaip gyvybingos vienovės. Picasso „dra- 
me inižrieur“, veikiama gyvenimo peripetijų, pasiekė 
šią ribą. Aš nedrįstu prognozuoti Picasso ateities, nes 
kupinas nuotykių vidinis gyvenimas - gana pavojingas 
dalykas, galintis bet kuriuo metu padovanoti ramy- 
bės būseną arba inspiruoti katastrofišką tarpusavyje 
sąveikaujančių priešybių susiskaidymą. Arlekino figū- 
ra yra tragiškai dviprasmiška, nors jo kostiumui jau 
būdingi naujų raidos etapų požymiai, ir išmanantieji 
juos regi. Jis yra herojus, privalantis pereiti pragarą: 
tik ar pavyks jam tai padaryti? Aš negaliu atsakyti į šį 
klausimą. Arlekinas man — baisus. Jis man labai pri- 
mena aną „vyruką jauną, margais drabužiais apsivil- 
kusį, į juokdarį taip panašų“* iš Nietzsche's „Zaratust- 
ros“, kuris, priėjęs prie akrobato (pajaco paralelė), 
peršoko per jį ir tuo jį pražudė. Tada Zaratustra ištarė 
stingdančius Nietzsche's žodžius: „Siela tavoji mirs grei- 
čiau nei kūnas tavo: gali jau nieko nebijoti!“ Kas tas 
„juokdarys“, mes suprasime iš jo žodžių, ištartų akro- 
batui, jo silpnesniajam alter ego: „Tu geresniam, nei 
pats esi, pastoji kelią!“? Jis yra stipriausias, traiškantis 
kiautą, o retkarčiais šis kiautas - smegenys. 

PSICHOLOGINIŲ TIPŲ KLAUSIMU 
Zur frage der psychologischen Typen 


Visuotinai pripažįstama, kad, palyginus bendrus is- 
terijos ir dementia praecox aspektus, kaip ypač būdin- 
gas į akis krinta ligonių elgesio su išorės pasauliu kon- 
trastas. Isterijos atveju santykio su išore intensyvumas 
paprastai viršija normalų lygį, o dementia praecox at- 
veju jausminio santykio stiprumas nesiekia normos. As- 
meniniuose santykiuose šis skirtumas pasireiškia tuo, 
kad su sergančiu isterija turime jausminį ryšį, o su 
sergančiu dementia praecox - deja, ne. Apie šios tai- 
syklės išimtis čia nėra ko nė kalbėti. Šių abiejų pato- 
loginių tipų skirtingumas ryškus ir kitoje jų šimptomi- 
koje. Kai dėl intelektualių isterijos simptomų, kalbama 
apie fantazijos darinius, kurie, remiantis bendrąja pa- 
tirtimi, suprantami iš individualios atvejo priešistorės; 
tuo tarpu sergančiųjų dementia praecox fantazijos da- 
riniai daug panašesni į sapnų, o ne į budrumo būsenos 
psichinius darinius. Čia akivaizdžiai stipriau pasireiš- 
kia etnoistorinė psichologija, o ne individuali atsimini- 
mų medžiaga. Isterijos atveju tokie gausūs kūniški 
simptomai, kuriais paprastai simuliuojama žinoma ir 
daranti įspūdį organiškos ligos eiga, dementia praecox 
paveikslui netinka. Iš viso to lengva suprasti, kad iste- 
rijai būdingas išcentrinis libido judėjimas, o dementia 
praecox atvejų tas judėjimas labiau įcentrinis. Tuo tar- 
pu kompensuojanti išreikštos isterijos įtaka sukelia li- 

bido ribojimą ir prievartinį įcentrinį judėjimą, kai vie- 
toj objektyvių išgyvenimų prasvajojama, gulima lovoje, 
užsidaroma sanatorijoje. O dementia praecox inkubaci- 
jos stadijoje į save nugrimztantis ir išorei užsidarantis 
ligonis ligos kompensacijos prievarta yra išstumiamas 
į viešumą, kur jis nenatūralių į akis krintančiu, trik- 
dančiu arba tiesiog agresyviu elgesiu išgauna aplinki- 
nių dėmesį. 

Šias dvi priešingas libido kryptis aš vadinu eksira- 
versija ir intraversija; liguistais atvejais, kai emociona- 
lumo inspiruoti kliedėjimai, fikcijos ir fantastiški aiški- 
nimai priverčia pacientą klaidingai vertinti daiktus ir 
save, norėčiau šias kryptis dar apibūdinti kaip regresy- 
vią ekstraversiją ir intraversiją. Taigi apie ekstraversi- 
ją šnekame tada, kai individas visą dėmesį sutelkia į 
išorės pasaulį, objektą ir jam skiria nepaprastą reikš- 
mę ir tokią pat vertę. Kai objektyvusis pasaulis tam 
tikra prasme pasitraukia į šešėlį ir mažai teturi reikš- 
mės, kai žmogus pats atsiduria savo paties domėjimosi 
centre ir sau pačiam atrodo lyg ir vienintelis, taigi prie- 
šingu atveju, kalbama apie intraversiją. Fenomeną, kurį 
Freudas apibūdino kaip perkėlimą (Ūbertragung), ka- 
da isterinės iliuzijos ir subjektyvūs vertinimai projek- 
tuojami į objektą, aš vadinu regresyvia ekstraversija. 
Kaip regresyvią intraversiją aš suprantu priešingą fe- 
nomeną, kuris pasitaiko sergant dementia praecox, kur 
tokie fantastiniai vaizdiniai būdingi subjektui. 

Pirmiausia nesunku suprasti, kad abi libido judėji- 
mo kryptys, kaip paprasti sielos mechanizmai, pakaito- 
mis gali veikti viename individe. Isteriniu ekstraversi- 
jos mechanizmu asmenybė, kaip mokė Freudas, siekia 
atsikratyti skausmingo turinio, komplekso, pasitelkda- 
ma psichinį fenomeną, kurį Freudas apibendrino ter- 
minu „išstūmimas“ (Verdrangung). Individas kabinasi 
įobjektą, kad pamirštų ir paliktų už savęs skausminga 
turinį. Priešingai, intraversijos mechanizmas siekia vi- 

siškai sutelkti libido į kompleksą ir tuo kompleksu at- 
palaiduoti ir izoliuoti asmenybę nuo tikrovės. Šis psi- 
chologinis procesas susijęs su fenomenais, kuriuos iš 
tiesų gal geriau apibūdinti ne terminu „išstūmimas“, o 
„nuvertinimas“. Mat intraversija ir ekstraversija yra 
du psichinio reagavimo būdai, kurie gali būti būdingi 
tam pačiam individui. Tačiau tai, kad egzistuoja du 
tokie priešingi psichikos sutrikimai, kaip isterija ir de- 
mentia praecox, kuriems būdinga ekstraversijos arba 
intraversijos mechanizmo persvara, rodo, kad tikriau- 
siai ir normalūs žmonių tipai pasižymi vieno ar kito 
mechanizmo vyravimu. Pavyzdžiui, psichiatrams gerai 
žinoma, kad ir isteriškiems ligoniams, ir šizofrenikams 
dar gerokai iki aiškaus ligos pasireiškimo, nuo anksty- 
viausių vaikystės metų yra būdingas vyraujantis speci- 
finis jų tipas. 

Kaip sykį taikliai pažymėjo Binet!, neurozė tik rel- 
jefiškai išryškina tipinius asmenybės charakterio bruo- 
žus. Juk jau seniai žinome, kad vadinamasis isteriškas 
charakteris nėra tik pasireiškusios neurozės produk- 
tas, bet tam tikra prasme būna ir iki jos. Tą pat nurodė 
ir Hochas, tyrinėdamas šizofreninę anamnezę; jis kal- 
ba apie „shot-in-personality“ [ydingą asmenybę], kuri 
yra ir iki ligos pasireiškimo. Todėl galime tikėtis, kad 
abu tipus rasime ir už patologijos ribų. Visai nepreten- 
duodamas į išsamų abiejų tipų egzistavimo įrodinėji- 
mą, norėčiau pateikti keletą pavyzdžių. 

Už tiksliausias, kiek man žinoma, pastabas šiuo po- 
žiūriu turime būti dėkingi filosofui Williamui Jame- 
sui2. Jis vadovaujasi tokia pagrindine mintimi: „Of wha- 
tever temperament a professional philosopher is, he 
tries, when philosophizing, to think the fact of his tem- 
perament“? [„Kad ir kokio temperamento būtų profe- 
sionalus filosofas, filosofuodamas jis stengiasi apmąs- 


> W. James, Pragmatism, 1911, p. 7. 

tyti savo temperamento faktą“). Pagal šią mintį, kuri 
yra visai psichoanalitiška, jis filosofus dalija į dvi kla- 
ses: į „žender-minded“ ir „tough-minded“. Pirmieji iš- 
vertus reiškia „jautriadvasius“, o antrieji - „kietadva- 
sius“; laisvai versdami turbūt galime juos pavadinti 
„dvasiškai orientuotais“ ir „medžiagiškai orientuotais“. 
Jau terminai leidžia lengvai atpažinti libido judėjimo 
kryptį. Pirmoji klasė savo libido nukreipia į tai, kas 
mąstoma, ji daugiausia yra intravertiška; antroji klasė 
jį nukreipia į juslinį objektą, medžiagą. Ji yra ekstra- 
vertiška. „Tender-minded“ asmenį Jamesas apibūdina 
pirmiausia kaip racionalų, „going by principles“? [„be- 
sivadovaujantį principais“). Tokiam žmogui principai ir 
mąstymo sistemos yra lemiami, jis valdo patyrimą, t. y. 
jis tam tikra prasme save iškelia virš patyrimo, nerū- 
pestingai pajungdamas jį savo principams, įsitikinimams 
ir logiškoms išvadoms. Faktus ir patyrimo įvairovę jis 
pajungia savo už medžiagos esančioms premisoms, ne- 
leisdamas patyrimui savęs klaidinti arba pakreipti. Pa- 
vyzdžiui, prisiminkime Hegelį ir tai, kaip jis sprendė 
planetų skaičiaus klausimą. Pasiekęs liguistą stadiją 
toks filosofas reiškiasi kaip paranoikas, kuris nesirū- 
pindamas dėl visų tam prieštaraujančių faktų stengia- 
si pajungti pasaulį savo kliedėjimo idėjai ir viską ati- 
tinkamai „rikiuoja“ (Adleris), kad priverstų tarnauti 
savo mąstymo sistemai. 

Likusius Jameso pateiktus šio tipo apibūdinimus ga- 
lima logiškai išvesti iš šios premisos. „Tender-minded“ 
žmogus yra intelektualas, idealistas, optimistas, reli- 
gingas, nedeterministas, monistas ir dogmatikas.Visos 
šios ypatybės rodo, kad orientuojamasi beveik išimti- 
nai į abstrakčius dalykus. Bet orientavimasis į abst- 
rakčius dalykus, kaip vidinį asmenybės pasaulį, yra ne 
kas kita, kaip vyraujanti intraversija. Jei tokiam filo- 


3 Ten pat, p. 12. 

sofui svarbus patyrimas, tai jis praverčia tik abstrak- 
cijos sumanymui, polinkiui pasaulio vyksmo įvairovę ir 
netvarkingumą įsprausti į tam tikrus rėmus, kurie ga- 
lų gale tėra subjektyvaus mąstymo padarinys. 

Tuo tarpu „iough-minded“ žmogus yra empiriškas, 
„going by facts“ [„besivadovaujantis faktais“]. Jį valdo 
patyrimas, jis vadovaujasi faktais, jie lemia jo mąsty- 
mą. Tai, kas nėra išoriškai pačiupinėjami patirties fak- 
tai, neturi reikšmės. Jo mąstymas yra reakcija į išorinį 
patyrimą, savo principus jis visada vertina menkiau 
negu faktus, jie veikiau yra pasaulio vyksmo atvaizdas, 
labiau aprašomieji negu sisteminamieji. Todėl jo teori- 
ja linkusi į vidinį prieštaringumą ir daugsyk drumsčia- 
ma patyrimo medžiagos gausybės. Psichinė realybė, jo 
akimis, ribojasi stebėjimu ir savomis noro ar nenoro 
reakcijomis, nevesdama prie pripažinimo, kad filosofi- 
nis postulatas turi teisę gyvuoti. Amžinai besikeičiant 
patyrimo pasaulio paviršiui „tough-minded“ žmogus ir 
pats pajungtas patyrimo kaitai. Jis žino įvairius pasau- 
lio ir jo daiktų aspektus bei teorines ir praktines gali- 
mybes ir todėl niekada nepasiekia tos vientisos siste- 
mos, kuri tiktai ir galėtų patenkinti „tender-minded“ 
žmogų. „Tough-minded“ žmogus yra reduktyvus. Ja- 
mesas taikliai pasakė: „What is higher is explained by 
what is lower and treated for ever as a case of „nothing 
but“ — nothing but something else of a guite inferior 
sort“? [„Tai, kas aukštesnis, aiškinamas tuo, kas že- 
mesnis, ir visada traktuojamas kaip „me kas kitas, 
kaip“ atvejis - ne kas kitas, kaip koks nors kur kas 
žemesnės rūšies dalykas“ Į Kiti Jameso suformuluoti 
ypatumai taip pat logiškai išplaukia iš šios premisos: 
„tough-minded“ žmogus yra sensualistas, teikiantis dau- 
giau reikšmės pojūčiams negu iš anksto apgalvotam 
sumanymui; jis - materialistas ir pesimistas, nes perne- 


> Ten pat, p. 16. 

lyg gerai pažįsta pasaulio vyksmo atsitiktinumą ir be- 
viltišką chaosą; nereligingas, nes nepajėgia atriboti psi- 
chinio, vidinio pasaulio realybės nuo išorinių faktų ver- 
tinimo; deterministas ir fatalistas, nes pasiduoda 
likimui; pliuralistas, nes nesugeba sintetinti; ir galiau- 
siai skeptikas — kaip neišvengiamas visa to padarinys. 

Jau iš pačių Jameso posakių aiškėja, kad tipų skir- 
tingumas kyla iš libido, „magiškosios jėgos“, lokalizaci- 
jos skirtingumo. Mūsų empirinę nuostatą lygindamas 
su solipsistų religiniu subjektyvizmu Jamesas apie pir- 
maąją sako štai ką: „Our esteem for facts is itself almost 
religious. Our scientific temper is devout“* [„Pati mūsų 
pagarba faktams yra beveik religinė. Mūsų mokslinis 
temperamentas yra dievobaimingas“]. 

Antrą paralelę mums pateikia Wilhelmas Ostwal- 
das*. Genialius žmones jis? padalija į dvi grupes - ro- 
mantikų ir klasikų. Romantikas - greitai reaguojantis, 
itin produktyvus, greta genialių dalykų sukuria ir daug 
menkų bei pusėtinų; jis entuziastingas, šaunus, mėgs- 
ta pedagoginį darbą ir aplink save suburia daugybę juo 
besižavinčių asmeninių mokinių. Gana akivaizdu, kad 
šis tipas yra tapatus mūsų ekstraversijos tipui. Tuo 
tarpu Ostwaldo „klasikai“ tiesiogiai nereaguoja, taigi 
yra lėtos reakcijos, jie neturi tiesioginio poveikio asme- 
ninei aplinkai, didelis jų savikritiškumas riboja pro- 
duktyvumą, jie nemėgsta pedagoginio darbo ir dažnai 
būna prasti mokytojai, dažniausiai yra svetimi savo 
aplinkai, turi mažai ar visai neturi asmeninių sekėjų 
ir todėl paprastai pripažinimą įgyja tik po mirties. Šis 
tipas akivaizdžiai yra intravertinis. 

Trečią vertingą paralelę randame W. Worringerio? 
estetikos teorijoje“. Jis perima A. Rieglio“ posakį apie 


» Ten pat, p. 15. 
> W. Ostuald, GroBe Manner, 3 ir 4 leidimas, 1910. 
9 W. Worringer, Abstraktion und Einfūhlung, 3 leidimas, 1911. 

„absoliutų meno norą“? ir priskiria šiam norui dvi for- 
mas - įsijautimo (Einfūhlung) ir abstrakcijos. Jis kalba 
apie įsijautimo potraukį ir abstrakcijos potraukį, ir taip 
aiškėja šių formų libidinė prigimtis. Kaip įsijautimo 
potraukį, sako Worringeris, „patenkina organiškų daiktų 
grožis, taip abstrakcijos potraukis savo grožį randa gy- 
venimą neigiančiuose neorganiškuose, kristališkuose 
daiktuose arba, apskritai sakant, visuose abstrakčiuo- 
se dėsningumuose“?. Įsijautimas atitinka tą libido ju- 
dėjimą, kuris nukreiptas į objektą, o abstrakcija libido 
atitraukia nuo objekto, atitinkamai pašalindama jo in- 
telektualų turinį, ir iš šių nuovarvų kristalizuoja min- 
tinius dėsningumus ir tipiškumus, kurie objektui prieš- 
priešinami arba superponavimo, arba antitezės būdu. 
Kaip žinome, kristalizacijos ir sustingimo įvaizdžius 
naudoja ir Bergsonas, norėdamas pailiustruoti intelek- 
tualios abstrakcijos ir nuskaidrinimo esmę. 

Worringerio „abstrakciją“ mes suprantame kaip pro- 
cesą, kurį jau pažinome kaip intraversijos padarinį, bū- 
tent intelekto vertės didėjimą vietoj nuvertintos išori- 
nės tikrovės. Lippsas“ teigia, kad įsijautimą iš tikrųjų 
reikia suprasti kaip ekstraversiją. Jis sako: „Tai, ką aš 
įsijausdamas nuspėju daikte, apskritai yra gyvenimas. 
O gyvenimas yra jėga, vidinis darbas, siekimas ir atli- 
kimas. Vienu žodžiu, gyvenimas yra veikla. Bet veik- 
ti- tai patirti energijos sunaudojimą. Ši veikla savo 
prigimtimi yra valios veikla“. 

Lygiai tokia pat ekstraversijos apibrėžimo prasme 
Worringeris teigia: „Estetinis pomėgis yra suobjektin- 
tas savęs pomėgis“? Worringeris savo estetikos kon- 
cepcijoje nepripažįsta jokio „tough-mindedness“, tačiau 
kuo labiausiai vertina psichologinių dalykų savaran- 


> Ten pat, p. 9. 
5 Ten pat, p. 3. 
» Ten pat, p. 4. 
19 Ten pat. 

kiškumą. Taigi Worringeris sako: „Lemiamą reikšmę 
turi ne jausmo tonas, o veikiau pats jausmas, t. y, vi- 
dinis judėjimas, vidinis gyvenimas, savaveiksmišku- 
mas“!), Ir kitoje vietoje: „Linijos, formos vertė mums — 
tai gyvenimiškoji vertė, kurią ji turi mums. Savo grožį 
ji igauna tik per mūsų gyvenimo jausmą, kurį mes ne- 
aiškiai joje projektuojame“!?, Šios mintys tiksliai ati- 
tinka mano asmeninį libido teorijos supratimą, kuriuo 
stengiuosi rasti vidurį tarp abiejų psichologinių požiū- 
rių. 

Priešingas įsijautimui polius yra abstrakcija. Pasak 
Worringerio, „abstrakcijos impulsas yra didelio vidinio 
žmogaus nerimo dėl išorės pasaulio reiškinių padari- 
nys ir religiniu požiūriu atitinka grynai transcenden- 
tinį visų vaizdinių atspalvį“!9 . 

Šis apibrėžimas leidžia atpažinti pirminį intraversi- 
jos polinkį. Intravertui pasaulis atrodo ne, gražus ir 
geistinas, o baugus, net pavojingas, kurio jis saugosi 
įsitvirtindamas savo vidiniame pasaulyje, iš kur jis iš- 
mąsto ir tas ramias, lygias geometrinės figūras, kurių 
primityvi maginė reikšmė jam laiduoja aplinkos įval- 
dymą. Worringeris pasako svarbų sakinį: „Abstrakcijos 
potraukis yra kiekvieno meno ištakose“!?, Šią mintį 
reikšmingai patvirtina faktas, kad šizofreniko ne tik 
minčių, bet ir piešinių raiška artima primityviajai. 

Būtų neteisinga čia neprisiminti ir Schillerio, kuris 
stengiasi pasakyti kažką panašaus išskirdamas naivųjį 
ir sentimentalųjį tipus". Naivusis „yra gamta“, senti- 
mentalusis „jos ieško“. Naivusis išreiškia save, o senti- 
mentalusis - objektą. Ne veltui senąjį Homerą Schille- 


15 Ten pat, 

2 Ten pal, p. 15. 

19 Ten pat, p. 17, 

19 Ten pat, p. 16. 

18 R. von Sehiller, Ūber naive und sentimentalische Dichtung, Cotta 
leidimas, 1826. 

ris laikė geru naiviojo pavyzdžiu. Jau Schilleris aiškiai 
suprato, kad abiejų šių tipų atveju turi būti kalbama 
apie tuokart tame pačiame individe vyraujančius psi- 
chologinius mechanizmus. Jis sako: „Ne tik tame pa- 
čiame poete, bet ir tame pačiame veikale abi rūšys daž- 
nai būna sumišusios“!9, 

Tolesnė mūsų problemos paralelė yra Nietzsche's 
įžvelgta apoloniškojo ir dionisiškojo pradų priešingy- 
bė!?, Įdomus yra palyginimas, kuris jam padeda su- 
prasti šią priešingybę. Jo požiūriu, šios dvi priešingy- 
bės viena kitos atžvilgiu yra lyg svaja ir apsvaigimas. 
Svaja yra labiausiai vidinis iš visų išgyvenimų, apsvaigi- 
mas —- labiausiai save užmirštantis, nuo savęs išsilais- 
vinęs objekto, daugybės siekis. Apie Apoloną Nietzsche 
sako Schopenhauerio žodžiais: „Juk kaip siaučiančioje 
jūroje, iš visų pusių nusidriekiančioje į begalybę, kur 
kyla ir leidžiasi maurojantys vandens kalnai, valtelėje 
sėdi jūrininkas, pasitikėdamas silpnu laiveliu, taip ir 
kančių pasaulyje ramiai gyvena pavienis žmogus, rem- 
damasis ir pasitikėdamas principio individuationis“9. 
„Apie Apoloną net būtų galima pasakyti, - tęsia Niet- 
zsche, - kad jame tvirtas tikėjimas šituo principu ir 
ramus stabilumas to, kurį tas principas yra apėmęs, 
įgijo kilniausią išraišką, ir net patį Apoloną norėtųsi 
pavadinti nuostabiu principium individuationis dievo 
paveikslu“!?, Todėl apoloniškasis pradas, kaip jį supran- 
ta Nietzsche, yra užsisklendimas savyje, intraversija. 
Priešingai, dionisiškąjį pradą Nietzsche laiko laisvu li- 
bido išsiliejimu į daiktus. Tad jis sako: „Veikiant dioni- 
siškajam žavesiui, ne tik vėl atsinaujina vieno žmo- 
gaus sąjunga su kitu: taip pat ir susvetimėjusi, priešiška 
arba pavergta gamta vėl švenčia susitaikymo su savo 


15 Ten pat, p. 244. 

*" Žr. F. Nietzsche. Tragedijos gimimas. — Vilnius: Pradai, 1997. 
19 Ten pat, p. 38. 

19 Ten pat. 

sūnumi paklydėliu —- žmogumi - šventę. Pati žemė pa- 
siūlo savo dovanas, ir plėšrūs kalnų ir dykumų žvėrys 
ima taikingai artintis. Gėlėmis ir vainikais užverstas 
Dioniso vežimas: jo jungą vilkdami pėdina tigrai ir pan- 
teros. Paverskite Beethoveno odės „Džiaugsmui“ chora- 
lą paveikslu ir tenesugniūžta jūsų fantazija, kai milijo- 
nai siaubingai virsta dulkėmis: tada galima artintis 
prie Dioniso. Dabar vergas — laisvas žmogus, dabar 
sutrupinti visi kaustantys, priešiški apribojimai, ku- 
riuos tarp žmonių buvo nustatę vargas, savivalė arba 
„įnoringa mada“. Dabar, kai skamba geroji žinia apie 
pasaulių harmoniją, kiekvienas jaučiasi su savo artimu 
ne tik suvienytas, sutaikytas, susiliejęs, bet ir virtęs 
vienu, tarsi būtų sudraskytas Majos? šydas ir tik jo 
skutai aplinkui plazdėtų šio paslaptingojo pravienio aki- 
vaizdoje“2?. Čia jokių komentarų nereikia. 

Norėdamas užbaigti visus šiuos pavyzdžius, paim- 
tus iš sričių, esančių už mano specialybės ribų, dar 
norėčiau išvesti paralelę iš lingvistikos, kur irgi pabrė- 
žiami abu tipai. Tai Fincko“ kalbos struktūros hipote- 
zė. Pasak Fincko??, yra du pagrindiniai kalbos struktū- 
ros tipai. Vienas apibendrina veiksmo žodžius. Jį 
vartojant sakoma: aš jį matau, aš jį žudau ir t. t. Kitas 
tipas apibendrina jutimo veiksmažodžius: jis man pasi- 
rodo, jis man miršta. Pirmajam tipui, kaip matyti, bū- 
dingas iš subjekto kylantis, taigi išcentrinis, Kibido ju- 
dėjimas, antrajam - iš objekto kylantis, taigi įcentrinis, 
libido judėjimas. Intravertinis tipas ryškus primityvių 
eskimų kalbose. 

Abu tipus psichiatrijos srityje aprašė Otto Grossas??, 
Jis skiria dvi menkavertiškumo formas: susmulkėju- 


>) Ten pat, p. 39-40. 

20 F. Rinck, Der deutsche Sprachbau als Ausdruck deutscher Weltan- 
shauung, 1899. 

>) O. Gross, Die zerebrale Sekundarfunktion, 1902. 

sios išsiplėtusios sąmonės tipą ir susiaurėjusios pagi- 
lėjusios sąmonės tipą. Pirmasis tipas pasižymi sumažė- 
jusia, antrasis - padidėjusia antrine funkcija. Grossas 
pripažino, kad antrinė funkcija glaudžiai susijusi su 
afekto pabrėžimų; iš to nesunku suprasti, kad ir čia vėl 
kalbama apie abu anksčiau aprašytus tipus. Iš Grosso 
pateikiamo maniakinio tipo ir susmulkėjusios sąmonės 
tipo lyginimo galima atpažinti, kad šiuo atveju kalba- 
ma apie ekstravertinį tipą; susiaurėjusios sąmonės tipo 
lyginimas su paranojinių reiškinių psichologija įrodo 
tapatumą su intravertiniu tipu. 

Po šių dėstymų turbūt niekam nebekyla abejonė, 
kad ir analitinė psichologija turi skaitytis su abiejų 
psichologinių tipų egzistavimu. Čia, viena vertus, turi- 
me teoriją, kuri iš esmės yra reduktyvi, pliuralistinė, 
kauzali. Tai Freudo teorija, kuri sudėtingus dalykus 
griežtai empiriškai redukuoja į ankstesnius ir papras- 
tesnius dalykus, kuri visa, kas psichologiška, dažniau- 
siai supranta kaip reakciją ir jutimui teikia daugiausia 
reikšmės. Kita vertus, turime visiškai priešingą Adle- 
rio pažiūrą??, Jo teorija perdėm intelektuali, monistinė 
ir finalistinė. Čia reiškiniai ne redukuojami į ankstes- 
nius ir paprastesnius dalykus, bet suprantami kaip a7- 
rangements, kaip sudėtingiausių ketinimų ir tikslų iš- 
kėlimo rezultatai. Vietoj causa efficiens čia veikia causa 
finalis, todėl priešistorė ir konkreti aplinkos įtaka turi 
menkesnę reikšmę, palyginti su lemiama pagrindine 
premisa — „fiktyvia svarbiausiąja“ individo linija. Fun- 
damentaliai sąlygojantys čia yra ne objekto siekimas ir 
ne subjektyvaus malonumo per objektą patyrimas, o 
individo galios prieš priešišką aplinkos įtaką užtikrini- 
mas. Pagrindinė Freudo koncepcijos idėja yra išcentri- 
nis judėjimas, pasitenkinimo iš objekto siekimas, tuo 
tarpu pagrindinė Adlerio koncepcijos idėja - įcentrinis 


29 A. Adler, Uber den nervėsen Charakter, 1912. 

judėjimas, subjekto siekimas „būti viršuje“, teigti galią 
ir atsiskirti nuo engiančios gyvenimo prievartos. Prie- 
monė, kurios griebiasi Freudo aprašytas tipas, yra in- 
fantilus subjektyvių fantazijų perkėlimas į objektą kaip 
kompensuojanti reakcija į gyvenimo sunkumus. Tuo tar- 
pu Adlerio aprašytam tipui būdingas tvirtas „vyriškas 
protestas“, atkaklus laikymasis svarbiausios savo fik- 
cijos. 

Ateičiai dar priklauso sunki užduotis - sukurti psi- 
chologijos koncepciją, skiriančią vienodai vietos abiem 
tipams. 


PSICHOLOGINIAI TIPAI 
Psychologische Typen 


Bandymai begalinį žmonių skirtingumą apibendrin- 
ti tam tikromis kategorijomis arba tariamą visų žmo- 
nių vienodumą mažinti pabrėžiant tam tikrus tipinius 
skirtingumus, yra labai seni. Nuodugniau nesigilinda- 
mas į tokių bandymų atsiradimo istoriją, norėčiau pa- 
minėti faktą, kad seniausios mums žinomos klasifika- 
cinės kategorijos kilusios iš gydytojų, ir pirmiausia iš 
Klaudijaus Galeno, graiko gydytojo, kuris gyveno II a. 
po Kr. Jis skyrė keturis pagrindinius temperamentus: 
sangvinišką, flegmatišką, cholerišką ir melancholišką. 
Pagrindu imta V a. pr. Kr. sukurta Hipokrato idėja, 
kad žmogaus kūnas esąs sudarytas iš keturių elemen- 
tų: oro, vandens, ugnies ir žemės. Gyvame organizme 
tuos elementus atitinkąs kraujas, gleivės, geltonoji ir 
juodoji tulžis. Galenas teigė, kad žmones pagal nelygų 
šių elementų mišinį galima suskirstyti į keturias kla- 
ses. Tie, kuriuose persveria kraujas, yra sangvinikai, 
tie, kuriuose persveria gleivės, - flegmatikai, jei vyrau- 
ja geltonoji tulžis - cholerikai, o jei juodoji - melancho- 
likai. Toks temperamentų skyrimas, kaip įrodo šiuolai- 
kinė kalba, gyvas iki šiol, nors kaip fiziologinė teorija 
jis jau seniai atgyvenęs. 

Be abejo, Galenui priklauso nuopelnas, kad jau 
1800 metų yra sukurta psichologinė žmonių klasifika- 
cija, kuri remiasi aiškiais emocionalumo arba afekiyvu- 

mo skirtumais, Įdomu tai, kad pirmasis bandymas skirs- 
tyti į tipus susijęs kaip tik su emocionaliu žmogaus 
elgesiu - tikriausiai todėl, kad afektyvusis elgesys išvis 
yra labiausiai ir greičiausiai į akis krintanti elgesio 
rūšis. 

Vis dėlto nereikia manyti, kad afektai yra vieninte- 
lis skiriamasis žmogaus psyche ženklas; būdingų duo- 
menų galima gauti ir iš kitų psichinių fenomenų. Tik 
būtina, kad kitas funkcijas galėtume įžvelgti ir stebėti 
taip pat aiškiai kaip afektus. Ankstesniems amžiams, 
kuriais visiškai nebuvo tokios sąvokos „psichologija“, 
kokią vartojame šiandien, kitokias nei afektai psichi- 
nes funkcijas gaubė tirštas rūkas; dar ir šiandien dau- 
gumai žmonių jos atrodo kaip vos pastebimos subtily- 
bės. Afektus galima stebėti paviršiuje, tuo ir pasitenkina 
nepsichologiškai nusiteikęs žmogus, būtent tas, kuriam 
artimo psyche nėra problema. Jam pakanka kitame ma- 
tyti afektus. Bet jei jis nemato nė vieno, tada jam kitas 
žmogus tampa tarsi nematomas, nes be afektų jo są- 
monėje jis nieko aiškaus neįstengia įžvelgti. 

Priežastis, dėl kurios artimo psyche, be afektų, ga- 
lime atrasti ir kitų funkcijų, yra tai, kad mes patys iš 
beproblemės sąmonės būsenos pereiname į probleminę. 
Kiek apie kitą sprendžiame būtent tik iš afekto, paro- 
dome, kad mūsų pagrindinis ir turbūt vienintelis krite- 
rijus yra afektas. Bet tai reiškia, kad šis kriterijus ga- 
lioja ir mūsų pačių psichologijai, ir tuo parodoma, kad 
mūsų psichologinis sprendimas išvis yra ne objektyvus 
ir nepriklausomas, bet pavaldus afektui. Tai irgi yra 
tiesa, galiojanti didžiajai daugumai žmonių. Šiuo faktu 
remiasi psichologinė žmogžudiško karo ir nuolat gre- 
siančio jo pasikartojimo galimybė. Taip turi būti visa- 
da, kol apie „ceux gui sont de Vautre cotė“ sprendžiama 
pagal savo afektą. Tokią sąmonės būseną aš vadinu 
beprobleme, nes, regis, ji pati savaime dar niekada ne- 
buvo problema. Ji tampa problema tik tada, kai išnyra 

abejonės, ar alektas, būtent ir savas afektas, yra pa- 
kankamas pagrindas tokiam psichologiniam sprendi- 
mui. Negalime paneigti fakto, kad ir patys prieš kiek- 
vieną, kuris mus nori padaryti atsakingus už afektinį 
veiksmą, nuolat esame linkę gintis nurodydami, kad 
veikėme tik afekto pagauti - juk ne nuolat ir ne visada 
būname tokie, kaip tuo momentu. Savo pačių afektą 
mielai paaiškiname kaip išimtinę sumažėjusio pakalti- 
namumo būseną, bet vargu ar taip aiškiname, kai kal- 
bama apie kitą. Net kai tai gal ir ne itin šaunus mie- 
lojo Aš išteisinimo bandymas, toks teisinimasis rodo ir 
kai ką teigiamą, būtent pastangas atskirti save nuo 
savo afekto, vadinasi, ir artimą — nuo jo afekto būse- 
nos. Ir net kai toks teisinimasis tėra atsikalbinėjimas, 
vis dėlto tai mėginimas suabejoti afekto galiojimu ir 
pačiam remtis kitomis psichinėmis funkcijomis, kurios 
savai asmenybei yra bent jau tiek pat būdingos, jei ne 
dar būdingesnės, kaip ir afektas. Kas apie mus spren- 
džia iš mūsų afekto, tam mielai prikaišiojame nesupra- 
tingumą, net neteisingumą. Bet tai mus įpareigoja ir 
pačius nespręsti apie kitus iš afekto. Šiam tikslui pri- 
mityvus ir nepsichologiškai nusiteikęs žmogus, kuriam 
kituose ir savyje tėra svarbus afektas ir todėl jis yra 
kriterijus, turi išsivystyti iki probleminės sąmonės bū- 
senos, t. y. iki būsenos, kur greta afekto pripažįstami 
kaip galiojantys ir kiti veiksniai. Šioje probleminėje bū- 
senoje gali susidaryti ir paradoksalus sprendimas, bū- 
tent: „Aš esu šis afektas“ ir kartu „Aš nesu šis afektas“. 
Šis prieštaravimas išreiškia Aš susiskaldymą, arba tik- 
riau sakant, psichinės medžiagos, kuri sudaro Aš, su- 
siskaldymą. Tiek pat pažindamas save savo afekte kaip 
ir kame nors kitame, kas nėra mano afektas, aš atski- 
riu afekto veiksnį ir kitus psichinius veiksnius, ir tada 
afektas turi nulipti nuo pradinės neribotos galios aukš- 
tumos ir užimti psichinės funkcijos tarp kitų funkcijų 
vietą. Tik kai žmogus padaro sau tokią operaciją ir taip 

savyje atskiria įvairius psichinius veiksnius, jam atsi- 
veria galimybė savo psichologiniame sprendime apie 
artimą ieškoti ir kitų kriterijų, užuot pasitenkinus vien 
afektu. Tik taip atsiranda tikrai objektyvus psichologi- 
nis įvertinimas. Tai, ką šiandien vadiname „psichologi- 
ja“, yra mokslas, kuris įmanomas tik esant toms tik- 
roms istorinėms ir moralinėms prielaidoms, toms 
prielaidoms, kurios sukurtos krikščionišku auklėjimu 
beveik per du tūkstančius metų. Tokie religijos įskiepyti 
priesakai, kaip „Neteiskite, kad nebūtumėte teisiami“ 
(Mt 7, 1), sukūrė valios, kuria galiausiai siekiama pa- 
prasto sprendimo objektyvumo, galimybę. Šis objekty- 
vumas, kuris nėra koks nors nesuinteresuotumas kitu, 
o remiasi faktu, kad mes principus, pagal kuriuos pa- 
teisiname save, taikome ir kitiems, - šis objektyvumas 
yra prielaida, būtent principinė prielaida teisingam ar- 
timo vertinimui. Turbūt stebitės, kodėl taip pabrėžti- 
nai nurodau objektyvumo klausimą. Bet nesistebėsite, 
jei praktiškai pamėginsite klasifikuoti žmones: sangvi- 
nikas mums aiškins, kad iš esmės jis esąs didžiai me- 
lancholiškas, cholerikas — kad vienintelis jo trūkumas 
yra tai, jog jis nuolat buvęs per daug flegmatiškas. 
Tačiau žmonių skirstymas, kurio galiojimu tikiu tik aš, 
o kiekvienas kitas ginčija, yra toks pat geras kaip ko- 
kia universali bažnyčia, kurios vienintelis narys esu aš 
pats. Todėl reikia rasti kriterijus, kurie būtinai apima 
ne tik sprendžiantį subjektą, bet ir įvertinamą objektą. 

Visai priešingai nei senoji temperamentų klasifika- 
cija, naujo skirstymo į tipus problema prasideda nuo 
aiškios normos neleisti apie save spręsti pagal afektą 
ir pačiam pagal jį nespręsti, nes galiausiai niekas ne- 
gali ir nenori susitapatinti su savo afektu. Dėl afekto 
niekada nepavyksta pasiekti bendro sutarimo, koks pri- 
imtas moksle. Tad turime apsidairyti ir paieškoti tų 
veiksnių, kuriais remiamės, kai, pavyzdžiui, teisina- 
mės dėl afektinio poelgio. Galbūt tada sakome: „Taip, 


120 


PSICHOLOGINIAI TIPAI 


aš, pagautas afekto, pasakiau šitai arba tai. Tai, žino- 
ma, pasakyta per stipriai ir be piktos valios. Iš tikrųjų 
aš manau arba esu įsitikinęs taip ir taip, ir t. t.“ Labai 
išdykęs vaikas, pridaręs motinai daug rūpesčių, gali 
pasakyti: „Aš juk visai neketinau to padaryti, nenorė- 
jau tavęs skaudinti, aš tave labai myliu“. 

Tokie pareiškimai remiasi kitokios rūšies asmeny- 
bės negu išryškėjanti per afektą egzistavimu. Abiem 
atvejais afektinė asmenybė pasirodo kaip kas nors men- 
kavertiška, tai, kas sykiu apninka ir užtamsina savąjį 
Aš. Bet dažnai per afektą atsiskleidžianti asmenybė 
pasirodo ir kaip aukštesnė ir geresnė būtybė, kurios 
aukštumoj, deja, neįmanoma išsilaikyti. Kaip žinome, 
būna tokių dosnumo, artimo meilės, pasiaukojimo ir 
kitų „gražių gestų“ priepuolių (kaip kiek atlaidžiai ga- 
lėtų pasakyti koks ironiškas stebėtojas), kurių ištinka- 
mi mieliau nesileistume — turbūt tai ir yra priežastis, 
kodėl tiek daug žmonių taip mažai padaro gera. 

Bet abiem atvejais afektas yra išimtinė būsena, ku- 
rios ypatybės pavaizduojamos arba kaip negaliojančios 
„tikrajai“ asmenybei, arba kaip, nors būdingos jai, bet 
nepatikimos. Bet kas gi yra ta „tikroji“ asmenybė? Ma- 
tyt, iš dalies tai, ką kiekvienas atskiria savyje nuo afek- 
tinės būsenos, iš dalies tai, kas kiekvienam kitų spren- 
dimu nuneigiama kaip netikra. Kadangi afekto būsenos 
priklausomybės savam Aš paneigti neįmanoma, tai Aš 
ir afekto būsenoje, ir vadinamojoje „tikrojoje“ būsenoje 
yra tas pats, tačiau besilaikantis kitos nuostatos dėl 
savo psichologinių realijų. Apimtas afekto jis nelaisvas, 
verčiamas, spiriamas neišvengiamumo. Priešingai, nor- 
malią būseną reikia suprasti kaip laisvo pasirinkimo, 
sugebėjimo valdyti nuotaikas būseną, kitaip tariant, 
afekio būsena yra beproblemė, o normali būsena - pro- 
bleminė, t. y. joje egzistuoja problema ir pasirinkimo 
galimybė. Pastarojoje būsenoje tampa įmanomas supra- 
timas, nes tik čia galima pažinti savo motyvus, taigi ir 

save. Pažinimui gebėjimas skirti yra būtinas. Bet sky- 
rimas reiškia sąmonės turinio suskaidymą į atskiras 
funkcijas. 

Todėl jei norime nustatyti žmogaus būdą taip, kad 
vertinimu būtume patenkinti ne tik mes, bet ir verti- 
namasis objektas, tada turime remtis ta būsena arba 
nuostata, kuri objekto suvokiama kaip normali. Taigi 
pirmiausia turime aiškintis sąmoningą jo motyvaciją, 
atsydami nuo savo šališko aiškinimo. Taip elgdamiesi 
po kurio laiko atrasime, kad, nepaisant motyvų ir ten- 
dencijų įvairovės, galima išskirti tam tikras individų 
grupes, pasižyminčias nepaprastu jų motyvacijos pobū- 
džio sutapimu, Pavyzdžiui, susidursime su tokiais indi- 
vidais, kurie visų savo sprendimų, suvokimų, jausmų, 
afektų ir veiksmų motyvais laiko daugiausia išorinius 
veiksnius arba bent skiria jiems didelę reikšmę, ne- 
svarbu, ar čia kalbama apie priežastinius, ar apie tiks- 
linius motyvus. Kad pailiustruočiau tai, kas pasakyta, 
noriu pridurti keletą pavyzdžių. Augustinas sako: „Ne- 
tikėčiau Evangelija, jei to daryti neverstų Bažnyčios 
autoritetas“. Kieno nors duktė sako: „Juk negaliu gal- 
voti to, kas būtų nemalonu mano tėvui“. Kieno nors 
nuomone, moderniškas muzikos kūrinys labai gražus, 
nes visi apsimeta, jog jis jiems gražus. Neretai pasitai- 
ko, kad kas nors veda ar išteka, norėdamas įtikti tė- 
vams, bet labai prieštaraudamas savo paties intere- 
sams. Esama žmonių, kurie iš visų jėgų stengiasi būti 
juokingi, kad pralinksmintų kitus, net teikia pirmeny- 
be juokingumui prieš nepastebimumą. Yra nemaža to- 
kių, kurie žino tik vieną viso savo elgesio motyvą, bū- 
tent tai, ką apie juos mano kiti. Toks žmogus sako: 
„Juk nesigėdijama dalykų, apie kuriuos niekas nežino“. 
Yra tokių, kurie tik tada gali būti laimingi, kai jų lai- 
mė kelia kitų pavydą, ir tokių, kurie geidžia kančios ir 
ją sau suteikia, kad mėgautųsi artimųjų užuojauta. To- 
kius pavyzdžius galima gausinti iki begalybės. Jie pa- 

rodo psichologinį savitumą, labai besiskiriantį nuo ki- 
tos nuostatos, kuri, priešingai, motyvuojančiais dau- 
giausia laiko vidinius, arba subjektyvius, veiksnius. 
Toks žmogus sako: „Nors ir žinau, kad suteikčiau tėvui 
daugiausia džiaugsmo elgdamasis taip ir taip, bet aš 
esu kaip tik priešingos nuomonės“. Arba: „Nors matau, 
kad šiandien netikėtai blogas noras, vis dėlto įvykdy- 
siu savo užvakar susidarytą planą“. Jis vyksta ne dėl 
malonumo, bet kad įgyvendintų išankstinę idėją. Kas 
nors sako: „Galbūt mano knyga skaitytojui nesupran- 
tama, bei man ji pakankamai aiški“. Galima išgirsti ir 
sakant: „Visas pasaulis tiki, kad aš kai ką galiu, bet aš 
visiškai tiksliai žinau, kad nieko negaliu“. Toks žmo- 
nes. Kai kurie tik tada gali jaustis laimingi, kai yra 
tikri, jog niekas apie tai nežino. Koks nors dalykas 
jiems atrodo blogas todėl, kad jis patinka visiems. Gė- 
rio ieškoma kiek tik įmanoma ten, kur niekas nė ne- 
mano jo esant. Visuose dalykuose būtinas subjekto pri- 
tarimas, be kurio nieko nesiimama. Toks žmogus 
Augustinui paprieštarautų: „Aš tikėčiau Evangelija, jei 
manęs to daryti neversių Bažnyčios autoritetas“. Jis 
nuolat siekia įrodyti, kad viską, ką daro, daro savo 
apsisprendimu ir iš savo įsitikinimo, būtent niekieno 
nepaveiktas ir nesistengdamas niekam patikti. 

Ši nuostata žymi antrą grupę individų, kurie savo 
motyvaciją grindžia daugiausia subjekto bei vidinėmis 
realijomis. Kalbant apie trečią grupę, sunku arba visai 
neįmanoma atpažinti, ar ji savo motyvaciją grindžia 
daugiausia iš vidaus, ar iš išorės. Ši grupė yra gausiau- 
sia ir apima menkai teišsiskiriančius normalius žmo- 
nes, kurie todėl laikomi normaliais, kad jie arba nelei- 
džia sau nieko padauginti, arba nejaučia poreikio ką 
nors padauginti, Normalus žmogus, pagal apibrėžimą, 
leidžiasi determinuojamas tiek iš vidaus, tiek iš išorės. 
Tokie žmonės sudaro gausią vidurinę grupę; vieną jos 

dalį sudaro individai, kurių motyvaciją daugiausia nu- 
lemia išorinis objektas, o kitą dalį - individai, kurių 
motyvaciją daugiausia nulemia subjektas. Pirmąją grupę 
aš pavadinau ekstravertiška, o antrąją - intravertiška. 
Šiems terminams turbūt nereikia ypatingo aiškinimo. 
Iš to, kas pasakyta iki šiol, jie savaime yra aiškūs. 

Nors, be abejo, esama individų, kurių tipas atpažis- 
tamas iš pirmo žvilgsnio, taip yra toli gražu ne visada. 
Paprastai tik remiantis rūpestingu stebėjimu ir poty- 
rių svarstymu įmanoma klasifikuoti pakankamai tiks- 
liai. Koks aiškus ir paprastas yra pagrindinis abiejų 
priešingų nuostatų principas, tokia komplikuota ir ne- 
įžvelgiama yra konkreti tikrovė, nes kiekvienas indivi- 
das yra taisyklės išimtis. Todėl negali būti ir tokio to- 
bulo tipo aprašymo, kuris tiktų daugiau nei vienam 
individui, nors tam tikra prasme taikliai juo būtų api- 
būdinami tūkstančiai. Žmogaus panašumas į kitus yra 
tik viena jo pusė, o nepakartojamumas - kita. Klasifi- 
kavimu individualios sielos nepaaiškinsi. Vis dėlto per 
psichologinių tipų supratimą atsiveria kelias į geresnį 
žmogaus psichologijos supratimą apskritai. 

Tipo diferencijavimasis dažnai prasideda dar labai 
anksti, taip anksti, kad tam tikrais atvejais reikia kal- 
bėti apie prigimimą. Svarbiausias vaiko ekstraversijos 
požymis turbūt yra greitas jo prisiderinimas prie aplin- 
kos ir ypatingas dėmesys, kurį vaikas skiria objektams 
ir ypač savo poveikiui jiems. Objektų beveik nesibaimi- 
nama. Vaikas juda ir gyvena juose ir su jais. Jis greitai 
supranta, tik netiksliai. Jis vystosi iš pažiūros sparčiau 
negu intravertiškas vaikas, nes mažai abejoja ir pa- 
prastai nieko nebijo. Jis iš pažiūros nejaučia ypatingo 
atstumo tarp savęs ir objektų, ir todėl gali su jais lais- 
vai žaisti ir taip juos patirti. Jis savo sumanymuose 
mielai eina iki kraštutinumo ir taip save išstato rizi- 
kai. Visa, kas nežinoma, jam atrodo viliojančiai. 

Kita vertus, vienas ankstyviausių vaikų intraversi- 
jos požymių yra reflektyvumas, mąslumas, aiški nedrą- 
sa, net baimė, nežinomų objektų atžvilgiu. Anksti pa- 
sirodo ir polinkis įtvirtinti save prieš objektus bei 
bandymai juos įveikti. Į tai, kas nežinoma, žiūrima ne- 
patikliai. Išoriniam poveikiui paprastai audringai prie- 
šinamasi. Vaikas nori turėti savo kelią ir jokiu būdu ne 
svetimą, kurio negali suvokti kaip savo. Kai jis klau- 
sia, tai atsitinka ne iš smalsumo ar pojūčių troškimo, 
bet norint vardų, reikšmių ir paaiškinimų, kurie jam 
teiktų subjektyvų saugumą prieš objektą. Esu matęs 
intravertišką vaiką, kuris tik tada pirmąkart pabandė 
eiti, kai jam buvo žinomi pavadinimai visų kambaryje 
esančių daiktų, su kuriais galėjo susiliesti. Taip intra- 
vertiškame vaike jau anksti galime atpažinti būdingą 
gynybinę suaugusio intraverto poziciją prieš objekto ga- 
lią, kaip ir ekstravertiškame vaike jau anksti galima 
stebėti įsidėmėtiną tikrumą, iniciatyvumą ir pasitikėji- 
mą santykiuose su objektu. Juk tai ir yra pagrindinis 
ekstravertiškos nuostatos bruožas: psichinis gyvenimas, 
taip sakant, vyksta už individo, objektuose ir objektų 
santykiuose. Ypač akivaizdžiais atvejais net būna sa- 
votiško aklumo savo individualybei. Kita vertus, intra- 
vertas su objektais elgiasi taip, tarsi šie turėtų jį pra- 
nokstančią galią, prieš kurią jis turėtų gintis. Bet jo 
tikrasis pasaulis yra jo vidus, jo subjektas, Tad štai yra 
liūdnas, o vis dėlto nepaprastai dažnas faktas, kad abu 
tipai labai prastai vienas su kitu susikalba. Šis faktas 
kiekvienam, kuris tiria šią problemą, iškart kris į akis. 
Jis kyla iš to, kad psichinės vertybės atsiduria tiesiog 
priešingose pusėse. Intravertas visa, kas jam nors kiek 
vertinga, mato subjekte, o ekstravertas — objekte; ir 
atvirkščiai, intravertui priklausomybė nuo objekto at- 
rodo kaip menkavertiškiausias dalykas, tuo tarpu eks- 
travertui toks atrodo užsiėmimas subjektu — jis tokį 
užsiėmimą gali suprasti tik kaip infantilų autoerotiz- 

mą. Nenuostabu, kad abu tipai vaidijasi. Bet tai vyrui 
nekliudo tikriausiai dauguma atvejų vesti priešingo ti- 
po moterį. Tokios santuokos labai vertingos kaip psi- 
chologinės simbiozės, kol partneriai nesistengia vienas 
kito suprasti „psichologiškai“. Tokia fazė tikriausiai pri- 
klauso normaliems kiekvienos santuokos vystymosi reiš- 
kiniams, jei sutuoktiniai turi arba tam būtino laisva- 
laikio, arba būtiną poreikį lavintis, nors net esant abiem 
šioms sąlygoms dar reikia nemenkos drąsos leisti suby- 
rėti santuokinei taikai. Kai, taip sakant, susiklosto pa- 
lankios aplinkybės, ši fazė abiejų tipų gyvenime atsi- 
randa visai automatiškai, ir būtent dėl tokių priežasčių: 

Tipas yra vystymosi vienpusiškumas. Vienas vysto 
tik savo santykius su išore ir apleidžia savo vidų; kitas 
vystosi tik viduje, o išoriškai lieka vienoj vietoj; bet 
laikui bėgant individui atsiranda būtinybė vystyti ir 
iki tol apleistą sritį. Vysžymasis vyksta kaip tam tikrų 
funkcijų diferenciacija. Apie šias funkcijas dėl jų svar- 
bos tipų problemai turiu šį tą pasakyti. 

Sąmoninga psyche dalis yra prisiderinimo arba orien- 
tavimosi aparatas, kuris susideda iš tam tikro skai- 
čiaus įvairių psichinių funkcijų. Kaip tokias pagrindi- 
nes funkcijas galima nurodyti jutimą, mąstymą, jausmą 
ir intuiciją. Sąvoka „jutimas“ norėčiau apimti visus su- 
vokimus juslėmis; mąstymą suprantu kaip intelektua- 
laus pažinimo ir logiškų išvadų darymo funkciją; jaus- 
mą suprantu kaip subjektyvaus įvertinimo funkciją, o 
intuiciją - kaip suvokimą nesąmoningu būdu arba ne- 
sąmoningo turinio suvokimą. 

Kaip aš esu patyręs, šių keturių pagrindinių funk- 
cijų užtenka išreikšti ir pavaizduoti sąmoningo orien- 
tavimosi priemonėms ir būdams. Kad sąmonė galėtų 
orientuotis visai gerai, visos funkcijos turėtų prisidėti 
po lygiai; mąstymas turėtų padaryti galimą pažinimą 
ir sprendimus, jausmas turėtų pasakyti, kaip labai kas 
nors man yra svarbu arba nesvarbu, jutimas turėtų 

per regą, klausą, lytėjimą ir t. t. suteikti konkrečios 
realybės suvokimą ir pagaliau intuicija turėtų leisti at- 
spėti visas daugiau ar mažiau slėpiningas situacijos 
galimybes ir užkulisius, nes ir jie priklauso išsamiam 
duotojo momento vaizdui, 

Tačiau tikrovėje šios pagrindinės funkcijos retai bū- 
na arba niekada nebūna lygiai diferencijuotos ir atitin- 
kamai disponuojamos. Dažniausiai viena arba kita funk- 
cija būna pirmoje vietoje, tuo tarpu kitos lieka antroje 
vietoje ir būna nediferencijuotos. Todėl esama daug žmo- 
nių, kurie iš esmės apsiriboja tuo, kad paprastai suvo- 
kia konkrečią tikrovę, apie tai nesusimąstydami arba 
neduodami sau ataskaitos apie jos jausminę vertę. Taip 
pat jiems mažai rūpi galimybės, glūdinčios kokioje nors 
situacijoje. Tokius žmones aš apibūdinu kaip juslinius 
tipus. Kitus galima apibrėžti vien tuo, ką jie mąsto, ir 
paprastai jie negali prisitaikyti prie padėties, apie ku- 
rią neturi savo nuomonės. Tai būtų protiniai tipai. Tre- 
ti visur kur vadovaujasi tik savo jausmu. Jie tik klau- 
sia, ar kas nors yra malonu, ar nemalonu, ir orientuojasi 
į savo jausminius įspūdžius. Tai jausminiai tipai. Paga- 
liau intuityviesiems nerūpi nei nuomonės, nei jausmi- 
nės reakcijos, nei dalykų realumas; jie leidžiasi vilioja- 
mi vien galimybių ir palieka kiekvieną situaciją, kuri 
neleidžia nujausti tolesnių galimybių. 

Taigi šie tipai sudaro vis kitokią vienpusiškumo rū- 
šį, bet ji savitu būdu susipina su bendrąja ekstravertiš- 
ka arba intravertiška nuostata. Būtent dėl šio susipy- 
nimo ir turėjau paminėti šių funkcinių tipų egzistavimą; 
tad grįžkime prie anksčiau iškelto klausimo apie eks- 
travertiškos ir intravertiškos nuostatos vienpusiškumą. 
Šis vienpusiškumas iš tikrųjų vestų prie visiško pu- 
siausvyros praradimo, jei nebūtų psichiškai kompen- 
suojamas nesąmoningos priešingos nuostatos. Antai pa- 
sąmonės tyrimai parodė, kad, pavyzdžiui, intravertas 
greta arba už savo sąmoningos nuostatos turi nesąmo- 

ningą ekstravertišką nuostatą, kuri automatiškai kom- 
pensuoja sąmoningą nuostatą. 

Praktikoje, žinoma, galima intuityviai nujausti in- 
travertiškos arba ekstravertiškos nuostatos egzistavi- 
mą apskritai, bet tikslus mokslinis tyrimas negali pa- 
sitenkinti bendromis nuojautomis, o turi domėtis 
konkrečia esama medžiaga. Tada padaromas atradi- 
mas, kad žmogus nėra tiesiog ekstravertiškas arba in- 
travertiškas, o yra toks tik tam tikrų funkcijų atžvil- 
giu. Imkim, pavyzdžiui, intelektualą: įsisąmoninta 
medžiaga, kurią jis daugiausia pateikia stebėjimui, yra 
mintys, išvados, svarstymai, poelgiai, afektai, jausmai, 
intelektualaus pobūdžio suvokiniai; ar bent jau ta me- 
džiaga yra tiesiogiai priklausoma nuo intelektualių pre- 
misų. Todėl jo bendros nuostatos pobūdį turėsime pa- 
žinti iš šios medžiagos savitumo. Visai kitokią medžiagą 
teiks jausminis tipas, būtent jausmus ir visokį emocio- 
nalų turinį, mintis, svarstymus ir suvokinius, priklau- 
somus nuo emocionalių premisų, Todėl tik iš jo jausmų 
savitumo sugebėsime pažinti, ar šis individas priklau- 
so šiam ar anam bendram tipui. Dėl šios priežasties 
turim ir čia paminėti funkcinių tipų egzistavimą, nes 
individualiais atvejais ekstravertiška ir intravertiška 
nuostata niekada negali būti nurodyta kaip kas nors 
bendra, bet tik kaip vyraujančios sąmoningos funkcijos 
savitumas. Lygiai taip nėra bendros pasąmonės nuo- 
statos, bet tik tipiškos nesąmoningų funkcijų formos, ir 
tik tiriant nesąmoningas funkcijas bei jų ypatumus ga- 
lima moksliškai pažinti nesąmoningą nuostatą. 

Vargu ar galima šnekėti apie tipiškas nesąmonin- 
gas funkcijas, nors sielos namų ūkyje pasąmonei reikia 
pripažinti tam tikrą funkciją. Manau, gerai daroma, 
kai šiuo atžvilgiu kalbama atsargiai: todėl norėčiau tvir- 
tinti tik tai, kad pasąmonė, kaip iki šiol galime paste- 
bėti, turi kompensacinę funkciją sąmonės atžvilgiu. Dėl 
to, kas pasąmonė yra savaime ir sau, bet kokia speku- 

liacija yra nereikalinga, Pagal savo apibrėžtą prigimtį 
ji yra anapus bet kokio pažinimo. Mes tik postuluojame 
jos egzistenciją iš vadinamųjų produktų, kaip kad sap- 
nai ir panašiai. Nenuneigiamas mokslinio patyrimo fak- 
tas yra tai, kad, pavyzdžiui, sapnai praktiškai visada 
turi turinį, kuris gali iš esmės pakoreguoti sąmoningą 
nuostatą. Tai pateisina mūsų tvirtinimą apie kompen- 
sacinę pasąmonės funkciją. 

Greta šios bendros, su sąmone susijusios funkcijos, 
pasąmonė taip pat turi funkcijas, kurios kitomis aplin- 
kybėmis gali būti ir sąmoningos. Pavyzdžiui, protinis 
tipas visada turi kuo labiau išstumti ir pašalinti jaus- 
mą, nes niekas taip netrukdo mąstymui kaip jausmas, 
ir atvirkščiai - jausminis tipas turi kiek galėdamas 
vengti mąstymo, nes niekas jausmui nėra kenksmin- 
giau kaip mąstymas. Išstumtos funkcijos atitenka pa- 
sąmonei. Kaip kad iš keturių Horo! sūnų tik vienas 
turi žmogaus galvą, taip ir iš keturių pagrindinių funk- 
cijų paprastai tik viena būna visiškai sąmoninga ir taip 
diferencijuota, kad ja galima laisvai ir savo nuožiūra 
naudotis, tuo tarpu kitos trys funkcijos yra iš dalies 
arba visiškai nesąmoningos. Aišku, kalbėdamas apie šį 
nesąmoningumą aš neturiu omeny, kad, pavyzdžiui, in- 
telektualas nėra įsisąmoninęs jausmo. Jis labai gerai 
pažįsta savo jausmus, jeigu išvis yra įvaldęs introspek- 
ciją. Bet jis nepripažįsta jiems jokio galiojimo ir jokios 
įtakos. Jie pasireiškia prieš jo norą, jie yra spontaniški 
ir automatiški. Jie patys suteikia sau galiojimą, kurį 
jiems atsako sąmonė. Jie kyla iš nesąmoningų paska- 
tų, taip jie sudaro lyg ir kokią priešingą asmenybę, 
apie kurios egzistavimą, žinoma, galima spręsti tik iš 
pasąmonės produktų analizės. Tad kai funkcija niekuo 
nedisponuoja, kai ji sąmoningos funkcijos suvokiama 
kaip trukdymas, kai ji kaprizingai tai pasirodo, tai pra- 
nyksta, kai turi obsesinį pobūdį arba atkakliai lieka 
pasislėpusi, kada tik norima, kad ji pasirodytų, — tada 

ji turi pasąmonėje esančios funkcijos kokybę. Bet tokia 
funkcija turi dar ir kitų keistenybių: būtent ji visada 
yra šiek tiek netikra, t. y. turi elementų, kurie nebū- 
tinai priklauso jai. Antai nesąmoningas intelektualo 
jausmas yra savotiškai fantastiškas, dažnai groteskiš- 
kai priešingas perdėtam racionalistiniam sąmonės in- 
telektualizmui. Priešingai sąmoningo mąstymo tikslin- 
gumui ir susitvardymui, tas jausmas yra impulsyvus, 
nesuvaldomas, aikštingas, iracionalus, primityvus, tie- 
siog net archajiškas, kaip kokio laukinio jausmas. 
Tas pat pasakytina apie kiekvieną funkciją, kuri iš- 
stumiama į pasąmonę. Ji lieka neišvystyta, susilydžiu- 
si su kitais jai nepriklausančiais elementais, ji lieka 
tikrai pirmykštės būsenos, nes pasąmonė yra neįveik- 
tos pirmykštės gamtos Hkutis mumyse, taip pat ir dar 
nesukurtos ateities derlingas dirvos sluoksnis. Juk ne- 
išvystytos funkcijos visada yra ir daigios. Todėl nenuos- 
tabu, kai gyvenimui bėgant atsiranda sąmoningos nuo- 
statos papildymo ir pakeitimo poreikis ir būtinybė. 
Prie šių ką tik minėtų neišvystytų funkcijų kokybių 
dera ir ypatybė, kad jos esant sąmoningai intravertiš- 
kai nuostatai yra ekstravertiškos, ir atvirkščiai, taigi 
kad jos sykiu kompensuoja ir sąmoningą nuostatą. To- 
dėl galima tikėtis, pavyzdžiui, aptikti ekstravertiškus 
intravertiško intelektualo jausmus. Sykį kažkas taik- 
liai pasakė: „Prieš vakarienę aš esu kantininkas, po 
vakarienės - nyčininkas“, t. y. pagal kasdienę nuostatą 
jis yra intelektualas, o paveikus geriems pietums, į jo 
sąmoningą nuostatą prasiskverbia dionisiška banga. 
Taigi čia susiduriame su dideliu sunkumu: tipų diag- 
noze. Stebintysis iš šalies mato ir sąmoningos nuosta- 
tos pasireiškimą, ir autonomiškus pasąmonės fenome- 
nus, ir jam bus keblu nuspręsti, ką priskirti sąmonei, 
o ką - pasąmonei. Tokiomis aplinkybėmis diferencinė 
diagnozė gali remtis tik tikslia stebimos medžiagos ypa- 
tybių studija, t. y. reikia susekti, kurie fenomenai at- 

siranda iš sąmoningai pasirinktų motyvų, o kurie - 
spontaniškai; taip pat reikia nusiatyti, kurie poreiškiai 
yra priderinti, o kurie nepriderinti, archajiško pobūdžio. 
Taigi visiškai aišku, kad sąmoningų pagrindinių 
funkcijų ypatybės, t. y. bendrosios sąmonės nuostatos 
ypatybės apskritai yra visiškai priešingos nesąmonin- 
gos nuostatos ypatybėms. Kitaip tariant, tarp sąmonės 
ir pasąmonės paprastai tvyro priešingumas. Bet šis kon- 
trastas nesuvokiamas kaip konfliktas tol, kol sąmonin- 
ga nuostata nėra pernelyg vienpusiška ir todėl ne per 
daug nutolusi nuo nesąmoningos nuostatos. Bet jei at- 
sitinka priešingai, tada kantininkas bus nemaloniai nu- 
stebintas savo dionisiškumo, nes dėl šio ima rastis per- 
nelyg netinkamų impulsų. Tada sąmoninga nuostata 
pajus būtinumą nuslopinti autonomiškus pasąmonės po- 
reiškius, ir taip susidaro koniliktinė situacija. Juk pa- 
sąmonė, aktyviai supriešinta su sąmone, nesileidžia pa- 
prastai sutramdoma. Nors tie poreiškiai, į kuriuos ypač 
kėsinasi sąmonė, ne per sunkiausiai numalšinami, bet 
tada nesąmoningi impulsai paprasčiausiai randa kitas, 
ne taip lengvai atpažįstamas išeitis. Kai atidaromi to- 
kie netiesioginiai vožtuvai, jau žengiama keliu į neuro- 
zę. Nors įmanoma kiekvieną iš šių klystkelių per ana- 
lizę vėl padaryti prieinamą protui ir todėl sąmoningam 
numalšinimui, bet instinkto jėga tuo nepašalinama, o 
tik dar labiau spraudžiama į kampą, kol nesąmoningo 
impulso pasirinkto netiesioginio kelio supratimas sy- 
kiu netampa ir sąmoningos nuostatos vienpusiškumo 
supratimu. Supratus nesąmoningą impulsą turėtų keis- 
tis ir sąmoninga nuostata, nes jos vienpusiškumas ir 
suaktyvino nesąmoningą priešingumą; nesąmoningo im- 
pulso pažinimas naudingas tik tada, kai tuo veiksmin- 
gai kompensuojamas sąmonės vienpusiškumas. 
Tačiau pakeisti sąmoningą nuostatą nėra toks pa- 
prastas dalykas, nes bendros nuostatos įkūnijimas vi- 
sada yra daugiau ar mažiau įsisąmonintas idealas, pa- 

laimintas įpročio ir istorinės tradicijos, rymantis ant 
įgimto temperamento pamato uolos. Sąmoninga nuo- 
stata visada yra bent jau pasaulėžiūra, jei ne religija. 
Šis faktas ir daro tipų problemą tokią svarbią. Priešybė 
tarp tipų yra ne tik išorinis konfliktas tarp žmonių, bet 
ir begalinių vidinių konfliktų šaltinis, ne tik išorinių 
ginčų ir nemalonumų priežastis, bet ir vidinė nervų 
ligų ir sielos kančių paskata. Šis faktas taip pat mus, 
gydytojus, verčia vis plėsti savo pirmiausia grynai me- 
dicininį-psichologinį akiratį ir į savo sritį įtraukti ne 
tik bendras psichologijos koncepcijas, bet ir pasaulėžiū- 
ros klausimus. 

Žinoma, paskaitos apimtis neleidžia nuodugniai iš- 
dėstyti šią problemą. Būtinybės verčiamas turiu pasi- 
tenkinti bent bendrais bruožais nusakęs pagrindinius 
faktus ir plačią jų problematikos apimtį. Dėl visų smul- 
kmenų turiu nukreipti į išsamų dėstymą savo knygoje 
„Psichologiniai tipai“. 

Reziumuodamas norėčiau pažymėti, kad kiekviena 
iš abiejų bendrųjų nuostatų, būtent intraversija ir eks- 
traversija, atskirame individe reiškiasi ypatingu būdu 
vienos iš keturių pagrindinių funkcijų vyravimu. Iš tik- 
rųjų nėra tiesiog intravertų ir ekstravertų, bet yra in- 
travertiški ir ekstravertiški funkciniai tipai, taip pat 
protiniai tipai, jusliniai tipai ir t. t. Taip paaiškėja, jog 
yra bent aštuoni aiškiai skiriami tipai. Savaime su- 
prantama, šis skaičius gali pagal pageidavimą kaskart 
padidėti, pavyzdžiui, kiekvieną funkciją suskaidžius į 
tris pogrupius, - tai empiriškai nebūtų neįmanoma. 
Pavyzdžiui, intelektą lengvai būtų galima išskaidyti į 
tris gerai žinomas formas: intuityvią ir spekuliatyvią 
formą, loginę-matematinę formą, empirinę formą, kuri 
daugiausia remiasi jusliniu suvokimu. Panašiai galima 
išskaidyti ir kitas pagrindines funkcijas, pavyzdžiui, 
intuiciją, kuri irgi turi intelektualųjį ir jausminį aspek- 
tą. Taip skaidant galima nustatyti kiek norima tipų, ir 

dėl to, žinoma, kiekvienas atskiras konstatavimas tam- 
pa vis subtilesnis. 

Papildydamas dar turiu paminėti tai, kad skirstymo 
į tipus pagal intraversiją, ekstraversiją ir keturias pa- 
grindines funkcijas aš anaiptol nelaikau vieninteliu ga- 
limu. Koks nors kitas psichologinis kriterijus taip pat 
gerai galėtų tikti kaip klasifikacinis požymis, tik man 
atrodė, kad joks kitas kriterijus neturi tokios didelės 
praktinės reikšmės. 


III 
PASĄMONĖ 
ARCHETIPAI 
SIMBOLIAI 


APIE PASĄMONĖS PSICHOLOGIJĄ 
Ūber die Psychologie des Unbewuften 


VI. Sintetinis, arba konstruktyvusis, metodas 


Ginčas su pasąmone — tai procesas ir pagaliau net 
patirties aktas. Jis buvo pavadintas transcendentine 
funkcija“, nes atlieka funkciją, kuri remiasi realiais ir 
įsivaizduojamais, arba racionaliais ir iracionaliais, duo- 
menimis ir kartu įveikia tarp sąmonės ir pasąmonės 
žiojėjančias spragas. Tai natūralus procesas, iš priešy- 
bių įtampos kylančios energijos manifestacija. Šią ener- 
giją sukuria fantazijos procesų kaita, spontaniškai pa- 
sireiškianti sapnuose ir vizijose?. Analogišką procesą 
galima stebėti kai kurių šizofrenijos formų pradinių 
pakopų atveju. Klasikinis tokio pobūdžio proceso apra- 
šymas yra, pavyzdžiui, Gėrard'o de Nervalio! autobiog- 
rafinis pasakojimas „Aurelija“. Be abejo, pats reikšmin- 
giausias literatūrinis pavyzdys yra antroji „Fausto“ 
dalis. Natūralus priešybių vienijimosi procesas tapo ma- 
no metodo modeliu ir pagrindu, o jo esmė pirmiausia 
yra iškelti tai, kas iš prigimties vyksta pasąmoniškai ir 
spontaniškai, bei integruoti tai į sąmonę ir jos nuosta- 
tas. Daugeliu atvejų sėkmė aplenkia būtent todėl, kad 
nėra jokių priemonių bei būdų, padedančių dvasiškai 


"Jau vėliau aš sužinojau, kad „transcendentinės“ funkcijos sąvoka 
vartojama ir aukštojoje matematikoje, būtent - realių ir menamų skai- 
čių funkcijai įvardyti. Žr. t. p. mano str.: Die transzendenie Funktion, in: 
Geist und Werk, Rhein - Verlag, Zūrich, 1958 (GW VIII). 

* Sapnųrinkinį galima rasti kn. „Psychologie und Alchemie“ (GW XII). 

susidoroti su žmogų užgriūvančiais įvykiais. Čia jau 
būtina ypatingais gydymo metodais disponuojanti me- 
dicininė pagalba. 

Kaip jau matėme, anksčiau išdėstytos teorijos buvo 
grindžiamos tik kauzaline reduktyvia analize, kuri iš- 
skaido sapną (arba fantaziją) į atskirus jį sudarančius 
prisiminimus ir pagrindinius instinktą veikiančius pro- 
cesus. Anksčiau aš jau minėjau ir tai, koks ribotas gali 
būti šis nagrinėjimo būdas. Jis nepritaikomas tada, kai 
sapno simbolių jau nebegalima redukuoti į asmeninius 
prisiminimus ar siekius, t. y. tada, kai išnyra kolekty- 
vinės pasąmonės vaizdiniai. Būtų beprasmiška mėginti 
šias kolektyvines idėjas redukuoti į asmeninius daly- 
kus, ir ne tik beprasmiška, bet ir pražūtinga — tuo 
įsitikinau, deja, iš savo patirties. Iš tiesų tik po sunkių 
ir ilgų dvejonių, pagaliau nesėkmių pamokytas, aš ry- 
žausi nebesiorientuoti vien į personalistinę medicininę 
psichologiją nurodytąja prasme. Pirmiausia aš turėjau 
kaip reikiant įsisąmoninti, kad „analizę“, kuri yra tik 
išskaidymas, būtinai turi pratęsti tam tikra sintezė ir 
kad egzistuoja tokie sielos turiniai, kurie visiškai nieko 
nereiškia išsklaidyti, tačiau atskleidžia visą prasmę, 
kai nėra skaidomi ir kai būna patvirtinama bei plečia- 
ma visomis sąmonės priemonėmis jų prasmė (vadinamo- 
ji amplifikacija*). Kolektyvinės pasąmonės vaizdiniai 
ar simboliai būna vertingi tik sinietiškai apdoroti. Ana- 
lizės metodas fantazijų medžiagą išskaido į komponen- 
tus, o sintetinis būdas integruoja visa tai į visuotinę 
bei suvokiamą išraišką. Šis būdas toli gražu nėra pa- 
prastas; todėl noriu pateikti pavyzdį, kuriuo remdama- 
sis galėsiu paaiškinti visą procesą. 

Viena pacientė, atsidūrusi kaip tik prie kritinės ri- 
bos tarp asmeninės pasąmonės analizės ir iškylančių 


> Apibrėžimą žr.: Psychologie und Alchemie, 2 leid., 1952, p. 397 f 
(GW XIII. Toliau žr.: J. Jacobi. Die Psychologie von C. G. Jung, 2 leid., 
1945, p. 132 A. 

kolektyvinės pasąmonės turinių, susapnavo tokį sap- 
ną: ji ketina perbristi plaių upelį. Ten nėra jokio tilto. 
Tačiau ji atranda vietą, kurioje gali perbristi upelį. Kai 
tik ji ketina tai padaryti, didžiulis vandenyje slėpęsis 
vėžys griebia jai už kojos ir jau nebepaleidžia. Išsigan- 
dusi ji pabunda. 

Staiga dingtelėjusios mintys. 

Upelis: simbolizuoja sunkiai peržengiamą ribą; aš 
privalau įveikti kliūtį; tai galbūt susiję su tuo, kad aš 
per lėtai judu į prieki; greičiausiai turėčiau eiti į kitą 
pusę. 

„Brasta: galimybė saugiai persikelti; įmanomas ke- 
lias; kitu atveju upelis būtų per platus. Gydymas teikia 
galimybę įveikti kliūtį. 

Vėžys: vėžys visiškai pasislėpęs glūdėjo vandenyje, 
aš anksčiau jo nemačiau; tačiau vėžys yra siaubinga 
liga, neišgydoma (prisiminimai apie ponią X, mirusią 
nuo vėžio); aš bijau šios ligos; vėžys yra gyvūnas, ju- 
dantis atbulom, ir mane, ko gero, nori įtempti į upelį; 
jis siaubingai įsikibo į mane, ir aš baisiai išsigandau; 
kas gi trukdo man perbristi? Ach, taip, aš vėl labai 
susipykau su savo drauge. 

Būtent su šia drauge susiklostė ypatingi reikalai. 
Kalbama apie ilgametę, svajingą homoseksualumu dvel- 
kiančią draugystę. Draugė daugeliu atžvilgių panaši į 
pacientę ir taip pat yra neurotikė. Abiem būdingi ryš- 
kūs bendri meniniai interesai. Tačiau pacientė yra stip- 
resnė asmenybė. Kadangi jų tarpusavio santykiai dau- 
geliu aspektų yra gana intymūs ir todėl atima pernelyg 
daug kitų gyvenimo galimybių, tai jos abi yra neurotiš- 
kos ir, nors ir yra idealios draugės, kelia audringas, 
abipusio irzlumo skatinamas kivirčų scenas. Tokiu bū- 
du pasąmonė nori jas atskirti per atstumą, bet jos 
nenori šito pastebėti. Paprastai rietenos prasideda ta- 
da, kai vienai pasirodo, kad jos dar nepakankamai su- 

pranta viena kitą ir kad abiem derėtų dar labiau viena 
kitai atsiverti, o paskui jos abi ir bando entuziastingai 
išsipasakoti. Suprantama, netrukus vėl iškyla nesusi- 
pratimas, sukeliantis dar piktesnę sceną. Ginčas faute 
de mieux ilgą laiką buvo joms malonumo surogatas, 
kurio nė už ką abi nenorėjo atsisakyti. Ypač ilgai mano 
pacientė negalėjo atsižadėti saldaus skausmo būti ne- 
suprastai geriausios draugės, nors kaskart tokia scena 
ją „mirtinai“ išsekindavo ir ji jau seniai buvo supratusi 
šią draugystę neturint ateities ir tai, kad ji tik iš ap- 
gaulingos tuštybės tikėjosi paversti ją idealu. Anksčiau 
pacientė taip pat buvo perdėm egzaltuotai, iliuziškai 
prisirišusi prie savo motinos, o po jos mirties savo jaus- 
mus perkėlė į draugę. 


a. Analitinis (kauzalinis reduktyvus) aiškinimas? 


Šį-aiškinimą galima suformuluoti vienu sakiniu: „Aš 
juk matau, kad man reikia persikelti per upelį į kitą 
pusę (t. y. nutraukti santykius su drauge); betgi būtų 
maloniau, kad draugė nepaleistų manęs iš savo žnyp- 
lių (t. y. glėbio), kitaip tariant, tai tarsi infantiliškas 
troškimas, kad motina vėl mane paimtų į savo gana 
egzaltuotą glėbį“. Troškimas nepriimtinas dėl stiprios 
homoseksualumo tendencijos, kuri gerai įrodoma fak- 
tais. Vėžys griebia pacientę už kojos, nes jos kojos yra 
didžiulės, „vyriškos“: santykiuose su drauge ji vaidina 
vyro vaidmenį ir jai būdingos atitinkamos seksualinės 
fantazijos. Kaip žinia, koja reiškia falą?. Taigi bendras 
aiškinimas būtų toks: ji nenori išsiskirti su drauge to- 
dėl, kad jai būdingas išstumtas homoseksualus drau- 


* Panašią abiejų aiškinimo būdų sampratą galima rasti rekomen- 
duotinoje Herberto Silbererio knygoje „Probleme der Mystik und ihrer 
Symbolik“, 1914, 2 leid., 1961. 

9 Dr. Aigremonė (pseudonimas Siegmar, Baron von Schultze-Gallėra). 
FuB-und Schuh-Symbolik und-Erotik, 1909, 

gės troškimas. Kadangi šie norai morališkai ir estetiš- 
kai nesuderinami su sąmoningos asmenybės tendenci- 
jomis, tai jie išstumiami ir tampa daugiau ar mažiau 
nesąmoningi. Baimė atitinka išstumtą troškimą. 
Toks aiškinimas, be abejo, piktybiškai nuvertina pa- 
cientės didelės įtampos kupiną draugystės idealą. Šiuo 
analizės momentu ji vis dėlto vargu ar įsižeidė dėl to- 
kio aiškinimo, Jau gerokai anksčiau ji pakankamai ge- 
rai įsitikino turinti homoseksualių tendencijų, tad ji 
galėjo laisvai pripažinti turinti šį polinkį, nors tai ir 
nebuvo labai malonu. Tad jeigu dabartiniu gydymo 
tarpsniu aš pateikčiau jai šitokį aiškinimą, nesutikčiau 
nė mažiausio jos pasipriešinimo. Įsisąmonindama šią 
nepageidautiną tendenciją, ji nugalėjo jos keliamą kan- 
čią. Tačiau ji man pasakytų: „Tai kodėl mes apskritai 
analizuojame šį sapną? Jis vėl atskleidžia tai, ką aš 
seniai žinau“. Šis aiškinimas iš tikrųjų nieko nauja ne- 
pasako pacientei; todėl jai tai neįdomu ir nedaro įta- 
kos. Gydymo pradžioje tokio pobūdžio aiškinimas būtų 
buvęs neįmanomas vien todėl, kad dėl perdėto drovu- 
mo pacientė jokiu būdu nebūtų drįsusi nieko panašaus 
pripažinti. Be galo atsargiai ir pačiomis mažiausiomis 
dozėmis reikėjo pilti pažinimo „nuodus“ tol, kol ligonė 
pamažu tapo protingesnė. Kai tik analitinis, arba kau- 
zalinis redukiyvus, aiškinimas nebeduoda nieko nauja, 
o tik įvairiai varijuoja tą patį, ateina toks momentas, 
kai būtina susidomėti iškylančiais archetipiniais moty- 
vais. Kai toks motyvas gerai išryškėja, tada pasiekia- 
mas toks taškas, kad reikia pereiti prie kito interpre- 
tacijos metodo. Šiuo atvejų kauzalinis reduktyvus 
metodas turi tam tikrų trūkumų. Pirma, ir visų svar- 
biausia, pakankamai tiksliai neatsižvelgiama į pacien- 
tės idėjas, pavyzdžiui, į ligos asociacijas su „vėžiu“. An- 
tra, miglotai atrodo kaip tik tokio simbolio pasirinkimas. 
Pavyzdžiui, kodėl draugė — motina — turi pasirodyti 

būtent vėžio pavidalu? Ji, tarkime, galėtų pasirodyti 
daug mielesniu ir plastiškesniu undinės pavidalu. („Gal 
ji viliojo jį, gal jis linko prie jos“, etc.) Tiek polipas, tiek 
drakonas, tiek gyvatė ar žuvis — visi jie galėjo lygiai 
taip pat būti naudingi. Trečia, taikant kauzalinį reduk- 
tyvų metodą, nepaisoma to, kad sapnas yra subjekty- 
vus reiškinys ir kariu kad galutinis vėžio aiškinimas 
niekada negali jo tapatinti tik su draugės ar motinos 
paveikslu, o reikia jį sieti ir su subjektu, t. y. su sap- 
nuotoja. Sapnuotoja yra visas sapnas: ji yra upelis, bras- 
ta ir vėžys, ir šios detalės atitinkamai išreiškia subjek- 
to pasąmonei būdingas sąlygas ir tendencijas. 

Todėl aš pradėjau vartoti tokią terminiją: visokį aiš- 
kinimą, kurio metu sapno išraiškas galima tapatinti su 
realiais objektais, aš vadinu objekto lygmens interpre- 
tavimu. Šis interpretavimas yra priešingas tokiam, ku- 
rio metu visos sapno dalys, tarkime, visi veikiantys 
asmenys, siejamos su pačiu sapnuojančiuoju. Šį meto- 
dą aš apibrėžiu kaip subjekio lygmens interpretavimą. 
Objekto lygmens interpretavimas yra analitinis; jis iš- 
skaido sapno turinį į prisiminimų kompleksus, susiju- 
sius su išorinėmis situacijomis. Subjekto lygmens in- 
terpretavimas, priešingai, yra sintetinis, nes jis atskiria 
pamatinius prisiminimų kompleksus nuo išorinių prie- 
žasčių. Šie kompleksai traktuojami kaip subjekto ten- 
dencijos ar komponentai ir vėl jam priskiriami. (Išgy- 
vendamas aš išgyvenu ne vien tik objektą, bet 
pirmiausia patį save, tačiau tik tada, kai suvokiu savo 
išgyvenimą.) Šiuo atveju visi sapno turiniai traktuoja- 
mi kaip subjektyvaus turinio simboliai. 

Sintetinis, arba konstruktyvusis, interpretavimo me- 
todas? yra subjekto lygmens aiškinimas. 


* Plg. „Der Inhalt der Psychose“, 2 leid., 1914. Kitoje vietoje aš va- 
dinų šį metodą „hermeneutiniu“. Žr.: „Die Steuktur dės UnbewuBten“. 

b. Sintetinis (konstruktyvusis) aiškinimas 


Pacientė neįsisąmonina, kad kliūtis, kurią jai būti- 
na įveikti, glūdi joje pačioje, kad tai sunkiai peržengia- 
ma riba, trukdanti judėti pirmyn. Vis dėlto įmanoma 
peržengti šią ribą. Tačiau kaip tik šią akimirką iškyla 
pavojinga ir netikėta grėsmė — būtent kažkas „gyvuliš- 
ka“ (nežmogiška arba antžmogiška), kas tempia atgal 
į gelmę ir grasina sapnavusiajai pasigvelbti visą jos 
asmenybę. Ši grėsmė yra tarsi liga, kuri kažkur slapčia 
atsiranda, žudo ir yra nepagydoma (nenugalima). Pa- 
cientė įsivaizduoja, kad čia slepiasi ir tempia ją žemyn 
jos draugė. Tol, kol ji tuo tiki, ji, žinoma, privalo jai 
daryti įtaką, „tempti aukštyn“, mokyti, tobulinti; ji pri- 
valo dėti nenaudingas ir beprasmiškas idealistines pa- 
stangas, kad pasipriešintų šiam tempimui žemyn. To- 
kias pačias pastangas, žinoma, deda ir jos draugė; mat 
ji šiuo atžvilgiu panaši į pacientę. Taigi jos puola viena 
kitą lyg besipešantys gaidžiai ir kiekviena iš jų mėgina 
peršokti per kitos galvą. Kuo aukščiau veržiasi viena, 
tuo daugiau turi taškytis ir veržtis kita. Kodėl? Todėl, 
kad abi mano, jog visas reikalas glūdi kitoje - objekte. 
Subjekto lygmens suvokimas išlaisvina nuo šios bepras- 
mybės. Būtent sapnas atskleidžia pacientei, kad joje 
pačioje glūdi kažkas, kas trukdo jai peržengti ribą, t. y. 
pakeisti poziciją arba nuostatą. Vietos pakeitimo kaip 
nuostatos pakeitimo aiškinimą galima būtų patvirtinti 
kai kurių primityvių kalbų posakiais. Pavyzdžiui, saki- 
nys „Aš ruošiuosi išeiti“ skamba taip: „Aš esu išėjimo 
vietoje“. Norėdami suprasti sapno kalbą, mes, žinoma, 
pasitelkiame gausių paralelių iš pirmykštės ir istorinės 
simbolikos psichologijos, nes sapnai iš esmės kyla iš 
pasąmonės, kurioje glūdi išliekančios galimybės funk- 
cionuoti visoms praėjusioms istorinės raidos epochoms. 
Klasikinis pavyzdys — „Permainų knygos“? pranašystė- 
se minimas „didžiojo vandens perėjimas“? 


9 Richard Wilhelm. I Ging. Das Buch der Wandlungen, 1924. 

Dabar, žinoma, viskas priklauso nuo to, ką turime 
omenyje sakydami „vėžys“. Pirmiausia mes žinome, kad 
tai yra kažkas, kas atsiskleidžia per draugę (nes vėžys 
siejamas su ja), be to, ir tai, kas atsiskleidžia per mo- 
tiną. Ar ši savybė iš tikrųjų būdinga motinai ir drau- 
gei- tai pacientei visai nesvarbu. Situacija keičiasi tik 
todėl, kad keičiasi pati padėtis. Motinos jau niekaip 
nebegalima pakeisti — ji mirusi. Taip pat ir draugės 
negali priversti keistis. Jeigu ji panorės keistis, tai — 
tik jos asmeninis reikalas. Tai, kad tam tikras bruožas 
atsiskleidžia per motiną, rodo infantilumą. Tad kokia 
pacientės santykių su motina ir drauge paslaptis? Abiem 
atvejais bendra audringa ir fanatiška pretenzija būti 
mylimai, ir ji jaučia, kaip ši aistra ją gniuždo. Ši pre- 
tenzija taip pat dvelkia neįveikiamu infantilišku reika- 
lavimu, kuris, kaip žinia, yra aklas. Be to, čia taip pat 
turima omenyje dar neauklėta, nediferencijuota ir ne- 
sužmoginta libido dalis, kuri tebeturi prievartinį troš- 
kimo pobūdį ir dar nepažabota prisijaukinimu. Gyvė- 
nas yra visiškai tinkamas šios dalies simbolis. Vis dėlto, 
kodėl šis gyvūnas yra būtent vėžys? Pacientei jis aso- 
cijuojasi su vėžinių susirgimu, nuo kurio mirė ponia X, 
būdama beveik jos pačios amžiaus. Vadinasi, būtų ga- 
lima kalbėti apie vos pastebimą tapatinimąsi su ponia 
X. Todėl mes privalome tai nagrinėti toliau. Štai ką 
pacientė apie ją pasakoja: ponia X buvo jauna, labai 
linksma ir gyvenimu besidžiaugianti našlė. Ji turėjo 
daugybę nuotykių su vyrais, ypač su vienu savotiškų 
žmogumi, gabiu menininku, kurį pacientė pažinojo as- 
meniškai ir kuris padarė jai nepaprastai kerintį ir bau- 
ginantį įspūdį. 

Tapatumas įmanomas tik esant tam tikram nesą- 
moningam, nerealizuotarm panašumui. O kuo mūsų pa- 
cientė panaši į ponią X? Čia aš paskatinau pacientę 
prisiminti daugelį ankstesnių fantazijų ir sapnų, kurie 
aiškiai parodė, kad ir ji turinti lengvabūdiškumo gys- 

lelę, kurią ji vis dėlto baugščiai slopino, nes bijojo, jog 
ši miglotai juntama tendencija įsuks ją į amoralaus 
gyvenimo sūkurį. Dabar mes jau kur kas daugiau žino- 
me apie „gyvuliškąjį“ elementą. Vėl kalbama apie tą 
patį nežabotą instinktyvų geidulingumą, šį kartą nu- 
kreiptą į vyrus. Dabar mes kartu suprantame dar vie- 
ną priežastį, dėl kurios ji negali paleisti savo draugės: 
ji priversta kabintis į draugę, kad nepakliūtų į gniauž- 
tus šios kitos tendencijos, kuri jai atrodo daug pavojin- 
gesnė. Todėl ji lieka ant infantilumo, homoseksualumo 
pakopos, kuri ją saugo. (Patirtis rodo, kad tai vienas 
veiksmingiausių motyvų, skatinančių palaikyti netin- 
kamus infantiliškus santykius.) Tačiau šiame turinyje 
glūdi ir jos sveikumo pradas, užuomazga būsimos svei- 
kos asmenybės, nebijančios gyvenimo pavojų. 

Bet pacientė padarė visai kitokias išvadas iš po- 
nios X likimo. Staigią ir sunkią ligą bei ankstyvą šios 
moters mirtį ji suvokė kaip likimo bausmę už lengva- 
būdišką gyvenimą, kurio, pati to nepripažindama, ji 
pavydėjo. Kai mirė ponia X, pacientė nutaisė skaus- 
mingą dorovingą miną, slepiančią „žmogišką, per daug 
žmogišką“ piktdžiugą. Išsigandusi ponios X likimo, ji 
bijojo atpildo — tad atitrūko nuo gyvenimo bei tolesnio 
brendimo ir užsikrovė sekinančią, anaipto! pasitenkini- 
mo neteikiančios draugystės naštą. Žinoma, jai šis są- 
ryšis nebuvo aiškus; antraip ji niekada nebūtų taip pa- 
sielgusi. Šios konstatacijos teisingumą galima lengvai 
įrodyti turimais duomenimis. 

Bet mes jokiu būdu šitaip nebaigiame šios tapati- 
nimosi istorijos. Pacientė primygtinai teigė, kad po- 
nia X turėjo puikių meninių gabumų, kurie pradėjo 
skleistis tik po vyro mirties ir paskui paskatino ją drau- 
gauti su minėtu menininku. Šis dalykas, matyt, susijęs 
su esminiais tapatinimosi motyvais. Be to, dar prisi- 
minkime, kaip pacientė pasakojo, kokį didžiulį ir ke- 
rintį įspūdį jai padarė menininkas. Tokio pobūdžio su- 

sižavėjimas niekada nebūna tik vieno žmogaus žavėji- 
masis kitu, tai - santykio reiškinys, ir čia būtinai da- 
lyvauja du asmenys, sužavėtas asmuo turi būti atitin- 
kamai nusiteikęs. Tačiau šis nusiteikimas turi būti 
nesąmoningas, antraip nebūtų jokio kerinčio poveikio. 
Mat susižavėjimas yra būtent prievartinio pobūdžio reiš- 
kinys, ir čia nebūna sąmoningos motyvacijos; kitaip ta- 
riant, tai yra ne valios aktas, bet iš pasąmonės kylantis 
ir prievarta įsibraunantis į sąmonę reiškinys. 

Taigi galima tarti, kad pacientės nusiteikimas turė- 
jo būti panašus (pasąmoninis) į menininko nusiteiki- 
mą. Taip ji tapatinosi su vyriškiu?. Prisiminkime mū- 
sų sapno, kur buvo užuomina apie „vyriškumą“ (koja), 
analizę. Faktiškai pacientė santykiuose su drauge vai- 
dina vyro vaidmenį; bendraudama su drauge, ji yra 
aktyvi, nuolat griežia pirmuoju smuiku, ji nuolat įsaki- 
nėja savo draugei ir prireikus net priverčia ją daryti 
tai, ko nori tik ji pati. Jos draugė yra išties moteriška, 
tai matyti net iš šalies, o pacientė yra tam tikro vyriš- 
ko tipo. Net jos balsas yra stipresnis ir žemesnis nei 
draugės. Ponia X vaizduojama kaip labai moteriška; 
švelnumu ir meilumu ji, pacientės nuomone, prilygs- 
tanti draugei. Čia aptinkame naujų pėdsakų. Akivaiz- 
du, kad pacientė vaidina tą vaidmenį, kurį menininkas 
vaidino ponios X atžvilgiu, tačiau šiuo atveju - draugės 
atžvilgiu. Taip ji pasąmoniškai tapatinasi su ponia X ir 
jos meilužiu. Taigi ji vis dėlto ir gyvena pasiduodama 
taip baimingai slopintam lengvabūdiškumui, tačiau pa- 
siduoda nesąmoningai, nes pati yra šios pasąmoninės 
tendencijos žaislas — ji yra savo pačios komplekso ap- 
sėsta nesąmoninga vykdytoja. 

Vadinasi, mes jau žinome kur kas daugiau apie vė- 
žį. Jis išreiškia šios nepažabotos libido dalies vidinę 


S Aš nepamirštų to fakto, kad gelminė tapatinimosi są menininkų 
prielaida - akivaizdūs kūrybiniai pacientės gabumai. 

psichologiją. Ją nuolat užvaldo pasąmoninės identifika- 
cijos. Jos turi šią galią, nes jos pasąmoninės, vadinasi, 
nepavaldžios jokiai įžvalgai ir nekoreguojamos. Todėl 
vėžys yra šių pasąmonės turinių simbolis. Šie turiniai 
vis nori grąžinti pacientę prie jos santykių su drauge. 
(Vėžys eina atbulas.) Tačiau jos ryšys su drauge pri- 
lygsta ligai; todėl ji tapo neurotikė. 

Tiesą sakant, šis fragmentas vis dėlto priskirtinas 
objekto lygmens analizei. Tačiau nederėtų pamiršti, kad 
mes visa tai sužinojome tik atlikę subjekto lygmens 
analizę, kuri šitaip atsiskleidė kaip svarbus euristinis? 
principas. Praktiškai galima būtų tenkintis gautais 
rezultatais; tačiau čia mes turime atsižvelgti į teorijos 
keliamus reikalavimus, juk įvertintos dar ne visos idė- 
jos ir dar nepakankamai aiški pasirinktų simbolių 
reikšmė. 

Dabar mes grįžtame prie pacientės pastabos, kad 
vėžys buvo pasislėpęs po vandeniu ir ji iš pradžių jo 
nepastebėjo. Anksčiau ji nepastebėjo šių tik ką atskleis- 
tų pasąmoninių ryšių; jie buvo paslėpti po vandeniu. 
Upelis yra kliūtis, trukdanti jai persikelti į kitą pusę. 
Kaip tik šie pasąmoniški, su drauge glaudžiai siejantys 
ryšiai jai ir trukdė. Pasąmonė buvo kliūtis. Taigi van- 
duo reiškia pasąmonę ar, dar geriau, - pasąmonišku- 
mą, paslėptį; vėžys — taip pat pasąmonė, tačiau jis — 
pasąmonėje paslėptas dinamiškas turinys. 


VII. Kolektyvinės pasąmonės archetipai 


Dabar mūsų užduotis į subjekto lygmenį iškelti tuos 
santykius, kuriuos iš pradžių suprantame objekto lyg- 
menyje. Norėdami tai padaryti, privalome juos atskirti 
nuo objekto ir nagrinėti kaip simbolinius subjektyvių 
paciento kompleksų vaizdinius. Todėl bandydami po- 


9 Euristinis — vertingas atradimui. 

nios X vaizdą aiškinti subjekto lygmenyje, privalome 
suvokti ją kaip tam tikrą sapną regėjusios pacientės 
sielos dalies ir kartu atitinkamai kaip tam tikro jos 
aspekto personifikaciją. Tada ponia X įkūnija tai, kuo 
pacientė norėtų būti, bet vis dėlto bijo tapti. Taigi po- 
nia X atspindi vienpusišką būsimą pacientės charakte- 
rio vaizdą. Iš pradžių bauginančio menininko vaizdinio 
neįmanoma iškelti į subjekto lygmenį, nes pacientės 
gelmėse snaudžiantis pasąmoninis meninis sugebėjimas 
jau atsiskleidė padedamas ponios X vaizdinio. Nesu- 
klysime pasakę, kad menininkas išreiškia vyriškąjį pa- 
cientės pradą, kuris nėra sąmoningai realizuotas, todėl 
glūdi pasąmonėje?,Tam tikra prasme tai yra tiesa, nors, 
tiesą sakant, šiuo atveju ji apsirinka vertindama pati 
save. Ji įsivaizduoja esanti be galo švelni, jautri ir mo- 
teriška, neturinti visiškai nieko vyriška. Todėl kai aš 
pirmąkart atkreipiau dėmesį į jos vyriškuosius bruo- 
žus, ji buvo nemaloniai nustebinta. Tačiau bauginan- 
tys, kerintys momentai nepriskirtini vyriškiems jos 
bruožams. Matyt, tai jiems visiškai nebūdinga. Ir vis 
dėlto jie turi kažkur būti; juk ji pati sukėlė šį jausmą. 

Jeigu tokio dalyko negalime tiesiogiai rasti sapną 
vegėjusioje pacientėje, tai jis, kaip žinome iš patirties, - 
visada projektuojamas. Tačiau kame? Ar jis būdingas 
menininkui? Jis jau seniai išnykęs iš jos akiračio ir 
negalėjęs pasiglemžti šios pacientės pasąmonėje jau įsi- 
tvirtinusios projekcijos, nes ji, nors ir patyrė šio vyriš- 
kio keliamą kerintį įspūdį, vis dėlto taip ir neužmezgė 
su juo jokių asmeninių santykių. Jis buvo jai daugiau 
nei fantazijos vaizdinys. Ne, tokia projekcija visada būna 
aktuali; vadinasi, kažkur turi būti tas, kuriame projek- 
tuojamas šis turinys, - antraip ji pati tai jaustų savyje. 


V Šį vyriškąjį moters pradą aš vadinu animus, o atitinkamą moteriš 
kąjį vyro pradą psichikoje — anima. Žr. t. p: Emma Jung. Ein Beitrag 
zum Problem des Animus, in: Wirklichkeit der Seele, 1947, p. 296 ff. 

Šitaip mes ir vėl grįžtame prie objekto lygmens; nie- 
kaip kitaip mes neįstengtume atrasti šios projekcijos. 
Pacientė nepažįsta —- išskyrus mane — nė vieno vyriš- 
kio, kuris jai, šiaip ar taip, būtų reikšmingas, o aš, 
kadangi esu gydytojas, jai esu labai reikšmingas. Tad 
galime tarti, kad ji šį turinį perkėlė į mane. Tiesa, aš 
nieko panašaus nepastebėjau. Tačiau net rafinuočiausi 
elementai niekada neiškyla į išorę, bet jie visada reiš- 
kiasi negydant. Todėl aš atsargiai klausiu: „Sakykite, 
kas aš Jums būnu tada, kai Jūs esate ne pas mane? Ar 
aš būnu toks pat?“ Ji atsako: „Kai būnu pas Jus, esate 
nepaprastai mielas; tačiau kai būnu viena ar ilgą laiką 
Jūsų nematau, Jūsų vaizdas dažnai keistai transfor- 
muojasi. Kartais Jūs man atrodote visiškai idealus, o 
retkarčiais visai kitoks“. Čia ji užsikirto; aš jai padė- 
jau: „Na, o koks?“ Ji paaiškino: „Kartais labai pavojin- 
gas, klaikus, tarsi koks piktas burtininkas ar demonas. 
Nežinau, kaip man gali ateiti į galvą tokios mintys. 
„Jūs gi toks nesate“. 

Vadinasi, šis turinys buvo perkeltas į mane ir todėl 
jo trūksta tarp pacientės sielos darinių. Kartu mes at- 
skleidžiame dar vieną svarbų momentą. Aš buvau kon- 
taminuotas (sutapatintas) su menininku; todėl pacien- 
tė savo pasąmoninėse fantazijose priešina save man, 
žinoma, kaip ponia X. Aš, sėkmingai pasinaudojęs anks- 
čiau gautais duomenimis (seksualinėmis fantazijomis), 
jai įrodžiau šį faktą. Tačiau tada aš pats esu kliūtis, 
„vėžys“, trukdantis jai persikelti į kitą pusę. Jei šiuo 
konkrečiu atveju mūsų analizė būtų tik objekto lyg- 
mens, patektume į gana keblią padėtį. Kiek šiuo atveju 
padėtų mano aiškinimas: „Aš juk nesu tas menininkas, 
aš toli gražu nesu baisus, nesu piktas burtininkas, etc?“ 
Pacientės tai nepaveiktų - juk ji visa tai žino ne blo- 
giau už mane. Projekcija tebėra tokia, kokia buvo, o aš 
išties esu jos tolesnės pažangos kliūtis. 

Kaip tik šioje vietoje gydymas jau ne vieną kartą 
buvo sutrikęs. Juk nėra jokio kito būdo ištrūkti iš pa- 
sąmonės gniaužtų kaip tik pačiam gydytojui pakilti iki 
subjekto lygmens, t. y. traktuoti save kaip tam tikrą 
vaizdinį. Kieno vaizdinį? Tai ir yra didžiausias sunku- 
mas. „Na, taip, - pasakys gydytojas, — vaizdinys to, 
kuris glūdi pacientės pasąmonėje“. Ji atsakytų: „Kaipgi 
taip! Argi aš esu vyriškis, be to, dar toks baisus, kerin- 
tis, piktas burtininkas ar demonas? Ne, aš su tuo ne- 
sutinkų; tai —- nesąmonė! Greičiau jau patikėsiu, kad 
toks esate Jūs“. Ir ji bus tikrai teisi. Būtų kvaila kažką 
panašaus manyti apie ją. Ji negali leisti paversti save 
demonu, beje, taip pat kaip ir gydytojas. Jos akys ki- 
birkščiuoja, veidą iškreipia pikta išraiška, anksčiau ne- 
girdėto neregėto priešiškumo blyksniai. Iš karto regiu 
kylančią nemalonaus nesusipratimo grėsmę, Kas tai? 
Apvilta meilė? Įžeidimas, pažeminimas? Jos žvilgsnis 
kupinas plėšrumo, kažko išties demoniško. "Tai galbūt 
ji vis dėlto yra demonas? O gal aš pats esu grobuonis, 
demonas, 6 priešais sėdi siaubo apimta auka, gyvuliška 
nevilties jėga besistengianti gintis nuo mano piktų ke- 
rų? Bet visa tai turbūt yra nesąmonė, fantastiškas apa- 
kimas. Prie ko aš prisiliečiau? Kokia nauja styga su- 
skambo? Tai tik akimirka. Pacientės veido išraiška vėl 
tampa rami, ir ji tarsi su palengvėjimu sako: „Keista, 
mane buvo apėmęs toks jausmas, tarytum Jūs palietė- 
te tą vietą, kurios aš niekada neįstengdavau įveikti 
bendraudama su savo drauge. Tai siaubingas jausmas, 
kažkas nežmoniško, pikto, žiauraus. Aš net negaliu pa- 
aiškinti, koks klaikus šis jausmas. Tokiais momentais 
jis priverčia mane nekęsti ir niekinti savo draugę, kad 
ir kaip visomis galiomis aš tam priešinčiausi“. 

Šie žodžiai paaiškina mums tai, kas atsitiko. Aš už- 
ėmiau draugės vietą. Draugė nugalėta. Išstūmimo 1e- 
das pralaužias. Pacientė, pati to nesuvokdama, įžengė 
į naują savo būties fazę. Dabar aš žinau, kad visa, kas 

skausminga ir pikta jos santykiuose su drauge, dabar 
užgrius mane, lygiai taip pat kaip ir visa, kas gera, 
tačiau su didžiausiu priešiškumu tam paslaptingajam 
X, kurio pacientė taip ir neįveikė. Tad tai nauja perkė- 
Hmo fazė, bet ji, deja, vis dėlto neleidžia aiškiai įžvelg- 
ti, kas yra tas nežinomas manyje suprojektuotas X. 

Viena yra aišku: jeigu pacientė įstrigs šioje perkėli- 
mo formoje, tada jau virš galvos pakibs kur kas dides- 
nių nesusipratimų grėsmė, nes tokiu atveju ji turėtų 
elgtis su manimi taip, kaip elgėsi su drauge, o tai reiš- 
kia, kad X nuolat plevens kažkur ore ir kels nesusipra- 
timus. Tada jau tikrai ji įžvelgs manyje demoną - juk 
ji pati visai nelinkusi manyti pati esanti demonas, To- 
kiu būdu iškyla visi neišspręsti konfliktai. O neišspręs- 
tas konfliktas pirmiausia reiškia gyvenimo sąstingį. 

Beje, įmanoma kita galimybė: pacientė šiam naujam 
sunkumui priešinsis naudodama savo senąsias gyny- 
bos priemones ir nekreips dėmesio į šį miglotą dalyką; 
vadinasi, ji, užuot sąmoningai sulaikiusi X - o sulaiky- 
ti ir yra būtinas bei savaime suprantamas viso metodo 
keliamas reikalavimas, - iš naujo jį išstums. Tad nėra 
jokios naudos; priešingai, dabar X grūmoja iš pasąmo- 
nės, o tai dar nemaloniau. 

Visada, kai iškyla toks nemalonus dalykas, būtina 
aiškiai susigaudyti, ar tai išties yra asmenybės bruo- 
žas, ar ne. „Burtininkas“ ir „demonas“ turėtų atspindė- 
ti savybes, kurios, beje, ir įvardijamos tokiais žodžiais, 
kad iš karto galima pamatyti: tai ne žmogiškos - asme- 
nybinės, bet mitologinės savybės. „Burtininkas“ ir „de- 
monas“ yra mitologinės figūros, išreiškiančios pacientę 
apėmusį nepažįstamą, „nežmogišką“ jausmą. Šių požy- 
mių jokiu būdu negalima priskirti žmogiškai būtybei, 
nors jie paprastai kaip iniuityvios ir pakankamai kri- 
tiškai neįvertintos nuostatos vis dėlto perkeliamos į 
aplinkinius ir labai gadina žmonių santykius. 

Tokie požymiai visada rodo, kad projektuojami ant- 
asmeninės, arba kolektyvinės, pasąmonės turiniai. Ta- 
da „demonai“, kaip ir „piktieji kerėtojai“, nebūna asme- 
niniai prisiminimai, nors, žinoma, kiekvienas iš mūsų 
yra nors kartą girdėjęs ar skaitęs apie šiuos dalykus. 
Nors žmogus ir bus girdėjęs apie slibiną, bet, išgirdęs 
šlamant driežą, jis tuoj pat nepradės galvoti apie slibi- 
ną ir nepatirs atitinkamo afekto. Lygiai taip pat vieno 
iš artimų žmonių nevadinsime demonu, nebent jis iš 
tiesų darytų demonišką poveikį. Tačiau jeigu toks po- 
veikis iš tikrųjų būtų asmeninio jo charakterio elemen- 
tas, jis turėtų reikštis visur, o šis žmogus būtų arba 
demonas, arba koks vilkolakis. Vis dėlto tai yra mito- 
logija, vadinamoji kolektyvinė, o ne individuali psyche. 
Kadangi mes per savo pasąmonę dalyvaujame istorinė- 
je kolektyvinėje psyche, tai nesąmoningai tarsi gyvena- 
me vilkolakių, demonų, burtininkų ir etc. pasaulyje; 
visi šie dalykai visais laikais papildydavo mus galin- 
giausiais afektais. Lygiai taip pat mes dalyvaujame die- 
viškume ir šėtoniškume, šventume ir nuodėmingume. 
Tačiau beprasmiška šias pasąmonėje glūdinčias gali- 
mybes priskirti sau asmeniškai. Todėl, be abejo, būtina 
nubrėžti kuo griežtesnę ribą tarp to, kas asmeniška ir 
kas neasmeniška, Žinoma, jokiu būdu negalima neigti, 
kad egzistuoja kolektyvinės pasąmonės turiniai, kurie 
gali būti labai veiksmingi. Tačiau jie yra kolektyvinės 
psyche turiniai, kurie iškyla prieš individualią psyche 
ir skiriasi nuo jos. Naivus žmogus šių dalykų, aišku, 
niekada neskyrė nuo individualios sąmonės, nes visi 
tie dievai, demonai etc. buvo suprantami ne kaip sielos 
projekcijos, t. y. pasąmonės turiniai, o kaip savaime 
suprantamos realijos. Tik Šviečiamojoje epochoje at- 
rasta, kad dievai vis dėlto neegzistuoja, o yra tik pro- 
jekcijos. Šitaip dievai buvo sumenkinti. Tačiau jokiu 
būdu nebuvo sumenkinta juos atitinkanti psichinė funk- 
cija, kuri atiteko pasąmonei. Tad pačius žmones ap- 

nuodijo libido perteklius, kuris iki tol buvo išliejamas 
per stabų kultą. Tai, kad buvo nuvertinta ir išstumta 
tokia svarbi funkcija kaip religinė, žinoma, turėjo reikš- 
mingų padarinių ir individo psichologijai. Nutekant šiam 
libido, pasąmonė be galo sustiprėjo, todėl jos archajiški 
kolektyviniai turiniai pradėjo daryti milžinišką įtaką 
sąmonei. Šviečiamasis amžius, kaip žinia, baigėsi Pran- 
cūzijos revoliucijos baisybėmis. Šiandien mes lygiai taip 
pat išgyvename pasąmoninių destruktyvių kolektyvi- 
nės psyche jėgų maištą. Rezultatas — beprecedentinės 
masinės žudynės?. Kaip tik to ir siekė pasąmonė. Prieš 
tai jos pozicijas labai sustiprino šiuolaikinio gyvenimo 
racionalizmas, nuvertinęs visa, kas iracionalu, ir kartu 
panardinęs iracionalumo funkciją į pasąmonę. Tad jei- 
gu ši funkcija pasąmonėje, tai ir jos iš pasąmonės ky- 
lanti veikla tampa destruktyvi ir nesuvaldoma, tarsi 
tai būtų kokia nepagydoma liga, kurios židinio neįma- 
noma sunaikinti, nes jis nematomas. Mat tada indivi- 
das, lygiai taip pat kaip ir visa liaudis, priverstas gy- 
venti iracionalumu bei visą savo didžiausią idealizmą 
ir savo subtiliausią išmintį naudoti tik tam, kad iracio- 
nalumo beprotybei suteiktų kuo geresnę formą. Visa 
tai sumažintų masteliu matyti mūsų pacientėje, kuri 
vengė iracionalia jai atrodančios gyvenimiškos galimy- 
bės (ponia X) tam, kad patologine forma ir didesnio 
pasiaukojimo kaina ją įgyvendintų santykiuose su savo 
drauge. 

Yra tik vienintelė galimybė — tai pripažinti iracio- 
nalumą esant būtiną, visada egzistuojančią psichinę 
funkciją, ir vertinti jos turinius ne kaip konkrečią (tai 
jau būtų žingsnis atgal!), bet kaip psichinę tikrovę - 
tikrovę, nes tai yra veiksmingi ir tikroviški dalykai. 
Kolektyvinė pasąmonė yra patirties paliekamos nuosė- 


> Tai buvo parašyta 1916 m. Nereikia sakyti, kad ir šiandien šie 
žodžiai teisingi. 

dos ir kartu tam tikras šios patirties pasaulio vaizdi- 
nys, a priori susiformavęs dar Eono? laikais. Ilgainiui 
išryškėjo tam tikri šio vaizdinio bruožai, vadinamieji 
archetipai, arba dominantės. Tai valdančios jėgos, die- 
vai, t. y. dominuojančių įstatymų vaizdiniai ir bendrų 
dėsningumų principai, kurie nuolat iš naujo surikiuoja 
sielos išgyvenamų vaizdinių seką?. Kadangi šie vaizdi- 
niai yra santykiškai tikslūs psichinių įvykių atspin- 
džiai, tai jų archetipai, t. y. pagrindiniai jų bruožai, 
išryškėję kaupiantis tos pačios rūšies patyrimui, taip 
pat atitinka tam tikrus visuotinius pagrindinius fizi- 
nius bruožus. Todėl įmanoma archetipinius vaizdinius 
kaip pasaulėžiūrines sąvokas perkelti į fizinių įvykių 
sritį: pavyzdžiui, tai galima būtų pasakyti apie eterį, 
seniausią kvėpavimo, arba sielos, medžiagą, kurią nu- 
rodo, taip sakant, visų Žemės tautų pasaulėžiūros, ir 
apie energiją, magišką jėgą — tai irgi paplitusi pasau- 
lėžiūrinė sąvoka. 

Kadangi archetipai giminiški fiziniams reiškiniams“, 
jie neretai iškyla kaip projekcijos, nors šios projekcijos, 
kai jos nesąmoningos, būna būdingos tam tikros aplin- 
kos asmenims, dažniausiai kaip nenormalūs nepakan- 
kami įvertinimai ar pervertinimai, kaip įvairiausio plau- 
ko nesusipratimų, ginčų, svajingos beprotybės sukėlėjos. 
Todėl sakoma, kad „kiekvieną galima paversti stabu“ 
arba kad „tas ir tas yra „bžie noire“ X“. Taip randasi 
šiuolaikiniai mitologiniai dariniai, būtent fantastiški 
gandai, įtarinėjimai ir prietarai. Todėl archetipai yra 
nepaprastai svarbūs bei labai veiksmingi, ir jais būtina 
itin domėtis. Nederėtų jų tiesiog slopinti — priešingai, 
vien dėl jų keliamos grėsmės sukelti psichinę infekciją 


> Kaip jau aiškinome anksčiau, archetipus galima suprasti kaip pa- 
tirtų išgyvenimų efektus ar nuosėdas, tačiau jie taip pat gali pasirodyti 
esą faktoriai, sukeliantys tokius pačius išgyvenimus. 

* Žr.: Die Struktur der Seele, in: Seelenprobleme der Gegenwart, 
1950, p. 149 ff (GW VIII, $ 381 ff.) 

vertėtų juos itin kruopščiai gvildenti. Kadangi dažniau- 
siai jie iškyla kaip projekcijos ir įsitvirtina tik ten, kur 
tam yra prielaidų, tai toli gražu nėra lengva juos įver- 
tinti ir aptarti. Jeigu jau kas nors projektuoja šėtono 
paveikslą perkelti į savo artimą, tai tik todėl, kad šiam 
žmogui būdinga tai, kas leidžia jam primesti šį vaizdi- 
nį. Tačiau tai jokiu būdų nereiškia, kad tas žmogus, 
taip sakant, ir yra šėtonas; priešingai, jis gali būti nuo- 
stabus žmogus, bet, deja, jis ir projektuojantis asmuo 
yra nesuderinami, todėl tarp jų abiejų vyksta „šėtoniš- 
kas“ (t. y. juos išskiriantis) aktas. Projektuotojas taip 
pat nebūtinai yra „šėtonas“, nors jam derėtų prisipa- 
žinti, kad jis taip pat turi kažką šėtoniško ir, projek- 
tuodamas tai, dar labiau pasiduoda šėtoniškumui. Ta- 
čiau tai dar nereiškia, kad jis yra „šėtoniškas“ — jis 
netgi galbūt toks pat doras žmogus kaip ir kitas. Šiuo 
atveju šėtono įvaizdis byloja, kad abu šie žmonės yra 
nesuderinami (dabar ir artimiausiu metu), todėl pasą- 
monė juos stumia vieną nuo kito ir neleidžia priartėti 
vienam prie kito. Šėtonas — vienas iš Šešėlio, t. y. pa- 
vojingo atstumtosios, tamsiosios žmogaus pusės aspek- 
to, archetipo variantų. 

Kitas archetipas, kuris taip pat beveik nuolat iškyla 
esant kolektyvinės pasąmonės turinių projekcijai, yra 
„dernonas burtininkas“, sukeliantis dažniausiai siaubin- 
za ispūdį. Geras pavyzdys būtų Meyrinko! sukurtas 
„Golemas“, arba to paties Meyrinko magišku būdu su- 
keliantis pasaulinį karą Tibeto burtininkas iš jo veika- 
lo „Šikšnospamniai“. Žinoma, Meyrinkui apie tai pasa- 
kiau ne aš, tačiau visa tai jis laisvai kristalizavo iš 
savo pasąmonės ir analogišką jausmą išreiškė žodžiu 
bei vaizdu, panašiai, kaip tai padarė pacientė, viską 
suprojektavusi manyje. Burtininko tipą randame ir „Za- 
ratustroje“, „Fauste“ — tai pats herojus. 

Turbūt šio demono paveikslas yra viena pirminių ir 
seniausių dievo sąvokos raidos pakopų. Tai pirmykščio 

genties burtininko arba žiniuonio, itin gabios, magiška 
galia apdovanotos asmenybės, tipas?. Ši figūra, įkūni- 
janti negatyvų ir, tarkime, pavojingą aspektą, dažniau- 
siai pasirodo kaip tamsiaodė arba mongoloidinio tipo 
būtybė. Kartais labai sunku arba beveik neįmanoma 
jos atskirti nuo Šešėlio; beje, kuo stipriau dominuoja 
magiški bruožai, tuo lengviau galima ją atskirti nuo 
Šešėlio — tai yra svarbu, nes ji gali turėti ir labai po- 
zityvų seno išminčiaus aspektą“, 

Archetipų pažinimas - reikšmingas žingsnis pirmyn. 
Kartu išnyksta magiška arba demoniška artimo žmo- 
gaus įtaka, nes baisaus nerimo jausmas tampa Iemia- 
mu kolektyvinės pasąmonės dydžiu. Tačiau dabar mums 
iškyla jau kitas, naujas, uždavinys —- būtent klausimas, 
kaip mūsų Aš turėtų ginčytis su šiuo psichologiniu Ne 
aš. Ar galima tenkintis tik konstatacija, kad egzistuoja 
veiksmingi archetipai, ir viską palikti tekėti savo vaga? 

Šitaip būtų sukurta nuolatinio suskilimo būsena, t. y- 
nesantaika tarp individualios ir kolektyvinės psyche. 
Viena vertus, mes turėtume diferencijuotą ir šiuolaiki- 
nį Aš, kita vertus, priešingai, - kažkokios negrų kultū- 
ros atmainą, kitaip tariant, tam tikrą primityvią būk- 
lę. Vadinasi, mes turėtume tai, ką iš tikrųjų šiandien 
ir turime, — būtent civilizacijos pluta padengtą tamsia- 
odę bestiją, kuri atvirai rėžia mums akis. Bet toks su- 
skilimas tučtuojau reikalingas sintezės ir verčia plėtoti 
tai, kas neišplėtota. Abi šias dalis būtina sujungti; prie- 
šingu atveju nėra abejonių, koks turėtų būti sprendi- 


* Tikėjimas žiniuoniais, bendraujančiais su dvasiomis ir turinčiais 
magiškų galių, taip giliai įstrigo daugeliui pirmykščių tautų, kad jos 
mano tokių „daktarų“ esant net tarp gyvūnų. Štai Šiaurės Kalifornijos 
achumaviai kalba apie paprastus kojotus ir „kojotus daktarus“. 

* Plg.: Ūber die Archetypen des kollektiven UnbewuGten, 1934 [GW 
IX/11). Žr. t. p.: C. G. Jung. Bewulites und Unbewulštes (Fischer Būche- 
rei, 1957). 

mas: primityvus pradas vėl neišvengiamai turėtų būti 
nuslopintas. Beje, tai būtų įmanoma tik ten, kur egzis- 
tuoja visavertė ir todėl gyvybinga religija, gausia sim- 
bolika pakankamai gerai išreiškianti primityvųjį žmo- 
gų; t. y. šios religijos dogmose ir ritualuose turi glūdėti 
iš protėvių laikų atėję žiūra ir veiksmas. Kaip tik tokia 
yra katalikybė, ir tai lemia tiek ypatingą jos pranašu- 
mą, tiek ir jos keliamą milžinišką grėsmę. 

Prieš pradėdami nagrinėti naują galimos sintezės 
klausimą, pirma grįžkime prie mūsų sapno, kuriuo ir 
pradėjome. Visapusiškai nagrinėdami šį sapną, mes 
daug daugiau sužinojome apie jį ir ypač apie vieną es- 
minį jo elementą — būtent apie baimę. Ši baimė yra 
primityvi kolektyvinės pasąmonės turinių baimė. Ma- 
tome, kad pacientė tapatina save su ponia X ir tuo 
sako, jog ji esanti susijusi ir su siaubinguoju meninin- 
ku. Pasirodo, kad gydytojas buvo sutapatintas su me- 
nininku, o paskui išvydome, kad aš subjekto lygmenyje 
ikūnijau pasąmoninę burtininko figūrą. 

Sapne visa tai paslepia vėžio, judančio atbulom, sim- 
bolis. Vėžys yra gyvybingas pasąmonės turinys, kurio 
jokiu būdu negalima išsekinti ar padaryti neveiksmin- 
go objekto lygmens analize. Mums pavyko mitologinius 
kolektyvinės psyche turinius atskirti nuo sąmonės ob- 
Jektų ir juos konsoliduoti kaip individualios psyche 
atžvilgiu išorines psichines realijas. Per pažinimo aktą 
mes įtvirtiname archetipų tikrovę; tiksliau sakant, pa- 
žinimo pagrindu mes postuluojame šių tūrinių psichinį 
egzistavimą. Privalu tvirtai pasakyti, kad čia kalbame 
ne tik apie pažinimo turinį, bet ir apie transsubjekty- 
vias, reikšmingas psichines sistemas, tik labai sąlygiš- 
kai pavaldžias sąmonės kontrolei ir, tikėtina, dažniau- 
siai jos nekontroliuojamas. 

Kol kolektyvinė pasąmonė neatsiejamai susipynusi 
su individualia psyche, visiškai neįmanoma padaryti 


157 


PASĄMONĖ. ARCHETIPAI. SIMBOLIAI 


jokios pažangos, sapno žodžiais sakant, - neįmanoma 
peržengti ribos. Bet kai tik pacientė susiruošia per- 
žengti skiriančią ribą, tada tai, kas buvo pasąmonėje, 
atgyja, griebia ją ir tvirtai laiko. Viena vertus, sapnas 
ir jo turinys apibūdina kolektyvinę pasąmonę kaip slap- 
ta vandens gelmėse gyvenantį žemesnįjį gyvį, o kita 
vertus — kaip pavojingą ligą, kurią, laiku išoperavus, 
galima būtų išgydyti. Mes jau anksčiau įsitikinome, 
kad šitoks apibūdinimas tikslus. Kaip minėjome, gyvū- 
no simbolis specialiai nurodo kažką nežmogiška, t. y. 
antasmeniška; mat kolektyvinės pasąmonės turiniai yra 
ne tik archajiškų, specifiškai žmogiškų funkcionavimo 
būdų liekanos, bet ir gyvuliškųjų žmonijos protėvių 
grandinės, kuri buvo kur kas ilgesnė už santykiškai 
trumpą specifiškai žmogiškos būties epochą, funkcio- 
navimo liekanos". Tokios liekanos, arba — Semono? žo- 
džiais tariant - engramos, būdamos aktyvios, sugeba 
kaip niekas kitas ne tik sustingdyti raidos pažangą, 
bet ir paversti ją regresu, kuris gali trukti tol, kol iš- 
seks visa kolektyvinę pasąmonę aktyvinanti energija. 
Beje, ši energija bus vėl naudinga tik tada, kai ji bus 
sąmoningai priešpriešinama kolektyvinei pasąmonei. 
Per kultūrinį ryšį su dievybėmis religijos konkrečiai 
atkurdavo šį energetinį ciklą. Tačiau šitoks būdas ir 
tokios priemonės per daug prieštarauja mūsų intelek- 
tui ir jo pažinimo etikai, be to, istoriškai jį iš pagrindų 
pakeitė krikščionybė. Todėl vargu ar tokį problemos 
sprendimą galėtume manyti esant mums tinkamą arba 
bent jau galimą. Jeigu pasąmonės figūras suvokiame 


* Hansas Ganzas savo filosofijos disertacijoje apie Leibnizo pasąmo- 
nės sampratą (Das Unbewušte bei Leibniz in Beziehung 2u modernen 
Theorien, Zūrich, 1917), aiškindamas kolektyvinę pasąmonę, rėmėsi Se- 
mono engramų teorija. Mano dėstoma kolektyvinės pasąmonės samprata 
tik tam tikru požiūriu sutampa su giminės istorijos mneme samprata. 
(Plg.: Semon. Die Mneme als erhalttendes Prinzip im Wechsel des orga- 
nischen Geschehens, Leipzig, 1904.) 

kaip kolektyvinės psyche fenomenus arba funkcijas, tai 
tokia prielaida jokiu būdu neprieštarauja intelekiua- 
liai sąžinei. Toks sprendimas racionaliu požiūriu gali- 
mas, be to, taip mes įgytume galimybę ginčytis su su- 
aktyvintomis mūsų giminės istorijos liekanomis. Šis 
ginčas leistų peržengti ligšiolinę skiriančią ribą ir todėl 
aš jį vadinu transcendentine funkcija (plg. VI sk. 1 pas- 
traipa). Tai prilygsta tolydžiam judėjimui prie naujo 
požiūrio, 

Į akis krinta paralelės su herojiniu mitu. Dažnai 
tipiška herojaus kova su pabaisa (pasąmonės turiniu) 
vyksta ant kokio nors kranto, prie vandens, taip pat 
brastoje, o tai labai būdinga indėnų mitams, su kuriais 
susipažinome iš Longifellow“ „Hiavatos giesmės“. Pa- 
prastai lemiamoje kovoje herojų (pavyzdžiui, Joną) pra- 
ryja pabaisa — tai gausia medžiaga parodė Frobenius?. 
Tačiau pabaisos viduriuose herojus pradeda savaip do- 
rotis su bestija, kol šis gyvis kartu su juo plaukia į 
rytus, saulėtekio link. Jis nukerta kokį nors gyvybiškai 
svarbų pabaisos vidaus organą, pavyzdžiui, išplėšia jos 
širdį (kaip tik tai ir yra gyvybinga pasąmonę aktyvi- 
nanti energija). Jis nužudo pabaisą, ši išmetama į kran- 
tą, kur herojus po vadinamosios kelionės naktine jūra» 
(transcendentinė funkcija) iš naujo užgimęs išlenda iš 
pabaisos vidurių, dažnai dar ir su visais tais, kuriuos 
ši anksčiau buvo prarijusi. Šitokiu būdu vėl grįžtama į 
pradinę normalią būklę, nes savo energiją praradusi 
pasąmonė jau nebeturi jokios vyraujančios padėties. Ši- 
taip mitas labai akivaizdžiai parodo mūsų pacientę jau- 
dinančią problemą?, 


3 Taip formuluoja Frobenius. Plg. Das Zeitalter des Sonnengottes, 
1904. 

> Skaitytojams, kurie kur kas plačiau domėtųsi priešybių problema 
ir jos sprendimais bei mitologine sąmonės veikla, siūlyčiau savo knygą 
„Wandiungen und Symbole der Libido“, 1952; „Symbole der Wandlung“ 
[CW VI; be to, „Psychologische Typen“ (GW VII ir „Ūber die Archetypen 
dos koliektiven Unbewulten“ (žr. 6 išnašą). 

Dabar aš turiu pabrėžti vieną esminį faktą, į kurį 
skaitytojas jau turbūt atkreipė dėmesį, - būtent, kad 
šiame sapne išryškėja negatyvusis kolektyvinės pasą- 
monės aspektas kaip kažkas pavojinga ir kenksminga. 

- Taip yra todėl, kad pacientė gyvena ne tik pakankamai 
turtingame, bet tiesiog hipertrofuotame fantazijų pa- 
saulyje, o tai turbūt lemia literatūriniai jos gebėjimai. 
Žinoma, jos fantazijos yra ligos simptomas, nes ji per- 
dėm į jas panirusi, o realus gyvenimas tuo tarpu bėga 
pro šalį. Truputį daugiau mitologijos jai būtų tiesiog 
pavojinga, nes jos laukia dar ilgas nepatirto išorinio 
gyvenimo kelias. Ji dar per mažai įsitraukusi į realų 
gyvenimą, kad jau būtų visokeriopai pasirengusi rizi- 
kuoti ir keisti savo požiūrį. Kolektyvinė pasąmonė ją 
tarsi apniko ir grasina ją dar labiau atitraukti nuo dar 
nepakankamai realizuotos pilnatviškos tikrovės. Pagal 
sapno prasmę kolektyvinė pasąmonė todėl ir turėjo jai 
atrodyti kaip kažkas pavojinga — mat kitaip ji tuoj bū- 
tų įsirengusi joje slėptuvę, kad galėtų slėptis nuo gyve- 
nimo keliamų reikalavimų. 

+» Nagrinėjant sapną, būtina įdėmiai žiūrėti, kaip įve- 
dami jo veikėjai. Pavyzdžiui, pasąmonę personifikuo- 
jantis vėžys yra negatyvi figūra, nes jis, kaip sakoma, 
„juda atbulom“ ir apskritai lemiamu momentu tvirtai 
sugriebia pacientę. Daugelis susižavėję Freudo sugal- 
votais „sapno mechanizmais“, pavyzdžiui, perkėlimo, ap- 
gręžimo ir t. t., manė, kad galės tapti nepriklausomi 
nuo vadinamojo sapno „fasado“, nes tikrosios sapno min- 
tys glūdinčios kažkur už viso šito. O aš, priešingai, jau 
seniai esu tos nuomonės, kad nėra jokio pagrindo kal- 
tinti sapną kokiais nors sąmoningai apgaulingais ma- 
nevrais. Nors gamta išties dažnai būna tamsi ir neper- 
matoma, bet niekada nebūna klastinga kaip žmogus. 
Todėl būtina pripažinti, kad sapnas yra būtent tai, kas 

jis ir turi būti - nei daugiau, nei mažiau“, Kai sapnas 
išreiškia ką nors negatyvaus, nėra pagrindo manyti, 
kad kartu turima omenyje kas nors pozityvaus ar pan. 
Archetipinis brastos pavojingumas toks išraiškingas, 
kad sapną galima būtų suprasti tarsi įspėjimą. Tačiau 
aš siūlyčiau vengti panašaus antropomorfinio požiūrio: 
pats savaime sapnas nieko nenori; jis yra tik tam tikra 
turinio saviraiška, tik vienas iš gamtinių faktų, pana- 
šiai kaip cukrus diabetiko kraujyje arba šiltine sergan- 
čio ligonio karštis. Tik mes, jeigu esame protingi ir 
mokame teisingai interpretuoti gamtos ženklus, įžvel- 
giame čia tam tikrą įspėjimą. 

Tačiau ko derėtų saugotis? Pavojus turbūt kyla to- 
dėl, kad perėjimo momentu pasąmonė gali nugalėti pa- 
cientę. Bet ką galėtų reikšti ši pasąmonės pergalė? Ta- 
da, kai vyksta reikšmingi pokyčiai ir daromi svarbūs 
sprendimai, pasąmonė gali lengvai įsiveržti. Krantas, 
nuo kurio ji žengia į upelį, — tai ta jos ankstesnė situ- 
acija, su kuria mes jau susipažinome. Šioje situacijoje 
ji pateko į neurotiško sąstingio būseną, tarsi būtų su- 
sidūrusi su neperžengiama kliūtimi. Sapne kliūtį vaiz- 
duoja upelis, kurį galima perbristi. Netgi atrodo, kad 
kliūtis nėra labai didelė. Tačiau netikėtai paaiškėjo, 
kad upelyje tyko vėžys, reiškiantis tikrą pavojų, dėl 
kurio ir neimanoma perbristi upelio arba jis atrodo ne- 
perbrendamas. Jeigu tik būtų kiek anksčiau sužinota, 
kad pasaloje šioje vietoje tyko pavojingas vėžys, turbūt 
galima būtų mėginti perbristi upelį kitoje vietoje arba 
griebtis kitų atsargumo priemonių. Tačiau kaip tik to- 
kioje situacijoje itin trokštama persikelti. Iš pradžių 
persikėlimas reiškia buvusios situacijos perkėlimą į gy- 
dytoją. Tai yra nauja. Čia nebūtų jokios ypatingos rizi- 
kos, jeigu ne kelianti nepasitikėjimą pasąmonė. Bet mes 


10 Plg; Allegemeine Gesichtepunkte zur Psychologie des Traumes, 
in: Ūber psychische Energetik und das Wesen der Tržume (GW VIII]. 

matome, kad dėl perkėlimo iškyla mūsų nenumatytas 
pavojus, jog suaktyvės archetipinės figūros. Tam tikra 
prasme klydome neatsižvelgdami į lemiamą aplinkybę, 
kad „dievai pamiršti“. 

Mūsų pacientė visai nėra religinga, ji — „šiuolaikiš- 
ka“ asmenybė. Religiją, kurios kadaise ji buvo moko- 
ma, pamiršo ir nieko nežino apie tai, jog būna akimir- 
kų, kai įsikiša dievai arba, tiksliau, būna situacijų, 
kurios nuo seniausių laikų sukurtos taip, kad persmel- 
kia iki pat gelmių. Pavyzdžiui, viena iš tokių situacijų 
yra meilė, jos aistringumas ir pavojingumas. Meilė gali 
iškelti išorėn tokių neįtikėtinų sielos jėgų, kurių ver- 
čiau pasisaugoti. „Religio“ kaip „įdėmus atsižvelgimas“ 
į nežinomus pavojus ir galias čia bus svarbiausias klau- 
simas. Lemtingą meilės jėgą gali sukelti tik viena iš 
projekcijų: kažkas, kas sužadina akinančias iliuzijas, 
gali išplėšti pacientę iš natūralios gyvenimo tėkmės. 
Gėris ar blogis, dievas ar velnias - kas apsėdo pacien- 
tę? Šito nežinodama, ji jau jaučiasi palikta ir kažkam 
atiduota. Ir kas žino, ar jai pakeliamas šis sunkumas? 
Iki šiol ji visomis galiomis vengė šios galimybės, o da- 
bar ši galimybė vėl kėsinasi ją užklupti. Tai rizika, nuo 
kurios reikėtų sprukti, o jeigu jau reikia jai ryžtis, tai 
būtina, kaip sakoma, didelė „pasitikėjimo Dievu“ dozė 
arba „tikėjimas“ laiminga pabaiga. Tad visai netikėtai 
ir nelauktai likimo akistatoje iškyla religinės nuosta- 
tos klausimas. 

Pasak sapno, iš pradžių pacientei nelieka nieko kito 
kaip atsargiai ištraukti koją iš vandens; eiti toliau bū- 
tų fatališka. Ji dar nepajėgia išsivaduoti iš neurotiškos 
situacijos, nes sapnas kol kas dar nepateikia jai jokios 
pozityvios užuominos, kad jai padės pasąmonė. Pasą- 
moninės jėgos kol kas dar nėra maloningos ir lūkuriuo- 
ja, ką pacientė toliau darys ir ar jos įžvalga taps geres- 
nė, kad ji ryžtųsi pereiti. 

Pateikdamas šį negatyvų pavyzdį, aš, be abejo, ne- 
norėjau sudaryti įspūdžio, kad pasąmonė visada vaidi- 
na negatyvų vaidmenį. Tad norėčiau aptarti dar du 
vieno jaunuolio sapnus!", kurie padeda atskleisti kitą, 
naudingesnę, pasąmonės pusę. Aš mielai tai darau, nes 
noriu parodyti, kad priešybių problemą įmanoma iš- 
spręsti tik einant iracionaliu keliu, kurį nurodo pasą- 
monė ar sapnai. 

Iš pradžių privalau šiek tiek supažindinti skaitytoją 
su sapnus sapnavusia asmenybe; mat be tokios pažin- 
ties vargu ar galima įsijausti į sapno nuotaikos savitu- 
mus. Būna sapnų, kurie panašūs į tikriausius eilėraš- 
čius, ir juos galima suprasti tik iš bendros nuotaikos. 
Pacientas yra kiek per dvidešimt metų turintis, dar 
visai paaugliškos išvaizdos jaunuolis. Jo povyza ix kal- 
bos maniera dvelkia netgi šiokiu tokiu moteriškumu. 
Jaunuolio iškalba liudija labai gerą išsilavinimą ir auk- 
lėjimą. Jis yra inteligentiškas, jo intelektualiniai ir es- 
tetiniai interesai akivaizdūs. Estetiškumas labai stip- 
riai vyrauja. Iš karto juntamas geras šio žmogaus skonis 
ir tai, kad jis puikiai išmano visas meno rūšis. Jo emo- 
cinis gyvenimas yra švelnus ir romus, kiek svajingas ir 
būdingas brendimo amžiui, bet moteriškas. Brendimo 
amžiui būdingo šiurkštumo nerasi nė pėdsako. Be abe- 
jo, jis yra per jaunas pagal savo amžių, aišku, kad tai 
lėtesnio brendimo atvejis. Tai patvirtina ir toks daly- 
kas, kad jis kreipėsi į mane dėl savo homoseksualumo. 
Mano pirmosios konsultacijos išvakarėse jis sapnavo 
tokį sapną: „Aš esu erdvioje, paslaptingos prieblandos 
apgaubtoje katedroje. Tai lyg ir Lurdo katedra. Jos vi- 
duryje - gilus, tamsus šulinys, į kurį turiu nusileisti“. 


' Apie šiuos sapnus kalbama taip pat šr knygoje „Die Bedeutung des 
UnbewuBten fūr die individueilo Erziehung“, 1928 [GW XVII, Paragr. 
266 ff. 

Akivaizdu, kad šis sapnas yra rišli tam tikros nuo- 
taikos išraiška, Pacientas nurodė: „Lurdas yra mistiš- 
kas gydomasis šaltinis. Žinoma, vakar aš galvojau apie 
tai, kad man reikia panacėjos ir kad gydysiuos pas Jus. 
Lurde lyg ir turėtų būti toks šaltinis. Ko gero, nėra 
labai malonu panirti į vandenį. Tačiau bažnyčioje bu- 
vęs šulinys buvo nepaprastai gilus“. 

Taigi ką mums byloja šis sapnas? Atrodytų, kad jis 
yra pakankamai aiškus ir galima būtų džiūgauti suvo- 
kus jį kaip poetišką išvakarių nuotaikos išraišką. Ta- 
čiau šituo negalima tenkintis, nes, kaip matyti iš patir- 
ties, sapnai iš tikrųjų kur kas gilesni ir reikšmingesni. 
Galima pamanyti, kad pas gydytoją atėjo poetiškai nu- 
siteikęs žmogus ir pradėjo gydymąsi, kuris jam yra tar- 
si iškilmingos mišios paslaptingos prieblandos gaubia- 
moje palaimos vietoje. Tačiau tai visiškai neatitinka 
tikrovės. Pacientas atėjo pas gydytoją, kad išgytų nuo 
nemalonaus dalyko, t. y. nuo savo homoseksualumo. 
Tai toli gražu nėra poetiška. Kad ir kaip būtų, tikroji 
vakarykštės dienos nuotaika neleidžia įžvelgti, kodėl 
jis susapnavo tokį poetišką sapną, jeigu, tarsime, sap- 
no atsiradimą lemia būtent tiesioginis kauzalinis ry- 
šys. Deja, turbūt galima daryti prielaidą, kad dingstis 
tokiam sapnui atsirasti buvo įspūdis, kurį sukėlė labai 
jau nepoetiškos aplinkybės, atvedusios pacientą pas ma- 
ne. Pavyzdžiui, galima tarti, kad kaip tik dėl labai ne- 
poetiškos vakarykštės nuotaikos pacientas naktį susap- 
navo kažką perdėm poetiško, panašiai kaip visą dieną 
pasninkavęs žmogus nakčia sapnuoja gausų pietų sta- 
lą. Negalima neigti, kad sapne nuolatos kartojasi gydy- 
jis labai supoetintas, būtent jis labai veiksmingai iš- 
reiškia estetinius ir emocinius sapnuotojo poreikius. Šis 
viliojantis vaizdinys jį labai traukia, nors šulinys yra 
tamsus, gilus ir šaltas. Kažkas iš šios sapno nuotaikos 
išlieka ir atsibudus, apgaubia rytmetį dienos, kuri ža- 

da nemalonius ir nepoetiškus įsipareigojimus. Pilką re- 
alybę turbūt nušvies lengvas, auksinis sapno nuotaikos 
atspindys. 

Galbūt tai yra šio sapno tikslas? Visai įmanoma, nes 
žinau iš savo patirties, kad daugumai sapnų būdinga 
kompensuojamoji prigimtis!?. Kad būtų išlaikyta dva- 
sinė pusiausvyra, jie atitinkamai pabrėžia kitą pusę. 
Tačiau nuotaikos kompensavimas nėra vienintelis sap- 
no vaizdinių tikslas. Sapnui būdinga ir pažiūrų korek- 
cija. Pacientas visiškai nieko neišmanė apie gydymą, 
kuriam jis buvo pasirengęs atsidėti. Tačiau sapnas jam 
pateikia tam tikrą vaizdinį, kuris poetine metafora nu- 
rodo būsimo gydymo esmę, Tai tuoj pat paaiškės, kai 
mes peržiūrėsime jo nuojautas ir pastabas apie kated- 
ros vaizdinį. „Kai kalbu apie „katedrą“, - sako jis, — 
man į galvą ateina mintis apie Kelno katedrą. Jau anks- 
tyvoje jaunystėje ja labai domėjausi. Prisimenu, kad 
pirmą kartą apie ją man papasakojo motina. Taip pat 
prisimenu, kad, išvydęs kokią nors kaimo bažnytėlę, 
klausdavau, ar tai ir yra Kelno katedra. Aš troškau 
tapti tokios katedros šventikų“. 

Šiomis į galvą šovusiomis mintimis pacientas pasa- 
koja labai svarbų jaunystės išgyvenimą. Kaip ir visais 
tokios rūšies atvejais, ypatingi vidiniai saitai jį sieja 
su motina. Žinoma, to nederėtų suprasti kaip itin pa- 
lankaus ar intensyvaus sąmoningo santykio su motina, 
nes tai, matyt, yra slaptas, neleistinas prieraišumas, 
pasireiškiantis sąmonėje turbūt tik lėtesniu charakte- 
rio formavimusi, t. y. sąlygišku infantilizmu. Žinoma, 
toks pasąmoninis, infantilus prieraišumas slopina as- 
menybės formavimąsi, mat niekas taip netrikdo forma- 
vimosi kaip sustingimas pasąmoninėje, galima būtų pa- 
sakyti, psichiškai embrioninėje būklėje. Todėl instinktas 


** Kompensacijos sąvoką labai dažnai vartojo Alfredas Adleris. 

kursto griebtis pirmos pasitaikiusios galimybės pakeis- 
ti motiną kokiu nors kitu objektu. Kad iš tiesų galėtų 
pakeisti motiną, šis objektas tam tikru atžvilgiu turėtų 
būti jos analogas. Visa tai iš tiesų labai būdinga mūsų 
pacientui, Tai, kaip smarkiai jo vaikiškos fantazijos grie- 
biasi Kelno katedros simbolio, rodo, koks stiprus jo pa- 
sąmonės poreikis rasti motinos pakaitalą. Šis neįsisą- 
monintas poreikis dar sustiprėja, kai dėl infantiliško 
prieraišumo ima grėsti nemalonumai. Tai ir lemia vai- 
kiškos fantazijos entuziazmą griebtis bažnyčios įvaiz- 
džio, mat bažnyčia pačia tikriausia prasme ir viena- 
reikšmiškai yra motina. Kalbama ne tik apie „motiną 
bažnyčią“, bet ir apie jos įsčias; katalikiškoje „benedic- 
tio fontis“ ceremonijoje krikštytuvė vadinama „imma- 
culatus divini fontis uterus“ (nekaltos dieviškojo šalti- 
nio įsčios). Mes manome taip: kad ši reikšmė būtų 
veiksminga fantazijose, žmogus turi sąmoningai ją su- 
vokti, be to, neįmanoma, jog vaikas galėtų nesąmonin- 
gai perimti šias reikšmes. Žinoma, tokios analogijos 
veikia ne per sąmonę, bet visai kitais keliais. 

Būtent bažnyčia yra aukštesnis dvasinis natūralaus, 
taip sakant, „kūniškojo“ ryšio su tėvais pakaitalas. Kar- 
tu ji išlaisvina individą iš pasąmoninio, prigimtinio ry- 
šio, kuris, griežtai sakant, nėra joks ryšys, o pirminis 
pasąmoninis tapatumas. Kadangi šis tapatumas yra pa- 
sąmoninis, jam būdingas nepaprastas inertiškumas, pa- 
sireiškiantis stipriausiu priešinimusi bet kokiai aukš- 
tesnei dvasinei raidai. Vargu ar galima nurodyti, kuo 
tokia būklė iš esmės skiriasi nuo gyvuliškos sielos būk- 
lės. Siekis išlaisvinti individą iš šios pirminės, gyvuliš- 
kos būklės ir tai iš tiesų įgyvendinti jokiu būdu nėra 
krikščioniškosios bažnyčios prerogatyva, o yra šiuolai- 
kinė vakarietiška instinktyvaus, galbūt tokio seno kaip 
pati žmonija, siekio forma. Šis pačių įvairiausių formų 
siekis būdingas visoms nors truputį išsivysčiusioms ir 

dar nedegradavusioms primityvioms tautoms. Tai - ini- 
ciacijos, arba įšventinimo į vyrus, institucija. Bręstan- 
tis jaunuolis atvedamas į vyrų namą ar į panašią įšven- 
tinimo vietą ir čia pamažu atpratinamas nuo šeimos. 
Be to, jam atveriamos religinės paslaptys, ir jis ne tik 
įtraukiamas į visai naujų santykių sūkurį, bet ir pa- 
nardinamas į naują pasaulį kaip atsinaujinusi ir pasi- 
keitusi asmenybė, kaip „guasi modo genitus“ (tarsi gi- 
męs iš naujo). Dažnai iniciacija būna susijusi su įvairiais 
kankinimais, neretai net su apipjaustymu, etc. Be abe- 
jo, šios apeigos yra labai senos. Jos tapo beveik instink- 
tyviais mechanizmais, kurie reprodukuoja patys save 
be jokio išorinio akstino, panašiai, kaip kad būna stu- 
dentiškose „fuksų krikštynose“ arba dar įspūdingesnė- 
se įšventinimo į amerikiečių studentų bendriją apei- 
gose. Jos išskaptuotos pasąmonėje kaip stichiškas 
vaizdinys. 

Kai motina mažam berniukui pasakojo apie Kelno 
katedrą, šis pirminis vaizdinys buvo suvirpintas ir pa- 
žadintas. Deja, šalia nebuvo dvasininko, kuris būtų puo- 
selėjęs ir ugdęs šį pradą. Berniukas liko motinos ran- 
kose. Matyt, vyriškio vedlio, kuris būtų vedęs berniuką 
toliau, ilgesys išliko berniuko sieloje ir virto tam tikru 
homoseksualiu polinkių. O šitaip turbūt nebūtų įvykę, 
jeigu laiku jo vaikišką fantaziją būtų reikiama vaga 
pakreipęs vyriškis. Žinoma, senovės Graikijoje, kaip, 
beje, ir kitose primityviose bendruomenėse apstu isto- 
rinių polinkio į homoseksualumą pavyzdžių. Šiuo po- 
žiūriu paaugliškas homoseksualumas — tai nors ir klai- 
dingai suprantamas, bet ne mažiau tikslingas vyriškio 
poreikis. Turbūt net galima sakyti, kad mūtinos kom- 
plekse glūdinti incesto apskritai baimė būdinga santy- 
kiams su visomis moterimis. Bet man atrodo, kad ne- 
subrendęs vyriškis yra teisus, jei bijo moterų, nes jo 
santykiai su moterimis paprastai baigiasi blogai. 

Pagal sapno prasmę gydymo pradžią pacientas su- 
pranta kaip galimybę įprasminti savo homoseksualu- 
mą, būtent įžengti į suaugusio vyriškio pasaulį. Tai, ką 
mes čia turime taip plačiai ir daugžodžiaudami aiškin- 
tis, kad gerai viską suprastume, sapne išreiškė keletas 
iškalbingų metaforų. Tad sapnas sukūrė vaizdinį, ku- 
ris daro kur kas didesnę įtaką vaikino fantazijoms, jaus- 
mams ir protui, negu koks nors didaktinis rašinys sap- 
no neregėjusiam jaunuoliui. Be to, pacientas daug geriau 
ir sumaniau parengtas gydymui, negu tai būtų padėję 
padaryti daugybė medicininių ir pedagoginių moksli- 
nių teiginių. (Todėl aš vertinu sapną ne tik kaip vertin- 
gą informacijos šaltinį, bet ir kaip veiksmingą auklėji- 
mo bei gydymo instrumentą.) 

Dabar - antrasis sapnas. Reikėtų įspėti, kad pirmos 
konsultacijos metu čia nagrinėtas sapnas nebuvo apta- 
riamas. Apie jį net nebuvo užsiminta. Nebuvo ištartas 
nė vienas žodis, kurį būtų galima bent kiek susieti su 
anksčiau dėstytais dalykais. Antrasis sapnas toks: „Aš 
esu didelėje gotikos stiliaus katedroje. Prie altoriaus 
stovi šventikas. Aš su savo draugu stoviu priešais Jį ir 
laikau rankose mažą japonišką dramblio kaulo figūrė- 
lę. Jaučiu, kad ji dabar turėtų būti pakrikštyta. Netikė- 
tai ateina kažkokia sena dama, numauna nuo mano 
draugo piršto žiedą ir užsimauna jį sau. Mano draugas 
bijo, kad bus susaistytas. Tačiau tuo momentu pasi- 
girsta nuostabi vargonų muzika“. 

Norėčiau tik trumpai aptarti tuos momentus, kurie 
pratęsia ir papildo vakarykštį sapną. Nėra abejonės, 
kad antrasis sapnas siejasi su pirmuoju. Pacientas vėl 
yra bažnyčioje, taigi pasirengęs įšventinimui į vyrus. 
Tačiau atsiranda nauja figūra - šventikas, kurio nebu- 
vo ankstesnėje situacijoje, ir apie tai jau kalbėjome. 
Taigi sapnas patvirtina, kad pasąmoninė jo homosek- 
sualumo prasmė jau įgyvendinta ir jis gali pradėti to- 
liau bręsti. Dabar įmanomas tikrasis iniciacijos aktas, 

t. y. krikštynos. Sapno simboliai patvirtina mano anks- 
čiau pasakytą mintį: šie perėjimai ir dvasinės transfor- 
macijos nėra krikščioniškosios bažnyčios prerogatyva — 
tai senas gyvybingas vaizdinys, galintis tam tikromis 
aplinkybėmis paskatinti tokio pobūdžio pokyčius. 

Sapne krikštui buvo atnašaujama maža japoniška 
dramblio kaulo figūrėlė. Pacientas apie tai kalba: „Tai 
buvo mažas, karikatūriškas žmogeliukas, primenantis 
man vyrišką lyties organą. Žinoma, keista, kad šį orga- 
ną reikėjo krikštyti. Tačiau judėjams apipjaustymas yra 
tarsi krikštas. Galimas daiktas, tai sietina su mano 
homoseksualumu; su manimi prieš altorių stovintis 
draugas yra būtent tas, su kuriuo mane sieja homosek- 
snalūs ryšiai. Tie patys ryšiai jį sieja su manimi. Aki- 
vaizdu, kad žiedas simbolizuoja mūsų ryšį“. 

Žinoma, kad paprastai žiedas simbolizuoja tam tik- 
rus ryšius ir santykius, pavyzdžiui, vestuvinis žiedas. 
Tad šiuo atveju mes labai ramiai galime interpretuoti 
žiedą kaip homoseksualaus ryšio metaforą; tai, kad pa- 
cientas sapne pasirodo su savo draugu, liudija tą patį. 

Negalia, kurią būtina įveikti — homoseksualumas. 
Per tariamo apipjaustymo ceremoniją mūsų pacientas, 
padedamas šventiko, iš sąlygiškai vaikiškos būsenos 
turėjo būti perkeltas į suaugusio žmogaus būvį. Šios 
mintys visiškai sutampa su tomis, kurias išdėsčiau nag- 
rinėdamas pirmąjį sapną. Tad atrodo, raida logiška ir 
ją prasmingai padėtų tęsti archetipiniai vaizdiniai. Bet 
čia, regis, iškyla kliūtis. Kažkokia sena dama netikėtai 
pasisavina žiedą; kitaip tariant, ji kėsinasi į tai, kas iki 
šiol buvo homoseksualus ryšys, todėl pacientas bijo įsi- 
painioti į naujus įpareigojančius santykius. Kadangi žie- 
dą dabar mūvi moteris, vadinasi, įvyko sutuoktuvės, 
+. y. homoseksualus ryšys tapo heteroseksualiu ryšiu, 
tačiau pastarasis ryšys neįprastas, nes kalbama apie 
seną damą. Pacientas aiškina: „Ji yra mano motinos 

draugė. Aš ją labai myliu; ji man yra tarsi ir motina, 
ir draugė“. 

Remdamiesi šiais žodžiais, galime suprasti, kas įvy- 
ko sapne. Įšventinimas sutrauko homoseksualų ryšį ir 
pakeičia jį heteroseksualių ryšiu, pirmiausia - plato- 
niška draugyste su moterimi, panašia į motiną. Nors ir 
labai panaši į motiną, ši moteris vis dėlto toli gražu 
nėra motina. Santykis su ja reiškia žingsnį tolyn nuo 
motinos ir kartu dalinį brendimo amžiaus homoseksu- 
alumo įveikimą. 

Naujojo ryšio baimė yra savaime suprantama, pir- 
ma, kaip panašumo į motiną baimė — tai galėtų reikšti, 
kad vaikinas, nutraukęs homoseksualų ryšį, vėl grįžta 
pas motiną, o antra, kaip to, kas nauja ir nepažįstama, 
baimė - suaugusio žmogaus heteroseksualaus ryšio ir 
jo keliamų įpareigojimų, pavyzdžiui, vedybų, baimė. Tai, 
kad žengiama pirmyn, turbūt liudija suskambusi mu- 
zika. Pacientas yra muzikalus ir labai jautrus vargonų 
muzikai. Todėl muzika jam reiškia itin teigiamus jaus- 
mus (šiuo atveju — šviesią sapno pabaigą), todėl ir ry- 
tas pabudus buvo kupinas palaimos. 

Jeigu dabar atkreipsime dėmesį į tai, kad iki šio 
momento aš mačiau pacientą tik vienoje konsultacijoje, 
kurios metu, beje, buvo kalbama tik apie medicininę 
anamnezę, tai galbūt pritarsite man, kad abu sapnai 
yra stulbinamos anticipacijos. Viena vertus, jie apšvie- 
čia paciento situaciją nepaprastai ypatinga, sąmonei 
svetima šviesa, tačiau, kita vertus, ši šviesa banaliai 
gydymo situacijai suteikia tokį aspektą, kuris labiau- 
siai atitinka dvasines paciento ypatybes ir todėl sudir- 
gina jo estetinius, intelektualinius ir religinius intere- 
sus. Tad buvo sudarytos pačios palankiausios sąlygos 
gydytis, Interpretuojant šį sapną, gali atrodyti, kad pa- 
cientas pradėjo gydytis labai ryžtingai ir su didele vil- 
timi, visiškai pasirengęs atsikratyti berniukiškumo ir 
tapti vyru. Iš tikrųjų buvo ne taip. Jo sąmonė buvo 

kupina abejonių ir priešiškumo, o ir tęsiant gydymą 
toliau, jis nuolat priešgyniaudavo, buvo nesukalbamas 
ir nuolat pasiruošęs vėl nusiristi į pradinį infantilumą. 
Tad paciento sapnai yra visiška jo elgesio priešybė. Jie 
vis pažangėja ir ima vaidinti auklėtojo vaidmenį. Išryš- 
kėja specifinė jų funkcija. Aš pavadinau šią funkciją 
kompensacija. Pasąmoninis pažangumas ir sąmoninis 
regresyvumas sudaro priešybių porą, kuri, kaip sakoma, 
palaiko pusiausvyrą. Auklėtojo įtaka, lyg svarstyklių 
rodyklė, yra lemiama. 

Kolektyvinės pasąmonės vaizdiniai šiam jaunuoliui 
daro nepaprastai teigiamą įtaką, ir taip yra turbūt to- 
dėl, kad pacientas neturėjo pavojingo polinkio tikrovę 
keisti fantazijomis ir slėptis jose nuo gyvenimo. Pasą- 
monės vaizdinių įtaka šiek tiek panaši į likimą. Kas 
pasakys! - galbūt šie amžinieji vaizdiniai ir yra tai, kas 
vadinama likimu. 

Žinoma, archetipas veikia visur ir visada, Tačiau 
gydymo praktika rodo, kad ne visada, o ypač gydant 
jaunus žmones, būtina kartu su pacientu perdėm į visa 
tai gilintis. Lemtingų gyvenimo lūžių metu — priešin- 
gai, kolektyvinės pasąmonės vaizdiniais būtina itin do- 
mėtis, nes tada jie būna tas šaltinis, iš kurio galima 
semtis nuorodų, kaip išspręsti problemą. Sąmoningai 
apdorojus šiuos duomenis, gaunama transcendentinė 
funkcija kaip archetipų sąlygojama ir priešybės vieni- 
janti suvokimo struktūra. Sakydamas „suvokimas“, aš 
turiu omenyje ne tik intelektualų supratimą, bet ir su- 
pratimą išgyvenant. Kaip jau minėta, archetipas yra 
dinamiškas vaizdinys, objektyvios psichikos dalelė, ku- 
rią deramai suprasi tik išgyvenęs ją kaip autonomišką 
dalyką. 

Aprašyti visą šį procesą — 0 tai gali trukti ilgus me- 
tus — nėra prasmės, net jeigu tai būtų įmanoma, - juk 
kiekvienas individas patiria tai be galo skirtingai. Vie- 
na, kas yra bendra, - tai tam tikrų archetipų iškilimas. 


171 


PASĄMONĖ. ARCHETIPAI, SIMBOLIAI 


Todėl paminėsiu tokius vaizdinius kaip Šešėlis, žvėris, 
senas išminčius, anima, animus, motina, vaikas ir dar 
nesuskaičiuojamą daugybę archetipų, išreiškiančių si- 
tuacijas. Ypatingą vietą užima tie archetipai, kurie iš- 
reiškia vystymosi proceso tikslus. Būtiną informaciją 
apie tai skaitytojas ras mano darbuose „Sapnų simbo- 
liai individuacijos procese“?, „Psichologija ir veligija“ 
ir kartu su Richardu Wilhelmu parašytame veikale 
„Auksinės gėlės paslaptis“?, 

Transcendentinė funkcija nėra betikslė — ji veda prie 
žmogaus esmės atvėrimo. Iš pradžių ji būna paprastas 
gamtinis procesas, kuris tam tikromis sąlygomis vyks- 
ta be individo žinios ir pagalbos, netgi gali vykti per 
prievartą, prieš individo valią. Šio proceso prasmė ir 
tikslas - realizuoti pirminę, embriono užuomazgoje glū- 
dinčią asmenybę ir visus jos aspektus. Tai pirmykštės, 
potencialios pilnatvės atkūrimas ir plėtojimas. Pasą- 
monės simboliai yra tokie patys, kokius nuo seno žmo- 
nija naudojo visumai, pilnatvei ir tobulumui reikšti, 
paprastai tai - ketverybės ir rato simboliai. Šį procesą 
aš pavadinau individuacijos procesu. 

Gamtinis individuacijos procesas tapo mano gydymo 
metodo modeliu ir kelrodžiu. Neurotiškos sąmonės san- 
daros pasąmoninis kompensavimas turi visus elemen- 
tus, leidžiančius veikliai ir veiksmingai koreguoti są- 
monės vienpusiškumą tuo atveju, jeigu šie būtų 
įsisąmoninti, t. y. suvokti ir integruoti į sąmonę, kaip 
realijos. Labai retai sapnas būna toks intensyvus, kad 
sąmonė, patyrusi šoką, būtų išmušta iš vėžių. Dažniau- 
siai sapnai per silpni ir pernelyg nesuprantami, kad iš 
esmės paveiktų sąmonę. Todėl pasąmonė kompensuoja 
be jokio tiesioginio poveikio. Vis dėlto šioks toks povei- 
kis būna, bet jis būna netiesioginis, nes nuolat ignoruo- 


:9 Psychologie und Alchemie, 1952 (GW XIII. 
2 GW XI ir XIII. 

jama pasąmonės priešprieša sukelia simptomus ir situ- 
acijas, kurios galų gale visiškai panaikina sąmonės in- 
tencijas. Todėl gydymo metu mes stengiamės kuo ge- 
riau suprasti ir įvertinti sapnus bei panašias pasąmonės 
apraiškas: viena vertus, kad sutrukdytume formuotis 
ilgainiui pavojinga tampančiai pasąmonės priešpriešai, 
kita vertus — kad kuo geriau panaudotume gydomąjį 
kompensacijos faktorių. 

Žinoma, šis veikimo būdas grindžiamas prielaida, 
kad žmogus pajėgus pasiekti pilnatvę, kitaip tariant, 
kad jis apskritai sugeba pasveikti. Aš užsiminiau apie 
šią prielaidą, nes, be abejo, yra individų, kurie iš esmės 
negyvybingi ir greitai žūsta, kai dėl kokių nors priežas- 
čių susiduria su savo visuma. Jeigu tai neįvyksta, jie 
gali apgailėtinai egzistuoti iki pačios senatvės, bet tik 
kaip fragmentiškos ir dalinės asmenybės, kurias palai- 
ko socialinis arba psichinis parazitavimas. Tokie žmo- 
nės, kitų nelaimei, dažnai būna nepaprasti apgavikai, 
slepiantys po nuostabia išvaizda mirtiną savo tuštumą. 
Būtų beviltiška bandyti išgydyti juos taikant čia apta- 
riamą metodą. Čia „padeda“ tik regimybės palaikymas, 
nes tiesa būtų nepakeliama arba nenaudinga. 

Kai gydoma čia nurodytu būdu, vadovauja pasąmo- 
nė, na, o sąmonė kritikuoja, renkasi ir sprendžia. Kai 
sprendimas būna teisingas, jį patvirtina sapnai, nuro- 
dantys pažangią judėjimo kryptį, kitu atveju pasąmonė 
atlieka korekciją. Gydymo eiga šiek tiek panaši į ilgas 
diskusijas su pasąmone. Iš to, kas pasakyta, turėtų 
būti aišku, kad pagrindinis vaidmuo tenka teisingam 
sapno interpretavimui. Tačiau mes turime teisę paklaus- 
ti, kada mūsų interpretavimas yra teisingas. Ar yra 
koks nors kriterijus, leidžiantis bent kiek patikimai įver- 
tinti interpretacijos objektyvumą? Laimė, į šį klausimą 
galima atsakyti teigiamai. Jeiga mūsų interpretacija 
yra klaidinga arba neišsami, mes galų gale tai pastebė- 
sime iš vėlesnių sapnų. Pavyzdžiui, arba ankstesnis 

motyvas kartosis dar išraiškingiau, arba kokia nors iro- 
niška parafrazė sumenkins mūsų interpretaciją, arba 
atsiras tiesioginė griežta priešprieša. Jeigu dabar tar- 
sime, kad ir ši nauja interpretacija prašovė pro šalį, tai 
greitai mūsų procedūros nerezultatyvumą ir bergždu- 
mą parodys sekinanti, bevaisė ir beprasmė veikla, kurios 
metu tiek pacientas, tiek gydytojas pasiduos nuobodu- 
liui arba abejonėms. Teisingą interpretaciją vainikuoja 
pagyvėjimas, o klaidinga interpretacija baudžiama są- 
stingiu, priešinimusi, abejonėmis ir pirmiausia abipu- 
siu išsekimu. Žinoma, sąstingis gali kilti ir dėl paciento 
priešinimosi, pavyzdžiui, jis gali atkakliai laikytis at- 
gyvenusių iliuzijų arba reikšti infantiliškas pretenzi- 
jas. Būna ir taip, kad gydytojui trūksta reikiamo įžvai- 
gumo, kaip kad kartą atsitiko man su viena labai 
inteligentiška paciente, kuri dėl keleto priežasčių kėlė 
man abejonių. Nors pradžia buvo visai sėkminga, bet 
mane vis labiau apimdavo jausmas, kad aš interpre- 
tuoju jos sapnus nevisiškai teisingai. Deja, man nepa- 
vyko aptikti klaidos šaltinio ir aš pasistengiau atsikra- 
tyti abejonių. Tačiau per konsuliacijas pradėjau jausti, 
kad pokalbiai tampa vis beprasmiškesni ir pamažu di- 
dėja apčiuopiama nerezultatyvumo tuštuma. Pagaliau 
pasitaikius progai aš ryžausi pakalbėti apie tai su pa- 
ciente, kuriai, maniau, taip pat buvo tai akivaizdu. Iš- 
vakarėse susapnavau šitokį sapną: „Aš keliavau kaimo 
keliuku per vakaro saulės nutviekstus klonius. Dešinėje 
ant skardžios uolos stovėjo pilis, o pačiame aukščiau- 
siame jos bokšte tarsi kokioje baliustradoje sėdėjo mo- 
teris. Norėdamas geriau ją įžiūrėti, turėjau taip užvers- 
ti galvą, kad pabudau jausdamas spazmus pakaušyje. 
Dar sapne atpažinau šią moterį - ji buvo mano pa- 
cientė“. 

Padariau išvadą, kad jeigu jau sapne turėjau žiūrėti 
aukštyn, tai tikrovėje turbūt žiūriu į pacienię iš aukš- 
to. Kai aš papasakojau jai savo sapną ir paaiškinau jį, 

situacija staiga ir iš pagrindų pasikeitė ir gydymo sėk- 
mė pranoko lūkesčius. Galų gale, kai pakankamai bran- 
giai sumoki už tokią karčią patirtį, įsitikini, kad sap- 
nai iš tikrųjų kompensuoja. 

Visi mano paskutiniųjų dešimtmečių darbai ir tyri- 
nėjimai skirti gausiai šio gydymo metodo problemati- 
kai aptarti. Kadangi šioje kompleksinės fiziologijos!) — 
norėčiau taip pavadinti savo teorinius bandymus — ana- 
lizėje stengiausi apibūdinti tik bendrą orientaciją, tai 
čia nebuvo detaliai aptariamos plačiai išsišakojusios 
mokslinės, filosofinės bei religinės implikacijos. Norė- 
čiau savo skaitytojui rekomenduoti anksčiau nurodytą 
literatūrą. 


i9 Šiandieną tai vadinama analitinė psichologija. Pig: T. Wolf. 
Einfūhrung in die Grundlagen der Komplexen Psychologie, in: Studien 
zu C. G. Jūngs Psychologie, 1959. 

Seele und Tod 


Jau ne kartą manęs yra klausę, ką aš galvoju apie 
mirtį, tą neproblemišką atskiro žmogaus egzistencijos 
baigtį. Mirtis mums žinoma tiesiog kaip baigtis. Tai 
yra paskutinis taškas, kuris dažnai padedamas dar prieš 
sakinio pabaigą, po kurio lieka tik prisiminimas arba 
vėlesnis poveikis kitiems. O ištiktajam visas smėlis iš 
laikrodžio jau išbyrėjęs; riedantis akmuo sustojęs. Pa- 
mačius tokią mirtį, gyvenimas mums visada atrodo lyg 
prisukto laikrodžio ėjimas, kai savaime suprantama, 
jog jis pagaliau sustos. Netgi niekada mes nebūname 
labiau įsitikinę gyvenimo „vyksmu“, kaip tada, kai mū- 
sų akyse pasibaigia žmogaus gyvenimas, ir niekada gy- 
venimo prasmės ir vertės klausimas nebūna primygti- 
nesnis ir nemalonesnis, negu tada, kai mūsų akyse ką 
tik dar gyvas kūnas išleidžia paskutinį atodūsį. Kaip 
skirtingai mums atrodo gyvenimo prasmė, kai matome 
jauną žmogų, siekiantį tolimų tikslų ir kuriantį ateitį, 
ir kai nepagydomas ligonis ar senelis nenoromis ir be- 
jėgiškai keliauja į dausas! Jaunystė - taip mums atro- 
dytų — turi tikslą, ateitį, prasmę ir vertę, o baigtis yra 
tik beprasmiškas buvimo nutraukimas. Jeigu jaunas 
žmogus bijo pasaulio, gyvenimo ir ateities, visiems tai 
atrodo apgailėtina, neprotinga, neurotiška; jis laikomas 
bailiu kinkadrebiu. O jeigu senyvas žmogus, pagalvo- 
jęs, jog, realiai mąstant, jo amžiui likę jau tik tiek ir 

tiek metų, pajunta slaptą pasibaisėjimą, netgi mirties 
baimę, tai tavo paties krūtinėje nemaloniai pakirbina- 
mi tam tikri jausmai; tada, ko gero, suki žvilgsnį į šalį 
ir kreipi pokalbį kita tema. Optimizmas, su kuriuo verti 
ni jauną žmogų, čia nebeveikia. Nors dėl viso pikto turi 
po ranka keletą tinkamų gyvenimo išminties perlų, ku- 
riuos, esant progai, gali kam nors pažerti, pavyzdžiui, 
„visi turi sykį mirti“, „amžinai negyvensi“ ir t. t. Bet 
kai būni vienas, o aplink naktis ir taip tamsu ir tylu, 
jog nieko negirdi ir nieko nematai, išskyrus mintis, 
sumuojančias ir atimančias gyvenimo metus, išskyrus 
ilgą virtinę tų nemalonių faktų, kurie negailestingai 
įrodo, kaip toli pasistūmėjusi į priekį laikrodžio rodyk- 
lė, išskyrus lėtą ir nesulaikomą artėjimą tos juodos sie- 
nos, galutinai prarysiančios viską, ką aš myliu, turiu, 
ko trokštu, tikiuosi ir siekiu, tada visa gyvenimo išmin- 
tis pasislepia nesurandamoje landynėje, ir baimė lyg 
dusinanti antklodė užgriūva tave, kankinamą nemigos. 
Kaip esti daugybė jaunų žmonių, iš esmės paniškai 
bijančių gyvenimo, kurio jie iš tikrųjų nepaprastai gei- 
džia, taip yra galbūt dar daugiau senstančių žmonių, 
lygiai taip pat bijančių mirties. Man netgi teko įsitikin- 
ti, kad būtent tie jauni žmonės, kurie bijosi gyvenimo, 
vėliau suserga tokia pat stipria mirties-baime. Kai jie 
jauni, sakoma, kad jie infantiliškai priešinasi norma- 
liems gyvenimo reikalavimams; jiems pasenus, reikė- 
tų, tiesą sakant, tą patį sakyti: būtent, kad jie vėlgi 
bijo normalaus gyvenimo reikalavimo. Bet žmogus taip 
yra įsitikinęs, jog mirtis yra paprasčiausiai vieno pro- 
ceso pabaiga, kad jam dažniausiai neateina į galvą pa- 
našiai traktuoti ir mirtį kaip tikslą ir išsipildymą, kaip 
tai be ceremonijų daroma kalbant apie jauno žmogaus 
vilčių pilno gyvenimo tikslus bei sumanymus. 
Gyvenimas yra paprasčiausias energetinis procesas. 
Bet kiekvienas energetinis procesas iš esmės yra ne- 
grįžtamas ir todėl aiškiai nukreiptas į vieną tikslą, o 

tas tikslas - ramybės būsena. Bet kuris vyksmas paga- 
liau yra ne kas kita, kaip pradinis sutrikdymas tarsi 
amžinosios ramybės, kuri visą laiką stengiasi atsinau- 
jinti. Gyvenimas yra netgi teleologiškumas par excel- 
lence, pats tikriausias aikaklus tikslo siekimas, o gyva- 
sis kūnas yra sistema tikslingumų, trokštančių išsipil- 
dyti. Bet kurio proceso pabaiga yra jo tikslas. Kiekvie- 
nas procesas yra lyg bėgikas, kuris didžiausiomis pa- 
stangomis ir maksimaliausiai panaudodamas visas sa- 
vo jėgas trokšta pasiekti savo tikelą. Jaunatviškas pa- 
saulio ir gyvenimo, didelių užmojų išsipildymo bei to- 
limų tikslų pasiekimo ilgesys akivaizdžiai rodo gyveni- 
mo kryptingumą, kuris, užkliuvęs už kokio nors praei- 
ties momento ar išsigandęs rizikos, be kurios užsibrėž- 
tų tikslų neįmanoma pasiekti, tuojau pat virsta gyvė- 
nimo baime, neurotiškais pasipriešinimais, depresijo- 
mis ir fobijomis. Tačiau gyvenimo kryptingumas jokiu 
būdu nesibaigia, pasiekus biologinio gyvenimo brandą 
bei kulminaciją, apytikriai sutampančią su gyvenimo 
viduriu. Lygiai taip pat intensyviai ir nesulaikomai, 
kaip iki gyvenimo vidurio buvo kylama aukštyn, dabar 
leidžiamasi žemyn, nes tikslas dabar yra ne viršūnėje, 
o slėnyje, iš kur pradėta kilti. Gyvenimo kreivė yra lyg 
kulkos parabolė. Išvesta iš pradinės ramybės būsenos, 
kulka pakyla ir vėl grįžta į ramybės būseną. 

Tiesa, psichologinė gyvenimo kreivė nesutampa su 
šiuo gamtos dėsningumu. Kartais nesutapimai prasi- 
deda tik pradėjus kilti. Nors biologiškai kulka ir kyla, 
bet psichologiškai ji delsia. Žmogus atsilieka nuo savo 
metų, išsaugo vaikystę, lyg nepajėgtų atsiplėšti nuo 
žemės, sustabdo laikrodžio rodyklę, įsivaizduodamas, 
kad tąsyk ir laikas sustoja. Ir jeigu kiek pavėluotai 
pagaliau vis dėlto pasiekia viršūnę, tai ten psichologiš- 
kai vėl nugrimzta ramybėn, ir nors būtų galima paste- 
bėti, kaip anapus vėl slystama žemyn, vis dėlto bent 

jau viltingais žvilgsniais kabinamasi į praeitį, už ka- 
daise pasiektos aukštumos. Anksčiau baimė buvo gyve- 
nimo kliuvinys, o dabar ji iškyla prieš mirtį. Nors pri- 
sipažistama, kad dėl baimės gyventi buvo pavėluotai 
pakilta, bet dabar būtent dėl to pavėlavimo reiškiamos 
juo didesnės pretenzijos pasiektai aukštumai išsaugoti. 
Nors žmogus aiškiai mato, kad, nepaisant viso prieši- 
nimosi (dėl kurio dabar - ak, kaip labai - apgailestau- 
ja), gyvenimas pasiekė savo, bet ir šitai suvokdamas, 
nūnai jis vis dėlto bando sustabdyti gyvenimą. Tokio 
žmogaus psichologija netenka natūralaus pagrindo. Jo 
sąmonė sustoja ore, tuo tarpu parabolė po juo leidžiasi 
didėjančiu greičių. 

Palanki dirva sielai yra natūralus gyvenimas. Kas 
su tuo nenori sutikti, pakimba ore ir sustingsta. Todėl 
tiek daug brandaus amžiaus žmonių sumedėja, žvelgia 
atgal ir kabinasi į praeitį su slapta mirties baime šir- 
dyje, Jie bent jau psichologiškai šalinasi gyvenimo pro- 
ceso ir todėl lieka lyg prisiminimų druskos stulpai, ku- 
rie, tiesa, dar gyvai prisimena jaunystės metus, bet 
nepajėgia rasti gyvo santykio su dabartimi. Nuo gyve- 
nimo vidurio lieka gyvas tik tas, kuris nori mirti su 
gyvenimu. Nes tai, kas įvyksta slaptą gyvenimo vidur- 
dienio valandą, yra parabolės pasisukimas atgal, mir- 
ties gimimas. Gyvenimas antroje pusėje nėra kilimas, 
skleidimasis, gausinimasis, gyvenimo pilnatvė (Lebens- 
ūberschwang), o mirtis, nes jo tikslas yra galas. Jo su- 
kimasis nuo gyvenimo aukštumos yra tas pats, kaip ir 
jo nenorėjimas pabaigos. Abu tie dalykai reiškia neno- 
rėjimą gyventi. Nenorėti gyventi reiškia tą patį, ką ir 
nenorėti mirti. Tapsmas ir nykimas yra ta pati kreivė. 

Sąmonė, jeigu tik gali, neakceptuoja šios visiškai 
neabejotinos tiesos. Dažniausiai žmogus yra pernelyg 
susijęs su savo praeitimi ir negali išsivaduoti iš jaunat- 
vės iliuzijos. Senatvė yra baisiai nepopuliarus dalykas. 
Regis, neatsižvelgiama į tai, kad nesugebėti senti yra 

lygiai taip pat kvaila, kaip nesugebėti išaugti iš vaiko 
amžiaus. Trisdešimtmetis infantilus vyriškis tikriau- 
siai atrodo apgailėtinai, bet jaunatviškas septyniasde- 
šimtmetis — ar tai ne žavu? Ir vis dėlto abu jie yra 
nenormalūs, be savo veido, psichologinės gamtos ano- 
malijos. Nekovojantis ir nelaimintis pergalės jaunas 
žmogus lieka neišnaudojęs geriausio, ką gali jaunystė, 
0 senis, nesugebantis įsiklausyti į nuo kalnų į slėnius 
čiurlenančių upelių paslaptį, nėra išmintingas, jis yra 
dvasios mumija, kuri yra ne kas kita, kaip sustingusi 
praeitis. Jis stovi savo gyvenimo nuošalyje ir iki bana- 
lumo kartoja save lyg automatas. Kokia tai kultūra, 
kuriai prireikia tokių pilkų žmogystų! 

Mūsų statistinis reliatyvus ilgaamžiškumas yra kul- 
tūros laimėjimas. Primityvūs žmonės tik išimtiniais at- 
vejais sulaukia labai vėlyvo amžiaus. Antai mano ap- 
lankytose primityviose Rytų Afrikos gentyse sutikau 
tik vieną kitą žilagalvį vyrą, kuriam galėjo būti dau- 
giau kaip šešiasdešimt. Bet tai buvo iš tikrųjų seni 
žmonės, ir tokie seni, lyg jie visuomet būtų buvę seni, 
jie buvo idealiai apsipratę su savo amžiumi. Jie buvo 
būtent tai, kas jie buvo, visais atžvilgiais. Mes visada 
esame tik daugiau ar mažiau tai, kas esame iš tikrųjų. 
Lyg mūsų sąmonė būtų slinktelėjusi nuo natūralaus 
pagrindo ir nebežinotų, kaip elgtis su natūraliu laiku. 
Atrodo, lyg mus būtų apnikusi sąmonės Kybris, apgau- 
lingai teigianti, kad gyvenimo laikas esąs tik tuščia 
iliuzija, kurią gali keisti kaip nori. (Kyla klausimas, iš 
kurgi sąmonė gauna sugebėjimą būti nenatūrali ir ką 
gi reiškia toks savivaliavimas.) 

Kaip kulkos trajektorija baigiasi taikiniu, taip gyve- 
nimas — mirtimi, kuri pagaliau yra viso gyvenimo tiks- 
las. Netgi jo pakilimas ir kulminacija yra tik pakopos 
ir priemonės pasiekti tikslą, būtent mirtį. Ši paradok- 
sali formulė yra ne kas kita, kaip loginė išvada iš to, 
kad gyvenimui būdingas teleologiškumas ir tikslingu- 

mas. Nemanyčiau, kad dėl tokių minčių mane būtų 
galima apkaltinti silogizmų tuščiažodžiavimais. Sutin- 
kame, kad gyvenimo kilimas turi tikslą ir prasmę; ko- 
dėl šito nepripažįstame jo leidimuisi? Žmogaus gyveni- 
mas yra labai reikšmingas dalykas, o kodėl mirtis ne? 
Jaunas žmogus dvidešimt ir daugiau metų ruošiamas 
visiškam gyvenimo atsiskleidimui; kodėl jis dvidešimt 
ir dar daugiau metų neturėtų ruoštis savo baigčiai? 
Tiesa, kulminacijoje tai turbūt pasiekta, žmogus yra 
pabaiga, ir jis ją turi. O kas pasiekta mirtimi? 

Man nemalonu tą akimirką, kai būtų galima kažko 
tikėtis, staiga išsitraukti iš kišenės tikėjimą ir pakvies- 
ti savo skaitytoją daryti kaip tik tai, ko jis niekada 
nemokėjo, būtent kažkuo tikėti. Turiu prisipažinti, kad 
aš taip pat šito niekada nemokėjau. Todėl aš, žinoma, 
neimsiu teigti, jog reikia būtent tikėti, kad mirtis — 
antrasis gimimas ir kad ji pratęsianti amžiną buvimą. 
Bet aš galiu bent užsiminti, jog consensus gentium turi 
aiškius požiūrius į mirtį, nedviprasmiškai išreikštus 
visose didžiosiose pasaulio religijose. Ir netgi galima 
teigti, jog dauguma iš šių religijų yra sudėtingos mir- 
ties paruošimo sistemos, ir būtent tokiu mastu, kad 
gyvenimas mano anksčiau pateiktos paradoksalios for- 
mulės prasme iš tikrųjų yra niekas kita, kaip pasiruo- 
šimas paskučiausiam tikslui —- mirčiai. Abi didžiosios 
dabartinės religijos - krikščionybė ir budizmas - būties 
prasmę pabaigia jos baigtyje. 

Šviečiamajame amžiuje susiformavo netrukusi pla- 
čiai pasklisti nuomonė apie religijų esmę, todėl ją verta 
paminėti, nors ji yra tipiškas Šviečiamosios epochos 
nesusipratimas. Tos nuomonės esmė - religijos esan- 
čios lyg kokios filosofinės sistemos ir, kaip ir šios, yra 
sugalvotos. Kažkas kadaise sugalvojęs Dievą ir kitas 
dogmas ir šia „norus pildančia“ fantazija vedžiojęs žmo- 
niją už nosies. Bet priešingas šiai nuomonei yra tas 
psichologinis faktas, jog religiniai simboliai kaip tik 

sunkiai pasiduoda apmąstymui. Ir jie gimė visai ne 
galvoje, o kur nors kitur, galbūt širdyje, šiaip ar taip, 
psichiniame giluminiame klode, nelabai panašiame į 
sąmonę, kuri visada yra tik paviršius. Todėl iv religi- 
niuose simboliuose akivaizdus „apreiškimo pobūdis“, ir 
jie dažniausiai yra spontaniški nesąmoningos sielos 
veiklos produktai. Jie yra kokie tik nori, tik neišgalvo- 
ti; veikiau jie bus per tūkstantmečius tolydžio augę lyg 
augalai, kaip natūralūs žmonijos sielos apreiškimai. Dar 
ir šiandien galime pamatyti, kaip atskiri individai spon- 
taniškai susikuria neabejotinai tikrus religinius simbo- 
lius, jie skleidžiasi iš pasąmonės sferos lyg nežinomos 
gėlės, o sąmonė rymo suglumusi greta, neišmanydama, 
kaip elgtis su tokiu padaru. Ne taip jau sunkiai galima 
nustatyti, kad šie individualūs simboliai turiniu ir for- 
ma kilę iš tos pačios nesusivokusios „dvasios“ (ar kaip 
kitaip ją pavadintume) kaip ir didžiosios žmonijos reli- 
gijos. Šiaip ar taip, patirtis rodo, kad religijos yra anaip- 
tol ne sąmoningai prasimanomos, o kyla iš natūralaus 
pasąmoninės sielos gyvenimo jį kaip nors adekvačiai 
išreikšdamos. Būtent tuo paaiškinamas universalus jų 
paplitimas bei nepaprastai didelis istorinis poveikis žmo- 
nijai. Toks poveikis būtų nesuprantamas, jeigu religi- 
niai simboliai nebūtų bent jau psichologinės gamtos 
tiesos. 

Žinau, kad labai daug kam žodis „psichologinis“ su- 
kelia sunkumų. Todėl, nuramindamas šiuos kritikus, 
pridursiu, kad nė vienas žmogus nežino, kas yra „psy- 
che“, ir kad taip pat negalima nusakyti, kiek „psyche“ 
yra apėmusi gamtą. Todėl psichologinė tiesa yra toks 
pat atsakantis ir geras dalykas kaip ir fizikinė tiesa; 
kaip pirmoji ribojasi psyche, taip ši - medžiaga. 

Religijose išreikštas consensus gentium, kaip matė- 
me, sutampa su mano paradokso formule. Regis, 
žiūrėjimas į mirtį kaip į gyvenimo prasmės išsipildymą 
bei patį tikriausią jo tikslą labiau atitiktų bendrą žmo- 

nijos sielą, užuot laikius ją tik beprasmiška pabaiga. 
Vadinasi, kas šiuo atžvilgiu šventai laikosi švietėjų nuo- 
monės, tas izoliuoja save psichologiškai, prieštarauda- 
mas savo žmogiškajai prigimčiai. 

Pastarajame sakinyje glūdi pagrindinė visų neuro- 
zių tiesa, nes juk visi neurotiniai sutrikimai kyla paga- 
liau dėl instinktų susvetimėjimo, dėl sąmonės atsisky- 
rimo nuo tam tikrų pamatinių sielos faktų. Todėl švie- 
tėjų nuomonės atsiduria prie pat neurotinių simptomų 
ribos. Kaip ir tie simptomai, jos iš tikrųjų yra iškreip- 
tas mąstymas, atsirandantis vietoj psichologiniu požiū- 
riu teisingo mąstymo. O šis niekada nepraranda ryšio 
su širdimi, sielos gelme, kamienu. Kad ir kas būtų - 
Šviečiamoji epocha, sąmonė ar nesąmonė — prigimtis 
ruošiasi mirčiai. Jeigu galėtume tiesiogiai stebėti ir re- 
gistruoti jauno žmogaus mintis, kai jis turi laisvo laiko 
ramiai pasvajoti, tai konstatuotume tik vieną kitą pri- 
siminimą, o iš esmės jo vaizduotę jaudintų ateities da- 
lykai. Iš tikrųjų didžiausią tų vaizdinių dalį sudaro an- 
ticipacijos. Todėl tie vaizdiniai dažniausiai yra veiks- 
mai arba netgi psichinė treniruotė, ruošiantis tam tik- 
riems būsimiems įvykiams, Jeigu tą patį eksperimentą 
galėtume atlikti su senstančiu žmogumi — aišku, jam 
to nejaučiant, — tai dėl jo polinkio į retrospekciją pama- 
tytume daugiau praeities vaizdų negu jauno žmogaus, 
bet greta išvystume neįtikėtinai daug ateities ir mir- 
ties, taip pat anticipacijų. Su amžiumi netgi neįtikėti- 
nai daugėja minčių apie mirtį. Senstantis žmogus no- 
romis nenoromis ruošiasi mirčiai. Todėl manau, kad 
pati gamta pasirūpina pasiruošimu baigčiai. Ir objekty- 
viai visiškai nesvarbu, ką apie tai mano individuali 
sąmonė. O subjektyviai yra milžiniškas skirtumas, ar 
sąmonė žengia į koją su siela, ar laikosi įsikabinusi 
širdžiai nežinomų nuomonių. Juk nenusiteikti mirčiai 
kaip tikslui yra lygiai taip pat neurotiška, kaip jaunys- 
tėje išstumti fantaziją jaudinančius ateities vaizdinius. 

Daugelį metų stebint asmenis, kurių pasąmoninę sie- 
los veiklą matydavau iki pat jų mirties, psichologinė 
patirtis leido padaryti nemažai išvadų. Dažniausiai ar- 
tėjančią baigtį ženklindavo tie simboliai, kurie ir šiaip 
jau gyvenime rodo psichologinius būsenos pasikeitimus, 
būtent tokie atgimimo simboliai, kaip vietos pakeiti- 
mai, kelionės ir panašiai. Dažnai ilgiau kaip metus prieš 
mirtį žmogui sapnuojasi dalykai, leidžiantys spėti, kad 
jis netrukus mirs, taip pat ir tokiais atvejais, kai išori- 
nė situacija tokioms mintims neduoda jokio pagrindo. 
Vadinasi, mirimo procesas prasideda dar gerokai prieš 
faktinę mirtį. Beje, dažnai tai matyti ir iš to, kad kar- 
tais dar gerokai prieš mirtį pradeda savotiškai keistis 
charakteris. Apskritai aš buvau nustebintas, matyda- 
mas, kaip menkai mirtis jaudina pasąmoninę sielą. Va- 
dinasi, mirtis turėtų būti kažkas palyginti mažareikš- 
miška arba mūsų sielai nerūpi, kas atsitiktinai ištinka 
atskirą individą. Bet atrodo, kad tam, kas pasąmoniš- 
ga, juo labiau rūpi tai, kaip mirštama, būtent, ar sąmo- 
nės požiūris į mirimą tinkamas, ar ne. Kartą man teko 
gydyti šešiasdešimt dvejų metų moterį. Tai buvo dar 
guvi ir gana inteligentiška moteriškaitė. Ji nemokėjo 
suprasti savo sapnų ne todėl, kad negalėtų šito pada- 
ryti. Deja, buvo per daug aiškų, kad ji jų nenorėjo su- 
prasti. Jos sapnai buvo labai aiškūs, bet taip pat ir 
labai nemalonūs. Ji buvo įsikalusi į galvą, kad savo 
vaikams esanti puiki motina, o vaikai su šia nuomone 
visiškai nesutiko, ir jos sapnai bylojo apie labai prie- 
šingą įsitikinimą. Po kelių savaičių bergždžių pastangų 
aš buvau priverstas nutraukti gydymą, nes buvau pa- 
šauktas į karinę tarnybą (tai buvo per karą). Tuo tarpu 
pacientė susirgo nepagydoma liga, po kelių mėnesių 
prasidėjo agonija, ir bet kurią akimirką ji galėjo atsi- 
sveikinti su pasauliu. Beveik visą laiką ji buvo savotiš- 
koje delyro arba somnambulizmo būsenoje, ir tokioje 
keistoje dvasinėje būklėje ji spontaniškai vėl ėmė save 

analizuoti. Vėl kalbėjo apie savo sapnus ir pati sau 
viską prisipažino, ką taip užsispyrusi man anksčiau 
neigė, ir dar daugybę kitų dalykų. Šitaip šešias savai- 
tes kasdien po kelias valandas ji save analizuodavo. Į 
pabaigą ji taip nusiramino ir buvo lyg normali pacien- 
tė, paskui mirė, 

Iš šio bei daugelio panašių pavyzdžių aš turiu pada- 
ryti išvadą, kad mūsų sielai bent jau individo mirimas 
vis dėlto nėra vis tiek. Panašiai skatina galvoti ir daž- 
nai stebima vidinė būtinybė, verčianti mirštančiuosius 
dar ištaisyti visa, kas iškreipta. 

Kaip tokius stebėjimus galiausiai reikėtų vertinti, 
yra problema, peržengianti patirties mokslo kompeten- 
cijų bei mūsų intelektualinių galimybių ribas, nes no- 
rint padaryti loginę išvadą būtina patirti dar ir mirtį. 
Bet miręs stebėtojas, nelaimei, atsiduria tokioje padė- 
tyje, kuri jam neleidžia objektyviai papasakoti apie sa- 
vo patirtį bei iš jos išplaukiančias išvadas. 

Sąmonė juda ankštuose rėmuose, būdama neilgą lai- 
ko tarpą tarp pradžios ir baigties, tas laikas dar maž- 
daug trečdaliu sutrumpėja dėl periodiškų miego valan- 
dų. Kūnas gyvena kiek ilgiau, jo gyvenimas visada pra- 
sideda anksčiau ir labai dažnai nutrūksta vėliau negu 
sąmonė. Pradžia ir pabaiga yra neišvengiami visų pro- 
cesų aspektai, Bet atidžiau stebint, nepaprastai sunku 
nurodyti, kur kas prasideda ir kur kas baigiasi, nes 
įvykiai ir procesai, pradžios ir pabaigos, apskritai paė- 
mus, sudaro nedalomą kontinuumą. Mes suskaidome 
procesus, norėdami juos atskirti ir pažinti, nors iš es- 
mės žinome, kad kiekvienas atskyrimas yra arbitrali- 
nis bei konvencionalus. Taip darydami, mes nesikiša- 
me į pasaulio vyksmo kontinuumą, nes „pradžia“ ir 
„pabaiga“ visų pirmiausia yra sąmoningo mūsų pažini- 
mo proceso būtinybės. Žinoma, mes galime pakanka- 
mai tvirtai konstatuoti, kad individuali sąmonė, susiju- 
si su mumis pačiais, priėjo prie pabaigos. Bet lieka 

neaišku, ar kartu nutrūksta ir psichinio vyksmo tąsa, 
nes šiandien nebe taip tvirtai kaip prieš penkiasdešimt 
metų galima teigti, kad psyche priklauso nuo smegenų. 
Psichologija pirmiau dar turi suvirškinti tam tikrus 
parapsichologijos faktus, o šito ji dar net nepradėjo. 
Atrodo, kad mums nepaaiškinama psyche turi savy- 
bių, savotiškai padedančių išsiaiškinti jos santykį su 
erdve ir laiku. Turiu galvoje erdvės ir laiko telepati- 
nius fenomenus, kuriuos, kaip žinome, lengviau igno- 
ruoti negu paaiškinti. Mokslas šiuo požiūriu, išskyrus 
keletą girtinų išimčių, buvo pasirinkęs labai lengvą ke- 
lią. Bet turiu prisipažinti, kad vadinamieji telepatiniai 
psyche sugebėjimai man sukėlė nemažai galvosūkių, 
nes taikliu žodžiu „telepatija“ dar toli gražu niekas ne- 
paaiškinta. Sąmonės apribojimas erdvėje ir laike yra 
toks grandiozinis faktas, jog bet kuris šios fundamen- 
talios tiesos įveikimas iš tikrųjų yra didžiausios teori- 
nės reikšmės įvykis, nes tai įrodytų, kad erdvėlaikio 
apribojimas yra definicija, kurią galima panaikinti. Anu- 
liavimo sąlyga būtų psyche, kuriai, išeitų, erdvėlaikis 
būtų būdingas ne daugiau kaip reliatyvi, sąlyginė sa- 
vybė, Bet tam tikromis sąlygomis ji galėtų ir pralaužti 
erdvėlaikio ribas, ir būtent, jeigu prireiktų, dėl jos svar- 
bios savybės — santykinio neapibrėžtumo erdvėje ir lai- 
ke. Ši, kaip man atrodo, labai suprantama galimybė 
yra tokia nepaprastai reikšminga, jog smalsaus proto 
tyrinėtojus turėtų paskatinti dirbti sutelkus visas pa- 
stangas. Bet mūsų sąmonės išsivystymo lygis yra toks 
atsilikęs (išimtys patvirtina taisyklę!), jog apskritai dar 
trūksta mokslinių ir mąstymo priemonių, kad visą te- 
lepatijos faktų reikšmingumą būtų galima panaudoti 
psyche esmei pažinti. Aš tik atkreipiau dėmesį į šią 
reiškinių grupę, norėdamas parodyti, kad psyche glau- 
di sąsaja su smegenimis, tai yra jos apribojimas erdvė- , 
je ir laike, vis dėlto nėra toks savaime suprantamas ir 
nenuginčijamas dalykas, kaip iki šiol manyta. 

Bet žmogus, šiek tiek susipažinęs su turima ir pa- 
kankamai pagrįsta parapsichologine įrodymo medžia- 
ga, žino, kad ypač vadinamieji telepatiniai reiškiniai 
yra neabejotini faktai. Objektyviai ir kritiškai peržiū- 
rėjus turimą medžiagą, reikėtų nustatyti, kad būna pa- 
jautimų, kurie iš dalies vyksta taip, lyg nebūtų erdvės, 
iš dalies —- lyg nebūtų laiko. Iš to, žinoma, negalima 
daryti metafizinės išvados, kad dėl tos priežasties daikte 
savaime nebūtų nei erdvės, nei laiko ir kad todėl žmo- 
gaus protas būtų susijęs su erdvėlaikio kategorija lyg 
miglota iliuzija. Erdvė ir laikas veikiau yra ne tik be- 
tarpiškiausia, paprasčiausia tikrenybė, bet jie ir empi- 
riškai regimi tam, kas suvokia visa vykstant erdvėje ir 
laike. Matant šią didžiulę tikrenybę, suprantama, kad 
telepatijos fenomeno savitumas veikia tik didžiulėmis 
proto pastangomis. Bet kas deramai skaitosi su fak- 
tais, tas negali nesutikti, kad tariamas erdvėlaikio ne- 
apibrėžtumas sudaro pačią tikriausią jų esmę. Paga- 
liau paprasta įžvalga (Anschauung) ir tiesioginis įsiti- 
kinimas, tiksliai kalbant, tik įrodo psichologinį įžval- 
gos formos, kuri visiškai nepriima jokios kitos formos, 
aprioriškumą, Tai, kad mūsų įžvalgos potencijos visiš- 
kai nepajėgia įsivaizduoti erdvėlaikio neapibrėžtos bū- 
ties formos, pagaliau dar jokiu būdu neįrodo, jog ji to- 
kia yra neįmanoma. Kaip iš tariamo erdvėlaikio ne- 
apibrėžtumo negalima daryti absoliučios išvados, kad 
yra erdvėlaikio neapibrėžta būties forma, lygiai taip 
pat neleistina iš tariamos suvokimo erdvėlaikio savy- 
bės daryti išvadą, kad negalėtų būti erdvėlaikio ne- 
apibrėžtos būties formos. Tačiau abejoti absoliučiu erd- 
vėlaikio įžvalgos galiojimu yra ne tik leistina, bet, at- 
sižvelgiant į dabar sukauptą patirtį, netgi būtina. Hi- 
potetinė galimybė, kad psyche apimanti ir erdvėlaikio 
neapibrėžtą būties formą, kol kas yra svarbi mokslo 
problema. Mūsų dienų teorinės fizikos idėjos ir abejo-“ 
nės turi nuteikti atsargiai ir psichologą, nes, pažiūrė- 

jus filosofiškai, ką gi kita pagaliau reiškia „erdvės ap- 
ribojimas“, jei ne erdvės sureliatyvinimą? Su laiko (kaip 
ir priežastingumo) kategorija lengvai gali panašiai at- 
sitikti. Vadinasi, mūsų laikais abejonės šiuo požiūriu 
yra mažiau negu bet kada išlaužtos iš piršto. 

Psyche esmė tikriausiai nusidriekia iki tamsybių to- 
li anapus mūsų proto kategorijų. Sieloje glūdi tiek daug 
mįslių, kaip pasaulyje su jo galaktikos sistemomis, į 
kurių didingą reginį žvelgiant tik visiškai fantazijos 
neturintis žmogus negalėtų pripažinti savo menkumo. 
Esant tokiam labai netikram žmogaus supratimui, be- 
tikslis šviečiamasis triūsas yra ne tik juokingas, bet ir 
graudžiai nuobodus. Taigi jeigu kas nors, jausdamas 
poreikį iš pačių širdies gelmių ar pritardamas seniau- 
siems žmonijos išminties mokymams, arba dėl psicho- 
loginio fakto, kad yra „telepatiškų“ pajautimų, padary- 
tų išvadą, jog psyche labai stipriai reiškiasi erdvėlaikiu 
neapibrėžtoje būties formoje ir, vadinasi, priklauso tam, 
kas nelabai tiksliai ir simboliškai vadinama „amžiny- 
be“, tai kritiškas protas jam negalėtų priešpriešinti jo- 
kio kito argumento, išskyrus mokslinį „non liguet“. Be 
to, jis turėtų pranašumą, su kuriuo negalima nesiskai- 
tyti - jo požiūris sutaptų su nuo neatmenamų laikų 
egzistuojančiu ir universaliai paplitusiu žmogaus sielos 
„penchant“. Kas šios išvados nepadaro dėl skeptiškumo 
ar maištaudamas prieš tradicijas, ar stokodamas drą- 
sos, ar dėl paviršutiniškos psichologinės patirties, ar 
dėl primityvaus ribotumo, tas, kaip rodo statistika, tu- 
Ti labai nedaug galimybių tapti dvasios pionieriumi; 
tad nekyla jokių abejonių, kad jam ims prieštarauti jo 
prigimtinės tiesos. Ar jos galiausiai yra absoliučios tie- 
sos, ar ne, niekada negalėsime įrodyti. Gana, kad jos 
egzistuoja kaip „penchant“, o mes pakankamai žinome, 
ką reiškia sueiti su šiomis „tiesomis“ į lengvabūdišką 
koniliktą: tai būtų tas pats, kaip nekreipti dėmesio į 
instinktus, būtent į šaknų pakirtimą (Entwurzelung), 

dezorientaciją, beprasmiškumą bei visokius kitokius 
menkavertiškumo simptomus. Viena iš lemtingiausių 
sociologinių ir psichologinių klaidų, kurių mūsų laikais 
taip gausu, yra ta, jog taip dažnai manoma, kad nuo 
tam tikros akimirkos kas nors gali pasidaryti visiškai 
kitoks, pavyzdžiui, kad žmogus galis iš pagrindų pasi- 
keisti arba galinti būti rasta formulė ar tiesa, reiškian- 
ti visiškai naują pradžią, ir t. t. Iki šiol vis dar buvo 
laikoma stebuklu, jeigu apskritai kas nors iš esmės 
pasikeisdavo ar iš viso pasidarydavo geriau. Nukrypi- 
mas nuo pagrindinių tiesų sukelia neurotinį bejėgišku- 
mą, tai, ko šiandien kaip tik yra užtektinai. Bejėgišku: 
mas sukelia beprasmiškumą, o gyvenimo beprasmišku- 
mas yra vidinė kančia, kurios poveikio (Tragweite) mū- 
sų laikai iki galo taip ir nesuvokė. 


VIRSMO SIMBOLIAI 
Symbole der Wandlung 


Antra dalis 


II. Libido samprata 


Būdingą libido sąvoką Freudas ėmė vartoti „Trijuo- 
se traktatuose apie seksualumą“ ir, kaip minėjome, čia 
jai suteikė seksualumo reikšmę. Neatrodo, kad libido 
nusakytų kokį itin nedalų reiškinį: išsiliėdamas „libidi- 
niais antplūdžiais“, jis gali įgyti tokias funkcijas ir pa- 
sireikšti tokiose kūno vietose, kurios pačios savaime 
neturi nieko bendra su lytimi. Šis neapibrėžtumas Freu- 
dui leido palyginti libido-su srove, kuri tekėdama skai- 
dosi, atsimušusi į kliūtį, ima tvenktis, išsiveržusi per 
kraštus, užplūsta šoninius latakus ir t. t.) Nors Freu- 
das libido apibūdina kaip seksualinę energiją, jis jokiu 
būdu netvirtina, kad „viskas“ yra „seksualumo“ pasi- 
reiškimas. Freudas tik pripažįsta, kad egzistuoja tam 
tikros instinktyvios jėgos, kurių prigimtis nėra aiški, 
Šią prielaidą grindžia hipotetinis „instinktų rezginio“? 
vaizdinys, kuriame, be kitų potroškių, esą virba ir sek- 
sualinis instinktas. Eksperimentiniai duomenys taip pat 
rodo, kad seksualinis instinktas gali pasireikšti kitų 


“ Freud S. Drei Abhandlungen zur Sexualtheorie. — Leipzig und 
Wien, 1905. 

> Idėja, kurią atgaivinti vėl siekė garsusis Mėbiusas!. Iš naujesnių 
autorių, kurie pripažino psichologinį instinktų primatą, būtų galima pa- 
minėti Rouillęs“, Wundta, Beneke“, Spencerį, Ribot“ ir Lt. 

potroškių valdose?. Iš tokių sampratų besiklostanti 
Freudo teorija, pasak kurios, neurotinės sistemos 
instinktyvios jėgos atitinka tuos libidinius antplūdžius, 
kuriems išsilieti sudaro galimybę kiti (ne lytinės pri- 
gimties) instinktai?, tapo kertinių Vienos mokyklos ak- 
meniu, į kurį atsiremia visa psichoanalitinė neurozių 
samprata. Kiek vėliau Freudas vis dėlto buvo privers- 
tas susimąstyti ir tvirtai nuspręsti, ar galų gale libido 
apskritai nėra tik vadinamasis interesas. Turiu pažy- 
mėti, kad Freudą susimąstyti paskatino vienas parano- 
jinės šizofrenijos atvejis. Rūpima pastraipa, kurią čia 
pateikiu, pažodžiui skamba taip: „Trečiasis samprota- 
vimas, išplaukiantis iš šiuose puslapiuose išplėtotų prie- 
laidų, verčia atsakyti į klausimą, ar visišką libido ato- 
trūkį nuo išorinio pasaulio galima laikyti pakankamai 
svariu pagrindu spręsti apie „pasaulio išnykimą“, ar 
galima sakyti, kad šiuo atveju rapport su išore išlaiko 
tvirtai fiksuotas Aš kateksis? Šią problemą galėtume 
išspręsti arba darydami prielaidą, kad libidinis katek- 
sis (iš erotinių šaltinių kylantis interesas) tiesiog visiš- 
kai sutampa su interesu, arba įžvelgdami galimybę, 
kad visas libido plėtotės sritis smarkiai apėmusi suirų- 
tė gali atitinkamai sutrikdyti ir Aš kateksio funkciona- 
vimą. Rasti tinkamo šios problemos sprendimo dar ne- 


* Tačiau tą patį galėtume pasakyti ir apie alkį. Kartą gydžiau pa- 
cientę, su kurios simptomais gana neblogai susitvarkiau. Netikėtai ji vėl 
pasirodė, kamavusi ją neurozė, regis, atsinaujino visu smarkurau. Staiga 
užkluptas pasimečiau, tačiau netrukus paaiškėjo, kad ji taip įniko į savo 
lakias fantazijas, jog užmiršo papietauti. Pakako viso labo stiklinės pie- 
no ir duonos riekės, kad jos „alkio antplūdis“ tučtuojau atsiūgtų. 

“ Freud. Drei Abhandlungen... - S. 22: „Užbėgdamas pirmyn, turių 
pasakyti (...), kad šios psichoneurozės, kaip galiu spręsti iš eksperimen- 
tinių tyrimų, paremtos seksualinės prigimties instinktyviomis jėgomis. 
Tai teigdamas aš ne tik konstatuojų faktą, kad seksualinio instinkto 
endrgija prisideda prie jėgų, kurios skatina patologinių požymių paūmė- 
jimą, bet ir įsakmiai pabrėžiu, kad šis prisidėjimas sudaro pastovų ir 
svarbiausią neurozės šaltinį. Todėl aptariamų asmenų lytiniam gyveni- 
mui arba absoliučiai, arba iš dalies kaip tik ir būdingi šie simptomai“. 

galime. Padėti galėtų nebent kokia nors gerai pagrįsta 
instinktų teorija, bet reikia pripažinti, kad apie panašų 
dalyką kol kas galime tik svajoti. Instinktas — tai są- 
voka, kuria nusakome ribą, skiriančią somatinę pri- 
gimtį ir psichiką. Sakydami, kad instinktas psichikoje 
reprezentuoja organines galias, sykiu pripažįstame tą 
populiarią nuomonę, kuri, besiremdama biologiniu du- 
alizmu, kai individas siekia tiek palaikyti rūšį, tiek 
išlikti ir pats, linksta seksualinį instinktą traktuoti at- 
skirai nuo Aš instinktų. Gilindamiesi toliau, galime rem- 
tis nebent tik hipotezėmis, kurias, vos spėję iškelti, 
tučtuojau atmetame tam, kad vargais negalais pajėg- 
tume susigaudyti miglotuose psichinių procesų labirin- 
tuose. Psichoanalitiniais patologinių psichinių procesų 
tyrinėjimais mes kaip tik ir tikimės nepriekaištingai 
susidoroti su kebliomis instinktų teorijos problemomis. 
Tačiau pavienių tyrinėtojų nebrandžios pastangos kol 
kas verčia mus tenkintis vien lūkesčiais“? 

Vis dėlto Freudas galiausiai nusprendė, kad parano- 
jinius pakitimus gana pamatuotai galima paaiškinti sek- 
sualinio libido recesija. Pasak Freudo, „todėl vis labiau 
įsitikiname, kad pakitusius santykius su pasauliu arba 
visiškai, arba iš dalies lemia libidinio intereso sumen- 
kimas“?, 

Šioje pastraipoje Freudas kelia klausimą, ar plačiai 
žinomą realybės principo išnykimą, koks būna sergant 
paranoja (ar šizofrenija?) ir kurį aprašiau savo „De- 
mentia praecox psichologijoje“?, galima iš esmės pa- 


* Freud S. Psychoanalytische Bemerkungen ūher einen autobiogra- 
phisch beschriebenen Fall von Paranoia // Jahrbuch fūr psychoanalytis- 
che und psychopathologische Forschungen, III. - Leipzig und Wien, 1911. - 
S. 65. 


9 Ten pat. - P. 66. 

* Čia svarstomas Schreberio“ atvejis nėra grynai paranojinis. Žv. 
Schreber D. P. Denkwirdigkeiten eines Nervenkranken nebst Nachtra- 
gen usw. - Leipzig, 1908. 

* Žr. taip pat Jung C. G. Der Inhalt der Psychose // Schriften zur 
angevandten Seelenkunde III. - Deuticke, Leipzig und Wien, 1908, pa- 
pildytas leidimas 1914. 

aiškinti „libidinių būklių“ recesija, ar reikia manyti, kad 
ši būsena tiesiog sutampa su vadinamuoju objektyviu 
interesu. Vargu ar galėtume manyti, kad normalią „fonc- 
ar erotinis interesas. Dalykas tas, kad pacientas, visiš- 
kai nebefunkcionuojant tikrovės principui, Iabai dažnai 
nerodo jokių psichologinės adaptacijos požymių. (Esant 
šioms būklėms, realybė nugrimzta į pasąmoninius klo- 
dus.) Noromis nenoromis reikia pripažinti, kad šiuo at- 
vejų, palikdamas bemaž neapčiuopiamus pėdsakus, sy- 
kiu su bendruoju tikrovės principo funkcionavimu iš- 
nyksta ne tik erotinis, tačiau apskritai bet koks intere- 
sas. Jeigu libido išties būtų tik seksualumo pasireiški- 
mas, tai kaip tuomet turėtume aiškinti kastratų atve- 
jus? Juk dėl kastracijos praradę „libidinį interesą“, jie 
plūdžiai“ kelia nemažų abejonių. Daugelis būsenų ir 
veiksmų, akivaizdžiai susijusių su lyties sritimi, viso 
labo yra tik metaforos ir analogijos, kaip, pavyzdžiui, 
„ugnis“, nusakanti aistrą, „karštis“ - pyktį, „santuo- 
ka“ - glaudžius ryšius ir t. t. Tikriausiai niekam neat- 
eina mintis, kad visi stogdengiai, klojantys „vienuolį“ 
ant „vienuolės“, ar visi durininkai, kišantys raktą į 
spynos skylę, yra pelnę kažin kokią ypatingą „libidinių 
antplūdžių“ malonę. 

Jau anksčiau, rašydamas „Dementia praecox psicho- 
logiją“, siekiau išsiversti terminu „psichinė energija“, 
nes sergant šia liga išryškėja ne vien gryno erotinio 
intereso stygius. Jeigu neigalėjimą bendrauti, šizofre- 
nišką atotrūkį nuo pasaulio sieksime paaiškinti vien 
tik erotizmo recesija, tai nelyginant Freudas noromis 
nenoromis būsime priversti perdėtai sureikšminti sek- 
sualumo idėją. Galime pripažinti, kad bet kokie santy- 


* Plg. taip pat Jung C. G. Ūber die Psychologie der Dementia pra- 
stos, Ein Versuch, - Halle, 1907 ($ 9 ir 195). 

kiai su aplinkiniu pasauliu iš esmės yra pagrįsti lyti- 
niais santykiais, tačiau tuomet pats žodis „seksualu- 
mas“, tapęs miglota idėja, prarastų bet kokį turinį. Kad 
sąvokos ima jauktis, akivaizdžiai įrodo kad ir terminas 
„psichoseksualumas“. Tačiau tikrovės stygių, pasireiš- 
kiantį šizofrenijos atveju, vargu ar gali padengti seksu- 
alumo sensų sirictiori ištekliai. „Fonction du rėel“ trū- 
kumas čia yra toks milžiniškas, kad iš apyvartos dings- 
ta net ir tos instinktyvios jėgos, kurių nė norint nepa- 
vyktų susieti su seksualumu. Juk niekas negali rimtai 
įrodinėti, kad realybę sudaro tik vienui viena seksua- 
lumo funkcija! Net jeigu taip ir būtų, tai vis tiek libido 
(sensu strictiori) intraversiją neurozės atveju sektų toks 
pat realybės praradimas, koks pasireiškia sergant šizo- 
frenija. Tačiau taip toli gražu nėra. Kaip nurodė pats 
Freudas, seksualinio ar erotinio libido intraversija ar 
regresija blogiausiu aiveju sukelia ne šizofreniją, o tik 
neurozę. 

Santūriai remtis seksualumo teorija rašant „Demen- 
tia praecox psichologijos“ įvadą, nors ir pripažinau Freu- 
do nurodytus psichologinius mechanizmus, mane vertė 
tuometinė libido teorijos būklė. Laikydamasis jos pos- 
tulatų ir apsiribodamas vienpusiška seksualumo sam- 
prata, neįstengiau išsiaiškinti tų funkcinių sutrikimų, 
kurie, besireikšdami seksualumo srityje, ima terptis ir 
į kitų instinktų sferą. Energetinė samprata man buvo 
daug pravartesnė nei „Trijuose traktatuose...“ Freudo 
išplėtotos seksualumo idėjos. Ją taikydamas „psichinę 
energiją“ pajėgiau sutapatinti su terminu „libido“. Ši 
kategorija nusako toškimą ar impulsą, kurio nevaržo 
nei moralinis, nei apskritai koks nors autoritetas. Libi- 
do — tai natūraliai besireiškiantis potroškis. Kilmės po- 
žiūriu libido esmę sudaro tiek kūno poreikiai, pavyz- 
džiui, alkis, troškulys, miegas, seksas, tiek emocinės 
būklės ir afektai. Itin komplikuotoje žmogaus psyche 
visi šie faktoriai įgauna savitų bruožų ix subtilių niu- 

unsų. Nekyla jokių abejonių, kad net patys didžiausi 
skirtumai atsiranda iš paprasčiausių pirminių formų. 
Pavyzdžiui, dauginimosi instinktas buvo tas šaltinis, iš 
kurio atsirado daugelis sudėtingų funkcijų, šiandien jau 
nebepasižyminčių seksualiniu pobūdžiu. Žinia, reikš- 
mingai pakito evoliucionuojančios gyvūnijos dauginimosi 
principai: subrendusių lytinių ląstelių gausumą, kurio 
reikėjo atsitiktiniam apvaisinimui, pamažėle ėmė ribo- 
ti saugesni apvaisinimo būdai ir patikimesni palikuo- 
nių apsaugojimo metodai. Kiaušialąsčių ir spermato- 
zoidų generacijos redukcija išlaisvino gerokus energijos 
kiekius, kurie galėjo būti ir buvo panaudoti kitoms reik- 
mėms. Gyvūnuose ėmė reikštis pirmieji meniniai im- 
pulsai, dar glaudžiai susiję su dauginimosi poreikiais ir 
išryškėjantys tik rujojimo metu. Šių biologinių fenome- 
nų pirminis seksualinis pobūdis, įgydamas vis didesnį 
organinį pastovumą ir funkcinį savarankiškumą, pa- 
laipsniui išnyko. Pirmapradis muzikos ryšys su daugi- 
nimosi poreikiais, kaip žinoma, nekelia jokių abejonių, 
tučiau groteskiškos pastangos gretinti muziką su sek- 
sualumu vis dėlto nebūtų itin pateisinamos, Tai prilyg- 
lų mėginimams Kelno katedrą išnagrinėti mineralogi- 
jos traktate — juk niekas nepaneigs, kad ji yra pasta- 
lyta daugiausia iš akmenų. 

Siedami libido su dauginimosi instinktu, nepajėgia- 
me išsiveržti iš tokio požiūrio, kuris libido nuo alkio 
skiria dėl tų pačių priežasčių, dėl kurių rūšies išsaugo- 
jimo instinktą priimta skirti nuo savisaugos poreikio. 
Gamtai, savaime aišku, tokie dirbtiniai skirtumai ne- 
būdingi. Čia galima įžvelgti tik tolydų impulsą gyventi, 
valią būti, kuri, palaikydama individą, sudaro sąlygas 
išlikti visai rūšiai. Taip suprantamą libido būtų galima 
sieti su Schopenhauerio Valia — juk ji taip pat yra iš- 
oriniame judėjime išryškėjantis vidinis troškimas, va- 
lia ar veržimasis, Tokį psichologinių vaizdinių perkėli- 

mą į objektyvią tikrovę filosofija vadina „introjekcija“!9. 
Susikurtą pasaulio vaizdinį introjekcija paverčia sub- 
jektyvia tikrove. Jei nebūtų reiškęsis introjekcijos fe- 
nomenas, tai nebūtų įsitvirtinusi fizinės jėgos sampra- 
ta. Kaip taikliai pažymėjo Galilei, jos ištakų reikia ieš- 
koti subjektyviame savo raumenų galios pajutime. Li- 
bido tapatinti su geismu ar troškimu taip pat linksta- 
me todėl, kad šitaip išsiaiškiname psichinių energijų 
vyksmus, patiriamus troškimų pavidalu. Apie tai, kas 
juos sukelia, mums leista žinoti ne ką daugiau, nei 
apie psyche pačią savaime. 

Kartą išdrįsę ryžtingai nuspręsti, kad libido, iš pra- 
džių vien brandinęs kiaušialąstes ir spermatozoidus, 
dabar, nebegalėdamas atlikti jokių kitų funkcijų, pajė- 
gia, pavyzdžiui, tik sukelti paukščiams tvirtą impulsą 
sukti lizdus, turime, neišskirdami nei alkio, nei kokio 
kito impulso, laikomo instinktu, į kiekvieną veržlų geis- 
mą ir troškimą iš esmės žvelgti kaip į energijos ap- 
raišką. 

Taip plačiai traktuojamas libido iš esmės priartėja 
prie intencionalumo sampratos. Kaip anksčiau pateik- 
toje pastraipoje nurodo Freudas, taip menkai išmany- 
dami žmogaus instinktų prigimtį ir jų psichinį dina- 
miškumą, neturime jokio pagrindo pemnelyg sureikš- 
minti kurį nors vieną instinktą. Elgtumėmės apdai- 
riau, jeigu kalbėdami apie libido laikytume jį energijos 
krūviu, kuris, neįgydamas konkretaus instinkto požy- 
mių, gali pasireikšti pačiais įvairiausiais pavidalais - 
nesvarbu, ar galia, alkiu, neapykanta, seksualumu, ar 
religinėmis aspiracijomis. Čia itin dera vykę Schopen- 
hauerio samprotavimai: „Valia, kaip daiktas savaime, 
visiškai skiriasi nuo savo reiškinio ir visiškai laisva 
nuo visų jo formų, į kurias ji patenka tik tada, kai 


19 Rerenczi',introjekcijos“ sąvoka nusako diametraliai priešingą veiks- 
mą, 0 būtent išorinės tikrovės perkėlimą į vidinį pasaulį. Plg. Ferenczi S. 
Introjektion und Ūbertragung. — Leipzig und Wien, 1909. 

reiškiasi, ir kurios dėl to priskirtinos tik jos objektišku- 
mui, o jai pačiai visai nebūdingos“!", 

Kokiomis įvairiausiomis mitinėmis ir filosofinėmis 
sampratomis tik nebuvo bandoma nusakyti ir įsivaiz- 
duoti tos kuriamosios jėgos, kuri pasireiškia tik sub- 
jektyviuose žmogaus išgyvenimuose. Pateikdamas vie- 
ną kitą pavyzdį, priminčiau kad ir Hesiodo Erotą!?, 
turintį kosmogoninę reikšmę, ar Fanįš, kurį orfikai gar- 
bino kaip „Spindintijį“, Pirmagimį bei Eroto tėvą. Fa- 
nis, orfikų požiūriu, sykiu buvo Priapo? atitikmuo, be 
to, ši dvilytė dievybė dar buvo lyginama su tėbiečiu 
Dionisu Liaju!?. Orfiška Fanio samprata daug kuo pri- 
mena indų meilės dievą Kamą, kuris irgi simboliškai 
iprasmina kosmogoninį principą. Neoplatonikas Ploti- 
nas pasaulio sielą laiko intelekto energija! Vienį (pir- 
mapradį kuriantijį principą) jis lygina su šviesa, inte- 
lektą - su Saule (0), o pasaulio sielą - su Mėnuliu (9), 
Be to, Vienį Plotinas dar lygina su Tėvu, o intelektą - 
su Sūnumi!?. Vienis, vaizduojamas kaip Uranas, sim- 
bolizuoja transcendenciją, Krono pavidalu vaizduojamas 
Sūnus personifikuoja regimojo pasaulio valdovą, o pa- 
saulio siela (Dzeusas) įasmenina jiems paklūstantį pa- 
valdinį. Vienis arba būties visybės (odcia), pasak Ploti- 
no, yra hipostatinė esatis, trys jo emanacijos savo pri- 
gimtimi taip pat yra hipostatinės išsravos. Visų jų ne- 
dalomą pilnatį Plotinas nusako kaip p/a odoia šv zpi— 
olv Gzootdogo1w (vieną esybę trijuose asmenyse). Pasak 
Drewso!!, ši formulė niekuo nesiskiria nuo krikščio- 
niškosios Trejybės dogmos, kanonizuotos Nikėjos ir 


W Schopenhauer A. Pasaulis kaip valia ir vaizdinys / vert. A. Šlioge- 
ris. - Vilnius, 1995.- P. 183. 

19 Žr. Hesiodo „Teogoniją“. 

*9 Plg. Lexikon, Ausfūhrliches, der griechischen und rėmischen Myt- 
hologie/hg. von W. H. Roscher. - Leipzig, 1884-1890. - Bd. 3,2. - 2248 pp. 

*9 Drews A. Plotin und Untergang der antiken Weltanschauung. — 
Jena, 1907. — S. 127. 

19 Ten pat. - P. 138. 

Konstantinopolio!* susirinkimuose!? (Dievas Tėvas, Die- 
vas Sūnus ir Dievas Šventoji Dvasia). Galėtume pri- 
durti, kad kai kurios ankstyvosios krikščionių sektos 
Šventąją Dvasią (pasaulio sielą, Mėnulį) linko tapatinti 
su motinystės principu. Pasaulio siela, pasak Plotino, 
pasižymi polinkiu dalytis ir skaidytis, polinkiu, kuris 
conditio sine gua non grindžia bet kokį pasikeitimą, 
kūrimą ir dauginimąsi. Pasaulio siela kuria „begalinę 
gyvasties visybę“, skleidžia energijos pilnį bei sufor- 
muoja gyvąjį organizmą, kuriame tik ir gali veiksmin- 
gai ir realiai plėtotis idėjos!?. Intelektas yra jų gimdy- 
tojas, jų tėvas: ką jis sumano, tą pasaulio siela paver- 
čia tikrove!9. „Intelekte užsklęstas turinys, imdamas 
plėtotis, pasaulio sieloje tampa Logos ir, įprasminda- 
mas pasaulio sielą, apsvaigina ją nektaru“? Nektaras, 
panašiai kaip ir soma, — tai nemarus vaisingumo ir 
gyvybės gėrimas. „Aukštesniąją“ sielą priimta vadinti 
dangiškąja Afrodite, o jos žemesniąją apraišką — že- 
miškąja Afrodite. Jai duota žinoti, ką reiškia kęsti „gim- 
dymo skausmus“??, ir t. t. 

Energetinis atskaitos taškas išlaisvina psichinę ener- 
giją nuo pernelyg kaustančių apibrėžimų. Eksperimen- 
tinė patirtis rodo, kad patyrę visai nesvarbu iš kur 
atitekėjusį energijos antplūdį žymiai smarkiau ima 
reikštis bet kokie instinktyvūs procesai. Tai būdinga 
ne tik seksualumui — alkis ir troškulys šiuo atveju taip 
pat nėra jokia išimtis. Vos tik nusilpsta vieno instinkto 
pajėgumas, išsyk ūmiai ima reikštis kitas. Šis princi- 
pas iš esmės grindžia ir psichinę veiklą. Manydami, 
kad visais atvejais pajėgumą gali prarasti tik seksua- 
lumas, iš psichinių procesų pažinimo išgauname vien 


19 Ten pat. — P. 135. 

1 Plotinas. Eneados. II, 5, 3. 
19 Ten pat, IV, 8, 3. 

19 Ten pat, III, 5, 9. 

>) Drews A. Plotin .„. - S. 141. 

ne itin vykusią flogistono teoriją, kadaise gyvavusią 
fizikos ir chemijos moksluose. Ne be pagrindo neigi 
Freudas nebuvo visiškai įsitikinęs esamų instinktų te- 
orijų patikimumu. Instinktas, iš prigimties pasižymė- 
damas tiek psichinėmis, tiek fiziologinėmis savybėmis, 
yra be galo mįislinga gyvybės apraiška. Neįmanoma ap- 
tikti kitos užsikonservavusios psichikos funkcijos, o pa- 
keisti ją itin sunku, kone beviltiška. Tokius patologinio 
neįgalėjimo prisitaikyti atvejus kaip neurozes ir pan. 
kur kas lengviau paaiškinti pasikeitusia paciento nuo- 
stata instinkto atžvilgiu nei staigiu pastarojo pakiti- 
mu. Tačiau paciento nuostata kelia itin keblių psicho- 
loginių problemų, kurias gal ir būtų įmanoma be dide- 
lio vargo išspręsti nutarus, kad nuostatą lemia instink- 
tai. Neurozę stimuliuoja pačios įvairiausios būdo savy- 
bės ir aplinkos itakos, kurių visuma ir suformuoja tą 
nuostatą, pakertančią gebėjimą tinkamai patenkinti ins- 
tinktyvius impulsus. Jei jaunuolio neurotinius instink- 
to nukrypimus pernelyg smarkiai veikia analogiškos jo 
tėvų perversijos, tai seksualiniams sutrikimams čia ten- 
ka ne lemiamas, bet šalutinis vaidmuo. Todėl užuot. 
kamavusis dėl neurozių seksualinės teorijos pagristu- 
mo, verčiau reikėtų sukurti psichologinę jų sampratą. 

Tai verčia grįžti prie hipotezės, kad šviesos, ugnies, 
saulės ir kitų panašių simbolių susidarymą lemia ne 
seksualinis instinktas, bet tam tikra savaiminga neut- 
rali energija. Šizofrenijos atveju pasireiškianti realy- 
bės principo disfunkcija sukelia ne seksualumo paūmė- 
jimą, bet polinkį nugrimati į fantazijų pasauli, pasižy- 
mintį raiškiais archajiniais bruožais*". Tai jokiu būdu 
nepaneigia to fakto, kad ypač pradinėje ligos fazėje sek- 
sualiniai sutrikimai gali smarkiai paūmėti, tačiau jų 


2) Plg. Spielrein S. Ūber den psychologischen Inhalt eines Falles von 
Schizophrenie (Dementia praecox) / Jahrbuch fūr psychoanalytische und 
psychopathologische Forschungen, III. - Leipzig und Wien, 1912. - S. 329- 
400. 

suaktyvėjimą taip pat gali sukelti ir paniška baimė, ir 
įtūžis, ir religinio pamaldumo pagava, žodžiu, bet kuris 
kitas psichiką sukrečiantis išgyvenimas. Iš to, kad ši- 
zofrenijos atveju tikrovę ima gožti archajiškos fantazi- 
jos, dar nieko esminga nesužinome apie patį realybės 
principo funkcionavimą - tai tik patvirtina gerai žino- 
mą biologinį faktą, kad pakrikimo apimtą vėl sistemiš- 
kai organizuotą visumą paprastai pakeičia primityves- 
nė, tad ir senesnius laikus siekianti sistemiška visu- 
ma. Prisiminę Freudo palyginimą, galėtume sakyti, kad 
šaulys meta šalin šautuvą ir netikėtai čiumpa lanką su 
strėle. Vėlesniąją realybės funkciją (ar gebėjimą prisi- 
taikyti) turi pakeisti - jeigu iš viso turi — ankstesnysis 
prisitaikymo būdas. Šį principą formuluoja neurozių 
teorija, pasak kurios, bet kokį neįgalėjimą prisitaikyti 
kompensuoja ankstesnysis prisitaikymo metodas, kitaip 
sakant, regresyvus tėvų imago atgaivinimas. Neurozės 
atveju pakaitalas yra paties individo fantazijos; išsi- 
tekdamos asmeninio pasaulio rėmuose, šios fantazijos 
visai nepasižymi tais archajiškais bruožais, kurie bū- 
dingi šizofrenikui. Be to, neurozės atveju tikrovės prin- 
cipas ne išnyksta, bet tik įgyja apgaulingą pavidalą. 
Ištikus šizofrenijai, priešingai, tikrovės principas išnyks- 
ta kone apskritai. Pateiksiu elementarų pavyzdį, už 
kurį turiu būti dėkingas savo buvusiam mokiniui Ho- 
neggeriui??, pakirstam mirties pačiame darbingume: gu- 
vaus proto paranoikui, puikiausiai žinojusiam, kad Že- 
mė yra rutulys, skriejantis aplink Saulę, šovė į galvą 
mintis, paneigus nūdienos astronomijos pažiūras, sų- 
kurti tokią teoriją, kuri nuodugniai įrodytų, kad Žemę 
sudaro plokščias diskas, apie kurį sukasi Saulė, Įdomų 
pavyzdį, atskleidžiantį, kaip ligos metu nūdienos žo- 
džių reikšmes ima gožti archajiškos sampratos, taip 
pat pateikia ponia S. Spielrein!“. Viena jos pacienčių 


* Veikalas nebuvo išspausdintas. 

įstabiai pareiškė, kad alkoholį, svaigųjį gėrimą, mitolo- 
gijoje atitinka „sėklos išsiliejimas“ — žodžiu, soma??. 
Jos mintys apie virimo simboliką irgi stulbina, nes be 
galo primena alchemiko Zosimo“ regėjimą, kurio metu 
jis išvydo, kaip altoriaus įdubime vyksta verdamų žmo- 
nių perkaita*?, Pacientė taip pat tiek žemę??, tiek van- 
denį?? tapatino su „motina“. 

Anksčiau išsakytą mintį, kad, įvykus tikrovės prin- 
cipo disfunkcijai, ima reikštis archaizuotas jo pakaita- 
las, patvirtina ir Spielrein: „Dažnai klaidinga 
davau, kad pacientai tiesiog gali būti tik giliai įsišak- 
nijusių liaudies prietarų aukos“??. Iš tikrųjų fantazijos, 
atstojančios pacientams tikrovę, daug kuo primena tas 
archajines sampratas, kurios kadaise grindė realybės 
principo funkcionavimą. Tačiau andainykščiai prieta- 
rai, kaip rodo Zosimo regėjimas, buvo ne kas kita kaip 
simboliai??, kuriais senovėje adekvačiai stengtasi per- 
teikti neperprantamas pasaulio (ir sielos) paslaptis. Su- 
pratimas (Auf-fassung) mums duoda galimybę apčiuop- 
ti ar sugriebti (fassen, begreifen) daiktus, o samprata 
(Begriff), išplaukianti iš susigaudymo, leidžia jais nau- 
dotis. Punkciniu požiūriu samprata atitinka magiškai 
veiksmingą vardą, kurį tardami galime valdyti daik- 
tus. Saugiai įterpti į psichinę visumą, jie ne tik nebe- 
gali pakenkti, bet, praturtindami žmogaus dvasią, su- 
teikia jam dar ir naujų galių (plg. tą pirmykštę pagar- 
bą, kurią „Senesnioji Eda“ teikia vardo davimui). Min- 
čiai, kad simboliams tenka tokia reikšminga funkcija, 
pritaria ir Spielrein: „Manau, kad simbolių susidarymą 
iš esmės lemia tos veržlios jėgos, kurios, mėgindamos 


25 Spielrein S, Ten pat. — P. 338, 353 ir 357. Apie samą, kaip sėklos 
išsiliejimą, žr. vėliau. 

20 Berthelot M. Collection des anciens alchimistes grecs. — Paris, 
1887-1888, III. — 1,2 pp. 

25 Spielrein S. Ten pat. — P. 345. 

28 Ten pat. - P. 338. 

20 Ten pat, — P. 397 

2 Čia būtų galima paminėti tuos Amerikos indėnus, kurie mano, 
kad pirmieji žmonės atsirado iš kardo rankenos ir šaudyklės jungtuvių. 

rasti išeitį iš esamo komplekso, bloškia jį į bendrą min- 
čių visumą (...). Šitaip kompleksas praranda asmeni- 
nius ypatumus (...) Šis kiekvienam individualiam kom- 
pleksui būdingas polinkis susinaikinti (ar transformuo- 
tis) sukelia tą įtampą, kuri išsilieja eilėmis ir tapyba, 
taip pat kitokia įvairia menine kūryba“?, 

Jei sąvoką „kompleksas“ pakeisime energijos stipru- 
mo sąvoka (o tai lygu komplekso afekto dydžiui), tai 
Spielrein požiūrį būtų nesunku suderinti su mano 
požiūriu. 

Panašu, kad šios pastangos kurti analogijas palaips- 
niui, vykstant permainoms vaizdinių ir pavadinimų lo- 
byne, gerokai išplėtė pasaulėvaizdžio ribas. Nesuskai- 
čiuojamose analogijose suspindintis itin spalvingas tu- 
rinys („intensyviais jausmais“ pulsuojantys komplek- 
sai) ne tik sudarė galimybes atsirasti sinonimams, bet 
ir nusakomas jų ypatybės įtraukė į magiškas psyche 
valdas. Pasaulėvaizdis, pagrįstas analogijomis, leido iš- 
siplėtoti tam intymiam tarpusavio bendravimui, kurį 
Lėvy-Brublis taikliai pavadino „participation mystigue“. 
Akivaizdu, kad šis polinkis ieškoti analogijų, kylantis 
iš jausmų kupino turinio, lemtingai paveikė visą žmo- 
gaus dvasinės savimonės raidą. Steinthalis!* nė kiek 
neklysta, tardamas, kad žodelis „lyg“ itin prisidėjo prie 
minties plėtotės. Nereikia lakios vaizduotės tam, kad 
suprastum, jog pačius didžiausius atradimus pirmykš- 
žmonės padarė tik todėl, kad veikiami libido ėmė 


či 
mąstyti analogijomis. 


III. Libido virsmas 


Pateikdamas konkrečius pavyzdžius, dabar aptar- 
siu, kaip pasireiškia šis virsmas, nukreipiantis libido 
kitais latakais. Kartą teko gydyti pacientę, kurią ka- 
mavo katatoninės depresijos. Psichozė buvo vidutinio 


> Ten pat. - P. 399. 

sunkumo, todėl pacientės isterinių simptomų gausa ma- 
nęs itin nenustebino. Iš pradžių, ėmusi dėstyti savo 
labai skausmingus išgyvenimus, ji nugrimzdavo į iste- 
rinio pobūdžio svajas ir seksualiai susijaudindavo (ne- 
reikia nė sakyti, kad nugrimzdusi į tokią būklę, ji ne- 
pastebėdavo mano buvimo). Susijaudinimas baigdavosi 
masturbacija. Masturbacijos veiksmą lydėdavo vienin- 
telis judesys: pakėlusi kairę ranką prie kairiojo smilki- 
nio, ji energingai imdavo sukti smilių, tarsi ketintų 
išgręžti čia skylę. Seansas baigdavosi visiška amnezija, 
todėl pacientė nieko neprisimindavo, o vien iš rankos 
judesio ne ką tepajėgiau suprasti. Nors šį rankos judesį 
galima nesunkiai susieti su pastangomis kišti pirštus į 
burną, nosį ar ausį (šiuo atveju minėtus organus atsto- 
ja smilkinys) ir įžvelgti jame masturbacijos analogiją, 
sutikti su tokiu paprastu aiškinimu niekaip negalėjau, 
nors iš pradžių nesuvokiau, kodėl. Po kiek laiko galiau- 
siai teko pasikalbėti su pacientės motina. Ji papasako- 
jo, kad jos duktė buvo išties nepaprastas vaikas: būda- 
ma vos dvejų metų, ji, namiškiams nežinant nė ką gal- 
voti, galėdavo nusigręžusi ištisas valandas prasėdėti 
prie atviros spintos ir ritmingai linguodama mėginti 
galva“ uždaryti spintos duris. Kiek paūgėjusi ji, užuot 
žaidusi kaip kiti vaikai, ėmė pirštu gręžti sienos tinke 
skyles. Valandų valandas, sukdama pirštą į sieną ar 
gremždama tinką, ji plūkėsi su savo darbu. Tėvams jos 
elgesys buvo visiška mįslė. Maždaug nuo ketverių me- 
tų ji ėmė masturbuotis. Tad aišku, kad pacientės anks- 
tyvos vaikystės veikla buvo tik pirmoji jos vėlesnės ka- 
tatoninės disfunkcijos stadija. 

Vadinasi, gręžimo judesį galime susieti su pačia anks- 
tyviausia vaikyste, su periodu, kai vaikas dar neužsi- 
ima masturbacija. Psichologiniu požiūriu šis periodas 


“ Esu stebėjęs vieną katatoniką, kuris pradėdavo panašiai lLinguoti 
galva tada, kai koitinis judesys, persidavęs iš apačios, laipsniškai imda- 
vo reikštis viršutinėje kūno dalyje, kitaip sakant, kai įvykdavo, pasak 
Freudo, šio judesio „viršutinė dislokacija“. 

yra itin mįslingas, nes nepalieka jokių asmeninių pri- 
siminimų. Toks ypatingas dar visai mažo vaiko elgesys 
negali nepatraukti dėmesio. Iš tolesnio pacientės gyve- 
nimo matome, kad mergaitės vidinio pasaulio raida, 
susipynusi, kaip įprasta, su paraleliniais išorės įvykiais, 
išsiplėtojo į tą dvasinį negalavimą, kuris ypač garsėja 
polinkiu į ryškų individualumą ir originalumą, - į ši- 
zofreniją. Ši liga ypač stebina savo raiškiais archajinės 
psichologijos bruožais. Kaip tik todėl, aptikę aibę ana- 
logijų, siejančių šizofreniją su mitologija, galime origi- 
nalius ir individualius šizofrenijos ypatumus lyginti su 
archajiniais įvaizdžiais. Šį kriterijų veikiausiai turėtu- 
“ne taikyti visiems šios neįprastos ligos simptomams, 
neišskirdami galbūt nė minėto gręžimo fenomeno. Gręžti 
mūsų pacientė pradėjo jau pačioje ankstyviausioje vai- 
kystėje, o daug vėliau šis polinkis vėl atsinaujino, kai 
po kelerių santuokos metų, mirus perdėtai mylimam 
vaikui, ji pradėjo masturbuotis. Vaiko, su kuriuo ji bu- 
vo tiesiog susitapatinusi, netektis tuo metu dar nepa- 
šlijusios sveikatos motinai atgaivino ankstyvosios vai- 
kystės simptomus ir ji, ištikta masturbacijos priepuo- 
lių, vėl ėmė daryti tą patį judesį, imituojantį gręžimą. 
Polinkis gręžti, kaip minėjome, pasireiškė dar prieš in- 
fantilios masturbacijos tarpsnį. Į šį faktą reikia atkreipti 
dėmesį, nes vaikystės gręžimo maniera skiriasi nuo vė- 
lesnio gręžimo judesio, sukeliamo masturbacijos prie- 
puolių. 

Vaikams, kaip žinome, libido pirmiausia pasireiškia 
vien tik maitinimosi funkcijų srityje, nes tik joje vai- 
kas, ritmiškai čiulpdamas, gali pajusti pasisotinimą. 
Tuo pačiu metu visoje motorinėje srityje malonius po- 
jūčius sukelia ritmiški rankų ir kojų judesiai (spardy- 
masis ir t. t.). Besiformuojant augančio vaiko organams, 
libido ima reikštis naujose vietose. Ritmiško judėjimo, 
sukeliančio malonumą ir pasitenkinimą, pirmapradis 
modelis, pakaitomis kilnojamas iš vienos funkcijų reiš- 
kimosi srities į kitą, vis labiau yra įtvirtinamas seksu- 

alumo zonoje. Tačiau nereikėtų manyti, kad ritmiškus 
judesius sukelia maitinimosi veiksmas. Gerokas kiekis 
tos energijos, kurią sunaudoja augantis organizmas, turi 
virsti seksualiniu libido ir kitomis veiklos formomis. 
Šis virsmas nėra staiga pasireiškiantis lytinio brendi- 
mo fenomenas, kaip paprastai manoma, bet laipsniškas 
procesas, trunkantis bemaž visą vaikystę, Šį virsmo 
tarpsnį, kaip man atrodo, galima padalyti į dvi skirtin- 
gas fazes: čiulpimo fazę ir ritmiško judėjimo fazę. Čiul- 
pimas yra maitinimosi funkcijos fenomenas, tačiau įgu- 
dęs čiulpti vaikas analogišku ritmišku čiulpimo judesiu 
gali imti tenkinti kitus poreikius. Į pagalbą čia pasitel- 
kiama ranka. Pagalbinė jos funkcija ima ryškėti ypač 
tuo ritmiško judėjimo tarpsniu, kai vaikas; nebepasi- 
tenkindamas oraline zona, pradeda domėtis kitomis sa- 
vo kūno sritimis. Atsiveria aibė galimybių. Iš pradžių 
dėmesį ypač traukia kitos kūno angos, paskui - oda 
ar kai kurios ypatingesnės jos vietos, o galiausiai - 
patys įvairiausi ritmiški judesiai. Tam tikras ritmišku- 
mas būdingas visiems vaiko atliekamiems veiksmams: 
ir trynimui, ir gręžimui, ir pešiojimui. Kai ranka, atlik- 
dama tokius veiksmus, nukrypsta į seksualinę zoną, 
vaikas, savaime suprantama, jau gali pamėginti ir mas- 
turbuotis. Libido, pasireikšdamas vis naujoje vietoje, 
vis dar išlaiko tam tikrus maitinimosi fazės ypatumus, 
todėl nereikėtų stebėtis, kad seksualinė funkcija glau- 
džiai siejasi su maitinimusi. Jeigu ši veikla, ėmusi smar- 
kiau plėtotis, susiduria su kliūtimi, įvyksta regresija, 
grąžinanti vaiką į ankstesnės plėtotės pakopas. Rit- 
miško judėjimo tarpsnis paprastai sutampa su proto ir 
kalbos formavimusi, dėl to manau, kad tarpsnį, trun- 
kantį nuo vaiko gimimo iki pirmųjų akivaizdžių seksu- 
alumo požymių pasireiškimo, turėtume vadinti ikisek- 
sualumo periodu. Šį periodą, paprastai trunkantį kele: 
rius metus, būtų galima palyginti su drugelio formavi- 
mosi lėliukės faze. Ikiseksualinis periodas nėra viena- 
lytis: jame sumišę įvairūs maitinimosi ir seksualinės 

fazės elementai. Kai kurių regresijų atveju sunegala- 
vęs žmogus, — 0 šizofrenikai ir epileptikai, kaip rodo 
patirtis, be išimties — grįžta į šią ikiseksualinę fazę. 
Pateiksiu du pavyzdžius. Vieną susižadėjusią merginą 
ėmė kamuoti katatonijos priepuoliai. Pirmą sykį besi- 
kalbant, ji staiga pripuolė prie manęs ir pabučiavusi 
tarė: „Tėveli, duok valgyti!“ Kita jauna tarnaitė skun- 
dėsi, kad žmonės bando ją persekioti elektra, sukelian- 
čia genitalijose keistą jausmą, „tarsi ji čia valgytų ir 
gertų“. 

Šie fenomenai rodo, kad ankstyvosios libido plėtotės 
fazės ištikus regresijai gali atsinaujinti, Šiuo keliu nė- 
ra itin sunku eiti - praeitais amžiais juo būdavo dažnai 
keliaujama. Jei ši prielaida nėra išlaužta iš piršto, tai 
ankstyvaisiais laikais šis virsmas turėjo būti ne žmo- 
gaus vidinės raidos patologinis simptomas, bet dažnas 
ir įprastas reiškinys. Todėl, pasidomėjus praėjusiais am- 
žiais, būtų įdomu paieškoti šio reiškinio pėdsakų. 

Esame dėkingi K. Abrahamui? už tai, kad jis!“ at- 
kreipė dėmesį į gręžimo ir ugnies išgavimo etnologines 
sąsajas. Šią temą vėliau pasistengė visapusiškai išnag- 
rinėti Adalbertas" Kuhnas?. Iš šio nagrinėjimo paaiš- 
kėja, kad ugnianešys Prometėjas veikiausiai buvo indų 
pramaniha, vyriškosios ugnies lazdelės, brolis. Indijos 
ugnianešys buvo vadinamas Matarišvanu, o ugnies iš- 
gavimo veiksmą sakralinių tekstų autoriai paprastai 
nusakydavo veiksmažodžiu manthėmi?, „kratau, trinu, 
sužadinu trynimu“. Siedamas šį žodį su graikų kalbos 
veiksmažodžiu yav9dvo, reiškiančiu „mokytis“, 


> Abraham K. Traum und Mythus. - Leipzig und Wien, 1909, 

* Kuhn A. Mythologische Studien. - T. 1: Die Herabkunft des Feuers 
und des Gėttertranks. - Gutersloh, 1886. A. Kuhno svarstymų santrau- 
ka pateikta: Steinthal. Die ursprūngliche Form der Sage von Promet- 
heus / Zeitschrift Air Vėlkerpsychologie und Sprachwissenschaft, HI. - 
Berlin, 1862 — S. 1-29; taip pat Abraham R. Op. cit. 

* Taip pat veiksmažodžiais methnūmi ir mėthėyati. Šių veiksmažo- 
džių šaknį sudaro formantas manth ar math. 

A. Kuhnas mėgina apibūdinti konceptualius santykius, 
jungiančius šiuos giminiškus žodžius“. Pasak jo, ter- 
tum comparationis galėtų būti ritmas, prote kylantis 
judėjimas, krypstantis tai į šią, tai į aną pusę. Pasak 
A. Kuhno, žodžių pav9dvo, (užSnuo, užSnoię) ir XpO- 
Ln9coua: šaknį manth- ar math- galima sieti su 
Ipoun9sic, garsiuoju Graikijos ugnies grobiku. Jis pa- 
stebi, kad asmenvardis Įpo-178244, lygiai kaip ir ana- 
logiškas Turijos Dzeuso vardas Ipo-;a7960c, gali būti 
ne originalus indoeuropietiškas žodis, susijęs su sansk- 
rito žodžiu pramantha, tačiau tik asmenvardis. Tokį 
spėjimą patvirtina Hesichijo glosa!*, aiškinanti, kad var- 
du I9rė; buvo vadinamas 6 tv Tirėvov AijDUG 
fTpounScic [visų titanų šauklys Prometėjas]. Kitoje 
glosoje Hesichijas teigia, kad žodis 19a:vopai (iaivo, 
„degti, tirpti“) reiškia Jgouaivonai, „kaisti“, vadinasi, 
vardažodį ISrdę galime versti žodžiu „liepsningasis“, 
giminišku asmenvardžiams A/9wv ar Oicydas?. Dėl to 
Prometėją sieti su žodžių pramantha nėra itin pagris- 
ta. Kita vertus, asmenvardis Zpouyasis reikšmingai 
papildo vardo 1945 reikšmę, nes „Liepsningasis“ pasi- 
rodo dar esąs ir „Pirmamintis“? (skr. pramati, „apdai- 
rumas“, irgi apibūdina Agnį, nors šio žodžio kilmė ir 
nėra identiška). Vis dėlto reikia pažymėti, kad Prome- 
tėjas yra kildinamas iš Flegijų giminės, kurią Kuhnas 
įtikinamai susiejo su Indijos šventikų dinastija, kilusia 
iš Bhrigaus?, Bhrigai'?, panašiai kaip ir Matarišvanas 
(„tas, kuris plazda motinoje“) taip pat buvo ugniane- 
šiai. A. Kuhnas pateikia ištrauką, kuri patvirtina, kad 
Bhrigus, lygiai kaip ir Agnis, kilo iš ugnies. („Bhrigus 


> Lexikon, Ausfuhrliches, der griechischen und romischen Mytholo- 
gie/hg. H. Roscher ir kt. - Leipzig, 1884-1890. - T. 3, 3034, 

9 Bapp (Roscher W. H. Op cit.). 

A Čia peršasi įdomi paralelė su baliečių ugnies dievu, kuris, įsitaisęs 
žmogaus smegenyse, niekada nepaliauja šokti ant liepsnojančio rato (Sau- 
lės simboliu). Jo kultas Bali saloje išplitęs, nes baliečiai šį ugnies dievą 
laiko aukščiausiaja dievyba. 

A Bhrigu = pAsyv, ši fonetinė tapatybė nekelia įtarimo jokiam filolo- 
gui. Pig. Roscher H. Op. cit. 

kilo iš ugnies liežuvių; Bhrigus svilo ugnyje, bet nede- 
gė“.) Ši idėja leidžia Bhrigų susieti su giminiškos šak- 
nies žodžiais: skr. bhrūy- „spindėti“, lot. fulgeo, gr. pAsx0 
(skr. bkargas, „spindesys“, lot. fulgur). Vadinasi, galė- 
tume sakyti, kad Bhrigus yra „Spindintysis“. Žodis 94£- 
/Vac nusako tam tikros rūšies erelį, kurio spalva pri- 
mena geltonus degėsius. Sąsaja su žodžiu pizje, „degti“ 
peršasi pati savaime. Flegijai taip pat buvo ugnies ere- 
liai". Iš jų ir kilo Prometėjas. Žodžio pramantha reikš- 
mė su Prometėju siejasi ne etimologiškai, bet veikiau 
idėjos ar įvaizdžio atžvilgiu, tad galų gale įmanoma 
manyti, kad Prometėjas reiškia tą patį, ką ir žodis pra- 
mantha!V. Vis dėlto turime pabrėžti, kad atskleidėme 


* Apie erelį kaip indėnų toteminį paukštį žr. Roscher H., Op. cit. 
a, kad žodis manth vokiečių kalboje virto žodžiu 
mangeln, rollen (orūžuoti, kočioti). Manthara - tai maišiklis, vartojamas 
sviestui mušti, Kai dievai panoro išgauti amritą (nemarybės gėrimą), jie 
ėmė vandenyną plakti maišikliu, pasidarytų iš Mandaros kalno (žr. 
Kuhn A, Op. cit.). Steinthalis (žr. Op. cit.) atkreipia dėmesį į lotynų 
Isalbos žodį mentuia, kuriuo poetai eulemistiškai nusakydavo vyro lytinį 
organą. Tyrinėtojas mano, kad šį žodį galbūt reikėtų kildinti iš šaknies 
ment av manth. Pats pridurčiau, kad žodis mentula gali būti laikomas 
žodžio meėnia ar mentha (gr. piv9a, „mėta“) deminutyvu. Antikiniais 
laikais mėta buvo vadinama „Afroditės vainiku“ (Dioskoridas, II, 154). 
Apulėjus* šį augalą vadina mentha venerea, nes jį buvo priimta laikyti 
afrodiziaku. Hipokrato nuomonė skiriasi — pasak jo, „Si guis ecm saepe 
comedat, eius genitale semen ita colliguescit, ut effluat, et arrigere prohi- 
bet et corpus imbecillum reddit“ [„Dažnai valgant mėtas, genitalinė sėkla 
taip suskystėja, kad nebegali sulaikyti jos išsiliejimo; šis augalas apsun- 
kina erekciją ir silpnina kūną“). Dioskoridas?! sako, kad mėta pasižymi 
kontraceptinėmis savybėmis (plg. Aigremont. Volkserotik und Pilanzen- 
welt. — Halle, 1908/1909, I- S. 127). Tačiau senovės autoriai pateikia ir 
tokią nuomonę: „Menia autem appellata, guod suo odore meniem feriat... 
mentae ipsius odor animum excitat“ [„Šį augalą vadina žodžiu menta dėl 
to, kad savo kvapu jis apsvaigina protą (mentem) - mėtos kvapas suža- 
dina dvasią“). Ši nuomonė šaknį menė leidžia lyginti su žodžiu mens 
(angl. mind, „aumuo“), tad galime teigti, jog žodžio pramantha paraleliš- 
kumas dabar jau nebegali kelti jokių abejonių. Galėtume tik pridurti, 
kad žodžių mento ar mentum taip pat buvo vadinamas tuklus smakras, 
Priapiškąjį komedijos dell'arte personažą Pulčinelą, kaip žinome, įprasta 
vaizduoti su didžiuliu smakru, kurio simbolika nedaug skiriasi nuo smailių 
barzdų (ir ausų), būdingų satyrams ir kitiems priapiškiems demonams. 
Apskritai būtų galima teigti, kad visos atsikišusios kūno dalys reprezen- 
tuoja vyriškumą, o įdubusios - moteriškumą. 

ne šių žodžių kalbinį panašumą, bet išryškinome ar- 
chetipinę paralelę. 

Kurį laiką buvo linkstama manyti, kad Prometėją 
simboliškai aiškinti kaip „Pirmamintį“ (plg. asmenvar- 
dį Epimetėjas?*) imta gana vėlai, kad pats vardas, ne- 
turėdamas nieko bendra su žodžių mpoK7960uai, 
Lana, pavSkvo reikšmėmis, savo kilme siejasi su 
žodžiais pramantha, manthūmi ir manthūyati. Kita ver- 
tus, buvo ginčijamas žodžio pramati, „apdairumas“, sie- 
jamo su Agniu, ryšys su veiksmažodžiu manihūmi. Vis 
dėlto galiausiai Prometėją buvo imta sieti su žodžiu 
uav9duo!V. Mėgindami išpainioti šią keblią problemą, 
tvirtai galėtume nuspręsti tik tai, kad nors mąstymo, 
apdairumo ar numatymo neįmanoma susieti etimologi- 
niu požiūriu, jie vis dėlto savotiškai siejasi su ugnies 
išgavimu gręžiant. Besigilindami į etimologines sąsa- 
jas, turime ne tik išnagrinėti pamatinių šaknų migra- 
vimą, bet ir pasidomėti kai kurių pirmapradžių vaizdi- 
nių autochtoninių atgimimu. 

Pramantha, sakralinis rykas, naudojamas mantha- 
na (ugnies aukojimo) apeigose Indijoje, pasižymi atvira 
seksualine simbolika: ugnies lazdelė yra laikoma falu 
ar vyru, o gręžiama pliauska — vulva ar moterimi. Grę- 
žimu išgaunama ugnis — tai kūdikis, dieviškasis sūnus 
Agnis. Dvi medžio pliauskos apeiginiuose tekstuose yra 
vadinamos terminais purūravas ir urvaši, o jas įasme- 
nina vyro ir moters mintis. Ugnis gimsta moters geni- 
talijose'?. Ugnies išgavimo apeigos, pagal Weberio nu- 
pasakojimą, vyksta taip: „Apeiginė ugnis įžiebiama, tri- 


1 Plg. Kerenyi K. Prometheus.. - Zūrich, 1945. — S. 20. 

18 „Tai, ką vadiname guhya (pudendum), ausako voni (gimda), kurio- 
je gimsta dievas; gimstanti ugnis yra vadinama palaimos teikėja“ (Kūdj- 
ėjanos „Karmapradipa“ (I, 7) ištrauka, kurią cituoja A. Kuhnas, žr. Op. 
cit, p. 65). Kuhno prielaida, kad vokiškus žodžius bėhren (gręžti) ir 
getoren (gimęs) sieja etimologiniai ryšiai, vargu ar yra pagrisia. Pasak 
tyrinėtojo, germanų žodis boron (gręžti) glaudžiausiai siejasi su lotyniš- 
ku veiksmažodžiu forave (ide.) ir graikišku veiksmažodžiu papdo (arti). 

nant du ugnies pagaliukus. Imdamas vieną pagaliuką, 
aukotojas taria: „Tu esi ugnies gimtavietė (janitram)“, 
o dėdamas ant jo du žolės stiebelius — „Jūs esate dvi 
sėklidės“. Tada, dėdamas ant jų adharūrani (apatinę 
pliauską), toliau taria: „Tu esi Urvašė“, o tepdamas 
uttarūrani (viršutinę pliauską) lydytu sviestu — „Tu esi 
galia“ (sėkla). Pateptą pliauską dėdamas ant adharūra- 
ni, aukotojas taria „Tu esi Purūravas“. Trissyk patrin- 
damas vieną pliauską į kitą, toliau taria: „Trinu tave 
gayatri metru, trinu tave trištubh metru, trinu tave 
jagati metru“, 

Šių ugnies išgavimo apeigų seksualinis simbolizmas 
yra tiesiog akivaizdus. Panaši samprata ir simbolizmas 
išryškėja ir „Rigvedos“ himne (II, 29, 1-3): „Štai rykas 
gręžti, štai pintis (penis), tuoj išskelsianti kibirkštį. Pa- 
duok žmonių!*? valdovą, senoviniu būdu ištrinsime Ag- 
nį. Abiejose ugnies pliauskose glūdi Džatavedas“, tarsi 
palaimingas vaisius plazdantis įsčiose; tegu kiekvieną 
dieną Agnį garbina rūpestingi aukotojai. 

Tegu įlenda (lazda) į tą, kuri čia guli išsiskėtus, o 
apdovanotieji išmone; bematant ji pastos, beregint 
pagimdys tą, kuris bus vaisingas; raudonu stulpų pa- 
sišviesdamas kelią, iš brangaus medžio gimė [os sū- 
nus“9, 


Spėjama, kad galėjo egzistuoti indocuropietiška šaknis 6her- (nešti), plg. 
skr. bhar“, gr. psp, lot. f2r- ir jų derivatyvus, reiškiančius nėštumą = s.v. 
a. beran, angl. io bear, lot. fero, fertilis, fordus, gr. popdz. Vis dėlto 
Walde* (žr. Walde A. Lateinisches etymologisches Wėrterbuch. - Heidel- 
berg, 1910) veiksmažodį forare aiškiai sieja su šaknimi bher. Plg. arimo 
simboliką, kurią gvildensime kiek toliau. 

19 Weber A. Indische Studien, I. — S. 197. Cituoju pagal Kuhn A. Op. 
cit, p. T. 

9 Arba žmonijos spskritai. Višpatnė — tai moteriškoji ugnies išgavi- 
mo pliauska, o Višpatis, simbolizuojantis Agnį, - vyriškoji pliauska. 

9 Kuhn A. Op. cit., p. 64. Apie medžio sąsajas sų motina, žr. Zreud 
5. Die Traumdeutung. - Leipzig und Wien, 1900. „Ilos sūnus“: Ita buvo 
Manaus, Indijos Nojaus, duktė. Manus, padėjus žuviai, išsigelbėjo nuo 
tvano, paskandinusio pasauli, susilaukė dukters, su kuria pradėjo nau- 
jaja žmonių padermę. 


210 


VIRSMO SIMBOLIAI 


Reikėtų pabrėžti, kad šiame himne žodžiu pramani- 
ha yra vadinamas Agnis, pagimdytas sūnus: falas - tai 
sūnus, arba atvirkščiai. Šaekamoji mūsų dienų vokie- 
čių kalba išsaugojo šiokius tokius šio pirmykščio sim- 
bolizmo atgarsius: stačiokiško būdo vaikėzas kartais 
yra pavadinamas žodžiu Bengel („pagaikštis, lazda“), o 
Heseno žemės gyventojų šneka - žodžiu Stijt („kaištis“) 
ar Bolzen („įkaišas, kyštis“)'?. (Kad vulgariai kalbėdami 
žmonės penį kartais pavadina „bernu“, pastebėjo net 
broliai Grimmai.) Ugnies išgavimo apeigų nuotrupos, 
virtusios prietaringais papročiais, išsilaikė Europoje 
iki pat XIX a. Kuhnas mini vieną tokių apeigų prakti- 
kavimo atvejį, užfiksuotą Vokietijoje 1828 m. Šios nu- 
statytu būdu atliekamos maginės apeigos, vadinamos 
Nodfyr („Bėdos ugnimi“)!?, turėjo sukelti kerus, kurie 
padėtų apsiginti nuo užkrečiamųjų ligų, kamuojančių 
gyvulius. A. Kuhnas pateikia Lanercosto kronikos, mi- 
ninčios 1268 m. įvykius ištrauką, kurioje aprašomas 
itin įdomus Bėdos ugnies apeigų atvejis, pasižymintis 
atviru seksualiniu simbolizmu: „Pro fidei divinae integ- 
ritate servanda recolat lector, guod cum hoc anno in 
Laodonia pestis grassaretur in pecudės armenti, guam 
vocant usitate Lungessouht, guidam bestiales, habitu 
clausirales non animo, docebant idiotas patriae ignem 
confrictione de lignis educere et simulacrum Priapi sta- 
tuere, et per haec bestiis succurrere. Guod cum unus 
laicus Cisterciensis apud Fentone fecisset ante atrium 
aulae, ac intinctis testiculis canis in aguam benedictam 
super animalia sparsisset etc.“ 


18 Plg. Hirt H. Btymologie der neuhochdeutschen Sprache, - Mūnchen, 
1909. - 8. 348. 

19 Karolio Didžiojo 742 m. kapituliarijus įsakmiai draudžia „illos 
sacrilegos ignes guos niedfyr vocant“ („tas šventvagiškas ugnis, kurios 
vadinamos niedfyr“). Plg. Grimm J. Deutsche Mythologie. - Gūtersloho, 
1876-1877. — Bd, 1. — $. 502. Čia galima rasti panašių ugnies apeigų 
aprašymų. 

18 „Idant būtų išsaugotas dieviškojo tikėjimo grynumas, skaitytojas 
turi atminti, kad šiais metais, kai į Laodonijos gyvulių kaimenes įsimetė 

Šie įvairiausių istorijos amžių ir įvairių tautų pa- 
pročių liudijimai rodo, kad ugnies išgavimą buvo pla- 
čiai linkstama sieti su seksualumu. Apeiginis ar magi- 
nis šio senovės atradimo gajumas bylote byloja, kad 
žmogaus dvasia visomis išgalėmis siekia išlaikyti ar- 
chajines formas, kad ugnies išgavimo gręžiant reminis- 
cencijos vis dar glūdi žmogaus atminties užkaboriuose. 
Galėtume manyti, kad ugnies apeigų seksualinis sim- 
bolizmas yra viso labo tik atsitiktinės liturginės puoš- 
menos. Kai kurios ugnies misterijų apeiginės detalės 
veikiausiai tik tiek ir reiškia, tačiau tokia išvada anaip- 
tol neatsako į klausimą, ar amžių glūdumoje ugnies 
išgavimas nebuvo artimiau susijęs su seksualumu. Pa- 
našias apeigas, kaip žinome, atlieka Australijos abori- 
genų vačandžių gentis'?, Pavasario metu jie praktikuo- 
ja tokius vaisingumo kerus: lygioje vietoje iškasamas 
įdubimas, paskui tas įdubimas iš šonų apkraunamas 
krūmokšniais, tarsi vaizduojančiais moters genitalijų 
gyvaplaukius. Susirinkę genties vyrai iškelia ietis, imi- 
tuojančias erekcijos sužadintius lytinius organus, ir apie 
šitą įdubimą šoka visą naktį. Šokdami ratu, jie kaišo 
savo ietis į įdubimą ir šaukia: „Pulli nira, pulli nira, 
pulli nira wataka!“ (non fossa, non fossa, non fossa, sed 
cunnus!). Tokius „obsceniškus“ šokius atlieka ir dauge- 
lis kitų genčių??, 


maro užkratas, vadinamas plaučių negalia, kai kurie kerdžiai, vienuoliai 
abitų, tačiau ne dvasia, mokė vietinius tamsuolius mediniais pagaliu- 
kais išgauti ugnį, pastatyti Priapo stabą ir taip apsaugoti gyvulius nuo 
pasiligojimo. Atlikęs šią apeigą rūmų, stovinčių netoli Fertono, dvaro 
menėje, broliukas cistersas pamerkė šuns sėklides į švęstą vandenį Ir 
ėmė juo šlakstyti gyvulius.“ ir t. t( Kuhn A. Op. cit, p. 43). 

5 Preuse K. Th. Der Ursprung der Religion und Kunst / Globus. 
Iltustrierte Zeitschrif: Kir Lander — und Vėlkerkunde, LXXXVI.-Brauns- 
chweig, 1904; LXXXVII, 1905. — S. 358. 

> Plg. Sehulize F. Psychologie der Naturvėlker. - Leipoig, 1900. 

Šiomis maginėmis pavasario apeigomis?V yra atku- 
riamas sakramentinis sanguliavimas: įdubimas, iškas- 
tas žemėje, reprezentuoja moterį, o ietis - vyrą. Tokio 


20 Iš šių pirmykščių šokių išsirutuliojo falinis arklo simbolizmas. 
Graikiškas veiksmažodis apodv, „arti“ poezijoje dar gali reikšti ir apvai- 
sinimą. Lotyniškas atitikmuo erare irgi reiškia tiesiog arimą, tačiau fra- 
zė fundum alienum arore reiškia tą patį, ką ir vokiečių posakis die 
Kirschen in Nachbars Garten pflicken (skabyti vyšnias kaimyno sode). 
Florencijos archeologijos muziejuje galima pamatyti vazą, ant kurios pa- 
vaizduotas įstabus falinis arklas: šeši nuogi itifaliniai vyrai traukia di- 
džiulį itifalinį arklą (plg. Dieterich A. Mutter Erde. Ein Versuch ūber 
Vėlksreligion. - Leipzig und Berlin, 1910. - $. 107 ir toliau). Viduram- 
žiais švenčiant pavasario šventes, arklas kartais atstodavo carrus nava- 
lis, karnavalą, (Hahn. Demeter und Baubo, cituojamas iš Dieterich A. 
Op. cit., p. 109). Ciuricho profesorius Emilis Abeggas atkreipė mano dė- 
mesį į Meringerio studiją „Žodžiai ir daiktai“ („Worter und Sachen“). Joje 
tyrinėtojas įtikinamai parodo, kad libido simboliai yra itin susipynę su 
išoriniais daiktais ir išoriniais veiksmais. Autoriaus išvados tvirtai pare- 
mia mano mintis, dėstomas toliau, Savo prielaidas Meringeris grindžia 
dviem indoeuropietiškomis šaknimis: *uen ir *ueneti (plg, ide. * uen, ved. 
van, vana — „medis“). Agnis yra nusakomas parafraze garbhas van m — 
„medžio įsčių gemalas“. Ide, * *) apibūdina žemės plėšimą 
ar riekimą aštria medžio nuolauža. Tvirtai teigti, ką išties reiškia pats 
veiksmažodis, kalbiniu požiūriu nėra įmanoma, nes juo nusakomi pir“ 
mykščiai žemės įdirbimo būdai išnyko jau senų senovėje. Ištobulinus 
efektyvesnius žemės įdirbimo metodus, žadžiais, nusakančiais pirmykštį 
išartą lauką, buvo pradėtos vadinti ganyklos (plg. got. vinja, gr. vozzį, S. 
isl. vin, reiškiančius ganyklą ar išganą). Čia dar būtų galima paminėti 
isl. Vanen — žemdirbystės dievo teonimą, taip pat ide. *uenos — „meilės 
malonumai“ bei lotynų meilės deivės vardą Venus. Iš žodžio "uenos reikš- 
mių, nusakančių emocines būkies, išsirutulioja s. vinnan, „šėlti“. 
Panašios kilmės yra ir got. vens, gr. ėlzig, s.v.a. wėn — „lūkestis“, skr. 
ven - „geisti, trokšti“, vok. Wonne — „ekstazė“, s. isl. vinr — „mylimasis, 
draugas“. Iš žodžio „arti“ (ackern) prasminių konotacijų kilo vokiškas 
veiksmažodis woknen - „gyventi“, giminiškas s. angl. w0n —„buveinė“; 
toks semantinis kismas yra būdingas tik germanų kalboms. Iš wokmen 
kyla gewėknen — „įprasti, paprasti“, giminiškas s. isl. van — „įprastas“. 
Iš kitų veiksmažodžio „arti“ konotacijų išsirutuliojo sich miken, plagen - 
„stengtis dėl ko, kamuotis“, s. isl. vanr vinna - „dirbti“, s.v.a. viznan — 
„plūktis ar „šėlti“, got. vinnan, gr. zdageiv. — „kęsti“, got. vunns, gr. 
2k9uia — „kančia“. Kita vertus, iš veiksmažodžio „arti“ semantinių kono- 
tacijų dar išsirutulioja gewinnen — „isigyti, laimėti“, s.v. a. giwinnan 
(ide.), be to - verleizen — „sužeisti“, got. Dunds - „žaizda“. Iš šių sąsajų 
galime daryti išvadą, kad vokiečių kalbos žodis wund — „žaizda“ — iš 
pradžių reiškė kapliu įdirbtą žemę. Žodis verletzen — „sužeisti, sužaloti“ 
įgijo veiksmažodžių schlagen — „mušti, kirsti“ ir besiegen — „nugalėi 
laimėti“ reikšmes (plg. taip pat s.v.a. winna — „mūšis“, s. saks. winnan — 
„kovoti“). 

pobūdžio hierosgamos, sudarantis esmingą įvairių kul- 
tų sudedamąją dalį, daugelio sekių nariams buvo itin 
reikšminga apeiga??. 

Galima nesunkiai suvokti, kad pastangos hierosga- 
mos ritualu susituokti su žeme glaudžiai siejasi su ug- 
nies išgavimo trinant dvi pliauskas apeigomis. Tik šiuo 
atveju apeiginės sugultuvęs atlieka ne vyras ir mote- 
ris, bet jų simulacra, t. y. Purūravas ir Urvašė, vyriš- 
koji ir moteriškoji ugnies lazdelės. 

Seksualumas, be abejo, yra pats afektiškiausias psy- 
che dėmuo. Tad nenuostabu, jog pasitaiko tyrinėtojų, 
linkusių manyti, kad seksualumas grindžia bet ką, kas 
vienaip ar kitaip siejasi su lytiniais įvaizdžiais. Savo 
argumentus jie remia prielaida, kad seksualinis libido, 
atsitrenkęs į kokią nors užkardą, noromis nenoromis 
turi išsilieti kitais pavidalais, nusakomais apeiginėmis 
analogijomis. Aiškindamasis dalinio libido virsmo ir re- 
versijos problemą, Freudas iškėlė prielaidą, kad ta už- 
karda galėtų būti incesto draudimas. Incesto draudi- 
mu, griežtai tariant, siekiama pažaboti endogaminius 
žmogaus polinkius. Instinkto reversija ar net dalinis 
suvaržymas būtų neįmanomas, jeigu nesusidurtų su 
priešinga, aukštesne, energija. Visai pamatuotai Freu- 
das nutarė, kad tą energiją sužadina baimė, Siekda- 
mas išaiškinti baimės fenomeną, psichoanalizės pagrin- 
dėjas buvo priverstas pasiremti neabejotinai mitine pa- 
žiūra, teigiančia egzistavus kažkokią pirmapradę ban- 
dą, panašią į gorilų būrį, kurią tironiškai valdė vyriau- 
sias patinas. Vaizdas nebūtų išsamus, jeigu dar nepa- 
minėtume ir tokios pai nuožmios motės, kuri, versda- 
ma iš baimės drebėti dukteris, įvaro joms ne mažiau 


2) Senovinis paprotys įrengti lauke „nuotakos gultą“, siekiant su- 
teikti žemei derlumo, pasižymi itin akivaizdžiu analogiškumu: kaip ap- 
vaisinu moterį, taip apvaisinu ir žemę. Simbolis libido potencijas nukrei- 
pia į pastangas įdirbti ir apvaisinti žemę. Plg. Mannkard!. Wald- und 
Feldkulte, — 1904/1905. Šioje studijoje autorius pateikė nemažai pavyz 
džių, patvirtinančių mūsų nuomonę. 

stingdantį siaubą, kaip tėvas sūnums. Laikantis tokių 
pažiūrų, būtų galima pagrįstai manyti, kad pirmykštė 
baimė persiduoda patriHineariniais ir matrilineariniais 
kanalais. Vargu ar itin klysčiau, tardamas, kad tokios 
„mintys“ būtų galėjusios kilti nebent tik pačių neuro- 
tiškiausių pražmogių galvose. 

Daugiau nei abejotina, kad instinktus buvo imta var- 
žyti dėl šių motyvų: pirmykštę bandą kamuojanti įtam- 
pa jokiu būdu negalėjo užgožti visai bandai būdingos 
kovos už būvį. Priešingu atveju visa banda būtų bema- 
tant išnykusi. Pirmykštei bandai galėjo grėsti nebent 
tik endogaminiai polinkiai, kuriuos buvo būtina guite 
guiti įsakmiais suvaržymais. Čia, atrodo, ypač pravertė 
plačiai paplitęs paprotys tekinti pusseseris už pusbro- 
Nų??, nes tokia santuoka tinkamai subalansuoja endo- 
gaminius ir egzogaminius polinkius. Vis dėlto pranašu 
mai — vidinė pusiausvyra, ekspansijos galimybės ir sau- 
gumas, — įgyti incesto tabu, išrovus endogaminius po- 
linkius, užtraukia naujus pavojus. Realią grėsmę da- 
bar ima kelti ne vidinė įtampa, bet išorinė kova už 
būvį. Baimė būti užpuliam ar galimybė mirti iš bado 
atitraukia dėmesį nuo seksualinių poreikių, kuriuos pa- 
tenkinti pirmykščiam žmogui nebuvo itin sunku: nors 
maisto ir galėjo pritrūkti, bet moterų buvo per akis. 
Baimė neprisitaikyti verčia žaboti instinktus. Negan- 
dos užkluptas noromis nenoromis turi stengtis išsisuk- 
ti iš jos. Libido, susidūręs su kliūtimi, patiria regresy- 
vią reversiją ir sužadina snūduriuojančias individo po- 
tencijas. Šuo uždarytas duris nagais drasko tol, kol jas 
kas nors atidaro, o žmogus, neįstengdamas išspręsti 
problemos, paprastai ima trinti nosį, timpčioti apatinę 
lūpą, krapštyti ausį ir t. t. Nesitverdamas savo kailyje, 
jis gali imti daryti visokius ritmiškus judesius: barben- 


*» Plg. Jung C. G. Die Psychologie der Ūbertragung. = Zūrich, 
1946, — 5 438. 


215 


PASAMONĖ. ARCHETIPAI. SIMBOLIAI 


ti pirštais, mataruoti kojomis ir pan. Atliekant ritmiš- 
kus judesius, galima nevalingai imti imituoti gestus, 
primenančius seksualinius veiksmus, pavyzdžiui, mas- 
turbavimąsi. Koch-Grūnbergas“ aprašo įdomų Pietų 
Amerikos indėnų paprotį: laukdami, kol kanojos per- 
plauks sraujymes, jie susėda ant uolų ir aštriais akme- 
nimis ima raižyti jose linijas??, Amžiams slenkant, uo- 
los buvo išmargintos chaotiškais piešiniais ar rėžtinė- 
mis linijomis, kurias būtų galima palyginti su įbrėži- 
mais sugeriamajame popieriuje. Šis paprotys leidžia ge- 
riau suvokti tą Maeterlincko“ simbolinę dramą, kurio- 
je kalbama apie du vaikus — Tiltilį ir Mitilę, kurie, 
ieškodami Ateities viešpatijoje Žydrosios paukštės, su- 
tiko storulį berniuką, vis besikrapštantį nosį. Buvo 
kalbama, kad vieną dieną, kai Saulė atauš, jis turės 
išrasti ugnį Žemei šildyti. S. Spielrein pacientė gręži- 
mą siejo su ugnimi ir apvaisinimu??. Ji sakė: „Norint 
kiaurai pergręžti žemę, reikia geležies... Geležimi iš 
akmens galima iškalti ledinius žmones. Karšta geleži- 
mi galima pergręžti kalną. Gręžiant akmenį, geležis 
įkaista“. 

Libido, susidūręs su kliūtimi, regresuodamas nebū- 
tinai turi pasireikšti ankstyvomis seksualinės elgsenos 
formomis. Daug labiau tikėtina, kad jis pastūmės žmo- 
gų vėl kartoti tuos ritmiškus vaikystės judesius, iš ku- 
rių kaip iš pirmapradžio modelio išsiplėtojo tiek maiti- 
nimosi veiksmas, tiek seksualiniai gestai. Iš turimos 
medžiagos, rodos, būtų galima daryti išvadą, kad ug- 
nies išgavimo paslaptis buvo atskleista kaip tik aptar- 
tuoju būdu, t. y. regresyviu ritmiško judesio pakartoji- 
muž?, Psichologiniu požiūriu ši hipotetinė išvada mane 


20 Koch-Grūnberg Th. Sūdamerikanische Felszeichnungen. — S. 17. 

2) Meterlinkas M. Žydroji paukštė. — Vilnius, 1978. — P. 124. 

28 Spielrein. Op. cit., p. 371. . 

>) Plg. kaip šią problemą sprendžia Būlcheris. Žr. veikalą Būeher. 
Arbeit und Rhythmus. — Leipzig, 1896. 

patenkina, tačiau nenorėčiau griežtai teigti, kad ug- 
nies atradimą lėmė vien šis faktorius. Ugnis galėjo būti 
išskelta ir titnagu. Čia man rūpi tik psichologinio pro- 
ceso simbolizmas, leidžiantis spėti, kad ugnis buvo at- 
rasta būtent taip. 

Aišku, šie ritmiškai kartojami judesiai daug kuo pri- 
mena žaidimą, tačiau šiam tariamam žaidimui būdin- 
gas primygtinumas ir energingumas kelia pagrįstą nuo- 
stabą. Nereikia nė sakyti, kad tokias apeigas (ritmišką 
veiklą derėtų vadinti kaip tik taip) įmanoma atlikti tik 
itin susikaupus ir išeikvojant nepaprastai daug energi- 
jos. Tačiau šis faktas tiesiog kirste kertasi su tuo tin- 
gaus pirmykščio žmogaus įvaizdžiu, kurį esame susi- 
kūrę. Tad būtų galima teigti, kad atlikti vadinamąjį 
žaidimą verčia visai kiti sumetimai. Jeigu kokios nors 
genties nariai gali kiaurą naktį šokti pagal monotoniš- 
ką trijų gaidų melodiją, tai, neprieštaraudami sau, var- 
gu ar galime kalbėti apie užgaidą smagiai praleisti lai- 
ką: šokti iki išsekimo turi versti kažkoks kitas tikslas. 
Ilgai spėlioti čia nėra ko, nes ritmiškai judėdamas žmo- 
gus lengviausiai gali keisti savo mintis ir elgseną, ki- 
taip sakant, nukreipti libido impulsus nauja vaga. Pa- 
sibaigus maitinimosi tarpsniui, ritmiškas judėjimas, ku- 
riam nebeužtenka maitinimosi veiksmo, ima reikštis 
ne tik seksualumo sensu strictiori srityje, tačiau sykiu 
ir „viliojimo mechanizmuose“, t. y. muzikavime ir šoki- 
me bei paprasčiausioje darbinėje veikloje apskritai. Pir- 
mykštėse visuomenėse darbas stulbinančiai susietas su 
muzika, dainavimu, šokimu, būgno mušimu — galėtu- 
me net sakyti, kad jis tiesiog priklauso nuo ritmo. Ši 
sąsaja nutiesia tiltą seksualumui, leidžia pirmykščiam 


dangi toks nukreipimas, aptinkamas įvairiose kultūros 
srityse, nėra itin retas reiškinys, buvo imta manyti, 
kad bet koks diferencijuotas kultūrinis pasiekimas yra 
vienokio ar kitokio pobūdžio seksualumo pakaitalas. 

Tokios pažiūros klaidingumo, esu įsitikinęs, neatsveria 
net tas faktas, kad seksualiniai instinktai pasižymi iš- 
skirtine psichine reikšme. Kad bet kokios kultūrinės 
veiklos pirminės pakopos, pasižymėdamos didesne ar 
mažesne instinktyvumo persvara, yra pagrįstos seksu- 
alumu, pripažinau ir pats, mat neabejojau, kad įvairūs 
viliojimo ir jauniklių ginties būdai išsiplėtojo iš suskai- 
dyto ir diferencijuoto pirmapradžio seksualinio libido 
ar iš dauginimosi instinkto, traktuojamo bendriausia 
prasme. Daryti šią klaidingą išvadą, viena vertus, ra- 
gino Freudo autoritetas, ir, kita vertus, ritmiškas šių 
funkcijų pobūdis. Tik vėliau suvokiau, kad judesių rit- 
miškumą lemia visai ne ikiseksualinis maitinimosi 
tarpsnis, bet emocinių procesų ypatybės. Jei žmogus 
ima jaudintis, tai, nepriklausomai nuo gyvenimo tarps- 
nio, jo saviraiška įgyja ritmišką pavidalą. Ši ypatybė 
ypač krinta į akis, kai analizuojame asociacijų testų 
metu gautus atsakymus: kuo labiau jie yra paveikti 
kompleksų, tuo daugiau juose pasitaiko asonansų, ali- 
teracijų ir pasikartojimų?. Teigti, kad funkcijos rit- 
miškumas savaime atskleidžia seksualinę jos prigimtį, 
nėra itin pagrįsta. 

Nukrypti į seksualumą regresijos metu visai nesun- 
ku, nes seksualumas atlieka svarbų psichologinį vaid- 
menį, o įtikinančios seksualinės analogijos peršasi pa- 
čios savaime. Visus nemalonumus, regis, sukelia tik 
nepagrįstai suvaržyti seksualiniai įnoriai. Taip sam- 
protauti gali tik neurotikas. Kad šis nukrypimas kelia 
grėsmę, pirmykštis žmogus, matyt, jautė instinktyviai: 
švęsdami hierosgamos apeigas, Australijos aborigenai 
vačandžiai gali į moterį nė nedirstelėti. Skelbdami ka- 
rą, vienos indėnų genties kariai turėjo paprotį ratu eiti 
apie nuogą merginą. Jei kuriam kariui įvykdavo erek- 
cija, tai jis prarasdavo teisę leistis į karinį žygį. Nors 


>> Eberschuveiler. Untersuchungen ūber die sprachliche Komponente 
der Assoziation. 

ne visada, bet gana dažnai seksualiniai nukrypimai lei- 
džia išvengti realios problemos sprendimo. Įtiki pats ir 
įtikini kitus, kad užgriuvusi problema yra grynai sek- 
sualinė, kad ji ėmė kamuoti jau seniai, o jos priežasčių 
reikia ieškoti praeityje, Šitaip nukeldamas problemą į 
kitą, ne tokią grėsmingą plotmę, žmogus laimingai iš- 
vengia skausmingos dabarties, tačiau, iškeitęs prisitai- 
kymą į neteisėtą palaimą, pelno neurozę. 

Kaip jau užsiminėme, varžyti instinktus gali versti 
realūs šio pasaulio pavojai. Tačiau ne vien išorinis pa- 
saulis sukelia baimę, varžančią instinktus. Pirmykštis 
žmogus daug dažniau baiminasi „vidinės“ tikrovės — 
sapnų, protėvių dvasių, demonų, kerėtojų ir raganų. 
Mes, sakydami, kad šis vidinis pasaulis nėra realus, 
galime savo racionalizmu išsklaidyti jo keliamą baimę, 
tačiau vargu ar yra tokių protinių argumentų, kurie 
demistifikuotų šių psichinių fenomenų iracionalią pri- 
gimtį. Galima įtikinti pirmykštį žmogų atsisakyti kai 
kurių prietarų, bet žodžiais jo nepavyks išvaduoti nuo 
girtavimo, moralinio nuosmukio ir nevilties. Egzistuoja 
psichinė tikrovė, tokia pat negailestinga ir neįveikia- 
ma, kaip ir išorinis pasaulis, tačiau sykiu ne mažiau 
pravarti ir naudinga, jeigu tik žinai, kaip išvengti jos 
pavojų ir pasisemti jos apsčių lobių. Pasak vieno žy- 
maus tyrinėtojo, „magic is the science of the jungle“. 
Civilizuotas žmogus su panieka žvelgia į pirmykščius 
prietarus, tačiau tuomet ne mažesnės paniekos turėtų 
nusipelnyti ir viduramžių šarvai ir alebardos, tvirtovės 
ir į viršų šaunančios katedros. Pirmykštės veiklos prie- 
monės pirmykštėmis sąlygomis savo veiksmingumu ne- 
nusileidžia kulkosvaidžiui ar radijui, naudojamiems da- 
bartinėmis sąlygomis. Mūsų religijas ir politines ideo- 
logijas, garantuojančias išganymą ir permaldavimą, bū- 
tų galima palyginti su pirmykšte magija. Vos tik su- 
menkus šių reprėsentations collectives vaidmeniui, jų. 
vietą - jau neminint tų mūsų laiko dvasinių epidemijų, 
prieš kurias nublanksta XV a. raganų medžioklės, — 

bematant užpildo įvairios paikos asmeninės idiosinkrazi- 
jos, įkyrios idėjos, fobijos ir kitos panašios demoniško ap- 
sėdimo būklės, atstumiančios savo pirmykščiu idiotizmu. 

Kad ir kaip stengtumėmės neigti psichinę tikrovę, ji 
vis tiek išlieka autentiškas baimės šaltinis, kurį atme- 
tant grėsmė ima tik augti. Vadinasi, biologiniai ins- 
tinktai susiduria ne tik su išorinėmis, bet ir su vidinė- 
mis kliūtimis. Tą pačią psichinę sistemą, kurioje šėlsta 
goslūs instinktai, kartu grindžia priešingos linkmės va- 
lia, nė kiek nenusileidžianti biologiniam impulsyvumui. 

Valia išstumti ar užgniaužti prigimtinius instinktus, 
ar veikiau įveikti jų superbia ir concupiscentia kyla — 
jeigu tik jos nenulemia kokia nors išorinė būtinybė - iš 
dvasinių versmių, kitaip sakant, iš numinozinių vaizdi- 
nių. Šiuos vaizdinius, idėjas, įsitikinimus ar idealus 
aktualizuoja ypatinga asmens energija, kurios žmogus 
negali naudoti savo nuožiūra, tačiau kurią jis gali su- 
žadinti savyje numinoziniais vaizdiniais. Netgi tėvo au- 
toritetas nėra toks galingas, kad pajėgtų be galo ilgai 
tvardyti sūnų dvasią. Tokią galią tėvas gali igyti tik 
tuomet, jei pasiremia įvaizdžiu, kurio numinoziškumą 
sutartinai pripažįsta arba visa žmonija, arba bent jau 
consensus omnium. Aplinkos sugestyvumas kyla iš įvaiz- 
džio numinoziškumo, savo ruožtu didindamas jo pavei- 
kumą. Jeigu aplinka nesukuria sugestyvumo, net itin 
paveikus asmeninis įvaizdis neįsismelkia į kolektyvinę 
sąmonę ir lieka bemaž neapčiuopiamas. Šią aplinkybę 
pabrėžiu todėl, kad vis dar nėra sutariama, ar vidiniai 
įvaizdžiai, reprėsentations collectives yra aplinkos su- 
gestyvumo padariniai ar autentiški bei spontaniški at- 
skiro žmogaus išgyvenimai. Svarstant pirmąjį požiūrį, 
reikia pabrėžti, kad sugestyvus turinys tam tikru būdu 
turėjo būti kadaise suformuluotas. Kadaise mitologinės 
ištaros skambėjo visiškai negirdėtai, jų numinozinis pir- 
mapradiškumas sukrėsdavo iki gelmių. Atkaklus tyri- 
nėtojas gali įsitikinti, kad tokie subjektyvūs išgyveni- 


220 


VIRSMO SIMBOLIAI 


mai nėra išimtis ir mūsų dienomis. Kaip pavyzdį čia 
būtų galima paminėti vieną jau aptartą mitologinę iš- 
tarą (soliarinio falo mitologemą), kurios idėja mūsų die- 
nų niekaip negalėjo pasiekti tiesioginės perdavos keliu. 
Pacientas, augęs Ciuriche ir gavęs vos vidurinį išsila- 
vinimą, buvo smulkus komersantas. Net įtempęs visas 
vaizduotės pajėgas, negalėjau suprasti, kas paskatino 
jį samprotauti apie soliarinį falą, apie viziją, judančią 
tai šen, tai ten, apie vėjo kilmę. Kas sieja visas šias 
idėjas, nebuvo aišku net man, nors esu gavęs daug 
visapusiškesnį išsilavinimą ir galiu geriau spręsti apie 
panašius dalykus. Tik ėmęs skaityti Dietericho?? veika- 
1ą „Mitros liturgija“ („Eines Mithrasliturgie“), išspaus- 
dintą 1910 m., po ketverių metų galiausiai aptikau pa- 
ralelę, atitinkančią šiuos samprotavimus?. 

Aptartas atvejis nėra jokia išimtis“? — kalbėti čia 
reikia ne apie paveldėtas idėjas, bet apie įgimtą polinkį 
kurti paralelines sampratas, kitaip sakant, visiems žmo- 
nėms būdingas identiškas psyche struktūras, kurias vė- 
liau pavadinau kolektyvinės pasąmonės archetipais. Jie 
atitinka biologinę pattern of behaviour sampratą". 

Žvilgierėję į religinių fenomenų istoriją, galime įsi- 
tikinti, kad archetipas, pasižymėdamas numinozinėmis 
savybėmis, reikiamą turinį „pagriebia“ tarsi instinktas. 
Be to, jau pateikti pavyzdžiai įrodo, kad skleisdamas 
savo numinozinę galią archetipas gali suvaržyti ar net 
priversti paklusti instinktus. 

Suvaržius ar nuslopinus instinktą, jis, neįstengda- 
mas įveikti užkardos, visada regresuoja — tiksliau sa- 


28 Šį atvejį esu visapusiškiau analįizavęs kitoje vietoje; žr. Jung C. G. 
Die Struktur der Seele, $ 104. 

30 Plg. Jung C. G., Kerengi K. Einfūhrung in das Wesen der Mytho- 
logie. - Zūrich, 1951, ir Jung C.G. Psychologie und Alchemie. - Zūrich, 
1944, $ 52. 

3 Plg. Jung C. G. Theoretische Ūberlegungen zum Wesen des Psy- 
chischen, $ 897. 

kant, nuslopinus seksualinius impulsus, įvyksta regre- 
sija, o suvaržyta seksualinė energija ima reikštis kitoje 
vietoje. Šitaip energija igyja kitą pavidalą. Vėl grįžki- 
me prie vačandžių apeigų: iškastas žemėje įdubimas 
veikiausiai yra motinos genitalijų atitikmuo, nes žmo- 
gus, kuriam draudžiama žvelgti į moterį, savo erosą 
atgręžia į motiną. Tačiau privalėdamas išvengti inces- 
to, jis turi išsikasti žemėje įdubimą, pakeičiantį moti- 
ną. Atliekant tokius apeiginius veiksmus, incestinis 
energijos dėmuo yra tarsi deseksualizuojamas, sugrąži- 
namas į vaikystės tarpsnį, kuriame, nusisekus apei- 
goms, jis įgyja kitą pavidalą, atitinkantį kitą funkciją. 
Vis dėlto reikia pabrėžti, kad sėkmingai atlikti apeigas 
nėra lengva, nes pirminis instinktas, sudarytas iš en- 
dogaminių („incestinių“) ir egzogaminių polinkių, nėra 
vienalytis ir turi išsiskaidyti į dvi dalis. Šis išsiskaidy- 
mas vyksta sąmoningai ir siejasi su sąmonės plėtote, 
Regresija bet kuriuo atveju sunkiai vyksta ne todėl, 
kad energija neišvengiamai krypsta į savo objektą, ta- 
čiau įvykus virsmui kai kurias savo ankstesniąsias ypa- 
tybes energija išsaugo nauju pavidalu??, Tad naujasis 
mūsų gautas fenomenas, net pasižymėdamas būdingais 
seksualinio akto bruožais, nebėra joks seksualinis ak- 
tas de facto. Lygiai taip ir ugnies išgavimas gręžimuų 
yra tik seksualinio akto analogija, panašiai kaip pasta- 
rasis dažnai tėra kalbinė analogija, nusakanti visiškai 
skirtingus veiksmus. Ikiseksualinė ankstyvosios vaikys- 
tės pakopa, į kurią regresuodamas sugrįžta libido, pa- 
sižymi pačiomis įvairiausiomis pritaikymo galimybėmis, 
nes infantilios regresijos atveju libido atgauna savo pir- 
mapradį nediferencijuotą polivalentiškumą. Tad nenuos- 
tabu, jog libido, regresijos būdu „įsikurdamas“ šioje pa- 


* Seniau fizikai šį fenomeną vadino „ekstensyvumo faktoriumi“; Žr. 
Hartmann E. Die Weltanschauung der modernen Physik. - Sachsa, 
1909. — 8. 5. 

kopoje, susiduria su įvairių pritaikymo galimybių gau- 
sa. Kadangi vačandžių apeigose libido yra susietas su 
savo objektu, t. y. seksualumu, jis bent jau tam tikrą 
šios funkcijos dalį gali paversti esmine naujo pavidalo 
ypatybe. Tad įvykdant „ikurdinimą“, analogiškas ob- 
jektas gali virsti išstumto objekto pakaitalu. Idealus 
tokio pakaitalo pavyzdys galėtų būti peninčioji Motina 
Žemė. Ikiseksualinės psichologijos pakopa suteikia jai 
penėtojos pobūdį, o seksualumas pagrindžia Aierosga- 
mos pačias tipiškiausias jos garbinimo apeigas. Iš čia 
kyla pirmapradžiai žemdirbystės simboliai. Ariant ir 
sėjant alkis sumyšta su incestu. Archajinių Motinos 
Žemės kultų išpažinėjams šie veiksmai reiškia moti- 
nos apvaisinimą. Tačiau žemės įdirbimas yra ne seksu- 
alinis, o veikiau maginis aktas, nes juo buvo siekiama 
užtikrinti gausų derlių. Šiuo atveju regresija, nukreip- 
dama troškimą į motiną, atgaivina ne sekso, bet penė- 
tojos simbolį. 

Būtų galima manyti, kad ugnies atradimą taip pat 
lėmė tam tikra regresija, grąžinusi žmogų į ikiseksua- 
linę pakopą, kurioje susiklostė veiksmingi ritmiškos 
veiklos modeliai. Libido regresija, sukelta instinkto su- 
varžymo, atgaivino infantilias gręžimo pastangas ir nu- 
kreipė jas į materialų objektą — žodis materia čia itin 
tinka, nes veiklos objektas yra būtent motina. Kaip jau 
minėjome, gręžimo gali imtis stiprus ir ištvermingas 
vyras, turintis tam tikros degios „medžiagos“. Pats ug- 
nies išgavimo veiksmas iš pradžių galėjo būti objektyvi 
pseudomasturbacijos išraiška, primenanti jau svarsty- 
tą masturbacinį gręžimą. Savaime aišku, įrodyti čia 
nieko neįrodysi, tačiau kokie nors pirmųjų pastangų 
išgauti ugnį pėdsakai vis dėlto turėtų būti likę. Viena- 
me Indijos raštijos paminkle pavyko rasti ištrauką, ku- 
rioje kaip tik yra aprašytas ugnies išgavimu aktuali- 
zuojamas libido virsmas. Šią ištrauką radau „Briha- 

daranjaka upanišadoje“?: „Jis (Atmanas“?] buvo labai 
didelis, didelis kaip vyras ir moteris, apglėbę vienas 
kitą. Savo kūną jis padalijo į dvi dalis. Iš jų atsirado 
vyras ir žmona“... taip gimė žmonės. Ji pagalvojo: „Kaip 
jis gali būti susijungęs su manimi, kai jau sukūrė ma- 
ne? Imsiu ir pasislėpsiu!“ Ji virto karve, kitas virto 
bulium, jie susijungė ir taip gimė galvijai. Viena virto 
kumele, kitas - eržilų; viena virto asile, kitas — asilu, 
jie susijungė ir taip gimė kanopiniai. Viena tapo ožka, 
kitas — ožių, viena tapo avim, kitas - avinu, jie susijun- 
gė ir taip gimė ožkos ir avys. Šitaip viską poruodamas, 
jis sukūrė viską iki pat skruzdėlių. Jis žinojo: „Išties 
esu išreikštis, nes pats visa sukūriau“. Todėl jis buvo 
pavadintas išreikštimi. Tas, kuris taip žino, tampa šio- 
je išreikštyje pačiu savimi. Paskui, stumdydamas ran- 
kas atgal ir priekin, jis ėmė trinti ir išgavo ugnį iš 
burnos, iš įsčių, iš rankų“, 

Yra tekę stebėti vieną vienerių metų vaiką, kuris 
darė itin stulbinantį gestą: pakėlęs rankas prie burnos, 
jis trynė vieną delną į kitą. Taip jis elgėsi kokį porą 


39 Upanišados dėsto vedų teologiją ir sudaro vedinės raštijos speku- 
liatyviąją, teosofinę, dalį. Tvirtai pasakyti neįmanoma, kada buvo para- 
šyti vediniai raštai, tačiau žodinis jų perdavimo būdas rodo, kad jie gali 
siekti priešistorinius laikus. 

34 Pirmapradė visuotinė esybė, iš dalies atitinkanti psichologijos pos- 
tuluojamą libido. 

5 Atmanas buvo laikomas biseksualia ir hermafroditiška esybe. Pa- 
saulį sukūrė troškimas. Pig. „Brihadaranjaka upanišada“, I, 4, 1-3: „Pra- 
džioje šis pasaulis buvo tik Atmanas, turintis asmens pavidalą. Jis žval- 
gėsi alis, tačiau matė vien save... Jį apėmė baimė; dėl to žmonės 
baiminasi likti vieni. Jis pagalvojo: „Jeigu be manęs nieko daugiau nėra, 
ko turiu bijoti?“.. Niekas jo nedžiugino; dėl to žmonės nesidžiaugia likę 
vieni. Jis ėmė geisti antrosios pusės“. Toliau dėstoma mūsų cituojama 
skilimo į poras eiga. Platono pasaulinės sielos idėja artimai siejasi su 
indų simbolizmu: „Kosmosui visiškai nereikėjo nei akių, nes neliko nie- 
ko, ką būtų galima išvysti, nei klausos, nes neliko nieko, ką būtų įma- 
noma išgirsti „Niekas neišeidavo už jo ribų ir iš niekur į jį 
nes nebuvo nieko, kas galėtų į jį patekti“. (Plotonas. Timajas, 33 c.) 

* Brhadaranyaka Upanišad. - Calcutta, 1988. - P. 64-69, 

mėnesių. Tokie atvejai rodo, kad minimą mitologemą 
pagrįstai galima sieti su ankstyvos vaikystės gestiku- 
liacija. 

Šio vaiko gestikuliacija kelia susidomėjimą dar vie- 
nu atžvilgiu: rankas jis laiko prie burnos, kuri tokiame 
ankstyvame vaikystės tarpsnyje pasižymi vien tik mi- 
tybine funkcija. Malonumo ir pasitenkinimo šaltinis, 
sujaudinamas valgant, glūdi burnoje, tačiau šis malo- 
numas neturi nieko bendra su seksualumu. Maitinima- 
sis sudaro autentišką veiklą, teikiančią savarankišką 
malonumą. Gamta maitinimąsi pavertė malonumu kaip 
tik dėl jo gyvybinės būtinybės. Beaugant burna ima 
įgyti ir kitą reikšmę - virsta kalbėjimo padargu. Ypa- 
tinga kalbos svarba padvigubina vaikų bumnos reikš- 
mę. Ritmiškus burnos raumenų judesius smarkiai vei- 
kia šioje vietoje besitelkiančios emocinės, t. y. libido, 
jėgos. Tad burna (kiek mažiau — ir analinė anga) tam- 
pa pirmapradėmis ištakomis. 

Pasak „Brihadaranjaka upanišados“, būtent burna 
įkvėpė pirmykštį žmogų išgauti ugni, t. y. pastūmėjo jį 
padaryti patį reikšmingiausią senovės atradimą. Ne- 
nuostabu, kad archajiniuose tekstuose galima rasti vie- 
tą, kurioje ugnis yra gretinama su kalba. „Aitarėja upa- 
nišada“ teigia: „Iš vandens jis išsėmė žmogų (puruša) 
ir suklostė jo pavidalą. Mąslus karštis padvelkė į pavi- 
dalą ir jo burna skilo tarsi kiaušinis. Iš burnos išėjo 
kalba, o iš kalbos išėjo ugnis“??. 

Šioje vietoje sakoma, kad ugnis kilo iš kalbos, tačiau 
kiek toliau teigiama, kad kalba kyla iš ugnies. „Briha- 
daranjaka upanišada“ išveda panašias ugnies ir kalbos 
analogijas: 

„— O Jadžnavalkja, kas žmogui teikia šviesą? 
- Saulės šviesa, o valdove, - atsakė jis, - saulės šviesoje 
žmogus sėdi, išeina, pluša ir grįžta. 


3) Eight Upanišads. - Calcutta, 1990. - P. 23-24. 

- Sutinku, Jadžnavalkja. Tačiau kai saulė nusileidžia, kas 
tada žmogui teikia šviesą? 
- Mėnulis teikia šviesą. Mėnesienoje žmogus sėdi, išeina, 
pluša ir grįžta. 
- Sutinku, Jadžnavalkja. Tačiau kai nusileidžia ir saulė, 
ir mėnuo, kas tada žmogui teikia šviesą? 
- Ugnis teikia šviesą. Ugnies spindesyje žmogus sėdi, iš- 
eina, pluša ir grįžta. 
- Sutinku, Jadžnavalkja. Tačiau kai nusileidžia saulė su 
mėnesių ir ugnis užgęsta, kas tada žmogui teikia šviesą? 
- Kalba teikia šviesą. Kalbos spindesyje žmogus sėdi, iš- 
eina, pluša ir grįžta. Jei neįstengi pamatyti rankos, bet girdi 
kalbą, tai gali ten nueiti, 
- Sutinku, Jadžnavalkja. Tačiau kai nusileidžia saulė su 
mėnesiu, kai ugnis užgęsta ir kalba nuščiūva, kas tada žmo- 
gui teikia šviesą? 
- Savastis (atman) teikia šviesą. Savasties apšviečiamas 
žmogus sėdi, išeina, pluša ir grįžta“). 
1š pirmo žvilgsnio keistokos sąsajos tarp burnos, ug- 
nies ir kalbos pėdsakų galime rasti ir dabartinėje šne- 
kamojoje kalboje: įprasta sakyti, kad žmogus kalba „už- 
sidegęs“, sako „liepsningus žodžius“. Senojo Testamento 
įkvėptieji autoriai dažnai susieja burną ir ugnį: „Jam 
iš šnervių ritosi dūmai, ryjanti ugnis — iš jo burnos“ (2 
Sam 22, 9), „Žiūrėk! Vardas Viešpaties ateina iš toli... 
Jo lūpos pilnos pykčio o jo liežuvis — it viską ryjanti 
ugnis“ (Iz 830, 27), „Viešpaties balsas blyksi žaibais“ (Ps 
29, 7), „Ar mano žodžis nėra kaip ugnis“ (Jer 23, 29). 
Apreiškime Jonui taip pat kalbama apie du pranašau- 
jančius liudytojus, iš kurių burnos gali išsiveržti ugnis 
(Apr 11, 5). 

Biblijos autoriai nuolat apibūdina ugnį epitetais „ry- 
janti“, „ėdanti“. Šį epitetą, susiejantį liepsnojimą su bur- 


3 Op. cit., p. 417420. 

nos funkcijomis, galėtų pailiustruoti kad ir tokios vie- 
tos: „Štai! Jis metamas į ugnį kaip malkos! Ugniai 
surijus abu jo galus ir jo viduriui suanglėjus, jis dar 
kam betinka? (Ez 15, 4), „Nes Viešpats, tavo Dievas, 
yra sudeginanti ugnis ir pavydus Dievas“ (Įsi 4, 24). 
Tačiau žinomiausią pavyzdį galime rasti Apaštalų dar- 
buose: „Jiems pasirodė tarsi ugnies liežuviai (400021), 
kurie pasidaliję nusileido ant kiekvieno iš jų. Visi pa- 
sidarė pilni Šventosios Dvasios ir pradėjo kalbėti kito- 
mis kalbomis (4900a15), kaip Dvasia jiems davė pra- 
bilti“ (Apd 2, 3-4). Ugnies ;Adooa sukėlė apaštalų glo- 
solaliją. Neigiamą šios sąsajos variantą pateikia apaš- 
talas Jokūbas: „ir liežuvis yra ugnis, nedorybės visetas. 
Liežuvis glūdi tarp mūsų narių, suteršia visą kūną, 
padega visą gyvenimo eigą, patsai pragaro padegtas“ 
(Jok 3,6). Panašią sąsają aptinkame ir Patarlių knygo- 
je: „Niekšas ieško, kaip padaryti žalos kitiems, o jų 
kalba yra kaip svilinanti ugnis“ (Pat 16, 27). Apreiški- 
me Jonui žirgų galvos lyginamos su liūtų galvomis, iš 
kurių nasrų veržiasi ugnis, dūmai ir siera (Apr 9,17), 
0 Jobo knygoje kalbant apie Leviataną sakoma: „Iš jo 
nasrų šoka liepsnos“ (Job 41, 11). 

Burnos sąsajų su ugnimi ir kalba nuginčyti neįma- 
noma. Čia dar būtų galima prisiminti tai, kad etimolo- 
giniuose žodynuose ide. šaknį *bhū linkstama sieti su 
„švytėjimu“, „spindėjimu“. Graikų kalboje ide.*bhd ati- 
tinka šaknys gda, gaiva, pdog senovės airių kalbo- 
je- šaknis būn — „baltas“, o vokiečių kalboje — žodis 
bohnen - „blizganti, svidinti“. Tačiau homonimiška šak- 
nis *bhd taip pat reiškia ir „kalbėjimą“. Šią šaknį maž- 
daug atitinka skr. bhan „kalbėti“, arm. ban — „žodis“, 
vok. Bann - „magiškas žavesys, patrauklumas“, ban- 
nen — „užburti“, gr. od:mi, pav, plus, lot. fa-ri, fatum. 

Šalnį la- „skambėti“, „loti“ galima sieti su sanskrito 
kalbos veiksmažodžiais las-, lasati, „pasigirsti“, „su- 
skambėti“ bei su las-, lasati, „spinduliuoti“, „šviesti“. 

Panašus archajiškas reikšmių mišimas buvo būdin- 
gas ir egiptiečių kalbos žodžiams. Tai rodo iš giminiškų 
šaknų ben ir bel padaryti dubletai benben ir belbel. 
Pirminės šių veiksmažodžių reikšmės „išsiveržti“, „ky- 
šoti“, „trinti“, „kunkuliuoti“ buvo siejamos su išvestinė- 
mis burbuliavimo, virimo bei apvalumo idėjomis. Žodis 
belbel, rašomas sykiu su obelisko ženklu, reiškė šviesos 
versmę. Obeliskas savo ruožtu taip pat buvo vadina- 
mas skirtingai: paprastai jis būdavo nusakomas sino- 
nimais teschenu, men ir benben, o kartais — gretimi- 
niais veiksmažodžiais berber ir belbe???, Indoeuropietiš- 
ka šaknis *vėlko, „vilnyti“, „pleventi“ (lyg ugniai) sieja- 
si su skr. ulunka, „ryškiai degti“, gr. OaAca, atik. diėa— 
„Saulės šiluma“, got. vulan — „vilnyti“ ir s.v.a. Walm — 
„kaitra“, „karštis“. Giminiška indoeuropietiška šaknis 
*velko, - „spindėti, žėruoti“ siejasi su skr. ulka - „nuo- 
dėgulys“ ir gr. Oeixdvos - „Vulkanas“. Ta pati šaknis 
*vel taip pat reiškia ir „skambėti“, skr. vūni - „skam- 
besys,“ „daina“, „muzika“, ček. volati — „kviesti“. Šak- 
nis *sveno siejasi su skr. svan, svanati — „skambėti“, 
avest. ganažt, lot. sonare, s. iran. senm, velsietišku 
sain, lot. sonus ir s. angl. svinsian. Giminiška šaknis 
*svenos - „šlamesys“, „triukšmas“ siejasi su ved. sva- 
nas ir lot. sonor, sonorus. Reikėtų paminėti dar ir kitą 
giminišką šaknį, būtent *svonės — „garsas“, „šlamesys“ 
(plg. s. iran. son - „žodis“. Saknis *svė(n), loc. *sveni, 
dan. *sunei reiškia saulę; su ja siejasi avest. geng (plg. 
"sveno ir avest. ganant) ir got. sun-na sunno?! Nors 
pajėgiame matyti tik žvaigždžių šviesą, vis dėlto sek- 
dami Pitagoru kalbame apie sferų muziką ir dangišką 

> Plg. Brugsch H. Religion und Mythologie der alten Agypter. — 
Leipzig, 1891, taip pat Brugsch H. Dictionnaire hierogtyphigue. - Leip- 
zig, 1867-1882. - Bd. 1-7. 

40 Čia turėtume paminėti dar ir vokišką žodį Schwan - „gulbė“, nes, 
kaip populiariai manoma, gulbė, pajutusi besiartinančią mirtį, ima ilge- 
singai giedoti. Gulbė, erelis ir feniksas alchemikams siznbolšzuoja gimi- 
niškas substancijas. Reprezentuodami saulę, jie sykiu simbolizuoja filo- 
sofinį auksą. Plg. Heine's eilutes: „Tai gulbinas dainuoja, / Plaukydams 


tvenkiny/ Tyliau, tyliau, kol šaltos/ Praryja vilnys ji“ (Heinė H. Lyrika/ 
vert. K. Jakubėnas. — Vilnius, 1957. — P. 42). 

harmoniją. Goethe taip pradeda savo žymųjį prologą 
danguje: 

Keliu nubrėžtu saulė rieda, 

Perkūnų dūžiais gausdama, 

Ir, kaip seniau, didingai gieda, 

Visatos choro lydima?" 

Antroje „Fausto“ dalyje vėl pasikartoja tas pats 
įvaizdis: 

Girdite, kaip griaudžia Horos? 
Paskaidrėjęs gaudžia oras, 
Klauso gausmo to dvasia. 
Sunkūs vartai atsidaro, 
Febas savo žirgus varo, 
Gimsta rytas griausmuose. 
Aidesys ragų, trimitų, 

Šiam pasauly nematytų... 
Tarp uolų ar gėlėse 

Tuoj sau raskit saugią vietą: 
Tokį trenksmą negirdėtą 

Ar pakeltų kas? Vargu. 
Slėpkitės! Apkurst baugu“? 

Negalima pamiršti ir Hėlderlino eilių: 

Kur tu? Mana siela apsvaigusi nugrimzta 

I prieblandą nuo tavo siunčiamos palaimos, 
Nes ką tik išgirdau, kaip Saulės jaunikaitis, 
Garsų auksinių sklidinas, vis groja 
Dangaus lyra vakarę savo giesmę; 

Aplink ją atkartoja visi miškai ir kalvos...** 

Šie įvaizdžiai verčia mus prisiminti Saulės dievą Apo- 
loną, kuris, kaip matyti iš jo lyros, buvo laikomas die- 
viškuoju muzikantu. Garsas, kalba, šviesa ir ugnis be- 
veik fiziologiškai susilieja tame psichologiniame feno- 
mene, kurį įprasta vadinti audition colorėe, kitaip sa- 


*0 Getė J. V. Faustas. — Kaunas, 1978. — P. 14. 
*5 Ten pat, — P. 213. — A. Churgino vertimas. 
* Hėlderlin F. Sėmtliche Werke. — S. 93. 

kant, spalvos tonalumo ir muzikos garsų chromatišku- 
mo suvokime. Šis fenomenas leidžia spėti, kad garsui 
ir spalvai būdinga tam tikra ikisąmoninė tapatybė - 
nepaisant visų skirtumų, kažkas juodu vis dėlto sieja. 
Tai, kad du reikšmingiausi žmogaus atradimai - kalbė- 
jimas ir ugnies naudojimas - kyla iš tų pačių psichinių 
versmių, negali būti paprastas sutapimas. Jiedu abu 
yra psichinės energijos — libido ar mana - rezultatas. 
Sanskrito kalboje yra vienas žodis, kurio semantika 
apima visas galimas mano minėto ikisąmoninio būvio 
prasmes. Žodynas pateikia tokias šio žodžio tejas reikš- 
mes: 1) aštrumas, ašmenys; 2) ugnis, blizgesys, šviesa, 
karštis, įkarštis; 3) sveika išvaizda, grožis; 4) žmogaus 
organizmo gebėjimas sukelti karštį ir keisti spalvas (sie- 
jamas su tulžies veikla); 5) jėga, energija, gyvastingu- 
mas; 6) ūmus, staigus elgesys; 7) dvasinė ir maginė 
galia; įtakingumas, autoritetas, orumas; 8) sėkla*?, 

Taigi žodis tejas nusako visus tuos psichologinio bū- 
vio niuansus, kuriuos paprastai apibendriname termi- 
nu libido. Galima teigti, kad šis žodis nusako subjekty- 
vų intensyvumą. Bet koks fenomas, turintis aiškiai iš- 
reikštus bruožus, bet koks turinys, prisodrintas gaiva- 
liškos energijos, niekada nėra vienaprasmis. Kalba šiuo 
atveju yra ypač būdingas fenomenas, nes žodžiais gali- 
ma apibūdinti bemaž viską. Kelis žodžius čia reikėtų 
tarti apie ugnies simboliką, 

Sanskrito kalba ugnis yra vadinama žodžiu agnis 
(lot. ignis“?). Ją įasmenina Agnis, ugnies dievas ir die- 
viškasis tarpininkas, kurio simbolizmas primena krikš- 
čionybės idėjas. 

Senovės iranėnų kalba ugnis buvo metaforiškai va- 
dinama Nairyogagha, „vyrišku žodžiu“. Šį pironimą sa- 
vaip atitinka sanskrito žodinė samplaika narėgamsa, 


*6 MacDonel!A. Practical Sanserit Dietionary. -London, 1924.- P. 112. 
+ Lotyniškas žodis kilmės požiūriu siejasi su būdvardžiu agrilis - 

„judrus“, „eiklus“, „guvus“, žr. Miller M. Vorlesungen ūber den Ursp- 

rung und die Entwicklung der Religion. - Strassburę, 1880. - 8. 237. 

„vyro noras“9, M. Mūlleris* pateikia tokią Agnio (ug- 
nies) charakteristiką: „Ugnį brahmanai laikė tiek au- 
kojimo subjektu, tiek objektu. Ugnis sudegina atnašas, 
todėl yra savotiškas kunigas; ji nuneša atnašas die- 
vams, todėl atlieka dievų ir žmonių tarpininko funkci- 
jas. Tačiau ugnis simbolizuoja tam tikrą dievišką ypa- 
tybę, yra dievas, kurį turime garbinti. Dėl to ji tampa 
ir aukojimo subjektu, ir objektu. Iš čia kyla idėja, kad 
Agnis atnašauja auką sau pačiam, žodžiu, kad jis pats 
sau atnašauja patį save“*?, 

Nesunku pastebėti, kad tokios mintys itin primena 
krikščionybės simbolizmą. Panašią idėją „Bhagavadgy- 
toje“ išsako Krišna: 

Ir auka, ir aukojimas - Brahmanas, 
Jo auka — ant Brahmano-aukuro; 

kas taip regi, į Brahmaną grimzdamas, 
tas, laimingas, pasiekia Brahmaną??. 

Kitokią dieviškojo pasiuntinio ir tarpininkavimo sam- 
pratą Platono „Puotoje“ dėsto išmintingoji Diotima, Ji 
sako Sokratui, kad Erotas yra „kažkoks vidurys tarp 
mirtingojo ir nemirtingojo“, kad jis yra „Didis daimo- 
nas, Sokratai; juk kiekvienas daimonas - tai tarsi vi- 
durys tarp dievybės ir mirtingojo“. Erotas, — toliau tę- 
sia Diotima, —- yra tarpininkas ir aiškintojas to, „kas 
darosi žmonėse, žmonėms - to, kas dedasi pas dievus. 
Dievams jis perduoda žmonių maldas ir aukas, o žmo- 
nėms — dievų isakymus ir atpildą už aukas. Būdamas 
vidury daimonas užpildo tarpą tarp vienų ir kitų ir yra 
tas ryšys, kuris sujungia visumą“. Diotima puikiai 
apibūdina Erotą: „Antra vertus, iš tėvo jis gavo 


*8 Spiegel F. Eranische Altertumskunde. - Leipzig, 1878. - Bd. 2. - 
8.48. 

+? Mūller M. Einleitung in die vergleichende Religionswissenschafi. — 
Strassburg, 1874. — S. 219. 

*9 Senovės Rytų paezija, - Vilnius: Vaga, 1991. — P. 402. - A. Bukonto 
vertimas. 

+ Platonas. Puota. 28, 202 e (Platonas. Dislogai. — Vilnius: Vaga, 
1968. — P. 52). - M. Račkausko vertimas. 

palinkimą į visa, kas gražu ir gera, jis drąsus, narsus, 
atkaklus, puikus medžiotojas, nuolat rezgąs kokias nors 
pinkles, visą savo gyvenimą filosofuoja, labai mėgsta 
apsisvarstymą ir įkvepia jį kitiems, geras žynys, kerė- 
tojas ir sofistas. Savo prigimtimi jis nei nemirtingas, 
nei mirtingas; tą pačią dieną jis tai žydi ir klesti, jeigu 
jam gerai sekasi, tai miršta, tačiau paveldėjęs tėvo pri- 
gimtį ir vėl aigyja. Visa, ką jis įsigyja, nueina niekais, 
ir jis niekad nebūna nei turtingas, nei vargšas“. 

„Avestos“ ir vedų autoriai ugnį laiko dievų pasiun- 
tiniu. Sąsajų su Agnio mitu galime rasti ir krikščioniš- 
koje mitologijoje. Danieliaus knygoje kalbama apie tris 
vyrus, deginamus įkaitintoje krosnyje: „Karalius 
Nebukadnezaras buvo nustebintas; jis skubiai pakilo ir 
kreipėsi į savo patarėjus: „Argi ne tris vyrus įmetėme 
į ugnį surištus?“ Jie atsakė karaliui: „Taip tikrai, o 
karaliau!“ „Bet, — atkirto karalius, - aš matau keturis 
palaidus vyrus, vaikščiojančius ugnies liepsnose. Jie 
visiškai nepaliesti! O tas ketvirtasis atrodo lyg dieviška 
būtybė“ (Dan 3, 24-25). 

„Biblia pauperum“, išleista 1471 m., šią ištrauką ko- 
mentuoja taip: „Man liest in dem propheten Daniel am 
III c., dass nabuchodonosor der kunig zu babilon liess 
setzen III kind in ain gluenden ofen und da der kunig 
kam zu dem ofen und sach hinein da sach er bey den 
III den vierden der was gleich dem sun gotz. Die drey 
bedeuten uns die heiligen drivaltigheit in den person 
und der viert ainigkeit des wesen. Also Christus in 
seiner erclarung bezaichet er die Drivaltigkeit der per- 
son und die ainigkeit des wesen““", 


*0 Ten pat. — 23, 203 d-e (p. 53-54). 

50 „Trečiajame pranašo Danieliaus knygos skyriuje skaitome, kad 
Nabuchodonosaras, Babilono karalius, įsakė tris jaunuolius įmesti į žė- 
ruojančią krosnį. Paskui karalius, priėjęs prie krosnies, pažvelgė vidun 
ir išvydo dar vieną, ketvirtą, jaunuolį, kuris buvo panašus į Dievo sūnų. 
Trys jaunuoliai simbolizuoja Švenčiausiąją Trejybę, apimančią asmenis, 
o ketvirtasis jaunuolis — būties vienybę. Atsimainęs Kristus taip pat 
įkūnija asmenų Trejybę ir būties vienybę“ (Biblia pauperura / deutsche 
Ausgabe von 1471. - Weimar, 1906. — XII lentelė). 

Šitaip interpretuojant legendą, trijų vyrų deginimas 
krosnyje virsta magine procedūra, kurią atliekant yra 
gaunamas „ketvirtasis“. Žėruojanti krosnis, panašiai 
kaip ir Goethe's „Fauste“ minimas žėruojantis trikojis 
žaizdras, simbolizuoja motiną. Trikojame žaizdre buvo 
išdegti Paris ir Helenė, karališkoji alchemijos pora, o 
liaudies padavimai sako, kad krosnyse yra kepami vai- 
kai. Alchemikų atanoras, lydymo krosnis, simbolizuoja 
kūną, o distiliacijos kolba (alembicus) ar cucurbita, her- 
metinis indas (vas hermetis) - įsčias ar gimdą (uterus). 
„Ketvirtasis“, degantis žėruojančioje krosnyje, apsireiš- 
kia kaip Dievo sūnus, išdegtas ugnies*2. Jahvė pats yra 
ugnis. Tzaijas šitaip apibūdina Izraelio išganytoją: „Iz- 
raelio Šviesa virs ugnimi, jo Šventasis bus liepsna, Per 
vieną dieną ji sudegins ir suris jo usnis ir erškėčius“ 
(Iz 10, 17). Efraimas Siras? himne, skirtame Kristui, 
sako: „Tu, kuris visas esi ugnis, pasigailėk mūsų“. Ši 
samprata yra pagrįsta apokrifiniu Jėzaus posakiu: „Kas 
priartėja prie manęs, priartėja prie ugnies“?, 

Agnis - tai aukuro liepsna, aukotojas ir aukojama 
atnaša. Panašiai kaip Kristus savo išganingą kraują, 
tikrąjį pžguaxov dAavaciac (nemirtingumo vaistą), 
įsunkia į vyną, taip ir Agnis virsta soma, šventuoju 
įkvėpimo gėrimu, nemarybės midumi“?. Vedų autoriai 
ugnį paprastai tapatina su soma. Senovės indams ug- 
nis simbolizavo ir visagalę dievystės energiją, ir vidinį 
libido karštį, kurio psichinis dinamiškumas it raugas 
miešia svaiginantį gėrimą (plg. „ugninio vandens“ ar 
Somos ir Agnio kaip lietaus ir ugnies sampratą). Ši 
požiūrį patvirtina ir pačios vedos, siejančios somą su 


"4 Šį legenda domino ir alchemikus. Jie teigė, kad „ketvirtasis“ — tai 
filius philosopkorum, Plg. Jung C. G. Psychologie und Alchemie. — S 449. 

*3 Apokryphen, Neutestamentliche /E. Hennecke. - Tūbingen, 1924. — 
s.3. 

*» Šį Agnio ypatybė verčia prisiminti Dionisą, kuris turi panašumų 
tiek su krikščioniškąja, tiek su indiškąja mitologija. 

„Sėklos tekėjimu“.** Sominė Agnio prigimtis atitinka 
eucharistinį kraują, kuris, pasak krikščionių autorių, 
yra tapatus Kristaus kūnui. 

Soma taip pat yra ir „maitinantis gėrimas“. Jos mi- 
tologinės ypatybės sutampa su ugnies savybėmis, vadi- 
nasi, galime sakyti, kad Agnis į save sutraukia abu 
mitologinius fenomenus. Galėtume dar pabrėžti, kad 
nemarybės gėrimą (amrta) indų dievai išgavo panašiai 
kaip ugnį. 

Savo analizę grįsdami vienu ugnies apeigų kompo- 
nentu - pramantha — lig šiol svarstėme tik vieną žo- 
džio manthūmi ar mathnūmi reikšmę — tą, kuri siejasi 
su trynimo idėja. Tačiau, kaip įrodė A. Kuhnas, šis 
žodis taip pat gali reikšti ir „plėšyti“, „draskyti“, „drėks- 
ti“ bei „grobti“, „plėšti“?, Jo nuomone, ši reikšmė ima 
ryškėti jau gan ankstyvuose vedų tekstuose. Sakrali- 
niai padavimai ugnies atradimą visada traktuoja kaip 
grobimą (šiuo požiūriu ugnies išgavimą būtų galima 
sugretinti su visame pasaulyje žinomu „sunkiai atran- 
damo lobio“ motyvu). Daugelis mitų ugnies įžiebimą 
laiko draudžiamų bei nusikalstamu veiksmu, įvykdo- 
mu tik klasta ir prievarta (paprastai klasta)'?. Apeigi- 
niai senovės indų įstatymai numatė griežtas bausmes 
tiems žmonėms, kurie bando išgauti ugnį nekanoniniu 
būdu. Katalikų bažnyčia laikosi papročio per Velykas 
uždegti naują ugnį. Vadinasi, net Vakarų kraštuose 
ugnies išgavimas sudaro apeiginių misterijų dalį, o tai 
dar aiškiau rodo, kad šis veiksmas pasižymi simboliš- 
ku ir dviprasmišku pobūdžiu. Jeigu ketiname pasiekti 


*! „Visa, kas yra skysta, jis išsunkė iš sėklos. Tai yra sama“ („Brihad- 
sranjaka upanišada“, I, 4, 6). 

** Nėra aiškų, ar ši prasmė pirminė, ar tik antrinė. Panašu, kad A. 
Kuknas linkęs taip manyti: „Plėtojantis šaknies manth- reikšmei, vedų 
autoriai noromis nenoromis ėmė ją sieti su draskymo ar plėšymo idėja“ 
(Die Herabkunfi des Feuers. — S. 18). 

99 Įvairių pavyzdžių pateikia L. Probenius (Das Zeitalter dės Son- 
nengėttes. - Berlin, 1904). 

norimą maginį tikslą, turime kuo nepriekaištingiausiai 
laikytis visų apeiginių kanonų. Apeigos paprastai atlie- 
kamos profilaktiniais ar apotropėjiniais tikslais, todėl 
nekanoniškas jų atlikimas gali sukelti kaip tik tas pa- 
sekmes, nuo kurių siekiame apsisaugoti. Kalba ir ug- 
nies išgavimu pirmykštis žmogus nugalėjo savo gyvu- 
lišką nesąmoningumą, dėl to nenuostabu, kad ilgainiui 
šiedu pasiekimai virto galingomis maginėmis priemo- 
nėmis, kurias pasitelkus galima grumtis su „demoniš- 
komis“ jėgomis, laukiančiomis progos išsiveržti iš pasą- 
monės. Abi libido raiškos sritys reikalauja dėmesingu- 
mo, kitaip sakant, libido sutelkimo ir disciplinavimo, o 
šios pastangos palengvina tolesnę sąmonės plėtotę. An- 
tra vertus, neteisingai atliekant apeigas, galima sukel- 
ti libido regresiją, kuri grasintų mus vėl nustumti į 
ankstesnį būvį, gaubiamą nesąmoningų instinktų. Pa- 
vojų kelia tie gerai žinomi „perils of the soul“, kurie, 
suskaldydami asmenį („sielos netekimas“) ir aptemdy- 
dami sąmonę, automatiškai sukuria terpę įsiviešpatau- 
ti nesąmoningumo galioms. Šis regresyvus smukimas 
kelia pavojų ne tik pirmykščiam žmogui: sukrėstas psi- 
chinių negalavimų ir pasidavęs apsėdimui, psichinių 
epidemijų auka gali tapti ir vadinamasis civilizuotas 
žmogus. 

Suvaržius libido, gali paūmėti instinktyvių impulsų 
veikla, grasanti sukelti įvairius nukrypimus ir aberaci- 
jas. Kaip ir reikia tikėtis, ypač dažnai žmones ima ka- 
muoti seksualiniai sutrikimai. Čia itin svarus pavyz- 
dys galėtų būti piromanija; šis liguistas polinkis pade- 
ginėti iš tikrųjų yra regresyvus „ugnies išgavimo“ veiks- 
mas, kai kuriais atvejais lydimas masturbacijos. 
H. Schmidas aprašo vieno jauno silpnapročio valstiečio, 
apimto manijos padeginėti, atvejį“?. Užsidegus vienam 
namui, jis sukėlė žmonių įtarimą, nes, stovėdamas lieps- 


* Schmid H. Zur Psychologie der Brandstifter. - Zūrich, 1914. 

nojančio namo prieangyje įsikišęs rankas į kelnių kiše- 
nes, jis su neslepiamu pasitenkinimu žiūrėjo į šėlstan- 
čią ugnį. Vėliau apklausos metu vaikinas prisipažino, 
kad mėgaudamasis ugnies, kurią pats įkurdavo, vaizdu 
jis visada masturbuodavosi. 

Ugnies įkūrimas yra tūkstantmečiais puoselėtas pa- 
protys, jau seniai nebetekęs misterijų dvasios. Tačiau 
neatsispirdamas vidiniam impulsui, žmogus kartais mė- 
gina įkurti ugnį ritualiniu būdu (apeiginis valgymas ir 
gėrimas — tai šio veiksmo analogija), stengdamasis ne- 
pažeisti nė vieno šios misterinės apeigos atlikimo ka- 
nono. Ši apeiga, suteikianti galimybę prisiminti tuos 
laikus, kai ugnies išgavimą gaubė pirmapradis numi- 
noziškumas, jokios praktinės reikšmės nebeturi. Ug- 
nies įkūrimo anamnezę būtų galima palyginti su pir- 
mykščiams žmonėms būdingu protėvių kultu ar su die- 
vų garbinimu, įsivyravusiu vėlesnėse civilizacijos rai- 
dos pakopose. Psichologiniu požiūriu apeigą reikia ver- 
tinti kaip reikšmingą kultūrinę instituciją, nes ji suda- 
rė galimybes libido tėkmę nukreipti aiškiai nustatyta 
vaga. Gilindamiesi į šias pastangas, išsiaiškiname funk- 
cine verte pasižyminčią paradigmą, kitaip sakant, to- 
kią paradigmą, kuri parodo, kaip reikia spręsti suvar- 
žyto libido regresijos problemą. Mūsų formuluojama „li- 
bido regresijos“ psichologinė problema pirmykščiam 
žmogui yra konkretus ir tiesmukiškas gyvenimo fak- 
tas: gyvybės pulsas ima slopti, daiktai „netenka savo 
žavesio, augalai, gyvuliai ir žmonės liaujasi klestėję. 
Senovės Kinijos „Yijing“ knygoje galima rasti įstabių 
trigramų, kurios puikiai atspindi tokią padėtį. Šiuolai- 
kinis žmogus, išgyvendamas panašią būseną, nugrimz- 
ta į stingulį („I am stuck“), nebepajėgia aistringai džiaug- 
tis gyvenimu („aš netekau libido“) ar puola į depresiją. 
Dažnai esi priverstas aiškinti pacientui, kas su juo da- 
rosi, nes šiuolaikinio žmogaus introspekciniai gebėji- 
mai toli gražu nėra stulbinantys, Religinis paprotys 

įžiebti per Velykas naują ugnį vis dar primena mums 
pirmapradžio ugnies įkūrimo gręžiant atperkamąją ir 
išganomają reikšmę. Šitaip žmogui pavyko išplėšti ar 
pagrobti gamtos paslaptį (Prometėjo ugnies vagystė!). 
Neteisėtai apiplėšęs gamtą, žmogus nebegali jaustis sau- 
gus, nes į jo sąmonę įsismelkė pirmykščių amžių nesą- 
moningumo nuotrupos. Pavogęs ugnį, jis įgijo vertingą. 
brangenybę, tačiau įžeidė dievus. Žinant, kad pirmykš- 
tis žmogus į bet kokią naujovę žvelgė su baimingu ne- 
pasitikėjimu, nesunku suprasti, kokia trikdanti sąži- 
nės graužatis turėjo jį apnikti. Šio pirmapradžio išgy- 
venimo pėdsakus išsaugojo mitinis grobimo motyvas 
(Saulės galvijų nuvarymas, auksinių Hesperidžių?? obuo- 
lių vagystė, gyvybės žolelės nuskynimas). Galėtume dar 
pridurti, kad aricietės Dianos?! žyniu galėjo tapti tik 
tas pretendentas, kuris deivės giraitėje išdrįsdavo nu- 
laužti aukso šaką. 


AJONAS 
Aion 


XIV. Savasties struktūra ir dinamika 


Siekiant parodyti, kaip vykstant asimiliacijai ir am- 
plifikacijai vis labiau plėtojasi archetipas, grindžiantis 
Aš sąmonę, būtų galima pasitenkinti jau pateiktais pa- 
vyzdžiais. Be reikalo nedidindamas jų skaičiaus, ver- 
čiau, išskirdamas būdingus jų bruožus, pamėginsiu iš- 
gauti apibendrintą vaizdą. Gilinantis į įvairias Hipoli- 
to! užuominas, nelieka jokių abejonių, kad gnostikai iš 
esmės buvo psichologai. Pasak jo, gnostikai teigė, kad 
„sielą nėra lengva surasti ir suvokti“ , kad „viso“ žmo- 
gaus pažinimas nėra lengvai pasiekiamas, „Žmogaus 
pažinimas yra tik visiško tobulumo (teleiosis) pradžia, 
o tobulą pilnatvę (apartismene teleiosis) pasiekiame tik 
tada, kai įgyjame Dievo pažinimą“. Klemensas Alek- 
sandrietis? savo veikale „Paedagogus“ (III, 1) sako: „To- 
dėl atrodo, kad didžiausias iš visų mokslų yra savęs 
pažinimas. Pažinęs save, žmogus įgyja Dievo pažini- 
mą“. Laiške, adresuotame Teofrastui, Monoimas rašo: 
„Ieškok jo pačiame savyje (apo heautou), ir tardamas 
„Mano Dieve, mano dvasia, mano prote, mano siela, 
mano kūne“ stenkis suprasti, kas yra tavo esybės sa- 
vininkas. Permanyk, iš kur kyla širdgėla ir džiaugs- 
mas, meilė ir neapykanta, permanyk, kodėl nenorėda- 
mas pabundi ir kodėl nenorėdamas užmingi, kodėl 


> Hippolytus. Elenchos / Refutatio omnium haeresium/ hg. Paul Wend- 
land. — Leipzig, 1897. - P. 80 (V, 7,8). 

nenorėdamas imi pykti ir kodėl nenorėdamas pamilsti. 
Jeigu nuodugniai ištirsi šiuos reiškinius, tai, tvirtinu, 
tu įsitikinsi, kad Jis, reikšdamasis Vieniu ir Daugiu, 
egzistuoja kaip mažytis taškelis (keraian) pačiame ta- 
vyje (aph'heautou) ir atveria tau išėjimo ir pereigos 
angą“?, 

Gilindamasis į šiuos tekstus, nejučiomis prisimeni 
indų svarstymus apie Savastį, sudarančią ir Brahma- 
ną, ir Atmaną. „Kena upanišadoje“ retoriškai klausiama: 

„Kas verčia protą skristi, kur reikia? Kas įsikinkęs pirmą- 
ji gyvybės kvėpsnį nukreipia savo keliais? Kas priverčia iš- 
tarti sakomą žodį? Koks dievas atveria ausį ir pražiūrdo akį? 

Tas, kas yra girdėjimo girda, protavimo protas, kalbėjimo 
kalba, taip pat yra gyvybės kvėpsnio gyvastis, regėjimo regmė. 

Tas, kurio neištaria žodis, bet kuris prabildo žmogų. Tas, 
kurio neišsamprotauja protas, bet kuris įprotina protą, tas, 
žinok, yra Brahmanas“?. 

Netiesioginiu būdu panašią nuomonę „Brihadaranja- 
ka upanišadoje“ pareiškia Jadžnavalkja: 

„Jis perveria visas būtybes, tačiau glūdi viduje, niekas jo 
nepažįsta, tačiau jis yra viso, kas egzistuoja, kūnas. Jis, iš 
vidaus tvarkantis visas būtybes, yra jūsų Savastis, vidinis 
prievaizdas, nemirtingumas... Nėra jokio kito regėtojo, jokio 
kito girdėtojo, jokio kito protautojo, jokio kito žinotojo. Jis 
yra jūsų Savastis, vidinis prievaizdas, nemirtingumas. Visa 
kita yra gėla“?. 

Monoimas - jam buvo prigijęs „Arabo“ vardas - ga- 
lėjo, aišku, būti paveiktas Indijos mąstytojų idėjų. Ta- 
čiau bet kuriuo atveju svarbiausia tai, kad jau II a? Aš 


3 Op, cit, VIII, 15, 1, p. 235. 

3 The Upanishads. - Pondicherry, 1971, - P. 145-146. 

* The Brhadaranyaka Upanisad, - Calcutta, 1988. - P. 352-364. 

» Hipolitas gyveno maždaug 230 m. po Kr. Vadinasi, Monoimas tu- 
rėjo gyventi kiek anksčiau. 

buvo laikomas visa apimančios visumos, t. y. Savasties, 
eksponentu — su šia idėja netgi šiandien nėra susipa- 
žinę visi be išimties psichologai. Prieiti tokių išvadų — 
nesvarbu, ar Artimuosiuose Rytuose, ar Indijoje - ga- 
lėjo tik mąstytojai, turintys gilų introspektyvų patyri- 
mą, kitaip sakant, psichologai. Jokių abejonių neturėtų 
kelti tas faktas, kad gnozė yra psichologinis pažini- 
mas, pagrįstas turinio, kylančio iš pasąmonės, analize. 
Tokios įžvalgos gnostikui kyla dėl to, kad jis visą savo 
dėmesį sutelkia į „subjektyvų faktorių“?, sudarantį ga- 
limybę empiriškai įsitikinti kolektyvinės pasąmonės po- 
veikio sąmonei realumu. Remiantis šiuo faktu, būtų 
galima paaiškinti, kodėl gnostinis simbolizmas kartais 
stulbinančiai siejasi su pasąmonės psichologijos atra- 
dimais. 

Šias sąsajas norėčiau pailiustruoti jau anksčiau ap- 
tartų simbolių apibendrinimu. Siekiant šio tikslo, pir- 
miausia reikia apžvelgti tuos faktus, kurie pastūmėjo 
psichologus prieiti išvadą, kad egzistuoja visumos, t. y. 
Savasties, archetipas. Svarbiausią vaidmenį čia suvai- 
dino sapnai ir vizijos, o šalutinį — aktyviosios vaizduo- 
tės prošvaistės, išplėšiančios iš gelmės visumos simbo- 
lius. Ypač reikėtų išskirti geometrinės figūras, sudary- 
tas iš rato ir ketverybės", t. y., viena vertus, apskritas 
ir sferines formas, pavaizduotas grynai geometriškai 
ar daiktiniu pavidalu, ir, antra vertus, kvadrato pavi- 
dalo formas, padalytas į keturias dalis ar turinčias kry- 
žiaus pavidalą. Visumos simboliais gali būti ir keturi 
daiktai ar asmenys, susiję prasme ar išdėstymu. Aš- 
tuoni, sudėti iš dviejų 4, taip pat turi panašią reikšmę. 
Ypatingu ketverybės motyvu gali būti laikoma 3+1 di- 
lema. Dvylika (3x4) galime traktuoti ir kaip dilemos 
sprendimą, ir kaip visumos simbolį (zodiakas, metai). 


S Jung C. G. Psychologische Typen, — Zūrich, 1921. — $ 691. 
* Visumos simboliu ratą padaro „tobuls“ forma, o kvaternija yra 
„tobula“ todėl, kad ratas natūraliai dalijasi į keturias dalis. 

Trejybė gali būti interpretuojama kaip santykinė visu- 
ma, nes paprastai ji simbolizuoja arba dvasinę (minti- 
nę), pvz., Švč. Trejybė“, arba instinktiškąją (chtoninę) 
pilnatį, pvz., požemio dievų (vadinamosios „žemesnio- 
sios triados“) trilypė prigimtis. Vis dėlto psichologiniu 
požiūriu trejybę, jeigu iš konteksto matyti, kad skai- 
čius simbolizuoja Savastį, reikia traktuoti kaip defek- 
tyvią ketverybę, t. y. kaip pakopą, vedančią į ketverybę. 
Empiriniu požiūriu triadą dar turi papildyti priešinga 
trejybė. Ketverybės papildymas sudaro vienybę!“, 

Iš rato ir ketverybės motyvų kilę kristalo, sudaryto 
iš geometrinių formų, ir stebuklingo akmens simboliai. 
Analogijos būdu iš šių simbolių išsivysto miesto, pilies, 
bažnyčios!?, namo, kambario!? ir indo!* simboliniai mo- 
tyvai. Be to, su jais dar siejasi rato simbolis. Pirmes- 
nieji motyvai pabrėžia Aš įkurdinimą didesnėse Savas- 
ties platumose, o paskesnysis simbolis — sukimosi veiks- 
mą, atliekamą taip pat per apeiginį apėjimą. Psicholo- 
giniu požiūriu šis veiksmas rodo dėmesio sutelkimą į 
vidurį, kuris, būdamas rato centras, gali būti apibūdi- 
namas ir kaip taškas. Čia nesunku įžvelgti analogijas 
su dangaus poliumi, apie kurį sukasi žvaigždėtas dan- 
gaus dubuo. Šio vaizdinio paralelė dar būtų horosko- 
pas, laikomas rota nativitatis. 

Miesto, namo ir indo vaizdiniai mūsų dėmesį krei- 
pia į savo turinį — gyventojus, įsikūrusius mieste, ar 
name, ir vandenį, laikomą inde. Savo ruožtu gyventojai 


* Jung C. G. Versuch einer psychotogischen Deutung des Trinitatsdog- 
mas / Gesammelten Werke, Bd. 11, 1973, $ 182. 

*Plg. Jung C. G. Zur PhAnomenologie des Geistes im Marchen / 
Ges. Werke, Bd. 9/1, 1976. 

10 5 — tai ketverybės ir vienybės tapatybė. 

10 Plg. Hermo“ knygoje „Ganytojas“ minimą bažnyčią, pastatytą iš 

akmenų. 

19 Wilhelm R, Jung C. G. Das Geheimnis der Goldenen Blūte, - 
Mūnchen, 1929. - S, 112, 

19 Jung C. G. Psychologie und Alchemie / Ges. Werke, Bd. 12, 1972, 
$ 338. 

siejasi su ketverybe ir su skaičiumi 5, suformuojančių 
ketverybės vienybę. Šių dienų žmogaus išgyvenimuose 
vanduo paprastai įsivaizduojamas kaip žydros vandens 
platumos, atspindinčios dangų, kaip ežeras, kaip ketu- 
rios upės (plg. pačioje Europos širdyje įsiterpusią Švei- 
cariją, kurią kerta keturios upės: Reinas, Tičinas, Rona 
ir Inas, ar Edeno sodą, skalaujamą Pišono, Gihono, Tigro 
[Hidekelio] ir Eufrato upių), kaip gydantis ar šventintas 
vanduo ir t. t. Kartais vandenį linkstama sieti su ug- 
nimi, netgi, juos sujungus, gaunamas ugninis vanduo 
(vynas, alkoholis). 

Kvadratinės erdvės gyventojas siejamas su žmogaus 
figūra. Šiuo simboliu, įeigi neminėsime geometrinių ir 
aritmetinių vaizdinių, ypač linkstama įsivaizduoti Sa- 
vastį. Paprastai tai Dievas ar dievažmogis, karalaitis, 
kunigas, didvyris, istorinis asmuo, senolis, mylimas tė- 
vas, žmogus, užkrečiantis savo pavyzdžiu, pasižymėjęs 
vyresnysis brolis — žodžiu, figūra, pranokstanti sap- 
nuotojo Aš asmenį (moterims šiuos vaizdinius papras- 
tai atitinka moteriškos figūros). 

Kaip apskritimas yra priešinamas kvadratui, taip 
ketvertas yra priešinamas 3+1 motyvui, o teigiamo, gra- 
žaus, gero, žavinčio ir mylimo žmogaus figūra - neigia- 
mam, bjauriam ir nedoram išsigimėliui, keliančiam bai- 
mę ir pasišlykštėjimą. Kaip ir visi archetipai, Savastis 
pasižymi paradoksaliu, antinomišku pobūdžiu. Ji gali 
būti vyras ir moteris, senis ir vaikas, galiūnas ir ištiža, 
didybė ir menkybė. Savastis — tai tikras complexio op- 
positorum!*, tačiau nereikėtų manyti, kad ji yra prieš- 
taringa pati savaime. Visai įmanoma, kad šis tariamas 
paradoksalumas tik atspindi enantiodrominius poky- 
čius, kuriuos sukelia sąmoninga nuostata, galinti tei- 
giamai ar neigiamai paveikti visumą. Ši ypatybė ap- 
skritai būdinga pasąmonei, nes išnirti iš jos gali pa- 


4 Nikolajaus Kuziečio pateikta Dievo definicija. 

skatinti kaustanti sąmonę pasąmonės baimė. Vis dėlto 
pernelyg nuvertinti sąmonės nereikėtų - veikiau prieš- 
taringas pasąmonės apraiškas priežastiniais ryšiais kiek 
įmanoma derėtų susieti su sąmoningomis nuostatomis. 
Kita vertus, nereikėtų sąmonės ir pervertinti, nes, kaip 
neginčijamai įrodyta, kompensaciniai pasąmonės veiks- 
niai reiškiasi pakankamai autonomiškai, o archetipams 
būdingas antinomijas sukelia ne vien sąmonės veikla. 
Sąmonę ir pasąmonę sieja tam tikro pobūdžio „migloti 
santykiai“ - juk stebėtojas, stebėjimo veiksmu veikian- 
tis stebimą objektą, negali būti nuo jo atskirtas, kitaip 
sakant, nešališkai stebint pasąmonę, ji ima veikti są- 
monę, ir vice versa)?, 

Tad Savasties archetipas gali įgyti pačius įvairiau- 
sius pavidalus — nuo prakilniausių iki atgrasiausių — 
priklausomai nuo to, kiek šie daimonion pavidalai per- 
žengia Aš asmens akiratį. Akivaizdu, kad Savastis pa- 
sižymi ir teriomorfiniu simbolizmu. Dabartiniais laikais, 
kaip galiu spręsti iš patirties, paprastai yra sapnuoja- 
mi drambliai, žirgai, buliai, meškos, balti ir juodi paukš- 
čiai, žuvys bei gyvatės. Rečiau sapnuojami vėžliai, srai- 
gės, vorai ir vabalai. Iš augalinių simbolių vyrauja gė- 
lės ir medžiai, o iš neorganinių — kalnai ir ežerai. 

Tuo aiveju, kai pernelyg nuvertinamas seksualumo 
faktorius, Savastis paprastai įgyja falo pavidalą. Toks 
nuvertinimas gali būti pagrįstas arba paprastu išstū- 
mimu, arba aiškiu nuvertinimu. Pasitaiko žmonių, ku- 
rie tokios nuostatos laikosi dėl to, kad seksualumą lai- 
ko grymai biologiniu fenomenu. Tačiau seksualinis ins- 
tinktas pasižymi ir dvasinėmis (ar „mistinėmis“) ypaty- 
bėmis!?, Šios psichinės ypatybės reiškėsi nuo neatmena- 


19 Apie individualistinę mandalos* motyvo kazuistiką plg. Jung C. G. 
Zur Empirie, des Individuationsprocesses / Ges. Werke Bd. 9/L, 1976 ir 
Jung C. G. Uber Mandalasymbolik / Ges. Werke, Bd. 9/1, 1976. 

*9 Žr. Hurwitz S. Archetypische Motive in der Chassidiachen Mys- 
tik. - Zūrich, 1952. - $ 6. 

mų laikų, tačiau remiantis racionaliais ir pasaulėžiūri- 
niais sumetimais jos buvo atmestos. Tikėtina, kad vi- 
sais šiais atvejais nuvertinimą kompensuoja pasąmoni- 
nis falizmas. Tinkamas pavyzdys čia būtų Freudas, trak- 
tavęs psyche vien tik seksualiniu požiūriu. 


2 


Perėję prie gnostinių Savasties simbolių, pastebime, 
kad Hipolito minimi naasininkai“ ypač pabrėžė antro- 
pomorfinius pavidalus, o iš geometrinių ir aritmetinių 
simbolių labiausiai vertino kvateniją, ogdoadą, trejybę 
ir vienybę. Dėmesį ketinu sutelkti į kvaterniją, simbo- 
lizuojančią pilnatį, o ypač į tą simbolį, kurį, siekdamas 
trumpumo, pavadinau Mozės guaternio. Paskui imsi- 
mės nagrinėti antrąją naasininkų kvaterniją, t. y. ke- 
turkampę figūrą, kertamą keturių Rojaus upių, kurią 
pavadinau Rojaus guaternio. Nepaisant skirtingos 
struktūros, šiedvi kvaternijos simbolizuoja maždaug tą 
pačią idėją. Gilindamasis į jų reikšmę, pamėginsiu ne 
tik susieti jas psichologiniu požiūriu, bet ir išanalizuo- 
ti, ką bendra jos turi su vėlesnėmis (alcheminėmis) kva- 
ternijų figūromis. Svarstant šias dvi kvaternijas, turė- 
tų išaiškėti, kiek jos, viena vertus, siejasi su gnostikų 
amžiumi, ir, antra vertus, - su krikščioniškojo eono 
archetipine dvasios istorija. 

Mozės guaternio!" veikiausiai turi tokią struktūrą: 

Aukštesnysis Adomas 


Mirjama, Motina-Se- 
suo-Anima 

Jetras, kū- 

Binis ir dva- K 

sinis tėvas Zipora, Mozės žmona ir 


Jetro duktė 
Mozė 


Žemesnysis Adomas 
*9 Hippolytus. Elenchos. - P. 89 (V, 8, 2). 

„Žemesnysis Adomas“ atitinka eilinį mirtingą žmo- 
gu, Mozė, kultūrinis didvyris ir įstatymų leidėjas, as- 
meniniu atžvilgiu reprezentuoja „tėvą“, o Zipora“, ka- 
raliaus ir kunigo duktė, - „aukštesniąją motiną“. Eili- 
nio žmogaus atžvilgiu šiedu paskesnieji simboliai suda- 
ro „karališkąją porą“'?, o Mozės atžvilgiu, viena vertus, 
atitinka jo „aukštesnijį žmogų“, ir, antra vertus, - jo 
anima (Mirjama). „Aukštesnysis“ žmogus sutampa su 
„dvasiniu“ ar „vidiniu“ žmogumi, kurį kvaternijoje sim- 
bolizuoja Jetras. Tokią prasmę guaternio turi Mozės 
požiūriu. Tačiau dėl to, kad Mozė yra siejamas su Jet- 
ru taip, kaip „žemesnysis Adomas“ ar eilinis žmogus - 
su Moze, kvaterniją reikia laikyti ne tik struktūrizuota 
Mozės asmens schema, tačiau ir „žemesniojo Adomo“ 
projekcija. Susidaro tokia guaternio: 


Mozė ii Zipora 
kaip kaip 
kultūrinis didvyris aukštesnioji motina 
Žemesnysis Adomas ------------ Ieva 
kaip 


eilinis žmogus 

Kaip matome, naasininkų kvaternija šiuo atžvilgiu 
yra kiek nesimetriška dėl to, kad įgauna senarinę (hek- 
saedro) formą", krypstančią vien tik į viršų: prie pami- 
nėtų keturių simbolių reikėtų dar pridėti ir Jetro bei 
Mirjamos porą, kuri, sudarydama tam tikrą trečiąjį klo- 
dą, galėtų būti laikoma aukšesniuoju Mozės ir Ziporos 
poros atitikmeniu. Susidaro tam tikra pakopų seka, 
vedanti nuo „žemesniojo“ prie „aukštesniojo Adomo“. Ši 
psichologija, panašu, grindžia išplėtotą Valentino? sizi- 


9 Plg. Jung C. G. Die Psychologie der Ūbertragung / Ges. Werke, 
Bd. 16, 1976, $ 410. 

gijų modelį. Bet kuriuo atveju „žemesnysis Adomas“ ar 
kūninis žmogus sudaro pačią žemiausiąją pakopą, at- 
veriančią kelią tik į viršų. Tačiau, kaip matome, keturi 
asmenys, sudarantys naasininkų kvatemniją, yra parink- 
ti taip sumaniai, kad jų tarpusavio santykiai leidžia 
kalbėti ne tik apie santuokos kvatemniją, pasižyminčią 
incestiniu pobūdžiu (Jetras ir Mirjama), bet ir apie ei- 
linio žmogaus psichinės struktūros klodą, kitaip sakant, 
apie blogį (šešėlį!), glūdintį pažmogiškose tamsybėse. 
Kad Mirjamos, pranašės ir motinos-sesers, santykiai 
su Moze pašlyja, aiškiai parodo jos negalia, „raupsai“, 
kurie įsimeta tada, kai Mozė veda tamsiaodę moterį. 
Požiūrio pakitimą patvirtina ir tas faktas, kad Mirja- 
ma priekaištauja Mozei bei nuteikia prieš jį brolį Aaro- 
ną. Susidaro toks senarijus: 


Žemesnysis Adomas - 


Jetras, >>> >>> >>> 2222 0 ka 
pagonių kunigas - +++ +++ 


Biblijos pasakojimas Jetro, „didžio išminčiaus“, nemi- 
ni blogu žodžiu, tačiau madianiečių kunigas juk negar- 
bino Jahvės, o, nepriklausydamas išrinktajai tautai, pa- 
sitraukė į savo kraštą (Iš 18, 27). Jetras, dar vadinamas 
Reueliu („Dievo draugu“), regis, turėjo pagelbėti Mozei 
savo aukštesne išmintimi. Vadinasi, galime sakyti, kad 
Jetras įkūnija numinozinį asmenį, t. y. tokį archetipą, 
kuris „išmintingo senolio“ pavidalu mituose ir folklore 
reprezentuoja dvasią. Dvasia, kaip esu rašęs!?, pasižy- 
mi dvilypumu. Kaip Mozė, imdamas į žmonas juodbru- 
vę žemės dukrą, įkūnija savo paties šešėlį, taip ir Jet- 
ras, pagonių kunigas ir svetimtautis, į kvatemniją, ne- 


8 Žr. Jung C. G. Zur Phšnomenologie des Geistes im Mūrchen. 

paisant Šventojo Rašto liudijimo, turi būti įtrauktas „že- 
mesniuoju“ aspektu — kaip nelabo mago? personifikacija. 

Kaip jau minėjome, Mozės guaternio yra įprastinės 
santuokos kvaternijos, figūruojančios folklore, indivi- 
dualus atvejis?! Todėl jį galima pavadinti kitais mito- 
loginiais vardais, Apibendrinę būdingus pusbrolių ir pus- 
seserių santuokos bruožus, galėtume sudaryti maždaug 
tokią schemą: 

Vyras Žmona-pusseserė 


Mea Svainis 

Gauta schema nėra vienalytė: seserį gali pakeisti 
motina, o svainį - koks nors tėvo atitikmuo. Tačiau bet 
kuriuo atveju įmanoma įžvelgti incesto motyvą. Ka- 
dangi ši schema apibendrina esmines meilės santykių 
ir „perkėlimo“ psichologijos ypatybes, ji, kaip bet kuri 
kita charakterologinė schema, gali būti ir „palanki“, ir 
„nepalanki“ - juk bet kuris žmogaus veiksmas (tarpu- 
savio santykiai nėra jokia išimtis) turi tiek teigiamų, 
tiek neigiamų bruožų. 

Todėl skaitytojo neturėtų gluminti kiek keistoka 
gnostikų nomenklatūra. Universalumu pasižymi ne at- 
sitiktiniai pavadinimai, bet pati schema. Turėdamas 
tai galvoje, nekeičiau Šešėlio kvaternijos pavadinimų, 
nes Mozės biografijoje galima aptikti tokių vietų, ku- 
rios itin tinka Šešėlio schemai. 

Žemesniojo senarijaus nadyrą sudaro ne „žemesny- 
sis Adomas“, bet blausus teriomorfinis jo provaizdis — 
žaltys, sukurtas dar prieš žmogų, arba gnostikų Naa- 
sas, Susidaro tokia schema: 


29 Kadangi Šešėlio guotemnio yra iš esmės simetriška figūra, „gerajį 
išminčių“ turi atitikti tam tikras įvaizdis, personifikuojantis chtoniškas 
tamsybes. 

20 Pig. Jung C. G. Die Psychologie der Ubertragung. - $ 425. 

I. Aukštesniojo žmogaus 
guaternio 
Aukštesnysis Adomas 


Teigiama Mirjama 


Aukštesnysis Jetras 
Išmintingoji Zipora 


Aukštesnysis Mozė 


II. Šešėlio 
guaiernio 


Neigiama Mirjama 
Aukštesnysis Jetras 


Tamsiaodė moteris 
Mozė 


kaip homo 
camalis 


Žmogus 


Žaltys 

Vaizduodami šiuos simetriškus senarijus, anaiptol 
nežaidžiame beprasmių žaidimų. Iš tekstų aiškiai ma- 
tyti, kad gnostikai buvo puikiai susipažinę su tamsiai- 
siais savo metafizinių figūrų atitikmenimis - būtent jie 
ir kėlė didžiausią amžininkų pasipiktinimą (galėtume 
prisiminti, kad gnostikai gerąjį Dievą tapatino su Pri- 
apu?*, o Anthropos — su itifaliniu Hermiu“). Reikėtų 
dar paminėti, kad gnostikai (Basilidas)'? išsamiai nag- 
rinėjo blogio problemą (pothen to kakon?). Gyvatiška 
Nous ir Agathodaimon išvaizda nerodo, kad žaltys bu- 
vo tik gerosios pusės simbolis. Lygiai kaip gyvatė Apo- 
phis buvo laikoma tradiciniu egiptiečių Saulės dievo 


*2 Gnostiko Justino" samprata. Žr. Hippolytus, Op. cit,, V, 26, 32, p. 
182; 6 44 dyašdę šou Npianos. 

priešu, taip ir velnias, „senoji gyvatė“ (Apr 12, 9), įnir- 
tingai kovojo su Kristumi, „novus Sol“. Geram, tobu- 
lam, dvasiniam Dievui buvo priešinamas netobulas, ne- 
išmoningas, tuščiagarbis ir atgrubnagis demiurgas. Ar- 
chontinėms galioms jis paliepęs paženklinti žmones pra- 
žūtingu chirographum (rankos rašmeniu), kurį turėjo 
ištrinti Išganytojas Kristus??. 

Prasidėjus antrajam tūkstantmečiui, vis labiau bu- 
vo imta pabrėžti tamsiąją pusę. Demiurgas virto vel- 
niu, sukūrusiu pasaulį, o kiek vėliau alchemikai pradė- 
jo samprotauti, kad Merkurijus yra iš dalies materiali, 
o iš dalies nemateriali dvasia, kuri persmelkia ir palai- 
ko visus daiktus - nuo akmenų ir metalų iki aukščiau- 
siųjų gyvųjų organizmų. Besirangydamas gyvate, jis esą 
glūdi žemės gelmėse, be to, turi kūną, sielą ir dvasią, 
o žmogišku pavidalu apsireiškia kaip homunkulas ar 
homo altus. Pasak alchemikų, Merkurijus buvo „žemės“ 
Dievo įsikūnijimas? Šios idėjos, aiškiai rodančios, kad 
žaltys buvo arba pirmapradis žmogaus modelis, arba 
tolima Anthropos kopija, nepriekaištingai pagrindžia 
gnostikų tapatybę: Naas=Nous=Logos=Kristus=Aukštes- 
nysis Adomas. Viduramžiais išplėtoti šios tapatybės 
tamsiąją pusę, kaip minėjome, paskatino gnostinė fa- 
lizmo samprata. Jau XV a., kaip matyti iš alchemijos 


2) „Jis ištrynė mus kaltinantį skolos raštą (ehirographum) ir panai- 
kino jį, prismeigdamas prie kryžiaus“ (Kol 2, 14). Rašmenys yra įspau- 
džiami ant žmogaus kūno. Šį požiūrį patvirtina Orozijus“ (žr. Orosius. 
Ad Aurelium Augustum commonitorium de errore Priscillianistarum et 
Origenistarum / Corpus Scriptorum Eeelesiasticonim Latinorum / hg. 
G. Šchepps. — Wien und Leipzig, 1889. - Bd. 18. - P. 153), pasak kurio, 
Priscilianas““ teigia, kad sielą, nusileidusią per dangaus sferas į žemę ir 
čia gimusią, užvaldo blogio galios, kurios, paklusdamos Nugalėtojui (oic- 
toris principis), bloškia ją į skirtingus kūnus, paženklintus „rankos raš- 
meniu“. Sielos dalys (membra animae) yra pažymimos dieviškuoju chi- 
rograpkum, tačiau kūno dalys (membra corporis) yra paženklinimos Zo- 
diako ženklais (eoeli signa). 

20 Žr. Jung C. G. Der Geist Mercurius / Ges, Werke, Bd. 8, 1967. 

Ashburno kodekso Nr. 1166 (Laurentiana kolekeija)?“, 
ima ryškėti tamsiosios pusės problematika, o XVI a. 
Merkurijus buvo sutapatintas su Hermiu Kilėniečiu?“. 


8 


Reikšminga tai, kad gnostinę filosofiją toliau ėmė 
plėtoti alchemikai??. Mater alchimia buvo viena iš mo- 
tinų, išnešiojusių dabartinį mokslą, kuris atskleidė itin 
tamsius materijos klodus. Dabartinis mokslas įsismel- 
kė į fiziologijos ir evoliucijos paslaptis, ėmė skverbtis 
į pačias gyvybės ištakas. Pasinėrusi į tyrinėjimus, žmo- 
gaus dvasia nusileido į sublunarinį materijos pasaulį, 
šitaip pakartodama gnostinį mitą apie Nous, kuris, 
žvelgdamas į savo atspindį apačioje, nugrimzdo į pa- 
čias Physis gelmes. Šios plėtotės kulminacija XVIII a. 
buvo Prancūzijos revoliucija, XIX a. - mokslinis mate- 
rializmas, o XX a. — politinis ir socialinis „realizmas“, 
kuris, pasukęs istorijos ratą, grąžino žmoniją į mūsų 
eros, trukusios du tūkstantmečius, pirmuosius amžius. 
Vėl įsiviešpatauja ikikrikščioniškų laikų despotizmas, 
mindantis asmens teises, niekinantis žmogaus orumą, 
o labour problem mėgino spręsti ergastulum (vergų 
kalėjimų) institucija. Filosofo paskelbtas „Umkehrung 
aller Werte“ nenumaldomai virsta tikrove tiesiog mūsų 
akyse. 


25 Plg. Jung C. G. Psychologie und Alchemie. 
2 Veikale „Chrysoposia“ (žr. Gratarolus. Verae alchemise artisgue 

metallicae citra aenigmata doctrina. — Basel. 1561. — P. 269 ir toliau), 
kurį Augurelas“ dedikavo popiežiui Leonui X, yra pateikiama Foibo al- 
ma soror invokacija: 

Tų guogue, nec coeptis Cylleni audacibus usguam 

Defueris, tibi nam puro de fonte perennis 

Rivulus argentum, vulgo guod vivere dicunt, 

Sužficit, et tantis praestat primordia rebus. 

(.Ir Tu, Kilėnieti, neapleisk šių drąsių užmojų, aprūpink mus iš tyrų 
šaltinių sruvensnčiu sidabru, kuris, dar vadinamas „gyvuoju“, turi di- 
džią pirmapradę reikšmę.“) 

*) Vakarų Romos imperijoje maždaug nuo III a. iki XI a., kai ėmė 
rodytis pirmieji arabiškų veikalų vertimai, ši plėtotė buvo nutrūkusi. 

Atrodo, kad mūsų ką tik bendrais bruožais apibū- 
dintos plėtotės provaizdžius galima įžvelgti viduramžių 
hermetikų ir antikos gnostikų simbolizme, panašiai kaip 
Antikristo atėjimą - Naujojo Testamento regėtojų pra- 
našystėse. Dabar pamėginsiu išsiaiškinti, kas lėmė šias 
sąsajas. Jau minėjome, kad panašiai kaip „aukštesnijį 
Adomą“ atitinka „žemesnysis“, taip „žemesnįjį Adomą“ 
atitinka žaltys. Viduramžių ir vėlyvosios antikos požiū- 
riu viršutinė dviguba piramidė atitiko dvasios ar meta- 
fizikos pasaulį, o apatinė — sublunarinę gamtą ir ypač 
instinktyviąją žmogaus prigimtį — „kūną“, kaip linktų 
sakyti gnostikai ir krikščionys, įsišaknijusį gyvūnijos, 
tiksliau sakant, šiltakraujų gyvūnų pasaulyje. Šios sis- 
+emos nadyrą sudarė šaltakraujis stuburinis gyvūnas - 
gyvatė“, nes, priėjęs šį roplį, žmogus atsiduria toje 
pakopoje, kurioje visiškai nutrūksta bet koks psichinis 
rapport, siejantis mus su bemaž visais šiltakraujais gy- 
vūnais, Kad gyvatė, priešingai mūsų lūkesčiams, turi 
būti Anthropos atitikmuo, patvirtina ir šis faktas, ypa- 
tingą reikšmę turėjęs viduramžiais, - ji, viena vertus, 
figūruoja gerai žinomoje Kristaus alegorijoje, ir, antra 
vertus, jai linkstama priskirti išminties dovaną ir aukš- 
čiausiąjį dvasingumą.*? Hipolitas sako, kad gnostikai 
gyvatę tapatino su stuburo ir galvos smegenimis (me- 
dulla), kitaip sakant, ją siejo su refleksyvumo funkcija. 

Apatinė dviguba piramidė - tai negatyvus viršutinis 
figūros atspindys, jos Šešėlis. „Šešėliu“ vadinu žemes- 
nijį asmenį, tuos jo žemiausius klodus, kurie iš esmės 
pasižymi gyvulišku instinktyvumu. Jau Isidoras*?, sam- 
protaudamas apie prosphyes psyche (priaugusią sielą)??, 


25 Drakono ar slibino analogija, nes žodis draco reiškia ir gyvatę. 

3) Zoon pneumatikotaton („pats dvasingiausias gyvis“). 

*) Isidoras buvo Basilido sūnus. Žr. Clemens Alexandrinus.Stromata / 
„Migne. P. G., VIII col. 685 bis IX col. 602, II, 20, 113: „Prieaugomis“ buvo 
vadinamos gyvulinės sielos, kokias turi vilkai, beždžionės, liūtai ir t. t. 

3» Valentino nuomone, „priedėliai“ - tai dvasios, įsikūrusios žmoguje. 
Žr. Clemens Alexandrinus. Op. cit, 112 ir 114. 

išsako analogišką idėją. Panašios nuomonės laikosi ir 
Origenas, kalbantis apie gyvūnus, glūdinčius žmogu- 
je??. Kadangi šešėlis paprastai lieka neįsisąmonintas, 
gyvatė atitinka visą tą kolektyvinės pasąmonės ir ins- 
tinktų pasaulio visumą, kuri, likdama už sąmonės ri- 
bų, pasižymi, regis, ypatinga išmintimi ir kone ant- 
gamtiniu žinojimu. Šią pasąmoninę visumą linkstama 
įsivaizduoti kaip lobį, saugomą gyvatės ar slibino - tai 
savo ruožtu irgi paaiškina, kodėl, viena vertus, gyvatė 
simbolizuoja blogį ir tamsą, o, antra vertus, — išmintį. 
Jai būdingas atsietumas, šaltumas ir grėsmingumas 
puikiai reprezentuoja instinktyvumą, kuris, nuožmiai 
ir negailestingai pamindamas visus moralinius ar kito- 
kius žmogaus siekius bei ketinimus, tarsi perveria žmo- 
gų kaustančiu ir užburiančiu nuodingos gyvatės 
žvilgsniu. 

Alchemikams gyvatės simbolis reprezentavo Mercu- 
rius non vulgi, savo ruožtu siejamą sų Hermiu, apreiš- 
kimo dievu. Buvo manoma, kad ir Merkurijus, ir Her- 
mis pasižymi pneumine prigimtimi. Serpens Mercurii 
buvo traktuojamas kaip chtoninė dvasia, persmelkianti 
materiją, o ypač pirmapradžio chaoso, slapčiomis glū- 
dinčio sukurtame kosmose, krešulius, massa confusa 
ar globosa. Alchemikų gyvatė siejasi su ankstyvesniais 
vaizdiniais. Kadangi alchemikai opus laikė veiksmu, 
grąžinančiu pirmapradę būklę ar imituojančiu sukūri- 
mą, Merkurijaus - išmoningo ir klastingo dievo - gyva- 
tė jiems aiškiai priminė Edeno sodo žaltį, kitaip sa- 
kant, velnią ar gundytoją, kuris, vykdant darbą, krečia 


= Pig, pvz., „In Levitioum homiliae“ = Migne. P. G. XII, col. 405— 
574: „Cum ergo videas habere ie omnia guae mundus kabei, dubitare non 
debes guod etiam animalia, guge offenintur in hostiis, habeas intra te“. 
(.lsitikinęs, kad tavyje glūdi viskas, kas egzistuoja pasaulyje, gali nebe- 
abejoti, kad tavo esybėje yra įsikūrę ir gyvūnai, paaukoti atnašavimo 
metu“) 

visokiausius pokštus ir išdaigas. Goethe's Mefistofelis, 
kurio giminaitė yra „tetulė angis“? — tai vis tas pats 
Merkurijus, alchemikų familiaris. Ir drakonas, ir Mer- 
kurijus, hermafrodito pirmtakas, pasižymi sukta, sli- 
džia, nuodinga ir grasia prigimtimi, kurią būtina įveik- 
ti ir nugalėti. 

Rojų naasininkai įsivaizdavo kaip kvaterniją, tiek 
struktūra, tiek reikšme atitinkantį Mozės guaternio, 
Keturlypę jo prigimtį simbolizavo keturios upės: Pišo- 
nas, Gihonas, Hidekelis ir Fratas*?. Pradžios knygos 
žaltys — tai personifikuotas medžio numen, dėl to pagal 
tradiciją jis arba kabo ant medžio, arba rangosi apie jį. 
Būtent medžio balsas įtikinėja Ievą (taip verčia Luthe- 
ris), kad „yra gera nuo medžio valgyti, kad jis meilus 
pažiūrėti ir yra linksmybės medis“ (Pr 3, 6). Medžio 
numen įasmeninimu būtų galima laikyti ir pasakos 
„Dvasia butelyje“ herojų Merkurijų??. Vadinamajame 
„Ripley Scrowle“ Merkurijus yra vaizduojamas kaip gy- 
vatė, kuri pasivertusi Meliuzina! nusliuogia nuo Filo- 
sofinio medžio („pažinimo medžio“ ) vi ės?5. Medis 
simbolizuoja virsmo“? eigą ir fazes, o jo vaisiai ir žie- 
dai - sėkmingą darbo pabaigą“?. Viena pasaka užsime- 
na, kad Merkurijus slepiasi milžiniško ąžuolo šaknų 
raizgynėje, t. y. žemėje. Ir išties serpens Mercurii gyve- 
na žemės gelmėse. 

Rojaus įvaizdis buvo pamėgtas alchemikų simbolis, 
reprezentuojantis albedo“? — atgautą nekaltumo būklę, 


8 Getė J. V. Faustas. - Kaunas, 1978. - P. 79. 

2) Tas pat, kas Eufratas, 

3 Jung C. G. Der Geist Mercurius. 

* Žr. Jung C. G. Psychologie und Alchemie. 

i., $ 357, 

„ir Jung C. G. Der philosophische Baum // Ges. Werke, Bd. 


29 Riplacus. Cantilena, 28 / Opera omnia chemica, - Kassel, 1649 ir 
Chymishe Schriften. — Erfurt, 1649. - S. 51; Mylius. Philosophia refor- 
mata etc. - Frankfurt, 1622. - P. 124. 


253 


PASĄMONĖ. ARCHETIPAI. SIMBOLIAI 


o versmė, iš kurios teka Rojaus upės, buvo agua per- 
manens įvaizdis“, Bažnyčios tėvai šią versmę*? tapatino 
su Kristumi, o Rojų laikė tuo sielos pagrindu, iš kurio 
plūsta Logos upė*?. Alchemikas ir mistikas Johnas Por- 
dage!" irgi kliaujasi tokia simbolika. Pasak jo, dieviško- 
ji Išmintis yra „Naujoji žemė, dangiškas kraštas... nes 
šioje Žemėje auga visi Gyvybės medžiai... Šitaip Ro- 
jus... išniro iš šios Naujosios Žemės šerdies ir vidurio, o 
prarastasis Edeno sodas vėl pasidengė žaluma“*? ir t. t. 


4 


Svarstydami apie gyvatės simbolį, nejučiomis prisi- 
mename Rojaus, medžio ir žemės vaizdinius. Tai lemia 
regresyvi plėtotė, iš gyvūnijos pasaulio vėl grąžinanti 
mus į augalinę ir neorganinę gamtą, kitaip sakant, į 
lapis, alchemikams reprezentavusį materijos paslaptį. 
Šiuo atžvilgiu lapis turi būti laikomas ne opus galuti- 
niu rezultatu, tačiau pirmaprade jo medžiaga. Šį arca- 
num alchemikai taip pat paprastai nusakydavo žodžiu 
lapis. Aptartą simboliką diagramos pavidalu būtų gali- 
ma pavaizduoti kaip dar vieną guaiernio ar dvigubą 
piramidę: 


+8 „Terram clara agua paradisi irrigandam“ („Žemę reikia palaistyti 
tyru Rojaus vandeniu“) = žr. Iseacus Hollandus. Pragmentum de lapide 
pailosophorum // Theatrum chemicum, II, 1602. - P. 142. Veikale „Trac- 
tatus Aristotelis ad Alexandrum Magnum“ (Op. cit, V, 1622. - P. 885) 
practica Aristotelis yra lyginama su Rojaus vandeniu, kuris paverčia 
žmogų „atbaigta“ (incolmen) ir nemirtinga būtybe: „Ex hac agua omnes 
veri Philosophi vitam habuerunt et divitias infinitas“ („Šis vanduo vi- 
siems tikriems filosofams suteikia gyvybę ir begalinius turtus“.). 

* Didymus Alexandrinus. De trinitate / Migne P. G., II, col. 456. 

+ Ambrosius. Explanationes in Psalmos, Ps 45, 12 / Sancti Ambrosii 
opera, Pars 6. - Leipzig und Wien, 1919. — P. 337. Plg. taip pat Rahner 
HH. Fhumina de ventre Christi / Biblica XXII. - Rom, 1941. — P. 269 ir 
toliau). 

+9 Pordage J. Sophia: das ist Die holdselige, ewige Jungirau der 
Gėtitichen Weisheit, — Amsterdam, 1698. - 8. 9. 

Žaltys 


Hidekelis 


Eufratas 


Kadangi lapis buvo laikomas vienybės simboliu, jis 
dažnai galėjo žymėti tiesiog pačią prima maiteria. Ta- 
čiau lygiai taip, kaip pirminė medžiaga, laikoma pir- 
mapradžio chaoso krešuliu, glūdinčiu kažkur metaluo- 
se, 0 ypač sidabre, pati savaime nėra vienalytė sub- 
stancija (massa confusa), taip ir lapis susideda iš ketu- 
rių elementų arba turi būti iš jų sudarytas*?, Chaotiš- 
kai mišdami, elementai nesijungia, bet tik tiesiog koeg- 
zistuoja. Todėl, atliekant alchemines procedūras, juos 
reikia suvienyti. Pasižymėdami priešinga prigimtimi, 
patys savaime jie jokiu būdu neįstengtų sudaryti jun- 
ginio. Tada galima teigti, kad chaotiškas jų būvis rep- 
rezentuoja pirmapradę sankirtos ir tarpusavio atstū- 
mimo būklę. Šis vaizdinys parodo, kaip pirmapradis 
vienis, ėmęs skaidytis, išsiplėtoja į regimojo pasaulio 
daugį. Atliekant opus, susiskaidžiusi ketverybė yra ne- 
organiniame pasaulyje sujungiama į akmens vienybę. 
Tačiau klystume, jei manytume, kad lapis yra gryna 
alegorija. Alchemikams jis yra filius macrocosmi bei 
gyva būtybė, vadinasi, jį visiškai pamatuotai būtų ga- 
lima tiesiogiai sieti su Kristumi“? ir su „aukštesniuoju 


*9 Lapis, kaip ir „Adomas“, sudarytas iš keturių elementų. Apskriti- 
mo kvadratūros vidurys yra „mediator, pacem faciens inter inimicos sive 
elemenia ut convenienti amplemi se invicem diligant“ („tarpininkas, su- 
taikantis priešus ar elementus, idant jie, pilni meilės, galėtų vienas kitą 
apglėbti") - Hermetis Trismegisti Tractatus aureus / Theatrum chemi- 
cum. - 1613, IV. - P. 691. 

49 Šią sąsają išsamiau nagrinėjame kitoje vietoje. Žr. Jung C. G. 
Psychologie und Alchemie. 

Adomu“, su dangišku pirmažmogiu, su Adam secundus 
(Kristumi) ir su žalčiu. Todėl šios trečiosios guaternio 
nadyrą sudaro tolesnis Anihropos atitikmuo. 

Kaip jau minėjome, lapis sandarą grindžia vienybė, 
jungianti keturis elementus*?, kurie savo ruožtu repre- 
zentuoja nepažinaus pirmabūvio ar chaoso plėtrą. Šis 
pirmapradis chaosas ir sudaro prima materia, arca- 
num, pirminę substanciją, kurią Paracelsas ir jo šali- 
ninkai vadino tuo increaium, kuris koegzistuoja su Dievo 
amžinybe ir nepriekaištingai atitinka žodį iekom: „O 
žemė buvo padrika ir dyka, ir tamsa gaubė bedugnę, ir 
vėjas iš Dievo dvelkia viršum vandenų“ (Pr I, 2). Ši 
pirminė substancija yra apvali (massa globosa, rotun- 
dum, stoicheion sironggylon), panašiai kaip pasaulis ir 
pasaulinė siela; ji iš esmės yra pasaulinės sielos ir pa- 
saulio medžiagos vienybė, Ji yra „akmuo, turintis sie- 
lą“?, — tas akmuo, kurio intelektualiniu atitikmeniu, 
šnekant dabarties mokslo kalba, būtų galima laikyti 
atomą, mažiausią materiją sudarantį dėmenį. „Apva- 
lainą elementą“ alchemikai kartais vadina tai pirmi- 
niais vandenimis, tai pirmine ugnimi, tai dar kitais 
terminais: pneuma, pirmine žeme bei corpusculum nost- 
rae sapientiae*“?, Kaip „vanduo“ ar „ugnis“ jis yra uni- 
versalus tirpiklis, o kaip akmuo ar metalas — tokia 
substancija, kurią reikia ištirpdyti ir paversti oru (pneu- 
ma, spiritus). ' 


*9 Mylius"" (žr. Op. cit., p. 15) elementus, sudarančius Japis, tapatina 
su corpus, spiritus ir anima: corpus yra materia, t. y. žemė, spiritus yra 
nodus animae e! corporis (sielos ir kūno raištis), apibūdinamas kaip ig- 
nis medius (tarpininkaujanti ugnis), o vanduo ir oras, būdingos anima 
apraiškos, irgi yra „dvasia“. Trys elementai pasižymi „judrumu“, o vie- 
nas (žemė) — „nejudrumu“. 

+? Ostano apibrėžimas: Zosimos. Sur Vart / Berthelot M. Collection 
dės anciens alchimistes grecs. — Paris, 1887-1888. — III, vi, 5. - P. 121- 
129. 

+ Aurora consurgens II / Artis auriferae, guam chemiam vocant, I. — 
Basel, 1593. — P. 208). 

Šią lapis simboliką taip pat galima pavaizduoti dvi- 
gubos piramidės diagrama: 


Zosimas rotundum vadina elementu omega (O), ku- 
ris veikiausiai reprezentuoja galvą“?. Sabėjų traktate 
„Platonis liber guartorum“?? kaukolė yra laikoma per- 
kaitos indu, be to, ir patys „filosofai“ linko vadintis 
„auksinės galvos vaikais“?, savivardžio filii sapientiae 
atitikmeniu. Vas paprastai reiškia tą patį, ką ir lapis, 
dėl to indas ir indo turinys nėra priešingos substanci- 
jos - kitaip sakant, sudaro identišką arcanum'?. Pasak 


+9 Plg. pastebėjimus apie galvos reikšmę, išsakytus kitoje vietoje (žr. 
Jung C. G. Das Wandlungssymbol in der Messe / Ges. Werke, Ba. 11, 
1973). Žodis caput taip pat reiškia „pradžia“, pvz., caput Nili (Nilo išta- 
kos, žiotys). 

50 Theatrum chemicum (1622), V, p. 150. 

s0 Berthelot M. Op. cit., III, x, 1, p. 144-146. 

52 „Unus est lapis, una medicina, unum vas, uRUM regimen, Unague 
dispositio“ („Yra vienas akmuo, vienas vaistas, vienas indas, vienas me- 
todas, vienas nurodymas“). - Rosarium philosophorum // Artis aurifa- 
rae... II, p. 206); „In agua nostra fiunt omnes modi. ... In dicta agua fiunt 
tanguam in vase artificiali, guod esi maximum secretum“ („Mūsų vande- 
nyje formuojasi visa... Minimame vandenyje visa tai formuojasi dirbti- 
niame inde, kuris yra visiškai slaptas“). - Mylius. Op. cit, p. 245; „Vas 
philosophorum est cgua eorum“ („Filosofų indas sudaro jų vandenį“). - 
Op. cit. 33. Pastarasis posakis yra paimtas iš: de Hoghelande. Liber de 
aichemiae difficultatibus / Theatrumn chemicum, 1682, I, p. 189), Čia dar 
sakoma, kad „Sulpkur item vas neturae a Lullio nominatur“ (Lulijus'? 
dar vadina sferą gamtos indų; o Haly'? indą vadina ovum. Kiaušinis 
vienu sykiu yra ir indas, ir indo turinys. Vas naturale yra agua perma- 
mens bei filosofų „actas“ (Aurora consurgens / Artis auriferae I, p. 208). 

archajinio požiūrio, siela yra apvali“?, dėl to tarsi dan- 
gaus skliautas ar pasaulis ir indas turi būti apvalus“?, 
Pirmapradžio žmogaus forma yra apvali. Todėl Dor- 
nas? sako, kad indas „turi būti padarytas iš apskritimo 
kvadratūros, idant mūsų substancijos, atskirtos nuo kū- 
no, dvasia ir siela galėtų pakelti kūną į savo dangišką- 
sias aukštybes“??, Anoniminis autorius, parašęs „Trac- 
tatus aureus Hermetis“ komentarą, savo scholijose taip 
pat mini apskritimo kvadratūrą ir aprašo kvadratą, 
kurio keturis kampus sudaro keturi elementai, o vidu- 
ryje yra mažesnis apskritimas. Jis sako: „Padalykite 
savo akmenį į keturis elementus, paskui distiliuodami 
suvienykite juos, ir taip atliksite visą magisteriumą, 
Tas Vienis, į kurį turi būti sutrupinti elementai, yra 
minėtas mažytis apskritimas, esantis kvadratūros vi- 
duryje. Jis yra tarpininkas, sutaikantis priešus ar ele- 
mentus““, Tolesniame skyriuje alchemikas pateikia tokį 
indo, šio „tikrojo filosofinio Pelikano“?, paveikslą: 


55 Caesarius Heisterbacensis. Dialogus miraculorum. — Kėln, Bonn. 
und Brūsell, 1851. - XXXII ir XXXIV skyr. 

*0 Olimpiodoro* nuomone, perkaitos indas yra phiele sphairoides 
(sferinė taurė) ar organon kyklikon (apvalus įrenginys). - Berthelot M. 
Op. cit., II, iv, 44, p. 96-105. „Vas spagiricum ad similitudinem vasis 
naturalis esse construendum. Videmus enim totum coelum et elementa 
similitudinem habere sphaerici corporis“ („Spagirinį indą reikia padaryti 
panašų į natūralų indą. Juk matome, jog visas dangaus skliautas ir 
elementai primena sferinius kūnus“). - Dorn. Physica Trismegisti / The- 
atrum chemicum I, p. 430. „Totius magisterij finis huius esi, ut Mercu- 
rius Philosophicus sit in sphaera caelica positus“ („Viso meistriško darbo 
pabaiga bus tuomet, kai filosofinis Merkurijus atsidurs dangiškojoje sfe- 
roje"). — Op. cit., p. 499. Trevisanas? indą vadina rotundum cubile (ap- 
valiu tuoktuvių guoliu). - De alehemia liber / žr. Theatrum chemicum, 
L p. 790. 

5 De transmutatione metaliorum//Theatrum chemicum, I, p. 574. 

*9 Theatrum chernicum, 1613, IV, p. 691. 

D „Nes alius est in toto mundo guaerendus“ („nieko kito nereikia 
ieškoti visame pasaulyje“). (Op. cit., p. 789). Pelikanas“ yra distiliacijos 
indas, tačiau sukonstruotas taip, kad distiliatas laša ne į kitą retortą, 
bet į to paties indo išplatėjimą. Psichologijos požiūriu tokį distiliavimo 
metodą būtų galima traktuoti kaip specifinį įsisąmoninimo procesą, ku- 
rio metu sąmoningos įžvalgos, išplėštos iš pasąmonės, vėl yra nukreipia: 

Šį paveikslą jis komentuoja taip: „Raidė A, pavaiz- 
duota viduryje, yra tarsi tas pirmapradis šaltinis ar 
versmė, iš kurio išteka likusios raidės ir į kurį, plūsda- 
mos kaip upės į vandenyną ar į bekraštę jūrą, jos su- 
teka atgal“. Šio paaiškinimo visiškai pakanka norint 
įrodyti, kad indas yra viso labo mandala, simbolizuo- 
janti Savastį ar „aukštesnįjį Adomą“ su keturiomis jo 
hipostazėmis (plg. Horą ir keturis jo vaikus). Autorius 
indą vadina sepienarius magicus occulius??, Marija Pra- 
našė** taip pat sako: „Filosofai moko apie viską, tačiau 
nesako nieko apie hermetinį indą, nes jis yra dieviškas 
dalykas, kurį nuo pagonių akylai slepia Viešpaties iš- 
mintis, o neišmanėliai, kuriems neskirtas šio indo pa- 
žinimas, neišmano ir tikrojo metodo“?. Theobaldas de 
Hoghelandeš priduria: „Vyresnieji sako, kad daug svar- 
biau yra pasiekti regėjimą, o ne gilintis į Raštus“?, 
Marija Pranašė dėsto: „Tai yra Hermio indas, kurį pa- 
slėpė stoikai - ne koks nors nigromantinis indas, ta- 
čiau tavo ugnies matas (mensura ignis tui)?! 


B 


mos į pasąmoninius klodus. „Pristinam vitae incolumitatem [morti iam 
prozimis] restituit“ („Jis gražino ankstesnio gyvenimo saugumą tiems, 
kas priartėjo prie mirties“) — taip tvirtina alchemikas, kalbėdamas apie 
Pelikaną, žinomą alegorinį Kristaus atitikmenį. 

** „Slaptasis magiškasis septynetas“ (žr. Op. cit., p. 790). Alchemikas 
dar įskaičiuoja raides F ir G, simbolizuojančias viršų ir apačia, kuris 
pateiktame paveiksle liko nepavaizduoti. 

5 Practica in artem alchemicam //Artis auriferas, I, p. 324. 

9 Liber de alchemiae diffieultatibus / Theatrum chemicum, I, 
p. 199. 

80 Op. cit. / Artis aurijeras, I, P. 323. 

Šios citatos rodo, kad svarstomam indui buvo pri- 
skiriama iškili, ypatinga reikšmė“? Filaletas““, apiben- 
drindamas aibę Merkurijaus sinonimų, sako, kad Mer- 
kurijus yra ne tik alcheminio meno raktas, ne tik „tas 
dviašmenis kalavijas, kurį iškėlęs cherubinas sergsti 
kelią, vedantį prie gyvenimo medžio“, tačiau sykiu „vas 
nostrum, verum, occulium, hortus item philosophicus, 
in guo Sol noster orietur et surgit“?, Gilindamiesi į 
pateikiamas mintis, galime bent kiek suprasti, ką tu- 
rėtų reikšti tas keistas patarimas, kurį duoda Johan- 
nes de Rupescissa?"; „Fais faire un vaisseau en la ma- 
niėre d'un Cherubin, gui esi la fagon de six bras, reve- 
nans en luy mesmes: et dessus une tėte ronde... Et mets 
dedans iceluy vaisseau ladiie eau ardant“ ir t. t.99, Tai, 
kad cherubinas yra siejamas su „Dievo pavidalu“, lei- 
džia spėti, jog Rupescissa turi omenyje Ezekielio“ vizi- 
ją. Jei įsivaizduotume ją kaip grafinę diagramą, tai 
vizija, atlikus horizontalų pjūvį, virstų mandala, susi- 
dedančia iš keturių dalių. Tokia procedūra, kaip minė- 
jau, atitinka pastangas išgauti apskritimo kvadratūrą, 
kuri, pasak alchemikų pamokymų, yra indo konstruk- 
cijos modelis. Mandala simbolizuoja žmogišką ar die- 
višką Savastį, pilnatį ar Dievo regėjimą — tai ypač aki- 
vaizdu šiuo atveju. Žinia, tokio pobūdžio procedūros 
atlikimą galima suprasti tik „filosofiškai“, kitaip sa- 
kant, psichologiškai. Pritaikius psichologinį raktą, teks- 
tas skambėtų maždaug taip: iš savo psichinės visumos 
padaryk hermetinį indą ir įpilk į jį agua permanens, id 
est doctrinae, kurios vienas atitikmenų yra vinum ar- 


*) Plg. Jung C. G. Psychologie und Alchemie. — $ 838. 

S) „mūsų tikrasis, slaptasis indas, filosofinis sodas, kuriame teka ir 
leidžiasi mūsų Saulė“, - Philaleth. Metallorum metamorphosis // Musa- 
sum Hermeticum reformaium et ampliūcatum. — Frankfurt, 1678. - 
P.770. 

96 „Paimk indą, padarytą cherubinišku būdu, kuris turėtų Dievo pa- 
vidalą, ir šešiais sparnais darydamas šešių rankų judesius glėbtų save, 
o viršuje turėtų apvalią galvą... Ir įdėk į šį indą liepsningą vandenį“ (žr. 
Rupescissa J. de La vertu et la propriėtė de la guinte essence. — Lyon, 
1581. - P. 26). 

dens. Apgalvojęs tokį patarimą, nustatytomis alchemi- 
nės doktrinos procedūromis adeptas turėtų save apdo- 
roti ir pakeisti. 

Šis kontekstas leidžia suprasti, ką „Aurora consur- 
gens“ autorius?, vas naiurale tapatindamas su matrix, 
siekia pasakyti tokiais žodžiais: „jis [indas] yra vienis, 
kuriame reiškiasi trejetas, t. y. vanduo, oras ir ugnis. 
Jie sudaro tris stiklinius distiliacijos indus (alembica), 
kuriuose gimsta filosofų Sūnus, todėl jie yra vadinami 
tinktūra, krauju ir kiaušiniu“? Trijų distiliacijos indų 
vaizdinys netiesioginiu būdu simbolizuoja Trejybę. Kad 
mūsų spėjimas pamatuotas, parodo 1588 m. išleisto vei- 
kalo „Pandora“ iliustracija, išspausdinta 249 puslapyje: 
čia šalia trijų distiliacijos indų pavaizduotas stovintis 
Kristus, iš kurio sužalotos ietimi krūtinės plūsta krau- 
jas (flumina de ventre Christi!)“9. Apvalus hermetinis 
indas, kuriame vyksta slaptingas virsmas, reprezen- 
tuoja Dievybę, platonišką pasaulinę sielą ir žmogaus 
pilnatį. Tad galėtume teigti, kad indas yra dar vienas 
Anthropos atitikmuo, dar vienas vaizdinys, mažiausiu 
ir materialiausiu pavidalu reprezentuojantis visatos vi- 
sybę. Turint omenyje tokio analoginio suvokimo pobū- 
dį, nesunku suvokti, kodėl atomo sandaros modelis bu- 
vo nukopijuotas nuo planetarinės dangaus kūnų skrie- 
jimo schemos. 


5 


Kvaternija sudaro scheminį modelį par excellence, ją 
būtų galima palyginti su teleskopo tinklelio kryžme. 
Pasinaudoję šiuo modeliu, gauname parankią koordi- 
načių sistemą, kuria remiamės kiekvieną kartą, kai 


8 „guia [vas] est unum ir guo sunt tria, scilicet agua, aer et ignis: 
guae sunt tria alembica vitrea, in guibus genitus philosophorum genera- 
tur. Propter guod nominaverunt Tincturam, sanguinem, et ovum“ (žr. 
Artis auriferae, I, p. 208). 

*9 Žr. reprodukciją: Jung C. G. Paracelsus als geistige Erscheinung 
// Ges. Werke, Bd. 13. 

turime padriko daugio chaosą paversti tvarkinga visu- 
ma. Nesvarbu, ką atliekame — skaidome į dalis žemės 
paviršių, dalijame metus, skirstome grupėmis asme- 
nis“?, klasifikuojame Mėnulio fazes, elementus, alche- 
mines spalvas ir t. t., - šią koordinuojančią schemą 
taikome kone instinktyviai. Ėmus gilintis į gnostikų 
guaternio, tampa akivaizdu, kad šia kvaternija jie bent 
kiek sąmoningai mėgino struktūrizuoti numinozinių 
vaizdinių, plūstančių į jų psyche, chaotišką kratinį. 
Struktūros schema, kaip minėjome, buvo grindžiama 
pirmykščių pusbrolių ir pusseserių santuokos, t. y. san- 
tuokos guaternio““', modeliu. Šis modelis nuo pirmykš- 
čio prototipo skiriasi tuo, kad sesers tekinimas prarado 
savo biologinį pobūdį, kitaip sakant, sesuo buvo lei- 
džiama nebe už svainio, tačiau už kito artimo giminai- 
čio (Mozės guaternio - už uošvio) ar net už prašalaičio. 
Pusbrolystės ar brolystės ryšių praradimas tiek mošos, 
tiek svainio atveju paprastai būdavo atsveriamas ma- 
ginėmis kokybėmis — aukštesniu statusu, stebuklada- 
ryste ir pan. Žodžiu, įvykdavo anima ir animus projek- 
cinis perkėlimas. Kultūrinių požiūriu šis pokytis buvo 
reikšmingas žingsnis priekin, nes projekcijos faktas ro- 
do, kad vyro ir žmonos santykiuose ėmė ryškėti pasą- 
moninės konfigūracijos, kitaip sakant, kad psichologi- 
niu požiūriu santuoka ėmė komplikuotis. Iš biologinio 
ar socialinio sambūvio dabar jos ėmė virsti sąmonin- 
gais giminystės ryšiais. Tokia padėtis ima klostytis ta- 
da, kai pirmapradę pusseserių ir pusbrolių santuoką 
pamažėle pradeda išstumti tolydus sutuoktinių daliji- 
masis į sistemiškas grupes, susidedančias iš šešių, aš- 
tuonių ar dvylikos asmenų. Pasąmonės suaktyvėjimą 
sukelia nuo šio proceso neatsiejamas regresyvus en- 


“0 Besituokiančių asmenų skaidymas atskirai gyvenančiomis gru- 
pėmis. 
*5 Plg. Jung C. G. Psychologie der Ubertragung. — $ 433. 

dogaminių polinkių slopinimas, nes vadinamasis gimi- 
nystės libido, tuokiantis vis svetimesniems partneriams, 
nebegali būti tinkamai patenkintas“? 

Gnostikai, grupuodami skaitmeninius simbolius, 
naudojosi ne tik santuokos guaternio, bet dar ir Rojaus 
upių kvatemnija. Vadinasi, tariamai nesusietus vaizdi- 
nius buvo siekiama sugrupuoti į dvi kompensacines sim- 
bolių visumas. Tokios pastangos atitinka asociacijų testų 
rezultatus, gautus tiriant aktyvią vaizduotę ir chaotiš- 
kas psichines būkles. Abiem atvejais nuolatos išryškėja 
kvaternijos pobūdžio simboliai“?, Šie simboliai, pasižy- 
mintys kompensacine savybe, rodo, kad chaotiška su- 
maišties būklė yra organizuotos ramybės būklės 
priešybė. 

Apibūdiniomis anksčiau keturiomis kvaternijomis 
gnostikai ir alchemikai, toliau plėtodami jų idėjas, visų. 
pirma stengėsi sisteminti kone nesuskaičiuojamus sa- 
vo simbolius. Tačiau toks principų sisteminimas pui- 
kiai praverčia ir gvildenant individualias dabarties sap- 
nų ypatybes. Šioje tyrinėjimų srityje susiduriame su 
tokia vaizdinių įvairovę, kad noromis nenoromis esame 
priversti naudotis vienokia ar kitokia schema. Laiky- 
damiesi istorinės tvarkos, pirmiausia aptarėme Mozės 
guaternio, nes šiuo simboliniu raidmeniu yra tiesiogiai 
perteikiama pirmykštė schema, grindžianti pusbrolių 
ir pusseserių santuoką. Žinoma, ši guaternio mums pra- 
verčia tik kaip paradigminis modelis. Būtų galima su- 
daryti sistemą, remiantis bet kuria kita santuokos gu- 
aiernio, tačiau jokiu būdu ne kiekviena kvaternija, tar- 
kim, keturiais Horo sūnumis. Ši kvaternija, neapimda- 


* Plg. Op. cit, 438 skyr. 

10 Plg. Jung C. G. Psychologie und Alchemie (IE. Traumsymbole des 
Individuationsprozesses). Kiek rečiau susiduriama su triadiniais simbo- 
liais, 

ma antagonistinio - moteriško - prado, nepasižymi itin 
pirmapradžiu pobūdžiu"?, Labai svarbu, kad schemiš- 
kai būtų susietos absoliučios priešybės: vyriškumas ir 
moteriškumas ir t. t. Būtent dėl to alcheminių priešy- 
bių poros - šiluma ir šaltis, sausumas ir drėgnumas - 
yra suskirstytos kvaternijomis. Pritaikius šią schemą, 
Mozės guaternio galėtume pavaizduoti taip: 


Jetras 
Tėvas 
Mozė Mirjama 
Brolis Sesuo 
Zipora 
Duktė 


Pirmoji dviguba piramidė atitinka gnostinį modelį, 
o antroji sudaro psichologinę pirmosios analogiją, pa- 
grįstą tais Biblijos tekstais, kuriais naudojosi gnosti- 
kai. Psichologines priežastis, lėmusias, kad būtų suda- 
ryta antroji guaiernio, jau aptarėme. Ši antroji guater- 
nio turi būti pirmosios Šešėlis dėl to, kad „žemesniojo 
Adomo“ — mirtingojo žmogaus — psyche pasižymi chto- 
nine prigimtimi, kurios antstatinė kvaternija negali rep- 
rezentuoti. Apimdamas ir antstatą, „žemesnysis Ado- 
mas“ sudarytų simetrinę figūrą, tačiau savo pobūdžiu 
jis yra toks pat nesimetriškas simbolis, kaip ir „aukš- 
tesnysis Adomas“, kurį panašiai turi papildyti apvers- 


jūriu gnostikų guaternio yra vėlesnės simbolinės kūry- 
bos pavyzdys, tačiau psichologiniu — kur kas ankstesnės, nes lygiomis 
teisėmis į savo schemą įtraukis moterišką pradą, kurio stokoja patriar- 
chalinė Horo guatemio. 

tas antstato modelis, tarsi metamas Šešėlis, atspindin- 
tis jo tamsiąją pusę. 

Kaip Anthropos guaternio simetrinį papildymą su- 
daro „žemesnysis Adomas“, taip savo ruožtu „žemesnįjį 
Adomą“ turi atsverti Šešėlio guaternio, sudaryta pagal 
grindžiamąją antstato schemą. Simetrinį „žemesniojo 
Adomo“ papildymą reprezentuoja žaltys. Šio simbolio 
pasirinkimą visų pirma pateisina žinomos Adomo sąsa- 
jos su žalčiu: jis yra chtoninis jo demonas, jo familiaris. 
Be to, žaltys paprastai simbolizuoja tamsų, chtonišką 
instinktų pasaulį. Jį gali - dažnai taip ir nutinka — 
pakeisti tokie pat šaltakraujai gyvūnai, kaip antai dra- 
konas, krokodilas ar žuvis. Tačiau žaltys nėra tik at- 
grasus, chtoniškas padaras - anaiptol, kaip jau minė- 
jome, jis sykiu simbolizuoja išmintį, taigi ir šviesą, gėrį 
bei gydymą"?. Net ir Naujajame Testamente žaltys, pa- 
našiai kaip ir žemė, yra ir Kristaus, ir velnio alegorija. 
Šiuo požiūriu nėra išimtis ir drakonas: mes jo vaizdi- 
niu apibūdiname visa, kas neigiama, o kinams ir kai 
kuriems Vakarų alchemikams jis reprezentuoja teigia- 
mus pradus. Tiesiog krentantis į akis žalčio simbolio 
vidinis prieštaringumas žymiai pranoksta simbolinį 
žmogaus antagonizmą, iš dalies latentinį arba poten- 
cialų. Pranokdamas Adomą sumanumu ir išmintimi, 
žaltys įstengia jį pergudrauti. Be to, jis pralenkia pir- 
mąjį žmogų amžiumi ir lygiai kaip ir Dievo sūnus, su- 
tikęs atlikti Šėtono vaidmenį, akivaizdžiai pasižymi ant- 
žmogišku protu??, 

Kiek žmogaus apogėjus yra jo aukštesnysis pradas, 
išreiškiamas šviesos ir gerojo Dievo idėjomis, tiek že- 
miausią jo esybės dugną grindžia tamsos ir blogio pra- 
das, tradiciškai tapatinamas su velniu ar su žalčiu, 
personifikuojančiu Adomo nepaklusnumą. Sutikdami, 


"2 Būtų galima prisiminti Asklepijo ar Agatodaimono gyvatę. 
* Scharf R. Die Gestalt des Satans im Alten Testament (Gr. Jung C. 
G. Symbolik des Geistes. — Zūrich, 1953). 

kad žaltys sudaro simetrinį žmogaus analogą, galime 
taip pat tarti, jog figūrinis žalčio papildymas turėtų 
būti antroji naasininkų guaternio, t. y. Rojaus guaier- 
nio. Rojus — tai gyvūnų ir augalų viešpatija. Galėtume 
sakyti, kad jis reprezentuoja vešlų augalyną ar sodą, 
knibždantį gyvūnų - viso, ką išaugina žemė, tarpią ap- 
stybę. Žaltys, serpens mercurialis, siejasi ne tik su Her- 
miu, apreiškimo dievu, jis dar yra ir vegetacijos nu- 
men, kurio maloninga benedicta viriditas leidžia želti 
viskam, kas auga ir žydi"? Be abejo, šis žaltys gyvena 
žemės gelmėse ir kaip slaptinga pneuma tvyro akmens 
šerdyje??, 

Vadinasi, galima sakyti, kad simetrinį žalčio papil- 
dymą sudaro akmuo, reprezentuojantis žemę. Šią sąsa- 
ją reikia sieti su vėlesne simbolizmo plėtotės pakopa — 
alchemine pakopa, kurią pasiekus dėmesys visų pirma 
ima krypti į lapis. Lygiai kaip žaltys sudaro žemesnią- 
ją žmogaus priešybę, taip ir lapis reprezentuoja žalčio 
papildymą. Kita vertus, akmuo atitinka ir žmogų; jis 
ne tik vaizduojamas žmogaus pavidalu, tačiau net turi 
„kūną, sielą ir dvasią“, yra homunkulas ir, kaip galima 
spręsti iš tekstų, simbolizuoja Savastį. Vis dėlto lapis, 
panašiai kaip ir indų Hiranyagarbha (auksinis gema- 
las)“, reprezentuoja ne tik individualų žmogaus Aš, bet 
kolektyvinę esybę, kolektyvinę sielą. Akmuo - tai me- 
talų tėvas ir motina, hermafroditiškas padaras. Jis rep- 
rezentuoja galutinę vienovę, tačiau ne elementarią, bet 


*0 „Palaiminga žaluma“. Tekstas skamba taip: „O benedieta viriditas, 
guae cunclas res generas: unde noscas guod nulkum vegetabile, atgue 
fructus nulius apparet germinando, guin sit ibi viridis color. Similiter 
scias, guod kius rei generatio viridis est, guare Philosophi germen ips- 
sum. appellaverunt“ („O palaiminga žaluma, želdanti visa, kas želia — 
žinok, kad nėra tokio augalo ar tokio vaisiaus, išaugusio iš želmens, 
kuris nebūtų žalias. Taip pat žinok, kad ir šio daikto augimas yra žalias, 
todėl filosofai jį pavadino želmeniu“). - Rosarium philosophorum // Artis 
auriferae, II, p. 220. 

75 Plg. Zosimo cituojamą Ostano nuomonę (žr. Berthelot M. III, vi, 5, 
p. 121-130). 

*9 Deussen. Sechzig Upanishad's des Veda. 

išplėtotą ir sudėtinę. Žinia, būtų galima pasirinkti bet 
kurį kitą vardą iš tų mille nomina, kuriais alchemikai 
vadino kertinį savo mokslo pradą, tačiau joks kitas pa- 
vadinimas nėra toks taiklus, kaip neprilygstamasis „ak- 
muo“. 

Vis dėlto akmens simbolio pasirinkimas jokiu būdu 
nėra savavališka užgaida, išskirtinę jo reikšmę įtikina- 
mai paliudija visa alchemijos raštija, kurta nuo I a. iki 
pat XVIII a. Lapis, kaip įsitikinome, susidaro iš ketu- 
rių elementų skilimo ir naujo jų susijungimo, iš rotun- 
dum. Ši sąvoka nusako itin abstraktų, transcendentinį 
pradą, kurio menamas apvalumas?? ir pilnumas siejasi 
su pirmapradžiu žmogumi. 

Laikantis šios schemos, keturios dvigubos pirami- 
dės, išdėstytos ratu, suformuoja garsųjį uroborą“?, Šiuo 
atveju rotundum, sudarantis penktąją pakopą, sutaptų 
su pirmąja pakopa, kitaip sakant, neperregimą žemės 
blandumą reprezentuojantys metalai būtų slapti pir- 
mapradžio žmogaus atitikmenys. Ši sąsaja, be išlygų 
pripažįstama alchemikų, turi paralelių ir religijos isto- 
rijoje: senovės iranėnų požiūriu metalai susidarė iš Ga- 
jomardo*! kraujo'?, Toks keistas atitikimas iš pirmo 
žvilgsnio galėtų stebinti, tačiau jį būtų galima paaiš- 
kinti tuo, kad patys žemiausieji, materialiausi pradai 
sutampa su pačiais aukščiausiais, pneumiškiausiais: gy- 
vatė, kaip jau sakėme, vienu sykiu yra ir chtoniškas, ir 


"0 Čia galima įžvelgti užuominą į „sukimąsi“ kaip į pagrindinį mate- 
rijos principą. 

*9 Damdad-Nūsk liudijimas (žr. Reiizenstein-Schaeder. Studien zum 
antiken Synkretismus aus Iran und Griechenland. — Leipzig und Berlin, 
1926. — Š. 18). Zoroastrizmo teosofija Gajomardą laiko pirmapradžių 
žmogumi. Kita vertus, senovinis arijų padavimas pirmapradžių žmogumi 
teigia buvus Jimą. Jis vadinęsis Yimė kshažtė, „žvilgantis Jima“. Pasak 
Minokhiredo, iš jo kūno buvę sukurti metalai (Kohus. Die talmudish- 
midraschische Adamssage. - Leipzig, 1871. - S. 68, 70). „Didžiajame 
Bundahišne" yra sakoma, kad Gajomardo kūnas yra sudarytas iš metalų 
(Zr. Christensen A. Les typės du premier Homme et du premier roi dans 
Yhistoire Iegendaire des Iraniens. - Stockholm, 1917. — P. 201). 

„pats dvasingiausias“ gyvis. Platono požiūriu, rotun- 
dum atitinka pasaulinę sielą ir gerąjį Dievą"? 


6 


Dabar nubraižysime apibendrintą schemą, grafiniu 
pavidalu reziumuojančią ano skyrelio svarstymus. Ver- 
tikalus jos pavidalas būtų toks: 


Anthropos 


Christus G 12 Diabolus 


e 
Rotundum 


Kaip matome, diagramos viduryje, didžiausios įtam- 
pos taške, atsiduria žaltys, įkūnijantis ir Kristų, ir vel- 
nią. Turėdamas dvigubą alegorinę reikšmę, jis simbo- 
lizuoja tą didžiausią priešybių sankirtą, į kurią puola 
pirmapradis žmogus, nužengiantis į physis. Eilinis žmo- 
gus tokios įtampos neišgyvena; ji reiškiasi tik jo pasą- 
monėje, kitaip sakant, žalčio pakopoje“?. Lapis pakopo- 


* Platonas. Timajas. — Vilnius: Aidai, 1995. - P. 66. 

30 Žmonės paprastai nėra tokie sąmoningi, kad suvoktų juosė susi- 
duriančias priešybės. Vidinė įtampa, besikaupianti pasąmonėje, iš 
nebent sapnuose. Tradiciniu požiūrių žaltys reprezentuoja pažeidžiamą 
žmogaus vietą - įasmenina jo Šešėlį, t. y. jo silpnumą ir nesąmoningu- 
mą. Stokodamas sąmoningumo, žmogus nesunkiai tampa įvairių suges- 
tijų auka. Kuo žmogus lengviau pasiduoda pasąmonės dinamikos iškro- 
voma, tuo smarkiau šios sugestijos jį veikia. Vadinasi, kuo didesnė pra- 
raja atsiveria tarp sąmonės ir pasąmonės, tuo labiau padidėja psichinių 
epidemijų ir masinių psichozių grėsmė. Išsižadėjęs simbolinių idėjų, žmo- 
gus sugriovė tiltą, vedantį į pasąmonę. Dabar nuo liguistų idėjų ir tuščių 
lozungų jo nebesaugo joks instinktas. Protas, nesiremiantis tradicijomis 
ir jokiu pagrindžiančių instinktu, negali apginti nuo jokio absurdo. 

je, atitinkančioje žmogų, priešybės, galėtume sakyti, 
susijungia regimomis gijomis, t. y. sudaro hermafrodito 
simbolį, kuris lapis idėją darko ne ką mažiau, nei per- 
nelyg išreikštas žmogiškumas - homo sapiens idėją, 
„Aukštesniojo Adomo“ ir roiundum pakopų priešingu- 
mas nėra aiškus, tačiau jos, be abejonės, sudaro abso- 
liučias priešybes. Tardami, kad jos sutampa savo trans- 
cendentiškumu, tik pakartojame tą paradoksą, kuris 
jau virto taisykle: antinomiškumu pasižymi bet koks 
teiginys, nusakantis metafizinius dalykus. 
Grafiškai uroborą galėtume pavaizduoti taip: 


Anthropos = Rotundum 
Lapis ( ) Homo 


Serpens 


Nuotoliai tarp taškų rodo, kad įtampa tarp Anthro- 
pos = rotundum ir serpens polių yra didesnė, nei tarp 
homo ir lapis polių. Rodyklės atitinkamai žymi nusilei- 
dimą į physis ir pakilimą į dvasią. Žemiausiame taške 
yra atsidūręs žaltys. Lapis, akivaizdžiai sudarytas iš 
materialios substancijos, sykiu yra ir dvasinis simbolis, 
o „apvalainas pradas“, simbolizuojantis transcendenti- 
nį dydį, dar nusakomą materijos slėpiniu, siejasi su 
atomo idėja. Sampratų antinomiškumas atitinka alche- 
mijai būdingą paradoksalumą. 

Nagrinėdami lapis kvaterniją, išsiplėtojusią iš al- 
chemikų gnozės įžvalgų, susiduriame su įdomiomis fi- 
zinėmis alchemikų spekuliacijomis: Michaelio Maierio?ž 
(1568-1622) veikale „Serutinium chymicum“ (1687) yra 

įdėta iliustracija, kurioje autorius keturis elementus 
vaizduoja kaip keturias skirtingas ugnies pakopas. 
Keturiose sferose, pavaizduotose piešinyje, liepsnoja 
ugnis. Šį piešinį autorius aiškina tokiomis eilėmis: 
Naturae gui imitaris opus, tibi guattuor orbes 
Guaerendi, interius guos levis ignis agat. 
Imus Vulcanum referat, benė monstret at alter 
Mereurium, Lunam tertius orbis habet: 
Guartus, Apollo, tuus, naturae auditur et ignis, 
Ducat in arte manus illa catena tuas“". 


Keturi elementai 
(Michael Maier. Scrutinium chymicum, 1687) 


*) „Tu, kuris pamėgdžioji gamtos triūsą, turi surasti keturias sferas, 
kurių viduje liepsnoja silpna ugnis. Žemiausioji siejasi su Vulkanu, antrąją 
sferą aiškiai nurodo Merkurijus, o trečiąją — Luna. Ketvirtają tavo sferą, 
Apoloną, reikia laikyti gamtos ugnimi. Ši grandinė, atliekant darbą, gali 
vadovauti tavo rankoms". (Žr. Secretioris naturae chymicum. — Frank- 
furt a. M., 1687, emblema XVII, p. 49) 

Iš šių alegorinių eilių galima spręsti, kad žemiausio- 
ji sfera atitinka Vulkaną, žemiškąją (7) ugni, antroji — 
Merkurijų, vegetacinę (arba gyvybės) dvasią, trečioji - 
Mėnulį, moterišką, sielinį, pradą, o ketvirtoji, paskuti- 
nė, sfera — Saulę, vyrišką, dvasinį, pradą. Be to, maty- 
ti, kad, viena vertus, Maieriui rūpi keturi elementai, 
ir, antra vertus, keturios ugnys, sukuriančios skirtin- 
gus agregatinius būvius. Maierio ignis elemenialis re et 
nomines?, kaip galima spręsti iš sferų išvardijimo tvar- 
kos, atitinka Vulkaną, Merkurijaus ugnis — orą, 0 tre- 
čioji ugnis - vandenį ir Mėnulį. Ketvirtąją ugnį, atitin- 
kančią Saulę, jis vadina terreus (žemiška) ugnimi. Pa- 
sak Ripley'aus“, kurį cituoja Maieris, ignis elementalis 
reiškia tą ugnį, gui accendit lignums? (kuri uždega me- 
dį) - vadinasi, paprastą ugnį. Kita vertus, Saulės ugnis 
turėtų reikšti tą ugnį, kuri liepsnoja žemės gelmėse 
(dabar pasakytume, „vulkaninę“ ugnį), ir atitikti kietą 
agregatinį būvį (ierreus). Susidaro tokios sekos: 


Vigenere“ seka Ripley'aus seka 
ignis mundi intelligibilis = ignis naturalis** z 
ignis caelestis ignis innaturalis““ = 
ignis elementalis ignis contra naturamė? = 
ignis Infernalis** ignis elementalis = 


" 


32 Ten pat. - P. 50. 

5 Ten pai. 

*4 Vigenere komentuoja taip: „Ouadruplex autem ignis constituitur, 
guorum primus est mundi intelligibilis, gui totus kumen est, alter caeles- 
tis gui de calore et lumine participai: tertius elementaris inferior luminis 
caloris et ardoris: guartus est Infernalis intelligibilis oppositus, ardoris et 
incendii absgue ullo lumine“ („Ugnis išties yra ketveriopa. Pirmoji ugnis, 
protinga pasaulio ugnis, susidaro vien iš šviesos; antroji - tai dangiška 
ugnis, ji reiškiasi karštyje ir šviesoje; trečioji, elementarioji, ugnis sil- 
pniau šviečia, kaitina ir spindi; ketvirtoji, požeminė, ugnis - tai protin- 
gos ugnies priešybė, jš kaitina ir spindi, tačiau nešviečia“). - De Imne et 
Sale / Theatrum chemicum, 1661, VI, p. 39). 

39 „Inest cuigue rei“ („dega visame kame“). 

85 „Calor cinerum et balneorum“ („pelenų ir maudyklių karštis“). 

*) „Excruciat corpora, est draco“ („kamuoja kūną, yra drakonas“). 

Michaelio Maierio seka 
ignis terreus = Sulfura ir Mercurii = Saulė (Apolonas) 


= žemė 


ignis agueus = aguae = Mėnulis (Luna) 
ignis aerius = dracones = Merkurijus 
ignis elemen- = ignis elementalis = paprasta ugnis 
talis (Vulkanas) 
Agregatiniai būviai 

= kietas 

= skystas 

= dujinis 

= ugninis 


Šios agregatinių būvių ir įvairių ugnies rūšių para- 
lelės nuostabiai primena flogistono teoriją: nors ir ne 
explicite, tačiau pakankamai aiškiai yra teigiama, kad 
ugnis, besireikšdama visais agregatiniais būviais, sy- 
kiu lemia jų savybes. Šią archajinę idėją“? veikale „Tur- 
ba“5 jau išsako herojus Dardaris: „Sulfura sunt ani- 
mae, guae in guatuor fuerant occuliae corporibus“?. 
Šiuo atveju aktyviuoju pradu (anima) yra laikoma ne 
ugnis, bet siera, tačiau tai nieko nekeičia, nes ir toks 
tapatinimas rodo, kad elementams, t. y. agregatiniams 
būviams, galime pritaikyti bendrąjį vardiklį. Šiandien 
žinome, kad bendrąjį priešingų elementų pradą sudaro 
molekulių judėjimas, o agregatiniai būviai atitinka įvai- 
rius šio judėjimo laipsnius. Savo ruožtu molekulių ju- 
dėjimas atitinka tam tikrą energijos kiekį, kitaip sa- 
kant, energija sudaro bendrąjį elementų vardiklį. Svar- 
bų postūmį moderniai energijos sampratai išplėtoti da- 
vė Stahlio“ flogistono teorija??, grindžiama aptartomis 


35 Seniausiąjį šios idėjos šaltinį, be abejo, sudaro Herakleito speku- 
liacijos. 

* „Siera sudaro sielas, slypinčias keturiuose kūnuose (elementuo- 
se)“, (Turba philosophorum/hg. J. Ruska. - Berlin, 1981, - P. 149, Sermo 
XLI) 

*5 G. E. Stahlis (1660-1734) manė, kad bet kuri degi (t. y. galinti 
oksiduotis) medžiaga yra smelkiama ugaies substancijos. Buvo manoma, 
kad ji yra besvorė ar netgi pasižymi neigiamu svoriu. Plg. Fiere David 
H. E. Die Entwicklungsgeschichte der Chemie. — Basel, 1945. — S. 148. 

alcheminėmis prielaidomis. Vadinasi, galime tarti, kad 
alchemijos įžvalgos sudarė pačias pirmąsias energeti- 
nės teorijos užuomazgas?", 

Flogistono teorija, ėmusi ryškėti alchemikų sampro- 
tavimuose, tokių išvadų nepadarė, tačiau, be abejonės, 
įjas linko. Be to, visos matematinės ir fizinės idėjos, iš 
kurių išsiplėtojo energetinė teorija, buvo žinomos jau 
XVII a. Energija - tai abstrakti sąvoka, leidžianti tiks- 
liai apibūdinti judančio kūno ypatybes. Šiuo atžvilgiu ji 
atitinka koordinačių sistemą, kurią pasitelkus erdvėje 
ir laike galima nustatyti judančio kūno vietą. Užfik- 
suoti judesį įmanoma tik su erdvės ir laiko guaiernio, 
kuri gali būti pagrįsta arba Marijos aksioma — 3+1, 
arba vadinamąja proportio sesguitertia - 3 : 4. Ši gua- 
ternio, pirmąjį dėmenį sutapatinant su laiko koordina- 
te ar su ketvirtuoju alcheminės sekos dėmeniu, galėtų 
pakeisti elementų kvaterniją, pasižyminčią kurio nors 
vieno pradmens, pavyzdžiui, ugnies ar žemės, reikšmi- 
niu dominavimu“? 

Vieno kurio faktoriaus reikšminį dominavimą kva- 
je gali parodyti ir būdingas jo dvilypumas: ket- 
virtoji Rojaus upė, Eufratas, pavyzdžiui, simbolizuoja 
ir burną, per kurią patenka maistas ir iš kurios išeina 
maldos žodžiai, ir Logos tėkmę. Mozės kvaternijoje dvi- 
gubą vaidmenį atlieka Mozės žmona: ji yra ir Zipora, ir 
juodaodė moteris. Paėmę keturis elementus atitinkan- 
čias Maierio paminėtas dievybes - Apoloną, Luną, Mer- 
kurijų iv Vulkaną, - gautume sutuoktuvių guaternio, 
pagrįstą brolio ir sesers giminyste: 


30 Paichologiniu požiūriu pirmykštė mana idėja, be abejo, yra archa- 
jiškesnė, tačiau mums rūpi mokslinės sąvokos. Sulfur = anima tapatybę 
galima nesunkiai susieti su pirmykšte mana samprata, Anksčiau tyrinė- 
tojai paprastai klydo, mana sampratą siedami su animizmu. 

* Ugnis, dvasinis pradas, priešinama materialiems elementams, 0 
žemė, nejudrus pradas, - judriems elementams. 

Apollo Luna 
Vulcanus os duplex 


Merkurijų alchemikai laiko ir vyriška, ir moteriška 
dievybe, kuri reiškiasi dar ir kaip mergelė. Ši ypatybė 
(8+1 ar 3: 4) akivaizdžiai išryškėja ir laiko bei erdvės 
kvaternijoje: 


Aukštis Plotis 


Gylis Ž 


Jei į šią ketverybę žvelgtume erdvės, skaidomos į tris 
matmenis, atžvilgiu, tai laikas galėtų būti laikomas ket- 
virtuoju matmeniu. Tačiau žvelgdami į ją laiko koky- 
bių (praeities, dabarties, ateities) atžvilgiu, vienybe ir 
ketvirtuoju dėmeniu turėtume laikyti statišką erdvę, 
kurioje reiškiasi būvio kaita. Abiem atvejais ketvirta- 
sis dėmuo pažymi neišmatuojamąjį „kitą“, kuriuo nau- 
dodamiesi galime nustatyti reikšminius likusių dėme- 
nų tarpusavio santykius. Šitaip erdvę matuojame lai- 
ku, o laiką - erdve. „Kitas“, „ketvirtasis“, gnostikų kva- 
ternijose atitinka theos pyrinos („ketvirtąjį pagal skai- 
čių“), dvilypę Mozės žmoną (Ziporą ir juodaodę moterį), 
dvilypi Eufratą (upe ir Logos), alchemikų elementų gu- 
aiernio ugnį?*, Maierio dievybių guaternio - Mercurius 
duplex, o „Krikščionybės kvaternijoje“ (jeigu būtų gali- 
ma pavartoti tokį pasakymą)“ — Mariją ir velnią. Šios 


3» Pasak Bėhme's, „amžinosios Gamtos ugnis“ sudaro „ketvirtają for- 
mą“ (Tabula principiorum / De signatura rerum. Das ist: von der Ge- 
burt und Bezeichnung aller Wesen, 1682. - S. 279). 

24 Ne visai aiški Sabelijo“" (II a. pradžia) doktrina, nagrinėjanti 
ikipasaulinę Monadą, „nebylų ir neveiklų Dievą“ ir tris jo prosopa (reiš- 
kimosi pavidalus), gali būti laikoma tetradinės dievystės sampratos užuo- 
mazga. Joachimas Elorietis“ prikiša Petrui Lombardui“ tokią doktrini- 
nę klaidą: „Ouod in suis dixit Sententiis, guoniam gucedam summa res 
est Pater, et Filius, ei Spiritus Sanctus et illa non est generans, negue 

dvi nesutaikomas figūras alchemikai sujungia į Mercu- 
rius duplex“, 

Erdvės ir laiko guaternio yra archetipinė materia- 
laus pasaulio pažinimo sąlyga. Iš psichinių kvaternijų 
ją išskiria par excellence tvarkantysis pobūdis. Savo 
struktūra ji atitinka psichologinę funkcijų schemą“?. 
3:1 santykis yra dažnas sapnų ar spontaniškai kuria- 
mų mandalų bruožas. 

Pakilimo ir nusileidimo idėją reprezentuojančių kva- 
temnijų, išdėstytų viena ant kitos, diagramą būtų gali- 
ma palyginti su šiuolaikiniais mandalų piešiniais, iliust- 
ruojančiais vieną mano tyrinėjimą?". Tą pačią idėją ga- 
lima įžvelgti ir pateiktuose minimame tyrinėjime pie- 
šiniuose, kurie vaizduoja virpesių mazgus“?. Kiekvie- 
nas mazgas, pavaizduotas šiame piešinyje, reprezen- 
tuoja, kaip ir pirmuoju atveju, kokį nors svarbų asme- 
nį. Panašų motyvą vaizduoja ir kita iliustracija — tai 
Švč. Trejybės atvaizdas Joachimo Floriečio traktato ran- 
kraštyje“?, 

Baigdamas norėčiau paminėti ypatingą pasaulio su- 
kūrimo teoriją, išdėstytą „Klementinose““. Pasak šios 


Benita, negue procedens: unde asseri!, guod illae non tam Trinitaiem, 
guam guaternitatem astruebat in Deo, videlicet tres personas, et ilam 
communem essenliam guusi guartam“ („Savo „Sentencijų knygoje“ jis 
tvirtina, kad egzistuoja kažkokia aukščiausioji esybė, esanti Dievas Tė- 
vas, Sūnus ir Šventoji Dvasia, kuri nei gimdo, nei yra gimusi, nei kyla 
kvėpimu. Dėl to Joachimas teigia, kad jis Dievą laiko ne Trejybe, bet 
Ketverybe, kitaip sakant, trimis asmenimis ir kažkokia ketvirta bendra 
jų esme“) - (Concilii Lateranensis IV, a. 1215 decreta / Denzinger H. En- 
chiridion symbolorum et definitionum etc. - Wūrzburg, 1888. - P. 121). 
Psichologinius šios temos aspektus esu aptaręs kitame veikale (žr. Jung 
C. G. Versuch zu einer psychologischen Deutung des Trinitūtsdogmas / 
Ges. Werke, Bd. 11, 1973). 

9 Plg. Jung C. G. Der Geist Mercurius, ten pat. 

*9 Tris bent kiek diferencijuotas ir vieną nediferencijuotą, „žemesnią- 
ją“, funkcija (plg. Jung C. G. Psychologische Typen / Ges, Werke, Bd. 6, 
1976). 

3) Jung C. G. Zur Empirie des Individuationsprozesses / Ges. Werke, 
Ba. 9/1, 1976, pav. 2. 

3 Op. cit., pav. 4. . 

* Ciuricho biblioteka. Grafikos rinkinys. Bx 606. Žr. II lentelę. 

teorijos, pneuma ir soma Dieve sutampa'“", Kai šie pra- 
dai išsiskiria, pneuma tampa Sūnumi ir „tolesnio eono 
archontu“, o soma, tikroji ousia (esybė, būtybė) ar hyle 
(materija), skyla į keturis pradus, atitinkančius ketu- 
ris elementus (atliekant įšventinimo apeigas į juos vi- 
sada iškilmingai kreipiamasi). Iš keturių pradų miši- 
nio atsirado velnias, „archon tou aionos toutou“ (šio 
eono viešpats) ir šio pasaulio psyche. Soma (materija) 
buvo susielinta (empsychon). „Dievas pasaulį valdo tiek 
per velnią, tiek per „Sūnų“, nes savo rankose jis laiko 
juos abudu“?*?, Dievas pasaulyje apsireiškia sizigijomis 
(priešybių poromis), t. y. dangumi ir žeme, diena ir 
naktimi, vyriškumu ir moteriškumu ir t. t. Priešybių 
poros baigiasi Adomo ir Ievos sizigija, Pasibaigus šiam 
dalijimosi vyksmui, prasideda grįžimas į pradžią, išsi- 
skaistinimu ir susinaikinimu yra pasiekiama „ieleute 
ton panton“, visatos tobulybė!?2), 

Jei esi susipažinęs su alchemija, negali nepastebėti, 
kad ši „Klementinų“ teorija, atmetus moralinius aspek- 
tus, itin primena pamatines alchemikų sampratas. Pa- 
kaktų paminėti „nesutaikomus brolius“, Kristų ir vel- 
nią, kurie judėjiškojoje bei krikščioniškojoje tradicijoje 
buvo laikomi broliais, keturių pradų ar elementų pasi- 
dalijimą į tetrameriją, priešybių poras ir galutinę jų 
vienybę, lapis ir Merkurijaus siejimą, viena vertus, su 
Kristumi ir, antra vertus, turint omenyje žalčio ar dra- 
kono simboliką, — su velniu bei Mercurius duplex ir 
lapis vaizdinius, kuriuose nedalomai sutampa priešybės. 

Mūsų argumentus, peržvelgus svarstymų eigą, gali- 
ma sutraukti į dvi gnostines ketverybes, žmogaus at- 
žvilgiu užimančias viršutinę ir apatinę padėtį, kitaip 
sakant, į teigiamojo Mozės guaternio ir į Rojaus gua- 


10 Realencyklopūdie fūr protestantische Theologie und Kirche / hg. 
Hauck A. - Leipzig, 1896-1919, IV. - S. 173 ir toliau. 

105 Haynack. Lehrbuch der Dogmengeschichte, I. — S. 334. 

100 Sutraukta Uhlhorno rekonstrukcijos versija (žr. Realencyklopūdie...) 
ten pat). 

ternio“>. Hipolitas veikiausiai neatsitiktinai paminėjo 
būtent šias dvi ketverybes, apie jas taip pat kalbėjo ir 
naasininkai, nes žmogus, pasak jų sampratos, yra glau- 
džiai susijęs su „aukštesniuoju Adomu“, tačiau neturi 
nieko bendra su chtoniniu augalų ir gyvūnų pasauliu, 
t. y. su Rojumi. Susisiekti su žalčiu, pasižyminčiu dvi- 
lype prigimtimi, jis gali tik per savo šešėlį. Tokia sam- 
prata buvo tiesiog įsišaknijusi gnosticizmo ir ankstyvo- 
sios krikščionybės amžiais. Tais laikais žmogus buvo 
genea abasileutos (karalių nevaldomos, t. y. nepriklau- 
somos, padermės) atstovas, kitaip sakant, buvo glau- 
džiai susijęs su aukštesniąja ketverybe, dangaus kara- 
lyste, ir kreipė akis aukštyn. Tačiau visa tai, kas pra- 
sideda viršuje, aukščiau jau nebekyla, bet baigiasi apa- 
čioje. Būtent dėl to buvome priversti naasininkų „že- 
mesnijį Adomą“ atsverti simetrine Šešėlio guaternio, 
nes lygiai kaip jis negali tiesiogiai pakilti į „aukštesnio- 
jo Adomo“ pakopą - juos skiria Mozės guaternio, - ly- 
giai taip ir žemesnioji — Šešėlio - kvaternija, atitinkan- 
ti aukštesniąją, turi būti įsiterpusi tarp jo ir žemesnio- 
jo prado — žalčio. Tokia konfigūracija veikiausiai nebu- 
vo žinoma gnosticizmo amžiuje, nes nesimetriškas ke- 
liantysis ryšys ne tik nekėlė jokių abejonių, bet veikiau 
buvo geidžiamas tikslas, kurį ir reikėjo pasiekti. Tarp 
žmogaus ir žalčio įterpiame tekstuose nepaminėtą kva- 
terniją kaip tik dėl to, kad šiais laikais jau nebegalima 
įsivaizduoti vien į viršų krypstančios psyche, kurios ne- 
atsveria tokia pat pajėgi žemesniojo žmogaus sąmonė. 
Šią dabartinę žmogaus padėtį susieję su gnostinio mąs- 
tymo sritimi, gauname ydingą anachronizmą, t. y. žmo- 
gus atsiduria ten, kur niekada anksčiau nėra buvęs, - 
pačiame sąmonės srities centre. Tik Kristaus dėka jis 
įžvelgė šią sąmonę, įsiterpusią tarp Dievo ir pasaulio, 


19 Siekdamas išvengti nesusipratimo, turiu pabrėžti, kad Rojaus 
kategorija nereiškia „būsimojo dangaus“ ar palaiminiųjų buveinės, t. y. 
nėra vartojama perkeltine prasme, bet nusako žemiškąjį Edeno sodą. 

o nukreipęs į Kristaus asmenį savo pamaldumą, pama- 
žėle pats ėmė virsti tarpininku. Kristaus, nukryžiuoto 
tarp dviejų piktadarių, vaizdinys leido žmogui pamažė- 
le įsisąmoninti šešėlį, glūdintį jame, ir šio Šešėlio dvi- 
lypumą. Tokiu dvilypumu, priminsime, jau pasižymėjo 
ir gyvatės simbolika, Lygiai kaip gyvatė simbolizuoja ir 
pagijimą, ir pražūtį, taip ir vienam piktadariui yra lemta 
išsigelbėti, o kitam pražūti. Šešėlį taip pat, viena ver- 
tus, sudaro apgailėtinas bei peiktinas silpnumas ir, an- 
tra vertus, sveikas instinktyvumas, kurį pamynus ne- 
įmanoma stiebtis į aukštesnę sąmonę. 

Tad Šešėlio guaternio, atsverianti žmogaus buvimą. 
tarpininku, susiklosto tik tada, kai tarpininkavimas pa- 
sidaro toks realus, kad žmogaus sąmonė, nebepasikliau- 
dama Dievo Apvaizda, ima gręžtis į save pačią. Todėl 
į viršų krypstančią pneuminę nuostatą, būdingą anks- 
tyvajai krikščionybei ir gnosticizmui, papildydami ati- 
tinkama priešingybe, būtume realistai, pripažįstantys 
istorinę raidą. Į pneumos sritį žmogus kabinosi tarsi 
vaikas į motiną, tačiau šiam pirmapradžiam prieraišu- 
mui ėmė grasinti Šėtono karalystė. Atpirkėjas, sudau- 
žydamas pragaro vartus ir apgaudamas archontus, 
pneuminį žmogų išgelbėjo iš Šėtono valdžios. Lygiai 
tiek pat susietas su dangaus karalyste, jis buvo tiesiog 
skirte atskirtas nuo blogio, Tokius nusiteikimus ypač 
pagilino viltingas greitos paruzijos*! laukimas. Tačiau 
Kristui vėl neapsireiškus, noromis nenoromis turėjo pa- 
sireikšti regresija. Kai sudūžta tokios aistringos viltys, 
kai nepasitvirtina tokie karšti lūkesčiai, libido srovė 
ima plūsti atgalios ir pabrėždama asmeninių psichinių 
vyksmų svarbą pagilina žmogaus savimonę, kitaip sa- 
kant, žmogus pamažėle atsiduria savo sąmonės lauko 
viduryje. Šitaip jis atitrūksta nuo pneumos srities ir 
ima artėti į Šešėlio valdas. Doroviniai skrupulai vis 
labiau aštrėja, o pojūtis, kad esi išganytas, vis mažėja. 
Bažnyčia turi sureikšminti apeigų svarbą, siekdama at- 

sispirti nežabotam pasaulio proveržiui. Šitaip ji neiš- 
vengiamai virsta „šio pasaulio karalyste“. Perėjimas nuo 
pirmosios prie antrosios [t. y. nuo Anikropos prie Šešė- 
lio] guaternio, atitinka dvasios istorijos raidą, nes XI a. 
vis labiau ėmė įsivyrauti nuomonė, kad pasaulį sukū- 
xė blogio pradas. 

Gyvatė ir jos chtoniška išmintis reprezentuoja šios 
didžios dramos persilaužimo momentą. Įsivyravus to- 
lesniam Rojaus guaternio ir lapis tarpsniui, prasideda 
gamtos mokslų era (Rogeris Baconas, 1214-1294, Al- 
bertas Didysis, 1193-1280 ir alchemikai). Esminė šio 
tarpsnio kryptis pneuminių nuostatų atžvilgiu pasisu- 
ka ne 180P, bet tik 90*, kitaip sakant, susikryžiuodama 
su Bažnyčios linkme, naujoji kryptis dar nesukyla prieš 
tikėjimą, tačiau jau ima jį klibinti. 

Eidami toliau, iš lapis, t. y. alchemijos, tarpsnio pa- 
tenkame tiesiog į naujųjų gamtos mokslų periodą, kai 
itin svarbi buvo alcheminių agregatinių būvių guaier- 
nio, kuri, kaip įsitikinome, iš esmės yra pagrįsta erd- 
vės ir laiko guoternio. Ši guaternio, lygiai kaip ir kitos 
archetipinės klasės ketverybės, yra nepakeičiamas įran- 
kis, kuriuo naudodamasi psyche gali tvarkingai struk- 
tūrinti pojūtinių įspūdžių srautą, sukeliamą judančių 
kūnų. Erdvė ir laikas — tai lyg koks psichologinis a 
priori - žodžiu, toks archetipinės kvaternijos aspektas, 
be kurio būtų neįmanomas joks fizinių vyksmų paži- 
nimas. 

Raida, prasidėjusi antrąja guaternio ir atvedusi prie 
ketvirtosios guaiernio, rodo, kaip antrajame tūkstant- 
metyje kito žmogaus pasaulėvaizdis. Šią seką užsklen- 
džia „apvalainas pradas“, t. y. ketverybės statiškumui 
yra priešpriešinamas dinamiškas sukimosi ratu princi- 
pas, kuris, kaip minėjome, yra itin reikšmingas tikro- 
vės suvokimo faktorius. Nuo šios raidos neįmanoma 
atsieti ir mokslinio materializmo susiformavimo: jį, vie- 
na vertus, galima laikyti logišku raidmeniu ir, antra 

vertus, materijos sudievinimu. Psichologinę šio sudie- 
vinimo galimybę lemia apvalainumo tapatumas su pir- 
mapradžio žmogaus archetipu. 

Priėjus šį pažinimą, uroboro žiedas užsidaro, į savo 
uodega įsikanda ta gyvatė, kuri simbolizuoja ir gamtos 
atliekamą opus circulare, ir patį „meną“. 


7 


Kvaternijų seką galima pavaizduoti ir lygybe, kurio- 
je A atitinka pradinę būklę (šiuo atvejų Anžhropos) ir 
galutinę būklę, B, C ir D - tarpinius būvius, o mažosios 
raidės a, b, c, d - šių būvių dalmenis. Sudarant formu- 
lę reikia turėti omenyje, kad siekiame pavaizduoti tos 
pačios substancijos tolydų virsmo procesą. Ši substan- 
cija (ir atitinkami jos virsmo būviai) nuolat sudaro iden- 
tiškas savo tapatybės, kitaip sakant, iš A kyla a, iš 
B-b, o savo ruožtu iš b išsirutulioja B, o iš c - C. 
Turėtume dar pažymėti, kad b eina po a, o formulė yra 
plėtojama iš kairės į dešinę. Psichologinės formulės at- 
veju tai visai pateisinama. 

Savaime suprantama, formulė negali būti linijinė, ji 
turi turėti rato pavidalą, kuris dėl minėtų priežasčių 
suktųsi į dešinę pusę. Iš A susidaro identiška a, kuri 
vyksmui plėtojantis tampa b, savo ruožtu virstančia B. 
Virsmo kryptis atitinka Saulės, judančios į dešinę, su- 
kimąsi, kitaip sakant, vyksmui rutuliojantis, sąmonin- 
gumo mastas didėja. Šią plėtrą nurodo nuolatinis A, B, 
Cir D dalijimasis (susiskirstymas) į keturis kokybiškai 
skirtingus dydžius. Šiuolaikinis mokslinis pažinimas yra 
grindžiamas ne principų kvaternija, bet trejybe (erdve, 
laiku ir priežastingumu)'??. Tačiau čia mums rūpi ne 
šiuolaikiniai mokslininkai, bet antikos ir viduramžių 
mąstytojai, kurie iki pat Leibnizo laikų naiviai ir neap- 


190 Čia neatsižveigiu į moderniosios fizikos postuluojamą erdvės ir 
laiko tolydų ištisumą. 

galvotai rėmėsi būdingu correspondentia principu. Siek- 
dami pateikti visapusišką A charakteristiką, išreikštą 
mažosiomis a, b ir c raidėmis, laiko sąlygojamą mąsty- 
mą turime dar papildyti atitikimo ar, naudojantis ma- 
no pasiūlytu terminu, sinchroniškumo!? principu. Šį 
papildymą būtų galima pateisinti tuo, kad gamtos vaiz- 
dinys, gautas protaujant, tam tikrais atžvilgiais nėra 
išsamus: į kai kuriuos stebėjimo duomenis tyrinėtojas 
neatsižvelgia arba, kaip paradokso „pasekmė be prie- 
žasties“ (Jeans)'9“ atveju, interpretuoja juos neigiamai. 
Mūsų sudarytoji gnostinė kvaternija — tai naivus pasą- 
monės padarinys, atitinkantis tą psichologinį faktą, kurį 
galima susieti su keturiomis sąmonės orientavimosi 
funkcijomis; dešinės krypties judėjimas, kaip jau sakė- 
me, yra sąmoningos skyros!?? požymis, vadinasi, į de- 
šinę pusę turime orientuoti ir šias funkcijas, sudaran- 
čias pačią sąmonės plėtotės esmę. 

Padaręs pilną apsisukimą, ratas vėl turi grįžti į savo 
pradžią. Tai įvyksta tuo momentu, kai D, pasiekęs 
tašką, labiausiai nutolusį nuo A, enantiodromijos būdu 
virsta a,. Šitaip susidaro tokia diagrama: 


19 Jung C. G. Synchronizitat als ein Prinzip akausaler Zusam- 
menhėnge // Ges. Werke, Bd. 8, 1967. 

90 Jeans, Physik und Philosophie. - S. 220, 253, 

199 Kaip tik dėl to įprasta rašyti iš kairės į dešinę. Būtų galima 
sakyti, kad sąmoningas protas viešpatauja dešinėje pusėje, o kairėje pu- 
sėje dominuoja širdis ir emocijos, t. y. pasąmonės veikla. 


281 


PASĄMONĖ. ARCHETIPAI. SIMBOLIAI 


Gautoji formulė tiksliai atkuria esminius simbolinio 
virsmo bruožus. Joje atsispindi būdingas mandalos su- 
kimasis ratu!*?, papildomų (ar kompensacinių) vyksmų, 
susikirtimo žaismas ir apokatastazė, t. y. pirmapradės 
pilnaties atgavimas, kurią alchemikai simboliškai vaiz- 
davo uroboru. Be to, galima įžvelgti, kad formulės struk- 


tūra yra pagrįsta keturlype vienybe A=ą e ati 


tinkančia archajinę alchemijos tetrameriją?, Vis dėlto 
turime pripažinti, kad žvelgdami į formulę apie aukš- 
čiausiąją plotmę, pasiekiamą virsmo ir integracijos pro- 
cesais, galime tik spėlioti. „Taurinimą“, pažangą ar ko- 
kybinį pasikeitimą sudaro keturiskart pasikartojantis 
visumos dalijimasis į keturias dalis, kitaip sakant, vi- 
sumos virtimas sąmone. Tik šiuo suketverinimu gali- 
ma gauti išsamų vaizdą. Formulė rodo, kaip pirmapra- 
dė ikisąmoninė visuma virsta sąmoniniu dydžiu. Anth- 
ropos (A) per savo Šešėlį (B) nusileidžia į physis (C=gy- 
vatė), o vykstant tam tikram kristalizacijos vyksmui 
(D=lapis), įvedančiam chaose tvarką, vėl pakyla į pir- 
mapradį būvį, dabar jau virtusį sąmone. Sąmonė ir su- 
pratimas išsiplėtoja iš skyros, kitaip sakant, iš analizės 
(tirpdymo) ir sintezės, kurias alchemikai nusako sim- 
boliniu priesaku „Solve et coagula“!V, Atitikimas pažy- 
mimas tapačiomis raidėmis: a, a,, a,, a, ir t. t. Kitaip 
sakant, visą laiką yra gvildenamas vis tas pats veiks- 
nys; formulėje pakinta tik jo vieta, tačiau psichologiniu 
požiūrių pasikeičia taip pat ir jo pavadinimas bei koky- 
be. Sykiu paaiškėja, kad vietos pasikeitimas visada yra 
pagrįstas enantiodrominiu būvio pakitimu, atitinkan- 


19 Jung C. G. Ūber Mandalasymbolik / Ges. Werke, Bd. 9/t, 1976, 
20, 41, 59 ir 60 pav. 

19 Jung C. G. Psyohologie und Alchemie, 189 ir 209 $. Čia ji yra 
gvildenama keturių regimina ir dispositiones atžvilgiu. 

20 „Ištirpink ir sutirštink“. 

čiu papildomus ar kompensacinius psyche visumos po- 
kyčius. Kaip tik taip „Yijing“ heksagramų virsmus su- 
vokė kanoninių Kinijos komentarų autoriai. Kiekviena 
archetipinė konfigūracija pasižymi tik jai būdingu numi- 
noziškumu — tai rodo ir savitas jos pavadinimas: a - d 
atkarpa — tai „karaliaus nevaldoma (laisva) padermė“, 
a, - d, - Šešėlio guaternio, kuris apmaudauja dėl to, kad 
reprezentuoja pernelyg žmogišką asmenį (Nietzsche's 
„piktą žmogų“UP ), a, — d, - Rojus, kalbantis pats už 
save, ir galop a, — d, - materialusis pasaulis, grasinan- 
tis mus prislėgti savo materialistiniu numinoziškumu. 
Kuriuos iš pastarųjų dviejų tūkstantmečių dvasios raid- 
menis atitinka šie virsmai, smulkiau aiškinti nebereikia. 

Formulė vaizduoja Savasties simbolį, nes Savastis 
nėra tik statiškas dydis ar sustingusi forma, tačiau 
taip pat ir dinamiškas vyksmas. Tad formulę būtų ga- 
lima palyginti su imago Dei, senovėje taip pat laikytu 
ne paprasta atlieja, vien tik įspaudu, bet veiksminga 
jėga. Keturi virsmai vaizduoja atstatymo ar atjaunėji- 
mo procesą, vykstantį Savastyje. Šį vidinį procesą ga- 
lėtume palyginti su anglies ir azoto grandinine reakci- 
ja, vykstančia Saulėje, kai anglies branduolys pagauna 
keturis protonus (du iš jų tučtuojau virsta neutronais) 
ir baigiantis ciklui išspinduliuoja juos a dalelių pavi- 
dalu. Pats anglies branduolys reakcijos metu nepakin- 
ta, lieka toks, koks buvo, it „feniksas, prisikeliantis iš 
pelenų“!!?, Egzistavimo paslaptį, t. y. atomo ir jo dale- 
lių egzistavimo paslaptį, veikiausiai sudaro tas pats 
atjaunėjimo ar regeneracijos vyksmas, kuris archeti- 
pus paverčia numinoziniais fenomenais. 

Puikiai suprantu, kad šis palyginimas yra pernelyg 
hipotetiškas, tačiau net rizikuodamas apsigauti vis dėl- 


UD Nyčė F. Štai taip Zaratustra kalbėjo / Rinktiniai raštai. - Vilnius, 
1991. - P. 278. 

12 Gamow G. Atomic Energy in Cosmic and Human Life. - Camb- 
ridge University Press, 1947. - P. 72. 

to leidžiu sau svarstyti tokias analogijas. Remdamiesi 
skirtingomis prielaidomis ir nepriklausomai tęsdami sa- 
vo tyrimus, ir fizikai, gvildenantys atomo sandarą, ir 
psichologai, siekiantys atskleisti pasąmonės archetipus, 
anksčiau ar vėliau vis vien prieis tą pačią transcenden- 
tinę pažinimo sritį. 

Išvesdami analogiją su fizika, nuo temos nenukryps- 
tame, nes simbolinė schema, vaizduojanti nusileidimą 
į materiją, turi būti pagrįsta išorės ir vidaus tapatybe. 
Psyche negali būti nieko bendra su materija neturintis 
„visiškai kitas“ pradas, nes kaip tokiu atveju galėtume 
paaiškinti tą faktą, kad ji judina materiją? Materija 
taip pat negali būti su psyche nesusijusi, „svetima“ sub- 
stancija, nes kaip tada iš materijos susidarytų psichinė 
visuma? Psyche ir materija gali sąveikauti tik todėl, 
kad jos, įsiterpusios viena į kitą, egzistuoja tame pačia- 
me pasaulyje. Jeigu tęsdami tyrimus nesustotume pu- 
siaukelėje, noromis nenoromis prieitume tą tašką, ku- 
riame fizinės ir psichologinės sampratos galų gale liau- 
jasi nesutaikomai kirstis. Žinia, leistis į tokius tyrinė- 
jimus gana rizikinga, tačiau drįstu manyti, kad einu 
teisinga linkme. Matematika, pavyzdžiui, yra pagrįsta 
grymai loginėmis nuo patyrimo atsietomis konstrukci- 
jomis, tačiau, šiaip ar taip, jos išvados atitinka tikrovės 
sandarą. Ne tik matematika, bet ir kiti sinchroniški 
tenomenai įrodo, kad visus esinius sieja visa apimanti 
dermė. 

Kadangi psyche pasižymi ypatingu polinkiu kurti 
analogijas, galima pamatuotai teigti, kad sudarę šią iš 
pirmo žvilgsnio grynai spekuliatyvią formulę, nieko nau- 
ja neatradome. Žvilgterėję praeitin, netruktume įsiti- 
kinti, kad mūsų formulės struktūrą bent kiek atitinka 
ir įvairūs mistinio virsmo metodai, suskirstyti pakopo- 
mis, ir įvairios įšventinimo į misterijas apeigos, atlie- 
kamos laipsniška tvarka. Formulės provaizdžiu gali būti 
laikoma ir dvasios (pneumatikon), sielos (psychikon) ir 

kūno (hylikon) trichotomija, kurią pripažino tiek anti- 
kos filosofai, tiek krikščionybės mąstytojai. Šiuo požiū- 
riu ypač išsiskiria Platono tetralogijos, kuriose yra pa- 
teikiama bemaž išsamiausia tokio pobūdžio schema, su- 
daryta iš šešiolikos sekmenų. Šią schemą jau esu nag- 
rinėjęs veikale „Psychologie und Alchemie“, todėl čia 
apsiribosiu tik esminiais jos bruožais*'*. Pirmiausia yra 
nustatomi keturi pamatiniai principai: I) gamtos veiki- 
mas, 2) vanduo, 3) sudėtiniai gamtiniai pradai, 4) juti- 
mai, o paskui, išvedant juos atitinkančius analoginius 
principus, išplėtojama visa schema. Keturi pamatiniai 
principai sykiu su trimis virsmo stadijomis, atitinkan- 
čiomis kiekvieną iš jų, sudaro iš viso 16 sekmenų sche- 
mą. Ją galima išskaidyti arba į keturis horizontalius 
stulpelius, susidedančius iš keturių sekmenų, arba į 
atitinkamų virsmo stadijų vertikalias sekas. 


I II III IV 


1. Opus naturalium Agua Naturae compositae Sensus 

2. Divisio naturae Terra Naturae disceretae  Diseretio 
intellectualis 

3. Anima Aer  Simplicia Ratio 

4. Intellectus Ignis Aetheris simplicioris Arcanum 


Ši atitikimų lentelė taip pat schemiškai vaizduoja 
opus alchemicum, kuris buvo siejamas su astrologija ir 
vadinamaisiais nekromantiniais menais. Apie tai gali- 
ma spręsti iš to, kad alchemikai skaičius linko sieti su 
ypatingomis reikšmėmis ir invokacijomis mėgino iššauk- 
ti spiritus familiaris. Archajiškas geomantijos menas"! 
irgi buvo pagrįstas šešiolikos sekmenų schema: ketu- 
riomis centrinėmis figūromis (jas sudarė sub- ar super- 


*9 Anoniminis choranitų veikalas, pavadinimu „Liber Platonis guar- 
torum“ išspausdintas rinkinyje „Theatrum chemicum“ (1622, V. p. 114). 
Spėjama, kad XII a. šis veikalas buvo išverstas iš arabų kalbos (plg. 
Jung C. G. Psychologie und Alchemie. — $ 336. 

"0 Fludd R. Animae intellectualis seientia seu De geomantia // Fas- 
cieulus geomanticus in guo varia variorum opera geomantica continen- 
tur. — Verona, 1687. - P. 85. 

iudex, iudex ir du testas), keturiais nepotes (anūkais), 
keturiomis filiae ir keturiomis matres (sekmenys buvo 
dėstomi iš dešinės į kairę). Dvylika figūrų sudarė ast- 
rologinių „namų“ ratą, o šio rato viduryje - horoskope 
jis paprastai tuščias — buvo patalpintas kvadratas, su- 
dėtas iš keturių centrinių simbolių figūrų. 

Būtų dar galima paminėti ir Athanasijaus Kircherio“* 
kvatemnijų sistemą!!*: 

I. Unum = Monas monadikė = Deus = Radix omnium = 
Simplicissima mens = Divina essentia = Exemplar divinum. 

(Vienis = Pirmoji monada = Dievas = Visa ko šaknis = Pa- 
prasčiausias supratimas = Dieviškoji esmė = Dieviškasis pavyz- 
dys.) 

II. 10 (1+2+3+4=10) Secunda Monas = dekadikė = Dyas = 
Mundus intellectualis = Intelligentia angelica = compositio ab 
uno et altero = i. e. ex oppositis. 

(Antroji monada = dešimtas = Dvejybė = Dvasinis pasaulis = 
Angelų protas = Vienio ir Kito sudėjimas = t. y. iš priešybių.) 

III. 10 = 100 = Tertia Monas = hekatontadikė = Anima = 
Intelligentia. 

(Trečioji monada = šimtasis = Siela = Supratimas.) 

IV. 10* = 1000 = Ruarta Monas = chiliadikė = Omnia sensi- 
bilia = Corpus = ultima et sensibilis unionum explicatio. 

(Ketvirtoji monada = tūkstaniasis = visi konkretūs daiktai = 
kūnas = galutinis ir konkretus vienybių išskleidimas.) 

Kircheris pažymi, kad jutimai veikia tik kūną, o pir- 
mosios trys vienybės sudaro supratimo objektus. Dėl 
to, siekiant suprasti visa tai, ką suvokia jutimai (sen- 
sibilia), reikia remtis protu. „Visa tai, kas suvokiama 
jutimais, turi būti pakylėta arba į protą, arba į „supra- 
timą“ (įžvalgumą), arba į absoliučią vienybę. Kai šito- 
kiu būdu iš viso pojūtinio, suvokiamo ir suprantamo 
(dvasinio) daugio absoliuti vienybė yra grąžinama į be- 


"9 Aritmologia, sive De abditis numerorum mysteriis. - Rom, 1665. — 
P. 260 ir toliau. Turėčiau padėkoti panelei dr. Marie-Louise von Franz 
už tai, kad ji atkreipė mano dėmesį į šią kvaternijų sistemą. 

galinį paprastumą (simplicitatem), nebelieka daugiau 
nieko, ką būtų galima pasakyti, o akmens daugiau ne- 
begalima laikyti tikresniu akmeniu už ne akmenį, nes 
viskas yra paprasta vienybė. Ir lygiai kaip šio konkre- 
taus ir racionalaus akmens absoliučią vienybę sudaro 
Dievas kaip pirmavaizdis, taip ir jo intelektualinę vie- 
nybę grindžia supratimas. Žvelgiant įšias vienybės ga- 
lima matyti, kaip suvokiantieji pojūčiai (sensus) grįžta 
į protą, protas - į supratimą, o supratimas — į Dievą, 
sudarantį tą tobulą apskritimą, kuriame galime rasti 
ir pradžią, ir vainikuojančią baigtį (consummatio) 19, 

Kircherio sistema kiek primena mūsų kvaternijų se- 
kas. Antroji monada, pavyzdžiui, yra dvejybė, sudaryta 
iš priešybių, kurią atitinka Liuciferio nuopuolio suskal- 
dytas angelų pasaulis. Reikšminga ir tai, kad Kircherio 
schema vaizduoja ciklišką vyksmą, kylantį iš Dievo kaip 
iš prima causa, išsiplėtojantį ir žmogaus proto pastan- 
gomis vėl grįžtantį į Dievą, t. y. į pradinį savo išeities 
tašką. Lapis (akmens) pasirinkimas konkrečių daiktų 
ir Dievo vienybės pavyzdžiu alchemijos požiūriu yra 
visai pamatuotas, nes lapis philosophorum sudaro tą 
arcanum, kuriame esti arba pats Dievas, arba jo dalis, 
slypinti materijoje. Toks pasirinkimas irgi siejasi su 
mūsų formule. Savo opus alchemikai itin mėgo vaiz- 
duoti kaip cirkuliaciją, kaip cirkuliacinę distiliaciją ar 
kaip urobogą, savo uodegą kandančią gyvatę. Lygiai 
kaip lapis philosophorum iš esmės reprezentuoja Sa- 
vastį, taip ir nesuskaičiuojami opus simboliai iliustruo- 
ja individualizacijos procesą, laipsnišką Savasties, išsi- 
plėtojančios iš pasąmonės, virtimą sąmonės pradu. Bū- 
tent dėl to lapis, kaip pirmaprade medžiaga (prima 
materia), procesas ir prasideda, ir baigiasi!?, Auksas — 
dar vienas Savasties sinonimas, - pasak Michaelio Mai- 


26 Op, cit., p. 266. 
11 Pavyzdžių galima rasti kitoje vietoje (žr. Jung C. G. Paychologie 
und Alchemie, passim ). 

erio, susidaro iš opus circulaiorium, kurį atlieka Saulė. 
Šis apskritimas susidaro iš „tos linijos, grįžtančios į 
save pačią (it gyvatės, įsikandančios savo uodegą), iš 
kurios nedvejojant galima atpažinti Dievą, amžinąjį ta- 
pytoją ir dailidę“!!9, Šiame apskritime gamta „susieja 
keturias kokybes vieną su kita“ ir, pasakytume, „nu- 
braižo lygiakraštį keturkampį, nes ir priešybės su prie- 
šybėmis, ir priešus su priešais laiko surišęs tas pats 
amžinasis raištis“. Šią apskritimo kvadratūrą M. Mai- 
eris lygina su „homo guadratus“, kuris „išlieka savimi 
(sibi similis) tiek laimėje, tiek nelaimėje!!“. Jis vadina 
tą apskritimą „aureola illa Domus, circulus bis sectus, 
phalanx guadraia, vallum, murus, acies guadrilate- 
ra“), Šis apskritimas - tai užburtasis ratas, sudary- 
tas iš priešybių vienybės, ratas „ab omni injuria... im- 
munis“ („apsaugotas nuo bet kokio pažeidimo“), 

Cirkuliacinis opus nėra tik vakarietiškos tradicijos 
idėja. „Aukso žiede“ panašiai samprotauja ir Kinijos 
alchemikas: „Kai šviesa yra priverčiama suktis ratu, 
ima kristalizuotis visos dangaus ir žemės jėgos, visos 
šviesos ir tamsos galios“129, 

Apie organon kyklikon, cirkuliacinės apytakos įren- 
ginį, užsimena jau Olimpiodoras'?*. Dornas mano, kad 
„Tiziochemikų“ motus circuliaris kyla iš žemės - paties 
žemiausiojo prado. Kaip tik šiame pradmenyje įsiplies- 
kia ugnis, kuri, pavertusi subtilesnius mineralus ir van- 
denį oru, pakyla į dangų ir čia susikondensavusi vėl 
nusileidžia į apačią. Pradmenys, garų pavidalu kylan- 


18 De cireulo physico guadrato, hoc est auro etc. - Oppenheim, 1616, — 
P. 16. 

20 Op, cit., p. 17, 

120 „Tuo auksiniu namu, dusyk padalytų ratu, keturkampe falanga, 
pylimu, mūro siena, keturių gretų rikiuote“. — Op. cit., p. 19. (Tekste 
epitetai nėra vardijami iš eilės.) 

* Wilhelm R., Jung C. G. Das Geheimnis der Goldenen Blūte. - 
Miinchen, 1928, — S. 111. 

125 Berthelot. Op. cit., II, iv, 44, p. 96. 

tys į viršų, iš žvaigždžių, žėrinčių aukštybėse, ištrau- 
kia vyrišką sėklą ir, liedami ją į apačią, spagiriniu bū- 
du apvaisina keturias mairices, elementus. Ši destilla- 
tio circulatoria'*?, pasak Johanneso de Rupescissa'os, 
turi būti pakartota tūkstančius kartų!?, 

Ascensus ir descensus idėją iš esmės jau suformula- 
vo „Tabula smaragdina“, o virsmo stadijas buvo mė- 
ginama pavaizduoti įvairiomis diagramomis ir piešiniais, 
iš kurių ypač reikėtų paminėti vadinamąjį „Ripley 
Serowle“. Būtų galima pagrįstai manyti, kad šiais pie- 
šiniais senovės autoriai netiesioginiu būdu stengėsi pa- 
vaizduoti individuacijos procesus, vykstančius pasąmo- 
nėje. 


19 Dom, Physica genesis / Thentrum chemicum (1602), I, p. 392 ir 
425. 
120 La Vertu et la proprieiė de la guinte essence // Op. cit., p. 26. 

ŠIUOLAIKINIO ŽMOGAUS SIELOS 
PROBLEMA 


Das Seelenproblem des modernen 
Menschen 


Šiuolaikinio žmogaus sielos problema yra viena iš 
tų, kurių neįmanoma aprėpti dėl ypatingo jų šiuolai- 
kiškumo, Šiuolaikinis žmogus yra ką tik užgimęs žmo- 
gus, šiuolaikinė problema — tai ką tik iškilęs klausi- 
mas, o atsakymas į jį tebėra ateityje. Todėl geriausiu 
atveju šiuolaikinio žmogaus sielos problema yra toks 
klausimas, kuris gal ir būtų visai kitoks, jeigu nors 
truputį nujaustume būsimą atsakymą; be to, šis klau- 
simas yra pernelyg visuotinis, o gal net apskritai ne- 
apibrėžtas, tiek daug karių pranokstantis vieno žmo- 
gaus suvokimo galimybes, kad tikrai privalome 
prisiliesti prie šios problemos su didžiausiu kuklumo ir 
saiko jausmu. Manau, kad būtina parodyti tolesnį savo 
apsiribojimą tuo, kas maža, nes niekur kitur, išskyrus 
panašios problemos gvildenimą, neiškyla tokia pagun- 
da aušinti burną didingais ir todėl tik dar tuštesniais 
žodžiais. Gali būti, kad privalėsime ištarti nekuklius ir 
įžūlius žodžius, galinčius mus lengvai apakinti. O kiek 
jau buvo tokių, kurie palūžo po savo gražbylystės našta. 

Pradėdamas iš karto įžūliai, turiu pasakyti, kad žmo- 
gus, kurį vadiname šiuolaikiniu, žmogus, gyvenantis 
būtent dabar, stovi ant pasaulio viršūnės ar prie jo 
krašto: viršum jo — dangus, po jo kojomis — visa žmo- 
nija su išnykstančia senovės miglose savąja istorija, 
prieš jį - visos ateities bedugnė. Nedaug yra šiuolaiki- 

nių ar, geriau būtų pasakyti, būtent dabartyje gyve- 
nančių žmonių, nes jų egzistencijai būtinas didžiausias 
sąmoningumas, pats intensyviausias ir ekstensyviau- 
sias sąmoningumas ir tik pats minimumas nesąmonin- 
gumo. Juk tik tas patiria gyvenimo dabartyje pilnatvę, 
kuris visiškai suvokia savo, kaip žmogaus, egzistenciją. 
Todėl ne kiekvienas dabar gyvenantis žmogus yra šiuo- 
laikinis (nes kitaip visa, kas gyva dabar, būtų šiuolai- 
kiška), o tik tas, kuris geriausiai įsisąmonina dabartį. 
Tas, kuris įsisąmonina dabartį, yra, be abejonės, vie- 
nišas. „Šiuolaikinis“ žmogus visais laikais yra vienišas, 
nes kiekvienu savo žingsniu aukštesnio ir didesnio są- 
moningumo link jis tolsta nuo pirmapradžio, grynai ani- 
malistinio participation mystigue su minia, nuo išsky- 
dimo visuotinėje pasąmonėje. Kiekvienas žingsnis 
pirmyn tolygus vadavimuisi iš visuotinių pirminės pa- 
sąmonės motiniškų įsčių, kuriose tūno dauguma žmo- 
nių. Net ir kultūringai tautai būdingas pats žemiau- 
sias gyvenimo pasąmonės lygmuo, nedaug kuo 
tesiskiriantis nuo primityviųjų tautų. Po jo einantys 
lygmenys yra jau lyg ir sąmoningoje, atitinkančioje pir- 
mąsias žmonijos kultūras, gyvenimo pakopoje, o aukš- 
čiausiems lygmenims būdinga neseniai praėjusių šimt- 
mečių sąmonė. Tik šiuolaikinis žmogus, mūsų supratimu, 
gyvena būtent dabar, nes jam būdinga dabarties sąmo- 
nė. Tačiau jame išbluko praėjusių sąmonės pakopų pa- 
sauliai, o jų vertybės ir siekiai domina jį tik istoriniu 
aspektu. Todėl jis tapo pačia giliausia prasme „neisto- 
riškas“, svetimas masei, gyvenančiai tik tradicinėmis 
idėjomis. Negana to, jis tampa visiškai šiuolaikinis tik 
tada, kai pasiekia pasaulio kraštą, kai už jo — tai, kas 
atmesta, o prieš jį - Niekas, galintis tapti viskuo. 
Tai skamba be galo didingai, beveik banaliai; juk 
nieko nėra lengviau kaip aukštinti tokį sąmoningumą. 
Egzistuoja ištisa orda netikšų, kurie vaizduojasi esą 
šiuolaikiniai, nes apgaule įveikia visas sunkiausių gy- 

venimo uždavinių pakopas ir netikėtai, tarsi kokios vam- 
pyrų šmėklos, atsiduria šalia išties šiuolaikinių žmo- 
nių, diskredituodami juos jų nepavydėtinoje vienatvė- 
je. Todėl ir išeina taip, kad į tuos nedaugelį šiuolaikinių 
žmonių žvelgiama trumparegėmis minios akimis tik pro 
tankų šių „taip pat šiuolaikinių“ šmėklų šydą, painio- 
jant su tomis šmėklomis juos pačius. Nieko čia nepada- 
rysi, nes šiuolaikinis žmogus yra abejotinas ir įtarti- 
nas, ir taip buvo visada nuo Sokrato ir Jėzaus laikų. 

Dabarties išpažinimas — tai laisva valia deklaruoja- 
mas bankrotas, neturto ir susilaikymo naująja prasme 
įžadai ir netgi dar skausmingesnis istorijos uždedamos 
šventumo aureolės atsisakymas. Prometėjiškoji nuodė- 
mė — būti neistoriškam. Šia prasme šiuolaikinis žmo- 
gus yra nuodėmingas. Todėl aukštesnis sąmoningumas 
yra kaltė. Tačiau galutinai įsisąmoninti dabartį, kaip 
jau sakiau, gali tik tas, kuris įveikė praeities įsisąmo- 
ninimo pakopas, kitaip tariant, tas, kuris beveik įvyk- 
dė savajame pasaulyje atrastas užduotis. Taigi jis turi 
būti pačia aukščiausia prasme dorybingas ir sumanus 
žmogus, sugebantis tiek pat kiek ir kiti, ir dar šiek tiek 
daugiau, kad galėtų pasiekti kitas, aukštesnes, sąmo- 
ningumo pakopas. 

Žinau, kad „dalykiškumo“ sąvoka yra nekenčiama, 
ypač „taip pat šiuolaikinių“, nes ji nemaloniai primena 
jų pačių veidmainystę. Bet tai mums visai netrukdo 
„dalykiškumą“ pavadinti svarbiu šiuolaikinio žmogaus 
kriterijumi. Šis kriterijus — neišvengiamas, nes prie- 
šingu atveju šiuolaikinis žmogus būtų ne kas kitas, o 
tik praradęs sąžinę spekuliantas. Bet jis privalo būti 
dalykiškas pačia aukščiausia prasme, nes neistorišku- 
mas bus tik paprasčiausia praeities išdavystė, jeigu jo 
nekompensuos kūrybiškumas kitoje srityje. Neigti pra- 
eitį ir įsisąmoninti tik dabartį - tai tuštybė. „Šiandien“ 
turi prasmę tik tada, kai ji yra tarp „vakar“ ir „rytoj“. 
„Šiandien“ — tai procesas, perėjimas atsiplėšiant nuo 

„vakar“ ir veržiantis į „rytoj“. Tas, kuris suvokia „šian- 
dien“ tokia prasme, gali vadinti save šiuolaikiniu. 

Vis dėlto daugelis, o ypač „taip pat šiuolaikiniai“, 
mano esą „šiuolaikiniai“. Todėl išties šiuolaikinius žmo- 
nes gali sutikti tarp tų, kurie vadina save senamadiš- 
kais. Jie taip elgiasi todėl, kad ypatingu praeities ak- 
centavimu nors truputį išpirktų savo kaltę dėl istorinių 
tradicijų atsisakymo, kita vertus - kad išvengtų nela- 
bai jiems malonaus painiojimo su „taip pat šiuolaiki- 
niais“, Šalia bet kokio gėrio egzistuoja jį atitinkantis 
blogis, ir joks gėris neatsiranda pasaulyje, nepagimdy- 
damas jį atitinkančio blogio. Šis skausmingas faktas 
dabarties įsisąmoninimo nulemtą jausmą būti visos žmo- 
nijos praėjusios istorijos viršūne, daugybės tūkstant- 
mečių lūkesčių išsipildymu paverčia visiška iliuzija. Ge- 
riausiu atveju tai išdidus savojo skurdo išpažinimas, 
nes dabartis - tai ir tūkstantmečių vilčių ir iliuzijų 
žlugimo išraiška. Praėjo jau du tūkstančiai krikščioniš- 
kosios istorijos metų, o užuot sulaukę antrojo Apsireiški- 
mo ir Amžinosios karalystės, regime pasaulinį krikščio- 
niškųjų nacijų karą su spygliuota viela ir nuodingomis 
dujomis... Koks krachas danguje ir žemėje! 

Matant tokį vaizdą, mums geriausia vėl tapti kuk- 
liems. Iš tiesų šiuolaikinis žmogus stovi viršūnėje, bet 
jau rytoj jis bus pasenęs; iš tiesų jis yra senovės raidos 
paskutinioji grandis, bet kartu ir pats didžiausias žmo- 
nijos vilčių žlugdytojas. Šiuolaikinis žmogus tai įsisą- 
monina. Jis matė, kaip vaisingai gali sąveikauti moks- 
las, technika ir organizacija, bet kartu ir kaip 
pragaištingai. Jis taip pat matė, kaip visos geriausių 
ketinimų kupinos vyriausybės su šūkiu „Si vis pacem 
para bellum“" taip nuodugniai gynė pasaulį, kad Euro- 
pa vos nepražuvo. O jeigu kalbėsime apie idealus, tai 
nei krikščioniškoji bažnyčia, nei žmonijos brolija, nei 


V Taip buvo parašyta 1928 m. (Nori taikos — ruoškis karui.) 

tarptautinė socialdemokratija, nei ekonominių intere- 
sų solidarumas neatsilaikys prieš tikrovės išbandymų 
ugnį. Antai praėjus dešimčiai metų po karo, vėl regime 
tą patį optimizmą, tas pačias organizacijas, tas pačias 
politines aspiracijas, tas pačias frazes, šūkius, kurie 
inspiruoja artėjančių katastrofų neišvengiamybę. Skep- 
tiškai balsuojama už karo uždraudimo paktus, kad ir 
kaip linkėtume jiems tolesnio klestėjimo. Iš tiesų visos 
šios raminančios pastangos gimdo tik abejones. Galų 
gale manau, kad nebus per stipriai pasakyta, jei šiuo- 
laikinę sąmonę palyginsiu su žmogaus, išgyvenusio fa- 
tališkus sukrėtimus ir todėl tapusio ypač nepatikliu, 
siela. 

Šios įžvalgos rodo mano, kaip gydytojo, ribotumą. 
Taip, aš esu gydytojas. Gydytojas visada pastebi ligos 
simptomus, bet yra ir kitas ne mažiau svarbus jo pro- 
fesinio meno bruožas, t. y. nematyti ligų ten, kur jų 
nėra. Todėl ir nedrįstu teigti, kad Vakarų žmonija ar 
baltieji žmonės apskritai serga, kad Vakarų Europa 
žiunga. Taip sakydamas, gerokai peržengčiau savo kom- 
petencijos ribas. 

Išgirdus ką nors kalbant apie kultūros ar net visos 
žmonijos problemas, visada privalu suprasti, kas jis, 
tas kalbantysis, nes kuo visuotinesnė yra problema, 
tuo daugiau į jos aiškinimą bus „įlieta“ savos persona- 
linės psichologijos. Žinoma, dėl to gali atsirasti nedova- 
notinų iškraipymų ir klaidingų, galinčių turėti sunkių 
padarinių išvadų, bet, kita vertus, kaip tik todėl, kad 
bendra problema aprėpia asmenybės visumą, galime 
garantuoti: kalbantysis apie šią problemą turbūt tai 
išgyveno ir viską patyrė savo kailiu. Tik toks žmogus 
pateiks problemą remdamasis savo asmeniškumu ir to- 
dėl atskleis mums tiesą, na, o pirmuoju atveju į proble- 
mą bus žvelgiama per asmeninių tendencijų prizmę, ji 
bus iškraipoma dangstantis objektyvaus vaizdavimo 

argumentais, ir galų gale gims ne tiesa, o miglota chi- 
mera. 

Savaime suprantama, šiuolaikinio žmogaus sielos 
problemą pažįsiu iš savo patyrimo, tyrinėdamas kitus 
žmones ir save. Pažįstu daugybės išsilavinusių žmonių, 
ir sveikų, ir ligotų, gyvenančių baltosios žmonijos kul- 
tūros regione, intymiausią sielos gyvenimą ir galiu kal- 
bėti remdamasis šia patirtimi. Be abejonės, galiu pa- 
teikti tik vienpusišką vaizdą, nes visa, kas yra sieloje, 
yra, kaip sakoma, viduje. Tačiau privalau čia pat pri- 
durti, kad tai nėra toks paprastas dalykas, nes ne vi- 
sada ir ne visų siela yra viduje. Yra tautų ir epochų, 
kurių siela — išorėje, tautų ir epochų, kurios yra nepsi- 
chologiškos, pavyzdžiui, visos antikinės kultūros, iš ku- 
rių išsiskiria egiptiečiai, be galo objektyvūs ir taip pat 
be galo naiviai, negatyviai išpažįstantys savo nuodė- 
mes. Apio! kapo Sakaroje dvasioje ar piramidėse ne- 
įmanoma įžvelgti jokios sielos problematikos, lygiai taip 
pat kaip ir Bacho muzikoje. 

Taip atsitinka tada, kai išoriškai egzistuoja ideali ir 
ritualinė forma, kurioje įkūnyti ir išreikšti visi sielos 
siekiai ir viltys, kaip, pavyzdžiui, gyvybingoje religijos 
formoje viskas yra išorėje ir todėl nėra jokios sielos 
problemos, lygiai taip pat kaip nėra jokios pasąmonės, 
veikiančios mus suvokiant šią formą. Dabar aišku, ko- 
dėl psichologija pradėjo plėtotis tik paskutiniais dešimt- 
mečiais, nors ankstesnieji šimtmečiai, pasitelkę intros- 
pekciją ir intelektą, jau galėjo aiškinti psichologinius 
faktus. Šia prasme jos raidą galime palyginti su tech- 
nikos raida. Pavyzdžiui, senovės Romos gyventojai ži- 
nojo visus būtinus mechanikos principus ir fizikos dės- 
nius garo mašinai sukurti, bet tada viskas ir baigėsi 
Herono žaisliuku?, nes nebuvo jokios ypatingos būtiny- 


3 Heronas Aleksandrietis (apie I a. pr. Kr.) - graikų matematikas ir 
fizikas, kurio išradingam protui už daugybę teoremų, formulių, prietaisų 
ir aparatų turi būti dėkingi mokslas ir technika. 

bės. Ji iškilo tik paskutiniais šimtmečiais, atsiradus 
dideliam darbo pasidalijimui ir specializacijai. Psicho- 
logijos raidai taip pat reikėjo stimulo, t. y. mūsų laikų 
dvasinės būtinybės. Žinoma, sielos dalykai egzistavo ir 
anksčiau, tačiau jie neerzindavo, neįkyrėdavo ir todėl į 
juos niekas nekreipė dėmesio. Apsieidavo be jų. Šian- 
dien be sielos jau niekur nedingsi. 

Turbūt pirmieji, suvokę šias realijas, buvo gydyto- 
jai, nes šventikui siela yra tai, ką būtina įsprausti į jau 
žinomos formos rėmus siekiant normalaus jos funkcio- 
navimo. Tol, kol ši forma faktiškai yra gyvybinga, psi- 
chologija tėra pagalbinė technika, o siela dar nėra sui 
generis faktorius. Kol žmogus gyvena bandoje, jis netu- 
ri individualios sielos ir jam nereikia nieko, kas su ja 
susiję, išskyrus tikėjimą sielos nemirtingumu. Bet kai 
tik jis pralaužia lokalinės Vakarų Europos religijos rė- 
mus, t. y. kai išpažįstamos religijos forma jau nebegali 
aprėpti jo išgyvenimų visumos, siela tampa faktoriumi, 
nepažiniu įprastu metodu. Todėl šiuolaikinė psichologi- 
ja remiasi empiriniais faktais, o ne tikėjimo dogmomis 
ar filosofiniais postulatais, o jos atsiradimas — dar vie- 
nas simptomas, atskleidžiantis gilius žmonijos sielos 
sukrėtimus. Tautos sieloje vyksta tie patys dalykai kaip 
ir individo sieloje: tol, kol viskas gerai klojasi, o visa 
sielos energija teisingai ir visa išnaudojama, joje neiš- 
vysime nieko, kas kelių mums susirūpinimą. Mūsų ne- 
užvaldo nepasitikėjimas ir abejonės, ir mes nežinome, 
ką tai reiškia - nesutarti su savimi. Bet užakus nors 
vienam sielos veiklos kanalui, tuoj pat atsiranda vadi- 
namųjų sąstingio reiškinių: šaltinis persipildo, išorinė 
esatis nebepatenkina vidinės būtinybės, ir galų gale 
pradedame nebesutarti patys su savimi. Tik tokiomis 
aplinkybėmis, esant tokiai sunkiai būklei, siela atsive- 
ria mums kaip nežinia ko trokštanti, kaip kažkas sve- 
tima ir net priešiška bei nesuderinama. Freudo psicho- 
analizės atradimai labai vaizdingai atskleidė šį procesą. 

Jis pirmasis parodė, kad egzistuoja iškreiptos seksua- 
linės ir nusikalstamos fantazijos, absoliučiai nesuderi- 
namos su įprasta civilizuota sąmone. Kiekvienas, pate- 
kęs į jų įtaką, tuoj pat tampa maištininku, bepročiu 
arba nusikaltėliu. 

Tikriausiai klaidinga būtų teigti, kad gelminė sielos 
esmė, ar vadinamoji pasąmonė, tik šiandien atsivėrė 
šiuo aspektu. Tikėtina, kad taip buvo visada ir visų 
kultūrinių formacijų metu. Kiekviena kultūra turi savo 
herostratiškąjį oponentą, bet iki šiolei nė vienai iš jų 
neteko taip rimtai šį sielos pamatų pamatą analizuoti. 
Siela visada buvo tik vienas iš metafizinės sistemos 
elementų. Šiuolaikinė sąmonė jau nebeišsivaduos iš sie- 
Jos pažinimo būtinybės, kad ir kaip aršiai bei atkakliai 
ji nuo to gintųsi. Tuo mūsų laikai skiriasi nuo ankstes- 
niųjų. Mes negalime ir toliau neigti, kad tamsioji pasą- 
monė yra aktyvioji potencija, kad egzistuoja sielos ga- 
Hos, kurios privalo įsilieti į mūsų pasaulio racionalią 
tvarką, bent jau šiandien; taip, jos yra mūsų mokslinių 
įrodymų pamatas, ir kuo rimčiau jas traktuojame, tuo 
daugiau jomis remiamės. Ankstesnieji šimtmečiai galė- 
jo jas ignoruoti ir išmesti į sąšlavyną; mes jau nebega- 
lime jų nusimesti tarsi Neso apsiausto?, 

Šiuolaikinę sąmonę sukrėtę milžiniškos pasaulinio 
karo katastrofos padariniai nulėmė tikėjimo pačiais sa- 
vimi ir mūsų pačių gėriu moralinius sukrėtimus. Anks- 
čiau galėjome manyti, kad kiti politiniais ar morali- 
niais požiūriais svetimi mums žmonės yra piktadariai, 
tačiau šiuolaikinis žmogus privalo suvokti, kad jis po- 
litiškai ir morališkai yra ne ką geresnis už kitus. Anks- 
čiau maniau turįs dievišką pareigą raginti kitus atsito- 
kėti ir susitvarkyti, o dabar žinau, kad man pačiam ne 
mažiau reikia tokio raginimo ir todėl pradžioje derėtų 
susitvarkyti savo kiemą. Juo labiau kad matau, kaip 
griūna mano tikėjimas racionalaus pasaulio organiza- 
vimo galimybe, tikėjimas sena svajone apie Amžinąją 

karalystę, kurioje viešpatauja taika ir santarvė. Taigi 
skeptiškai šiuolaikinei sąmonei tapo svetimas bet koks 
politinių ar pasaulinių reformacijų entuziazmas; skep- 
sis sukurs nepalankiausias sąlygas, kad tik sielos ener- 
gija nevaržomai neišsilietų pasaulyje, lygiai taip pat 
kaip abejonės dėl draugo moralinių savybių visada 
neigiamai veikia draugiškus santykius ir trukdo jų rai- 
dai. Šis skepsis grąžina sąmonę savęsp, ir ji ritasi at- 
gal, išmesdama į paviršių subjektyvius sielos fenome- 
nus, kurie egzistavo visada, tačiau ko! siela ramiai sruvo 
į pasaulį, jie tūnojo tamsiausiame šešėlyje. Kaip skiria- 
si viduramžių žmogaus pasaulis: čia pasaulio centre 
buvo Žemė, amžinai tvirta ir rami, ją supo rūpestinga, 
šilumą skleidžianti Saulė; baltieji žmonės, visi Dievo 
vaikai, globojami Aukščiausiojo malonės, buvo puoselė- 
jami amžinajai palaimai, ir visi jie tiksliai žinojo, ką 
reikia daryti ir kaip reikia elgtis, kad iš žemiškosios 
tuštybės patektum į amžinąjį džiaugsmo kupiną Ana- 
pilį. Mes apie tokį gyvenimą negalime net svajoti. Tiks- 
Jieji mokslai jau seniai sudraskė šį nuostabų šydą. Tie 
laikai jau praeityje tarsi vaikystė, kada tėvas atrodo 
pats nuostabiausias ir pats stipriausias žmogus pa- 
saulyje. 

Metafizinį viduramžių žmogaus tikėjimą mes iškei- 
tėme į materialinį tikėjimą, visuotinės gerovės ir hu- 
maniškumo idealą. Tas, kuris dar ir šiandien nesiliau- 
ja tikėjęs šiuo idealu, yra didžiausias optimistas. Tačiau 
ir šis tikėjimas jau pavirto į nieką, nes šiuolaikinis 
žmogus staiga praregi, kad bet kokia išorinė pažanga 
inspiruoja vis įtikinamesnę dar didesnės katastrofos 
galimybę. Tokiu atveju baimingai dingsta bet kokios 
fantazijos ir lūkesčiai. Ką, pavyzdžiui, galėtų reikšti 
tai, kad jau šiandien didmiesčiuose planuojami ar net 
organizuojami priešdujinės atakos mokymai? Tai galė- 
tų reikšti tik viena: su šūkiu „Si vis pacem, para bel- 
lum“ jau planuojamos ir rengiamos dujinės atakos. Rei- 

kia tik sukaupti tinkamą medžiagą, o ją, be jokios abe- 
jonės, užvaldys žmoguje tūnantis velnias ir žengs su 
juo koja kojon. Kaip žinia, ginklai iššauna ir patys, tik 
būtina sukaupti pakankamą jų kiekį. 

Miglotai suvokdamas tą siaubingą, visus aklai vyks- 
tančius dalykus reguliuojantį dėsnį, Herakleito pava- 
dintą enantiodromija, arba ėjimu prieš srovę, šiuolaiki- 
nės sąmonės gelminis klodas stingsta iš baimės, ir 
paralyžiuojamas bet koks tikėjimas nugalėti šį baubą 
socialinėmis ar politinėmis priemonėmis. Jeigu išvydęs 
tokį siaubingą aklą pasaulį, kuriame kūryba ir griovi- 
mas amžinai svyruoja ant svarstyklių lėkščių, subjek- 
tyvus žmogus atgauna sąmonę, įsižiūrinčią į savo gel- 
minę esmę, tai ji išvys ten tamsią dykvietę, kurią mielai 
apeitų kiekvienas ją pamatęs. Čia mokslas taip pat 
suniokojo paskutinį prieglobstį, ir tai, kas turėjo tapti 
išganinguoju guoliu, pavirto srutų duobe. 

Ir vis dėlto su palengvėjimu atsidūstame atradę sa- 
vo sielos gelmėje tiek blogio. Mažių mažiausiai čia ti- 
kimės atrasti viso žmonijos blogio priežastis. Pirminį 
sukrėtimą ir nusivylimą vis dėlto pakeitė tikėjimas, 
kad būtent todėl, jog šie sielos faktoriai yra mūsų psi- 
chikos dalis, męs daugiau ar mažiau galime juos valdy- 
ti, t. y. juos koreguoti ar bent jau mažumą jų pažaboti. 
Jeigu tai pavyktų, manytume, bent jau nedidelė išori- 
niame pasaulyje egzistuojančio blogio dalelė būtų iš- 
rauta su šaknimis. Plačiau pasklidus žinioms apie pa- 
sąmonę, kiekvienas galėtų paaiškinti, kodėl, pavyzdžiui, 
valstybės vyrą ėmė ir apžavėjo neigiami pasąmonės mo- 
tyvai, o laikraščiai galėtų jam pasufleruoti: „Jums de- 
rėtų kreiptis į psichoanalitiką. Jus slegia slopinantis 
tėvo kompleksas“. 

Sąmoningai pateikiau šį groteskinį pavyzdį, nes no- 
rėjau parodyti, kokie absurdiški padariniai laukia, jei- 
gu tikėtume iliuzija, kad visa, kas psichiška, yra mūsų 
valdžioje. Žinoma, tai tiesa, kad didžioji blogio dalis 

gimsta beribėje žmonijos pasąmonėje, ir turbūt taip pat 
akivaizdu, kad išaugęs mūsų sąmoningumas šiek tiek 
aplaužys blogio pradus sieloje ar bent jau padės mums 
tiek, kiek padeda mokslas nugalėti išorines kliūtis. 

Neregėtas paskutiniųjų dviejų dešimtmečių milži- 
niškas susidomėjimas psichologija yra neabejotinas įro- 
dymas, kad šiuolaikinė sąmonė šiek tiek atsiribojo nuo 
materialaus išorinio pasaulio ir pakrypo subjektyvaus 
vidinio pasaulio link. Ekspresionistinis menas išprana- 
šavo šią permainą, nes menas visada intuityviai pajun- 
ta artėjančius kolektyvinės pasąmonės pokyčius. 

Mūsų laikų domėjimasis psichologija liudija, kad lau- 
kiame iš sielos to, ko nedavė išorinis pasaulis, to, ką 
privalėjome atrasti savo religijose ir ko jos negali ar 
jau nebegali duoti bent jau šiuolaikiniam žmogui. Šiuo- 
laikiniam žmogui religijos jau nebekyla iš vidaus, iš 
sielos, jos jau tapo išorinio pasaulio nuosavybe. Pasau- 
linė dvasia jau nebesugundo jo vidinėmis apraiškomis, 
nes jis bando išsirinkti religijas ir įsitikinimus, lyg pri- 
simatuodamas šventadienio rūbą, kad paskui numestų 
jį tarsi panešiotą drapaną. 

Tamsūs, liguisti sielos gelmių fenomenai vilioja mus, 
nors, tiesą sakant, sunku suprasti, kodėl tai, kas visais 
laikais buvo neigiama, staiga tapo nepaprastai įdomu. 
Nepaneigsi, kad tuo domisi visi. Šis psichologinis susi- 
domėjimas — ne šiaip sau domėjimasis psichologija kaip 
mokslu ar dar siauresnis domėjimasis froidistine psi- 
choanalize, o visuotinis augantis susidomėjimas sielos 
dalykais, spiritizmu, astrologija, teologija, parapsi- 
chologija ir panašiais dalykais. Nuo XVI ir XVII amžių 
sandūros pasaulis tokių dalykų neregėjo. Panašus reiš- 
kinys buvo gnosticizmo suklestėjimas I-II amžiuje. Bū- 
tent gnosticizmui itin artimi šiuolaikiniai dvasiniai sie- 
kiai. Negana to, šiandien egzistuoja Eglise gnostigue de 
la France, ir aš žinau dvi Vokietijos gnostikų mokyk- 
Jas, kurios kategoriškai vadinasi būtent taip. Kiekybiš- 

kai gausiausi yra teosofijos ir jos kontinentinės sesers — 
antroposofijos — judėjimai, tikrų tikriausias indiškai de- 
koruotas gnosticizmas.. Kartu nyksta domėjimasis moks- 
line psichologija. Gnosticizmas remiasi tik sielos gel- 
mių fenomenais, jo etiniai imperatyvai užgimsta taip 
pat tamsiausiose gelmėse, kaip tai yra, pavyzdžiui, eu- 
ropietiškai dekoruotoje indų Kundalini jogoješ. Kiek- 
vienas žinovas pasakys tą patį ir apie parapsichologijos 
fenomenus. 

Toks aistringas domėjimasis — tai, be jokios abejo- 
nės, išsivaduojančios iš pasenusių religijos formų gniauž- 
tų sielos energijos virsmas. Todėl šių dalykų prigimtis 
yra religinė, nors išoriškai jie gali pasirodyti turį moks- 
linį atspalvį, o Rudolfas Steineris* net savo antroposo- 
fiją vadina „dvasios mokslu“. Toks maskavimasis tik 
parodo, kad religija tapo tokia pat odiozine kaip ir po- 
litika ar pasaulio reformavimas. 

Kažin ar perlenksiu lazdą teigdamas, kad šiuolaiki- 
nė sąmonė, priešingai negu XIX amžiuje, pradeda do- 
mėtis siela, nes tikisi atrasti joje ne tam tikro jau ži- 
nomo tradicinio tikėjimo, bet būtent gnosticizmo 
užuomazgų. Visų tų judėjimų noras atrodyti moksli- 
niais nėra vien tik groteskas ar maskuotė, kaip teigiau 
anksčiau. Kartų tai ne mažiau pozityvus savęs kaip 
mokslo, t. y. žinojimo, teigimas, priešingai Vakarų Eu- 
ropos religijos formų esmei — tikėjimui. Šiuolaikinė 
sąmonė pasibjaurėdama atmeta tikėjimą ir sykiu visas 
juo besiremiančias religijas. Ji toleruoja tik jų pažinti- 
nę reikšmę, adekvačią ištyrinėtiems gelminių sielos pa- 
matų fenomenams. Ji nori žinoti, t. y. turėti pirminį 
patyrimą. 

Atradimų amžius, turbūt pasibaigęs visišku žemės 
ištyrimu, nebenorėjo daugiau tikėti, kad hiperborėjai 
yra vienakojės būtybės ar kažkas panašaus, bet panoro 
sužinoti ir savo akimis išvysti tai, kas visais laikais 
buvo anapus pažintojo pasaulio ribų. Mūsų amžius tur- 

būt siekia patirti, kokia yra psichika anapus sąmonės. 
Kiekvienas spiritistų ratelis klausia: kas įvyktų, jeigu 
mediumas prarastų sveiką protą? Tūlas teosofas klau- 
sia: ką patirsiu, atsidūręs aukštesnėje sąmonės pako- 
poje, t. y. anapus mano dabartinės sąmonės? Tūlas ast- 
rologas klausia: kokios mano lemties veiksmingos 
fatalinės jėgos, nepriklausančios nuo mano sąmoningų 
ketinimų? Tūlas psichoanalitikas klausia: kokios yra 
pasąmoninės instinktyvios neurozės įtampos? 

Mūsų amžius nori pažinti pačią sielą. Trokšdamas 
pirminės patirties, jis neigia bet kokį tendencingumą, 
ir sykiu visos egzistuojančios jau žinomų religijų ir tik- 
rojo mokslo hipotezės jam yra priemonės tikslui pa- 
siekti. Senam europiečiui kūnas eina pagaugais įdė- 
miau pažvelgus į šiuos dalykus; jam tamsus ir atgrasus 
ne tik pats-tokio tyrinėjimo objektas, bet ir nedovano- 
tinas metodologinis piktnaudžiavimas jo įstabiais dva- 
siniais laimėjimais. Ką pasakytų, pavyzdžiui, mokytas 
astronomas apie tai, kad šiandien sudaroma tūkstantį 
kartų daugiau horoskopų nei prieš tris šimtus metų? 
Ką pasakytų filosofuojantis švietėjas ir auklėtojas apie 
tai, kad šiandien pasaulyje prietarų nė kiek ne mažiau 
nei antikos laikais? Pats Freudas, psichoanalizės pra- 
dininkas, visaip stengėsi išvilkti į dienos šviesą gelmi- 
nių sielos pamatų purvą, tamsą bei blogį ir taip viską 
išaiškinti, kad pasaulis niekada nebenorėtų matyti nie- 
ko kito, išskyrus atmatas ir šiukšles. Tačiau jam tai 
nepavyko, priešingai, tie gąsdinimai pagimdė visiškai 
neįsivaizduojamą grožėjimosi purvu fenomeną, kurį įma- 
noma normaliai paaiškinti tik turint galvoje slaptą žmo- 
nių žavėjimąsi siela. 

Be jokių abejonių, nuo garbaus XIX amžiaus - Pran- 
cūzijos revoliucijos amžiaus — pradžios dvasingumas 
nors ir lėtai, bei su vis didėjančia traukos jėga kilo į 
kolektyvinės sąmonės paviršių. Simbolinis Deesse Rai- 
son karūnavimo Notre-Dame aktas Vakarų Europos pa- - 

sauliui turbūt buvo toks pat reikšmingas, kaip ir krikš- 
čionybės misionierių iškirsti Votano* ąžuolai, nes nei 
tada, nei dabar nesulaukta žaibų bausmės atpildo. 
Manau, jog daugiau nei istorijos pokštas, kad bū- 
tent tuo metu ir būtent prancūzas Anguetilis du Per- 
ronas“ keliavo po Indiją ir grįžo iš kelionės XIX a. pra- 
džioje, pirmasis išvertęs penkiasdešimties upanišadų 
rinkinį „Oupnek'hat“, kartu suteikdamas Vakarų Eu- 
ropai galimybę išsamiau susipažinti su paslaptinga Ry- 
tų dvasia. Istorikui tokie dalykai turbūt visada atrodo 
atsitiktiniai, nesusiję su istoriniu determinizmu. Aš, 
kaip gydytojas, įsitikinęs kad tai lėmė ne atsitiktinu- 
mas, o psichologinis dėsnis, reguliuojantis individualų 
gyvenimą: svarbūs, sąmonės nuvertinti ir todėl žūstan- 
tys dalykai kompensuojami pasąmonės. Visa tai vyksta 
pagal energijos tvermės dėsnį, nes mūsų psichikoje taip 
pat vyksta energetiniai procesai. Joks psichinis dydis 
negali išnykti nekompensuotas kitų ekvivalentų. Tokia 
yra nekintanti ir visada galiojanti fundamentali euris- 
tinė kasdienės psichoterapinės praktikos taisyklė. Gy- 
dytojo profesija verčia analizuoti tautos dvasinį gyveni- 
mą remiantis šiuo psichologiniu principu. Jam tautos 
siela - tik kiek didesnis už individo sielą kompleksinis 
darinys. Pagaliau ar negirdime poeto kalbant priešin- 
gai, t. y. apie savo sielos „tautas“? Ir, man regis, labai 
teisingai kalbant. Juk yra kažkas, kas atėjo į mūsų 
sielą ne iš individo, o iš tautos, bendrijos ar net visos 
žmonijos. Mes esame vienos vienintelės sielos, vieno 
vienintelio, pasak Swedenborgo“, didžio žmogaus dalelė. 
Dvasiniame tautos gyvenime, lygiai taip pat kaip ir 
mano, atskiro žmogaus, sieloje, tamsa prašosi išganin- 
gos šviesos. Tamsi, bevardė, griaunanti žmonių minia, 
plūdusi prie Notre-Dame, valdžiusi ir pavienį žmogų, 
pribloškė Anguetilį du Perroną ir išprovokavo jį ištarti 
pasaulio istorijai lemtingą atsakymą. Jis davė pradžią 
Schopenhauerio ir Nietzsche's žodžiui bei ligi šiolei ne- 

aprėpiamai dvasinei Rytų įtakai. Nebijokime įvertinti 
šios įtakos! Nors ją taip sunku pastebėti intelektualia- 
me Europos gyvenime, kur matome keletą filosofijos 
profesorių, keletą besidominčių budizmu žmonių, kele- 
tą abejotinų įžymybių, kaip madam Blavatskaja“ ir An- 
nie Besant? su savo Krišnamurčiu“. Jos tarsi atskiros 
salelės, iškylančios masių vandenynuose, nors, tiesą sa- 
kant, būtent jos ir yra tos milžiniškos dvasinio pamato 
kalnagūbrių viršūnės. Visai neseniai išsilavinęs mies- 
čionis manė sau: astrologija dabar — pajuokos objektas, 
tačiau ji, prieš tris šimtus metų išvaryta, šiandien vėl 
pakilo ir stovi prie universitetų vartų. Tas pats darosi 
ir su Rytų idėjomis, iš apačios uzurpuojančiomis masę 
ir lėtai kylančiomis į paviršių. Iš kur atsirado tie penki 
ar šeši milijonai šveicariškų frankų antroposofinei Dor- 
nacho šventyklai? Tai ne kokio vienišiaus auka. Deja, 
dar nėra tikslių statistinių duomenų apie atvirai ir slap- 
tai pasaulyje veikiančius teosofus. Neverta abejoti, kad 
jų - milijonai. Ir nepamirškime dar kelių milijonų krikš- 
čioniškųjų ir teosofinių spiritistų. 

Didžiosios naujovės niekada nenusileis iš viršaus, o 
pakils iš apačios, nes ir medžiai visada stiebsis iš že- 
mės į dangų, o ne atvirkščiai, jeigu jų sėkla krito iš 
viršaus. Mūsų pasaulio ir mūsų sąmonės sukrėtimai — 
adekvatūs. Viskas reliatyvu, todėl - abejotina. Nedrąsi 
ir nepasitikinti sąmonė įsižiūri į šį abejotiną pasaulį, ir 
ją skaldo pasaulinės taikos ir draugystės sutartys, de- 
mokratija ir diktatūra, kapitalizmas ir bolševizmas, sie- 
lai bandant susivokti dvejonių ir nežinomybės labirin- 
tuose. Kitaip nei švytinčios visuomenės viršūnės, 
nepritvinkę akademinių prietarų tamsesniųjų tautos 
stuoksnių atstovai, šitie daugybę kartų išjuokti beža- 
džiai žmonės, būtent jie pasiduoda nesąmoningam sie- 
los spaudimui. Žvelgiant iš aukšto, jie gal atrodys 
vargšai ir pasigailėjimo verti, betgi jie — tokie patys 
naivuoliai, kaip ir anų laikų vadinamieji palaimintieji. 

Ar ne malonu stebėti, kaip, pavyzdžiui, storiausiose 
knygose kaupiasi tikrų tikriausios sielos atmatos? Tokie 
žmonės kaip Havelockas Ellisas'! ir Freudas stropiai 
kolekcionuoja pačius menkavertiškiausius kliedesius, 
pačius absurdiškiausius poelgius, pačias padrikiausias 
fantazijas savo „Anthropophyteia“!ž moksliniams dar- 
bams, ir jiems skirtos visos mokslo liaupsės, o jų skaity- 
tojų bendriją dabar sudaro visa Vakarų Europos kultū 
rinė sfera. Iš kur tokia aistra, iš kur šis tiesiog 
fanatiškas neskoningumo garbinimas? Tai psichologinė 
sielos substancija, kurios vertė prilygsta iš senienų mėš- 
lo krūvos ištrauktų rankraščių fragmentų vertei. Ir sie- 
los paslaptį bei smarvę šiuolaikinis žmogus brangina 
tiek, kiek jos naudingos tikslui pasiekti. Taip, bet koks 
gi tas tikslas? 

Freudas savo „Sapnų aiškinimui“ parašė epigrafą: 
„Electere si negueo superos, Acheronia movebo“ („Jei 
nepavergsiu Olimpo dievų, sudrebinsiu Acherontą“). O 
kam? 

Mūsų dievai - tai mūsų sąmoningo pasaulio stabai 
ir vertybės, kurias derėtų nuvainikuoti. Kaip žinia, 
senovės dievus daugiausia diskredituodavo skandalin- 
gos istorijos. Istorijos kartojasi. Klykiant iš džiaugsmo 
atkasamos abejotinos mūsų didžiausių dorybių ir ne- 
prilygstamų idealų šaknys: štai jie, jūsų dievai - i 
zija, žmogaus supiltas, žmogiškosios niekšybės išnie- 
kintas, išdabinias kapas, sklidinas nešvarumų ir purvo, 
Skamba pažįstama gaida, atgyja konfirmacijos pamo- 
kose neišmokti žodžiai. 

Aš visai rimtai tikiu, kad šios analogijos nėra atsi- 
tiktinės. Pernelyg daug yra tokių žmonių, kuriems froi- 
distinė psichologija artimesnė nei Evangelija, o bolše- 
vizmas svarbesnis nei pilietinė dorybė. Ir vis dėlto jie 
visi yra mūsų broliai, ir kiekvienas mūsų nors kartą 
jiems pritariame, nes mes visi, kad ir kaip ten būtų, 
esame vienos sielos dalelės. 

Stulbinantys šio dvasinio judėjimo padariniai: pa- 
saulis tampa toks šlykštus, kad jo nebeįmanoma mylė- 
ti ir mes negalime mylėti net savęs, kol galų gale ap- 
linkui nebelieka nieko, kas galėtų išvilioti mus iš 
ramaus sielos užutėkio. Ko norėjome, tą ir turime. Pa- 
galiau ar teosofijos mokymo apie karmą ir reinkarnaciją 
esmė nėra tokia, kad šis iliuzijų pasaulis tėra tik lai- 
kina buveinė, kurioje rasi tik netobulą moralinį gydy- 
mą? Ji tik kitokia technika sureliatyvina net imanen- 
tinę šiuolaikinio pasaulio prasmę, žadėdama kitus, 
tobulesnius pasaulius ir neskatindama šiuolaikinio pa- 
saulio neapykantos. Bet rezultatas —- toks pat. 

Jau minėjau, kad visos šios idėjos jokiu būdu nėra 
akademinės, tačiau kaip tik jos užvaldo šiuolaikinę są- 
monę iš apačios. Na, nejaugi atsitiktinai Einsteino re- 
liatyvumo teorija ir naujausia antkauzalinė, beveik ne- 
įtikėtina atomų teorija tapo mūsų mąstymo savastimi? 
Net fizika naikina mūsų materialųjį pasaulį. Todėl, ma- 
no manymu, nenuostabu, kad šiuolaikinis žmogus do- 
misi savo dvasine realybe ir nori joje atrasti aplinki- 
niame pasaulyje išnykusį konkretumą. 

Tačiau Vakarų Europos siela kelia vis didesnį susi- 
rūpinimą, nes vis dažniau pasiduodame savo vidinės 
puikybės iliuzijai ir vis dažniau ignoruojame negailes- 
tingą tiesą. Vakarų europietis paskendęs savo paties 
leidžiamuose dūmuose, kurie turėtų paslėpti nuo jo pa- 
ties jo tikrąjį veidą. O kas mes esame žmonėms, kurių 
oda yra kitokios spalvos? Ką mano apie mus Indija ar 
Kinija? Ką mums jaučia juodaodis? Ką jaučia visi tie, 
kuriuos mes naikiname degtine, venerinėmis ligomis 
ar tiesiog juos plėšdami? 

Turiu draugą indėną, genties vadą. Kartą mes su 
juo atvirai įsikalbėjome apie baltuosius žmones, ir jis 
man pasakė: „Mes nesuprantame baltųjų. Jie visada 
kažko nori, visada nerimsta, visada kažko ieško. Ko jie 
ieško? Mes nežinome. Mes negalime jų suprasti. Jų 

tokios smailios nosys, tokios plonos griežtos lūpos, to- 
kios veido linijos. Mums atrodo, kad jie visi yra be- 
pročiai“. 

Mano draugas atpažino, tik negalėjo įvardyti, plėš- 
rųjį arijų paukštį, kuris keliauja per svetimas šalis, 
varomas nepasotinamo grobio troškimo. Suvokė jis ir 
mūsų didybės maniją su mūsų įsitikinimu, kad, pavyz- 
džiui, krikščionybė - tai vienintelė tiesa, o baltasis Kris- 
tus — vienintelis išganytojas. Mes net į Kiniją siunčia- 
me savo misionierius, sukrečiame Rytus savo mokslu 
ir technika ir dar įsivaizduojame, kad jie mums yra 
skolingi. Kokia apgailėtina krikščioniškoji komedija Af- 
rikoje. Dievo valia naikinant poligamiją ten atsiranda 
prostitucija, ir vien tik Ugandoje venerinių ligų profi- 
laktikai ir gydymui išleidžiama dvidešimt tūkstančių 
svarų. Šaunusis europietis moka misionieriui už šiuos 
džiuginančius rezultatus. Ar verta priminti skausmin- 
gą Polinezijos istoriją ir palaimintą prekybą opijumi? 

Štai toks moralinis europiečio veidas, kai išsisklaido 
jį gaubiantys apsirūkymo dūmų debesys. Nenuostabu, 
kad mūsų knaisiojimasis sieloje - tai pirmiausia kana- 
lizacijos darbai. Tik toks didelis idealistas, koks buvo 
Freudas, galėjo visą gyvenimą skirti tokiam nešvariam 
darbui dirbti. Tačiau smarvė pasklido ne nuo jo, o nuo 
nemokšiškai ir bjauriai save apgaudinėjančių mūsų pa- 
čių, manančių, kad esame tokie švaručiai, tokie pado- 
rūs. Mūsų psichologija pradeda pažintį su mūsų siela 
ir pradeda nuo bjauriausių dalykų, t. y. nuo to, ko ne- 
norime matyti. 

Bet jeigu mūsų siela būtų tik bjauri ir niekam tiku- 
si, tai tikriausiai jokios pasaulio jėgos normalaus žmo- 
gaus nepriverstų joje ieškoti ko nors nuostabaus. Štai 
todėl visi, matantys teosofijoje tik apgailėtiną intelek- 
tualų lengvabūdiškumą, o froidizme — tik sensacingą 
gašlumą, skatina greitą ir nešlovingą šių judėjimų ga- 
lą. Tačiau jie nepastebi, kad judėjimų esmė - susiža- 

vėjimas, sielos vilionės, o jų išraiškos priemonės nepa- 
kis, kol neužgims kas nors geresnio. Prietaringumas ir 
perversijos — tai vis tas pat. Tai tarpinės embrioninės 
gamtos formos, gimdančios naujas, brandesnes formas. 

Vakarų europiečio gelminių sielos pamatų vaizdas 
nėra patrauklus nei intelektualiai, nei etiškai, nei es- 
tetiškai. Mes su pašėlusiu entuziazmu sukūrėme mo- 
numentalų aplinkinį pasaulį ir jis, kaip ir visa, kas 
milžiniška, yra išorėje, o tai, ką atrandame sielos dug- 
ne, privalo atrodyti tuo, kuo yra iš tiesų, t. y. apgailė- 
tinu ir menkaverčiu dalyku. 

Suprantu, kad dėl kolektyvinės sąmonės aš kiek pas- 
kubėjau. Šie psichologiniai faktai dar nėra visų įsisą- 
moninti. Dėl suprantamų priežasčių įnirtingai besiprie- 
šinanti Vakarų Buropos publika ko! kas tik pradeda 
tai įsisąmoninti. Galbūt čia veikia ir Spenglerio pesi- 
mizmas, bet jo poveikio laukas vis dėlto turi aiškias 
akademines ribas. Psichologinis įsisąmoninimas, prie- 
šingai, užgauna skausmingas asmenines stygas, todėl 
priešinamasi ir neigiama asmeniškai. Žinoma, nema- 
nau, kad toks priešinimasis yra beprasmiškas. Veikiau 
jau manyčiau, kad tokia ir turėtų būti sveika reakcija 
įtai, kas destruktyvu. Bet koks reliatyvumas, tampan- 
tis svarbiausiu ir galutiniu principu, yra pragaištingas. 
Atskleisdamas niūrų gelminių sielos pamatų vaizdą, 
noriu ne pesimistiškai iškelti rodomąjį pirštą, o grei- 
čiau pabrėžti, kad pasąmonė, kad ir kokia siaubinga 
būtų, yra labai patraukli ne tik liguistoms natūroms, 
bet ir sveikiems, pozityviems protams. Sielos pama- 
tas - gamta, o gamta — tai kūrybinis gyvenimas. Gam- 
ta pati sunaikina tai, ką sukuria, ir vėl kuria iš naujo. 
Šiuolaikinio reliatyvizmo sudaužytas regimojo pasaulio 
vertybes mums sugrąžina mūsų siela. Tiesa, pradžioje 
mes krentame į tamsą ir siaubą, bet tik tas, kuris iš- 
tvers šį vaizdą, galės sukurti šviesą ir grožį. Šviesa 

gimsta tik nakties tamsoje, ir žmogus niekada nebesu- 
stabdys saulės danguje, nors ir kaip bijodamas jis to 
trokštų. Ar Anguetilio du Perrono pavyzdys neatsklei- 
dė mums, kaip siela pati sunaikina savo tamsą? O Ki- 
nija turbūt nemano, kad ją pražudys europiečių moks- 
las ir technika? Kodėl mes turime manyti, kad mus 
sunaikins slaptoji dvasinė Rytų įtaka? 

Tačiau visai pamiršau, kad mes net nenutuokiame, 
kaip, mums savo iškiliais techniniais laimėjimais dre- 
binant materialinį Rytų pasaulį, Rytai sujaukia mūsų 
dvasinį pasaulį savo iškiliomis sielos potencijomis. Tai 
reiškia, jog mes vis dar nenorime suprasti, kad Rytai 
gali mus užvaldyti iš apačios. Ši idėja mums pasirodys 
vos ne beprotiška, nes mąstome tik priežasties katego- 
rijomis, kurios, be jokios abejonės, neleis visos aisako- 
mybės už mūsų viduriniojo dvasinio sluoksnio konfūzą 
suversti kažkokiam Maxui Miūlleriui, kažkokiam Ol- 
denbergui!“, kažkokiam Deussenui“ ar Wilhelmui. Ko- 
dėl toks pamokantis yra Romos imperijos pavyzdys? 
Užkariavusi Priešakinę Aziją, Roma tapo azijietiška, ir 
net Europa, užsikrėtusi azijietiškumu, ligi šiolei tokia 
tebėra. Iš Kilikijos atkeliavo Romos legionierių religija, 
paplitusi nuo Egipto iki rūkuose skendinčios Britani- 
jos, o apie krikščionybės azijietišką kilmę neverta net 
kalbėti. 

Mes dar negalime įsisąmoninti, kad Vakarų Euro- 
pos teosofija - tai diletantiškas, barbariškas Rytų mėg- 
džiojimas. Dabar vėl pradedame domėtis astrologija, 
kasdiene Rytų duona. Vienoje ar Anglijoje atsiradę sek- 
sualumo tyrinėjimai turi puikiausią indų provaizdį. Iš 
tūkstantmečių indų tekstų sužinome apie filosofinį re- 
liatyvizmą, o viso kinų mokslo bazė yra antkauzališku- 
mas, apie kurį dar labai menkai nutuokiame, Pačių 
naujausių mūsų atradimų psichologijos srityje aprašy- 
mus aptinkame senuosiuose kinų tekstuose — tai man 
akivaizdžiai pademonstravo profesorius Wilhelmas. Na, 

o kalbėdami apie vadinamuosius specifinius Vakarų Eu- 
ropos išradimus, t. y. apie psichoanalizę ir jos inspiruo- 
tas iniciatyvas, turėkime omenyje, kad tai tik naujoko 
bandymai, nes Rytuose tai jau seniai kultivuojamas 
menas. Turėtų būti žinoma, kad yra parašyta knyga 
apie psichoanalizės ir jogos paraleles, jos autorius - 
Oskaras A. H. Schmitzas?. 

Teosofai įsivaizduoja, kad kažkur Himalajuose ar 
Tibete egzistuoja mahaimos, kurie gali įteigti mintis ir 
valdyti viso pasaulio protus. Magiško Rytų minčių vaiz- 
dinio įtaka tokia didelė, jog psichiškai sveiki europie- 
čiai tikino mane, kad visa, kas yra vertinga mano pa- 
sisakymuose, man to net nenutuokiant, yra įteigta 
mahaimų, o mano paties mintys, priešingai - niekam 
tikusios. Šiuo plačiai paplitusiu Vakarų Europoje mitu 
šventai tikima, o kadangi tai yra mitas, tai jis, kaip ir 
visi kiti mitai, yra psichologinė tiesa, o ne beprasmybė. 
Rytai turbūt iš tiesų veikė dabartinius mūsų dvasios 
pokyčius. Tik ne Tibeto mahatmų vienuolyno Rytai, o 
Rytai, esantys mumyse pačiuose. Tai mūsų pačių siela, 
kurianti naujas dvasines formas, turinčias tokių dvasi- 
nių dalykų, kurie gali pažaboti begalinį arijo troškimą 
pasipelnyti; juose yra kažkas iš riboto gyvenimo, Ry- 
tuose tapusio abejotinu kvietizmu, o gal ir iš būties 
stabilumo, kuris darosi būtinas, kai sielos reikalavimai 
tampa tokie pat neišvengiami, kaip ir išorinio sociali- 
nio gyvenimo poreikiai. Ir vis dėlto, man regis, kad iki 
to šiame amerikonizmo amžiuje mums dar toli, nes 
esame tik prie pačių naujos dvasinės kultūros ištakų. 
Nesu toks įžūlus, kad apsimesčiau pranašu, tačiau ne- 
galiu neužsiminti apie šiuolaikinio nerimo kamuojamo 
žmogaus ramybės troškimą, apie norą įgyti pasitikėji- 
mą savimi vyraujant nepatiklumui, jeigu bandau api- 
brėžti jo sielos problemą. Naujos būties formos kyla iš 


3 Psychoanalyse und Yoga, 1928. 

poreikių ir būtinybės, o ne iš idealių reikalavimų ar 
vien tik gerų norų. Jeigu jau negalima nieko pasakyti 
aiškiai, kažin ar iš viso verta dėstyti pačią problemą, 
neparodant bent vieno galimo jos sprendimo. Bet kaip 
bus išspręsta šiuolaikinė problema — visiškai nežino- 
ma. Kaip ir visuomet, vieni stengiasi nuolankiai grįžti 
į praeitį, o kiti - optimistai - nori pakeisti pasaulėžiū- 
ros ir būties formas. 

Šiuolaikinės sąmonės sielos apžavai, mano nuomo- 
ne, yra dabartinės sielos problemos branduolys. Viena 
vertus, žiūrint pesimistiškai, tai nuopuolis, antra ver- 
tus, žiūrint optimistiškai, tai viltinga Vakarų dvasinės 
sanklodos gelminio pokyčio galimybė; bet kuriuo atveju 
tai yra reikšmingas ir ypač vertas dėmesio dalykas, 
jeigu jis leidžia šaknis į plačiausius tautos sluoksnius 
ir, svarbiausia, paliečia iracionalias ir, kaip rodo isto- 
rija, neaprėpiamas instinktyvias, netikėtai ir paslap- 
tingai transformuojančias tautų ir kultūrų gyvenimą 
sielos jėgas. Daugelio domėjimąsi psichologija, kaip ir 
anksčiau, lemia kaip tik šios nematomos jėgos. Sielos 
vilionės — tai ne liguistas iškrypimas, o patrauklumas, 
kuris toks stiprus, jog nepabūgsta net neskoningumo. 

Pagrindiniai pasaulio keliai apleisti ir ištuštėję. Tik- 
riausiai dėl to ieškantis instinktas išklysta iš pramintų 
takų ir klaidžioja šalikelėm, lygiai taip pat, kaip anti- 
kinis žmogus, išsivadavęs iš Olimpo dievų pasaulio, ap- 
tinka Priešakinės Azijos paslaptis. Mūsų slėpiningas 
instinktas, pasitelkęs Rytų teosofijas bei Rytų magiją, 
ir išorėje, ir viduje, mąsliai įsižiūrėdamas į sielos gel- 
mes, ieško to paties. Jis elgiasi taip pat skeptiškai ir 
radikaliai kaip is Budha, atsižadėjęs dviejų milijonų 
nereikalingų dievų dėl vienintelės įtikinamos patirties. 

Dabar liko paskutinis klausimas. Ar visa, ką kalbė- 
jau apie šiuolaikinį žmogų, yra tiesa? O gal tai tik dar 
viena iliuzija? Be jokios abejonės, mano pateikti faktai 
milijonams Vakarų Europos žmonių yra neesminiai ir 

atsitiktiniai, o daugybei išsilavinusių žmonių jie atro- 
dys kaip apmaudžių paklydimų išraiška. Ką, pavyz- 
džiui, manė išsilavinęs Romos gyventojas apie krikš- 
čionybę, pradėjusią plisti žemesniuosiuose tautos 
sluoksniuose? Po senovei daugeliui žmonių Vakarų Eu- 
ropos Dievas yra toks pat gyvybingas, koks yra gyvy- 
bingas ir Alachas anapus Viduržemio jūros, o vienam 
tikinčiajam kitas atrodo lyg vargšas eretikas, ir jis ne- 
turi kitos išeities, kaip tik nuolankiai jį pakęsti. Be to, 
apsišvietęs europietis pasakys, kad religija ir visa, kas 
jai giminiška, tinka tik tautai ir moteriškai sielai, 0 
jam svarbiausi yra ekonominiai ir politiniai klausimai. 

Taigi jaučiuosi sutriuškintas, tarsi tas, kuris gied- 
ros metu pranašauja audrą. Galbūt toji audra už hori- 
zonto, galbūt ji niekada mūsų neužklups. Tačiau ir sie- 
los klausimas visada yra anapus sąmonės horizonto, ir 
kalbėdami apie sielos problemą kalbame apie neregi- 
mus, pačius švenčiausius ir trapiausius dalykus, apie 
nakties metu pražystančias gėles. Dieną viskas yra aiš- 
ku ir konkretu, bet naktis yra tokia pat ilga kaip ir 
diena, 0 mes gyvename ne tik dieną, bet ir naktį. Yra 
tokių žmonių, kuriems naktiniai košmarai gali suga- 
dinti visos dienos nuotaiką. Kitiems dienos gyvenimas 
atrodo tarsi košmaras, ir jie ilgisi nakties, kai pabunda 
siela. Maža to, man atrodo, kad šiandien tokių žmonių 
yra labai daug, todėl manau, kad teisingai įvardijau 
šiuolaikinės sielos problemą. 

Suprantu, kad esu vienašališkas, nes nutylėjau apie 
mūsų pasaulinės būties sielą, apie kurią visi kalba, nes 
ji yra visiems akivaizdi. Ji atsiskleidžia Tautų Lygos 
inter- ir antnacionalistiniuose idealuose, taip pat dar 
sporte ir ypač kine bei džiaze. Turbūt tokie yra mūsų 
laikų būdingiausi, nedviprasmiškai taikantys humanis- 
tinius idealus taip pat ir kūnui, simptomai. Sportas ir 
ypač šiuolaikiniai šokiai rodo nepaprastą pagarbą kū- 
nui. Kinas, detektyviniai romanai įgalina išgyventi jau- 

dulį, aistras ir fantazijas, kurios turėtų išsekti jas iš- 
stumiančiame humanizmo amžiuje. Nesunku pastebė- 
ti, kaip šie simptomai susiję su psichine būsena. Sielos 
apžavai — tai ne kas kita, kaip naujasis įsisąmonini- 
mas, sąmonė, grįžtanti prie žmogiškosios prigimties pa- 
matų. Nenuostabu, kad sykiu vėl atrandamas kūnas, 
ilgai atrodęs, palyginti su siela, toks nereikšmingas. 
Retkarčiais net kyla pagunda kalbėti apie kūno kerštą 
sielai. Groteskiškai skųsdamasis vairuotoju, tariamų 
mūsų dienų kultūros herojumi, Keyserlingas"5 ne taip 
jau ir klysta. Kūnas reikalauja lygių teisių ir kelia su- 
sižavėjimą kaip ir siela. Tikėdami senovės idėja apie 
dvasios ir materijos priešpriešą, mes patiriame susi- 
dvejinimą, taip pat nepakeliamus prieštaravimus. Na, 
0 suvokęs paslaptingą tiesą, kad ir siela — tai taip pat 
kūniškojo gyvenimo apraiška viduje, o kūnas — išorėje 
atsiveriantis sielos gyvenimas, kad viena ir kita yra 
nedaloma visuma, supranti, kad pasąmonei siekiant per- 
žengti dabartinę sąmonės pakopą, susiduri su kūnu ir, 
priešingai, - tikėjimas kūnu yra tik filosofija, nenei- 
gianti kūno dėl grynosios dvasios išaukštinimo. Nieka- 
da anksčiau neregėtas dvasinių ir kūniškų poreikių de- 
klaravimas, lyg ir reiškiantis nuopuolį, gali reikšti ir 
atsinaujinimą, nes, pasak Hšlderlino!“: 


Bet kur pavojus, ten auga 
Ir tai, kas išgelbsti“. 


Iš tiesų matome, kaip spartėja Vakarų Europos pa- 
saulio tempas, išties amerikietiškas tempas, palyginti 
su kvietizmu ir pasaulyje plintančia rezignacija. Atsi- 
randa neregėti prieštaravimai tarp vidaus ir išorės ar, 
tiksliau, tarp objektyvaus ir subjektyvaus prado - gal 
būt tai paskutinės senstančios Europos ir jaunos Ame- 
rikos varžybos, galbūt sveikas ar desperatiškas bandy- 


* Patmos, S. 230. 

mas išvengti tamsiųjų gamtos dėsnių galybės ir pasiek- 
ti dar didesnę, dar didvyriškesnę sveiko proto pergalę 
prieš tautų miegą. Tai klausimas, į kurį atsakys is- 
torija. 


VĖLYVOSIOS MINTYS 
Spėte Gedanken 


Šio skyriaus samprotavimai, nors skaitytojui gali pa- 
sirodyti pernelyg teoriniai, būtini man rašant savo bio- 
grafiją. 

Juk ši „teorija“ mano gyvenime yra egzistavimo for- 
ma, ji nusako gyvenimo būdą, kuris būtinas man kaip 
valgymas ir gėrimas. 


I 


Krikščionybė žavi tuo, kad jos dogmatika numato 
dievybės kaitą, „anapus“ vykstantį istorinį kitimą. Šį 
kitimą perteikia naujasis mitas apie skilimą danguje, 
kuris pirmąkart minimas pasakojime apie pasaulio su- 
kūrimą, kur Kūrėjo priešininkas apsireiškia kaip gyva- 
tė ir, žadėdamas didesnį pažinimą (scientes bonum ei 
malum!), gundo pirmuosius žmones nepaklusti. Kitur 
vaizduojamas angelų nuopuolis, ūmus nesąmoningumo 
įsiveržimas į žmonių pasaulį, Angelai - savotiška gimi- 
nė. Patys savaime jie yra tokie, kokie yra, ir kitokie 
būti negali: tai besielės esybės, neturinčios nieko kito, 
tik savo šeimininko mintis ir įžvalgas, nuojautas. Va- 
dinasi, puolę angelai be išimties yra „blogieji“ angelai. 
Jie sukelia gerai žinomą infliacijos efektą, kurį ir šian- 
dien galime stebėti diktatorių beprotybėje: angelai, su- 


O 1861, 1962, 1963 by Random House, Inc. 

sidėję su žmonėmis, sukuria milžinų padermę, kuri, 
pasak Enocho knygos, galų gale ketina suėsti žmones. 

Tačiau trečioji ir lemtingiausioji mito fazė yra Dievo 
įsikūnijimas žmoguje. Šitaip įgyvendinama Senojo Tes- 
tamento Dievo apsireiškimo idėja ir jos padariniai, Jau 
pirmaisiais krikščionybės amžiais įsikūnijimo idėją vai- 
nikavo tezė „Chrisius in nobis“. Tokiu būdu nesąmo- 
ningoji visuma prasismelkė į psichinę vidinio patyrimo 
sritį ir leido žmogui pajusti savo visumą. Tai buvo le- 
miamas įvykis ne tik jam, bet ir Kūrėjui: Jis atsikratė 
savo tamsiųjų savybių ir tiems, kuriuos išvadavo iš 
tamsos, tapo summum bonum. Šis mitas gyvavo visą 
tūkstantmetį, kol XI a. ėmė ryškėti pirmieji tolesnio 
sąmonės transformavimosi požymiai?. 

Nuo tų laikų gausėjo nerimo ir abejonių simptomų, 
kol, baigiantis antrajam tūkstantmečiui, ėmė ryškėti 
pasaulinės katastrofos, t. y. pirmiausia grėsmės sąmo- 
nei, paveikslas. Šią grėsmę įkūnija didybės manija, sa- 
votiška sąmonės puikybė: „Nėra nieko, kas pranoktų 
žmogų ir jo darbus“. Šitaip buvo prarastas krikščioniš- 
kajam mitui būdingas anapusiškumas, o kartu ir krikš- 
čioniškoji anapus išsipildančios pilnatvės vizija. 

Šviesą lydi šešėlis, kita Kūrėjo pusė. Ši tendencija 
XX a. pasiekė savo kulminaciją. Dabar krikščioniškasis 
pasaulis iš tiesų yra kaktomuša susidūręs su blogio 
principu, būtent su atviru neteisingumu, tironija, me- 
lu, vergija ir sąžinės prievarta. Nors rusų tauta, atro- 
do, apskritai susitapatino su šiuo neslepiamu blogiu, 
tačiau pirmieji gaisro protrūkiai įsižiebė Vokietijoje. Visa 
tai akivaizdžiai parodo, kokia išsekusi yra XX a. krikš- 
čionybė. Šio blogio nebegalima sumenkinti eufemizmu 
privatio boni. Blogis tapo lemiančia tikrove. Nebeima- 
noma jo pašalinti iš pasaulio jį pervardijant. Turime 
išmokti blogio, nes jis nori gyventi su mumis. Kaip tai 
būtų galima padaryti be didelių nuostolių — šito kol kas 
negalima numatyti. 

Šiaip ar taip, turime rasti naują dvasinę orientaciją, 
t. y. mums reikia metanojos?. Susilietus su blogiu, kyla 
didelis pavojus, kad jam nusileisime. Vadinasi, apskri- 
tai privalome niekam „nenusileisti“, net ir gėriui. Va- 
dinamasis gėris, kuriam atsiduodame, praranda savo 
moralinį pobūdį. Taip įvyksta ne todėl, kad jis savaime 
taptų blogiu, bet kad, jam nusileidę, sulauktume pra- 
gaištingų padarinių. Kiekvienas liguistas potraukis yra 
blogybė - nesvarbu, ar tai būtų alkoholizmas, ar mor- 
finizmas, ar idealizmas. Žmogus ilgiau nebegali leistis 
suvedžiojamas priešybių. 

Nei gėrio kaip tam tikro kategorinio imperatyvo sam- 
prata, nei vadinamojo blogio, kurio besąlygiškai reikia 
vengti, samprata nebegali būti etinio elgesio kriterijus. 
Pripažįstant blogio tikroviškumą, gėris neišvengiamai 
bus sureliatyvintas kaip viena priešybės pusė. Tas pat 
pasakytina ir apie blogį. Abu kartu jie sudaro paradok- 
salią visumą. Praktiškai tai reiškia, kad tiek gėris, tiek 
blogis nustoja buvę absoliutūs, ir mes esame priversti 
prisiminti, kad jie susiję su sprendimais. 

Tačiau žmonių sprendimai nebūna tobuli, ir tai ver- 
čia abejoti, ar mūsų nuomonė visada būna teisinga. 
Mes galime ir klysti, bet tai tampa etine problema tik 
tiek, kiek mes jaučiamės netikri dėl savo moralinio ver- 
tinimo. Vis dėlto negalime išvengti etinių sprendimų. 
„Gėrio“ ir „pikto“, arba „blogio“, reliatyvumas anaiptol 
nereiškia, kad šios kategorijos mūsų nebesaisto ar jos 
neegzistuoja. Mes visur ir visada susiduriame su mora- 
liniais sprendimais ir su iš jų kylančiais psichologiniais 
padariniais. Esu jau pabrėžęs kitur, kad už kiekvieną 
padarytą, ketintą padaryti ar sumanytą neteisybę mū- 
sų siela sulauks keršto kaip iki šiol, taip ir visada atei- 
tyje, nesvarbu, ar pasaulis nuo mūsų nusisuktų, ar ne. 
Nuo vietos ir laiko aplinkybių priklauso ir atitinkamai 
gali keistis tik sprendimo turinys. Juk moralinis verti- 
nimas visada grindžiamas tariamai garantuotų elgesio 

kodeksu, pretenduojančiu tiksliai žinoti, kas gera ir kas 
bloga. Tačiau dabar, kai žinome, koks netvirtas yra 
pagrindas, etinis sprendimas tampa subjektyviu kūry- 
biškų veiksmu, kuriuo pasikliauti galime tik conceden- 
te Deo, t. y. mums reikia spontaniško ir ryžtingo pasą- 
monės postūmio. Vis dėlto tai netrukdo etikai — 
rinkimuisi tarp gėrio ir blogio, o tik jį apsunkina. Nie- 
kas negali padėti mums išvengti etinio sprendimo kan- 
čios. Vis dėlto kad ir kaip rūsčiai tai skambėtų, reikia 
turėti laisvę tam tikromis aplinkybėmis vengti to, ką 
visi laiko moraliniu gėriu, ir, paklūstant savo etiniam 
sprendimui, daryti tai, ką visi laiko blogiu. Kitaip ta- 
riant, nereikia pasiduoti priešybėms. Tokiais atvejais 
labai pravartu prisiminti Indijos filosofijos moralinį ne- 
ti-neti* principą, kai elgesio kodeksas tam tikromis ap- 
linkybėmis besąlygiškai sulaužomas ir etinį sprendimą 
turi priimti pats individas. Pati savaime ši idėja nėra 
nauja, tačiau ir ikipsichologiniais laikais tokie konflik- 
tai buvo laikomi „pareigų konfliktu“. 

Tačiau individas paprastai nesuvokia savo galimy- 
bių pačiam spręsti, todėl, nuogąstaudamas dėl savo be- 
jėgiškumo, nuolat dairosi išorinių taisyklių ir dėsnių, į 
kuriuos galėtų įsikibti. Nors žmogus apskritai yra sil- 
pnas, daug priekaištų dėl tokios padėties galima pa- 
reikšti auklėjimui, kuris orientuotas tik į tai, kas vi- 
suotinai žinoma, tačiau nekalba apie asmeninę individo 
patirtį. Šitokiu būdu neįgyvendinami idealai skelbiami 
vien iš tarnybinės pareigos, o juos skelbiantys žmonės 
niekada nesiekė šių idealų ir vargu ar kada nors sieks. 
Ir su šitokia padėtimi susitaikoma net nesusimąstant. 

Taigi tas, kuriam rūpi gauti atsakymą į šiandien 
keliamą blogio problemą, pirmiausia turėtų nuodug- 
niai pažinti save - kuo geriau pažinti save kaip visu- 
mą. Jis privalo, vengdamas gėrį laikyti tikrove, o blo- 
gi - iliuzija, negailestingai analizuoti save ir nustatyti, 

ką gera ir ką bloga pajėgus padaryti. Ir jeigu žmogus 
nori gyventi be melo ir neapgaudinėti savęs — šito jis 
turėtų siekti iš mažens, - tai niekaip neišvengs nė vie- 
nos iš šių priešybių, kylančių iš jo paties prigimties. 

Tačiau mums beviltiškai toli iki tokio savęs pažini- 
mo, nors daugelis dabarties žmonių iš tikrųjų pajėgtų 
geriau save pažinti. Šitoks savęs pažinimas būtinas, 
nes tik jis duoda galimybę priartėti prie to žmogaus 
esybės pagrindo ar branduolio, kuriame reiškiasi ins- 
tinktai. Instinktai yra aprioriniai dinaminiai veiksniai, 
galų gale nulemiantys mūsų sąmoningus etinius spren- 
dimus. Kas sudaro pasąmonės turinį, niekas galutinai 
nežino. Mūsų žinios apie ją tėra prielaidos, nes ne- 
įstengiame aprėpti jos esmės ir racionaliai jos apibrėž- 
ti. Pažįstame gamtą tik tada, kai remiamės mokslu, 
plečiančiu sąmonę, taigi ir norėdami geriau save pažin- 
ti, neišsiversime be mokslo, t. y. psichologijos. Niekas, 
neišmanydamas optikos ir pasikliaudamas, taip sakant, 
vien rankų miklumu ir gerais ketinimais, nepagamina 
teleskopo ar mikroskopo. 

Šiandien mums tiesiog gyvybiškai reikia psichologi- 
jos. Jaučiamės sugluminti, sukvailinti ir bejėgiai, susi- 
dūrę su nacionalsocializmo ir bolševizmo fenomenu, nes 
nieko nežinome apie žmogų arba geriausiu atveju esa- 
me susidarę vienpusišką ir iškreiptą jo vaizdinį. Taip 
nebūtų, jei pažinotume patys save. Mums iškyla labai 
baisus blogio, kurio net nepažįstame, klausimas, o ką 
jau kalbėti apie atsakymą. Ir net jei mes jį pažintume, 
vis tiek nesuprastume, „kaip visa tai galėjo atsitikti“. 
Kažkoks valstybės veikėjas genialiai naiviai pareiškia, 
kad jis visiškai „neįsivaizduoja blogio“. Visai teisingai: 
mes neįsivaizduojame blogio, bet jis įsižvėręs mūsų. Vie- 
ni nenori to pripažinti, o kiti tapatinasi su blogiu. Psi- 
chologinė pasaulio būsena dabar yra tokia: vieni save 
tebelaiko krikščionimis ir tiki, kad galėtų sutrypti va- 
dinamąjį blogį, o kiti, neįstengiantys jam atsispirti, 

nebemato gėrio. Blogis šiandien tapo regima galimybe: 
viena žmonijos pusė remiasi iš žmogiškų paistalų su- 
kurpta doktrina; o kita kenčia, kad nėra mito, tinkamo 
nūdienai. Krikščioniškųjų tautų, nesistengusių per šimt: 
mečius kurti savo mito, krikščionybė yra sustingusi. 
Nebuvo išgirsti tie, kurie stengėsi išreikšti taurių mi- 
tinių vaizdinių proveržių patyrimą. Dauguma žmonių 
iki šiol Joachimą Florietį, Mokytoją Eckhartą, Jakobą 
Bėhmes ir daugelį kitų tebelaiko obskurantais. Šiuo 
atžvilgiu vienintelė prošvaistė - tai Pijus XII ir jo dog- 
ma“. Tačiau žmonės net nesupranta, ką noriu pasakyti, 
kai šitai sakau. Jie net nesupranta, kad nebeplėtoja- 
mas, sustingęs mitas miršta. Mūsų mitas tapo nebylus 
ir neduoda atsakymo. Turbūt kaltas anaiptol ne mitas, 
išdėstytas Šventajame Rašte, kalti esame mes patys, 
nesistengę ne tik toliau jį plėtoti, bet net slopinę visas 
pastangas šitai daryti. Pirminis mito variantas kupi- 
nas požymių, leidžiančių jį įvairiai plėtoti. Pavyzdžiui, 
Kristus sako: „Būkite gudrūs kaip žalčiai ir neklastingi 
kaip balandžiai“ (Mt 10,16). Kam reikalingas žaltiškas 
gudrumas? Ir koks jo santykis su balandžio nekaltu- 
mu? „Kol nepasidarysite kaip vaikai...“ (Mi 18,3). Ar 
kas nors susimąsto, kokie iš tikrųjų yra vaikai? Kokia 
morale remiasi Viešpats, kai, ketindamas su triumfu 
įjoti į Jeruzalę, pasisavina asilą?? Arba vėliau, kai jis it 
koks aikštingas vaikas prakeikia figmedį?* Kokia mo- 
ralė sklinda iš palyginimo apie apsukrų prievaizdą? ir 
kokia gili ir svarbi mūsų padėčiai suprasti apokrifinių 
Viešpaties žodžių prasmė: „Žmogau, jei žinai, ką darai, 
tu esi palaimintas, bet jei nežinai, esi prakeiktas ir 
pažeidi įstatymą“?. Ką gi pagaliau reiškia Pauliaus 
prisipažinimas: „Darau pikta, tai, ko nenoriu“? (Plg. 
Rom 4,15; 7,14-20.) Akivaizdžių pranašysčių, skelbia- 


» Codex Bazae ad Lucam, 6,4. 

mų visus gluminančioje Apokalipsėje, nenoriu nė minė- 
ti, nes jomis niekas netiki. 

Į klausimą „Iš kur atsiranda blogis?“, kurį kadaise 
iškėlė gnostikai, krikščioniškasis pasaulis taip ir neat- 
sakė, o atsargi Origeno mintis apie galimą velnio išga- 
nymą buvo palaikyta erezija, Tačiau šiandien, kai tu- 
Time duoti ataskaitą ir atsakyti į šį klausimą, mes tik 
nustebę bejėgiškai skėsčiojame rankomis, nesuvokda- 
mi, kad joks mitas, net labiausiai trokštamas, mums 
nebepadės. Esama politinė padėtis ir pasibaisėtini, netgi 
demoniški mokslo laimėjimai kelia slaptą siaubą ir ne- 
aiškias nuojautas, bet mes nematom išeities ir tik labai 
mažai kas padaro išvadą, kad šį kartą pavojuje seniai 
pamiršta žmogaus siela. 


Tolesnė mito raida, ko gero, turėjo vykti ten, kur 
išsiliejusi Šv. Dvasia pavertė apaštalus Dievo sūnu- 
mis!?, iš pradžių apaštalus, o vėliau per juos filiatio — 
sūnystę — suteikė ir visiems kitiems žmonėms, kurie 
tvirtai įtikėjo, kad jie yra nebe kažkokie autochtonai, iš 
žemės gimę animalia, bet į pačią dievybę įsišakniję 
dukart gimusieji. Jų regimasis kūniškas gyvenimas klos- 
tėsi šioje žemėje, tačiau neregimasis, vidinis žmogus 
kilo iš pilnatvės provaizdžio, Amžinojo Tėvo, ir, pasak 
krikščioniškojo išganymo mito, turėjo vėl į jį grįžti. 

Jeigu Kūrėjas yra pilnatvė, tai ir jo kūrinys, ir jo 
sūnus, turi būti pilnatvė. Iš dieviškosios pilnatvės vaiz- 
dinio nieko neatimsi; bet, sąmonei nežinant, kas įvyko, 
pilnatvė suskilo. Atsirado šviesos ir tamsos karalystės. 
Tokia baigtis buvo aiškiai numatyta dar iki Kristaus: 
jos užuominų galima aptikti tiek Jobo išgyvenimuose, 
tiek ir plačiai paplitusioje Enocho knygoje, pasirodžiu- 
sioje prieš pat Kristų. Šis metafizinis skilimas iškilo ir 
krikščionybėje: šėtonas, kuris Senajame Testamente dar 
minimas kaip vienas iš artimiausių Jahvės palydovų, 
dabar iškyla kaip diametrali ir amžina Dievo karalys- 

tės priešybė. Ji nepašalinama. Todėl nenuostabu, kad 
jau XI a. pradžioje pasklido tikėjimas, jog pasaulį su- 
kūręs ne Dievas, o velnias. Taip prasidėjo krikščioniš- 
kojo eono antroji pusė - mitas apie angelų nuopuojlį jau 
buvo papasakojęs, jog tai puolę angelai išmokę žmones 
pavojingų mokslų ir menų. Ką gi šie senieji pasakotojai 
būtų pasakę apie Hirosimą? 

Savo genialioje vizijoje Jakobas Bėhme įžvelgė Die- 
vo paveikslo prigimties prieštaringumą, o šitai labai 
padėjo toliau plėtoti mitą. Bėhme's sukurtas mandalos 
simbolis vaizduoja Dievo skilimą; vidinis jos apskriti- 
mas ten padalytas į dvi puses, kurios viena kitai atsu- 
kusios nugaras!!, 

Kadangi Dievas, pasak krikščionybės prielaidų, yra 
vienas 4rijuose asmenyse, tai Jis yra ir vienas visose 
išsiliejusios Šv. Dvasios dalyse. Todėl kiekvienas žmo- 
gus gali dalyvauti Dievo ir kartu filiatio - buvimo Die- 
vo vaiku — pilnatvėje (Žr. Žyd 6,4). Taigi Dievo pa- 
veikslui būdinga complexio oppositorum prasiskverbia 
ir į žmogų, ir būtent ne kaip pilnatvė, bet kaip konilik- 
tas, be to, tamsioji paveikslo pusė susiduria su jau pri- 
pažintu vaizdiniu, kad Dievas yra „šviesa“. Šitai ir 
vyksta mūsų laikais, nors vargu ar tai supranta kom- 
petentingi žmonijos mokytojai. O juk jie privalėtų iš- 
manyti šiuos dalykus. Nors vyrauja įsitikinimas, kad 
mes atsidūrę prie svarbaus istorinio posūkio, bet įsi- 
vaizduojame, jog visa tai lėmė atomo skaidymas ar jun- 
gimas arba kosminių raketų kūrimas. Kaip ir papras- 
tai, mes nepastebime to, kas tuo pat metu vyksta 
Žmogaus sieloje. 

Kadangi Dievo paveikslas psichologiniu požiūriu 
iliustruoja sielos pagrindą ir dabar pradedamas įsisą- 
moninti gilus jo suskilimas, išsiplečiantis iki pasauli- 
nės politikos, tai jau ryškėja ir tam tikra psichinė kom- 
pensacija. Ji iškyla kaip spontaniškai atsirandantys ir 
apskritimo formą turintys vienovės vaizdiniai, kurie 

vaizduoja priešybių, glūdinčių psyche, sintezę. Jiems 
priskirčiau ir nuo 1945 m. paplitusius gandus apie „ne- 
atpažintus skraidančius objektus“. Jie pagrįsti arba 
vizijomis, arba tam tikrais realiais faktais. NSO laiko- 
me tam tikrais skraidančiais aparatais, atskrendančiais 
pas mus arba iš kitos planetos, arba net iš „ketvirtojo 
matmens“. 

Daugiau kaip prieš 40 metų (1918 m.), tyrinėdamas 
kolektyvinę pasąmonę, aš atradau egzistuojanti, matyt, 
svarbiausią panašaus pobūdžio simbolį - būtent man- 
dalos simbolį. Norėdamas įsitikinti, kad taip iš tikrųjų 
yra, daugiau kaip dešimtmetį kaupiau duomenis, o 1929 
m. pirmąkart preliminariai paskelbiau apie šį atradi- 
mą?. Mandala — tai archetipinis vaizdinys, kuris egzis- 
tavo, kaip mes atskleidėme, tūkstantmečius. Jis vaiz- 
duoja Savasties pilnaivę arba iliustruoja sielos pagrindo 
pilnatvę, o mitologiškai kalbant - žmoguje įsikūnijusią. 
dievybę. Priešingai negu Bėhme's mandala, šiuolaiki- 
niai simboliai išreiškia vienybės siekimą, t. y. vaizduo- 
ja tam tikrą skilimo kompensaciją, vadinasi, troškimą 
jį įveikti. Kadangi visa tai vyksta kolektyvinėje pasą- 
monėje, tai ir reiškiasi visur, Tai liudija ir gandai apie 
NSG; jie yra visuotinės nuostatos simptomas. 

Kadangi analitinis gydymas padeda įsisąmoninti „še- 
šėlį“, tai jis sukelia skilimą ir kursto įtampą tarp prie- 
šybių, kurios savo ruožtu ieško vienovės pusiausvyros. 
Tokioje situacijoje simboliai vaidina tarpininkų vaid- 
menį. Priešybių susidūrimas, kai žmogus jas traktuoja 
rimtai arba kai jos rimtai užvaldo žmogų, tampa be- 
veik nepakeliamas. Logikos „tertium non daiur“ patvir- 
tinimas: nematyti jokio sprendimo. Tačiau kai viskas 
gerai klojasi, jis atsiranda pats savaime — tik šiuo at- 
veju jis būna įtikinamas ir tik šiuo atveju jaučiamas 


* Jung - Wilhelm, „Das Geheimnis der Goldenen Blūte“. 

kaip „malonė“. Kadangi sprendimas kyla iš priešybių 
susidūrimo ir kovos, jis dažniausiai būna nepaaiškina- 
mas sąmoningų ir nesąmoningų duotybių mišinys ir 
todėl „simbolis“ (perpus perskelta moneta, kurios pu- 
sės tiksliai atitinka viena kitą)“. Šis simbolis išreiškia 
sąmonės ir pasąmonės bendradarbiavimo rezultatą ir 
sukuria Dievo paveikslo analogiją - mandalą, kuri, ko 
gero, yra paprasčiausias pilnatvės vaizdinio eskizas. Šis 
vaizdinys spontaniškai kyla vaizduotėje, kad mumyse 
reprezentuotų priešybes, jų kovą ir susitaikymą. Susi- 
dūrimą, kuris iš pradžių būna grynai asmeninės pri- 
gimties, netrukus papildo įžvalga, kad subjektyvi prie- 
šybė yra tik atskiras pasaulio priešybių apskritai atvejis. 
Mūsų psyche atitinka pasaulio struktūrą, ir viskas, kas 
vyksta kosmose, kartojasi ir menkiausiame, bet sub- 
jektyviausiame sielos lygmenyje, Todėl Dievo paveiks- 
las visada yra kokios nors stiprios priešpriešos vidinės 
patirties projekcija. Šią patirtį liudija daiktai, suke- 
liantys panašią asociaciją. Ir tie daiktai nuo tos akimir- 
kos išlaiko savo numinozišką reikšmę arba jiems bū- 
dingas didelis numinoziškumas ir jo sukrečianti galia. 
Pastaruoju atveju vaizduotė išsivaduoja iš gryno daik- 
tiškumo ir stengiasi apmesti kažko nematomo, kas yra 
už reiškinio, atvaizdą. Aš čia turiu galvoje paprasčiau- 
sią mandalos formą — apskritimą ir paprasčiausią (min- 
tinį) rato padalijimą — kvadratą arba kryžių. 

Tokie potyriai gali žmogui daryti tiek naudingą, tiek 
ir naikinantį poveikį. Jis nepajėgus jų suprasti, užčiuop- 
ti, valdyti, jis nepajėgus ir atsikratyti jų arba pasi- 
traukti, todėl jaučiasi esąs jų valdomas. Teisingai su- 
prasdamas, kad jie nekyla iš jo sąmoningos asmenybės, 
žmogus juos apibūdina kaip maną, demoną arba Dievą. 


3 Viena iš žodžio „symžolon“ reikšmių yra „tessera hospitalitatis“ — 
perskelia moneta, kurios puses pagal antikos laikų paprotį išsiskirdami 
pasidalydavo du draugai. 


827 


APMĄSTYMAI APIE ŽMOGŲ IR CIVILIZACIJA 


Mokslas vartoja teminą „pasąmonė“ ir taip pripažįsta, 
kad jis nieko apie tuos potyrius nežino. Natūralu, kad 
jis ir negali ką nors žinoti apie psyche, nes tik psyche 
yra vienintelis mūsų žinojimo šaltinis. Vadinasi, ne- 
įmanoma nei paneigti, nei įrodyti, ar apibūdinimai „ma- 
na“, „demonas“ ar Dievas yra tinkami. Vis dėlto mes 
įsitikinę, kad jaučiame kažką esant objektyvaus ir tuo 
pat metu anapusio, ir šis mūsų jausmas atitinka tikrovę. 

Žinome, kad susiduriame su kažkuo nepažistamu ir 
svetimu, lygiai taip pat žinome, kad ne mes kuriame 
savo sapnus ar mintis, bet jie kažkaip savaime kyla iš 
mūsų pačių. Tad tai, kas nutinka mums, galima apibū- 
dinti kaip iš Dievo, demono, manos ar pasąmonės ky- 
lantį poveikį. Pirmieji trys apibūdinimai turi didelį pra- 
našumą todėl, kad jiems būdingas tam tikras emocinis 
numinoziškumas, o paskutinis — pasąmonė - yra bana- 
lus ir todėl daug tikroviškesnis. Ši sąvoka apima tai, 
kas patiriama, tokią mūsų kasdienę tikrovę, kokia ji 
mums pažįstama ir prieinama. „Pasąmonė“ yra perne- 
lyg neutrali ir racionali sąvoka, kad praktiškai galėtų 
padėti vaizduotei. Ji nukalta būtent moksliniam nau- 
dojimui ir kur kas tinkamesnė beaistriam stebėjimui, 
nepretenduojančiam į jokią metafiziką. Šiuo atžvilgiu 
ji kur kas geresnė negu įvairios transcendentinės sąvo- 
kos, kurios skatina ginčus ir todėl gundo pasiduoti tam 
tikram fanatizmui. 

Taigi aš teikiu pirmenybę terminui „pasąmonė“, nors 
žinau, kad lygiai taip pat sėkmingai galėčiau sakyti 
„Dievas“ arba „demonas“, jeigu norėčiau kalbėti mito 
kalba. Kai aš stengiuosi pasakyti ką nors mitologiškai, 
turiu omeny, kad „mana“, „demonas“ ir „Dievas“ yra 
„pasąmonės“ sinonimai ir kad apie juos žinome vieno- 
dai daug ir vienodai mažai. Tik žmonės tiki, kad apie 
pirmuosius žino kur kas daugiau. Šis tikėjimas tam 
tikru atžvilgiu gali būti naudingesnis ir veiksminges- 
nis negu mokslinis supratimas. 

Didžioji „demono“ ir „Dievo“ sąvokų nauda ta, kad 
jos leidžia daug geriau objektyvuoti tai, kas yra prieš 
mus, būtent leidžia tai personifikuoti. Jų emocionalu- 
mas lemia jų gyvybingumą ir veiksmingumą. Scenoje 
susiremia neapykanta ir meilė, baimė ir pagarba, todėl 
konfliktas tampa be galo dramatiškas. Tai, kas būna 
tik „parodyta“, tampa „veiksnu“?. Iššūkis metamas vi- 
sam žmogui, ir jis visas stoja į kovą. Tik šitaip jis gali 
pasiekti pilnatvę ir tik šitaip gali „gimti Dievas“, t. y. 
įžengti į žmogišką tikrovę ir „žmogaus“ pavidalu susi- 
jungti su žmogumi. Šiuo įsikūnijimo aktu žmogus, t. y. 
jo Aš, vidujai pakeičiamas „Dievu“, o Dievas išoriškai 
panašėja į žmogų pagal Kristaus žodžius: „Kas mato 
mane, mato Tėvą“ (Jn 14,9). 

Tai konstatavus, išaiškėja mitinės terminologijos trū- 
kumas. Paprastai krikščionis įsivaizduoja Dievą kaip 
visagalį, visažinį ir be galo gerą Tėvą ir pasaulio Kū- 
vėją. Kai šis Dievas nori tapti žmogumi, žinoma, reika- 
linga negirdėta kenozė (ištuštėjimas)?, kai visybė su- 
mažėja iki be galo mažo žmogaus lygio, ir tuomet sunku 
suprasti, kodėl įsikūnijimas nesusprogdina žmogaus. 
Todėl dogmatinė spekuliacija turėjo priskirti Jėzui sa- 
vybes, kurios iškelia jį virš paprasto žmogiškumo. Pir- 
miausia jis neturi macula peccati (gimtosios nuodėmės 
dėmė) ir jau vien todėl jis mažių mažiausiai dievažmo- 
gis arba pusdievis. Krikščioniškojo Dievo paveikslas ne- 
gali be prieštaravimo įsikūnyti empiriniame žmoguje: 
juk visai aišku, jog išorinis žmogus atrodo mažai tinka- 
mas, kad vaizduotų Dievą. 


Galiausiai mitas turi rimtai pasirinkti monoteizmą 
ir atsisakyti (oficialiai neigiamo) dualizmo, kuris iki 
šiol greta Visagalio gėrio leido išlikti amžinajam ir tam- 


9 Pig. „Das Wandlungssymbol in der Messe“ in Ges. Werke XI, 2. 
Aufl. 1973, pag. 273. 
5 Plg. Eil 26. 

siajam jo priešininkui. Jis turi suteikti žodį filosofi- 
niam Kuziečio complezio oppositorum ir moraliniam 
B6hme's dvilypumui. Tik tada galima garantuoti Die- 
vui prideramą pilnatvę ir priešybių sintezę. Akivaizdu, 
kad simboliai pagal savo prigimtį gali susieti priešybės 
tokiu būdu, kad jos viena kitai daugiau ne prieštarau- 
ja, o priešingai, viena kitą papildo ir suteikia gyveni- 
mui prasmę, tad ir gamtos Dievo bei Dievo Kūrėjo pa- 
veikslo dvilypumas nekelia jokių sunkumų. Priešingai, 
mitą apie neišvengiamą Dievo tapimą žmogumi — esmi- 
nę krikščionybės žinią - dabar galima suprasti kaip 
kūrybišką žmogaus priešybių kovą ir jų sintezę jo Aš, 
jo asmenybės pilnatvėje. Neišvengiamas Dievo Kūrėjo 
paveikslo prieštaringumas gali išnykti Savasties vien- 
tisume ir pilnatvėje, kaip kad alchemikų conjunctio op- 
positorum arba kaip unio mystica. Individo savasčiai 
reali dabar nebe ankstesnė priešybė „Dievas prieš žmo- 
gu“ - mat ji jau įveikta, bet paties Dievo paveikslo 
prieštaringumas. Tai yra „Dievo tarnystės“ prasmė, t. y. 
tarnystė, kurią žmogus gali atlikti Dievui, kad iš tam- 
sos rastųsi šviesa, kad Kūrėjas suprastų savo kūrinį, o 
žmogus — patį save. 

Tai tas tikslas arba vienas iš tų tikslų, kurie žmogų 
prasmingai įtraukia į kūrimą ir šitaip suteikia jam pras- 
mę. Tai ir yra tas aiškinamasis mitas, kurį aš lėtai 
dešimtmečius brandinau savyje. Tai tikslas, kurį aš ga- 
liu pažinti, kuris man atrodo vertingas ir todėl mane 
tenkina. 

Žmogų reflektuojanti dvasia iškėlė virš gyvūnų pa- 
saulio, ir jis savo dvasia įrodo, kad gamta jam labiau- 
siai atsilygina kaip tik už sąmonės raidą. Būtent savo 
sąmonės dėka žmogus valdo gamtą bei pažįsta pasaulio 
būtį ir tam tikru mastu paliudija ją Kūrėjui. Šitas pa- 
saulis — tai tam tikras fenomenas, kuris neegzistuotų 

be sąmoningos refleksijos. Jei Kūrėjas suvoktų pats sa- 
ve, jam nereikėtų sąmoningų kūrinių; be to, mažai ti- 
kėtina, kad ir labai vingiuoti kūrimo keliai, milijonai 
metų, kurie išeikvoti begalybei rūšių ir padarų sukurti, 
būtų tikslingo sumanymo rezultatas. Gamtos istorija 
pasakoja mums apie atsitiktinę rūšių kaitą per milijo- 
nus metų, apie tai, kaip vienos rūšys rijo kitas ir pačios 
buvo surytos. Daugiau negu reikia, apie tai pasakoja ir 
biologinė bei politinė žmonijos istorija. Bet dvasios is- 
torija yra visai kitas puslapis. Čia įsiterpia reflektuo- 
jančios sąmonės stebuklas - antroji kosmogonija. Są- 
monės svarba tokia didelė, jog neįmanoma netarti, kad 
visame baisiame, iš pažiūros beprasmiame biologinia- 
me mechanizme kažkur glūdi paslėptas prasmingumo 
elementas. Jis - netyčinis ir nenumatytas, bet iš „tam- 
saus veržimosi“ nujaustas ir apgraibomis pajaustas — 
galiausiai tarsi atsitiktinai rado būdą pasireikšti šil- 
takraujų gyvūnų ir diferencijuotų smegenų pakopoje. 


Aš nevaizduoju, kad mano mintys apie prasmę ir 
žmogaus mitą yra galutinis žodis, bet manau, jog jos 
yra kaip tik tai, ką galima ir galbūt reikia pasakyti 
mūsų — Žuvų — eros pabaigoje, artėjant Vandenio, ku- 
ris turi žmogaus pavidalą, erai. Vandenis eina po dvie- 
jų viena kitai priešpriešinamų Žuvų — savotiškos c0- 
njunctio oppositorum — ir, atrodo, reprezentuoja mūsų 
Savastį. Jis lyg koks kupinas pasitikėjimo valdovas pi- 
la savo ąsotį į burną piscis austrinus“, kuri čia vaiz- 
duoja sūnų, tai, kas dar nesąmoninga. Po šios daugiau 
negu du tūkstančius metų trukusios eros bus kita, ku- 
rią simbolizuoja Capricornus (Ožiaragis). Capricormnus 


9 „Pietinės žuvies“ žvaigždynas. Jos burna, kurią sudaro žvaigždė 
Fomalhautas (arabiškai reiškia „žuvies burną“), yra po Vandenio žvaigž- 
dynu. 

arba Aigokeros yra pabaisa ožiažuvė?, sudaryta iš prie- 
šybių - kalno ir jūros gelmės — dviejų kartu suaugusių, 
t. y. neatskiriamų, žvėriškų elementų. Ši keista būtybė 
lengvai galėjo būti Dievo Kūrėjo, kuris sueina į akistatą 
su „žmogumi“, Antkropos, pirmavaizdžiu. Tačiau šiuo 
klausimu aš tyliu: aš neturiu atitinkamų empirinių duo- 
menų, būtent nežinau, kokie kitų žmonių pasąmonės 
vaizdiniai ir kokie jie istoriniuose dokumentuose. Kai 
šito nėra, tai įvairiausios spekuliacijos beprasmės. Jos 
prasmingos tik tada, kai turime objektyvių duomenų, 
pavyzdžiui, tokių, kokių turime apie Vandenį. 

Mes nežinome, kaip toli gali eiti sąmonėjimo proce- 
sas ir kur jis dar nuves žmogų. Tai naujas kūrimo is- 
torijos elementas, kurio nėra su kuo palyginti. Negali- 
me žinoti, kokios jame glūdi galimybės ir ar įmanoma 
išpranašauti, kad species homo sapiens klestės ir 
nyks panašiai kaip archajiškos gyvūnų rūšys. Biologija 
negali pateikti tokią galimybę neigiančių kontrargu- 
mentų. 

Mitinės išraiškos poreikis būna patenkinamas, kai 
turime pasaulėžiūrą, kuri pakankamai paaiškina žmo- 
gaus egzistavimo prasmę pasaulio visumos požiūriu, 
pasaulėžiūrą, kuri kyla iš sielos pilnatvės, būtent iš 
sąmonės ir pasąmonės bendradarbiavimo. Beprasmybė 
ardo gyvenimo pilnatvę ir todėl reiškia ligą. Prasmė 
daugelį dalykų, o galbūt visus, daro pakeliamus. Joks. 
mokslas niekada nepakeis mito ir iš jokio mokslo nepa- 
darysi mito. Juk ne „Dievas“ yra mitas, o mitas yra 
dieviško gyvenimo žmoguje apsireiškimas, Ne mes jį 
išgalvojamę, o jis kalba mums kaip „Dievo žodis“. „Die- 
vo žodis“ pasiekia mus, o mes neturime jokių priemo- 
nių nustatyti, ar jis skiriasi nuo Dievo ir kuo skiriasi. 
Šiame „žodyje“ nėra nieko, ko mes nežinotume ir kas 
nebūtų žmogiška, išskyrus tą aplinkybę, kad jis iškyla 


* Ožiaragio žvaigždynas pirma vadinosi „ožiažuvė“. Tai herbinis Ju- 
lijų gitninės, kuriai priklausė Julijus Cezaris, žvėris. 

prieš mus spontaniškai ir mus įpareigoja, Jis išvengia 
mūsų savivalės. „Įkvėpimo“ neimanoma paaiškinti. Ži- 
nome, kad „įžvalga“ nėra joks mūsų išprotavimo rezul- 
tatas, o ta mintis kažkaip „iš kažkur“ į mus nusileido. 
O jei būtų kalbama apie pranašišką sapną, kaip galė- 
tume priskirti jį savo protui? Juk tokiais atvejais daž- 
nai ilgokai net nežinoma, kad sapnas teikia išanksti- 
nių ar tolimų žinių. 

Žodis mus ištinka; mes jį iškenčiame, nes mus ap- 
ima didelis netikrumas. Dievui, kaip complexio opposi- 
torum, „galimi visi dalykai“ tikriausia šių žodžių pras- 
me - būtent tiesa ir apgaulė, gėris ir blogis. Mitas yra 
arba gali būti dviprasmis kaip Delfų orakulas ar sap- 
nas. Mes negalime ir neturime nei atsisakyti naudotis 
protu, nei prarasti vilties, kad instinktas skuba mums 
į pagalbą, kai Dievas mus palaiko prieš Dievą, kaip tai 
suprato dar Jobas. Juk visa, kame reiškiasi „kita va- 
lia“, yra žmogaus suformuota medžiaga, jo mąstymas, 
jo žodžiai, jo vaizdiniai ir visi jo ribotumai. Todėl žmo- 
gus viską sieja su savimi, kai pradeda negrabiai mąs- 
tyti psichologiškai, ir tiki, kad viskas kyla iš jo ketini- 
mų ir iš „jo paties“. Su vaikišku naivumu jis taria, kad 
pažįsta visas savo sritis ir žino, kas yra „jis pats“. Ta- 
čiau jis nenujaučia, kad kaip tik jo sąmonės silpnumas 
ir jį atitinkanti pasąmonės baimė trukdo jam atskirti, 
ką jis išgalvojo sąmoningai ir kas jam spontaniškai at- 
plaukė iš kito šaltinio. Savo paties atžvilgiu jis visai 
neobjektyvus ir dar nėgali savęs stebėti kaip reiškinio, 
su kuriuo jis „for better or worse“ yra tapatus. Iš pra- 
džių jam viskas primetama, viskas jam nutinka ir jį 
ištinka, ir tik su dideliu vargu jam galiausiai pavyksta 
išsikovoti ir sau išlaikyti santykinės laisvės sferą. 

Tik tada, kai šis laimėjimas garantuotas, ir tik todėl 
jis sugeba pripažinti, kad susidūrė su nevaldomais, nes 
duotais, pagrindais ir pradais, kurių jis negali suri- 
kiuoti remdamasis pasauliu. Be to, visi jo pradai nėra 

tik praeitis; jie veikiau gyvena su juo kaip nuolatiniai 
jo egzistencijos pagrindai, o jo sąmonė priklauso nuo 
šių pradų bendradarbiavimo bent jau tiek pat, kiek 
nuo fizinės aplinkos. 

Visus šiuos faktus, su kuriais žmogus susiduria tiek 
išoriniame pasaulyje, tiek ir savo viduje, jis apibendri- 
no dievybės idėja ir aprašė jų poveikį mitu, kurį supra- 
to kaip „Dievo žodį“, t. y. kaip „kitos pusės“ numeno 
įkvėpimą ir apreiškimą. 


II 


Nėra geresnio būdo apsaugoti individą nuo pavojaus 
susilieti su kitais, kaip turėti kokią nors paslaptį, ku- 
rią jis nori arba turi saugoti. Jau visuomenės formavi- 
mosi pradžioje išryškėja slapių organizacijų poreikis. 
Ten, kur nėra pakankamai priežasčių saugoti paslaptį, 
„paslaptys“ išrandamos arba padaromos, o po to jas 
„Žino“ ir „supranta“ privilegijuoti išrinktieji. Taip buvo 
su rozenkreiceriais! ir daugeliu kitų. Tarp šių pseudo- 
paslapčių pasitaiko tikrų paslapčių, kurių — likimo iro- 
nija — išrinktieji visai nežino, Taip būna, pavyzdžiui, 
tose bendrijose, kurios savo „paslaptį“ pirmiausia perė- 
mė iš alcheminės tradicijos. 

Paslaptingumo poreikis primityvioje pakopoje yra gy- 
vybiškai svarbus, nes bendra paslaptis sutvirtina, pa- 
laiko solidarumą. Socialinėje pakopoje paslaptis sėkmin- 
gai kompensuoja individualios asmenybės vientisumo 
stoką - asmenybės, kuri vis blaškosi nuolat grįždama 
prie pirmapradžio nesąmoningo tapatinimosi su kitais. 
Todėl kai siekiama tikslo, būtent savo individualaus 
savitumo įsisąmoninimo, šis siekimas tampa ilgu, be- 
veik beviltišku auklėjimo darbu. Juk bendruomenė, ku- 
rią sudaro pavieniai, dėl iniciacijos tapę privilegijuoti 
individai, savo ruožtu sukuriama tik per nesąmoningą 

tapatinimąsi, nors čia ir kalbama apie socialiai diferen- 
cijuotą tapatinimąsi. 

Slapta draugija yra tarpinė pakopa kelyje į indivi- 
duaciją: mes manome, kad diferenciaciją atlieka pati 
kolektyvinė organizacija, t. y. dar nesuprantame, kad 
išsiskirti iš kitų ir būti savarankiškam - tai iš tiesų 
yra individo užduotis. Atlikti šią užduotį trukdo visi 
kolektyviniai tapatumai, pavyzdžiui, priklausymas or- 
ganizacijoms, „izmų“ išpažinimas ir panašiai. Tai ra- 
mentai luošiui, skydas bailiui, lova tinginiui, vaikų lop- 
šelis neatsakingam, bet vis dėlto tai ir prieglobstis 
nelaimingam ir silpnam, saugus uostas tam, kas paty- 
rė laivo sudužimą, šeimos židinys našlaičiui, išsiilgtas 
šlovingas tikslas nusivylusiam klajūnui ir pavargusiam 
piligrimui, kaimenė ir saugus aptvaras paklydusiai aviai 
ir motina, duodanti gyvenimą ir maisto. Todėl nederė- 
tų tarpinę pakopą laikyti kliūtimi; priešingai, ilgą lai- 
ką ji reiškė vienintelę galimybę egzistuoti individui, 
kuriam, regis, šiandien, kaip niekad anksčiau, gresia 
anonimiškumas. Priklausyti kolektyvui mūsų laikais 
dar taip svarbu, kad daugelis pagrįstai mano, jog tai 
esąs galutinis tikslas, todėl visi bandymai priminti žmo- 
gui, kad jis turi galimybę toliau žengti savarankišku 
mo keliu, atrodo kaip pretenzija arba įžūlumas, kaip 
chimera arba beprasmybė. 

Vis dėlto gali būti, kad kas nors dėl svarių priežas- 
čių pajunta būtinybę pačiam leistis keliu tolyn, nes tarp 
visų jam pasiūlytų uždangų, formų ir aptvarų, gyveni- 
mo būdų ir aplinkų jis neranda to, ko jam reikia. Tada 
jis eis vienas ir pats sau bus draugija. Jis pats sau 
reikš daugumą, sudarytą iš įvairiausių nuomonių ir 
tendencijų, ir visa tai nebūtinai bus tos pačios kryp- 
ties. Priešingai, jis nesutars su savimi ir susidurs su 
didžiuliais sunkumais, norėdamas savo įvairialypišku- 
mą paversti darnių veikimu. Net jei jį išoriškai saugo 
tarpinės pakopos socialinės formos, jis neturi apsaugos 

nuo savo vidinio įvairialypiškumo, kuris jį atskiria nuo 
jo paties ir nukreipia klystkeliu, skatina tapatintis su 
išoriniu pasauliu. 

Kaip ir tam, kuriam patikėta draugijos paslaptis, 
užkertamas šis klystkelis į nediferencijuotą kolektyviš- 
kumą, taip ir pavieniam individui jo vienišame takely- 
je reikia kokios nors paslapties, kurios dėl kokių nors 
priežasčių jis neturi ar negali atskleisti. Tokia paslap- 
tis verčia jį izoliuotis, kai jis turi savo asmeninių su- 
manymų. Labai daug individų negali ištverti šios iz0- 
liacijos. Paprastai jie būna neurotikai, kurie priversti 
žaisti slėpynių, - su kitais ir su pačiais savimi nepajėg- 
dami tikrai rimtai žiūrėti nei į kitus, nei į save. Ga- 
ie aukoja savo individualų tikslą dėl poreikio 
susilieti su kolektyvu. Tai daryti juos skatina visos jų 
aplinkoje vyraujančios nuomonės, įsitikinimai ir idea- 
lai. Šiuo atveju, beje, ir nėra protingų argumentų prie- 
šintis. Tik paslaptis, kurios negalima išduoti, t. y. tokia 
paslaptis, kurios bijoma arba kurios neįmanoma išreikš- 
ti žodžiais (todėl ji gali atrodyti „beprotiška“ idėja), te- 
gali sutrukdyti neišvengiamą regresą. 

Tokios paslapties poreikis dažniausiai būna toks di- 
delis, kad jis sukelia tokias mintis ir veiksmus, už ku- 
riuos nebeįmanoma prisiimti atsakomybės. Tai nebūna 
kokia nors savivalė ar pasipūtimas, ko gero, tai nepa- 
aiškinama dira necessitas, kuri užpuola žmogų su niek- 
šingu likimiškumu ir galbūt pirmąkart gyvenime jam 
ad oculos parodo, kad jo pasaulėlyje, kurį jis laikė ypač 
savu ir kuriame jautėsi esąs šeimininkas, yra kažkas 
kur kas stipresnis ir svetimesnis. 

Vaizdingas pavyzdys yra Jokūbo istorija. Jis grūmė- 
si su angelu ir, išsinarinęs koją, pasitraukė, bet kaip 
tik šitaip sutrukdė įvykdyti žmogžudystę. Tuometinis 
Jokūbas turėjo tą pranašumą, kad juo visi tikėjo. Šiuo- 
laikinis Jokūbas, jei papasakotų panašią istoriją, būtų 
sutiktas su daugiareikšmėmis šypsenomis. Jis verčiau 

nekalbėtų apie tokius dalykus, ypač jei turėtų susida- 
ręs asmeninę nuomonę apie Jahvės pasiuntinį. Taip 
nolens volens jis įgyja paslaptį, kurios nedera aptarti, 
ir kartu jis pasitraukia iš kolektyviškumo rato. Žino- 
ma, jo reservatio menialis vis tiek atsiskleis, jeigu jam 
nepavyks visą gyvenimą veidmainiauti. Bet kiekvienas, 
kuris stengsis daryti kartu abu dalykus - siekti savo 
individualaus tikslo ir prisitaikyti prie kolektyvinių są- 
lygų, - taps neurotiku. Toks „Jokūbas“ nepajėgus pri- 
pažinti, kad iš jų dviejų angelas vis dėlto buvo stipres- 
nis, nes nėra jokių duomenų, kad ir angelas būtų 
pasitraukęs šlubuodamas. 

Taigi žmogus, raginamas savo daimono, išdrįsta per- 
žengti šios tarpinės pakopos ribas ir patenka, taip sa- 
kant, į „nevaikščiotą, nevaikščiotiną sritį“, kurioje nėra 
jokių išmindžiotų takelių ir jokios saugios pastogės. Ten 
nėra ir jokių įstatymų, kurie padėtų jam susiklosčius 
nenumatytai situacijai, pavyzdžiui, kilus pareigų kon- 
fliktui, kurio neįmanoma išspręsti skubotais veiksmais. 
Paprastai išvyka į „No Man's Land“ trunka tik tol, kol 
iškyla panašūs konfliktai, ir ši išvyka tuoj pat baigiasi, 
vos tik ima artėti audra. Jei tada žmogus sprunka pa- 
sipusięs padus, negaliu ant jo pykti. Bet negaliu pri- 
tarti tam, kuris tokį savo silpnumą ir bailumą paverčia 
nuopelnu. Kadangi mano panieka jam nepakenks, ma- 
nau, galiu ją ramiai reikšti. 

Bet jei kas nors rizikuoja išspręsti pareigų konfliktą 
savo atsakomybe ir prieš Teisėją, kuris dieną naktį 
nagrinėja jo bylą, tada jis patenka į „individo“ situaci- 
ją. Jis turi paslaptį, kurios negalima su niekuo aptarti 
vien todėl, kad jis pats sau garantavo negailestingą 
apkaltą ir atkaklią gynybą, ir joks teisėjas - pasaulie- 
tis ar dvasinis — negalėtų jam grąžinti ramaus miego. 
Jei jam iki šleikštulio nebūtų.pažįstami jų nuospren- 
džiai, tai niekada ir nebūtų prieita iki pareigų konflik- 
to. Šis visada suponuoja didesnį atsakomybės jausmą. 

Bet kaip tik puoselėti šią dorybę jam draudžia kolek- 
tyvinio sprendimo pripažinimas. Todėl išorinio pasau- 
lio tribunolas perkeliamas į vidinį pasaulį, kur nuosp- 
rendis priimamas už uždarų durų. 

Tačiau ši permaina dabar dovanoja individui iki tol 
nepažintą prasmę. Tai ne tik jo gerai pažįstamas ir 
socialiai apibrėžtas Aš, bet ir prieštaringi sprendimai, 
ko jis vertas pats savaime ir sau. Niekas labiau neska- 
tina sąmonėti kaip šie vidiniai prieštaravimai. Ne tik 
kaltinimas kloja ant stalo iki tol nenujaustus faktus, 
bet ir gynyba turi surasti argumentų, apie kuriuos anks- 
čiau niekas ir nepagalvojo. Taip, viena vertus, geroka 
išorės pasaulio dalis patenka į vidaus pasaulį, bet kar- 
tu išorės pasaulis šia dalimi nuskurdinamas arba jos 
atsikrato; bet kita vertus, vidinis pasaulis įgyja lygiai 
tiek pat svarumo bei etinio sprendimo tribunolo rangą. 
Tačiau ankstesnis labai aiškiai apibrėžtas Aš nebėra 
vien kaltintojas, jam atitenka ir nepatogi pareiga būti 
ir kaltinamuoju. Jis tampa ambivalentiškas ir dvipras- 
miškas ir netgi atsiduria tarp kūjo ir priekalo. Jis su- 
vokia, kad yra pavaldus priešybėms. 

Anaiptol ne kiekvienas pareigų konfliktas, o gal ap- 
skritai nė vienas iš jų iš tikrųjų nebūna „išsprendžia- 
mas“, net jei dėl jo būtų ginčijamasi ir diskutuojama 
iki paskutinio teismo dienos. Tiesiog vieną dieną spren- 
dimas iškyla tarsi koks trumpas sujungimas. Praktinis 
gyvenimas negali leisti, kad jį stabdytų amžinas prieš- 
taravimas. Bet priešybės ir jų prieštaravimai nedings- 
ta netgi tada, kai akimirkai pasislepia už impulso veikti. 
Jos, vis iš naujo apraizgydamos gyvenimą prieštaravi- 
mų tinklu, nuolat grasina asmenybės vientisumui. 

Atrodo, kad, turint omenyje šias aplinkybes, patar- 
tina likti namie, t. y. niekada nepalikti kolektyvinių 
aptvarų ir kiautų, nes tik jie žada apsaugą nuo vidinių 
koniliktų. Tie, kurių niekas nespiria palikti tėvų pasto- 
gės, be abejo, jausis saugiausiai. Tačiau yra nemaža tų, 

kurie pasijunta esą išstumti į individualų kelią. Jie 
labai greitai susipažįsta su visais žmogaus prigimties 
trūkumais ir pranašumais. 

Jau Herakleitas žinojo, kad bet kuri energijos rūšis 
randasi iš priešingų polių, o poliariškumas yra būtina 
sielos gyvybingumo sąlyga. Tiek teoriškai, tiek praktiš- 
kai šis poliariškumas būdingas viskam, kas gyva. Su 
šia griežta sąlyga susiduria trapus Aš vientisumas, ku- 
ris pamažu susiformavo per tūkstantmečius ir išliko 
tik padedamas nesuskaičiuojamų apsaugos priemonių. 
Tai, kad Aš apskritai įmanomas, matyt, susiję su tuo, 
jog visos priešybės stengiasi pasiekti pusiausvyrą. Tai 
energetinis procesas, kurio priežastis ir varomoji jėga 
yra karšto ir šalto, aukšto ir žemo ir t. t. susidūrimas. 
Energija, kuri maitina sąmoninį sielos gyvenimą, yra 
pirmesnė už jį ir todėl nesąmoninė. Bet jai tampant 
sąmonine, ji pirmiausia projektuojama į tokias figūras, 
kaip mana, dievai, demonai ir t. t., kurių numinozišku- 
mas atrodo esąs gyvybinių jėgų šaltinis ir todėl toks 
išlieka, kol jis regimas šia forma. Bet šiai formai blun- 
kant ir tampant neveiksmingai, atrodo, kad Aš, t. y. 
empirinis žmogus, užvaldo šį jėgų šaltinį būtent tikrąja 
šio dviprasmiško teiginio prasme: viena vertus, jis sten- 
giasi įvaldyti šią energiją arba perimti į savo rankas, 
arba net mano ją turįs; kita vertus, jis yra jos apsėstas. 

Vis dėlto ši groteskiška situacija gali susiklostyti tik 
tada, kai sąmonės turinys laikomas vienintele psichi- 
nės būties forma. Tokiu atveju neįmanoma išvengti in- 
fliacijos dėl grįžtamosios projekcijos. Jeigu mes pripa- 
žįstame egzistuojant nesąmoninę psyche, tai tokios 
projekcijos turinį galima suvokti ikisąmoninėmis įgim- 
tomis instinktyviomis formomis. Tada išlaikomas jų ob- 
jektyvumas ir autonomija ir išvengiama infliacijos. Pa- 
aiškėja, koks tikrasis archetipų, kurie yra pirmesni negu 
sąmonė ir ją lemia, vaidmuo: jie yra instinktyvaus są- 


389 


APMASTYMAI APIE ŽMOGŲ IR CIVILIZACIJĄ 


monės pamato apriorinės struktūrinės formos. Jie toli 
gražų nėra daiktai savaime, o veikiau formos, kuriomis 
jie stebimi ir suvokiami. Žinoma, archetipai nėra vie- 
nintelis suvokimo pagrindas. Jie grindžia tik kolekty- 
vinę jo dalį. Kadangi jiems būdingas instinktyvumas, 
tai jie pasižymi ir instinktui būdinga dinamiška pri- 
gimtimi. Todėl jie turi ypatingą energiją, kuri skatina, 
o ir prievarta išgauna tam tikrus elgesio būdus, arba 
impulsus, t. y. tam tikromis aplinkybėmis jie turi galią 
valdyti arba įkyriai persekioti (numinoziškumas!). Va- 
dinasi, jų kaip daimonia supratimas visiškai atitinka 
jų prigimtį. 

Tas, kuris gali patikėti, kad tokiomis formuluotėmis 
galima pakeisti daiktų prigimtį, pernelyg tiki žodžio 
galia. Realūs daiktai kitaip pavadinti nesikeičia dėl to, 
kad vadinami kitaip. Mes patys tik tuo žavimės. Kai 
kas nors „Dievą“ supranta kaip „gryną Niekį“, tai ne- 
turi nieko bendra su principu, kuriam esame pavaldūs. 
Mes esame valdomi tiek pat kaip ir anksčiau; pakeitę 
vardą, iš tikrovės nieko nepašalinome, daugių daugiau- 
sia tik pasukome kita kryptimi; jei naujas vardas im- 
plikuoja neigimą, priešingai, teigiamai įvardydami ką 
nors nepažįstama, sukeliame atitinkamą teigiamą nuo- 
statą. Taigi kai Dievą apibūdiname kaip archetipą, apie 
tikrąją Jo esmę nieko nepasakome, bet pripažįstame, 
kad „Dievas“ yra pastebėtas mūsų iki sąmonės egzis- 
tuojančioje sieloje ir todėl jokiu būdu negali būti laiko- 
mas sąmonės išradimu. Kartu mes ne tik nenutolina- 
me Jo ir nesumenkiname Jo egzistavimo galimybės, 
bet net priartėjame prie galimybės Jį patirti. Pastaroji 
aplinkybė yra gana svarbi, nes jeigu dalykas nepasie- 
kiamas patyrimui, lengvai galima įtarti, kad jis neeg- 
zistuoja. Šis įtarimas yra gana reikšmingas, nes vadi- 
namieji tikintieji mano bandyme rekonstruoti primityvią. 
nesąmoninę sielą tuojau pat įžvelgia ateizmą arba bent 
jau gnosticizmą, bet jokiu būdu ne psichinę tikrovę, 

kokia yra pasąmonė. Jei pasąmonė apskritai yra, tai ją 
turi sudaryti pradinės evoliucinės mūsų sąmoninės 
psyche raidos pakopos. Gana sutartinai pradedama pri- 
pažinti, kad prielaida, jog žmogus su visu savo spinde- 
siu buvo sukurtas iš karto šeštąją Kūrimo dieną, yra 
pernelyg paprasta ir archajiška ir negali mūsų paten- 
kinti. Bet požiūris į psyche tebėra archajiškas: neva ji 
neturinti jokių archetipiškų prielaidų, yra tabula rasa, 
ji atsiranda gimstant ir yra tik tai, kuo save esant 
įsivaizduoja. 

Filogenetiškai ir ontogenetiškai sąmonė yra antri- 
nė. Pagaliau reikia suprasti šį aiškų faktą. Kaip kūnas 
turi anatominę milijonų metų priešistorę, taip ją turi ir 
psichinė sistema; ir kaip šiuolaikinio žmogaus kūno 
kiekviena dalis yra šios evoliucijos rezultatas ir pro jas 
prasišviečia ankstesnės jų raidos pakopos, taip yra ir 
psyche atveju. Evoliucijos požiūriu sąmonės raida pra- 
sidėjo nesąmonine būsena, kurią laikome panašia į gy- 
vulio būseną, ir šią diferenciaciją pereina kiekvienas 
vaikas. Vaiko psyche esant ikisąmoninei būsenai tikrai 
nėra tabula rasa; ji jau turi atpažįstamas individualias 
išankstines formas, be to, joje glūdi visi specifiniai žmo- 
gaus instinktai, taigi ir apriorinis aukštesniųjų funkci- 
jų pagrindas. 

Aš atsiranda ant šio sudėtingo pamato ir visą gyve- 
nimą juo remiasi. Kai pagrindas nebefunkcionuoja kaip 
atrama, prasideda tuščia eiga ir mirtis. Šio pagrindo 
buvimas ir realybė yra gyvybiškai svarbūs. Palyginti 
su juo, net išorės pasaulis turi šalutinę reikšmę — mat 
kokia jo prasmė, jei man trūksta endogeninio instinkto 
jį užvaldyti? Jokia sąmoninga valia negali ilgam pa- 
keisti gyvenimo instinkto. Šis instinktas iškyla mums 
iš vidaus kaip būtinybė arba valia, arba įsakymas. Ir 
kai pavadiname jį — kaip tai darome nuo seno - kokiu 
nors daimonion, mes bent jau vykusiai nusakome tik- 
rąją psichologinę padėtį. O kai mėginame, remdamiesi 

archetipo sąvoka, tiksliau apibūdinti vietą, kur mus 
paliečia tas daimonion, mes nieko nepašaliname, o tik 
patys pasistumiame arčiau gyvenimo šaltinio. 

Visai natūralu, kad man kaip psichiatrui (o tai reiš- 
kia „sielos gydytojui“) toks požiūris yra artimas, nes 
mane pirmiausia dominą, tai, kokiu būdu galėčiau pa- 
dėti savo ligoniams vėl rasti jų sveiką pagrindą. Aš jau 
supratau, kad tam reikia įvairiausių žinių! Ir medici- 
nai apskritai klojosi ne kaip. Jos pažangą lėmė ne išran- 
dami gydymo triukai ir ne stulbinamai supaprastinti 
gydymo metodai. Priešingai, ji tapo be galo sudėtinga, 
o ne pati menkiausia šito priežastis buvo ta, kad ji 
skolinosi žinių iš visų įmanomų sričių. Tad ir man anaip- 
+0l nerūpi ką nors įrodyti dėl kitų disciplinų, aš tik 
stengiuosi jų žinias panaudoti savo srityje, Žinoma, ma- 
no pareiga yra pranešti, kaip aš jas taikau ir kokie šito 
taikymo padariniai. Atradimai padaromi kaip tik tada, 
kai vienos srities žinios praktiškai panaudojamos kito- 
je srityje. Kiek dalykų nebūtų buvę atskleista, jeigu 
rentgeno spinduliai nebūtų buvę naudojami medicinoje 
vien todėl, kad jie buvo fizikos atradimas! Gydytoją 
domina tai, kad spindulinė terapija tam tikromis aplin- 
kybėmis gali turėti pavojingų padarinių, bet tai nebū- 
tinai domina fiziką, kuris naudoja spindulius visai ki- 
taip ir kitiems tikslams. Ir jis nemanys, kad medikas 
nori prie jo kibti, kai atkreipia jo dėmesį į tam tikras 
kenksmingas arba naudingas peršvietimo ypatybes, 

Kai aš, pavyzdžiui, psichoterapijos srityje taikau is- 
torijos arba teologijos žinias, be abejo, pateikiu jas vi- 
sai kitokiu aspektu, ir čia gaunamos išvados bei kelia- 
mi tikslai būna visai kitokio pobūdžio negu istorijoje ar 
teologijoje. 

Sielos dinamikos pagrindas yra poliariškumas,. ir šis 
faktas reiškia, kad priešybių problematika su visais jos 
religiniais ir filosofiniais aspektais tampa psichologi- 
nės diskusijos tema. Religiniai ir filosofiniai aspektai 

praranda savarankiškumą, kurį turi savo specializuo- 
toje srityje, — ir tai neišvengiama, nes prie jų prieina- 
ma keliant psichologijos klausimus. Jie nebetraktuoja- 
mi kaip religijos arba filosofijos tiesos, o veikiau tiriama, 
kiek jie psichologiškai pagrįsti ir svarbūs. Nors jie pre- 
tenduoja būti savarankiškomis tiesomis, jie nagrinėja- 
mi empiriškai, t. y. gamtamoksliškai, ir pirmiausia yra 
psichiniai fenomenai. Šis faktas man atrodo neginčija- 
mas. Jų pretenzijas būti pagrįstiems savaime lemia psi- 
chologinis požiūris, kuris panašių pretenzijų visai ne- 
laiko neteisėtomis, bet, priešingai, itin į jas atsižvelgia. 
Psichologija nepripažįsta vien „tik religinių“ ar „tik fi- 
losofinių“ sprendinių, jai visai nebūdinga priekaištauti, 
kad tokie sprendiniai yra „tik psichiniai“, nors tokį prie- 
kaištą tenka pernelyg dažnai išgirsti — ypač iš teologų. 
lūpų. 


Visus įmanomus teiginius sukuria psyche. Ji, beje, 
iškyla kaip dinamiškas procesas, kurio pagrindas — 
psyche ir jos turinio poliariškumas, ir išreiškia įtampą 
tarp jos.polių. Kadangi neverta be būtino reikalo gau- 
sinti aiškinamųjų principų skaičiaus, o energetinis po- 
žiūris pasiteisino kaip bendras aiškinamasis principas 
gamtos moksluose, mes turime tuo apsiriboti ir psicho- 
logijoje. Taip pat nėra jokių tikrų faktų, kurie leistų 
laikyti tinkamesnę kitą sampratą, be to, psyche ir jos 
turinio priešpriešą, arba poliariškumą, patvirtino psi- 
chologijos empiriniai duomenys. 

Jeigu energetinis požiūris į psyche yra teisingas, tai 
visi teiginiai, kuriais stengiamasi peržengti poliarišku- 
mo nustatytas ribas, pavyzdžiui, teiginiai apie metafi- 
zinę tikrovę, jeigu jie nors kiek pretenduotų būti pa- 
gristi, galimi tik kaip paradoksai. 

Psyche negali pranokti savęs, t. y. ji negali nustatyti 
jokių absoliučių tiesų, nes jai būdingas poliariškumas 
lemia jos teiginių sąlygiškumą. Kai tik psyche skelbia 

absoliučias tiesas — pavyzdžiui, kad „amžinoji esmė yra 
judėjimas“ arba „amžinoji esmė yra viena“, — ji nolens. 
volens pakliūva vienos ar kitos priešybės valdžion. Ly- 
giai taip pat galėtume sakyti: „Amžinoji esmė yra ra- 
mybė“ arba „Amžinoji esmė yra viskas“. Kai tik psyche 
tampa vienpusiška, griauna save pačią ir praranda ge- 
bėjimą pažinti. Ji tampa nereflekiuota (nes neįmano- 
mą reflektuoti) psichinių būsenų seka, o kiekviena bū- 
sena laiko save pagrįsta, nes kitos būsenos nemato arba 
dar nemato. 

Savaime suprantama, nepateikiu jokio vertinimo, o 
tik formuluoju faktą, kad labai dažnai ir net neišven- 
giamai peržengiamos ribos, nes „viskas teka“. Po tezės 
eina antitezė, o tarp abiejų kaip jungtis atsiranda tre- 
čias, kuris anksčiau nebuvo numatytas. Šiuo procesu 
psyche tik dar kartą įrodo savo prigimties poliarišku- 
mą ir iš tikrųjų niekur savęs nepranoksta. 

Mėgindamas nustatyti psyche ribas, aš kaip tik ne- 
noriu pasakyti, kad yra tik psyche. Tiesiog kai kalbama 
apie suvokimą ir pažinimą, mes negalime atitrūkti nuo 
psyche. Gamtos mokslas tyliai pripažįsta, kad egzistuo- 
ja ne psichinis, o transcendentinis objektas. Tačiau taip 
pat žinoma, kaip sunku pažinti tikrą šio objekto pri- 
gimtį — ypač tada, kai atitinkamo jutimų organo nepa- 
kanka arba jo net nėra, kai nėra tinkamų mąstymo 
formų arba jos dar turi būti sukurtos. Vienaip ar ki- 
taip, kai nei mūsų juslės, nei dirbtiniai pagalbiniai apa- 
ratai negali paliudyti egzistuojant realų objektą, iškyla 
nepaprastas sunkumas, žadinantis pagundą teigti, kad 
joks realus objektas apskritai neegzistuoja. Šios perne- 
Iyg skubotos išvados aš niekada nedariau, nes niekada 
nemaniau, kad mūsų suvokimas galėtų aprėpti visas 
būties formas. Todėl net iškėliau postulatą, jog arche- 
tipinių formų fenomenas, taigi rafinuotas psichinis reiš- 
kinys, egzistuoja todėl, kad yra kažkoks psichoidinis jo 
pagrindas - tai tik sąlygiškai psichinė, o tiksliau, visai 

kitokia būties forma. Kadangi neturiu empirinių duo- 
menų, tai neturiu nei žinių, nei supratimo apie tokias 
būties formas, kurios paprastai apibūdinamos kaip „dva- 
sinės“. Mokslo požiūriu nesvarbu, ką aš apie tai ma- 
nau. Aš turiu tenkintis savo neišmanymu. Bet kiek 
archetipai pasirodo esą veiksmingi, tiek jie yra man 
tikri, nors ir nežinau, kokia jų tikroji prigimtis. Tai, 
žinoma, tinka ne tik archetipams, bet ir psyche prigim- 
čiai apskritai. Kad ir ką ji teigtų apie save, niekada 
nepakils virš savęs. Visas suvokimas ir visa, kas su- 
vokta, yra psichiška, ir šiuo požiūriu mes esame bevil- 
tiškai uždaryti vien psichikos pasaulyje. Vis dėlto turi- 
me pakankamai prielaidų tarti, kad už šios uždangos 
yra mus veikiantis ir darantis mums įtaką, bet nesu- 
prastas absoliutus objektas - ypač psichinių reiškinių 
atvejais, kai iš tikrųjų nieko negalime teigti. Teiginiai, 
kad kažkas yra galima ar negalima, apskritai tinkami 
tik specialiose srityse, kitaip jie būna tik įžūlios pre- 
tenzijos. 

Nors, žiūrint objektyviai, nevalia ką nors išlaužti iš 
piršto, t. y. ką nors teigti be pakankamo pagrindo, vis 
dėlto esama tokių teiginių, kurie, atrodo, vis dėlto ne- 
turi objektyvaus pagrindo. Bet šiuo atveju kalbama apie 
psichodinaminį pagrindimą, kuris paprastai apibūdi- 
namas kaip subjektyvus ir laikomas grynai asmeni- 
niu. Čia klystama todėl, kad neįmanoma skirti, ar tei- 
ginys iš tikrųjų yra konkretaus subjekto teiginys, 
pagrįstas grynai asmeniniais motyvais, ar jis yra ben- 
dro pobūdžio ir nulemtas kolektyvinio dinaminio „pat- 
tern“. Būtent šiuo atveju jį reikia suprasti ne kaip sub- 
jektyvų, bet kaip psichologiškai objektyvų teiginį, mat 
nežinia kiek individų pasijunta esą vidinio impulso spi- 
riami teigti visiškai tą patį arba tam tikrą požiūrį su- 
vokia kaip gyvybiškai būtiną. Kadangi archetipas jokiu 
būdu nėra vien pasyvi forma, o yra specifinė energija, 
į jį turbūt galima žiūrėti kaip į tokių teiginių causa 

efficiens ir suprasti kaip jų subjektą. Ne konkretus 
žmogus sako teiginį, bet per šį reiškiasi archetipas. Kai 
trukdoma ką nors teigti arba į tai nekreipiama dėmėe- 
sio, tada, kaip rodo gydytojo patirtis ir paprastas žmo- 
nių pažinimas, iškyla psichinio nepakankamumo reiš- 
kiniai. Individualiu atveju tai būna neurozės simptomai, 
o žmonėms, kurie neturi polinkio į neurozę, atsiranda 
kolektyvinės manijos formos. 

Archetipinių teiginių pagrindas yra instinktyvios 
prielaidos, neturinčios nieko bendra su protu; neįma- 
noma nei jų pagrįsti, nei jų paneigti protingais argu- 
mentais. Jie nuo seno buvo ir yra pasaulio vaizdo dalis, 
„reprėsentations collectives“ - kaip tiksliai juos apibūdi- 
no Lėvy-Bruhlis. Be abejo, Aš ir jo valia vaidina didžiu- 
lį vaidmenį. Bet tai, ko nori Aš, daugiausia ix dažniau- 
siai nesąmoningai perbraukia archetipinių procesų 
autonomiškumas ir numinoziškumas. Praktinis atsižvel- 
gimas į pastaruosius sudaro religijos esmę, kiek ši gali 
būti nagrinėjama psichologijos požiūriu. 


III 


Šioje vietoje man atrodo akivaizdu, kad šalia reflek- 
sijos lauko yra kita, bent jau tokia pati, jei ne platesnė, 
sritis, kurioje racionalus suvokimas ir įsivaizdavimas 
vargu ar randa ką nors, ko galėtų griebtis. Tai Eroto 
laukas. Antikos Erotas tikrąja žodžio prasme yra die- 
vas. Jo dieviškumas pranoko žmogaus galimybes ir to- 
dėl jo negalima nei suprasti, nei pavaizduoti. Galėčiau, 
kaip kad daugelis bandė tai daryti iki manęs, išdrįsti 
užkalbinti šį daimoną, kuris veikia visur — nuo bekraš- 
čių dangaus erdvių iki tamsių pragaro gelmių, bet man 
trūksta drąsos ieškoti tos kalbos, kuria būtų galima 
adekvačiai išreikšti netikėčiausius meilės paradoksus. 
Erotas yra kosmogonija, jis yra sąmonės kūrėjas ir tė- 
vas-motina. Man atrodo, tarsi Pauliaus tariamoji nuo- 

saka „bet neturėčiau meilės“ (1 Kor 13,3) yra pirmiau- 
sia pažinimas ir pačios dievybės įkūnijimas. Kad ir ko- 
kia protinga būtų sakinio „Dievas yra meilė“ interpre- 
tacija, pats jo skambėjimas patvirtina dievybę esant 
complexio oppositorum. 

Mano kaip gydytojo patirtis, taip pat ir mano paties 
gyvenimas nepaliaujamai kėlė meilės klausimą, ir man 
niekada nepavyko tinkamai į jį atsakyti. Kaip ir Jobas, 
aš turėjau užsiimti „ranka sau burną. Nors kartą kal- 
bėjau, nebekalbėsiu“ (Job 40,5). Čia kalbama apie tai, 
kas didžiausia ir mažiausia, toliausia ir arčiausia, aukš- 
čiausia ir giliausia, ir niekada neįmanoma vieno iš- 
reikšti be kito. Šis paradoksas ne pagal jėgas jokiai 
kalbai. Kad ir ką sakytume, jokie žodžiai neišreiškia 
visumos. O kalbėti apie dalinius aspektus — tai visada 
pasakyti per daug arba per mažai, nes tik visuma turi 
prasmę. Meilė „visa pakelia“ ir „visa ištveria“ (1 Kor 
13,7). Šiais žodžiais pasakyta viskas. Čia nieko negali- 
ma pridurti. Iš tikrųjų galutine prasmę mes esame kos- 
mogoninės „meilės“ aukos arba jos priemonės ir įran- 
kiai. Žodį „meilė“ rašau kabutėse, norėdamas parodyti, 
kad turiu galvoje ne tiesiog geismą, pirmenybės teiki- 
mą, prielankumą, troškimą ir panašiai, bet pavienę bū- 
tybę, pranokstančią pilnatvę, vienovę ir vientisumą. 
Žmogus, būdamas dalimi, nepajėgus suvokti visumos. 
Jis neprilygsta jai ir yra jos valioje. Jis gali susitaikyti 
su tuo arba maištauti, bet jis yra šios jėgos belaisvis. 
Jis visada nuo jos priklauso ir ja remiasi. Meilė — tai 
jo šviesa ir jo tamsa, ir čia pabaigos nėra. „Meilė nie- 
kada nesibaigia“, net jei jis kalbėtų „angelų kalbomis“ 
arba su mokslinių kruopštumu iš pačių pagrindų tyri- 
nėtų ląstelės gyvenimą. Žmogus gali vadinti meilę vi- 
sais įmanomais vardais, kokius tik žino, bet vis dėlto 
tai bus begalinė saviapgaulė. Jeigu jis turi bent kruo- 

pelę išminties, turi nuleisti ginklus ir pavadinti ją ig- 
notum per ignotius - būtent Dievo vardu. Šitaip žmo- 
gus prisipažįsta esąs silpnas, netobulas ir priklauso- 
mas, bet kartu liudija esąs laisvas rinktis tarp tiesos ir 
klaidos. 


Vietoj pabaigos 
ŽVILGSNIS Į PRAEBITĮ 
Rūckblick 


Kai man sako, kad esu išmintingas ir „išmanantis“, 
negaliu su tuo sutikii. Kartą vienas žmogus iš upės 
prisėmė pilną skrybėlę vandens. Ką tai reiškia? Aš ne- 
su ši upė. Esu prie jos, bet nieko nedarau. Kiti žmonės 
irgi yra prie tos pačios upės, bet dauguma jų įsivaiz- 
duoja, jog turi patys šį tą daryti. Aš nedarau nieko. 
Niekada nemaniau esąs tas, kuris turi rūpintis, kad 
vyšnios būtų su koteliais. Aš stoviu čia ir stebiuosi, ką 
sugeba gamta. 

Yra graži legenda apie vieną rabiną, pas kurį atėjo 
mokinys i paklausė: „Anksčiau buvo žmonių, regėju- 
sių Dievo veidą. Kodėl šiandien jų nebėra?“ Rabinas 
atsakė: „Todėl, kad šiandien niekas nepajėgia taip že- 
mai pasilenkti“. Juk reikia bent truputį pasilenkti, kad 
pasisemtum vandens iš upės. 

Skirtumas tarp daugelio kitų žmonių ir manęs toks, 
kad „pertvaros“ man yra perregimos. Tai mano ypaty- 
bė. Kitiems jos dažnai būna tokios storos, kad jie nieko 
per jas nemato ir todėl mano, jog ten visai nieko ir 
nėra. Aš šiek tiek suvokiu, kas paslėpta nuo mūsų akių, 
ir todėl esu vidujai tikras. Tie, kurie ten nieko nemato, 
neturi jokio tikrumo ir negali padaryti jokių išvadų 
arba nepasitiki savo išvadomis. Nežinau, kas nulėmė, 
kad aš galiu suvokti gyvenimo upę. Turbūt tai buvo 

pati pasąmonė. Galbūt tai buvo mano ankstyvieji sap- 
nai. Jie iš pat pradžių lėmė mano gyvenimo kelią. 

Žinojimas to, kas paslėpta nuo mūsų žvilgsnio, jau 
labai anksti pradėjo formuoti mano santykį su pasau- 
liu, Iš esmės šis santykis ir šiandieną yra toks, koks 
buvo vaikystėje. Vaikystėje jaučiausi vienišas ir toks 
esu iki šiol, nes žinau ir turiu aiškinti dalykus, apie 
kuriuos kiti, regis, nieko nežino ir dažniausiai nė neno- 
Ti žinoti. Vienatvė atsiranda ne todėl, kad šalia nėra 
žmonių, bet, ko gero, todėl, kad negali kitiems perteik- 
ti to, kas tau atrodo svarbu, arba todėl, kad niekas 
nepripažįsta tavo minčių, kurios kitiems atrodo nejti- 
kimos, Mano vienatvė prasidėjo, kai išgyvenau anksty- 
vuosius sapnus, ir pasiekė kulminaciją, kai pradėjau 
tyrinėti pasąmonę. Kai žmogus žino daugiau už kitus, 
jis tampa vienišas. Tačiau vienatvė nebūtinai priešta- 
rauja bendravimui, nes kaip tik vienišius labiausiai 
pasigenda bendravimo, ir bendravimas klesti tik ten, 
kur kiekvienas asmuo suvokia savo savitumą ir nesita- 
patina su kitais. 

Svarbu turėti kokią nors paslaptį ir nuojautą to, kas 
yra nepažinu. Tai pripildo gyvenimą tam tikro neasme- 
niškumo, numinoziškumo. Kas to niekada nepatyrė, pra- 
leido kažką svarbaus. Žmogus turi jausti, kad gyvena 
pasaulyje, kuris tam tikra prasme yra paslaptingas, 
kad jame vyksta ir gali būti patirti dalykai, kurie lieka 
nepaaiškinami, o ne tik tokie, kurių laukiame. Tai, kas 
nelaukta ir nepaprasta, taip pat priklauso šiam pasau- 
liui. Tik tada gyvenimas būna pilnatviškas. Man pa- 
saulis iš pat pradžių buvo be galo didelis ir neaprė- 
piamas. 

Patyriau daug vargo, kol patikėjau savo mintimis. 
Manyje tūnojo demonas, ir galų gale tai viską ir nulė- 
mė. Jis mane užvaldė, ir jeigu kartais būdavau perne- 
lyg beatodairiškas, tai todėl, kad jis mane spaudė. Aš. 

niekada nesustodavau prie to, ką pasiekdavau. Turė- 
jau skubėti toliau, kad pavyčiau savo viziją. Supranta- 
ma, mano amžininkai negalėjo suvokti mano vizijos, 
todėl visi matė tik amžinai beprasmiškai kažkur sku- 
bantijį. 

Aš įskaudinau daugelį žmonių, nes kai tik suvokda- 
vau, kad jie manęs nesupranta, jie man neberūpėdavo. 
Aš turėjau eiti pirmyn. Aš buvau nekantrus su visais, 
išskyrus pacientus. Man visada reikėjo laikytis vidinio 
įstatymo, kuris buvo man tarsi uždėtas ir nepaliko lais- 
vės rinktis. Žinoma, ne visada jo laikiausi. Argi įmano- 
ma išvengti nenuoseklumo? 

Kai kuriems žmonėms aš buvau visiškai šalia, kol 
jie turėjo sąlytį su vidiniu pasauliu; bet galėjo atsitikti 
taip, kad aš staiga atsitraukdavau, nes nebebūdavo nie- 
ko, kas mane sietų su jais. Turėdavau skausmingai 
suvokti, kad žmonės vis dar čia - net tada, kai jie 
nebeturi ką man pasakyti. Daugelis sužadindavo ma- 
nyje gyvą užuojautos jausmą, bet tik tada, kai juos 
regėdavau užburtame psichologijos rate. O kitą akimir- 
ką, kai žibinto spindulys nuklysdavo kur nors kitur, 
nebelikdavo nieko. Aš galėjau smarkiai domėtis kai ku- 
riais žmonėmis, bet kai tik juos perprasdavau, jų žave- 
sys dingdavo. Taip įsigijau daug priešų. Tačiau kaip 
kūrybinga asmenybė žmogus nepriklauso pačiam sau. 
Jis nėra laisvas. Jis - demono sukaustytas ir jo varo- 
mas belaisvis. 

. gėdingai 
Kažkokia jėga išplėšia mūsų širdį. Neagi 
Trokšta aukos kiekvienas Dangiškasis, 
Bet jeigu apie tai kas pamiršo, 
Tuomet gero nelauki. 
Hėlderlin Patmas 
(A. Puišytės vertimas) 

Ta nelaisvė mane visada labai liūdino. Dažnai jaus- 
davausi taip, tarsi būčiau mūšio lauke. Dabar tu kritai, 
mano gerasis drauge, bet aš turiu eiti pirmyn! Aš nega- 

liu, aš negaliu sustoti. Juk „niekšiškai išplėšia mums 
širdį jėga“. Aš pasilikčiau su tavimi, taip, aš myliu ta: 
ve, bet negaliu pasilikti! Šioje akimirkoje esama kažko, 
kas drasko širdį. Juk ir aš pats esu auka; aš negaliu 
pasilikti. Bet mano demonas patvarko taip, kad išgyve- 
nu, ir palaimintas nenuoseklumas padaro taip, kad aš, 
akivaizdžiai prieštaraudamas savo „neištikimybei“, ga- 
liu išlikti neįtikėtinai ištikimas. 

Galbūt galėčiau pasakyti: man reikia žmonių labiau 
nei kitiems ir kartu man reikia jų daug mažiau. Ten, 
kur veikia daimonion, visada esi per arti ir per toli. 
Tik ten, kur jis tyli, galima išlaikyti saiką. 

Demonas ir kūrybiškumas įsitvirtino manyje besą- 
lygiškai ir negailestingai. Kai imdavausi įprastų daly- 
kų, jie dažniausiai nepavykdavo, nors ne visada ir ne 
visur. Todėl man atrodo, kad esu konservatyvus iki 
kaulų smegenų. Kemšu sau pypkę iš savo senelio tabo- 
kinės ir tebesaugau gemzės ragais papuoštą Alpių laz- 
dą, kurią jis parsivežė kaip vienas pirmųjų Pontresinos 
kurortininkų. 

Esu patenkintas, kad mano gyvenimas klojosi bū- 
tent taip, Jis buvo turtingas ir daug man davė. Ar 
būčiau galėjęs tiek daug tikėtis? Kai kas gal ir galėjo 
būti kitaip, jei pats būčiau buvęs kitoks. Bet buvo taip, 
kaip turėjo būti; juk taip buvo todėl, kad aš esu toks, 
koks esu. Daug kas atsirado tyčia, bet ne visada buvo 
man naudinga. Dauguma dalykų rutuliojosi natūraliai 
ir likimo valia. Aš gailiuosi dėl daugelio kvailysčių, dėl 
kurių buvo kaltas mano užsispyrimas, bet jei būčiau jo 
neturėjęs, būčiau nepasiekęs savo tikslo. Taigi aš esu 
ir nesu nusivylęs. Esu nusivylęs žmonėmis ir pats sa- 
vimi. Patyriau iš žmonių nuostabių dalykų ir pats nu- 
veikiau daugiau, negu iš savęs tikėjausi. Negaliu skelbti 
sau galutinio nuosprendžio, nes gyvenimo reiškinys ir 
žmogaus reiškinys yra pernelyg dideli. Kuo labiau se- 

nau, tuo mažiau supratau arba pažinau save, arba apie 
save žinojau, 

Esu dėl savęs nustebęs, savimi nusivylęs ir paten- 
kintas, Esu nusiminęs, prislėgtas, entuziastingas. Esu 
visa tai ir negaliu apskaičiuoti sumos. Nesugebu nu- 
statyti galutinės vertės ar bevertiškumo, neturiu jokios 
nuomonės apie save ir savo gyvenimą. Niekuo nesu 
visiškai tikras. Iš esmės dėl nieko nesu galutinai tik- 
ras. Tik žinau, kad gimiau ir egzistuoju, ir man regis, 
jog esu nešamas. Egzistuoju tarsi ant kažkokio pama- 
to, kurio nepažįstu. Nepaisant viso netikrumo, jaučiu 
gyvavimo patvarumą ir tokios savo būties tęstinumą. 

Pasaulis, kuriame gimėme, yra šiurkštus ir žiaurus 
ir kartu dieviškai gražus. Tikėti, kas persveria — be- 
prasmybė ar prasmė, — yra temperamento reikalas. Jei 
beprasmybė absoliučiai persvertų, tai su aukštesniąja 
raida gyvenimo prasmingumas vis labiau nyktų. Bet to 
nėra - arba man taip atrodo, Kaip ir visų metafizinių 
klausimų atveju, tikriausiai teisinga ir viena, ir kita: 
gyvenimas yra prasmė ir beprasmybė arba jis turi pras- 
mę ir turi beprasmybę. Turiu baugščią viltį, kad pras- 
mė persvers ir laimės mūšį. 

Laozi sako: „Viskas giedra, tik aš esu apsiniaukęs“; 
tai yra būtent tai, ką savo senyvame amžiuje jaučiu aš. 
Laozi yra subtiliausios įžvalgos žmogaus pavyzdys. Jis 
matė ir patyrė vertę ir bevertiškumą, o gyvenimo pa- 
baigoje norėjo sugrįžti į savo paties būtį, į amžiną ne- 
pažįstamą prasmę. Seno žmogaus, kuris užtektinai pa- 
matė, archetipas yra amžinai teisingas. Šis tipas — ar 
tai būtų senas valstietis, ar didis filosofas kaip Laozi — 
reiškiasi kiekvienoje inteligencijos pakopoje ir yra ta- 
patus sau. Tokia yra senatvė — taigi apribojimas. Ir vis 
dėlto yra tiek daug dalykų, kurie mane pripildo: auga- 
lai, žvėrys, debesys, diena bei naktis ir tai, kas amžina 
žmoguje. Kuo netikresnis tapau dėl savęs, tuo labiau 

stiprėjo giminystės su visais daiktais jausmas. Man at- 
rodo, tarsi tas svetimumas, kuris taip ilgai skyrė manė 
nuo pasaulio, būtų persikėlęs į mano vidaus pasaulį ir 
man netikėtai atskleidęs, kad nepažįstu pats savęs. 


CARL GUSTAV JUNG: 
GYVENIMO IR MĄSTYSENOS 
TRAJEKTORIJOS 


Carlas Gustavas Jungas (1875-1961) - vienas iškiliausių 
XX a. mąstytojų, kurio idėjos buvo plačiai pripažintos pa- 
saulyje ir smarkiai paveikė psichologijos, lyginamosios kul- 
tūrologijos, filosofijos, estetikos, menotyros ir meno raidą. 
Sukūręs originalių idėjų visetą, jis kartu suteikė savo sekė- 
jams slėpiningų žmogaus psichikos bei kultūros fenomenų 
pažinimo instrumentus. Šveicarų mokslininko išplėtotos te- 
orijos itin išpopuliarėjo dėl jo universalaus mąstymo, leidu- 
sio pritaikyti jas įvairioms gyvenimo ir kultūros sritims. 

Jungo idėjos buvo revoliucingos tuo, kad, plėtodamos 
Freudo „gelminės psichologijos“ (Tiefenpsychologie) nuosta- 
tas, išryškino daug naujų žmogaus psichinio gyvenimo as- 
pektų, praplėtė mūsų žinias apie sudėtingą pasąmonės pa- 
saulį, padėjo suvokti jo galią, ypatingą vaidmenį kasdienia- 
me žmogaus gyvenime ir kūryboje. Savo veikaluose moksli- 
ninkas vengė sistemiškų teorinių konstrukcijų, jam būdinga 
daugiasluoksnė mąstysena, paini terminija. Paslaptingi psi- 
chikos personažai, nuolatinės aliuzijos į įvairias periferines 
mokslo sritis, kitų civilizacijų mitologiją, religiją, psichologi- 
ją, filosofiją nuolat trikdė jo skaitytojus ir tapo aštrios opo- 
nentų kritikos objektu. Perdėm emocionalūs kritikai tarsi pa- 
miršta, kad pagrindinis Jungo „pažinimo archeologijos“ ob- 
jektas yra nepaprastai sudėtingi, sunkiai fiksuojami, iracio- 
nalūs, be paliovos kintantys psichikos procesai, kuriuos ga- 


855 


Antanas Andrijauskas 


lima sisteminti tik pačiais bendriausiais bruožais, darant nuo- 
latines išlygas. 

Neatsitiktinai Jungas nuolatos kalba apie žmogaus psi- 
chikos problemų pažinimo sudėtingumą, didžiulės mįslin- 
gos nepažįstamos pasąmoninės jos dalies egzistavimą, 5ą- 
monės trapumą ir pažeidžiamumą. „Tie, - rašė gyvenimo 
pabaigoje Jungas, - kurie neigia pasąmonės buvimą, faktiš- 
kai teigia, kad mūsų nūdienės žinios apie psichiką yra galu- 
tinės. Tačiau toks požiūris yra toks pat neteisingas, kaip ir 
spėjimas, kad žinome absoliučiai viską apie visatą. Mūsų 
psichika yra neatsiejama mus supančio pasaulio dalis, jos 
paslaptys neišsemiamos. Todėl negalima tiksliai jų apibū- 
dinti, galima tik teigti, jog jos egzistuoja, ir kiek įmanoma 
stengtis aprašyti jų funkcionavimą“!. Šis žmogaus psichikos 
pasaulio procesų mįslingumas, jų pažinimo komplikuotu- 
mas vertė mokslininką sąmoningai atsiriboti nuo vienareikš- 
mių teorinių schemų ir išvadų. 

Savo daugialype kultūrine ir moksline veikla Jungas tiesė 
savitarpio supratimo tiltus tarp Rytų ir Vakarų kultūrinių 
tradicijų. Jo, kaip ir vėlyvojo M. Heideggerio, gyvenimo, pa- 
saulio suvokimo ir mąstymo stilius giminiškas daoistų pa- 
saulėžiūros nuostatoms. „Jungą, - teigė artimiausia jo moki- 
nė bei kolegė M. L. von Franz, - žavėjo daoizmas, ir jis gy- 
veno remdamasis daoizmo filosofija“. Jai pritaria ir kitas ko- 
lega - K. A. Meieris: „Taip, jis buvo dacizmo šalininkas, o 
žmonės šiandien nesupranta, kad jo priešybių psichologija iš 
esmės yra daoistinė““. 


Gyvenimas ir kūryba. Jungas gimė 1875 m. Kesvile greta 
Bazelio Rytų kalbas studijavusio filologijos daktaro šeimoje. 
Jo tėvas, atsisakęs akademinės karjeros, pasirinko evangeli- 
kų reformatų pastoriaus gyvenimą. Sūnus, baigęs mokyklą, 
studijuoja gamtos mokslus ir mediciną Bazelio universitete. 


* Jung C. G. and von Franz M. L. Henderson J. L, Jacobi J. Jaffė A. 
Man and his Symbols. - London, 1964. — P. 23. 

* Rosen D. The Tao of Jung: The Way af Integrity. - Viking Arkana, 
1966. — P. 20. 

1902 m. apgynęs disertaciją „Apie vadinamųjų okultinių fe- 
nomenų psichologiją ir patologiją“, išvyksta tobulintis į Pa- 
ryžiaus universitetą ir College de France, kur vadovaujamas 
P. Janet gilinasi į psichopatologinius reiškinius. Nuo 1900 iki 
1909 m. dirba asistentu, vėliau gydytoju E. Bleulerio vado- 
vaujamoje didžiausioje Europoje Ciuricho universiteto psi- 
chiatrinėje klinikoje, o 1907-1913 m. dėsto Ciuricho uni- 
versitete. 

Ankstyvuosiuose veikaluose Jungas aiškina okultinius fe- 
nomenus, mediuminę patirtį kaip savitą psichinės patologi- 
jos apraišką. Jis tiki, kad eksperimentais paremtas mokslas 
nuvainikuos okultinių fenomenų „mįslingumą“ ir atskleis 
ypatingą pasąmonės vaidmenį žmogaus gyvenime bei kūry- 
binėje veikloje. Tyrinėdamas „laisvųjų asociacijų“ metodo ga- 
limybes, jis susidomi S. Freudo psichoanalitine simbolinės 
sapnų interpretacijos metodologija, kurią laiko patikimu gel- 
minių Žmogaus psichikos sluoksnių pažinimo instrumentu. 

1907 m. Jungas asmeniškai susipažįsta su Freudu ir pri- 
sijungia prie jo vadovaujamos Vienos psichoanalitikų mo- 
kyklos, kurioje greit iškyla kaip originalių veikalų, paveiktų 
klasikinės psichoanalizės idėjų, autorius. 1909 m. Jungas ly- 
di Freudą išvykoje į JAV, kur skaito paskaitas Klarko uni- 
versitete. Netrukus jis tampa psichoanalizės draugijos žur- 
nalo „Jahrbuch fūr Psychoanalytische und Psychopatologis- 
che Forschungen“ redaktoriumi, o 1911 m. išrenkamas pir- 
muoju Tarptautinės psichoanalizės draugijos prezidentu. 

1912 m. išleista knyga „Libido virsmai ir simboliai“ 
(„Wandlungen und Symbole der Libido“) parodė, kad su- 
brendęs mokslininkas atsiribojo nuo klasikinės psichoanali- 
zės. Šiame veikale išplėtota psichoterapine praktika pagrįsta 
mąstymo raidos istorija tampa metodologiniu pagrindu to- 
iesniam skverbimuisi į žmogaus psichikos gelmes. Netrukus 
Jungą ištinka tokia stipri dvasinė krizė, kad, pasak jo paties, 
jis „buvo priartėjęs prie beprotybės“. Jis nebedėsto Ciuricho 
universitete, atsisako psichoanalitinio žurnalo redaktoriaus 
pareigų, nutraukia asmeninius santykiųs su Freudu ir jo va- 


857 


Antanas Andrijauskas 


dovaujama mokykla, pasitraukia iš psichoanalitikų asociaci- 
jos veiklos. Mokslininkas ilgam užsisklendžia ir tarsi iš vi- 
daus žvelgia į pasąmonės gelmes. Jį trikdo neįprasti regėji- 
mai, fantazijos, alogiški vaizdiniai. Tiriant asmenines psicho- 
logines reakcijas bei psichinius ligonius, palaipsniui ryškėjo 
savarankiškos analitinės Jungo psichologijos kontūrai, 

1916 m. Ciuricho „psichoanalitikų klube“ susiburia Jun- 
g0 mokiniai ir šalininkai. Nuo šiol analitinės psichologijos 
mokykla jau atvirai polemizuoja su ortodoksinės psichoana- 
lizės šalininkais. 1921 m. išleistas programinis Jungo veika- 
las „Psichologiniai tipai“ („Psychologische Typen“), kuria- 
me plėtojamos intraversijos žr ekstraversijos bei pasąmonės 
teorijos, suteikia jam pasaulinę šlovę. 

Atokioje Ciuricho ežero pakrantėje Bolingene nusipirkęs 
žemės sklypą, Jungas stato atsiskyrėlio namą — vadinamąjį 
Bokšią. Čia, sąmoningai atsisakęs civilizacijos teikiamų pa- 
togumų - elektros, vandentiekio, telefono, jis it atsiskyrėlis 
dacistas semia iš šaltinių vandenį, kapoja židiniui malkas, 
kūrena krosnį, gamina maistą, mėgaujasi natūralaus gyveni- 
mo.ir gamtos grožiu. „Kartais man susidaro įspūdis, - rašo 
Jungas, - kad aš įtraukiu į save erdvę ir mane supančius 
daiktus. Aš gyvenu kiekviename medyje, bangų pliuškeni- 
me, debesyse, gyvūnuose, kurie ateina ir išeina, - kiekvieno- 
je esybėje. Nieko nėra Bokšte, kas nesikeistų dešimtmečiais, 
su kuo aš nejausčiau bendrumo. Čia viskas turi savo istoriją, 
o tai - ir mano istorija. Čia nusidriekia ta riba, už kurios 
atsiveria bekraštė pasąmonės karalija. <...> Bolingene mane 
supa tyluma, ir aš gyvenu in modest harmony wit nature, 
Mintimis aš skrieju atgal į amžių gelmes ir priešingai - į 
tolimą ateitį. Čia aš jau nebepatiriu kūrybos kančių, nes kū- 
rybos procesas darosi panašus į žaidimą“. 

Iš savo citadelės Jungas periodiškai leidžiasi į ilgai trun- 
kančias ekspedicijas: aplanko Alžyrą, Tunisą, Kongą, Meksi- 
ką, gyvena tarp pueblo genties indėnų, Afrikos masajų, ty- 


* Erinnerungen, Trūume, Gedanken von C. G. Jung. - Freiburg im 
Breisgau, 1992, — S. 224. 

rinėja šių genčių mitologiją, tikėjimus, senuosius ritualus. Jį 
itin domina senieji kinų ir indų filosofiniai, religiniai, alche- 
mijos, astrologijos tekstai. 1928 m. kartu su garsiu vokiečių 
orientalistu R. Wilhelmu jis pasineria į daoistų gyvenimo 
knygos bei alchemijos traktato „Aukso žiedo paslaptis“ („Das 
Geheimnis der Goldenen Blūte. Ein chinesisches Lebens- 
buch“) studijas, 1935 m. rašo psichologinį komentarą „Tibe- 
to Mirusiųjų knygai“ („Das tibetanische Totenbuch“). Po tre- 
jų metų įgyvendina seną svajonę - išvyksta į Indiją ir Ceiloną. 

Gausi ekspedicijose po įvairias pasaulio šalis surinkta me- 
džiaga sustiprina kultūrologinę Jungo tyrinėjimų orientaciją. 
Iš to kyla įsitikinimas, kad giliausius žmogaus psichikos lyg- 
menis atskleidžia ne psichoterapinė praktika, o senieji tikė- 
jimai, alchemija, astrologija, telepatija, numerologija, para- 
psichologija, metapsichozė ir kitos „periferinės“ pažinimo 
sritys, kurios suteikia itin vertingos medžiagos gelminiams 
psichikos procesams pažinti. 

Ketvirtajame dešimtmetyje Jungo idėjų įtaka Vakarų Eu- 
ropoje ir JAV auga. 1933 m. Jungas išrenkamas atkurtos Tarp- 
tautinės psichoanalitikų draugijos prezidentu. Mokslininkas 
tampa Harvardo (1936) ir Oksfordo (1938) universitetų gar- 
bės daktaru, skaito paskaitas įvairiose šalyse. Jis eina psicho- 
logijos profesoriaus pareigas Ciuricho universitete (1933- 
1941), o nuo 1942 m. - Bazelio universitete. 1948 m. Ciuriche 
įsteigiamas koordinuojantis analitinės psichologijos moksli- 
nis centras - vadinamasis „C. G. Jung-Institut“, 1951 m. pa- 
sirodo svarbus Jungo tyrinėjimus apibendrinantis veikalas 
„Ajonas. Simbolių istorijos studijos“ („Aion. Untersuchun- 
gen zur Symbolgeschichte“), po ketverių metų pradedamas 
reguliariai leisti „Journal of Analytical Psychology“, o 1958 m. 
organizuojama Tarptautinė analitinės psicholėgijos draugija. 
Šeštajame dešimtmetyje Jungas tampa vienu įtakingiausiu 
galingo komparatyvistinio sąjūdžio, ieškančio sąlyčio taškų 
tarp Rytų ir Vakarų civilizacijose išsikristalizavusių vertybių 
sistemų, idealų, idėjų, įkvėpėju: 

Teorinės ištakos. Jungo pasaulėžiūra formavosi itin vei- 
kiama romantinės iracionalistinės tradicijos ir įvairių Rytų 
filosofinių bei psichologinių teorijų. Kitaip nei Freudas, ku- 
ris rūpestingai slėpė savosios teorijos ištakas, pvz., neabejo- 
tiną Schopenhauerio ir Nietzsche's idėjų poveikį psichoana- 
litinei pasąmonės teorijai, Jungas didžiai vertino šių mąsty- 
tojų idėjas. Filosofinė lektūra jau nuo mokyklos laikų visuo- 
met nepaprastai veikė Jungo dvasinius interesus. Jis ilgai 
blaškėsi tarp potraukio filosofijai ir medicinai. Jau sulaukęs 
brandaus amžiaus, jis prisipažįsta: „Nepaisant mano stiprė- 
jančių mokslo interesų, aš nuolatos grįžtu prie filosofinių 
knygų“. 

Jungas įdėmiai studijuoja M. Montaigne, R. Descartes'o, 
I. Kanto, F. Schetlingo, A. Schopenhauerio, E. von Hartmanno, 
F. Nietzsche's, W. Dilthey'aus, T. Lippso, H. Bergsono, G. Le- 
bono, J. M. Charcot, 5. Freudo veikalus. Itin smarkiai jo pa- 
saulėžiūrą veikia Indijos, Tibeto, Kinijos, Japonijos filosofi- 
jos, psichologijos, religijos, mitologijos, daoizmo filosofijos, 
jogų psichologijos ir meditacinės praktikos studijos. Jungas 
savo komparatyvistinėmis studijomis diegė Vakaruose ko- 
kybiškai naują tradicinių Rytų civilizacijų sukurtų vertybių 
sampratą. Nuo 1916 m. iki gyvenimo pabaigos jis piešė man- 
dalas. Rašydamas straipsnius apie daoistų traktaią „Aukso 
žiedo paslaptis“ (1928), psichologinius komentarus „Tibeto 

„ Mirusiųjų knygai“ (1935), „Tibeto Didžiojo išsilaisvinimo kny- 
gai“ (1939), įvadą „Permainų knygai“ „Mandalos ir Myste- 
rium Coniunchionis“, analizuodamas daoizmo ir Zen tekstus, 
jis išryškino Rytų ir Vakarų mąstymo principų bei psicholo- 
gijos skirtumus. Psichoanalizės laimėjimus jis vertina kaip 
pradžiamokslį palyginti su Rytų psichologijos tradicinių sis- 
temų principais. 

Iš Schopenhauerio Jungas perima įsitikinimą, kad visuo- 
se pasaulio reiškiniuose bei žmogaus psichikoje slypintis ira- 
cionalusis pradas nulemia sąmonės veiklą ir sukuria feno- 


* Jung C. G. Seelenprobleme der Gegenwart. - Zūrich, 1946. — 8. 333. 

menalų vaizdinių pasaulį. Dualistinė Schopenhauerio teorija 
Jungo koncepcijoje jungiama su F. Schellingo pasąmoninių 
kūrybos impulsų, mito, simbolinio mąstymo aukštinimu. Šie 
iracionalistiniai motyvai papildomi E. von Hartmanno vei- 
kale „Pasąmonės filosofija“ („Philosophie des Unbewušten“, 
1869) išplėtotomis idėjomis, kurios teigia absoliutų pasąmo- 
nės prioritetą sąmoningos veiklos atžvilgiu. 

Didelį poveikį Jungo pasaulėžiūrai padarė dramatiški F. 
Nietzsche's gyvenimo prasmės ieškojimai, pabrėžtinai asme- 
ninis jo mąstymo stilius, jauirus psichologizmas. Archetipi- 
niame Nietzsche's „senojo išminčiaus“ (Zaratustros) vaizdi- 
nyje, pantragiškame pasaulio suvokime, orientacijoje į Ry- 
tus, samprotavimuose apie vadinamąją „savastį“ kaip galin- 
84 pasąmonės stichijos valdovą ir nuolatinę daugybės iracio- 
nalių valios impulsų kovą Jungas tarsi randa tai, kas patvir- 
tina slapčiausias jo mintis. Jis taip pat perima H. Bergsono 
teiginius apie archajiškus atavistinius prisiminimus, artimą 
kūrybiniam polėkiui (ane vitale) psichinės energijos aiškini- 
mą, intelekto ir intuicijos priešpriešą, kuri Jungo veikaluose 
virsta dviejų pagrindinių mąstymo tipų teorija. Bergsono idė- 
jos Jungo apmąstymuose jungiamos su Lėvy-Bruhlio svars- 
tymais apie iracionalų mito prelogizmą ir kolektyvinių vaizdi- 
nių (representations collectives) pasaulį. Ši sąvoka Lėvy-Bruh- 
lio koncepcijoje reiškia mitologinei sąmonei būdingas sim- 
bolines figūras ir vaizdinius. Jungo veikaluose ji virsta „ar- 
chetipu“ arba „archetipiniu vaizdiniu“. 


Jungas ir Freudas. Daugelis pamatinių Jungo idėjų tie- 
siogiai išsivystė iš Freudo mokslo, su kuriuo jis nuolatos 
polemizavo, apmąstydamas daugelį ortodoksinės psichoa- 
nalizės idėjų. Skverbiantis į Jungo koncepcijos esmę dažnai 
galima susidaryti įspūdį, kad svarbiausias jos gimimo im- 
pulsas yra negatyvus panseksualistinės froidizmo orientaci- 
jos ir kitų pamatinių klasinės psichoanalizės nuostatų verti- 
nimas. Kita vertus, plačiai paplitę Jungo idėjinio atsiribojimo 
nuo Freudo aiškinimai „ambicingu“ mokinio charakteriu, 

psichologiniu nesutapimu, „pavydu“ mokytojo šlovei ar pas- 
tarojo „intelektualiniu pranašumu“ yra perdėm primityvūs. 
Šių dviejų didžių mąstytojų išsiskyrimo priežastys yra daug 
rimtesnės. Jos aiškintinos ne tik skirtingu temperamentu, pa- 
saulėžiūros principais, gyvenimo ir mąstymo stiliumi, tačiau 
ir daugeliu principinių konceptualių nuostatų, kurios natūra- 
liai pastūmėjo Jungą atsiriboti nuo klasikinės psichoanalizės. 

Kitaip nei ekstravertas Freudas, kuris atkakliai siekė pri- 
pažinimo, svajojo apie pasaulinę šlovę, liguistai išgyveno net- 
gi nereikšmingas nesėkmes, intravertas Jungas daug atsai- 
niau vertino išorinį reikšmingumą. Iš esmės skiriasi ir jų mąs- 
tymo stilius. Freudui būdingas racionalus mąstymas, skru- 
pulingumas, polinkis į sistemišką mokslinę analizę, galuti- 
nės formuluotės, paskutiniųjų tiesos instancijų ieškojimas. 
Netgi pagrindinį pasąmonės pažinimo uždavinį jis sieja su 
jos pajungimu protui. Fanatiškai tikėdamas racionalaus pro- 
to, mokslo galia, Freudas paverčia savąją psichoanalitinę te- 
oriją nepajudinama dogma. Jungas yra intuityvistas, plačios 
humanitarinės ir kultūrologinės orientacijos mąstytojas. Jo 
kūriniuose aiškiai pastebima neigiama reakcija į vienos tie- 
s0s monopolį, polinkis į poetinį mąstymo stilių. Labiausiai 
jis domisi mįslingais reiškiniais, sąmoningai vengia galuti- 
nių formuluočių, vienareikšmių atsakymų į keliamas pro- 
blemas. Dvidešimties tomų Jungo raštų rinkinyje neaptiksi- 
me nė vieno stambaus akademinio veikalo. Visas jo knygas 
sudaro paskaitos, straipsniai, esė, kurias jungia bendras pa- 
vadinimas. Šio amžiaus pradžioje, kai filisterių sąmonę šaki- 
ruojančias Freudo idėjas atkakliai ignoravo akademiniai 
sluoksniai, Jungas, nepaisydamas kolegų nepritarimo, spau- 
doje pripažino išskirtinius psichoanalizės pradininko nuo- 
pelnus. Freudas iškart įvertino jauno šveicarų mokslininko 
moralinę paramą ir tikėjosi, kad jis bus naujas atsidavęs or- 
todoksinės psichoanalizės šalininkas. Šias viltis tarsi pateisi- 
no 1907 m. vasario mėnesį Vienoje įvykęs pirmasis jų susi- 
tikimas, kuris baigėsi ilgu, 13 valandų trukusiu dialogu. 

„Preudas, - praslinkus daugeliui metų, prisiminė Jungas, — 
iš tiesų buvo pirmas žymus mano sutiktas mokslininkas. Nie- 
kas iš tuometinių mano pažįstamų negalėjo jam prilygti. Ja- 
me nebuvo nieko trivialaus. Tai buvo nepaprastai inteligen- 
tiškas, įžvalgus ir visais atžvilgiais išskirtinis žmogus. Ta- 
čiau mano pirmieji įspūdžiai po susitikimo buvo migloti; aš 
kažko negalėjau suprasti“. 

Jau pirmaisiais glaudaus bendradarbiavimo metais Jungą 
baugino dogmatiškas Freudo požiūris į dvasios problemas, 
nes visose žmogaus veiklos ir kūrybos srityse jis įžvelgdavo 
užslopinto seksualumo apraiškas. Seksualumą psichoanali- 
zės pradininkas aiškino kaip „lemtingą žmonijos prakeiks- 
mą, kuriam pasipriešinti mes bejėgiai“. Kai 1910 m. Vienoje 
Freudas kreipėsi į savo mokinį primygtinai prašydamas nie- 
kuomet neišsižadėti panseksualinės teorijos, teigdamas, kad 
tai „aukščiau už viską“ ir kad ją „būtina paversti dogma, 
neįveikiamu bastionu“, tai neišvengiamai sukėlė Jungo pasi- 
piktinimą. 

Netrukus Jungo ir Freudo požiūriuose į pamatinės „gel- 
minės psichologijos“ problemas išryškėjo esminiai skirtumai, 
nulėmę jų mokslinių bei gyvenimo kelių išsiskyrimą. Freu- 
das libido aiškino kaip vien lytinio potraukio išraišką, o Jun- 
gas žvelgė plačiau ir interpretavo jį kaip psichinę energiją 
apskritai. Gvildendamas neurozės priežastis, greta seksuali- 
nių motyvų, jis įžvelgė atvejų, kuriuose svarbiausi buvo kiti 
veiksniai: socialinės adaptacijos problemos, dėl tragiškų ap- 
tinkybių kilusios depresijos, prestižo sumetimai ir t.t. Iš čia 
kilo ir skirtingi psichinių patologijų, ypač šizofrenijos, šalti- 
nių aiškinimai. Freudas, remdamasis panseksualistine teori- 
ja, jas tiesiogiai siejo su lytinių instinktų slopinimu ir eroti- 
nio dėmesio perkėlimu iš išorinio objekto į vidinį asmenybės 
pasaulį, o Jungas įžvelgė ne tik seksualinius, bet ir daugelį 
kitų ne mažiau svarbių motyvų, skatinančių konkrečias psi- 


* Erinnerungen, Traume, Gedariken von C. G. Jung. - $. 153-154. 

chines patologijos formas. Iš esmės skyrėsi ir jų požiūriai į 
neurozės priežastis, kurias Freudas siejo su kraujomaišos fan- 
tazijomis ir vadinamuoju Edipo kompleksu, o Jungas jų ieš- 
kojo nūdienos problemose, vaikiškas fantazijas interpretuo- 
damas tik kaip šalutinį neurozės veiksnį. 

Pagaliau esminių skirtumų matome Freudo ir Jungo sap- 
nų teorijose. Laikydamas sapnus svarbiu psichikos pažini- 
mo šaltiniu, Freudas pradėjo nuosekliai tyrinėti pasąmoninį 
psichikos foną. Jis paneigė plačiai paplitusį požiūrį apie at- 
sitiktinę sapnų kilmę ir ieškojo juose išstumtų pasąmoninių 
potroškių, nuslopintų norų simbolinių apraiškų. Psichoana- 
lizės pradininkas išskyrė nuslėptą ir aiškų sapno turinius. Pir- 
masis sudarąs tikrąją sapno esmę, nes jame simbolių kalba 
pasireiškia slėpiningi, dažniausiai seksualinės kilmės pasą- 
monės norai ir siekiai. Aiškus turinys, aktyviai sąveikauda- 
mas su šviežiais „dienos likučiais“ - sapno atsiradimą sti- 
muliavusiais išgyvenimais, maskuoja tikrąjį sapno turinį ir, 
dėl vaizdinių „koncentracijos“, „perstūmimo“ ar „vaizdin- 
gumo“ apgavęs budrią sąmonės cenzūrą, prasiveržia iš pa- 
sąmonės į sąmonės sritį. Šiomis teorinėmis prielaidomis Freu- 
das rėmėsi psichoterapinėje praktikoje bei aiškindamas įvai- 
tias kūrybinės veiklos formas, nes sapnai, jo nuomone, nau- 
dojasi analogiškais metodais kaip ir politikai, rašytojai, dai- 
lininkai, siekiantys maskuoti savo tikruosius siekius ir mintis. 

Nors sapnų teorijoje Jungas žengia Freudo pramintais ke- 
liais, tačiau sapnai jam yra ne tik pasąmonės šifrai, kurių 
paslaptingą simbolinę kalbą besiaiškihant galima įminti dau- 
gybę žmogaus psichikos mįslių, tačiau pirmiausia komplek- 
šinė ir labai savita individualios pasąmonės išraiška. Todėl 
dėmesio centras čia perkeliamas į sapnų atliekamą kompen- 
sacijos funkciją, į sapnuose nuolat atgimstančias pirmapra- 
des asociacijas, kurias Freudas vadina „praeities liekanomis“. 
„Aš, - pabrėžia Jungas, - jau išsakiau mintį, kad sapnai at- 
lieka kompensacijos funkciją. Ši prielaida reiškia, kad sap- 
nai - tai įprastas psichinis reiškinys, kuriame sąmoningai ne- 

suvoktos reakcijos ir spontaniški impulsai perduodami są- 
monei““. Iš čia kyla Jungo požiūris į sapnus kaip duris, pa- 
dedančias įžengti į giliausius ir slaptingiausius dvasios klo- 
dus, tą pasąmonės kosminę naktį, kur dvasia atsirado gero- 
kai prieš nušvintant eg0 sąmonei. Sapnai atlieka kompensa- 
cinę sąmoningo gyvenimo papildymo funkciją, o neurotinių 
sutrikimų atvejais signalizuoja apie nukrypimą iš normalaus 
psichinės veiklos kelio. 

„Akivaizdu, kad iš Jungo sapnų teorijos išplaukia keletas 
pamatinių teiginių: pirmiausia, sapnai turi prasmę; antra, 
jie - simbolinė pasąmonės pasaulio išraiška; trečia, jie atlieka 
kompensacinę funkciją; ketvirta, jie leidžia pažinti archajiš- 
kus pasąmonės impulsus ir pirmapradžius vaizdinius. Nors 
šios išvados artimos klasikinei psichoanalizei, tačiau Jungo 
koncepcijoje ryškėja iš esmės naujas požiūris į simbolinės 
sapnų reikšmės interpretaciją. Freudas aiškino simbolinį sap- 
nų turinį kaip sąlygiškai atsitiktinius vaizdinius, kuriems bū- 
tina racionali interpretacija. Jungas simboliniuose sapnų vaiz- 
diniuose įžvelgė gelminių pasąmonės impulsų pasireiškimą 
archetipų pavidalu. Kiekvienas iš jų priklausomai nuo kon- 
krečios situacijos atranda savitą simbolinę pasąmonės vaiz- 
dinių išraiškos kalbą. Šiuo požiūriu simbolinė sapnų kalba 
yra artima menininko kūrybinei fantazijai, kuri įkvėpimo se- 
miasi taip pat iš pasąmonės gelmių. 


Pagrindiniai psichikos personažai. Be filosofinių, psicho- 
loginių teorijų bei asmeninės psichoterapeuto praktikos, Jun- 
go koncepciją formavo gilinimasis į kitų civilizacijų mitolo- 
giją, religiją, psichologiją, filosofiją bei periferines mokslo sri- 
tis, ypač alchemiją. Studijuodamas senuosius alchemijos trak- 
tatus, jis suprato, kad istoriškai alchemija yra suaugusi su 
gnosticizmu ir tiesiogiai sieja praeitį su dabartimi. „Savo šak- 
nimis siekdama viduramžių natūrtilosofiją, - rašo Jungas, - 
alchemija tapo tiltu, kuris pirmiausia buvo nukreiptas į pra- 
eitį - gnostikus, o paskui - į ateitį, šiuolaikinę pasąmonės 


* Jung C. G. and von Franz M. L., ... Man and his Symbols. - P. 67. 

psichologiją. Pastarąją pradėjo Freudas, pirmiausia įtrauk- 
damas klasikinius gnostikų motyvus - seksualumą, o kita 
vertus, ir griežtą tėvišką autoritarizmą. Jahvės ir Dievo-Kū- 
rėjo gnostiniai motyvai vė) atgimė Freudo mite apie tėviškąjį 
pradą ir su juo susijusį super ego. Froidistiniame mite jis iš- 
kyla demono, gimdančio iliuzijų, aistrų ir nusivylimų pa- 
saulį, pavidalu“". 

Jau pirmaisiais XX a. dešimtmečiais, analizuodamas neu- 
rozėmis ir šizofrenija sergančių ligonių vizijas, sapnus, Jun- 
gas atkreipė dėmesį į pacientų pasąmonėje iškylančius nuo- 
lat besikartojančius archajiškus motyvus, panašius į tuos, ku- 
Tie aptinkami įvairių civilizacijų folklore, mitologijoje, religi- 
niuose vaizdiniuose ir kosmogoniniuose mituose. Tai pastū- 
mėja mokslininką keliauti į Ameriką, Afriką, Rytų šalis. Su- 
sipažindamas su įvairių pasaulio regionų mitologija, religi- 
niais vaizdiniais, Jungas vis labiau įsitikina, kad iš tikrųjų 
žmogaus sąmonė savęs nesukuria, 0 išsiplėtoja iš pirmapradžių 
nepažįstamų pasąmonės gelmių. Pabusdama ir skleisdamasi ji 
natūraliai brėžia ribas tarp to, kas jai pažįstama, ir to, kas 
nežinoma. 

„Sąmonės lauko neįmanoma teoriškai apibrėžti, nes ji su- 
geba nuolatos skleistis. Tačiau empiriškai sąmonė visuomet 
įgauna ribas, sutikdama kažką nežinoma. Tai kažkas, ko mes 
nežinome ir kas dėl to nėra susiję su Ego — sąmonės centru. 

. „Nežinomame“ aptinkame dvi objektų grupes: išorinius, ku- 
riuios suvokiame jutimo organais, ir vidinius, pažįstamus tie- 
siogiai. Pirmoji grupė „nežinomą“ įkurdina išoriniame pa- 
saulyje, o antroji - vidiniame pasaulyje. Pastaroji ir yra pa- 
sąmonės erdvė“?. 

Archajiškų pasąmonės pirmavaizdžių reikšmė žmogaus 
psichiniame gyvenime, paties Jungo prisipažinimu, jam ga- 
lutinai paaiškėjo pasinėrus į Rytų mitologijos, religijos, psi- 
chologijos, filosofijos studijas, ypač susipažinus su garsaus 


* Erinnerungen, Triume, Gedanken von C. G. Jung. - $. 204-205. 
* Jung C. G. Aion / Gesammelie Werke, — Zūrich; Stuttgart. 1976 — 
Bd. 92. 

vokiečių sinologo R. Wilhelmo dacistinio traktato „Aukso 
žiedo paslaptis“ (1929) vertimu ir komentarais. Kinų ir indų 
filosofijose jis randa sąmonės ir pasąmonės, tikrovės ir psi- 
chinių procesų reliatyvumo pagrindimą. Nors sąmonė ir pa- 
sąmonė reiškiasi tarsi opozicinės psichikos struktūros, ta- 
čiau riba tarp jų yra reliatyvi, sąlygiška, nefiksuojama. Są- 
monės ir pasąmonės santykiai Jungo koncepcijoje, kaip ir 
garsiojoje „Permainų knygoje“ („Yijing“) bei daoizmo filoso- 
fijoje, siejami su procesiniais fenomenais, kurie nuolatos kei- 
čiasi, pereina vienas į kitą ir reiškia veikiau „judėjimą“, „ten- 
denciją“, „procesą“ nei fiksuotą būtį. 

Visa tai, ką žmogus žino, tačiau apie ką šią konkrečią bū- 
ties akimirką negalvoja, ką jis suvokė savo juslėmis, ką mąs- 
lė, kas potencialiai slypi jame ir gali prasiveržti į samonę, 
Jungas priskiria pasąmonės turiniui. Itin svarbią pasąmonės 
dalį sudaro iš sąmonės išstumtų liguistų nuotaikų, idėjų, f0- 
bijų, emocinių išgyvenimų visuma, kuri ir yra individualios 
pasąmonės turinys. „Visų šių išstumtų turinių visumą, - aiš- 
kina Jungas, - aš vadinu individualia pasąmone. Tačiau pa- 
sąmonėje galime įžvelgti ne tik individualiai įgytų, bet ir 
paveldimų savybių — tai instinktai, kurie skatina veikti. Jie 
neturi sąmoningos motyvacijos, tačiau yra stumiami būtiny- 
bės... (šiame gelminiame psyche lygmenyje taip pat aptinka- 
me ir archetipus). Instinktai ir archetipai sudaro kolektyvinę 
pasamonę. Vadinu ją „kolektyvine“ todėl, kad, kitaip nei in- 
dividuali pasąmonė, ji sudaryta ne iš individualių ir itin ar 
ne itin unikalių, tačiau iš universalių ir nuolatos pasikarto- 
jančių turinių“". 

Vadinasi, kaip žmogaus kūnui būdinga vienoda visiems 
žmonėms anatomija, nepriklausanti nuo rasinių ar tautinių 
skirtumų, taip ir žmogaus psichikai būdingas tam tikras visai 
žmonijai bendras vieningos kolektyvinės pasąmonės lygmuo, ku- 
tis paaiškina įvairiose civilizacijose nuolatos iškylančių ir pa- 
sikartojančių motyvų bei simbolių giminiškumą. Jie išauga 


* Jung C. G. Die Dynamik des Unbewulten / Gesammelte Werke. — 
Zūrich; Stuttgart. - 1967. - Bd. 8. - S, 153. 

iš vieno bendro kamieno ir skendi tokios tolimos praeities, 
kokią tik įmanoma įsivaizduoti, gelmėse. „Kolektyvinės pa- 
sąmonės“ kategorija tapo ne tik Jungo „analitinės psicholo- 
gijos“, kultūrologijos, estetikos, psichoterapinio metodo, bet 
ir viena fundamentaliausių XX a. „gelminės psichologijos“ 
bei visos humanistikos sąvokų. 

Sąmoninės ir pasąmoninės psichikos sferų santykiuose 
Jungas besąlygišką prioritetą teikia pasąmonei. Jau anksty- 
vajame straipsnyje „Aš santykis su pasąmone“ (1902) pasą- 
monė aiškinama kaip sąlygiškai savarankiška psichinės struk- 
tūros sistema. 1924 m. Londone skaitytose paskaitose, išleis- 
tose pavadinimu „Analitinė psichologija ir auklėjimas“, ji 
vaizduojama kaip vyraujanti psichinės struktūros grandis, 
nulemianti pagrindinius psichikos procesus. Toks požiūris 
būdingas ir vėlesniems veikalams, kuriuose pasąmonės ir 
jos pagrindinių personažų pasaulio aprašymas darosi paste- 
bimai konceptualesnis ir sudėtingesnis. 

Sąmonę Jungas aiškina kaip „vėlyvą pasąmonės palikuo- 
nę“, išaugusią bekraščiame pasąmonės pasaulyje. Iš čia kyla 
ir vaizdingas sąmonės palyginimas su menkute sala bekraš- 
čio, gilaus ir audringo vandenyno stichijoje. Taigi Jungas at- 
meta Freudo požiūrį į pasąmonę kaip į sąmonės veiklos pro- 
duktą. Pasąmonę jis skirsto į individualią pasąmonę, kuri yra 
subjektyvios psichikos išraiška, apimanti gyvenime ilgainiui 
pamirštamą turinį, ir antasmeninę, arba kolektyvinę, pasąmonę, 
kurios turinys yra bendras visai žmonijai gelminis psichikos 
sluoksnis (Seelenschicht). Šiam žmogaus psichikos lygme- 
niui nebūdingas individualus savitumas. Kuo giliau skver- 
biamės į psichikos gelmes, tuo jos elementai universalesni, 
bendri visiems. 

Kolektyvinė pasąmonė, pasak Jungo, pasireiškia trijuose 
skirtinguose lygmenyse: 1) paviršutiniškame - šeimos, 2) vi- 
duriniame - nacionaliniame arba rasiniame, 3) gelminiame — 
bendražmogiškame. Giliausi psichikos sluoksniai, jiems pa- 
laipsniui darantis vis labiau gelminiams ir vis miglotesniems, 


368 


CARL GUSTAV JUNG 


ilgainiui praranda individualų savitumą ir virsta kolektyvi- 
nė pasąmone. 

Jungo pasirinktas terminas „analitinė“ liudija, kad jis tę- 
sia froidistinę į pasąmonės fenomenų pažinimą orientuotos 
„gelminės psichologijos“ tradiciją. „Analitinę psichologiją“ 
jis traktuoja ne kaip pasaulėžiūrą, o kaip savo metodais ar- 
timą menui mokslą, padedantį suprasti žmogaus psichikos 
struktūrą bei pagrindinius jos elementus. 

Kitaip nei Freudo veikaluose, kuriuose psichika vaizduo- 
jama kaip atvira stabili sistema, maitinama somatinių po- 
traukių ir impulsų, Jungo teorijoje psichika virsta uždara 
autonomine sistema, turinčia savus energetinius išteklius ir 
funkcionuojančią kompensacijos principu. 

Pagrindiniais psichikos struktūros (psyche) elementais Jun- 
gas laiko s3monę (Ego), kaukę (persona), šešėlį (Schatten), dva- 
sios vaizdinį (anima, animus), individualią pasąmonę su jai bū- 
dingų kompleksų visuma ir kolektyvinę pasąmonę, kurios tu- 
rinį sudaro archetipų pasaulis. Visi šie sąmoni ir pasą- 
moniniai psichikos komponentai ne tik papildo vienas kitą, 
bet ir nuolat sąveikauja. Į vieningą sistemą juos jungia Savas- 
tis (das Selbst), kurios harmonija su Aš (Ich) yra galutinė 
asmenybės dvasinės raidos pasekmė. 

Tikriausiai jokių abejonių nėra dėl išskirtinio pasąmoni- 
nių struktūrų vaidmens Jungo koncepcijoje. Žmogaus gyve- 
nimo kelias prasideda ir pasibaigia paslaptingoje pasąmonės 
stichijoje. Vaikystės pakopoje besiskleidžianti sąmonė neturi 
problemų, nes vaikas nesuvokia jų esmės. Jis tarsi dar ne 
visai gimęs kaip asmenybė, todėl yra priklausomas nuo tėvų 
ir gaubiamas jų rūpinimosi. Antroji — tai jau išsivysčiusio 
Ego komplekso pakopa, kai asmenybė suvokia save kaip vi- 
satos centrą. Trečioji - dar vienas sąmonės stiprėjimo žings- 
nis, kuriam būdingas savo problemų suvokimas ir asmeni- 
nių pozicijų pasaulyje įtvirtinimas. Pagaliau senatvėje žmo- 
gus, tarsi apsukęs būties ratą, vėl tampa priklausomas nuo 
kitų ir problema kitiems. Jis kaip vaikystėje, tik atvirkščia 
kryptimi, grimzta į pasąmonės pasaulį. 

Remdamasis „nuostatos“ kategorija, Jungas plėtoja savitą 
psichologinių tipų teoriją. Pagal asmenybės orientaciją į 
orinį ar vidinį pasaulį jis išskiria du sąlygiškai stabilius psi- 
chologinius tipus: ekstravertišką, kuriam būdingas pozityvus 
santykis su objektu, ir intravertišką, pasižymintį negatyviu 
santykiu. Be šios, jis sukuria ir kitą klasifikaciją, remdamasis 
pagrindinėmis psichikos funkcijomis, kurios įvairiomis sąly- 
gomis išlieka nepakitusios. Tai 1) mąstymas, 2) emocijos, 3) po- 
jūčiai ir 4) intuicija. Ta funkcija, kuri labiausiai išryškėja ir 
įsivyrauja asmenybės psichikoje, galiausiai nulemia funkcinį 
psichologinį asmenybės tipą. Kita, priešinga vyraujančiai, nu- 
stumiama į pasąmonės sritį. Likusios dvi pagalbinės funkci- 
jos iš dalies pasiskirsto sąmonės ir pasąmonės srityse. Turė- 
tume atkreipti dėmesį į tai, kad priklausomai nuo vyraujan- 
čios funkcijos atsiranda keturi skirtingi psichologiniai tip 
mąstantis, emocionalus, sensorinis ir intuityvus. Kiekvienas iš 
jų, be to, dar gali būti intravertiškas arba ekstravertiškas. 

Svarbus Jungo „pasąmonės archeologijos“ veiksnys yra 
asmenybės tapsmo (Persėnlichkeit) ir individuacijos teorijos, at- 
skleidžiančios asmenybės palaipsnį atsiskyrimą nuo masės 
ir'savęs kaip autonomiškos esybės suvokimą. 

Asmenybės tapsmą Jungas sieja su savojo unikalumo su- 
vokimu ir išsiveržimu iš neautentiško būties lygmens. Atsi- 
gręžimas į save — tai visuomet vienaivė (Vereinsammung), 
savo individualaus gyvenimo kelio pasirinkimas. Tačiau toks 

“ svarbus žingsnis iš neautentiško į autentišką būties lygmenį 
neįmanomas nesuvokus savojo pašaukimo ir radikaliai neat- 
sisakius socialinio gyvenimo bei mąstymo stereotipų. Todėl 
suvokęs savąją esmę žmogus yra vienišas. 

Pagrindinė šiuolaikinio žmogaus vienatvės ir vidinės dis- 
harmonijos priežastis — tiesioginio ryšio su gamtos ir kolek- 
tyvinės pasąmonės pasauliais praradimas. „Vystantis moks- 
lui, - rašo Jungas, - žmogus jaučia savo izoliuotumą kosmo- 
se, nes jo ryšiai su gamta nutrūkę, o emocinis „pasąmoninis 
ryšys“ su gamtos reiškiniais prarastas““. Jungas, kaip ir 

daugelis įtakingiausių postmodernistinės filosofijos ideolo- 
gų, yra aštrus vakarietiško racionalizmo, begalinio tikėjimo 
racionalaus proto galia kritikas. 

Dviejų pastarųjų šimtmečių Vakarų filosofijai būdingą 
vienpusį racionalaus proto sureikšminimą mokslininkas trak- 
tuoja kaip destruktyvią jėgą, sunaikinusią žmogaus sugebė- 
jimą suvokti simbolius ir dieviškumo idėjas. Dėl to jis prara- 
do ryšius su visata ir užsisklendė savyje. Pats žmogus virto 
mikrokosmosu ir kosmoso vaizdiniu, o jo dvasia jau nebėra 
organiška visa aprėpiančios anima mundi - pasaulinės dva- 
sios - dalis. „Ankstesniais amžiais, - patetiškai rašo Jun- 
gas, - kai instinktyviems vaizdiniams buvo atviras kelias į 
sąmonę, žmogaus protas nesunkiai galėjo surasti sau vietą 
reikiamoje psichinėje schemoje. Tačiau „civilizuotam“ žmo- 
gui tai nepasiekiama. Jo „pasislinkusi“ sąmonė prarado pa- 
galbinių impulsų valdymo priemones, išplaukiančias iš ins- 
tinktyvumo ir pasąmonės“!!, 

Jungas, kaip ir Nietzsche, J. Ortega y Gassetas, M. Hei- 
deggeris, atsiriboja nuo masinės sąmonės recidyvų. Masinė 
visuomenė jam - neautentiškos būties stichija, kurioje vieš- 
patauja nuasmenintas „žmogus-masė“. Tokio žmogaus bruo- 
žai - atšiauri kaukė (persona), ekstravertiškumas ir perdėtas 
racionalizmas. Iš neautentiško į autentišką būties lygmenį 
pereinama ir asmenybe tampama palaipsniui, patyrus keletą 
skirtingų dvasinės evoliucijos etapų. Pirmasis - kai asmeny- 
bė atsiriboja nuo socialinės „kaukės“, kuria ji dangstosi gy- 
vendama visuomenėje. Saugodama asmenybę nuo socialinių 
konfliktų, palengvindama bendravimą kaukė kartu sukelia 
pavojų susitapatinti su masine visuomene. Kauke Jungas va- 
dina asmenybės sąmoningos veiklos (eg0) tamsųjį antrinin- 
ką, tai, „kuo žmogus nėra, tačiau jis pats ir kiti žmonės jį 
laiko“. 

Šalia kaukės, svarbų vaidmenį psichikos struktūroje įgau- 
na kai kurie negatyvūs žmogaus bruožai ir polinkiai, pavel- 
dėti iš žilos praeities ir nustumti į pasąmonės sritį. Šią psi- 

chinę instanciją Jungas vadina šešėliu. Tai - nuslopinta, gy- 
vuliška, primityvi, nusikaltėliška asmenybės pusė, kuri sle- 
piasi po išorine dorovingumo kauke ir sieja asmenybę su 
istoriniais žvėriškais pasąmonės polinkiais. „Tačiau šešėlis — 
rašo M. L. von Franz, - nėra pati pasąmonė, o tik nepažįs- 
tamos arba menkai težinomos Ego savybės ir požymiai — tie 
jo aspektai, kurie veikiau priklauso asmeninei sričiai ir galė- 
tų būti suvokiami. Kai kurios savybės, būdingos šešėliui, taip 
pat gali formuotis iš kolektyvinių įtakų, atsirandančių ver- 
smėse, esančiose už individo asmeninio gyvenimo ribų“"*. 


Archetipų teorija. Greta šešėlio, kuris yra tarsi mūsų tam- 
susis antrininkas, gilesniame kolektyvinės pasąmonės lyg- 
menyje funkcionuoja sąmonės kontrolei nepaklūstantys pir- 
mapradžiai mitologiniai vaizdiniai, pavadinti „archetipais“. 
Šį terminą Jungas perėmė iš Augustino veikalų. Jo interpre- 
tacijoje ryškūs Freudo samprotavimų apie „archajišką mito- 
loginį pasąmonės pobūdį“ ir L. Lėvy-Bruhlio „kolektyvinių 
vaizdinių“ teorijų elementai. Tačiau Jungo archetipo sąvoką 
tik netiesiogiai galima sieti su „kolektyviniais vaizdiniais“, 
nės archetipas yra toks vaizdinys, kurio dar nepalietė sąmo- 
nės invazija ir kuris išsaugojo savo archajišką ikisąmoninį 
pirmapradiškumą. Pabrėždamas archetipinių vaizdinių mi- 
tologinį pobūdį, Jungas įvairiuose veikaluose juos vadina 
skirtingai: „pirmapradžiais archajiškais vaizdiniais“, „pirmap- 
radžiais pavyzdžiais“, „archajiškomis atgyvenomis“, „struk- 
tūrinėmis vaizdinių prielaidomis“, funkcionuojančiomis ko- 
lektyvinės pasąmonės gelmėse. 

Vadinasi, archetipai čia iškyla kaip universalus pirma- 
pradžių vaizdinių kompleksas, kuriame nuolat pasikartoja 
tipiškos schemos, formos, idėjos, kylančios iš žmonijos prieš- 
istorės. Šia prasme archetipai artimi instinktams. Juos neabe- 
jotinai sieja tam tikri ryšiai, nes archetipų atsiradimas žmo- 
gaus sąmonėje yra instinktyvios veiklos pasekmė. Tačiau ar- 
chetipai - tai ne paveldėti instinktai, o polinkis (predispozicija) 

į tipiškų idėjų ir instinktų sklaidą. „Archetipai, - teigia Jun- 
gas, — yra tendencija (polinkis) kurti tokias motyvo išraiškas 
(pavaizdavimus). Išraiškos gali skirtis detalėmis, tačiau ne- 
nukrypsta nuo pagrindinio modelio <...> Jų kilmė nežino- 
ma; jie atsiranda bet kuriuo metu ir bet kuriame pasaulio 
krašte“*. Jungas nuolat pabrėžia metaforišką, tai yra simbo- 
linį, o ne alegorinį, kaip Freudas, archetipų pobūdį. 

Po Antrojo pasaulinio karo Jungo archetipų teorija darosi 
pastebimai sudėtingesnė. Archetipus jis skirsto į dvi skirtin- 
gas rūšis: „archetipas pats savaime“ (Archetypus per se) ir 
„archetipinis vaizdinys“ (archetypische Vorstellung). Pirma- 
sis apibūdina „įgimtas psichines funkcijas“, „instinktyvų po- 
linkį“, t. y. tarsi potencialų tam tikrų psichinių struktūrų pasi- 
reiškimą, o antrasis - realų šių psichikos potencijų atsiskleidimą 
vaizdinių pavidalu. „Archetipas pats savaime“ artima instink- 
tui sąvoka, atspindinti konkrečių psichinių vaizdinių spon- 
taniškumą: jų detalės gali skirtis viena nuo kitos, tačiau es- 
minės struktūros yra identiškos. Šie archetipiniai vaizdiniai 
išplaukia iš pasąmonės gelmių visur ir visada. Tipiškiausiais 
archetipiniais vaizdiniais Jungas laiko pirmaprades abstrak- 
čiai formalizuotas būties struktūras - mandala, dao, archeti- 
pus anima, animus, šešėlis, Savastis, motina, tėvas, vaikas, senas 
išminčius, sena išmintinga moteris, pranašas ir t. t. Šie ikiistori- 
nių laikų vaizdiniai, iškylantys sapnuose ir pasąmonėje, 
sudaro ir mitologijos, religijos, meno esmę. 

Seniausiais archetipais, apibendrinančiais ne tik konkre- 
čiai tautai ar rasei, o visai žmonijai būdingus mitologinius ir 
kosmogoninius vaizdinius, Jungas laiko abstrakčius „man- 
dalos“ ir „dao“ simbolius. 

Mandalos archetipas, reiškiantis ratą, diską, esmę, yra vie- 
nas seniausių sakralinių hinduistinės, budistinės, lamaisti- 
nės mitologijos simbolių ir skirtingais pavidalais aptinka- 
mas įvairiose Rytų civilizacijose. Nepaprastai imli, dažnai 
užšifruota simbolinė geometrinė jo struktūra išreiškia pa- 

grindinius būties dėsnius. Mįslingi mandalos sudedamieji 
elementai dažnai atlieka slaptos ezoterinės kalbos, specifinio 
simbolinio „kodo“ funkciją. Jie ne tik vizualiai įkūnija kon- 
krečias būties formas, kosmines jėgas, pagrindines stichijas, 
bet ir rodo tą „kelią“, kuriuo plėtojamos konkrečioje manda- 
loje simboliais užšifruotos doktrinos. Vizualioje mandalos 
struktūroje Jungas įžvelgė pagrindinio savo teorijos archeti- 
po „Savastis“, kurį interpretavo kaip svarbiausią asmenybės 
savivokos simbolį, analogą. 

Kitas seniausias archetipas - dao, kinų filosofijoje sinabo- 
lizuojantis metodą, dėsningumą, natūralų daiktų kelią, su- 
vokiamas kaip visų būties procesų, daiktų pradžia, visatos 
demiurgas, spontaniškas visa aprėpiantis kosmoso, gamtos 
reiškinių, visuomenės ir žmogaus būties dėsnis. Jis įkūnija 
pirmapradį yin (moteriškojo, tamsaus, pasyvaus) ir yang (vy- 
riškojo, šviesaus, aktyvaus) pradų dualizmą ir kartų nedalo- 
mą visų būties procesų vienybę. 

Kitaip nei abstraktūs mandalos, dao simboliai, kiti du vidi- 
niai pasąmoninės psichikos personažai anima ir animus vi- 
suomet personifikuojami priešingos lyties atstovų pasąmo- 
nės srityse. Šie šešėlio užnugaryje veikiantys archetipai žmo- 
gui nuolat kelia daug specifinių problemų, nes jie yra žmo- 
gaus dvilytiškumo simboliai. Animus — apibendrintas vyriš- 
kumo vaizdinys, pasireiškiantis moters dvasioje, o anima, prie- 
šingai, - moteriškumas, įvairiomis formomis iškylantis vyro 
psichikoje. Reliatyvų ir paslankų jų santykį Jungas vaizdžiai 
palygina su 420 harmonija, kai klampus moteriškasis pradas 
yin (anima) ir vyriškasis aktyvus yang (animus) nuolat kaita- 
liojasi ir vienijasi. „Kiekvienas vyras turi savyje amžiną mo- 
ters vaizdinį - ne kokios nors konkrečios moters, bet tam 
tikrą moteriškumo vaizdinį. Šis vaizdinys iš esmės yra visos 
praeities patirties pasąmoninis <...> tiesioginis atspindys arba 
archetipas““. 


* Jung C. G. Ūber die Entwicklung der Personlichkeit / Gesammelte 
Werke. - Zūrich; Stuttgart. - 1976. — Bd. 17. - P. 224. 

Vadinasi, anima ir animus archetipai pasižymi projekcijos 
savybe, sukeliančia vyro ar moters pasąmonėje kokios nors 
priešingos lyties asmenybės bruožus. Konkretų simbolinį pa- 
vidalą šie archetipai įgauna jau vaikystėje ir vaiko psichikoje 
dažniausiai asocijuojasi su priešingos lyties tėvų vaizdiniais. 
Vyro lytinės brandos metu motinos vaizdinys palaipsniui 
išstumiamas į pasąmonės periferiją ir jo vietą užima apiben- 
drintas archetipinis moters vaizdinys su būdingais šiai lyčiai 
požymiais. „Jau viduramžiais, - rašo Jungas, - buvo mano- 
ma, kad kiekvieno vyro viduje slypi moteris“. Ši mintis gimė 
daug anksčiau, nei fiziologai atskleidė kiekviename iš mūsų 
dėl ypatingos hormoninės sistemos sandaros egzistuojančius 
vyriškus ir moteriškus pradus. Tą kiekvienam vyrui būdin- 
gą pradą pavadinau anima. Jo esmė yra prieraišumas ben- 
draujant su aplinkiniais, ypač moterimis. Šis jausmas kruopš- 
čiai slepiamas nuo visų, kartu ir nuo savęs paties““. 

Animoje savitai susilieja ir susipina daugelis archetipinių, 
iracionalių, chaotiškų, kaprizingų, jausminių, erotinių vaiz- 
dinių, viliojančių ir gundančių vyrus (Ieva, madona, pelenė, 
princesė, laumė, undinė, sirena ir t. t.). Šie pavojingi, magiš- 
ki numinoziniai vaizdiniai, besimaskuojantys įvairiais dra- 
bužiais ir pavidalais, visuomet siekia paspęsti žabangas, ap- 
žavėti, suvilioti vyrą, pajungti sau jo erotinę energiją ir to- 
liau tęsti gyvenimo ratą. 

M. L. von Franz, tarsi plėtodama kierkegoriškąją asme- 
nybės dvasinės evoliucijos pakopų koncepciją, animos dva- 
singumo augimą iliustruoja keturiais skirtingais moters vaiz- 
diniais. Pirmąją, žemiausiąją, vien instinktų pakopą simboli- 
zuoja pramotė leva, kuri sugundo vyrą ir išvilioja iš rojaus. 
Antrąją, dvasingesnę, pakopą įkūnija Helenė iš Goethe's 
„Fausto“. Tai romantinė ir estetinė pakopa, kuriai dar bū- 
dingi seksualumo bruožai. Trečioji pakopa - mergelė Marija, 
pakylėjanti meilę iki dvasinės ištikimybės aukštumų. Kinijo- 
je analogiški vaizdiniai yra deivė Kuan Yin ir „Mėnulio da- 

ma“, apdovanojanti išrinktuosius poezijos, muzikavimo su- 
gebėjimais ir nemirtingumu, Indijoje - Šaktė, Parvatė, Ratė, 
oislame - Mahometo duktė Fatima. Pagaliau ketvirtąją, dva- 
singiausią, pakopą simbolizuoja Sapientia — aukščiausioji iš- 
mintis, siejama su tobuliausiu šventumu ir tyrumu. Jai arti- 
mas ir mitologinis Sofijos vaizdinys, simbolizuojantis skaid- 
rų dieviškosios sielos veidrodį, begalinę išmintį. 

Analogišką vaidmenį moters pasąmonės gelmėse atlieka 
animus archetipas. Moteryje vyrauja minkštumas, juslingu- 
mas, migloti jausmai, emocijos, iracionalumas, todėl ją la- 
biausiai žavi priešingos vyriškos savybės: drąsa, ryžtingu- 
mas, jėga, intelektas. Priklausomai nuo moters dvasinių po- 
reikių aniimus pasąmonės gelmėse iškyla įvairiais herojaus, 
galingo karžygio, liekno jaunuolio, princo, išmintingo val- 
dovo, religinio pranašo, asmenybės, pasižyminčios ypatingu 
intelektu, vaizdiniais. 

Pirmoje animus sklaidos pakopoje dar vos pastebimos dva- 
sinės veiklos užuomazgos, nes vyrauja šiurkšti fizinė jėga ir 
išorinis grožis. Tai jaunų, nesubrendusių mergaičių herojai 
(Tarzanas, kino aktorius, sportininkas, estrados dainininkas). 
Kitoje pakopoje animus pasireiškia romantinio herojaus ar 
veiklaus žmogaus, sugebančio planuoti savo veiksmus, pa- 
vidalu. Trečioje pakopoje atsiranda „žodžio skleidėjo“, itin 
individualizuotos, intelektualios, žavinčios dvasingumu pro- 
fesoriaus ar religinio veikėjo asmenybės. Galop ketvirtojoje 
animus įkūnija „prasmę“ - virsta vien tik dvasinių ar religi- 
nių vertybių skleidėju, kurio dėka gyvenimas įgauna naują 
prasmę. Šią pakopą ryškiausiai atspindi didžiųjų religijų įkvė- 
pėjai ir pranašai. 

Jungas nuolatos pabrėžia anima ir animus archetipų ar- 
chajiškumą, jų, kaip ir kitų pasąmonės personažų, sugebėji- 
mą įgauti šviesių ir negatyvių, tamsių atspalvių. Susiforma- 
vę daug anksčiau nei visuomenės moralės kategorijos, parei- 
ga, sąžinė, jie iškyla virš konvencinių gėrio ir blogio nuosta- 
tų. Tai neabejotinai gamtiniai archetipai, kurie sujungia ga- 
lingus instinktus ir biologines pasąmonės energijas. Juose 

tarsi materializuojasi žmogaus prigimtyje, jo pasąmonės gel- 
mėse sunkiai įvardijamų erotinių potroškių pavidalu užko- 
duota didžioji išmintis, stumianti gyvybę į priekį. 

Nuoseklus asmenybės individuacijos procesas per kitus 
archetipus leidžia atskleisti subjekto esmę sudarančią Savas- 
tį. Pastaroji, įkūnydama žmoguje dieviškąjį pradą, tampa 
pagindiniu Jungo archetipu, susijusiu su vientisos asmeny- 
bės tapsmu. „Savastį galima apibūdinti kaip vidinį reguliuo- 
jantį centrą, besiskiriantį nuo asmeninės sąmonės, kurią ga- 
lima suprasti tik tyrinėjant savo sapnus. Jie šnabžda mums, 
kad Savastis yra centras, nuolatos nukreipiantis asmenybės 
vystymąsi ir brendimą“*6, 

Individuacijos procesas Jungo koncepcijoje - tai į psichi- 
nę vienovę nukreipta būtis, skatinanti ypatingą pasąmoni- 
nių struktūrų integraciją, kuri padeda sukurti psichologinę 
individualybę. „Individuacija nusako vieningos homogeni- 
nės būties tapsmą, o kiek „individualybė“ išreiškia mūsų 
giliausią, galutinį ir su niekuo nepalyginamą nepakartoja- 
mumą, tiek ji siejasi su Savasties tapsmu. Todėl individuali- 
zaciją galime pavadinti „keliu į save“ arba „savęs realizavi- 
mu“". Kiekvienas žmogus gimdamas tarsi atsineša savąją 
Savasties raidos programą, numatančią potencialias asmeny- 
bės psichologijos tapsmo kryptis ir orientyrus, o išoriniai ap- 
linkos veiksniai tik išryškina ir atskleidžia genetinį asmeny- 
bės kodą. Paveldimas individualybės psichinės struktūros 
lygmuo yra šimių tūkstančių metų transpsichinės pasąmoninės 
evoliucijos patirtis, kuri visuomet stipriai veikia kiekvienos konkre- 
čios asmenybės individuacijos procesą, jos mintis, jausmus ir po- 
elgius. 

Vadinasi, Savastis yra pagrindinis, sistemiškai organizuo- 
jantis „archetipų archetipas“, simbolizuojantis asmenybės 
vientisumą ir sujungiantis į visumą visus kitus archetipus. 
Tai yra svarbiausia ir sudėtingiausia psichikos struktūros 


* Ten pat. — P. 162. 
* Jung C. G. Zwei Schriften ūber Analytische Psychologie / Gesam- 
melte Werke. — Zūrich; Stuttgart, 1974. — Bd. 7. -$. 191, 

sąvoka, „mūsų gyvenimo tikslas, nes ji yra tobuliausia tos 
lemtingos kombinacijos, kurią mes vadiname individualy- 
be, išraiška“?8, Savasties simboliai yra ratas, kvadratas, kūdi- 
kis, mandala. Sapnuose, mituose, pasakose ji iškyla aukštos 
socialinės padėties asmenybių (valdovo, herojaus, pranašo, 
mesijo) pavidalais. 


Komparatyvistinė problematika, Jungas visuomet daug 
dėmesio skyrė komparatyvistinei problematikai. Jo lygina- 
mosios Rytų ir Vakarų mentalitetų, psichologijos, mąstymo 
principų studijos griauna europocentristinio mąstymo stere- 
otipus, atskleidžia nepagrįstas vakariečių pretenzijas į vie- 
nintelę tiesą ir savųjų mąstymo principų bei vertybių siste- 
mos universalumą. Todėl jis kvietė kolegas atsisakyti me- 
chaniško vakarietiško mąstymo principų ir klišių perkėlimo 
į kitų civilizacijų tyrinėjimus. Laikydamas Rytų ir Vakarų 
civilizacijose išsikristalizavusias kultūros formas vienodai ver- 
tingomis, Jungas skverbėsi į indų, kinų, japonų, tibetiečių 
mentaliteto ypatumus. Jis atkreipė dėmesį į skirtingą „psi- 
chinės realybės“ aiškinimą. Rytietiškos tradicijos specifiką 
jis siejo su intravertiškumu ir požiūriu į psichinę realybę 
kaip į pagrindinę esmės savybę, o vakarietiškąją tradiciją — 
su ekstravertiškumu ir atsainiu požiūriu į sudėtingus psichi- 
nius reiškinius. Jo nuomone, „ekstravertiškumą galima lai- 
kyti Vakarų „stiliumi“, kuris traktuoja intravertiškumą kaip 
nukrypimą nuo normos, patologiją, kažką smerktina“?. 

Rytų ir Vakarų mentalitetų, psichologijos, mąstymo spe- 
cifiškumo lyginamosiomis studijomis Jungas stipriai pavei- 
kė pokario metais ir ypač šeštajame dešimtmetyje įsigalėju- 
sias „dichotomines“ komparatyvistinės kultūrologijos, filo- 
sofijos, estetikos, menotyros koncepcijas. Jų šalininkai, per- 
dėm tiesmukai priešpriešindami „vakarietiškąjį“ ekstraver- 
tiškumą, racionalizmą, analitiškumą, objektyvumą, logikos | 


18 Ten pat, P. 268 
8 Jung C. G. Psychology and Religion. - New Haven, 1967. - P. 6. 

kultą, materializmą, individualizmą, optimizmą, siekimą už- 
valdyti materialųjį pasaulį „rytietiškajam“ intravertiškumui, 
misticizmui, sintetizmui, kosmouniversalizmui, jausmingu- 
mui, subjektyvumui, intuityvizmui, idealizmui, pesimizmui, 
polinkiui į introspekciją, kontempliaciją, empirinio pasaulio 
ignoravimui ir t. t., kartu nepagrįstai kinų siena atskyrė Ry- 
tų ir Vakarų pasaulius. Vėlesnės kartos komparatyvistai jau 
atsisakė abstraktaus anaiptol ne vientisų Rytų gretinimo su 
Vakarais ir perėjo nuo universalijų prie konkrečių problemų 
ir aspektų analizės, pradėjo įdėmiau žvelgti ne tik į tai, kas 
skiria, tačiau ir kas jungia Rytų ir Vakarų šalių koncepcijas, 
kokios yra paralelės tarp tam tikrų nacionalinių tradicijų, 
mokyklų, analogiškų epochų ir teorinės minties raidos eta- 
pų. Lyginamosios Jungo studijos skatino komparatyvizmo ir 
postmodemizmo ideologus domėtis „neklasikiniais“, „peri- 
feriniais“, „marginaliniais“ kultūros reiškiniais. 

Simbolio ir meninės kūrybos teorijos. Pagrindinė sudė- 
tingo archetipų pasaulio apraiška Jungo koncepcijoje yra sim- 
boliai, kurie aiškinami kaip pasąmonės kalba, pagrindinė jos 
kūrybinės prigimties raiškos forma. „Ženklas, — aiškina jis, — 
visuomet yra mažiau nei idėja, kurią jis žymi, o simbolis 
visuomet išreiškia daugiau nei jo akivaizdi ir tiesioginė reikš- 
mė?. Kita vertus, simbolis virsta ir šifru, padedančių asme- 
nybei įslaptinti savąją būtį. Vadinasi, asmenybės ir jos kūry- 
binės veiklos pažinimo raktas yra simbolių pasaulis. Kūry- 
bos esmę Jungas aiškina kaip amžiną psichinį dėsnį, susijusį 
su pilnatvės ilgesiu ir siekiu suvaldyti pasąmonę. Šis dėsnis 
neatsiejamas nuo kūrybingos asmenybės gebėjimo kurti sim- 
bolius. Kiekvienas kūrėjas, pats to nesuvokdamas, sponta- 
niškai simbolių kalba išreiškia pasąmonės gelmėse slypin- 
čius archajinius vaizdinius, archetipus. 

Plėtodamas Freudo idėjas, Jungas prabyla apie simboli- 
nės sapnų kalbos giminystę su menininko fantazijos polė- 
kiais, kurie taip pat maitinami pasąmonės versmių. Kitaip 


3 Jung C. G. and M. L. von Franz, „. Man and his Symbols. - P. 55. 

nei Freudas, kuris, pabrėždamas seksualumo svarbą, laikė 
simbolių kūrimą primityvios mąstysenos išraiška, Jungas 
įžvelgė kūrybinei žmogaus dvasiai būdingą dvilypumą. Sim- 
bolis organiškai jungia pasąmonę ir sąmonę, kūnišką ir dva- 
sinį, realųjį ir idealųjį pradus. Gebėjimą kurti ir suvokti vaiz- 
dinius jis teigia esant vertingiausia žmogaus savybe, apibū- 
dinančia jo kūrybines galias. 

Menas Jungui pirmiausia yra filosofijos, o ne psichologi- 
jos pažinimo objektas, nės meninės kūrybos prigimtis yra 
„transcendentinė problema, kurios psichologija negali išspręs- 
ti, o tik aprašyti“. Meno teikiamos didelės galimybės psichi- 
kos problemoms pažinti skatina psichologo dėmesį teorinėms 
meno problemoms. Kitaip nei daugelis teoretikų, iš gretimų 
mokslų perėjusių prie meno problemų, jis niekuomet nenie- 
kino moderniojo meno, nes jame įžvelgė harmoningų klasi- 
kinio meno formų irimą, tiesioginį nestabilios laiko dvasios 
ir artėjančios visuotinės katastrofos nuojautos atspindį. 

Jungas tęsia romantinės bei iracionalistinės meno filoso- 
fijos tradiciją. Jo apmąstymų centre atsiduria meninės kūry- 
bos subjekto, pasąmoninių meninės kūrybos ištakų, jos pro- 
ceso, talento ir psichopatologijos santykių problemos. Jenos 
romantikų ir Schopenhauerio idėjų veikiamas, jis teigia kū- 
rybą esant visiškai svetimą paviršutiniškai filisteriškai są- 
monei. Jungas įžvelgia savotišką kūrėjo dvilypumą; pirmiau- 
sia, tai kažkas ypač žmogiška, asmeniška, kita vertus, - be- 
asmenis kūrybinis pradas. 

Remdamasis psichologinių tipų teorija, kaip minėjome, 
Jungas skiria du pagrindinius asmenybės tipus - ekstravertiš- 
ką, orientuotą į išorinį pasaulį, ir inžravertišką, besiorientuo- 
jantį į savo vidinį pasaulį, ir keturis šalutinius — sensorinį, 
intuityvų, mąstantį, emocinį. Tikrajam menininkui būdingas 
intravertiškas intuityvus pasaulio suvokimas, padedantis pra- 
siskverbti pro išorinį būties sluoksnį į reiškinių esmę. Intui- 
tyvaus intravertiško tipo menininkas natūraliai pasineria į 
kolektyvinės pasąmonės archetipų pasaulį. Tad jautrumas 

archetipinėms simbolinėms formoms ir sugebėjimas jas per- 
teikti meno kūriniuose laikomi neatsiejamais tikro meninin- 
ko bruožais, 

Žveigdamas į menininką skvarbiu psichologo žvilgsniu 
Jungas siekia suvokti jo vidinį pasaulį, meno kūrinių prietai- 
das. Menininko „gyvenimas dėsningai yra pilnas konfliktų, 
nes jame nuolatos grumiasi dvi jėgos: paprastas žmogus, vi- 
sai teisėtai siekiantis laimės, pasitenkinimo ir saugaus gyve- 
nimo, ir beatodairiška kūrybinė aistra, kuri, iškilus reikalui, 
pamina po kojom visus asmeninius norus. Dėl to daugelio 
menininkų asmeninis gyvenimas ir yra taip nepaprastai jų 
nepatenkinantis, netgi tragiškas; taip atsitinka ne dėl neaiš- 
kių likimo vingių, o dėl jų asmenybių žmogiškojo nepilna- 
vertiškumo, dėl nepakankamo sugebėjimo prisitaikyti. Retai 
tepasitaiko kūrybingų žmonių, kuriems netektų brangiai su- 
mokėti už dieviškąją didžiojo sugebėjimo kibirkšų“7!. 

Plėtodamas iracionalistų idėjas, Jungas savo meninės kū- 
rybos koncepcijoje teigia besąlygišką pasąmoninių biologi- 
nių ir valios impulsų prioritetą prieš sąmonę. Meno kūrinys 
tarsi kaupia energiją iš pasąmonės gelmių. „Pačia giliausia 
prasme, — rašo Jungas, - rašytojas yra instrumentas, jis men- 
kesnis už savo kūrinį, tad mums nėra ko tikėtis, kad jis tą 
kūrinį paaiškins. Viską, ką galėjo, jis padarė kurdamas. Aiš- 
kinimą jis turi palikti kitiems žmonėms bei ateičiai. Didis 
kūrinys yra kaip sapnas, kuris, nepaisant jo akivaizdumo, 
niekuomet pats savęs nepaaiškina ir nėra vienareikšmis“2. 

Gvildendamas meninės kūrybos prigimtį, Jungas prabyla 
apie du skirtingus menininkų tipus: psichologinį ir vizionieriš- 
kąjį. Pirmasis kurdamas apsiriboja tik gyvenimo paviršiuje 
esančiais ir sąmonės suvokiamais reiškiniais. Pirmapradė to- 
kios kūrybos medžiaga kyla iš nuolat besikartojančių žmo- 
nių sielvartų ir džiaugsmų, ji maitina žmogaus sąmonę, kuri 
tą medžiagą įvairiai interpretuoja ir pateikia poetine forma. 


2 Jungas K. Rašytojas. Vertė A. Gailius / Grožio kontūrai, Vilnius: 
Mintis, 1980. - P. 183. 
2 Ten pat. - P. 185. 

Tačiau toks gyvenimo paviršiumi slystantis ir emocinius iš- 
gyvenimus, psichologines reakcijas aprašinėjantis menas ne- 
priartėja prie tikrosios gelmės, nes pasilieka „psichologiškai 
suvokiamų struktūrų sluoksnyje“. 

Visiškai kitoks, daug gilesnis tikrovės suvokimas būdin- 
gas antrajam, „vizionieriškajam“ („aiškiaregio“), menininko 
tipui, prasiskverbiančiam pro išorinį sąrmoninės būties siuoks- 
nį ir prisiliečiančiam prie gelminių „kolektyvinės pasąmo- 
nės“ versmių. Kurdamas jis suvokia visą laiko bekraštybę ir 
sukuria menines vertybes, reikšmingas visoms epochoms. 

Atmesdamas pernelyg tiesmukiškas psichopatologines 
koncepcijas, Jungas vis dėlto įžvelgia tam tikrų analogijų 
tarp genialių menininkų kūrybos ir psichinių ligonių fanta- 
zijų. Ši giminystė pasitelkiama aiškinant du menininkų psi- 
chinės struktūros tipus: neurotinį ir šizofreniškąjį. Pirmasis 
linksta į abstrakčius sintetinius vaizdinius, kuriuose aiškiai 
vyrauja justinis pasaulio suvokimas. Ryškiausiu šio tipo mę- 
nininku Jungas laiko P. Picasso, kuriam būdingas ryškus po- 
linkis į fragmentiškumą, linijų ir vaizdinių deformavimą. Ant- 
rasis tipas linksta į atsiribojimą nuo juslinio pasaulio suvo- 
kimo ir į „sutrikusią“ alogišką meninę mąstyseną. Šį kūrėjo 
tipą atskleidžia Į. Joyce'o kūriniai, su chaotiška vaizdinių 
sistema, kurioje menininkas visiškai ištirpsta, linksta į absur- 
dą, nepaliauja balansavęs tarp realybės ir nerealybės, grožio 
ir bjaurumo. 

Ryškius tikrovės deformacijos elementus ir kūrybos bei 
psichinėmis ligomis sergančių žmonių vaizdinių giminystę 
Jungas aiškina begaliniu menininkų atsidavimu savo 
pašaukimui. Kūryba praryja gausybę gyvybinės energijos, 
deformuoja asmenybę, gyvenimo būdą ir priartina meninin- 
ką prie psichinių ligonių, gyvenančių savo iliuzijų pasauly- 
je. Kita vertus, Jungas mėgina nubrėžti liniją, skiriančią me- 
nininką nuo psichinio ligonio, sakydamas, kad „negalima 
meno kūrinio kildinti iš „kompleksų,“ kaip kildinama neu- 
rozė“. Taigi Jungas, žymiausias „pasąmonės pasaulio archeo- 

logas“, atskleidžia daug slėpiningų asmenybės psichologijos 
irjos kūrybinės veiklos aspektų, skatina domėjimąsi „margi- 
nalinėmis“ problemomis. Reikia tikėtis, kad pažintis su šioje 
knygoje skelbiamais analitinės psichologijos, kultūrologijos 
ir meno problemoms skirtais tekstais suteiks skaitytojui 
nemaža pažinimo džiaugsmo. 


Antanas Andrijauskas 


PAAIŠKINIMAI 


Carlo Gustavo Jungo raštų rinktinė, leidėjų pavadinta „Psicho- 
analizė ir filosofija“, yra sudaryta siekiant aprėpti įvairias šio auto- 
riaus tyrinėjimų sritis: analitinę psichologiją, psichologinių tipų tec- 
riją, pasąmonės, archetipų ir simbolių koncepcijas. Tai sritys, kur 
Jungas laikomas vienu žymiausiu novatoriumi ir čia jo įnašas yra 
visuotinai pripažintas. Be to, rinktinėje spausdinama ir psichoana- 
litinių mistikos bei ezoterikos tyrinėjimų, kuriems Jungas yra skyręs 
ne vieną savo veikalą, pavyzdžių. Siekiant reprezentuoti filosofines 
Jungo pažiūras spausdinami ir tokie darbai, kuriuose autorius tie- 
siogiai išsako savo požiūrį į šiuolaikinio žmogaus dvasinę būklę 
bei apskritai dabartinės civilizacijos likimą. 

Rinktinę sudaro daugiausia Jungo straipsniai, parengti įvairiu 
metu ir įvairiuose kongresuose skaitytų pranešimų pagrindu, nes 
kaip tik juose Jungas stengdavosi glaustai, apibendrintai išsakyti 
savo požiūrio į analizuojamas problemas esmę. Taip pat spausdi- 
namas ir vienas kitas ištisinis skyrius iš kai kurių stambesnių Jungo 
veikalų. 


Freudo ir Jungo priešprieša 


Pirmą kartą straipsnis išspausdintas „Kėlnische Zeitung“ 
(1929 m. gegužės 7 d.), vėliau buvo įtrauktas į Jungo „Rinktinių 
raštų" IV tomą. 

Savo mokslinės veiklos pradžioje Jungas buvo nuoseklus Freudo 
šalininkas, tačiau vėliau kai kuriais klausimais ėmė ryškėti jų 

požiūrių skirtumai, pirmiausia dėl sąvokos „libido“ traktavimo. 
Freudas libido suprato kaip seksualinę energiją, o Jungas - kaip 
apskritai visą psichinę energiją. Freudas manė, kad psichikos sutri- 
kimai kyla nuslopinus seksualinį interesą išorinio pasaulio objektams 
ir perkėlus jį į vidinį paciento pasaulį. Jungo supratimu, ryšys su 
išoriniu pasauliu ir realybe palaikomas ir kitais būdais, ne vien 
seksualumu, ir ryšio su realybe praradimas priklauso ne vien nuo 
seksualumo nuslopinimo (išstūmimo). Antra, Freudas aiškino, kad 
neurozės kyla ankstyvojoje vaikystėje ir jos yra susijusios su vaiko 
kraujomaišos fantazijomis, vadinamomis Edipo kompleksu. Jungas, 
priešingai, buvo įsitikinęs, kad neurozių atsiradimas priklauso nuo 
gyvenimo kasdienybės, o visos vaikiškos fantazijos yra antrojo plano 
zeiškiniai. Trečia, Freudas teigė, kad mūsų sapnai - tai neišsipildę 
troškimai, kurie, perėję į sapnus, netiesiogiai mums apie tai signa- 
lizuoja, o tie troškimai esą taip pat ne kas kita, kaip nuslopinti 
ankstyvosios vaikystės seksualiniai potraukiai. Jungas sapnus laikė 
ryšių su mūsų psichikos pasąmonės veikla kanalais. Sapnai mums 
sunkiai suprantama simbolių kalba nebūtinai pasako tai, ko mes 
trokštame, bet ir tai, kas mums nepriimtina. Sapnai papildo mūsų 
kasdienį sąmoningą gyvenimą, kompensuodami individo nepilna- 
vertiškumo apraiškas. Neurozės atvejais sapnai įspėja apie nukry- 
pimą nuo teisingo kelio. Taigi neurozės simptomai atlieka kom- 
pensacinę funkciją, padedančią atstatyti psichikos pusiausvyrą ta 
prasme, kad aikreipia mūsų dėmesį į pradedančias atsirasti psicho- 
logines problemas, kurių šiaip nė neįtariame esant. Be abejo, Jungo 
ir Freudo požiūriai skiriasi ir kitais klausimais. Apie tai Jungas ir 
pasakoja šiame straipsnyje, kuris verstas iš: Jung C. G. Seelenpra- 
bleme der Gegenwart. - Mūnchen: Deutscher Taschenbuch Verlag 
GmbH 4 Co, 1991. - S. 51-58. 


! Alfred Adler (1870-1937) — austrų psichiatras ir psichologas, 
vadinamosios „individualiosios psichologijos“ kūrėjas, aktyvus Vie- 
nos psichoanalitinio ratelio, vadovaujamo Freudo, dalyvis. Jis su- 
formulavo žmogui būdingo nepilnavertiškumo jausmo kompensa- 
cijos, kaip visuotinio jo psichinio vystymosi principo, teoriją. Vėliau, 
nutraukęs ryšius su Freudu, įkūrė savo mokyklą. 


386 


PAAIŠKINIMAI 


* Ernst Barlach (1870-1938) — vokiečių rašytojas ir dailininkas 
ekspresionistas, dramos „Totemo diena“ („Der Tote Tag“, 1912) 
autorius. 


Analitinė psichologija ir pasaulėžiūra 


Tai pranešimas, 1927 m. skaitytas Karlsruėje, spausdinamas 
Jungo „Rinktinių raštų“ VIII tome. Versta iš: Jung C. G. 
Seelenprobleme der Gegenwart. — S. 185-207, 


* Toliau ši sąvoka verčiama žodžiu „pasaulėžiūra“. 

* t. y. aukštybėse (gr. gizupoc- ugninis; sen. graikų kosmologijoje 
empirėjumi buvo vadinamas viršutinis dangaus sluoksnis, esąs 
pilnas ugnies). 

* Turima galvoje scena iš Goethe's „Fausto“ I dalies („Valpurgijos 
naktis“). 

* Citata iš Goethe's poezijos knygos „Vakarų Rytų divanas“ 
(„Suleikos knyga“). 

* Ptachas, arba Pta - buvęs vyriausiasis Memfio miesto dievas, 
vėliau, tapatinamas su kitais populiariais egiptiečių dievais, tapo 
vienu svarbiausių sen. egiptiečių dievų. Jis buvo laikomas dievu 
kūrėjų, amatininkų ir meistrų globėju; itin svarbų vaidmenį jis vai- 
dino mirusiųjų prikėlimo ritualuose. 


Apie analitinės psichologijos 
ir poetinės kūrybos santykį 


Šis pranešimas buvo skaitytas 1922 m. gegužės mėn. Ciuriche, 
Vokiečių kalbos ir literatūros draugijoje. Pirmą kartą spausdintas 
leidinyje „Wissen und Leben“ (1922, Nr. 15, rugsėjis), vėliau įtrauk- 
tas į Jungo „Rinktinių raštų“ XV tomą. Versta iš: Jung C. G. Seelen- 
probeme der Gegenwart, - P. 31-50. 


"Turimas galvoje mechanistinis racionalistinis XIX a. pozityvis- 
mas, susijęs su vokiečių filosofų Ludwigo Būchnerio (1824-1899) ir 
Jakobo Moleschotto (1822-' 1833) vardais. Šiai tradicijai Jungas 
priskyrė ir Freudą. 

* Žr. Getė J. V. Faustas. - Vilnius: Vaga, 1978. - P. 72. 

* Narcizizmo sąvoką, reiškiančią patologinę savimeilę, mokslinėje 
literatūroje 1898 m. pirmasis pavartojo anglų psichologas Havelockas 
Ellisas (1859-1939), o nuo 1910 m. šią sąvoką pradėjo vartoti ir 
psichoanalitikai. Buvo nustatyta, kad daugelis impulsų, kylančių iš 
individualiojo Aš, pažadina libido, kuris asmenybę daro panašią į 
save įsimylėjusį antikos mitologijos herojų Narcizą. Kadangi kūrybos 
procese menininkas yra pats vienas su savimi, jis tampa tikru „nar- 
cizu“. Kita vertus, menininkas sukuria vaizdus, kurie gyvena ne- 
priklausomą nuo kūrėjo gyvenimą. Tuomet jis jau ne „narcizas“, 0 
„pigmalijonas“, t. y. įsimylėjęs savo kūrinį. Šio prieštaravimo, Jungo 
nuomone, psichoanalizė nepajėgia išspręsti. 

* Kaip žinoma, Nietzsche savo knygą „Šitaip Zaratrustra kalbėjo“ 
rašė tuomet, kai jau buvo išryškėję jo psichinės ligos simptomai, 
t. y. 1883-1884 m. 

3 Platono olos simbolika aprašyta „Valstybės“ VII knygoje (514- 
517). 

* Atėnė Paladė - sen. graikų karo ir išminties deivė, Atėnų miesto, 
amatų ir menų globėja, gimusi iš Dzeuso, prarijusio savo nėščią 
žmoną Metidę (Išmintį), galvos, kurią kirviu perskėlė Hefaistas ar 
Prometėjas. Gimė ji iš karto suaugusi su visa kovine ginkluote. 
Kadangi jos atvaizdas, vadinamasis paladijas (medinė deivės statu- 
Ia), nukrito iš dangaus, todėl ji vadinama Palade. 

* Turima galvoje frazė iš Platono dialogo „Ionas“ (535 d), kur 
dieviškojo įkvėpimo pagauti rapsodai vadinami kaip išėję iš proto. 

* Pierre Janet (1859-1947) - prancūzų psichologas, psichiatras ir 
filosofas, pagarsėjęs isterijos ir asmenybės tyrinėjimais. Neurozės 
pagrindu jis laikė aukštesniųjų ir žemesniųjų psichikos funkcijų 
pusiausvyros pažeidimą (disociacijos teorija). Yra parašęs darbų 
filosofijos, psichologijos istorijos, kalbos ir mąstymo, asmenybės, 
xeligijos ir mistikos, psichologijos klausimais. 

* Gerhari Hauptmann (1862-1946) - vokiečių rašytojas, 
natūralistinės vokiečių dramaturgijos pradininkas, Nobelio premijos 
laureatas (1912 m.). Jo kūrybai būdingi simbolizmo, mistikos, neo- 
romantizmo elementai. ' 

Ulisas 


Straipsnis pirmą kartą išspausdintas žurnale „Europūische Re- 
vue“ (1952, Nr. 8), vėliau buvo perspausdintas Jungo straipsnių 
rinkinyje „Sielos tikrovė“ („Wirklichkeit der Seele“, Zūrich: Rascher, 
1934). Pradinis šio straipsnio variantas niekada nebuvo publikuotas. 
Antrąjį, pataisytą, straipsnio variantą Jungas nusiuntė romano „Uli- 
sas“ autoriui Jamesui Joyce'ui (1882-1941), pridėdamas laišką, kurį 
cituoja Jungo „Rinktinių raštų“ leidėjos Lilly Jung-Merker ir Elisa- 
beth Rūf (žr. Jung C. G. Gesammelte Werke. - 4. Auflage. - Olten, 
1984. - Bd, 15. — S. 146-149): 

„Jūsų „Ulisas“ iškėlė pasauliui tokią sudėtingą problemą, 
kad į mane, laikomą psichologijos autoritetu, buvo jau ne kartą 
kreiptasi šiuo klausimu. 

„Ulisas“ pasirodė esąs kietas riešutėlis ir pareikalavo ne tik 
nepaprastų dvasios pastangų, bet ir pastūmėjo ją į gana ekstra- 
vagantiškas klajones (turint mintyje, kad kalbama apie moksli- 
ninką). Apskritai Jūsų knyga man tapo nuolatinės įtampos šal- 
tinių, ir turėjo praeiti beveik treji metai, kol pasijutau galįs pa- 
žvelgti į ją autoriaus akimis. Ir vis dėlto turiu pasakyti, kad esu 
labai dėkingas tiek Jums, tiek milžiniškam Jūsų darbui, nes daug 
ko pasimokiau. Deja, negalėčiau pasakyti, kad patyriau malo- 
numą, nes skaitymas mane sekino tiek nerviškai, tiek protiškai. 
Lygiai taip pat negaliu pasakyti, ar Jums patiks tai, ką parašiau 
apie „Ulisą“, nes aš tiesiog neištvėriau nepapasakojęs pasauliui, 
kaip baisiai nuobodžiavau, kaip bambėjau, kaip keikiausi ir kaip 
žavėjausi. O paskutiniuosius 40 puslapių - tikrų psichologinių 
perlų vėrinį — prarijau akimirksniu, Aš manau, kad tik velnio 
bobutė taip gali perprasti moters psichologiją; bent jau aš taip 
nesugebu. 

Taigi norėčiau Jus paprašyti, kad vertintumėte mano rašinį 
kaip paklydusio Jūsų „Uliso“ labirinte ir tik per atsitiktinumą 
vargais negalais iš jo ištrūkusio visiško autsaiderio komiškas 
pastangas. Kad ir kaip būtų, skaitydamas mano straipsnį Jūs 
galėsite pamatyti, ką padarė „Ulisas“ su psichologu, šiaip jau 
garsėjančiu savo romumu. 


389 


PAAIŠKINIMAI 


Reiškiu nuoširdžiausią palankumą ir lieku, didžiai gerbiamas 
pone Joyce'ai, Jums ištikimas - 
C. G. Jung“ 


Versta iš: Jung C. G. Wizklichkeit der Seele. - Mūnchen: Deutscher 
Taschenbuch Verlag GmbH 64 Co, 1990. - S. 65-89. 


* Ulisas (kitaip dar Uliksas) - lotyniškoji Homero epo „Odisėja“ 
herojaus Odisėjo forma. 

* Ernst Robert Curtius (1886-1956) - vokiečių filologas, moder- 
niosios Europos literatūros tyrinėtojas. 

*Prerafaelitai - anglų dailininkų ir literatų brolija, kurią 1848 m. 
įkūrė poetas ir dailininkas Dante Gabrielis Rossetti (1828-1882), 
tapytojai Johnas Everettas Millaisas (1829-1896), Williamas Holma- 
nas Huntas (1827-1910). Grupei priklausė meno kritikas Johnas Rus- 
kinas (1819-1900), tapytojai J. Collinsonas, F. G. Stephensas, skulp- 
torius T. Woolneris ir kt. Jie siekė reformuoti anglų dailę ir literatūrą. 
Meno idealu laikė Renesanso dailę iki Rafaelio, Dantės poeziją, 
viduramžių italų lyriką. 1854 m. prerafaelitų brolija iširo. 

* Giovanni Batista Tiepolo (1696-1770) - italų tapytojas, grafikas, 
žymiausias XVIII a. Venecijos meno mokyklos atstovas, tapęs dau- 
giausia barokines religinės, mitologinės, alegorinės tematikos freskas. 

* Erinas — senovinis poetiškas Airijos pavadinimas. 

* Skila ir Charibdė - sen. graikų mitinės jūrų pabaisos, užtvėrusios 
iš abiejų pusių sąsiaurį. 

* „Elijas, laivelis, popieriaus gniužulėlis, judėjo į rytus greta 
laivų ir tralerių bortų, kamščių archipelago viduryje, aplenkdamas 
naująją Voping Strit gatvę, Bensono keltą, ir greta su tristiebe škuna 
„Rouzvinas“, atplaukusia iš Bridžvoterio su plytų kroviniu“ (angl.). 

* Richard Wilheli (1873-1930) — vokiečių protestantizmo teologas 
tr sinologas, išvertęs į vokiečių kalbą garsiąją sen. kinų „Permainų 
knyga“ („Yijing“) ir parašęs jos komentarus. Kartu su Jungu 1929 m. 
išleido knygą „Auksinės gėlės paslaptis“ („Das Geheimnis der Gol- 
denen Blūte“), kurioje spausdinamas to paties pavadinimo sen. kinų 
traktato vertimas, komentarai ir vadinamieji „europietiškieji“ Jungo 
komentarai. 

* „Chebra, štai ir momentas. Dieviškas laikas - 12.25. Pasakyk 
motušei, kad būsi ten. Staigiai užsisakyk, ir kozyrių tūzas tavo. 
Stok į šias gretas! Imk bilietą tiesioginiu ekspresu iki galutinės 
amžinybės stoties. Dar vienas žodelis. Tu kas: Dievas ar šuns atmata? 
Jeigu Koni-Aislende įvyktų antrasis apreiškimas, ar mes tam būtume 
pasiruošę? Flore Kristuje, Stivenai Kristuje, Zoje Kristuje, Blumai 
Kristuje, Kite Kristuje, Linčai Kristuje, jūs privalote pajusti šią kos- 
minę jėgą. Mums ką, pilnos kelnės prieš kosmoso galybę? Nė velnio! 
Būk su angelais. Būk prizmė. Juk tt turi tą kažką viduje, lą aukščiausiąją 
savastį. Tu gali bendrauti su Jėzumi, Gautama, Ingersoliu. Ar pagavote 
šią vibraciją? Sakau, kad pagavote. Vieną kartą pajusi tai, o brolija, 
ir josi į dangų tiesiu taikymu, Ar įkertat? Tai - gyvenimo šviesos 
srautas, tiksliai. Tai - didžiausias visų laikų šlamštas. Tai - tikras 
pyragas su įdaru. Tai tiesiog puikiausia ir patogiausia išorės linija. 
Puikus ištaigingas dalykėlis. Tikras gaivumėlis" (angl.). 

0 „Iš balų, pamazgų duobių, atmatų šulinių, šiukšlynų į visas 
puses sklido įsisenėjęs dvokas“ (angl.). 

" Alfred Kubin (1877-1959) - austrų rašytojas, pagarsėjusio 
romano „Kita pusė“ („Die andere Seite“, 1909 m.) autorius. 

"(Bangų balsu.)... Baltieji dievų jogai. Okultini Hermio Trismegisto 
pimandrai. (Švilpaujančio jūrų vėjo balsu.) Punardžanam patsipun- 
džaub! Neapkvailinsi! Kadaise buvo pasakyta: saugokis kario, Šaktės 
kulto. (Audronašos klyksmu.) Šokte, Šiva! Tamsoje slypintis tėve!.. 
Aum! Baum! Pidžaum! Aš sodybos šviesa, aš dangiškos grietinėlės 
sviestas“ (angl.). 

"5 Argas - sen. graikų mitinis galiūnas, kurio kūnas turėjo dau- 
gybę akių (šimtą ar tik keturias), tačiau vienu metu miegadavo tik 
dvi. Dzeuso žmona Hera įsakė jam saugoti Iją, kurią buvo įsimy- 
lėjęs Dzeusas ir kurią Hera buvo pavertusi karve. Tačiau Dzeuso 
pasamdytas Hermis užmigdė Argą ir užmušė jį. 

* „Tamsoje slypintis tėvas“ (angl). 

5 „Aš sodybos šviesa, aš dangiškos grietinėlės sviestas“ (ang!.). 

'* „Oir jūra... jūros žara tarsi ugnis ir nuostabūs saulėlydžiai ir 
šigmedžiai Alamedos soduose taip ir visos keistos mažos gatvelės 


ir rožiniai ir žydri ir geltoni namai ir rožių alėjos ir jazminai ir 
vijokliai ir kaktusai...“ (angl.). 

" Paskutinės J. W. Goethe's „Fausto“ eilutės. A. Churgino 
vertimas. 

"5 O ir jūra... jūros žara tarsi ugnis ir nuostabūs saulėlydžiai ir 
tigmedžiai Alamedos soduose taip ir visos keistos mažos gatvelės 
ir rožiniai ir žydri ir geltoni namai ir rožių alėjos ir jazminai ir 
vijokliai ir kaktusai ir Gibraltaras kur aš buvau mergaitė lyg kalnų 
gėlelė taip kai įsisegiau rožę į plaukus kaip kad daro Andalūzijos 
merginos ar geriau įsisegiau raudoną taip ir kaip jis bučiavo mane 
prie Mauritanijos sienos ir aš pagalvojau ar ne vis tiek jis ar kitas 
ir tada aš paprašiau jį akimis dar kartą paklausti taip ir tada jis 
paklausė manęs ar aš sutinku taip mano kalnų gėlele ir pradžioje 
aš apvijūu jį rankomis taip ir prisitraukiau jį taip kad jis jaustų 
mano krūtis kvapą taip ir jo širdis plakė beprotiškai ir taip aš 
pasakiau taip aš noriu Taip“ (angl.). 


Picasso 


Šį straipsnį parašyti paskatino 1932 m. rugsėjo 11-spalio 30 d. 
Ciuricho Meno rūmuose vykusi 460 Picasso darbų paroda. Pirmoji 
straipsnio publikacija: „Neue Zitrcher Zeitung“ (1932, Nr. 153/2); 
spausdinamas Jungo „Rinktinių raštų“ XV tome. Versta iš: Jung C. 
G. Wirklichkeit der Seele. - 5. 91-96. 


! Tradicinis Homero „Odisėjos“ XI giesmės pavadinimas (gr. 
vėzvia — vėlių 


vietimas, nekromantija). 

* Arlekinas (it. ariecchino) — italų komedijos del arte personažas, 
vienas iš tarnų, dėvinčių įvairiaspalviais trikampiais apsiūtą kos- 
tiumą. 

3 Giulio Romano (tikr. Giudo di Pietro Gianazzi, dar - Giulio Pippi) - 
italų tapytojas ir architektas manieristas, Rafaelio mokinys ir 
pagalbininkas. 

* Nyče F. Rinktiniai raštai. - Vilnius: Mintis, 1991. - P. 30. 

*Ten pat. - P. 31. 

S Ten pat. - P. 30. 

Psichologinių tipų klausimu 


Tai pranešimas, skaitytas 1913 m. psichoanalitikų kongrese 
Miunchene, kur Jungas ir Freudas buvo susitikę paskutinį kartą. 
Pirmą kartą vokiečių kalba (prancūziškas pranešimo vertimas publi- 
kuotas 1913 m.) išspausdintas 1960 m. Jungo „Rinktinių raštų“ VI 
tome. Versta iš: Jung C. G. Psychologische Typen. - Zūrich und 
Stuttgart: Raschen Verlag, 1960. - $. 541-551. 


" Alfred Binet (1857-1911) - prancūzų psichologas, sudaręs 
pirmuosius intelekto testus, vienas iš diferencinės psichologijos 
kūrėjų. 

2 William James (1842-1910) - amerikiečių psichologas ir filosofas, 
vienas iš pragmatizmo filosofijos bei funkcinės psichologijos kūrėjų. 
Priešingai struktūrinei psichologijai, jis skelbė dinaminę psichikos, 
sąmonės srauto sampratą, sukūrė emocijų teoriją. 

3 Wilhelm Osiwald (1853-1932) - vokiečių natūrfilosofas, 
energetizmo teorijos šalininkas, visus gamtos reiškinius aiškinęs 
energijos kitimų. 

* Wilhelm Worringer (1881-1965) - vokiečių meno istorikas. 

5 Alois Riegi (1858-1905) — austrų meno istorikas, iškėlęs idėją 
apie imanentinę „meninę valią“, lemiančią kiekvienos epochos meno 
savitumą. 

5 Theodor Lipps (1851-1914) — vokiečių filosofas ir psichologas. 
Aiškindamas estetikos problemas akcentavo „įsijautimo“ (Einfūh- 
lung), arba empatijos, vaidmenį. 

? Maja - hinduizmo religijos 6losofinė sąvoka, reiškianti iliuziją, 
apgaulę, kuri klaidina žmones ir todėl jie nesuvokia Brahmano rea- 
lybės, būties vienovės. Kartais ji antropomorfizuojama: šivaizme — 
ji Šivos žmona, budizme - legendinė Budhos motina. 

* Franz Finck (1867-1909) - vokiečių bendrosios kalbotyros 
profesorius. 


Psichologiniai tipai 


Tai pranešimas, 1923 m. skaitytas Teritete (Šveicarija) tarptauti- 
niame kongrese švietimo klausimais. Pirmą kartą jis publikuotas 

žurnale „Zeitschrift fūr Menschenkunde“ (1925, I pusm., I sąs.), 0 
paskui - Jungo „Rinktinių raštų“ VI tome. Versta iš: Jung C. G. 
Psychologische Typen. - S. 552-657. 

" Horas - sen. egiptiečių dangaus dievas sakalo galva, Izidės ir 
Ozyrio sūnus. Su juo save tapatino Egipto faraonai. Iš keturių Horo 
sūnų tik Amsetas yra su Žmogaus galva; kiti trys - Chapas, Kebek- 
senulas ir Duamutefas - atitinkamai su šakalo, sakalo ir paviano 
galvomis. Horo sūnų paskirtis - saugoti Ozyrį ir visus mirusiuosius 
nuo piktojo Seto. 


Apie pasąmonės psichologiją 


Ši studija išaugo iš 1912 m. periodinėje spaudoje paskelbto 
straipsnio „Nauji psichologijos keliai“. Pirmas šios studijos leidimas 
pavadinimu „Pasąmonės proceso psichologija“ („Die Psychologie 
der unbewušten Prozesse“) pasirodė 1917 m., 0 po poros metų 
pasirodė antrasis šiek tiek pataisytas jos leidimas. Trečiasis, jau 
gerokai pataisytas leidimas nauju pavadinimu „Pasąmonė sveikoje 
ir ligotoje sieloje“ (“Das Unbewulšte im normalen und kranken 
Seelenleben") pasirodė 1925 m. Čia buvo atsisakyta skyriaus „Tipų 
raida analitiniame procese“, nes ši problema buvo plačiai nušviesta 
1921 m. išleistoje didelėje Jungo studijoje „Psichologiniai tipai“ 
(„Psychologische Typen“). 

Paskutinis, penktasis, gerokai pataisytas šios studijos leidimas 
jau nauju, dabartiniu, pavadinimu pasirodė 1943 m. Šis variantas ir 
spausdinamas Jungo „Rinktinių raštų“ VII tome. Iš ketvirtojo šio 
tomo leidimo (1989 m.) ir buvo išversti du priešpaskutiniai studijos 
„Apie pasąmonės psichologiją“ skyriai, kurie skaitytoją supažindina 
su Jungo analitinės psichologijos metodu ir archetipų samprata. 


* Gėrara de Nerval (tikr. Labriuni, 1808-1855) - prancūzų rašytojas 
romantikas. Jo kūrybai būdingas domėjimasis pasąmonės reiškiniais, 
paslaptingumas, misticizmas — tai turėjo įtakos prancūzų 
siurrealizmui. “ 

* „Permainų knyga“ („Yijing“) - kanoninis sen. kinų raštijos 
paminklas, sukurtas VIII-VII a. pr. Kr. 

2 Tikriausiai čia turimas galvoje gnosticizmo etapas religinės ir 
filosofinės minties raidoje (I-III a.). Eonai (gr. Žov - esmas, 
egzistencija), gnostikų supratimu, tobulos dieviškosios būties, 
absoliuto apraiškos, emanacijos, personifikuojančios vieną kurį nors 
to absoliuto (Dievo) aspektą. Eonai užpildo erdvę tarp dieviškojo 
pasaulio ir materialiojo pasaulio. Gnostikai priskaičiuoja apie 30 
eonų- 

* Gustav Meyrink (1868-1932) - austrų rašytojas, nuo 1917 m. 
pasivadinęs Meyeriu. Romanas „Golemas“ (1915 m.) ir vėlesni jo 
romanai pasižymi mistiniais vaizdais, sapnų, vizijų, grotesko for- 
momis. 

* Richard Semon (1859-1918) - vokiečių zoologas. 

5 Henry Wadsworth Longfeilow (1807-1882) - amerikiečių poetas 
ir prozininkas, išgarsėjęs poema „Hiavatos giesmė“ („The Song of 
Hiawatha“, 1855) apie Amerikos indėnų herojų. 

? Leo Frobenius (1873-1938) - vokiečių kultūrologas, Afrikos tautų 
kultūros tyrinėtojas, kultūrinės-istorinės mokyklos pradininkas 
etnologijoje. 


Siela ir mirtis 


Straipsnis pirmą kartą išspausdintas žurnale „Europaische Re- 
vue“ (Berlynas, 1934, Nr. 10/4), o vėliau spausdinamas Jungo 
„Rinktinių raštų“ VIII tome. Versta iš: Jung C. G. Wirklichkeit der 
Seele. - S. 117-127. 

Virsmo simboliai 


Tai naujas, visiškai pertvarkytas dar 1912 m. išleisto Jungo 
veikalo „Libido virsmai ir simboliai“ („Wandlungen und Symbole 
der Libido") leidimas, paskelbtas 1952 m. Tai vienas iš stambiausių 
ir reikšmingiausių Jungo darbų. Jis spausdinamas Jungo „Rinktinių 
raštų“ V tome. Versta iš: Jung C. G. Symbole der Wandlung. Analyse 
des Vorspiels zu einer Schizophrenie. - Olten und Preiburg im 
Breisgau: Walter-Verlag, 1973. — S. 170-215. 

"Paul Mėbius (1853-1907) - vokiečių psichiatras, pagarsėjęs žymių 
žmonių (J. W. Goethe's, J. Į. Rousseau A. Schopenhauerio, R. Schu- 
manno ir kt.) patobiografijomis, parašytomis psichopatologijos 
požiūriu. 

* Alfred Fovillėe (1838-1912) - prancūzų filosofas ir psichologas, 
laikęsis psichinio determinizmo pozicijos, parašęs darbą apie 
prancūzų tautos psichologiją bei „idėjų-galių“ („idėes-forces“), 
lemiančių evoliuciją, psichologiją. 

3 Friedrich Edward Beneke (1798-1854) - vokiečių filosofas ir 
psichologas. 

* Thėodule Armand Ribot (1839-1916) — prancūzų filosofas ir 
psichologas, eksperimentinės psichologijos pradininkas, vadinamojo 
asocianizmo šalininkas, ankstyvojo empirizmo ir pozityvizmo psi- 
chologijoje atstovas. 

3 Daniel Paul Schreber (1808-1361) - vokiečių gydytojas ir 
pedagogas. 

* Vok. Mėnch reiškia „vienuolį“ ir „tovinę čerpę“. 

7 Sandor Ferenczi (1873-1933) - vengrų psichiatras ir psichoana- 
litikas, artimas Preudo bendradarbis, vienas iš tarptautinio psicho- 
analitikų judėjimo organizatorių; tyrinėjo hipnozės, seksualumo, Edi- 
po komplekso, instinkto, isterijos ir kt. problemas. 

* Fanis, Fanetas (gr. pėvng — spindintis) - orfikų dievas kūrėjas. 

* Priapas - sen. graikų vaisingumo dievas, Dioniso (ar Hermio) 
ir Afroditės sūnus, garsėjęs labai dideliu falu. 

" Dionisas Liajas (gr. Ava fo - išlaisvintojas) - vienas iš Dioniso 
epitetų, apibūdinančių Dionisą kaip išlaisvintoją nuo kasdienių pa- 
saulio rūpesčių. 

" Arthur Drews (1865-1935) - vokiečių filosofas, mitologi: 
ligijos kilmės mokyklos atstovas, parašęs darbų iš XVIII-XIX a. 
filosofijos istorijos, vėliau susidomėjo vėlyvosios antikos filosofija, 
gnosticizmu bei Biblijos tyrinėjimais. 

" Nikėjos I visuotinis Bažnyčios susirinkimas, vykęs 325 m., 
suformulavo krikščionių Tikėjimo išpažinimą, o pirmasis Konstan- 
tinopolio susirinkimas, vykęs 381 m., priėmė Švč. Trejybės dogmą 
ir kanonizavo Nikėjos susirinkimo suformuluotą Tikėjimo išpaži- 
nimą. 


ės re 

* Sabina Spielrein (1885-1942) - rusų psichoanalitikė, gydytoja 
psichoterapeutė ir pedagogė. Ji buvo pirmoji ką tik daktaro praktiką 
pradėjusio Jungo pacientė 1904-1909 m. laikotarpiu, vėliau tapo jo 
mokine. Baigusi medicinos mokslus Ciuriche ir apgynusi daktaro 
laipsnį persikėlė į Vieną, čia įsijungė į Freudo psichoanalitikų ratelį. 
Vėliau dirbo Berlyno ir Ženevos klinikose. Jos paskaitų klausėsi 
garsus prancūzų psichologas Jeanas Piaget (1896-1980). 1923 m. 
grįžusi į Rusiją dirbo Maskvoje, Rostove prie Dono. Karo metais 
kartu su kitais žydais sušaudyta nacių. Parašė apie 30 darbų įvairiais 
psichoanalizės klausimais. 

M Zosimas Panopolietis (Zociwos, IV a.) - graikų alchemikas, 
parašęs 28 knygų veikalą „Chemijos žinios“ (Azusvriza), kurio išliko 
tik fragmentai. Daugiausiajų paliudyta Olimpiodoro (V a.) ir Pelagi- 
jaus (V a.)raštuose. Zosimas chemiją laikė slaptu mokslu, todėl chemi- 
nius procesus jis aiškino sunkiai suprantamais alegoriniais vaizdais. 

5 Hajim (Heyman) Steinthal (1826-1899) - vokiečių kalbininkas ir 
filosofas, tautų psichologijos kūrėjas. 

"8 Karl Abraham (1877-1925) - vokiečių psichoanalitikas, Freudo 
šalininkas, pasižymėjo mitų ir sapnų simbolikos tyrimais. 

" Adalbert Kuhn (1812-1881) — vokiečių indogermanistas, lygi- 
namosios mitologijos tyrinėtojas. 

*8 Hesichijas Aleksandrietis (HoVdyioc, V a.) graikų gramatikas, 
sudaręs graikų kalbos žodyną, kuriame aiškinami retai pasitaikantys 
žodžiai. Žodynas itin vertingas dėl pridėto graikų kalbos dialektų 
žodynėlio. Išliko tik fragmentai. Glosa (gr. Adaoa - tarminis ar 
pasenęs žodis) - nesuprantamo žodžio paaiškinimas arba vertimas. 

* Bhrigus - hinduizmo mitologijoje išminčius, vienas iš septynių 
didžiųjų riši. „Rigvedoje“ šis vardas vartojamas daugiskaitos forma 
ir reiškia grupę dievybių, perdavusių iš dangaus ugnį žmonėms. 
Bhrigai laikomi aukojimo ugnyje ritualo pradininkai. Jų giminė yra 
kilusi iš protėvio, gimusio iš Pradžapačio, pagal kitas versijas - iš 
Varunos ar Manaus. „Rigveda“ taip pat liudija, kad bhrigų išmin- 
čiams ugnį iš dangaus perdavęs saulės dievo Vivasvatos pasiuntinys 
Matarišvanas (skr. mūtari-švan - augantis motinoje), kad šie išmoky- 
tų Žmones ja naudotis. Matarišvanas dažnai tapatinamas su ugnies 
dievu Agniu. Matarišvano vardas'taip pat gali reikšti ir medžio 

gabalą, kuriuo trinant imituojamas lytinis aktas ir taip išgaunama 
ugnis. Su bhrigais Jungo lyginama fegijų giminė sen. graikų 
mitologijoje yra trakų gentis iš Tesalijos srities (šiaurės Graikija), 
kurios protėvis buvo Flegijas (gr. pAsyw - degti, liepsnoti), Iksiono 
ir Koronidės tėvas. Flegijais sen. graikai taip pat vadino ir tam tikrą 
erelių rūšį. 

* Apulėjus (lot. Apuleius, apie 124 - apie 180) - romėnų rašytojas 
ir filosofas rašęs lotynų ir graikų kalbomis. Graikų kalba rašyti 
kūriniai žuvo, o iš lotyniškų - išliko „Apologija“, sofistinių kalbų 
rinkinys „Florida“, trys filosofiniai traktatai („Apie Sokrato dievą“, 
„Apie Platoną ir jo mokslą“, „Apie pasaulį") ir romanas „Metamor- 
fozės, arba Aukso asilas“. 

* Dioskoridas Anazarbietis, (Aioozdpidija, I a. po Kr.) - sen. gr. 
gydytojas, parašęs penkių knygų farmakologijos veikalą „Apie 
vaistus“, („IZs9i Ding 1ewpizyg“) kurio išliko tik porą skyrių iš 
antros knygos. Knyga buvo iliustruota, Viduramžiais ji buvo labai 
paplitusi kaip vienintelis farmakologijos vadovėlis. 

* Epimetėjas (gr. žausy9sis - protingas atgaliniu protu) - titano 
Japeto sūnus, Prometėjo (gr. 2p94798/5- iš anksto apgalvojantis, 
apdairus) brolis antipodas. 

* Džatavedas - sen. indų ugnies dievo Agnio vienas iš labiausiai 
paplitusių epitetų, sanskrito kalba reiškiančių „žinantį visus būsimus 
gimimų įsikūnijimus“. Ia - vyno aukojimo ir maldų deivė, aukojamo 
pieno, sviesto ir maisto personifikacija. Jos vieta ant ugnies aukuro, 
kurį uždega Agnis. Ilos rankose - taukai, tad ji vadinama 
„sviestaranke“ ir „sviestakoje“. 

* Alois Walde (1896-1924) - austrų kalbininkas etimologas, 
tyrinėjęs ir baltų kalbas. Parašė lotynų kalbos etimologinį žodyną, 
rengė indogermanų etimologinį žodyną. 

* Theodor Koch-Griinberg (1872-1924) - vokiečių etnologas, 
daugiausia tyrinėjęs indėnų gyvenimą Brazilijoje ir Venesueloje. 

*5 Maurice Maeterlinck (1862-1949) - belgų dramaturgas, eseistas, 
poetas, Nobelio premijos laureatas (1911). Čia Jungas kalba apie 
populiarią jo dramą „Žydroji paukštė“ (1908). 

* Albrecht Dieterich (1866-1908) - filologas, antikos kultūros ir 
religijos tyrinėtojas. Svarbiausi darbai: „Abraxas“ (1891), „Nekyia“ 

(1893), „Mitros liturgija“ („Eine Mithrasliturgie“, 1903), „Žemė 
Motina“ („Mutter Erde“, 1905). 

8 Friedrich Max Mūller (1823-1900) - vokiečių kilmės anglų 
orientalistas indologas, vienas iš lyginamosios religijotyros pradi- 
ninkų, lingvistinės mitologijos teorijos kūrėjas. Į anglų kalbą išvertė 
„Rigvedą“ ir daugelį kitų Rytų tautų literatūros paminklų, parengė 
51 tomą senovės Rytų šventųjų raštų. 

> Efraimas Siras ( Egpaiu 6 Zupos, IV a.) - vienas iš didžiųjų 
Bažnyčios tėvų, kovojo prieš krikščioniškąsias erezijas, gnosticizmą, 
buvo geras ikikrikščioniškosios mitologijos žinovas. Rašė Biblijos 
komentarus, pamokslus, himnus, buvo labai vertinamas kaip poetas. 

* Hesperidės - sen. graikų mitologijoje keturios nimfos (Aiglė, 
Eritėja, Hespera ir Aretusa), deivės Niktės ar titano Atlanto gražuolės 
ir balsingos dukterys, saugojusios Žemės vakaruose dievų sodo 
auksinius obuolius, kuriuos Gaja padovanojo Herai vestuvių su 
Dzeusu proga. Vėliau tuos obuolius jos padovanojo Herakliui už 
tai, kad jis apgynė jas nuo piratų. 

"I Diana Aricietė - sen. italikų mėnulio, augmenijos ir medžioklės 
deivė. Svarbiausia jos šventovė buvo Aricijaus giraitėje (Kampanijos 


srityje). 
Ajonas 


Čia spausdinamas paskutinis vieno iš svarbiausio Jungo darbų 
skyrius, o visa knyga yra skirta Kristaus problemai. Knygoje Jungui 
rūpi ne istorinės paralelės, o psichologinis Kristaus paveikslo 
pagrindimas, ne išoriniai jo bruožai, o jo paveikslo turinio raida. 
Jungas mėgina išsiaiškinti, kodėl Kristaus pasirodymas galėjo būti 
nuspėtas astrologų ir kaip, būdamas savo laiko dvasia, jis buvo 
priimamas du tūkstančius metų. Knyga pavadinta Romos imperijoje 
(helenizmo laikais) labai populiaraus dievo, personifikuojančio amži- 
nybę, vardu. Ajonas, arba Eonas (gr. a/ėv - amžius, epocha, era, 
amžinybė) - graikų mitologijoje titano Krono sūnus. Jo kulto 
ištakos - persų misterijose, skirtose Mitrai, Ajonas vaizduojamas 
kaip tvirtas senis su liūto galva, kurio kūną apsivijusi gyvatė. Šis 
Jungo veikalas sudaro jo „Rinktinių raštų“ IX tomo antrą knygą. 

Versta iš: Jung. C. G. Aion. Beitrūge zur Symbolik der Selbst. — 
Olten und Freiburg im Breisgau: Walter-Verlag, 1977. - S. 238-280. 


* Hipolitas Romietis (IxxoAvzog, II a. pab. - III a. pr.) - vienas 
pirmųjų krikščionių rašytojų, šventasis. Iš išlikusių jo darbų svar- 
biausi yra poleminis traktatas „Visų erezijų paneigimas“ („Katė 
nac6v aipėoemv člsyxoc“) ir „Apie Kristų ir apie Antikristą“. 

* Klemensas Aleksandrietis (tikr. Titus Flavius Clemens, apie 150 - 
tarp 211 ir 216) - krikščionių filosofas ir teologas. Svarbiausi jo 
veikalai - „Pedagogas“ („Tleušaynyčę“) ir „Kilimai“ („Zipoparek“). 

> Hermas ("Epuog) - II a. vidurio krikščionių rašytojas. 

* Mandala - vienas svarbiausių budizmo sakralinių simbolių, 
turinčių sudėtingą geometrinių ženklų struktūrą. Sanskrito kalba 
šis žodis vartojamas apskritimo, rato, disko, žiedo, rutulio, erdvės, 
visumos ir kt. reikšmėmis. Mandalos spalvos ir struktūra vaizduo- 
jama įvairiai, tačiau būdingiausia jos schema yra tokia: į apskritimą 
įbraižytas kvadratas, kurio kiekvienos kraštinės viduryje pavaizduoti 
T raidės formos vartai. Kvadrato kampai, nudažyti atitinkama spal- 
va, simbolizuoja keturias pasaulio šalis. Kvadrato viduryje - vėl 
apskritimas, kurio išorė padalyta į aštuonias dalis aštuoniais lotoso 
lapeliais, simbolizuojančiais Budhos atjautos aspektus. Vidinio 
apskritimo viduryje vaizduojamas šventasis garbinimo objektas — 
dievybė, jo atributas ar simbolis. Dėmesio sutelkimas į mandalą 
padeda tikinčiajam suvokti save, prisiminti Budhos gailestingumą 
ir priartėti prie sąmonės nušvitimo. Jungas mandalą interpretavo 
kaip tiesioginę pasąmonės gelmių apraišką, kaip universatų psichinį 
vaizdą, simbolizuojantį Savastį - žmogaus sielos esmę. 

* Nansininkai (hebr. nakash - gyvatė) - gnostikų sekta, artima 
ofitams. Naasininkai išpažino apokrifinę Evangeliją pagal Tomą. 

$ Aaronas, Jetras, Mirjama, Mozė, Zipora - Biblijos (Senojo Testa- 
mento) personažai. 

? Senarijus (lot. senarius) — figūra, susidedanti iš šešių dalių. 

* Valentinas Egiptietis (I a. pirmoji pusė) - vienas iš žymiausių 
gnosticizmo filosofijos kūrėjų, nuo 140 m. savo mokslą skelbęs 
Romoje. Jis mokė, jog gnostikų sielos, įgijusios moterišką charakterį, 
susijungs (sizigija) su angelais ir bus priimtos į absoliučią pilnatvę - 
Pleromą (Nisponio). 

> Hermis - sen. graikų dievas, vėlyvosios antikos laikais gavęs 
Trismegisto (triskart didžiojo) pravardę. Vėliau jis buvo tapatinamas 
su senovės Egipto rašto ir išminties dievu Totu. Pirmaisiais krikš- 
čionybės istorijos amžiais Hermiui Trismegistui (romėnai jį vadino 
Merkurijumi Trismegistu) priskiriami raštai, sukurti III a. pr. Kr. — 
1II a. po Kr. laikotarpiu, buvo itin vertinami. Jis buvo vadinamas 
pirmuoju filosofu, teologijos pradininkų. 

* Basilidas Siras (Bariišnę Zipog, I a. pirmoji pusė) - vienas 
iš pirmųjų gnostikų, savo mokslą skelbęs Antiochijoje, vėliau 
Aleksandrijoje. 

U Justinas Kankinys (apie 105-165) - žymus pirmųjų amžių 
krikščionių filosofas ir apologetas, pramintas Filosofu. Iš pradžių 
sekė stoikais, pitagorininkais, o vėliau rado atramą platonizme. 
Įskųstas esąs krikščionis buvo nuteistas mirtimi draugę su savo 
mokiniais Romoje. 

* Paulius Orozijus (Orosius, g. apie 390 m.) - istorikas kroniki- 
ninkas, Augustino mokinys, padėjęs jam kovoti prieš Prisciliano ir 
Pelagijaus šalininkus. 

5 Priscilianas (Priscillianus, 335 ar 345-385) - ispanų asketas, 
vyskupas. Apkaltintas erezija buvo nubaustas mirtimi. Apie jo 
pažiūras nedaug kas žinoma. Manoma, kad jis laikėsi gnostiko 
Basilido požiūrio į pasaulį, savitai komentavo Bibliją. 

“ Johanas Aurelijus Augurelas (Not. Johannes Aurelius Augurellus, 
it. Giovanni Aurelio Augurello, 1456-1524) - italų poetas, filologas, 
alchemikas. 

15 Meliuzina - keltų ir prancūzų padavimuose gražuolė fėja, kuri 
tais momentais, kai nemato žmogaus akis, iš tikrųjų yra demonas - 
drakonas ar skraidanti gyvatė. j 

"6 John Pordage (1607-1681) - anglų teologas, traktato „Theologia 
mystica“ (1683) autorius. 

V Joki Daniel Mylius - XVII a. anglų filosofas ir alchemikas, 
traktato „Philosophia reformata“ (1622 m.) autorius. 

*8 Raimundas Lulijus (Lullius, apie 1232 - apie 1316) - ispanų 
filosofas, logikas, katalikų teologas, alchemikas, esą suformulavęs 
vadinamąjį „filosofinio akmens“ gavimo receptą. 

* Haly Abbas (miręs 994 m.) — persų medikas. 

* Gerkard Don - XVII a. vokiečių alchemikas, Paracelso 
medicinos mokyklos atstovas, savo raštuose daug dėmesio skyręs 
filosofinio medžio simbolikai. 

" Olimpiodoras (Okuumddapos; V a.) - Vakarų Romos imperijos 
imperatoriaus Honorijaus (384-423) pasiuntinys hunų karalystėje, 
žinomas kaip Vakarų Romos imperijos istorijos nuo 407 iki 425 m. 
(Ictopixoi Adyo1) autorius. Išliko tik ištrauka, kurią paskelbė Kons- 
tantinopolio patriarchas Fotijas (Owz04, apie 820-891) savo „Mirio- 
biblone“. Olimpiodoras pateikia nemaža žinių iš neišlikusių antikos 
alchemijos traktatų. k 

* Bernard Trėvisan (1406-1490) - prancūzų racionaliosios 
alchemijos atstovas, vienas iš krikščionybės teologų. 

5 Pelikanas — paukštis, kuris, kaip aiškina II a. Aleksandrijoje 
graikų kalba parašytas veikalas „Physiologus“, nužudo savo nepa- 
klusnius jauniklius, tačiau po trijų dienų atgaivina juos savo krauju 
iš žaizdų, kurias pasidaro sau pats. Simbolinėje alchemikų kalboje 
pelikanas - tai išminčių akmuo, kuris, išsilydo, taigi tarytum miršta 
kaip tas paukštis, kad iš jo išsiskirtų švinas ir auksas. 

** Marija Pranašė, arba Marija Egiptietė - kaip pasakoja krikščio- 
niškieji padavimai, tai apie V a. iš Egipto kilusi paleistuvė, kuri, 
apsilankiusi Jeruzalės šventykloje ir Dievo motinos Marijos paveiks- 
Tui davusi įžadą gyventi dorybėje, išgirdo balsą, jog ji turinti pereiti 
Jordano upę ir ten dykumoje rasianti ramybę. Dykumoje Marija 
praleido 47 metus, kentėjo šaltį, karštį ir badą, maitinosi tik sausomis 
žolėmis ir įgijo pranašystės dovaną. Prieš mirtį ją aplankė vienuolis 
Zosimas, kuris ir paliudijo jos stebuklus ir pranašystes. 

* Theobaldus de Hoghelande - Renesanso laikų alchemikas, knygos 
„Liber de alchemiae difficultatibus“ autorius. 

* Eugenijus Filaletas (tikr. Thomas Vaughan, 1622-1666) - mistinės, 
vadinamosios aukso-sidabro ir gydomosios alchemijos atstovas; 
spalvų kaitos teorijos kūrėjas, kiekvieną spalvą siejęs su atitinkamos 
planetos poveikiu. Išsamus spalvų gamos aprašymas alchemijoje 
žinomas kaip septynios Filaleto taisyklės. 

" Johannes de Rupescissa - žymus Renesanso laikų alchemikas, 
knygos „Liber lucis“ („Šviesos knyga“) autorius. 

* Ezekielis - vienas iš Senojo Testamento pranašų. Jo vizija, 
vadinamasis Viešpaties vežimo regėjimas, aprašytas Ezekielio 
knygos pradžioje (žr. Ez 14-28). 

* „Aurora consurgens“ („Brėkštanti aušra“) - anoniminis alche- 
mijos traktatas. 

* Uroboras (gr. oūpd - uodega) - gyvatė, išsilenkusi apskritimu 
iz įsikandusi į uodegą. Tai begalybės ir amžinojo sugrįžimo simbolis, 
savo kilme susijęs su chaldėjų, babiloniečių ir egiptiečių magijos ir 
hermetizmo tradicijomis. Alchemijoje uroboras simbolizuoja besi- 
keičišnčią materiją ir pasaulio pilnatvę. 

* Gajomardas (gyvas mirtingasis) - iranų mitologijoje žmonijos 
pradininkas, pirmasis mirtingasis, piktojo dievo Angros Mainjaus 
auka. Gajomardo vaizdinys susiformavo palyginti vėlai - jis pakeitė 
ikizoroastrinio periodo pagrindinį iranėnų dievą Jimą. Savo funk- 
cijomis ir paskirtimi Gajomardas atitinka vedų Mitologijos saulės 
dievą Martandą, Adilės sūnų, kurio vardas, įšvėrtus iš sanskrito 
kalbos, reiškia „atsiradęs iš mirusio kiaušinio“- 

* Michael Maier (1568-1622) - Paracelso medicinos mokyklos 
atstovas, šv. Romos imperijos imperatoriaus Rudolfo II (1552-1612) 
asmeninis gydytojas, pramintas vokiečių Hermiu. 

* George Ripley (1415-1490) - žymus anglų alchemikas, „Dvylikos 
vartų knygos“ („Liber duodecim portarum“) autorius. Šioje knygoje 
spausdinamas „filosofinio akmens“ gavimo receptas, kurį esą sufor- 
mulavo Raimundas Luiijus. 

* Blaise de Vigenėre - XVI-XVII a. prancūzų alchemikas, traktato 
apie ugnį ir druską autorius („Tractatus de Ign€ et Sale“). 

5 „Turba philosophorum“ („Filosofų gausa“) — anoniminis XIII a. 
alchemikų traktatas. . 

* Georg Ernst Stahl (1660-1734) - vokiečių chemikas ir medikas, 
asmeninis prūsų kunigaikščio gydytojas, 1697 rA- sukūręs Aogistono 
"(gr. pioyoTos - degus) teoriją, aiškinusia, kad degant medžiagai, iš 
jos išsiskiria ypatingas degumo pradas - Aogistonas. 

*" Sabelijas (ZafistAroc, II a.) - krikščionybės teologas, pirmasis 
formulavęs Švč. Trejybės dogmą (įvedė Šv. dvasią), tačiau jos 
interpretacija vėlesnių krikščionybės apologetų buvo įvertinta kaip 
erezija. 


408 


PAAIŠKINIMAI 


*Įoachimas Florietis (lot. Joachimus Florensis, it. Gioacchino da Fiore, 
1130-1202) - italų teologas, mistikas, Kalabrijos abatas, floriečių 
ordino (cistersų ordino atmaina) pradininkas, pasižymėjęs simboli- 
niu Biblijos, visų pirma Apokalipsės, interpretavimu, Ketvirtasis 
Laterano susirinkimas (1215 m.) atmetė jo Švč. Trejybės sampratą. 

> Petras Lombardas (Petrus Lombardus, apie 1100-1160) - 
viduramžių teologas ir filosofas scholastas. Jo „Keturios Sentencijų 
knygos“ („Ouattuor libri Sententiarum“) - pagrindinių 
krikščioniškojo tikėjimo teiginių rinkinys — viduramžiais buvo 
privalomas teologijos ir filosofijos vadovėlis. 

* Klementinos (te Kinusvuo, Clementina) - senosios krikščionių 
raštijos paminklų rinkinys, kurio autoriumi laikomas Bažnyčios tėvas 
ir mokytojas Klemensas Romietis (Clemens Romanus, I a.). 

* Paruzija (gr. mapovoia — atėjimas) - Naujajame Testamente 
vartojamas terminas, reiškiantis antrąjį Jėzaus Kristaus atėjimą į 
žemę - tai bus Paskutinio teismo dieną. 

* Athanasius Kircher (1602-1680) - vokiečių mokslininkas 
egiptologas, jėzuitas. 

* „Tabula smaragdina“ („Smaragdinė lenta“) - Hermiui Trisme- 
gistui priskiriamas lotyniškas tekstas, kurį sudaro trylika aforisti- 
nių teiginių. Jis esą buvo rastas ant Hermio kapo, iškaltas žalioje 
smaragdinėje plokštėje. Šiuo metu yra žinomi du šiek tiek besiski- 
riantys tekstai arabų kalba, kurių vienas (senesnis) priskiriamas 
aichemikui Džabirui (720-813). Kai kurie mokslininkai mano, jog 
pirminis tekstas buvo parašytas graikų kalba Aleksandrijos epochoje, 
o kai kurių alchemikų nuomone - finikiečių ar sirų kalbomis. 


Šiuolaikinio žmogaus sielos problema 


Straipsnis parengtas pranešimo, 1928 m. skaityto bendradarbių 
susirinkime Prahoje, pagrindu. Tais pačiais metais pranešimas buvo 
išspausdintas žurnale „Europaische Revue“ (Berlin, 1928, Nr. 4/9). 
Vėliau Jungas jį pertvarkė, išplėtė ir paskelbė savo darbų rinkinyje 
„Nūdienos sielos problemos“ („Seelenprobleme der Gegenwart“, 
1931 m.). Toks jis ir spausdinamas Jungo „Rinktinių raštų“ X tome. 
Versta iš: Jung C. G. Seelenprobleme der Gegenwart. - S. 229-248. 

* Apis - senovės egiptiečių dievas, vaisingumo simbolis, vaiz- 
duojamas jaučio pavidalu. Jaučių mumijos randamos sarkofaguose, 
palaidotuose Memfio nekropolio Sakaroje katakombose. 

* Nesas - senovės graikų mitinė būtybė, klastingas kentauras, 
bandęs suvilioti Herakiio žmoną Dejaneirą. Už tai Heraklis jį sužeidė 
Lernos hidros tulžimi sutepta strėle. Kad atkeršytų, mirdamas Nesas 
patarė Dejaneirai susemti jo kraują, kuris esą padėsiąs išsaugoti 
vyro meilę. Vėliau, sužinojusi, kad Heraklis rengiasi vesti Jolę, 
Dejaneira sumirkė vyro apsiaustą nuo hidros tulžies nuodais 
pavirtusiame Neso kraujyje ir nusiuntė Herakliui, norėdama 
išsaugoti jo meilę. Tačiau Heraklis apsinuodijo ir mirė, o Dejaneira 
nusidūrė, 

> Kundalini - senovės indų pasaulėžiūros pripažįstamas dvasinis 
dieviškasis pradas, dvasinė energija, kuri potencialiai glūdi kiek- 
viename žmogųuje ir gali būti pažadinta specialiais jogos pratimais. 
Šio prado vieta esą stuburkaulio gale. 

* Rudolf Steiner (1861-1925) - vokiečių filosofas, mistikas, antro- 
posofijos kūrėjas. Pašalintas iš Teosofijos draugijos jis 1913 m. įkūrė 
Antroposofijos draugiją, kurios centras buvo Dornache (Šveicarijoje, 
netoli Bazelio). 

3 Votanas - senovės germanų mitologijoje laikomas vyriausiuoju 
dievu, gyvyjų ir mirusiųjų valdovu (atitinka anglosaksų Vodaną, 
sen: skandinavų Odiną). Votano šventųjų ąžuolų giraitę Gismare 
iškirto krikščionybės misionierius šv. Bonifacas (680-755). 

* Anguetil du Perron (1731-1805) - prancūzų orientalistas, iranėnų 
religijos specialistas. Jis pirmasis į lotynų kalbą išvertė „Zendavestą“ 
bei keletą upanišadų, bet ne iš sanskrito, o iš persų kalbos. 

* Emanuel Swedenborą (1688-1772) — žymus švedų filosofas ir 
teosofas mistikas. 

3 Jelena Blavatskaja (tikr. Helena Hakn, 1831-1891) — rusų kilmės 
teosofė, septynerius metus praleidusi Tibete, kur mokėsi pas įvairius 
mahatmas (dvasinius mokytojus) ir apsigyvenusi JAV 1875 m. įsteigė 
Teosofijos draugiją, parašė veikalų, propaguojančių okultizmą, 
spiritizmą. 

* Annie Besant (tikt. Annie Wood, 1847-1933) - anglų teosofė, 
Blavatskajos šalininkė, ilgus metus vadovavo Teosofijos draugijai, 
viena iš sąjūdžio už Indijos nepriklausomybę lyderė. 


405 


PAAIŠKINIMAI 


" Džidu Krišnamurtis (1895-1986) - indų poetas ir mąstytojas, 
nuo vaikystės pasižymėjęs sugebėjimu staiga pasiduoti ekstazei. Jį 
auklėjo garsi teosofė A. Besant, kuri paskelbė Krišnamurtį Pasaulio 
mokytoju. Šio vardo jis 1929 m. atsisakė ir tapo vienišų klajokliu. 
Jo improvizaciniai pokalbiai dvasinio gyvenimo ir religijos klausi- 
mais buvo labai populiarūs. Jis mokė išsilaisvinti iš dogmų, skelbė 
panteistinės pažiūras, etinį individualizmą. 

V Havelock Ellis (1859-1939) — anglų psichologas, daug rašęs 
socialinės, individo ir sekso psichologijos klausimais. 

* Žr.: Anthropophyteia / ed. Friedrich H. Krauss // Jahrbicher 
fūr folkloristische Erhebungen und Forschungen zur Entwickluns- 
geschichte der geschlechlichen Moral. - Leipzig, 1904-1913. - 10 vol. 

S Hermann Oldenberę (1854-1920) - žymus vokiečių indologas, 
parašęs reikšmingų darbų iš indų filologijos, filosofijos ir religijos 
sričių. 

* Paul Deussen (1845-1919) - vokiečių filosofas, Schopenhauerio 
draugijos kūrėjas, indų ir visuotinės filosofijos istorijos tyrinėtojas, 
išvertęs nemaža indų tekstų. 

5 Hermann Keyserling (1880-1946) - vokiečių filosofas iraciona- 
listas, 1920 m. įkūręs vadinamąją „Išminties mokyklą“ („Schule der 
Weisheit“). 

"* Cituojama iš vokiečių poeto Johano Kristiano Friedricho Hėl- 
derlino (1770-1843) eilėraščio „Patmas“ (Patmas — viena iš Graikijos 
Sporadų salų Egėjo jūroje). Lietuviškus šio eilėraščio vertimo va- 
xiantus žr.: Holderlin' J. K. F. Eilėraščiai. — Vilnius: Aidai, 1995. — 
P. 157-171 (A. Puišytės vertimas); 210-217 (A. Nyka-Niliūno 
vertimas). 


Vėlyvosios mintys 


Tai priešpaskutinis skyrius iš autobiografinės Jungo knygos 
„Atsiminimai, sapnai, mintys“ („Erinnerungen, Tržume, Gedan- 
ken“), rašytos 1957-1961 m. Jungui talkino Aniela Jaffė, kuri, rem- 
damasi išlikusiais Jungo pokalbiais įvairių seminarų metu, atsaky- 
mais į klausimus, pasakojimais, ir parengė spaudai šią knygą. Ją 
1962 m. anglų kalba išleido Niujorko leidykla „Pantheon Books“. 
Kai kurie šios knygos skyriai buvo parašyti paties Jungo, tarp jų ir 

„Vėlyvosios mintys“. Versta iš: Erinnerungen, Triume, Gedanken 
von C. G. Jung. - Walter-Verlag Olten und Freiburg im Breisgau, 
1992. - 5, 330-356. 


"Plg. Pr 3,5: „... ir jūs būsite kaip Dievas, kuris žino, kas gera ir 
kas pikta“. 

2Plačiau apie tai Jungas rašo savo knygoje „Ajonas“ (1951 m.). 

3T. y. atgailos (gr. uerdvora - atgaila). 

* „Dar ne, dar ne“ - žodžiai, kuriuos kartoja indų medituojanty- 
sis. Praeidamas įvairius būties lygmenis, jis ieško besąlygiškos 
realybės. 

3 Italas, Kalabrijos abatas Joachimas Florietis (it. Gioacchino da 
Fiore, 1130-1202), vokietis vienuolis dominikonas Johannas Eckhartas 
(1260-1328) ir vokiečių savamokslis filosofas Jakobas Bėlime (1575— 
1624) - garsūs teologai, mistinės filosofijos kūrėjai. 

* Čia Jungas turi galvoje popiežiaus Pijaus XII bulę, kurioje jis 
paskelbė Assumptio Mariae dogmą (1850 m.). Bulėje sakoma, kad 
Marija dangiškame vestuvių kambaryje (thalamus) kaip nuotaka 
susivienijusi su sūnumi, o kaip sofija (išmintis) - su dievybe. Taip 
moteriškas principas visiškai priartinamas prie vyriškos Trejybės. 

? Čia turimas galvoje epizodas, aprašytas Bvangelijoje pagal Matą 
(žr. Mt 2L1-11). 

* Apie tai kalbama Evangelijoje pagal Matą (žr. Mt 21,18-22). 

* Tai aprašyta Evangelijoje apie Luką (žr. Lk 16,1-13). 

* Šio epizodo aprašymą žr. Apd 2,1-4, 

" Tai pavaizduota Jungo knygoje „Pasąmonės apraiškos“ („Ge- 
staltungen des Unbewulšten“, 1950); žr. 3 piešinį. 

" Rozenkreiceriai - Vokietijoje, Rusijoje ir Nyderlanduose XVII- 
XVIII a. įsikūrusi slapta brolija, kuri skelbė dorovinio tobulinimosi 
idėją, domėjosi okultizmu, juodąja magija, alchemija, astrologija. Jų 
įkūrėju laikomas Christianas Rosenkreuzas (gyv. XIV-XV a.), o jų 
emblema vaizduoja rožę ir kryžių — iš Čia ir kilo jų pavadinimas. 


Žvilgsnis į praeitį 


Baigiamasis knygos „Atsiminimai, sapnai, mintys“ skyrelis. Vers- 
ta iš: Erinnerungen, Triume, Gedanken van C. G. Jung.--S.357-361. 

amplišikacija (lot. amplificatio — išplėtimas) - sapno vaizdo išplėti- 
mas, remiantis tikslingomis asociacijomis ir istorinėmis para- 
lelėmis iš mitologijos, mistikos, folkloro, etnologijos, meno ir 
kt. sričių, kad būtų galima tiksliai nustatyti sapno prasmę — 
138, 


anamnezė (gr. dvžuvyovę — atsiminimas) - traumuojančios situaci- 
jos, sukėlusios susirgimą, atgaminimas ligonio sąmonėje. Li- 
gonio ar jo artimųjų gydytojui suteiktos žinios apie ligonį 
(biografijos faktai, šeimyninis gyvenimas, darbo, buities sąly- 
gos, polinkiai, planai, persirgtos ligos, turėtos traumos, ope- 
racijos, žalingi įpročiai ir pan.) padeda nustatyti ligos simpto- 
mų atsiradimo seką, jų tarpusavio priklausomybę - 107, 170. 


anima, animus (lot. siela, dvasia, alsavimas, gyvybė, sąmonė ir 
pan.) - paveldimi nesąmoniniai, archetipiniai įvairiapusiški 
sielos vaizdai ir formos, suprantamos kaip moteriškasis pra- 
das vyro psichikoje (anima) ir vyriškasis pradas moters psi- 
chikoje (animus). Šis psichologinis biseksualumas atitinka bio- 
loginę realybę, nes vyriškų ar moteriškų genų kiekis lemia 
lytį. Mažesnė priešingos lyties genų dalis formuoja atitinka- 
mą charakterį, kuris paprastai lieka pasąmonėje. Arma (mo- 
teriškumas) reiškiasi kaip jutimų junginys, lemiantis tam tik- 
rą nuotaiką, ir veikiantis vyriškąją pasaulėžiūrą ją iškreipda- 
mas (kai sakoma „ji susuko jam galvą“), 0 animus (vyrišku- 
mas) reiškiasi kaip spontaniškų minčių ir požiūrių junginys, 

veikiantis emocinį moters pasaulį. Anima lemia nuotaiką, ira- 
cionalų jutimą, polinkį į tai, kas nesąmoninga, tamsu, dvi- 
prasmiška, neapibrėžta, nenuoseklų, beviltiška, o animus - min- 
čių gimimą, kritinį mąstymą. Anima individuacijos procese 
ieško susijungimo, o artimus - atsiskyrimo ir pažinimo, Rea- 
liame gyvenime anima ir animus gali padėti nusistovėti har- 
moningiems vyro ir moters santykiams, tačiau gali būti ir 
konfliktų šaltinis. Gyvenime nėra tokio vyro, kuris būtų toks 
vyriškas, kad savyje neturėtų nieko moteriška, lygiai taip pat 
nėra tokios moters, kuri neturėtų nieko vyriška. Kai vyrą ne- 
sąmoningai ima valdyti anima, jis praranda savo vyriškumą ir 
feminizuojasi, o kai amimus apvaldo moterį, ji praranda mote- 
riškumą. 

Pirmaisiais vaiko gyvenimo metais anima yra susiliejusi 
su visagalės motinos vaizdu, 0 animus — sų visagaliu tėvu. 
Lytinio brendimo metu prasideda lytinė identifikacija su vie- 
nu iš tėvų. Vyre atsiranda moteriškumo, o moteryje - vytiš- 
kumo archetipas, ir anima ir animus įgyja savarankišką reikš- 
mę, tačiau nesąmoningas tėvų vaizdų poveikis gali išlikti toks 
stiprus, kad jis dažnai nulemia mylimo žmogaus pasirinkimą 
kaip teigiamą ar neigiamą motinos ar tėvo pakaitalą. Tokiu 
atveju anima ir animus gali atlikti autonominio komplekso funk- 
ciją, ir norint įveikti jo poveikį, reikia išryškinti jo turinį ir 
suvokti tuos pasąmoninius procesus, kuriuos sukelia anima 
ir animus - 84, 148, 172, 245, 262. 


anticipacija (lot. anticipatio — iš anksto susidarytas apriorinis vaiz- 
dinys, išankstinė idėja) — aukštesniųjų gyvų būtybių (žmo- 
gaus ir gyvūnų) centrinės nervų sistemos sugebė i 
tis ankstesne patirtimi numatyti būsimų įvykių, daiktų, reiš- 
kinių atsiradimą, modeliuoti jų eigą ir rezultatus - 170, 183. 


archetipas (gr. dpy+į - pradas, pagrindas; rzog - ženklas, atspau- 
das, pėdsakas, vaizdas, forma) - provaizdis, pirmapradis vaiz- 
das, idėja. Archetipai - pasąmoniniai instinktų vaizdai, ins- 
tinktyvaus elgesio pavyzdžiai, nuostatų sistemos, kurios kar- 
tu yra ir pavyzdžiai, ir emocijos. Tai įgimti struktūriniai 

psichikos komponentai, pagrįsti visuotine istorine žmonijos 
patirtimi, glūdintys kolektyvinės pasąmonės gelmėse ir suda- 
rantys bendrą žmogiškosios simbolikos pagrindą. Archetipai 
nėra asmenybiniai — jie bendri visiems žmonėms. Archeti- 
pai - tai ir pirminės išorinio pasaulio suvokimo formos, ir 
vidiniai objektyvaus gyvenimo proceso vaizdai, ir instinkty- 
vaus prisitaikymo pasaulyje priemonės, ir laikinosios sche- 
mos, pagal kurias formuojasi visos žmonijos jausmai bei min- 
tys ir kurios apima mitologinių temų ir siužetų visumą. Tik- 
roji archetipo prigimtis negali būti suvokta, Jis apibūdinamas 
ne turiniu, o forma. Pats savaime jis yra tuščias, be jokio tu- 
rinio, tačiau būdamas pasąmoniniu provaizdžiu, priklausan- 
čiu paveldėtai psichinei struktūrai, turi potencialią galimybę 
įgyti konkrečią formą. Archetipai gali būti įvairių rūšių: ani- 
ma, animus, Šešėlis, Savastis, atgimimas, energija ir t. t. Visi 
jie pasižymi archajiškumu ir yra savotiški gelminiai pirmap- 
radžiai vaizdai, kuriuos žmogus suvokia intuityviai ir kurie 
per pasąmoninę veiklą iškyla sąmonės paviršiuje įvairių vi 
jų, simbolių, mitų, religinių vaizdinių forma. Archetipai įsi- 
kūnija mituose, pasakose ir sapnuose. Meno kūryboje jie tam- 
pa vaizduotės ir fantazijos šaltiniu. 

Archetipo sąvoka buvo vartojama dar antikoje - Platono 
filosofijoje ji reiškė protu suvokiamą pavyzdį, amžinąją idėją 
(dičog), besąlygiškąjį pradą, Filonui Aleksandriečiui (Odov, 
25 m. pr. Kr. - 50 m. po Kr.) - Dievo paveikslą žmoguje. Šią 
sąvoką vartojo Ciceronas (Cicero, 106-43 m. pr. Kr.), Plinijus 
Vyresnysis (23-79), religinė viduramžių filosofija - 34-37, 64, 
147, 154-157, 161, 169, 171, 172, 221, 240, 242, 243, 283, 284, 
326, 339, 340, 342, 345, 346, 353. 

Aš (lot. Ego, angl. Self, vok. Ich) - psichoanalizėje vartojama sąvoka 
vienai iš trijų struktūrinių žmogaus psichikos dalių (Id, Ego, 
Superego) apibūdinti arba asmenybei apskritai nusakyti. Žmo- 
gaus Aš yra sąmoningoji dalis ir todėl siekia kontroliuoti vi- 
sus psichikos procesus, pvz., naktį cenzūruoja sapnus, dieną 
išstumia pasąmoninius troškimus, aistras. Aš yra glaud. 
susijęs su Id (liet. Tai), panašiai kaip raitelis su žirgu. Aš atsi- 

randa iš Id, kai žmogus mėgina prisitaikyti prie išorės reika- 
lavimų. Id glūdi giliausiame pasąmonės lygmenyje, neturi vi- 
dinės struktūros ir vadovaujasi vien pasitenkinimo principų; 
Aš siekia pakeisti jį realybės principu; Id - nevaldomas aistrų 
pasaulis, o Aš - sveiko proto išraiška. Be to, virš Aš dar iškyla 
Superego, kuris taip pat randasi iš Id ir reiškiasi kaip Aš ide- 
alas, supermoraliniai reikalavimai, kaip sąžinė. Taigi Aš gina- 
si ir nuo begalinių Id reikalavimų patenkinti pasąmoninius 
žmogaus troškimus, ir nuo rūsčių Superego, t. y. sąžinės, prie- 
kaištų. Aš, kaip išorinio žmogaus psichikos pasaulio atstovas, 
vadovaudamasis Šuperego taisyklėmis ir reikalavimais, sten- 
giasi suderinti šių dalių funkcijas, tačiau tai jam ne visuomet 
pavyksta. Taigi Aš niekada nesijaučia šeimininku savo namuose 
ir dėl to kenčia, nes jaučia ir išorinio pasaulio, ir Id seksuali- 
nių troškimų, ir Superego rūsčių sąžinės reikalavimų spaudi- 
mą. Kai Aš pripažįsta savo bejėgiškumą, tuomet jis pajunta 
baimę, kuri sukelia psichinius sutrikimus. Psichoanalizės tiks- 
las - padaryti Aš kuo mažiau priklausomą nuo Id ir Superego 
ir pasąmoninį jų turinį transformuoti į sąmonės lygmenį - 13, 
19, 26, 57, 86, 87, 89, 91, 92, 119, 121, 156, 191, 192, 239, 241— 
243, 266, 329, 330. 


autonominis kompleksas — toks pasąmonės turinys, kuris nepa- 
klūsta sąmonės kontrolei. Jis reiškiasi instinktyviai, yra nepri- 
klausomas ir veikia pagal savo dėsnius. Pirmykščių laikų dva- 
sia tuos pasąmonės turinius įasmenino dvasiomis, dievais, 
demonais, Mūsų laikais žmogus išsilaisvino nuo tų personi- 
fikacijų, tačiau autonominiai turiniai ir jų reikalavimai ištiko. 
Jie yra ne paveldimi vaizdiniai, o įgimtos galimybės vėl su- 
kelti tuos vaizdinius, kurie nuo seno pasireiškė pasąmonės 
dominantėmis. Autonominis kompleksas gali būti suvokia- 
mas, tačiau net ir suvoktas jis nepasiduoda sąmonės kontro- 
lei. Meninės kūrybos polėkis - taip pat yra autonominis kom- 
pleksas. Jis nėra patologijos simptomas. Jis užvaldo ir norma- 
lius žmones. Bet kuri ryškesnė nuostata ar troškimas gali virsti 
autonominiu kompleksu — 29, 30, 33, 56, 60-62, 77. 

ekstraversija (lot. extra - anapus, už; verto - suku, kreipiu) - Jungo 
sukurtas terminas apibūdinti tokiai tipologinei individo savy- 
bei, kuri rodo padidėjusį dėmesį aplinkai, poreikį veikti, ben- 
drauti su kitais žmonėmis. Toks asmenybės tipas (ekstraver- 
tas) mąsto, jaučia ir veikia turėdamas neabejotinai teigiamą 
nuostatą objekto atžvilgiu. Ekstravertas yra impulsyvus, ener- 
gingas, iniciatyvus, sugebantis greitai užmegzti ryšius su ki- 
tais žmonėmis, lengvai reikšti mintis ir jausmus. Tačiau suge- 
bėjimas savo interesus ir veiklą pritaikyti prie aplinkos reika- 
lavimų gali sukelti svetimumą sau pačiam, sumažinti jo dva- 
sinio pasaulio apraiškų asmenybinę reikšmę. Priešinga eks- 
traversijai savybė yra intraversija. — 55, 106, 108, 115, 124, 125, 
127, 128, 130, 132, 133. 


enantiodromija (gr. Žvavziožpouia - bėgimas priešpriešiais) - He- 
rakleito (VI a. pr. Kr.) filosofijos sąvoka, reiškianti priešybių 
žaismą vyksme, t. y. požiūrį, pasak kurio, visa, kas yra, per- 
eina į savo priešybę. „Likimas yra logiškas enantiodromijos 
produktas, visų daiktų kūrėjas“ (Siobazus, Bclogae physicae, I, 
60). „Iš gyvo darosi miręs, 0 iš mirusio — gyvas, iš jauno — 
senas, 0 iš seno - jaunas...“ Jungas šiuo terminu vadina pa- 
laipsnį pasąmoninės priešybės atsiradimą per tam tikrą laiką. 
Geriausiu enantiodromijos pavyzdžiu jis laiko apaštalo Pau- 
liaus atsivertimą į krikščionybę, Raimundo Lulijaus atsiverti- 
mo istoriją, sergančio Nietzsche's tapatinimąsi su Kristumi, 
Swedenborgo mokslininko virtimą aiškiaregiu ir kt. - 242, 
282, 302. 


engrama (gr. Žv — viduje, pėuua — rašytinis ženklas, linija, brūkš- 
ays) - kokio nors įsimintino reiškinio, išgyvenimo sukeltas 
pakitimas (pėdsakas) smegenyse. Engramų buvimas nėra įro- 
dytas, tačiau spėjama, kad žmogus ką nors įsiminti gali dėl 
to, kad jo nervų sistemoje susidaro vadinamieji atminties pėd- 
sakai (engramos) - 158. 


idiosinkrazija (gr. /Šiog - savas; sVvapao16 - sumaišymas) - žmo 
gaus skiriamieji bruožai - 220. 

incestas (lot. incesius - suterštas, neskaistus) - seksualiniai santy- 
kiai tarp kraujo ryšiais artimai susijusių žmonių. Manoma, 
jog pirmykštėje bendruomenėje incestas buvo plačiai papli- 
tęs. Mitologijoje, religijoje incestas smerkiamas kaip nuodė- 
mė. Daugelio šalių įstatymai incestą traktuoja kaip kriminali- 
nį nusikaltimą. Jungas, remdamasis Freudo idėjomis, tyrė įgim- 
tą, pasąmoninį incestinį mergaitės potraukį tėvui, incestinius 
jausmus, fantazijas - 6, 11, 167, 214, 222, 223, 246, 247. 


individuacija - natūralus psichinis žmogaus vystymasis, kai reali- 
zuojamos unikalios žmogaus savybės, ir žmogus tampa as- 
menybe. Jungas skyrė individuaciją nuo individualizmo. Tai 
nenatūralus žmogaus vystymasis siekiant pabrėžti tariamą sa- 
vitumą kolektyvinių reikalavimų atžvilgiu. lndividuacija yra 
tobulesnis žmogaus paskirties visuomenėje realizavimas. Jun- 
g0 nuomone, žmogus yra įvairių archetipų, arba kolektyvinės 
pasąmonės vaizdinių, valdžioje, t. y. tokios pasąmonės, kuri 
apima visą žmonijos patirtį, perduodamą iš kartos į kartą. 
Gyvendamas kartu su kitais žmogus tampa persona, atliekan- 
čia tam tikras funkcijas visuomenėje. Esant reikalui jis užside- 
da kaukę, kad sudarytų gerą įspūdį aplinkiniams žmonėms ir 
paslėptų nuo jų savo Savastį, t. y. tikrąjį veidą. Kartais taip 
dažnai tenka užsidėti tą kaukę, jog ji gali ir „prigyti“ prie 
veido. Kaukės dėka žmogus vaidina vieną ar kitą socialinį 
vaidmenį visuomenėje. Tačiau toks savęs atskyrimas nuo sa- 
vęs nepraeina be pėdsakų. Jį gali lydėti įvairios pasąmoninės 
reakcijos, sukeliančios neurozę. Išoriškai žmogus gali atrody- 
ti kaip stipri asmenybė, bet savo viduje būti silpnas ir jausti 
baimę. Šį konfliktą tarp išorinio ir vidinio žmogaus pasaulio 
gali padėti išspręsti psichoterapija, aktyvinanti individuacijos 
procesą. Individuacijos tikslas - išlaisvinti žmogų nuo reikalo 
nešioti kaukę. Žmogus turėtų skirti, kuo jis yra kitiems ir kas 
jis yra iš tikrųjų, ko jis nori pats ir ką jam primeta pasąmonė. 
Individuacija - tai asmenybės atsiskyrimas nuo kolektyvinių 
savo paties psichikos pradų, tai savo prigimtinių sugebėjimų 
ir kūrybinių galių integracijos procesas, Savasties realizavi- 
mas. Tai nėra žmogaus atsiribojimas nuo išorinio pasaulio ir 

užsidarymas savyje. Individuacija — tai ypatingas žmogaus 
kelias į save, toks kelias, kuris vidinį ir išorinį jo pasaulį su- 
lydo į nedalomą vienovę. - 172. 


infliacija (lot. inflažio — išpūtimas) - tam tikra asmenybės būklė, kai 
ji, susitapatinusi su archetipu arba patologijos atveju su kokiu 
nors istoriniu ar mitiniu personažu, pranoksta savo ribas, ki- 
taip sakant, „išeina iš savęs“ — 318. 


intraversija (lot. intra — viduje; verto - suku, kreipiu) — tipologinė 
individo savybė, priešinga ekstraversijai. Ji pasireiškia padidė- 
jusiu dėmesiu sau, abejingumu aplinkai ir praktinei veiklai. 
Tai žmogaus psichinių procesų nukreipimas į savo vidaus 
pasaulį, negatyvus individo santykis su objektu, Intraversija 
gali būti intelektualinio ar jausminio pobūdžio, aktyvi ar pa- 
syvi. Intravertas sunkiai bendrauja su žmonėmis, nesugeba 
prisitaikyti prie aplinkos, būna užsisklendęs savyje. Freudas 
intraversiją laikė potencialia susirgimo psichoneuroze sąly- 
ga- 55, 106, 110, 112, 124, 115, 124, 128, 130, 132, 133. 


introjekcija (lot. intro — vidus; injectio — įmetimas) - psichinis pro- 
cesas, kai individas išorinio pasaulio fragmentus (vaizdus, 
kitų žmonių pažiūras, motyvus, nuostatas) taip perima, jog 
ima jų nebeskirti nuo savo požiūrio ir fantazijų. Šį terminą 
projekcijos prasme pradėjo vartoti šveicarų filosofas Richar- 
das Avenarius (1843-1896), tačiau 1909 m. S. Ferenczis jį ėmė 
vartoti priešinga projekcijai prasme. Žmogus, introjekcijos pro- 
cese prisiskiria sau išorinio pasaulio objekto savybes ir paver- 
čia jas pasąmoninės fantazijos objektu, jis tapatina save su tuo 
išoriniu objektu, stengiasi būti panašus į jį, jaučia prisirišimą 
prie jo, taip atsiranda emocinis žmogaus ryšys su savo dėme- 
sio objektu. Tai gali paveikti jo elgesį. Objekto introjekcija į 
savo psichiką itin būdinga vaikams, kurie perima tėvų požiū- 
rį, vertina tai, ką vertina jo bendraamžiai. Introjekcija — tai 
asimiliacinis procesas, susijęs su ekstraversija, nes objekto asi- 
miliacijai reikalinga empatija (įsijautimas). Skiriama pasyvi ir 
aktyvi introjekcija: pirmoji pasireiškia tuomet, kai išorės ob- 

jektas besąlygiškai veikia subjektą sukeldamas neurozę, ant- 
toji reiškiasi kaip įsijautimas, padedantis adaptacijai. 


išstūmimas (vok. die Verdrūngung) - psichinės gynybos mechaniz- 
mas, kai iš sąmonės stengiamasi pašalinti savajam Aš nepri- 
imtinus psichinius reiškinius (įvairius išgyvenimus, potrau- 
kius, impulsus, emocijas, atsiminimus ir kt.). Išstumti iš s4- 
monės reiškiniai užsimiršta, tačiau jie išlieka pasąmonėje ir 
apeidami Superego kontrolę nuolat stengiasi vėl sugrįžti į są- 
monę per sapnus ar įvairiais simboliais. Todėl žmogaus Aš 
visuomet priverstas eikvoti energiją, kad palaikytų išstūmi- 
mo mechanizmo galią. Jai susilpnėjus (tai būna ligos atvėjais, 
apsinuodijus, sapnuojant) išstumti reiškiniai gali sugrįžti. Tie- 
sioginis išstūmimas, susijęs su psichiniu šoku, gali sukelti sun- 
kias traumines neurozęs, o nesėkmingas nevisiškas išstūmi- 
mas lemia neurotinių simptomų atsiradimą. Visiškas išstūmi- 
mas pasitaiko tik labai retais visiškos sublimacijos atvejais — 
23-28, 50-52, 58, 63, 106, 107, 130, 150. 


katatonija (gr. 2a7ėrovoc- įtempimas, sustingimas) - psichomoto- 
tinis sutrikimas, kuris reiškiasi judėjimo, kalbos, elgsenos pa- 
kitimais. Katatonikas ima kartoti paprastus veiksmus, sulėtė- 
ja jo judesiai, jis gali visiškai sustingti įvairiomis pozomis. Tai 
būdinga sergantiems šizofrenija - 202, 203, 206. 


kateksis (gr. 2£49sči15 - sulaikymas, nuslopinimas; angl. cathexis — 
energijos kiekis) - psichoseksualinės energijos krūvis, savo- 
tiškas kvantas, panašus į elektros krūvį. Manoma, kad libido 
susideda iš tam tikros kateksių visumos, kuri priklausomai 
nuo įvairių faktorių gali didėti, mažėti, prisijungti prie objek- 
tų, atsijungti nuo objektų, sąveikauti su įvairiais psichikos 
elementais ir struktūromis, reprezentuoti objektus ir vaizdi- 
nius psichinėse struktūrose, judėti nuo vienos struktūros prie 
kitos. Psichikoje funkcionuoja teigiamai ir neigiamai pakrauti 
kateksiai. Kitais žodžiais tariant, kateksis reiškia psichinės 
energijos susijungimą su išoriniu objektu ar reiškiniu, su kitu 
asmeniu arba su savimi - 191. 

kolektyvinė pasąmonė (vok. das Kollektive Unbewufite; angl. collec- 
Hve unconsciausness) - Jungo analitinės psichologijos sąvoka, 
reiškianti žmogaus paveldimų nesuvoktų universalių psichi- 


nių struktūrų, mechanizmų, archetipų, instinktų, impulsų, 
vaizdų, simbolių ir pan. visumą, perduodamą iš kartos į kar- 
tą kaip psichinės būties substratą, kuriame užfiksuota visa 
psichinė žmonijos patirtis. Visa tai nematomu būdu veikia 
žmogaus požiūrį į save ir pasaulį, lemia asmenybės struktū- 
ros susiklostymą. Kolektyvinė pasąmonė - tai žmonijos pra- 
eities pėdsakai mūsų atmintyje, tai toks mūsų psichikos sluoks- 
nis, kuriame sukondensuotas mūsų protėvių protas, mąstyse- 
na ir jausena. Tačiau visa tai glūdi pasąmonėje ir veikia mus 
mums to nesuvokiant nei kada, nei kur, tik retkarčiais pasi- 
reiškia įvairiais archetipais ar sunkiai paaiškinamais simbo- 
liais. Daugelio autoritetingų mokslininkų nuomone, kolekty- 
vinė pasąmonė yra revoliucingiausia XX a. idėja - 33, 34, 37, 
38, 62, 63, 77, 147, 153, 157, 158, 160, 171, 221, 240, 303. 


kompensacija (lot. compensatio — išlyginimas, atlyginimas) - į neu- 
rozės psichologiją A. Adlerio įvestas terminas, reiškiantis funk- 
cinį menkavertiškumo jausmo įveikimą. Jungas kompensaciją 
traktuoja kaip apskritai psichikos savireguliaciją. Pasąmonės 
veiklą jis supranta kaip sąmonės sukurtos vienpusiškos nuo- 
statos sureguliavimą. Juk sąmonės akiratyje vienu metu gali 
būti tik ribotas mąstymo turinių skaičius. Sąmonės veikla yra 
selektyvinė, ji daro atranką, o atranka turi būti kryptinga. 
Todėl kiekvienu atveju mes susiduriame su tam tikru sąmo- 
nės orientacijos vienpusiškumu. Kryptingo pasirinkimo metu 
sąmonė kai kuriuos turinius išstumia į pasąmonę, kurioje jie 
sudaro atsvarą sąmoningai orientacijai. Kuo didesnis sąmo- 
nės orientacijos vienpusiškumas, tuo stipresnė darosi pasą- 
monės atsvara. Taip atsiranda įtampa, kuri prilaiko sąmonės 
veiklą. Ko! įtampa dar nėra didelė, ji įveikiama sąmoningo- 
mis pastangomis, tačiau su laiku įtampa išauga ir į pasąmonę 
nustumti turiniai vis dėlto per sapnus, per savaime atsiran- 
dančius vaizdinius praneša apie save sąmonei. Normalioje 

situacijoje, koi įtampa dar nėra išryškinusi kontrasto tarp są- 
monės ir pasąmonės, pasąmonėje sulaikyti turiniai pasiekę 
sąmonę papildo ir sureguliuoja sąmoningą orientaciją. Nor- 
maliu atveju kompensacija yra nesąmoninga, tačiau esant neu- 
rozei pasąmonės turinys tampa tokiu stipriu kontrastu sąmo- 
nei, jog pažeidžiamas kompensacijos mechanizmas. Psichoa- 
nalitinės terapijos uždavinys - taip įvesti pasąmonės turinius 
į sąmonę, kad kompensacijos procesas būtų sureguliuotas. — 
128-131, 165, 171, 172, 243, 263, 283. 


kompleksinė fiziologija - taip anksčiau buvo vadinama analitinė 
psichologija - 175. 


kvaternija, ketverybė (lot. gunternio, vok. die Vierheit) - Jungo ter- 
minas, kuriuo jis apibūdina tam tikrą archetipą, bė kurio ne- 
įmanomas joks vientisas sprendimas. Kiekvienam sprendimui 
padaryti būtina atsižvelgti į keturis aspektus. Pvz, jei norime 
apibūdinti horizontą kaip kažką vientisą, turime išvardyti ke- 
turias pasaulio šalis. Keturis elementus mes matome visur: 
yra keturi metų laikai, keturios pirminės materijos savybės, 
keturios spalvos, keturios kastos Indijoje, keturi dvasinio to- 
bulinimosi keliai budizme. Lygiai taip pat yra ir keturi psichi- 
nės orientacijos aspektai. Kad padarytume sprendimą, mums 
reikia keturių funkcijų, kurios teigtų, kad kažkas yra (pojū- 
tis), kas yra tas kažkas (mąstymas), tinka mums tas kažkas ar 
ne, t. y. norime jo ar ne (jausmas), ir pagaliau iš kur tas kaž- 
kas, kokia jo kryptis (šntuicija). Visumos idealas yra apskriti- 
mas, ratas, sfera (pvz., mandala), o natūrali minimali jo da- 
lis - ketvirtis. Kvaternija, arba ketverybė, dažnai turi struktū- 
rą 3+1, kurioje vienas iš elementų užima ypatingą padėtį ir 
pasižymi skirtinga nuo kitų trijų prigimtimi. Kaip tik tas ket- 
virtasis papildydamas tris sukuria vienovę, simbolizuojančia 
universumą. Analitinėje psichologijoje „pagalbinė“ funkcija, 
kuri yra už sąmonės kontrolės ribų, dažniausiai būna tas „ket- 
virtasis“ elementas, kurio integravimas į sąmonę yra pagrin- 
dinis individuacijos, Savasties tapsmo uždavinys - 172, 240- 
242, 244-248, 253-256, 262-266, 273-283, 286. 

libido (lot. libido — aistra, potraukis) - daugiareikšmis terminas, 
medicinos, psichologijos ir filosofijos literatūroje vartojamas 
nuo XIX a. antrosios pusės. Ypač jį išpopuliarino Freudas, 
kuris libido traktavo kaip nuolatinį pasąmoninį seksualinį po- 
traukį, gyvybiškai svarbų lytinį instinktą, nuolat siekiantį pa- 
tenkinimo, lemiantį visą psichinį žmogaus gyvenimą, stimu- 
liuojantį bet kokią žmogaus veiklos sritį. Pasak Freudo, Iibi- 
do - tai ne tik aistra, bet ir šiuolaikinio gyvenimo stilius, spe- 
cifinis egzistencijos būdas. Jungas deseksualizavo ir išplėtė 
libido termino prasmę. Libido jis supranta kaip apskritai visą 
psichinę energiją, žyminčią psichinio proceso intensyvumą bei 
jo psichologinę vertę - 105-107, 111, 113, 114, 144, 146, 153, 
190-237. 


numinoziškumas - terminas, apibūdinantis tai, kas nenusakoma, 
paslaptinga, svetima, kelia baimę. Psichoanalitinėje literatū- 
toje jis perimtas iš vokiečių protestantų teologo ir filosofo 
Rudolpho Otto (1869-1937) veikalo „Šventybė“ („Das Heili- 
ge“, 1917 m.), kuriame romėnų religijos dievybė vadinama 
numinous. Ji išgyvenama kaip šventybė, gniuždanti savo di- 
dybės ir pranašumo galia, kelianti baimę ar nuostabą - 220, 
221, 246, 262, 283, 328, 339, 340, 346, 350. 


obsesija (lot. obsessio - užtvėrimas, apsupimas) - liguista, įkyri bū- 
sena, kai žmogų kamuoja nemalonios mintys, įkyrios bepras- 
miškos idėjos, vaizdai, tačiau jų atsikratyti jis nepajėgia. Šį 
terminą 1868 m. pradėjo vartoti vokiečių psichiatras Richar- 
das Krafftas-Ebingas (1840-1902) - 24, 129, 


pasąmonė (vok. das Unbewyfte; angl. unconsciausness) — tokių psi- 
chinių procesų ir būsenų visuma, kurių žmogaus sąmonė tie- 
siogiai nesuvokia. Šį terminą į mokslo apyvartą įvedė vokie- 
čių medikas ir filosofas Ernstas Platneris (1744-1818), o vėliau 
jį patikslino vokiečių psichofizikos kūrėjas Gustavas Teodo- 
ras Fechneris (1801-1887). Labiausiai šį terminą išpopuliarino 
psichoanalizės šaliniūkai. Freudo nuomone, pasąmonė — tai 
pirmiausia išstumti nerealizuoti potraukiai, kurie reiškiasi tik 

užuominomis, apsirikimais, sapnais ir pan. Pasąmenė nuo są- 
monės skiriasi tuo, kad jos atspindėta tikrovė yra susiliejusi 
su žmogaus jausmais, jo santykiu su pasauliu, todėl pasąmo- 
nė negali valingai kontroliuoti žmogaus veiksmų, įvertinti jų 
rezultatų. Pasąmonėje žmogus sutapatina save su kitais žmo- 
nėmis kitaip, negu sąmoningai išgyvendamas tikrovę: jis tie- 
siogiai emociškai įsijaučia, identifikuojasi, emociškai užsikre- 
čia, gretina objektus ne pagal esminius požymių skirtumus, 0 
pagal tai, kad jie turi vienas su kitu ką nors bendra, Pasąmo- 
nėje praeitis, dabartis ir ateitis dažnai susipina kuriame nors 
psichiniame akte, pvz., sapne. Pasąmonės turinys kaip tik ir 
atsiskleidžia sapnuose, hipnozės būsenoje, pirmykščio mąsty- 
mo formose, intuicijoje, įvairiuose afektuose. Psichoanalizės 
šalininkai pasąmonę laiko neurozės ir kitų psichikos sutriki- 
mų šaltiniu. Norint juos įveikti reikia padėti ligoniui įsisąmo- 
ninti pasąmonėje slypinčius išstumtus, užslopintus nepaten- 
kintus poreikius - 23, 24, 34, 137-189, 241, 242, 262, 294, 302, 
303, 311, 327, 328, 342. 


projekcija (lot. projectio — metimas į prieki) - tai nesąmoningas sub- 
jektyvaus vidinio turinio perkėlimas į išorinį objektą. Taigi 
projekcija yra disimiliacijos procesas, kurio metu subjektyvus 
turinys atskiriamas nuo subjekto ir įkūnijamas objekte. Kai 
žmogus savo negatyvius bruožus, jausmus, elgesio motyvus, 
taip pat jį kankinančius psichikos turinius perkelia į kitus 
žmones (nes jie jam kelia nerimą ar yra nepriimtini jo Aš dėl 
kitų priežasčių) — tokią projekciją vadiname negatyviąja. O 
kai žmogus dėl perdėto kuklumo ar žeminimosi mato kitame 
žmoguje teigiamus bruožus, kurie jam atrodo nepasiekiami, 
tada turime pozityviąją projekciją. Projekcija savo ištakomis 
remiasi archajine subjekto ir objekto tapatybe, tačiau šį perkė- 
limo reiškinį galime vadinti projekcija tik tuomet, kai iškyla 
minėtos tapatybės su objektu būtinybė, o ji atsiranda tada, kai 
tapatybė tampa kliūtimi, t. y. kai projekcinio turinio nebuvi- 
mas ima trukdyti prisitaikymui ir to projekcinio turinio su- 
grąžinimas į subjektą darosi pageidautinas. Nuo to momento 
ankstesnė tapatybė įgyja projekcinį pobūdį. Todėl projekcijos 

sąvoka reiškia tapatybės, kuri pasidarė akivaizdi, būseną ir 
dėl to kritikuotina paties subjekto ar kieno nors kito. Projek- 
cija yra vienas iš psichinės gynybos mechanizmų, ji padeda 
apsiginti nuo nemalonių išgyvenimų ir pasijusti patogiau. Juk 
visuomet yra pagunda atsakomybę už savo neigiamus poel- 
gius perkelti kitam - 148, 149, 154, 155, 339. 


psichoidinis - Jungas šiuo epitetu apibūdina gelminį kolektyvinės 
pasąmonės sluoksnį, talpinantį archetipus - 344. 


psyche (gr. (uzy — siela) - Jungo vartojama sąvoka (Iotyniškoji 
graikiško žodžio transkripcija), kuria jis apibūdina žmogaus 
psichinio gyvenimo visumą, apimančią ir sąmonės, ir pasą- 
monės procesus. Psichoanalitinėje literatūroje ši sąvoka gali 
būti pakeičiama įprastu terminu psichika - 27, 33, 61, 77, 96, 
118, 126, 152, 153, 156, 157, 159, 182, 186-188, 194, 196, 214, 
221, 244, 262, 264, 276, 277, 279, 283, 284, 326-328, 339, 341, 
343-345. 


Savastis (vok. das Selbst — galima būtų versti ir žodžiu patybė) - 
Jungo vartojamas specifinis terminas, reiškiantis pagrindinį 
archetipą, apie kurį koncentruojasi visi psichiniai procesai. 
Kaip Aš yra sąmonės centras, taip Savastis yra universumo 
centras. Tai ne tik centras, bet ir aplinkuma. Savastis neatsi- 
tiboja nuo pasaulio, o įtraukia jį į save. Savastis apima ir 
sąmonę, ir pasąmonę. Tai psichinio totalumo, žmogaus esmės 
išraiška, galutinis asmenybės tapsmo individuacijos procese 
tikslas. Savasties archetipas išreiškiamas rato, kvaternijos, 
kvadrato, mandalos ir kt. simboliais - 42, 54, 87, 89, 93, 226, 
238-244, 259, 260, 266, 283, 287, 326, 330. 


sublimacija (lot. sublimatio — iškėlimas, išaukštinimas) — vienas iš 
psichinės gynybos mechanizmų, kai nepriimtina psichinė ener- 
gija, būsena, aistra paverčiama sociališkai priimtina, visuo- 
menės sankcionuota veikla. Šią sąvoką psichoanalizėje įtvirti- 
no Freudas, teigęs, jog seksualinė energija gali virsti visuome- 
nei naudinga veiklą, meno kūryba. Žmogus savo veikloje pa- 


420 . 


SĄVOKOS 


prastai vadovaujasi malonumo principu, o žmogaus veiklos 
pagrindas, pasak Freudo, yra seksualiniai potraukiai, reika- 
laujantys patenkinimo. Tačiau jų nepatenkinimas ne visada 
sukelia psichinius sutrikimus - juos galima užuot patenkinus 
nukreipti į psichologiškai artimą socialinį tikslą, t. y. juos su- 
blimuoti. Sublimacija yra savotiška deseksualizacija. Tokiu bū- 
du sublimacija gali tapti mokstinio pažinimo, meno kūrybos 
energijos šaltiniu. Daugelį kultūros ir mokslo laimėjimų, reli- 
ginių kultų ir apeigų formavimąsi Freudas laikė libido (seksu- 
alinės energijos) sublimacijos rezultatu — 25. 


Šešėlis (vok. der SchaHen) - visuma negatyvių žmogaus savybių, 
kuriomis jis pasižymi, bet kurių nepripažįsta savomis. Nesi- 
derindamos su sąmoningai pasirinkta nuostata, jos paprastai 
slopinamos, išstumiamos į pasąmonę, kur jos susijungia į 5ą- 
lygiškai autonomišką „atskilusią asmenybę“. Šešėlis - tai tam- 
sioji asmenybės pusė. Ji pradeda formuatis jau vaikystėje, kai 
tėvai moko vaikus, kas gera, o kas bloga, kas galima, o ko 
negalima. Jeigu nepriimtina savybė suvokiama, visada yra 
galimybė ją pataisyti. Tačiau kai žmogus vis mažiau kreipia 
dėmesio į tuos norus, kurie „neįsirašo“ į jo „teigiamą“ pa- 
veikslą, tuomet Šešėlis darosi vis didesnis ir tamsesnis. Paga- 
liau ateina momentas, kai Šešėlis ima veikti: žmogus pradeda 
neįprastai elgtis, pats negalėdamas suvokti savo poelgio ir 
stebisi, kodėl jis taip pasielgė. Šešėlis artimas instinktui. 9ą- 
monės atžvilgiu jis veikia kaip tam tikra kompensacija. Taigi 
jo veikia gali būti pozityvi ir negatyvi. Suvokus Šešėlį prasi- 
deda analizė. Šešėlio išstūmimas iš symonės akiračio arba su- 
sitapatinimas su juo veda prie asmenybės susidvejinimo. Ga- 
limi įvairūs būdai kovoti su savo Šešėliu, pvz., vienas iš jų - 
tai gyventi dvigubą gyvenimą, kitas - projektuoti savo Šešėlį 
aplinkiniuose žmonėse ir paskui su jais kovoti, nors iš tikrųjų 
tai yra tik kova su savo Šešėliu. Šešėlis - ne vien blogio šal- 
tinis, jis apima ir teigiamas savybės - normalius instinktus, 
reakcijas, realistinį tikrovės suvokimą, kūrybinius impulsus ir 
pan. Savo šaknimis Šešėlis remiasi į gyvulių ir mūsų protėvių 

PAAIŠKINIMAI 


pasaulį, ir todėl apima ištisą istorinį pasąmonės sluoksnį - 
155, 156, 172, 246, 247, 251, 264, 265, 268, 277-279, 282, 283. 


transcendentinė funkcija — psichinis veiksmas, kuriuo įveikiama 
(peržengiama) riba, skirianti sąmonę nuo pasąmonės ta pras- 
me, kad sąmonės ginče su pasąmone laimi sąmonė ir grįžta- 
ma į pradinę normalią būseną. Transcendencijos funkcijos pras- 
mė ir tikslas - realizuoti pirminę, embriono užuomazgoje glū- 
dinčią asmenybę ir visus jos aspektus. Tai pirmykštės, poten- 
cialios pilnatvės atkūrimas ir plėtojimas, žmogaus esmės at- 
vėrimas individuacijos procese - 137, 159, 171, 172. 


POSAKIAI IR ŽODŽIAI 
KITOMIS KALBOMIS 


abaissement du niveau mental (pranc.) - protinio lygmens smuki- 
mas, 61, 70, 71 

ad hoc (Iot.) - tuo atveju, 10 

ad oculos (Iot.) - akivaizdžiai; pažodž. prie akių, 336 

agathodaimūn (gr. ŽyzSošaiiov) = geroji dievybė, 248 

albedo (/ot.) - baltumas, 259 

alma soror (lot) - sesuo maitintoja, 250 

ater ego (Iot.) - antrasis Aš, 101 

ancien rėgime (pranc.) - senasis gyvenima būdas, 79 

animalia (Iot.) - gyvūnai, 324 

anima naturaliter christiana (lot) - dvasia iš prigimties yra krikš- 
čionė (Tertulianas), 90 

anthrūpos (gr. dvSpwzoc) - žmogus, 248, 256, 261, 265, 280, 332 

agua permanens (Ict.) - nuolai tekantis vanduo, 254, 260 

arcanum (Iot.) - paslaptis, 254, 287 

archūn tou aionos toutou (gr. g970V 105 diovoc roirou) - šio 
eono viešpats, 276 

arrangement (pranc) — sutvarkymas, išdėstymas; susitarimas, 115 

ascensus (/ot.) - kilimas (aukštyn), 289 

audition colorėe (pranc.) - spalvos girdėjimas, 229 


benedicta viriditas (Iot.) - palaiminga žaluma, 266 


benedictio fontis (Iot.) - šaltinio palaiminimas, 166 
bėte noire (pranc.) - nekenčiamas asmuo, 154 

carrus navalis (iot.) - karnavalas, pažodž. laivo vežimas, 213 

causa efficiens (lot.) - veikiančioji priežastis, 115, 346 

causa finalis (Jot.) — tikslo (galutinė) priežastis, 115 

ceux gui sont dę V'autre cėtė (pranc.) - tuos, kurie yra kitoje pusė- 
je, 118 

chirographum (gr. z61p6ypapoV) - rašysena; rankraštis; parašas, 249 

Christus in nobis (Iot.) - Kristus mumyse, 319 

chronigue scandaleuse (pranc.) - skandalų kronika, 49 

circulus vitiosus (Iot.) - užburtas ratas, 11 

coeli signa (Iot.) - dangaus ženklas, 249 

color cinerum et balneorum (Iot.) - pelenų ir maudyklių karštis, 
271 

complexio oppositorum (Iot.) - priešybių sujungimas. Čia Jungas 
remiasi vokiečių filosofo neoplatoniko Nikolajaus Kuziečio 
(tikr. Krebs; vok. Nicolaus vos Kues; Iot. Nikolaus Cusanus, 
1401-1464) teiginiu, apibūdinančių Dievą kaip complicatio op- 
positorum et eorum coincidentia (priešybių sutraukimas ir jų su- 
tapimas), 242, 325, 330, 333, 347 

concendente Deo (/ot.) - priimdami Dievą, 321 

concupiscentia (/ot.) - troškimas, geismas, 220 

conditio sine gua non (Iot.) - būtina sąlyga 

coniunctio oppositorum (Iot.) - priešybių sujungimas. Žr. comple- 
xio oppositorum, 330, 331 

consensus gentium (lof.) - visų tautų sutarimas, 10, 181, 182 

consensus omnium (/ot.) - visų sutarimas, 220 

corpusculum nostrae sapientiae (Iot.) - mūsų išminties dalelė, 256 

correspondentia (Iot.) - atitikimas, 281 

cum grano salis (Jot.) - pažodž. su druskos grūdeliu, t. y. su trupu- 
čiu humoro, pašiepiamai, 22 


daimonion (gr. čeuudvios) - dieviškasis pradas, dievybė, geriijus, 
243, 340 

Deesse Raison (pranc.) - Proto deivė, Jos kultą įvedė kairieji jako- 
binai (ebertistai) Didžiosios Prancūzijos revoliucijos metu (1793 
m.), tačiau ebertistams pralaimėjus 1794 m. Proto deivės kul- 
tas buvo panaikintas, 305 

POSAKIAI IR ŽODŽIAI KITOMIS KALBOMIS 


de facto (lot) - faktiškai, iš tikrųjų, 222 

dementia praecox (Iot.) - ankstyvoji silpnaprotystė. Psichiatrijos ter- 
minas, vartotas šizofrenijai apibūdinti, kol nebuvo šizofrenijos 
sąvokos, 105-107, 192, 193 

descensus (lot.) - leidimasis (žemyn), 289 

destillatio cirenlatoria (Iof.) - cirkuliacinė distiliacija, 289 

dira necessitas (Iot.) - rūsti būtinybė, 336 

document humain (pranc.) - žmogaus dokumentas, 67, 83 

drame intėrieur (pranc.) - vidinė drama, 101 


Eglise gnostigne de la France (pranc.) - Gnostinė Prancūzijos baž- 
nyčia (viena iš egzotinių XX a. pradžios religinių organizaci- 
jų), 303 

en ėtymologia n'importe guoi peut dėsigner n'importe guoi 
(pranc.) - etimologiškai dievai žino kas gali reikšti dievai žino 
ką, 28 

eo ipso (Iot.) - dėl to paties, kaip tik dėl to, 80 

ergastulum (Iot.) - kalėjimas, katorga, 250 


facon de parler (pranc.) - kalbėjimo būdas (kuriuo užpildomi tušti 
samprotavimai), 47 

familiaris (Iof.) - draugas, bičiulis; tarnas, 253, 265 

faute de mieux (pranc.) — neturint nieko geresnio, 140 

filiatio (Iot.) - sūnystė, 324 

filius philosophorum (/ot.) - filosofijos sūnus, 233 

filius macrocosmi (Iot.) - makrokosmoso sūnus, 255 

flectere si negueo superos, Acheronta movebo (lot.) - jei nepa- 
lenksiu dievų, sujudinsiu Acherontą (t. y. požemio karalystės 
upę) — Vergilijus, Eneida (VII, 312), 308 

fiumina de ventre Christi (Iot.) - Kristaus pilvo upės, 261 

fonction du rėel (pranc.) - tikrovės funkcija, 193, 194 

for better or worse (angl) - geriau ar blogiau, 333 

fundum alienum arare (lot.) - arti svetimą žemę, 213 


garbhas vanam (skr.) - medžio įsčių gemalas, 213 
genea abasileutos (gr. jevsž dBaoiAevroc) - karalių nevaldoma 


giminė, 277 

globosa (Iot.) - gumulas, 252 
going by facts (angl.) - besivadovaujantis faktais, 109 
going by principles (angl.) - besivadovaujantis principais, 108 


hybris (gr. O8p15) - įžūlumas, grubumas; t. p. graikų nimfa, perso- 
nifikuojanti neapykantą, įžūlumą (ji pasišovė susilyginti su 
dievais ir juos pranokti), 180 

Ahierosgamos (gr. Ispės šventa; Ažuog - santuoka) - šventoji san- 
tuoka, mitų, antikos misterijų, akhemijos archetipinių figūrų 
sąjunga. Tipiški pavyzdžiai: Kristaus ir Bažnyčios, kaip jauni- 
kio ir jaunosios, santuoka, alcheminė Saulės ir Mėnulio sąjun- 
ga (coniunctio), 214, 218, 223 

homo altus (Iot.) - didingas (kilnus) žmogus, 249 

homo carnalis (Iot.) - kūniškasis žmogus, 248 

homo sapiens (Iot.) - protingasis žmogus, 50, 53, 269 


K am stuck (angi.) - aš esu sugiumintas, 236 

ignis aerius (Iot.) - oro ugnis, 272 

ignis aguae (Iot.) - vandens ugnis, 272 

ignis caelestis (Iot.) - dangiška ugnis, 271 

ignis contra naturam (Iot.) - ugnis prieš gamtą, 271 

ignis elementalis re et nomine (Iot.) - pradų ir vardų ugnis, 271 

ignis infernalis (Iof.) - pragaro ugnis, 271 

ignis innaturalis (lot) - prigimties ugnis, 271 

ignis mundi intellegibilis (Iot.) - pažiniojo pasaulio ugnis, 271 

ignis naturalis (Iof.) - natūrali ugnis, 271 

ignis terreus (lot) - žemiška ugnis, 272 

ignotum per ignotus (/ot.) - nežinomas per nežinomą, 348 

imagines et lares (Iof.) — protėvius ir larus, 87 

imago Dei (lot.) - Dievo paveikslas, 200, 283 

immaculatus divini fontis uterus (Iot.) - nekaltos dieviškojo šalti- 
nio įsčios, 166 

in refracta dosi (Iot.) - mažomis dozėmis, 8 

in statu nascendi (Iot.) - atsiradimo metu, užuomazgoje, 24, 60 

iudex (Iot.) - teisėjas; vertintojas, 284 

POSAKIAI IR ŽODŽIAI KITOMIS KALKOMIS 


katabasis eis antron (gr. ze7484016 ži5 dvzpoV) - nusileidimas į 
bedugnę, 100 

Kirschen in Nachbars Garten pflūcken (vok) — skabyti vyšnias 
kaimyno sode, 213 


labour problem (angl) - darbo problema, 250 

lapis (lot) - akmuo, 254, 266-269, 287 

lapis philosophorum (Iot.) - filosofinis akmuo (viduramžių alche- 
mikų terminas, apibūdinąs tokią medžiagą, kuri turi galią 
netauriuosius metalus paversti auksu, taip pat ir išgydyti vi- 
sas ligas), 287 


macula peccati (Jot.) — gimtosios nuodėmės dėmė, 329 

magic is the science of the jungle (sngl.) - magija yra džiunglių 
mokslas, 219 

massa confusa (Iot.) - palaida masė, 252 

membra animae (lot) - sielos dalys, 249 

membra corporis (Iof.) - kūno dalys, 249 

Mercurius duplex (/ož.) - dvigubas Merkurijus, 274-276 

Mercurius non vulgi (/of.) - žmonėms nežinomas Merkurijus, 252 

mille nomina (lot.) - tūkstantis vardų, 267 

motus circularis (lot) - judėjimas ratu, 288 


nolens volens (lot) - noromis nenoromis, 31, 337, 344 

no man's land (angl.) - niekieno žemė, 337 

non fossa, non fossa, non fossa, sed cunnus (/ot.) - ne griovys, ne 
griovys, ne griovys, bet moters gėda, 212 

non liguet (Iož.) - neaišku, neįrodyta, 188 

noūs (gr. vodz ) - protas, 243 

novus Sol (Iot.) - naujoji Saulė, 249 


opus circulare (Iot.) — cirkuliacinis darbas, 280 
organon kyklikon (gr.dpyzvov zuzAix0V) - cirkuliacinis įrenginys, 


288 


par excellence (pranc.) - ypatingai, labiausiai, tikrąja žodžio pras- 
me, pats tikriausias, 178, 261, 275 

POSAKIAI IR ŽODŽIAI KITOMIS KALBOMIS 


participation mystigue (pranc.) - mistinis dalyvavimas, t. y. sub- 
jekto susitapatinimas su objektu, nesugebėjimas aiškiai atskirti 
save nuo objekto. Tai prancūzų etnopsichologo, pirmykštės 
kultūros tyrinėtojo Lucieno Lėvy-Bruhlio (1857-1937) posa- 
kis, pirmą kartą pavartotas jo veikale „Mąstymo funkcijos že- 
miausiose visuomenėse“ („Les fonctions mentales dans les 
sociėtės inferietures“, 1910 m.), 64, 202, 294 

parties infėrieurs des fonctions (pranc) - elementarūs psichinių 
funkcijų sluoksniai, 61 

pattern of behaviour (angi.) - elgesio modelis (šablonas, pavyz- 
dys), 221, 345 

penchant (ang!.) - polinkis, potraukis, 188, 189 

perils of the soul (ang!.) - sielos netekimas, 235 

piscis austrinus (Iot.) Ž Pietų žuvis (žvaigždynas), 331 

pothen to kakon? (gr. z0696v 10 xaxoV?) - iš kur blogis?, 248 

prima causa (Iot.) — pirmoji priežastis, 287 

prima materia (Iof.) - pirminė medžiaga, pradas, 287 

principium individuationis (/of.) — individuacijos principas, t. y. 
principas, lemiantis kiekvieno individo savitumą, 113 

privatio boni (lo!) - gėrio nebuvimas. Plg. „Malum est privatio 
boni“ („Blogis yra gėrio praradimas“), 319 

proportio sesguitertia (Iot.) - keturių trečdalių proporcija, 273 

prosphyes psyche (gr. zpocpurjc įuyrį) - pažodž. priklijuota, pri- 
dėta, priaugusi siela, 251 

psychopatia sexualis (/ot.) - seksualinė psichopatologija, 49 

pulli nira, pulli nira, pulli nira wataka (vač.) - žr. non fossa, non 
fossa, non fossa, sed cunnus, 212 


guantitė nėgligeable (pranc.) - nepaprastai mažas dydis, 31 
guasi (Iož.) — tarsi, 29 

guasi modo genitus (Iot.) — tarsi gimęs iš naujo, 167 

gui accendit lignum (Iof.) - kas uždega medį, 271 


raison d'ėtre (pranc.) - būties (egzistencijos) prasmė, 39, 70 


rapport (pranc.) - santykis, 191, 251 
ratio (Iof.) - protas; pagrindas, 44 

POSAKIAI IR ŽODŽIAI KITOMIS KALBOMIS 


receptaculum (ict.) - patalpa, priebėga (vieta, kurioje kas nors tel- 
pa), 23 

regimina (Io:.) - valdymo, vadovavimo, 282 

representations collectives (pranc.) - kolektyviniai vaizdiniai, 219, 
220, 346 

reservatio mentalis (Iof.) - paslėptos mintys, 337 

rota nativitatis (/ot.) - gimimo ratas, 241 

rotundum (Iot.) - apvalus, apvalumas, 257, 267-269 

rotundum cubile (lot.) - apvalus tuoktuvių guolis, 258 


schot-in-personality (angi.) - ydinga asmenybė, 107 

scientes bonum et malum (Iot.) — pažinsite gėrį ir blogį. (Plg. Pr 
3,5), 318 

semita sancta ubi stulti non errent (Iof.) - šventas (teisingas) ke: 
lias, iš kurio ir kvailys neišklys, 71 

sensu strictiori (Iot.) - siauresne prasme, 194, 217 

serpens Mercurii (Iot.) - Merkurijaus gyvatė, 252 

simulacra (Iot.) — atvaizdai; šmėklos, šešėliai, 214 

si parva componere magnis licet (Iot.) - jeigu mažą galima lyginti 
su dideliu, 13 

si vis pacem para bellum (/o:.) - nori taikos - ruoškis karui, 296, 
301 

solve et coagula (Iot.) - ištirpink ir sutirštink, 282 

species homo sapiens (Iot.) - protingojo žmogaus rūšis, 332 

spiritus divinus (Iot.) - dieviškoji dvasia, 91 

spiritus familiaris (Iot.) - draugo dvasia, 285 

stoicheion strongylon (gr. aro:x670v orpoyydAoV) - apvalumo pra- 
das, 252 

sui generis (Iot.) - savo rūšies, savotiškas, 299 

summum bonum (Iot.) - aukščiausiasis gėris, 319 

superbia (Jot.) - išdidumas, puikybė, 220 

superiudex (Iot.) - aukščiausiasis teisėjas, 284 

tabula rasa (Io.) - švari lenta, 32, 33 

tata tvam asi (skr.) - tu kursai esi (frazė iš upanišadų), 87 

teleute ton pantūn (gr. teMsvrį rov zžvzv) - visatos tabulybė, 
276 

theos pyrinos (gr. 9605 movos) - ugnies dievas, 274 

tempora mutantur et nos mutamur in illis (it.) - laikai keičiasi ir 
mes su jais keičiamės, 22 

tender-minded (angi.) - jautriadvasis, 108 

tertium comparationis (Iot.) — trečiasis palyginimo dėmuo, 207 

tertium non datur (Iot.) — trečiojo (termino) neduota, 326 

tessera hospitalitatis (Iot.) - draugiškumo ženklas, 327 

tough-minded (sngl.) - kietadvasis, 108, 109 


Umkehrung alier Werte (vok.) - visų vertybių pakeitimas, 250 
unio mystica (Iot.) - mistinis junginys, 330 


vinum ardens (Iot.) - karštas vynas, 260 
vica versa (lot.) - priešingai, atvirkščiai, 243 
vita somnium breve (Iot.) - gyvenimas - trumpas sapnas, 86 


Weltanschauung (vok.) - pasaulėžiūra, 17 


Zoon pneumatikotaton (gr. 60v nveupatizoraTOV) - dvasingiau- 
sias gyvūnas, 251 

